
Franske  Militshære*). 


Under  Forliandlingeine  om  en  Kekruteringslov  i  den 
franske  Nationalforsamling  af  1791  udbrod  den  deputerede 
Charrier:  »Hvad  er  egentlig  Hæren?  Den  er  Frankrig 
u  n  d  e  r  V  a  a  b  e  n.  Alle  franske  Borgere  hore  til  Hæren,  hvor- 
for skal  da  denne  rekruteres?  Saa  snart  Krigsraabet  lyder, 
ville  alle  Patrioter  af  sig  selv  væbne  sig«. 

Disse  Ord,  som  fandt  den  mest  levende  Gjenklang  i 
hele  Forsamlingen,  vare  den  nærmeste  Anledning  til,  at  den 
franske  Regering  i  Juni  1791  udstedte  sit  forste  Opraab 
om  frivillige.  Dette  Opraab  modtoges  af  Befolkningen  med 
almindelig  Begejstring;  under  den  voldsomme  politiske  Be- 
vægelse vare  Sindene,  mere  end  maaske  ellers  vilde  have 
været  Tilfældet,  modtagelige  for  den  Tanke,  at  Borgerne  og 
ikke  længere  hvervede  Soldater  skulde  forsvare  Friheden  og 
Fædrelaudet,  kort  sagt  Listerne  fyldtes  med  talrige  Under- 
skrifter. Hvad  disse  paa  Listerne  staaende,  men  derfor 
endnu  langtfra  virkelig  tjenestegjørende  frivillige  have  ud- 
rettet, er  af  Republikkens  Venner  ofte  omtalt  i  høje  Toner. 
Mindet  derom  opfriskedes  atter  i  1870,  da  den  unge  Re- 
publik til  Trods  for  alle  Anstrængelser  ikke  kunde  føje  Sejren 
til  sine  Vaaben,  og  der  pegedes  da  hen  paa,  at  dens  For- 
gænger fra  1792  havde  modstaaet  det  halve  Evropa. 


*)    Freiherr  v.  der  Goltz:     Leon  Gambetta  und  seine  Armeen. 
—  Camille  Rousset:  Les  volontaires  de  1791 — 94. 

Tages  udelukkende  Hensyn  til  Kampens  Udfald,  synes 
Militshærene  fra  den  første  Republiks  Tid  at  maatte  staa 
langt  over  de  afGambetta  skabte  Armeer;  men  en  nærmere 
Undersogelse  vil  dog  snart  fere  til  den  modsatte  Erkjen- 
delse.  Navnlig  giver  det  af  Camille  Rousset  udgivne 
Skrift:  »les  volontaires  de  1791  —  94«,  som  stotter  sig  til 
de  i  det  franske  Krigsministerium  fundne  Aktstykker,  sær- 
deles oplysende  Kjendsgjerninger  om  de  franske  Hæres 
Tilstand  i  de  nævnte  Aar,  medens  Friherre  v,  d.  Goltz  i 
»Leon  Gambetta  und  seine  Armeen«,  et  Arbejde,  som  yder 
Exdiktatoren  al  mulig  Retfærdighed  og  megen  Anerkjen- 
delse,  giver  et  interessant  Bidrag  til  Bedømmelse  af  den 
franske  Militshær  fra  1870.  I  det  folgende  skulle  vi  give 
et  kortfattet  Uddrag  af  de  nævnte  Forfatteres  Udtalelser  og 
begynde  da  forst  med  de  frivillige  fra  1791 — 94. 

IJuni  1791  bleve  endnu  langtfra  alle  vaabenføre  Mænd 
kaldte  til  Fanerne,  men  for  hver  tyve  National- 
gardister skulde  der  stilles  én  frivillig,  og  Løn- 
ningen blev  fastsat  til  den  forholdsvis  høje  Sum  af  55  Øre 
om  Dagen.  Efterhaanden  organiseredes  de  frivillige  i  Ba- 
tailloner,  hvilket  for  fleres  Vedkommende  gik  ret  rask  for 
Haanden,  navnlig  overalt,  hvor  man  tyede  til  de  opløste 
Provinsialtropper  som  Hjælpemateriale;  hvor  saadant  ikke 
fandtes,  frembød  derimod  Valgene  af  Officerer  og  Under- 
officerer de  storste  Vanskeligheder,  og  Udfaldet  blev  ofte 
forfalsket.  Omsider  afgik  dog  flere  Batailloner  til  Hæren, 
og  de  første  Indberetninger  om  de  nye  Troppers  Holdning 
vare  meget  rosenfarvede,  thi  ingen  vovede  endnu  at  anklage 
Frihedens  Legioner  og  Republikkens  ægte  Børn;  men  efter- 
haanden kunde  de  frivilliges  tøjlesløse  Optræden  ikke  længere 
skjules,  og  navnlig  var  det  Borgerne  i  de  Byer,  hvor  de 
laa  indkvarterede,  som  forst  fremkom  med  Klager.  I  Oktober 
1791  indberettede  General  Lamorliére  om  en  bestemt  Ba- 
taillon  frivillige:  »Disse  Hallunker  have  allerede  paa  den 
frækkeste  Maade  nægtet  at  adlyde  deres  foresatte,  som  be- 

falede  dem  at  træde  an  til  Exercits.  I  hvert  Fald  bede 
Borgerne  indtrængende  om,  at  disse  Tropper,  hvis  slette 
Opførsel  er  meget  foruroligende,  maa  blive  forlagte  anden- 
steds hen«. 

Klager  over  de  frivillige  indkom  nu  massevis;  Camille 
Rousset  anforer  desangaaende :  »Lige  over  for  én  gunstig 
Udtalelse  angaaende  de,  til  de  rhinske  Departementer  hen- 
lagte, frivilliges  Opførsel  staar  mindst  ti  andre  i  modsat 
Retning«.  Det  blev  derfor  mere  eller  mindre  et  almindeligt 
Ønske  hos  de  kommanderende  og  hos  alle,  som  nærmere  be- 
skæftigede sig  med  Hærvæsenet,  at  de  frivillige  maatte  blive 
indrullerede  i  Linjehæren,  eller  i  hvert  Fald  blive  engagerede 
til  denne.  Vist  nok  stred  dette  Ønske  imod  den  republikanske 
Opfattelse  af  Hærforholdeue,  men  Krigsministeren,  de 
Narbonne,  undlod  derfor  ikke  at  stille  Forslag  i  saa  Hen- 
seende i  den  legislative  Forsamling,  Januar  1792.  Hvor 
forsigtig  han  imidlertid  end  ytrede  sig  om  de  frivillige,  ud- 
brød dog  den  deputerede  Ålbitte:  »Krigsministerens  Forslag 
ere  perfide«.  Det  foresloges  derfor  at  lade  Hæren  gaa 
op  i  Nationalgarden,  men  heller  ikke  dette  Forslag  blev 
vedtaget. 

Oprettelsen  af  de  frivillige  Batailloner  havde  en  be- 
drøvelig Indflydelse  paa  Linjehærens  Tilgang;  thi  alle  fore- 
trak at  træde  i  Tjeneste  som  frivillige  fremfor  at  lade  sig 
hverve.  Den  staaende  Hær  manglede  derfor  i  Foraaret 
1792  over  50,000  Mand;  men  heller  ikke  Nationalgardens 
Batailloner  vare  fuldtallige  tilstede;  thi  i  Steden  for  de  lov- 
befalede 169  Batailloner  vare  kun  100  blevne  oprettede,  og 
da  saa  Krigen  med  Preussen  og  Østerrige  udbrød,  maatte 
den  lovgivende  Forsamling  for  at  skjule  det  moralske  Neder- 
lag, Republikken  derved  havde  lidt,  dekretere  Oprettelsen  forst 
af  31,  senere  af  14  nye  Batailloner,  hvilke  dog  kun  kom  til 
at  staa  paa  Papiret. 

Hvorledes  de  frivillige  Batailloner  opførte  sig,  første 
Gang    de    kom    i   Ilden    under   Angrebene    paa   Mons   og 

Tournay  i  Nederlandene,  er  almindelig  bekjendt.  Det  sy- 
stematiske Arbejde  paa  at  opløse  al  Disciplin  bar  sine 
Frugter;  thi  da  de  to  Kolonner  kom  i  Berøring  med 
Fjenden,  tabte  baade  Officerer  og  Soldater  Besindelsen,  i 
det  de  gj ensidig  nærede  Mistro  til  hinanden.  Der  gaves 
Ordre  til  Tilbagetog,  alt  kom  i  Uorden,  og  i  vild  Flugt 
vendte  Tropperne  tilbage  over  Grænsen,  hvorpaa  Soldaterne, 
der  tilskreve  Forræderi  det  indtrufne  Uheld,  myrdede  fire  af 
deres  Generaler.  Ved  Rhinhæren  stod  det  ikke  bedre  til. 
Generaladj utant  Vieusseux  skrev  saaledes  der  fra  den  15de 
Maj  1792:  »Begivenhederne  i  Flandern  ere  mere  end  sørge- 
lige og  give  os  et  dybt  Indblik  i  disse  patriotisk-begejstrede 
Massers  Fejghed.  Mit  Hjærte  er  nær  ved  at  briste,  uaar 
jeg  ser,  hvorledes  saadanne  Excesser  mere  og  mere  gribe 
om  sig.  Hvis  jeg  diskede  op  med  endnu  flere  Detailler, 
vilde  De  sikkert  give  mig  Ret  i,  at  der  i  Nationalforsamlin- 
gen næppe  mere  findes  en  Gnist  af  Patriotisme;  thi  ellers 
er  det  aldeles  uforstaaeligt,  at  den  stadig  giver  efter  for 
denne  rasende  Soldateskes  Kapricer,  hvorved  Døren  aabnes 
paa  vid  Gab  for  al  Insubordination.  Disse  saa  kaldte  Pa- 
trioter skulde  blot  selv  engang  blande  sig  imellem  de  be- 
skjænkede  og  rasende  Soldater,  som  true  enhver,  der  vil 
lale  dem  til  Rette,  med  Strikken,  og  desuden  fornærme, 
røve  og  plyndre  alle  Borgere  —  Piben  vilde  da  sikkert  faa 
en  anden  Lyd«. 

Krigserklæ^ringen  i  Foraaret  1792  mod  Østerrige,  som 
havde  afsluttet  et  Forsvarsforbund  med  Preussen,  gjorde  en 
betydelig  Forøgelse  af  Hæren  nødvendig,  men  desuagtet  og 
skjønt  Frankrig  truedes  med  en  Invasion,  strømmede  kun 
faa  frivillige  til  Fanerne.  Omsider  erklærede  derpaa  den 
lovgivende  Forsamling  den  Ilte  Juli  1792  Fædrelandet  for 
at  være  i  Fare  samt  vedtog,  at  de  af  Regeringen  forlangte 
Kontingenter  skulde  skaffes  til  Veje  ved  Tvang,  samt  at  der 
til  Linjehæren  skulde  hverves  50,000  Mand. 

De    nye   Batailloner    organiseredes    i    største   Hast   af 

Folkets  daarligste  Bestanddele  og  for  største  Delen  af  Folk, 
som  aldrig  havde  modtaget  nogen  militær  Uddannelse;  men 
desuagtet  sendtes  de  strax  til  Grænsen.  Angaaende  de  fri- 
villige fra  Paris  indberetter  en  Generalkommissær  i  Soissons 
til  Ministeren,  at  de  vare  ankomne  dertil  »næsten  nogne«, 
de  fleste  vare  »rene  Børn«.  De  krævede  meget  store  Ud- 
gifter. General  Duhoux,  som  kommanderede  Reservehæren 
ved  Soissons,  udtalte  sig  den  21de  Avgust  i  en  Skrivelse  til 
Krigsministeren,  som  følger:  »Uden  patriotiske  Befalings- 
mænd ville  disse  tojleslose  frivillige  aldrig  kunne  opfylde 
Nationens  Forventninger.  De  kunne  bedst  sammenlignes 
med  en  Bisværm«.  Andre  Generaler  udtalte  sig  paa  lignende 
Maade,  og  i  Chålons  fandt  ogsaa  nye  Mordscener  Sted. 
Krigsministeren  Servan  delte  dog  ikke  denne  Opfattelse, 
han  erklærede  ligefrem,  at  alle  Excesser  hos  de  frivillige 
vare  en  Følge  af  Agitationer,  udgaaede  fra  Personer,  som 
Fjenden  underholdt  i  alle  Garnisoner ;  men  selve  Excesserne 
nægtede  han  ikke.  Han  udtalte  sig  nemlig  som  følger: 
»Ensteds  toge  de  frivillige  de  Geværer,  som  ere  bestemte 
til  andre  Tropper,  andensteds  plyndrede  de  Kasernerne  og 
Beklædningsvognene«.  Han  anmodede  derfor  National- 
konventet om  at  udsende  Medlemmer  til  »Vaabenbrødrene 
fra  Paris«  for  at  bringe  dem  paa  andre  Tanker  og  gjøre 
det  indlysende  for  dem,  at  de  ved  at  fortsætte,  som  de  vare 
begyndte,  vilde  blive  deres  Fædrelands  værste  Fjender. 
Hærførerne  begyndte  derfor  uden  videre  at  hjemsende  disse 
frivillige,  saaledes  General  Kellermanu,  der  tilskrev  Servan 
paa  følgende  Maade:  »De  fleste  af  disse  foregivne 
Soldater  ankomme  hertil  i  en  hjælpelos  Tilstand;  hvad  skal 
jeg  bruge  dem  til?  Lad  os  faa  Linjen  kompletteret  og  de 
frivillige  indlemmede  i  Hæren«.  Baade  han  og  Dumouriez 
behandlede  de  frivillige  med  stor  Strænghed,  og  dette  var 
Grunden  til,  at  de  ved  Valmy  og  Jemappe  dog  gjorde 
nogen  Gavn. 

Af  andre  Lidberetninger   til  Krigsministeren  udmærker 

navnlig  General  Birons  sig  ved  sit  uforbeholdne  Sprog. 
Han  siger  saaledes:  »Befalingsmændene  ved  de  frivillige 
Batailloner  have  ingen  Energi  og  udøve  ikke  den  ringeste 
Indflydelse  paa  deres  undergivne.  I  Steden  for  at  opret- 
holde Ordenen  og  Disciplinen  give  de  selv  ofte  Anledning 
til,  at  denne  slappes.  Dette  foles  i  Særdeleshed  paa  Marcher, 
hvor  deres  Indflydelse  er  lig  Nul.  Soldaten  holder  sig  for- 
træflelig  (?) ,  men  marcherer  aldeles,  som  han  lyster,  hvad 
der  ikke  kan  vedblive.  Naar  man  paa  Marcherne  altid 
kunde  placere  to  Frivilligbataillouer  mellem  to  Linjebatail- 
loner,  lod  Ordenen  sig  mulig  opretholde ;  men  des  værre  ere 
vi  ikke  saa  heldige  at  disponere  over  saa  stort  et  Antal  af 
disse.  Kolonnerne  blive  forfærdelig  lange,  Queuen  forbliver 
i  Værtshusene,  og  her  begaas  stadig  de  groveste  Excesser, 
uden  at  vi  ere  i  Stand  til  at  forhindre  det.  I  Elsass  ud- 
breder sig  strax  en  almindelig  Skræk,  saa  snart  jeg  er  nød- 
sagen til  at  drage  nogle  Linjetropper  bort  der  fra.  Folk 
have  aldeles  ingen  Tillid  til  de  frivillige,  da  disse  yde  dem 
en  daarlig  Beskyttelse  og  bestjæle  dem.  Man  tor  ikke 
nære  nogen  Illusion  med  Hensyn  til  deres  Sammensætning; 
for  det  meste  bestaa  de  af  Individer,  hvem  Kommunerne 
have  hvervet,  og  egentlig  have  de  intet  fast  Op- 
holdssted. De  berede  os  langt  større  Forlegenheder,  end 
de  gjore  os  Nytte.  Alle  de  Officerer,  som  jeg  vil  forsætte 
til  disse  Afdelinger,  udtale  deres  Frygt  for  at  komme  der 
til.  Efter  Forlydende  uærer  De  den  Plan  at  erstatte  samt- 
lige Linjeafdelinger  ved  Rhinhæren  med  det  dobbelte  Antal 
frivillige,  det  vil  med  andre  Ord  sige,  De  berøver  mig  et- 
hvert Forsvar  og  fordobler  Mundenes  Antal,  Allerede  nu 
har  jeg  alt  for  mange  unyttige  Munde,  men  alt  for  faa 
virkelige  Soldater«. 

To  Maaneder  senere  tilskrev  Biron  den  nye  radikale 
Krigsminister  Pache:  »Alt  i  alt  disponerer  jeg  endnu  over 
16,000  Mand  tjenstdygtige  Tropper;  de  øvrige  have  hverken 
Klæder,  Vaaben  eller  Skotøj   og   bestaa  af  lutter  Dosmere, 

udlevede  Oldinge  og  samtlige  ude  af  Stand  til  at  gjove 
endogsaa  den  ringeste  Tjeneste«. 

General  Custine,  som  i  Begyndelsen  havde  rost  de  fri- 
villige, for  ikke  at  miste  sin  Popularitet,  blev  snart  af  en 
hel  anden  Mening  og  skrev  til  Biron,  da  denne  skulde  sende 
ham  Forstærkning:  »Send  mig  for  Guds  Skyld  ingen  fri- 
villige, de  ere  mig  kun  til  Besvær«. 

Konventet  blev  saaledes  nødsaget  til  nærmere  at  lade 
de  frivilliges  Forhold  undersøge  og  udsendte  derfor  Kom- 
missioner til  Hærene.  En  af  disse  indberettede  følgende: 
»Borgere!  Den  fuldstændigste  Mangel  paa  Disciplin  hos 
Frivilligbataillonerne  har  frembragt  et  meget  nedslaaende 
Indtryk  paa  os.  Overalt  imodeses  deres  Ankomst  med 
Rædsel,  overalt  optræde  de  med  den  mest  uforskammede 
Frækhed,  overalt  vise  de  den  største  Kingeagt  mod  al  na- 
tional Ejendom,  kort  sagt,  overalt  begaas  de  utroligste  Excesser. 
De  vilde  vistnok  blive  forfærdede,  naar  De  med  egne  Øjne 
saae  Forvirringen  i  de  til  Dels  ødelagte  Kantonnementer  og 
disse  Folks  Opførsel«. 

I  Nancy  demolerede  en  Bataillon  af  ]\loselarmeen, 
strax  efter  at  være  rykket  ind  i  Byen,  det  derværende 
Museum  og  Bibliotheket,  »talende  Vidnesbyrd  om  et  for- 
dums Tyranni«.  Som  Folge  heraf  bad  General  Laborliére, 
der  kommanderede  den  nævnte  Hærs  Avantgarde,  om  sin 
Afsked  med  følgende  Ord: 

»Jeg  skylder  min  Fortid  ikke  at  lade  mit  ærlige  Navn 
og  mit  gode  Ry  kompromitteres  ved  den  Opførsel,  som  de 
mig  underlagte  Tropper  have  udvist.  Jeg  kan  ikke  længere 
komme  ud  af  det  med  disse  Folk,  og  jeg  er  bestemt  over- 
tydet om,  at  saa  snart  vi  vilde  rykke  frem,  og  Fjenden 
forstod  at  benytte  sig  af  vor  Svaghed,  maatte  vi  ubetinget 
bukke  under  for  ham.  Den  største  Del  af  Mandskabet  har 
for  længst  mistet  enhver  Æres-  eller  Pligtfølelse  og  finder 
kun  Tilfredsstillelse  i  Forbrydelser  og  Udsvævelser.  Hvert 
Ojeblik  fremkomme   nye  Klager.      Og   naar    de    overskride 

Grænsen,  opføre  de  sig  saa  pøbelagtig,  at  vore  Naboer 
snarere  maa  anse  os  for  en  Nation,  bestaaende  af  Tyve  og 
Eøvere,  end  de  kunne  hilse  os  som  Frihedens  og  Rettens 
Forkæmpere«.  Nationalkonventet  eller  rettere  Krigsministeren 
Pache  lod  sig  dog  endnu  ikke  omstemme.  Skjønt  General 
Custine  paa  ny  indtrængende  opfordrede  ham  til  at  beskæf- 
tige sig  med  Hærens  Organisation,  da  »den  republikanske 
Hær  ellers  snart  vilde  være  lige  saa  gal  som  en  tyrkisk 
Armé,«  skabte  han  netop  midt  i  Forvirringen  en  stor  Mængde 
frivillige  Jægerkompagnier,  hvortil  Camille  Rousset  udbryder : 
»Ikke  for  at  tilføje  Fjenden  nogen  Men,  men  meget  mere 
for  at  udplyndre  og  brandskatte  egne  Landsmænd«. 

Imidlertid  blev  Desertion   mere  og  mere  almindelig  og 
fortyndede   Rækkerne    i    en    utrolig  Grad.     I  Slutningen  af 

1792  vare  flere  Batailloner  paa  oprindelig  600  Mand  smeltede 
sammen  til  en  Femtedel  af  deres  Styrke,  og  ved  mange 
Kompagnier  vare  endogsaa  kun  en  halv  Snes  Mand  til 
Tjeneste.  General  Beurnonville,  som  hidtil  stedse  havde 
talt  de  frivilliges  Sag,  indberettede  derimod  den  23de 
November  til  Krigsministeren:  »Et  stort  Antal  frivillige 
og  Linjesoldater  begaa  hver  Dag  de  groveste  Excesser,  for- 
lade Lejren,  plyndre  og  brandskatte  baade  Ven  og  Fjende. 
Skulde  det  væie  nødvendigt  at  blæse  Alarm,  er  det  meget 
tvivlsomt,  om  Tropperne  overhovedet  lod  sig  samle«.  Daglig 
deserterede  100  å  150  fra  Moselhæren,  som  den  1ste  De- 
cember saaledes  iiavde  mistet  2000  Mand ;  ved  ét  Kompagni 
vare  kun  en  Løjtnant  og  en  Sergent  blevne  tilbage.  Beur- 
nonville skrev  derfor  fremdeles:  »Bliver  det  saaledes  ved, 
vil  jeg  kun  med  mine  Liujetropper  ankomme  til  Trier. 
Ingen  beklager  sig  over  disse,  de  eneste,  som  ere  brugbare 
i  Felten;  men  des  værre  udgjore  de  kun  Fjerdeparten  af 
vore  Hære«. 

De  frivilliges  Antal    blev   i  Løbet  af  Vinteren    1792 — 

1793  daglig  formindsket  ved  Desertion,  og  en  energisk 
Fjende  vilde  med  Lethed  have  faaet  Bugt  med  den  franske 

Hærs  Modstand,  til  Trods  for,  at  Konventet  i  Begyndelsen 
af  Aaret  1793  havde  paabudt  en  Udskrivning  af  300,000 
Mand.  De  krigerske  Begivenheder  i  den  første  Halvdel  af 
Aaret  1793 godtgjøre  dette  til  fulde,  idet  baade  det  erobrede 
Belgien  gik  tabt,  og  saa  vel  Mainz,  Condé  og  Valencienues 
som  Toulon  faldt  i  de  allieredes  Hænder.  Frankrig  syntes 
at  staa  ved  Afgrundens  Rand,  og  det  var  under  Indtrykket 
heraf,  at  Parises  Koramunalraad  den  IsteAvgust  dekreterede 
et  Opbud  i  Masse  af  alle  vaabenfore  Franskmænd,  samt  ud- 
sendte Konventsmedlemmer  til  Provinserne  for  at  kalde 
Borgerne  til  Vaabeu;  men  skjont  Masseudskrivningen  lagde 
den  første  Spire  til  Frankrigs  store  Kraftudvikling,  i  det 
de  allieredes  hojst  mangelfulde  Krigsførelse  lod  Krigs- 
bestyrelsen  faa  en  Frist  af  flere  Maaneder  til  omsider  at 
organisere  de  mange  Kræfter,  der  havdes  til  Raadighed,  var 
det  første  Resultat  af  Masseopbudet  i  høj  Grad  bedrøveligt. 
Og  dog  lode  de  i  Provinserne  rejsende  Konventsmedlemmer 
det  ikke  mangle  paa  emfatiske  Beretninger,  som  hævede 
de  frivilliges  beundringsværdige  Holdning  og  Tapperhed  til 
Skyerne.  Fra  Nancy  meldte  saaledes  Lacoste:  »Rhiuhæren 
er  paa  Marche  med  140,000  Mand,  der  slaas  som  Løver  og 
have  anrettet  et  stort  Blodbad  blandt  Østerrigerne«.  Hærens 
Generaler  havde  derimod  et  andet  Syn  paa  Tingene. 
Landremont  f.  Ex.  skrev  til  Krigsministeren:  »Af  alle  de 
Folk,  som  ere  ankomne  til  den  under  min  Befaling  staaende 
Hær,  ere  endnu  kun  de  bedre  Elementer  tilstede;  det  store 
Flertal  har  opført  sig  som  Kujoner  og  er  dels  flygtet  bort, 
dels  gaaet  over  til  Fjenden.  Jeg  er  meget  glad  ved  at 
være  befriet  for  disse  Mennesker;  thi  havde  jeg  beholdt 
dem,  vilde  jeg  maaske  næppe  have  uudgaaet  et  Nederlag«. 
I  alt  havde  Rhinhæren  ikke  mere  end  14,000  virkelige 
Soldater. 

Da  General  Wolfi"  udsendte  en  Officer  for  at  inspicere 
Opbudet  fra  Elsass,  fandt  denne  Lejren  og  Kantonnementerne 
tomme,  kun  hist  og  her  vare  enkelte  Poster  tilbage  til  Be- 

vo^tning  af  Barakkerne  og  Vaabnene.  General  Dubois 
skulde  i  September  modtage  6000  Mand  af  det  nye  Opbud ; 
men  paa  Marchen  vare  de  smeltede  sammen  til  300,  og 
selv  om  disse  meldte  Generalen  allerede  den  21de  vSeptember, 
at  de  fleste  uden  Befaling  vare  vendte  tilbage  til  deres 
Hjem;  en  Bataillon  fra  Distriktet  Strasburg  talte  f.  Ex.  ikke 
mere  end  tre  Mand. 

Paa  Papiret  skulde  Masseopbudet  have  tilfort  Hæren  en 
Forstærkning  af  120,000  vaabenføre  Mand;  i  Virkeligheden 
ankom  sikkert  ikke  mere  end  8  å  9000  Mand  til  Grænsen, 
og  dette  Tal  reduceredes  i  de  nærmest  paafølgende  Dage  til 
knap  tusende.  Konventet  havde  dog  forinden  indset,  at  en 
Appel  til  de  »frie  Borgeres«  Patriotisme  og  frie  Vilje  ej 
kunde  fore  til  Maalet,  og  navnlig  satte  Danton  den  23de 
Avgust  1793  igjennem.  at  der  i  Steden  for  Masseopbudet 
blev  vedtaget  en  Værnepligtslov  (requisition),  hvorved 
Frankrigs  unge  Mandskab  imellem  18  og  25  Aar  blev  kaldet 
til  Fanerne.  Alt  Stillingsvæsen  afskaffedes,  og  ved  Hjælp 
af  det  saaledes  udskrevne  Mandskab  dannedes  en  hel 
Mængde  nye  Batailloner;  men  Folkehærens  indre  Værd 
vedblev  endnu  en  Tid  lang  at  være  alt  andet  end  tilfreds- 
stillende. Saaledes  indberettede  6  deputerede  fra  Strasburg 
den  18de  Oktober  til  Velfærdskomiteen :  »Efter  Nederlaget 
den  13de  (Østerrigernes  Storm  paa  Linjerne  ved  Weissen- 
burg)  flygtede  mere  end  6000  Mand  tilbage  i  alle  Retninger 
og  standsede  først  efter  12  Timers  Forløb;  vi  vide  ikke, 
om  de  atter  ere  vendte  tilbage  til  Fanerne«.  Ved  Nord- 
hæren vare  Forholdene  ikke  bedre.  I  Lejren  ved  Maubeuge 
toge  tre  Hundrede  frivillige  Flugten,  fordi  der  tilfældigvis 
lod  et  Skud  i  Nærheden.  Kort  forinden  Slaget  ved  Wattig- 
nies,  hvor  Jourdan  i  ovrigt  tilføjede  Østerrigerne  et  Neder- 
lag, gjorde  3.500  Mand  frivillige  en  Expedition  til  Phillipe- 
ville;  men  endnu  førend  de  vare  stødte  paa  Fjenden,  ad- 
splittede Hoben  sig,  efter  at  Bataillonerne  først  i  Forvirrin- 
gen havde  skudt  paa   hinanden  indbyrdes.     Den  fra  Bastil- 

lens  Erobriug  bekj endte  Elie  udtaler  i  den  Anledning: 
>Disse  Folk  lagde  aabenbart  mere  Vægt  paa  at  opholde 
Livet  end  at  dø  for  Friheden«.  Officererne  puttede  Epau- 
letterne i  Lommen  og  gave  Signalet  til  Flugten. 

Saa  snart  Vinteren  begyndte,  blev  ogsaa  Desertion  al- 
mindelig; thi  i  Følge  et  Dekret  af  28de  December  1791 
havde  enhver  frivillig  Ret  til  at  forlade  Hæren  efter  Slut- 
ningen af  et  Felttog;  da  Operationerne  nu  altid  betragtedes 
som  endte  den  1ste  December,  blev  der  paa  en  vis  Maade 
for  Hæren  indført  »et  Forretningsaar«.  Vist  nok  havde 
Konventet  et  Aar  senere  i  en  Adresse  til  de  frivillige  sogt 
at  overbevise  dem  om,  at  de  ikke  uden  videre  kunde  ned- 
lægge Vaabnene;  men  Straffen  for  frivilliges  Desertion  var 
særdeles  mild,  nemlig:  Tab  af  Retten  til  at  udøve  sin 
Borgerpligt  og  til  at  tjene  i  Nationalgarden  eller  Linjen  for 
et  Tidsrum  af  ti  Aar,  samt  under  særegne  Omstændigheder 
Godtgjørelse  af  de  Summer,  Staten  havde  anvendt  paa  Man- 
dens Udrustning.  Det  var  derfor  efterhaanden  blevet  en 
hel  Industri  for  alle  mulige  daarlige  Subjekter,  sora  ikke 
paa  anden  Maade  kunde  skaffe  sig  Underhold,  at  lade  sig 
hverve,  modtage  Penge  og  Mundering  og  derpaa  at  desertere 
for  paa  ny  at  melde  sig  til  Tjeneste  andensteds. 

Medens  Hærforholdene  vare  fortvivlede  ved  Grænsen, 
vare  de  dog  om  muligt  endnu  værre  i  Vendée.  Hele  Ba- 
tailloner  med  alle  deres  Officerer  gik  uden  videre  hjem  eller 
toge  Flugten,  saa  snart  de  fik  Øje  paa  de  kongeligsindede. 
Fra  en  Statsprokurator  foreligger  der  en  Beretning  til 
Minister  Bouchotte,  saalydende:  »Hr.  Minister!  Vor  Armés 
Gros  bestaar  hovedsagelig  af  i  en  Hast  sammenskrabede  og 
godt  betalte  Batailloner.  De  rykke  kun  imod  Fjenden, 
naar  man  lover  dem  Extrabetaling,  men  aldrig  skulle 
de  selv  angribe.  Saa  snart  de  faa  Øje  paa  Opro rerne, 
raabe  de:  »»Forræderi,  sauve  qui  peut!««  hvorpaa  de  i 
grænselos  Forvirring  tage  Flugten  og  uden  videre  kaste 
Vaaben,  Tornistre,  Kapper,    kort  sagt  alt  fra  sig.    Vi  have 

en  stor  Mængde  Generaler,  Stabsofficerer,  Adjutanter,  Folke- 
repræsentanter og  Kommissærer,  samt  Tusender  af  Flygt- 
ninge, som  ere  blevne  udrustede  to,  tre,  ja  maaske  indtil 
sex  Gange«. 

Ikke  alle  frivillige  Tropper  vare  dog  af  samme  Be- 
skaffenhed, og  navnlig  dannede  de  i  1792  oprettede  Volontær- 
batailloner  en  hæderlig  Undtagelse  fra  Keglen.  Imellem  dem 
fandtes  mange  virkelig  tjenstdygtige  Folk,  som  gik  i  Felten 
med  Begejstring  for  Republikken  eller  af  Misfornojelse  med 
den  politiske  Omvæltning.  De  sidste  vilde  i  alt  Fald  hellere 
dø  for  Fjendens  Kugler  end  under  Guillotinen.  Mange 
Officerer  og  Underofficerer  fra  den  gamle  Hær,  selvskrevne 
til  at  være  Befalingsmænd,  toge  Tjeneste  ved  Volontær- 
bataillonerne,  og  disse  bleve  derved  solide  Tropper,  som  altid 
bleve  deres  Fane  tro.  Der  haves  flere  gunstige  Udtalelser 
om  disse  Afdelinger.  Saaledes  skrev  et  Øjenvidne:  »Det 
forste  Indtryk,  man  faar  ved  at  se  en  fransk  Bataillon,  er 
ikke  gunstigt.  Folkene  bære  ikke  Uniform,  de  ere  ikke 
pudsede,  ikke  omhyggelig  holdte.  Den  ene  har  en  forreven 
Kittel,  den  anden  en  broget  Frakke,  den  ene  blaa,  den 
anden  hvide  Benklæder.  Maales  de  med  det  militære  Pe- 
danteris Alen,  falde  de  fuldstændig  igjenuem.  For  dem  ere 
kun  to  Ting  af  væsentlig  Betydning;  de  maa  først  og 
fremmest  forstaa  at  lade,  at  skyde,  at  marchere,  at  rette 
sig  og  at  svinge ;  anden  Exercits  lære  de  ikke ;  men  dernæst 
besjæles  de  af  en  stærk  Æresfølelse,  som  erstatter  Disciplin, 
Religion,  Filosofi  og  alt,  hvad  der  ellers  lægger  Baand  paa 
Mennesket.  Det  er  endnu  stedse  de  gamle  Franskmænd, 
om  hvem  Voltaire  sagde:    »Ces  fous  sont  plein  d'honneur«. 

En  Dom,  som  denne,  hører  dog  til  de  store  Undtagelser 
og  gj ælder  specielt  Volontærbataillonerne  blandt  Custines 
Armé,  hvilke  allerede  i  lang  Tid  havde  levet  sammen  med 
Linjetropperne  og  efterhaanden  opnaaet  en  fast  Organisation. 
Den  viser  derfor  kun,  hvad  man  havde  kunnet  bringe  ud  af  de 
talrige  Masser,    naar  de    ikke  vare  blevne  overladte  til  sig 

selv,  mcD  ved  Hjælp  af  dygtige  Befalingsmænd  vare  blevne 
stærkt  organiserede  og  dernæst  forsvarlig  uddannede.  Dette 
indsaa  Datidens  dygtigste  Officerer  ligeledes,  og  lige  fra 
Aar  1791  gik  derfor  Hærforernes  stadige  Forlangende  ud 
paa,  at  de  frivillige  skulde  indrulleres  i  Linjehæren. 

Under  de  voldsomme  politiske  Stridigheder  kunde  For- 
nuften imidlertid  ikke  komme  til  Orde,  Revolutionsmændene 
havde  den  største  Mistillid  til  Linjehæren,    og   kun  de  fri- 
villige,   der  selv  valgte    deres  Officerer,    vare  Republikkens 
egne    B«rn.     Saadan    var   Folkets    suveræne  Vilje,    og   det 
taalte    ingen    Modsigelse.     Begivenhederne    vare    imidlertid 
stærkere  end  alle  Theorier;  jo  mere  Konventet  kjælede  for 
de  frivillige  og  derved  fremmede  deres  Indisciplin  og  Foragt 
for  alle  Baand,    desto  ubrugeligere   bleve   de  som  Soldater. 
I  dette  Punkt  var  der  Overensstemmelse  imellem  den  gamle 
Marskalk  Luckner  og  imellem  Dumouriez,  Dubayet,  Keller- 
mann,  Kleber.  Endogsaa  Montesquion,  Beurnonville  og  Custine, 
som  i  Begyndelsen  havde  holdt  paa  de  frivillige,  forandrede 
snart  deres  Anskuelse  og  indberettede,  at  Staten  alene  kunde 
reddes,  naar  Masserne  indrulleredes  i  Linjen   eller  i  de  nye 
Batailloner,  som  vare  blevne  krigsvante.     Endogsaa  de   de- 
puterede, som  Konventet  udsendte  til  Hærene  tor  at  under- 
søge Forholdet   imellem  Linjen    og   de  frivillige    og   for  at 
stille  Generalernes  Beskyldninger  imod  »Frihedens  Soldater« 
i  rette  Lys,  mistede  deres  Tillid  til  disse,  saa  snart  de  kom 
i  nærmere  Berøring  med  dem.     Det   var  dog  først  efter  de 
franske  Vaabens  gjennemgaaende  Uheld  i  1793,  at  Konventet 
omsider   den  8de  Jannar  1794   udstedte    sit  Dekret  om  de 
frivillige    Batailloners    Sammensmeltning    med    Linjehæren. 
Folkerepræsentanter  afgik  til  alle  Ai-meer  for  at  iværksætte 
denne,  og  først  nu  fik  man  et  Overblik   over,    hvor  mange 
frivillige    Batailloner   der   overhovedet    gaves.     Skjont   Re- 
kvisitionærerne (i  Følge  Dekret  af  23de  Avg.  1793)  allerede 
den  Gang  vare  indrullerede  i  Linjen,  fandtes  der  dog  endnu 

725  Frivilligbatailloner.  Officerspladsevne  vare  alle  besatte, 
men  Soldaternes  Antal  var  saa  ringe,  at  flere  Batailloner 
maatte  slaas  sammen  til  én.  Saaledes  dannedes  i  1794  i 
alt  251  Halvbrigader  af  Fodfolk,  og  dermed  paa  ny  en  ens- 
artet regulær  Hær,  hvori  hver  Afdeling  havde  samme 
Kettigheder,  samme  Forpligtelser  og  Love.  Det  voldte 
inden  for  Halvbrigaderne  med  deres  stærke,  veluddannede 
Kadrer  ingen  Vanskelighed  at  opretholde  Disciplinen,  Klager 
over  Troppernes  Udskejelser  bleve  sjældnere  og  forstummede  til 
sidst  aldeles.  Frankrig  besad  atter  en  Hær,  som  nu  under 
dygtige  Generaler  førtes  fra  Sejr  til  Sejr. 


Man  kunde  efter  det,  som  er  anført  om  de  frivillige 
Batailloner,  endnu  fremsætte  den  Bemærkning,  at  om  de 
end  ikke  have  kunnet  besejre  de  allieredes  gamle  Soldater, 
have  de  i  hvert  Fald  standset  deres  Sejrsløb  og  reddet 
Staten  fra  Undergang;  men  heller  ikke  denne  Paastand 
holder  Stik.  Først  og  fremmest  raaa  det  vel  erindres,  at 
der  ved  Siden  af  de  frivillige  stod  en  Linjehær  paa  200,000 
Mand  samt  et  ikke  ringe  Antal  fra  de  opløste  Frovinsial- 
tropper  rekruterede  Volontærbatailloner,  som  ikke  stode  meget 
tilbage  for  Linjen;  men  dernæst  blev  Frankrig  ikke  an- 
grebet af  energiske  Fjender,  men  af  svage  Hære,  som  uende- 
lig langsomt  og  methodisk  begyndte  deres  Felttog,  der  strax 
endte  ved  den  nærmest  liggende  Fæstning.  En  nærmere 
Bevisførelse  herfor  synes  at  være  overflødig.  Det  skal  blot 
fremhæves,  at  Kanonaden  ved  Valmy  vist  nok  var  Anledningen, 
men  ikke  Aarsagen  til,  at  den  svage  preussiske  Hær  standsede 
sit  Tog  til  Paris;  thi  dens  Tab  ved  denne  Lejlighed  var  i 
alt  kun  1000  Mand.  Hertugen  af  Brunsvigs  hemmelige 
Modstand  mod  enhver  Fremrykning  fremkaldte  derimod 
snarere  dette  Resultat;  thi  endnu  ved  Firmassens  havde 
7000  Mand  preussiske  Tropper  efter  en  svag  Kamp  standset 

hele  Vogeserarmeens  Fremrj-kning.  Naar  Dumouriez  den 
6te  November  1792  fortrængte  det  15,000  Mand  stærke 
østerrigske  Korps  ud  af  sin  Stilling  ved  Jemappe,  den 
eneste  virkelige  Sejr,  de  unge  Frihedstropper  vandt,  skyldtes 
dette  navnlig  deres  firdobbelte  Overmagt.  I  1793  vare 
Forholdene  paa  de  allieredes  Side  endnu  væne;  thi  de 
havde  da  storre  Mistillid  til  hinanden  indbyrdes  end  til 
Frankrig.  Dette  beskyttedes  imod  sine  Fjender  ved  den 
raadne  Tilstand  hos  disse  og  ved  den  exempelløse  Smaa- 
lighed  og  Egenkj ærlighed,  som  den  Gang  beherskede  den 
evropæiske  Politik.  De  i  Hast  organiserede  Folke-  eller 
Militshære  kunde  aldrig  have  fremkaldt  dette  Resultat,  de 
af  Camille  Kousset  fremdragne  Kjendsgjerninger  tilstede 
ingen  Tvivl  i  saa  Henseende.  Ved  deres  højst  lunkne  Krigs- 
førelse frembragte  de  allierede  derimod  et  Resultat,  som 
de  mindst  af  alt  havde  ventet.  Ved  Forholdenes  Magt 
bleve  de  tøjlesløse  Skarer,  alt  eftersom  Tiden  skred  frem, 
uddannede  til  virkelige  Soldater.  Der  gik  vist  nok  Maaneder, 
ja  Aar  hen  hermed;  men  den  franske  Nations  glimrende 
militære  Egenskaber  samt  den  Omstændighed,  at  endnu 
mange  dygtige  Befalingsmænd  fra  den  gamle  Tid  vare  blevne 
tilbage ,  bevirkede ,  at  der  omsider  af  Udskrivningsmassen 
under  unge  og  energiske  Førere  fremstod  kampdygtige  Hære, 
som  i  lang  Tid  satte  Evropa  i  Skræk. 

Saaledes  opstod  den  Tradition,  at  den  franske  Republiks 
Hære  vare  uovervindelige.  Da  nu  i  1870  de  kejserlige  Hære 
enten  vare  tagne  til  Fange  eller  gjorte  uvirksomme,  haabede 
det  franske  Folk,  at  til  Trods  for  den  fortvivlede  militære 
Situation  vilde  ogsaa  den  anden  Republik  ved  at  kalde 
Nationen  under  Vaaben  snart  kunne  jage  de  tyske  Hære 
ud  af  Landet. 

Det  faldt  i  Leon  Gambettas  Lod  at  forsøge  paa  at 
bringe  Tanken  til  Virkelighed ;  hans  ualmindelig  store  Evner, 
hans  Herredomme  over  Masserne,  hans  Energi  og  store 
Organisationstalent  ere  hævede  over  al  Tvivl;  men  til  Trods 

for  alt,  hvad  der  udrettedes,  bukkede  de  unge  Hære  efter 
kun  4  Maaneders  Kamp  mod  en  i  Antal  langt  underlegen 
Modstander  fuldstændig  under. 

Dette  Udfald  af  Kampen  staar  jo  tilsyneladende  i  grel 
Modsætning  til,  hvad  den  gamle  Republiks  Milits-  eller 
frivillige  Hære  havde  udrettet.  Ses  imidlertid  paa  den  ene 
Side  hen  til  den  korte  Tid,  som  de  af  Gambetta  tilveje- 
bragte Soldater  havde  været  til  Tjeneste,  inden  de  førtes 
mod  Fjenden,  og  paa  den  anden  Side  til  dennes  overlegne 
energiske  Krigsføring  med  gamle,  vel  forte  Soldater,  samt 
endelig  til  de  frivilliges  overordentlig  daarlige  Optræden  i 
Koalitionskrigenes  første  Aar,  kan  det  ikke  være  tvivlsomt, 
at  de  franske  Militshære  fra  1870  stode  langt  over  dem  fra 
1791^ — 94,  hvad  vi  først  i  Korthed  skulle  paavise. 

Den  9de  Oktober  1 870  ankom  Gambetta  ved  Luftballon 
til  Tours  for  at  skabe  et  nationalt  Forsvar ;  han  forefandt  da 
c.  40,000  Mand  Linjetropper,  som  for  storste  Del  dannede  den 
første  Loirearmé,  der  to  Dage  efter  blev  adsplittet  af  General 
V.  d.  Thann-,  100,000  Mand  Nationalgarde  uden  tilstrækkelig 
Organisation;  en  stor  Del  Rekrutter  i  Depoterne;  nogle 
Tusende  Mand  Marinetropper  samt  enkelte  Kadrer  m.  m., 
men  kun  meget  lidt  Rytteri,  slet  intet  Artilleri  eller  Ingeniør- 
tropper og  kun  et  meget  ringe  Antal  Vaaben. 

Et  Krigsministerium  i  den  Forstand,  hvori  man  sæd- 
vanlig forstaar  Ordet,  fandtes  slet  ikke.  Gambettas  første 
Handling  var  derfor  at  leje  de  nødvendige  Lokaler  til  sin 
Virksomhed.  Generalstabskort  over  Krigsskuepladsene  vare 
alle  i  Paris  og  kunde  først  forfærdiges,  da  en  højere  Officers 
Enke  stillede  sin  Mands  Exemplar  til  Raadighed.  Reglementer, 
Love,  Bestemmelser,  Arkiver  samt  Porfremmelseslister  over 
de  til  Raadighed  havende  Kadrer  vare  heller  ikke  til  at 
opdrive,  og  endelig  var  der  intet  Personal  med  rig  Erfaring, 
som  stillede  sig  til  Diktatorens  Disposition,  da  de  faa 
Kræfter,  som  Admiral  Fourichon  havde  raadet  over  i  Egen- 
skab   af  Krigsminister,   paa    faa    Undtagelser   nær   forlode 

Ministeriet,  saa  snart  Freycinet  blev  udnævnt  til  Krigs- 
delegeret. 

Ganibettas  rastløse  Energi  forstod  dog  at  overvinde  alle 
Hindringer;  allerede  den  13de  Oktober  udgik  det  første 
Dekret  om  Officerernes  fremtidige  Forfremmelse,  den  Ude 
fastsattes  Auxiliærhærens  Formation ;  samme  Dag  udgik  Be- 
stemmelser om  Departementernes  Lokalforsvar,  om  Belejrings- 
tilstanden, og  i  Maanedens  Lob  udkom  Lovene  om  Folke- 
krigens Organisation,  Kommunikationernes  Afbrydelse,  Levneds- 
midlernes Bortskaffelse  i  de  af  Tyskerne  besatte  Provinser 
o.  s.  V.  Den  2deu  November  indkaldtes  alle  vaabenfore 
Mænd  mellem  21  og  40  Aar  til  Fanerne,  den  3dje  November 
fik  Departementerne  Befaling  til  for  hvert  100,000  Ind- 
byggere at  stille  et  komplet  udrustet  Feltbatteri;  den  10de 
November  dannedes  Arbejder-Batailloner,  den  Ilte  stilledes 
alle  Ingeniører,  Entreprenører  for  ofteutlige  Arbejder  og  fiere 
til  Krigsministeriets  Haadighed,  og  endelig  befaledes  ved  Dekret 
af  25de  November  1870  Oprettelsen  af  11  større  befæstede 
Lejre,  med  de  nødvendige  Etablissementer  til  Vaabenøvelse, 
Opbold,  Organisation  og  Udrustning  af  mindst  60,000  Mand, 
medens  4  af  disse  Lejre,  beliggende  ved  Havet,  skulde  indrettes 
til  en  Styrke  af  i  alt  250,000  Mand. 

De  af  Gambetta  udfærdigede  Dekreter  forbleve  ikke  et 
dødt  Bogstav,  tvært  imod,  Præfekterne  gjordes  ansvarlige 
for,  at  de  kom  til  Udforelse.  I  Tiden  fra  13de  Oktober  til 
9de  Februar  organiserede  og  udrustede  han  i  Gjennemsnit 
daglig  5000  Mand  Fodfolk  og  Rytteri  samt  J  2  forspændte  Ka- 
noner, tilsammen  omtrent  600,000  Mand  og  234  Feltbatterier, 
som  formeredes  i  12  Armékorpser.  Allerede  den  24de  No- 
vember, altsaa  næppe  6  Uger  efter  at  Gambetta  var  an- 
kommen til  Tours,  havde  han  dannet  den  2den  Loirehær 
med  en  Styrke  af  180,000  Kombattanter  og  500  Kanoner. 
Et  saadant  Resultat  overgaar  langt,  hvad  den  første  Re- 
publik nogen  Sinde  har  kunnet  præstere.  Dog  ikke  alene  i 
Antal,  ogsaa  paa  alle  andre  Omraader  staa  Gambettas  Hære 

over  de  tidligere  Militshære,    saaledes  først   og  fremmest  i 
Udrustning  og  Bevæbning. 

Landet  selv  var  til  Trods  for  den  største  Virksomhed 
ikke  i  Stand  til  at  tilfredsstille  Behovet:  i  Begyndelsen  af 
Oktober  leverede  de  franske  Vaabenfabrikker  tilsammen  kun 
20,000  Geværer  om  Ugen,  senere  det  dobbelte  Antal;  men 
dette  forslog  ikke,  og  niere  end  Halvdelen  af  alt  Krigs- 
materiel,  som  de  nye  Hære  behøvede,  anskaifedes  fra  Ud- 
landet. Intet  blev  sparet  for  at  erholde  det  bedst  mulige, 
ja  i  mange  Retninger  gik  man  langt  over  det  nødvendige. 
Alle  Klæder  vare  af  fortrinlig  Beskaffenhed,  bekvemme  og 
praktiske;  alle  Kjoretojer  vare  smagfulde  og  hensigts- 
svarende,  langt  bedre  end  Tyskernes;  i  alle  Lejre  var  der 
en  overdreven  Luxus,  som  ofte  vakte  Tyskernes  Misundelse. 
Af  Levnedsmidler  og  andre  Fornødenheder  var  der  paa  de 
bekvemmest  liggende  Steder  ophobet  store  Masser. 

Ogsaa  i  indre  Værd  stode  Gambettas  Militshære 
meget  hojt;  thi  allt)  vaabenfore  Folk  uden  Standsforskjel 
vare  kaldede  til  Fanerne;  det  var  altsaa  Folket  i  Vaaben, 
besjælet  af  en  brændende  Hævntørst  og  fuldt  af  Begejstring, 
og  forinden  Soldaterne  afgik  til  Hæren,  erholdt  de  en  i  det 
mindste  nødtørftig  Uddannelse. 

Hvad  Befalingsmændene  angaar,  var  deres  Antal  for- 
holdsvis ringe,  og  deres  D3'gtighed  ofte  af  noget  tvivlsom 
Beskaffenhed;  men  Gambetta  forefandt  dog  nogle  Kadrer  af 
Linjehæren,  og  mange  af  Eeserven  stillede  sig  til  hans 
Disposition ;  fra  de  tyske  Fæstninger  undvege  stadig  mange 
Krigsfanger,  og  endelig  var  der  ikke  faa  Befalingsmænd  af 
Mobilgarden,  som  viste  gode  Anlæg. 

I  Modsætning  til  de  frivillige  fra  1791  udviste  de 
unge  Militstropper  fra  1870,  første  Gang  de  kom  i  Dden, 
gjennemgaaende  en  udmærket  Holdning  og  megen  Bravur. 
I  Slaget  ved  Coulmiers,  det  første  alvorlige  Sammenstød, 
bleve  Bayrerne  besejrede;  ved  Beaune  la  Rolande  og  Loigny 
gik  Franskmændene  gjentagne  Gange   uforfærdede   frem  til 

Angreb,  og  endelig  ydede  General  Chanzy  med  sine  slagne 
Tropper  i  Dagene  fra  7de  til  Ilte  December  en  meget  sej 
Modstand  paa  Strækningen  imellem  Loirefloden  og  Marchenoir- 
Skoven,  vest  for  Orleans.  Et  Exempel  paa  slet  Holdning 
under  Kampen,  udvist  af  en  større  Hærafdeling,  vil  i  det 
hele  taget  ikke  kunne  fremdrages. 

Endelig  var  Disciplinen  særdeles  stræng.  Gambetta 
var  ikke  nogen  Frasemager  og  Popularitetsjæger,  som  saa 
mange  Mænd  fra  1791.  Tvært  imod,  saa  længe  han  var 
ved  Magten,  laa  det  ham  fjærnt  at  tilfredsstille  Folkemassens 
Luner,  og  endnu  mindre  kunde  det  falde  ham  ind  at  tage 
Soldaternes  Parti  imod  deres  Officerer.  Han  søgte  netop 
ved  en  stræng  Haandhævelse  af  Disciplinen  at  give  sine 
Hære  en  foroget  Kraft. 

Allerede  den  2den  Oktober  havde  Regeringen  i  Tours 
proklameret  Krigslovene  i  deres  fulde  Strænghed.  I  Følge 
Artikel  6  af  disse  fastsattes  Dødsstraf  for  følgende  For- 
seelser:  Mord,  Snigmord,  Desertion;  Forledelse  til  at  begaa 
saadanne  Handlinger,  som  i  Følge  dette  Dekret  straftes 
med  Doden ;  Plyndring  med  eller  uden  Vaaben  i  Hænderne ; 
Vægring  ved  at  udfore  en  given  Befaling;  Trusler  mod  en 
overordnet;  Opraab  til  Mytteri;  Ødelæggelse  eller  for- 
sætlig Bortkasten  af  Vaaben  for  derved  at  slippe  for  at 
komme  i  Ilden;  Odelæggelse  af  Ammunition  i  samme  Hensigt. 

Under  Kampen  skulde  alle  Befalingsmænd  være  be- 
myndigede til  at  nedskyde  enhver,  som  udviste  Fejghed  eller 
ved  sin  Flugt  fremkaldte  Uorden.  Ingen  vil  kunne  klage 
over,  at  disse  Bestemmelser  ikke  ere  strænge  eller  tydelige 
nok.  Og  Gambetta  sogte  paa  enhver  Maade  at  virke  hen 
til,  at  de  bleve  overholdte.  I  Løbet  af  12  Dage  fandt  i 
Slutningen  af  November  ved  en  Division  af  det  I7de  Korps 
ikke  mindre  end  6  Exekutioner  Sted.  Den  18de  November 
domtes  2  Soldater  af  det  41de  Marcheregiment,  hvilke  Dagen 
i  Forvejen  vare  blevne  tilbage  som  Marodører,  til  Døden, 
og  Dommen  blev  exekveret.     Man  gjorde  i  det  hele  saa  kort 

Proces  med  militære  Forbrydere,  at  Biskoppen  af  Orleans  i 
de  Dage  ausogte  om,  at  de  dødsdømte  dog  forinden  deres 
Endeligt  bleve  behorig  forberedte  til  Døden.  Disciplinen 
var  derfor  gjennemgaaende  fortrinlig,  om  det  end  ofte  kunde 
være  vanskeligt  nok  at  holde  de  fra  Byerne  udgaaede  daar- 
lige  Subjekter  i  Tømme.  De  af  Gambetta  skabte  Hære 
ville  derfor  til  alle  Tider  staa  som  Mønstre  for  en  Folke- 
væbning; men  netop,  jo  mere  man  yder  disse  Militstropper, 
som  til  Slutning  maatte  bukke  under,  Ketfærdigbed ,  desto 
mere  vidne  de  til  Gunst  for  den  Linjehær,  som  besejrede 
dem.  Alierede  Resultatet  af  Gambettas  Bestræbelser  for  at 
frelse  Frankrig  er  et  Bevis  for  denne  Paastands  Kigtighed; 
thi  efter  tre  Maaneders  Forløb  havde  to  Armeer,  der  intet 
Øjeblik  talte  mere  end  70,000  og  35,000  Mand  Fodfolk, 
fuldstændig  brudt  de  tredobbelt  store  franske  Hæres  Angrebs- 
kraft,  og  da  saa  en  tredje  Hærgruppe  paa  kun  to  Armékorpser 
kom  til  i  Vægtskaalen  paa  tysk  Side,  var  Republikkens 
Nederlag  fuldstændigt. 

Og  dog  maa  det  ikke  lades  uomtalt,  at  den  tyske 
Hær  under  Kampene  ved  Loire  langt  fra  mere  var  i  sin 
fulde  Kraft.  Der  er  intet,  som  stiller  saa  store  Fordringer 
til  en  Armé  og  sætter  den  paa  haardere  Prøve,  end  naar 
den  umiddelbart  efter  et  endt  Felttog  skal  begynde  et  andet 
imod  en  fuldstændig  ny  Fjende.  Vi  mindes  i  saa  Henseende 
om,  hvor  hurtig  Napoleons  exempellose  Sejrstog  gjennem 
Preussen  1806  kom  til  en  Standsning  ved  Weichselen,  da 
her  en  ny  Fjende  —  60  å  80,000  Russere  og  et  nyt  svagt 
preussisk  Korps,  —  traadte  den  franske  Hær  i  Møde. 
Grunden  til  dette  Fænomen  ligger  i  rent  fysiske  Momenter, 
som  trods  al  Disciplin  dog  udove  en  stor  Indflydelse  ogsaa 
paa  virkelige  Soldater.  I  de  blodige  Slag  den  Ude,  16de 
og  18de  Avgust  mistede  saaledes  de  tyske  Tropper,  som 
overalt,  hvor  det  gaar  varmt  til,  deres  bedste  Førere,  deres 
bedste  Folk ;  strax  efter  maatte  de  udholde  Møjsommelighederue 
foran  Metz.    De  tiloversblevne  glædede  sig  til  at  faa  nogen 

Ro,  men  i  Steden  for  maatte  de  begynde  for  fra  under  de  van- 
skeligste Forhold  og  imod  en  Modstander,  der  var  mere  end 
dobbelt  saa  talrig.  En  saadau  Situation  kunde  nok  bringe 
Mismod  hos  mange,  saa  meget  mere  som  de  tyske  Tropper 
ikke  turde  regne  paa  at  faa  Erstatning  for  mulige  Tab, 
medens  Franskmændene  daglig  tik  friske  Kræfter  tilforte. 
Havde  den  franske  Nation  i  sin  Helhed  haft  den  samme 
Udholdenhed  som  Gambctta,  der  endogsaa  efter  alle  de 
frygtelige  Nederlag  i  Januar  1871  vilde  have  ført  Krigen 
videre,  er  det  derfor  endda  tvivlsomt,  om  ikke  Kampens 
Udfald  kunde  være  blevet  et  andet,  fordi  de  franske  Ny- 
dannelser imidlertid  vilde  have  vundet  i  Fasthed. 

Saa  snart  Prins  Friedrich  Karl  efter  anstrængende 
Marcher  med  sine  Hærdele  indtraf  ved  Orleans,  blev  han 
paa  Grund  af  Loirehærens  store  numeriske  Overlegenhed 
nødsagen  til  at  sprede  sig  over  en  stor  Front.  Hidtil  havde 
ban  altid  saa  nogenlunde  været  underrettet  om  sin  Mod- 
standers Styrke  og  Stilling;  men  lige  over  for  Loirehæren 
forandredes  dette  Forhold  fuldstændig;  de  tyske  Patrouiller 
kunde  ikke  komme  langt  ud  over  Forpostlinjen;  thi  Fjenden 
havde  besat  alle  Landsbyer,  alle  Slotte,  Parker,  Skove  o.  s.  v. 
Det  var  derfor  særdeles  vanskeligt  for  Prinsen  at  lægge  en 
bestemt  Plan;  men  ved  forst  at  holde  sig  til  Defensiven  og 
derefter,  da  de  to  franske  Korpsers  Angrebskraft  var  bleven 
brudt,  at  gaa  med  hele  sin  Kraft  imod  den  fjendtlige  Hærs 
Centrum,  besejrede  han  General  d'Aurelles  Modstand,  og 
Loirehæren  splittedes  i  to  Dele.  Forfølgningen  stillede  endnu 
langt  storre  Krav  til  de  tyske  Troppers  Udholdenhed;  de 
skulde  arbejde  sig  frem  igjennem  tykt  og  tyndt  i  det 
sletteste  Vejrlig,  medens  de  efterhaanden  bleve  helt  isolerede 
fra  Forbindelsen  med  Hjemmet.  Der  indlraf  hverken  Er- 
statning af  Mennesker,  Proviant  eller  Ammunition.  Be- 
klædningen var  fuldstændig  ødelagt,  især  var  Skotojet  i 
den  sørgeligste  Forfatning;  mange  Soldater  maatte  marchere 
i  Trætøfler    eller   endogsaa   barfodede.     Kadrerne    smeltede 

mere  og  mere  sammen,  og  Bevogtningen  af  Fanger,  Trans- 
porter, Lasaretter  m.  ra.  krævede  mange  Kræfter.  Armé- 
korpserne  reduceredes  derfor  efterhaanden  til  svage  Divisio- 
ner, Divisionerne  til  Brigader,  ja  der  gaves  mange  Batail- 
loner,  hvis  Styrke  ikke  var  mere  end  500,  400,  ja  endogsaa 
350  Mand.  Endelig  var  det  før  saa  blomstrende  Landskab 
Beauce  bleven  forvandlet  til  en  Ørk,  ingensteds  var  noget  at 
faa.  Dog  til  Trods  for  alt  dette  bestod  den  tyske  Hær 
disse  Prøvelser  glimrende;  Loirehæren  blev  slaaet  og  sprængt 
i  to  Dele,  og  da  disse  4  Uger  senere  atter  rykkede  frem, 
bleve  de  enten  fuldstændig  oprevne  eller  tagne  til  Fange. 
Hverken  de  franske  Soldaters  Begejstring  eller  Gambettas 
Energi,  ej  heller  Franskmændenes  store  militære  Naturanlæg 
havde  formaaet  at  redde  Frankrig.  At  Gambetta  ved  sin 
ubetimelige  Indgriben  i  Kommandoforholdene  ved  Hærene 
for  en  Del  selv  bærer  Skylden  for  dette  Resultat,  er  uden 
for  al  Tvivl;  men  lige  saa  vist  er  det,  at  de  franske  Hære 
gik  deres  Undergang  i  Møde  paa  Grund  af  de  Svagheder, 
hvortil  enhver  Militshær  lige  fra  dens  Oprettelse  bærer 
Spiren  i  sig,  hvilket  vi  nu  nærmere  ville  søge  at  udvikle. 
En  stor  Del  af  Generalerne  og  de  fleste  Officerer  ved 
de  franske  Militshære  kj endte  aldeles  ikke  noget  til  den 
Tjeneste,  som  en  stor  Hærs  Operationer  i  Felten  krævede 
af  dem.  Dette  Forhold  fremkaldte  en  hel  Mængde  Rivnin- 
ger og  en  stor  Umyndighed  lios  de  kommanderende,  hvilket 
havde  en  saa  meget  skadeligere  Indflydelse,  jo  større  Masserne 
vare,  der  skulde  sættes  i  Bevægelse.  En  Mængde  enkelte 
Toner  fiembringer  endnu  ingen  skjøn  eller  virkningsfuld 
Harmoni;  men  netop  dette  Billede  anskueliggjør  Tilstanden 
i  Gambettas  Hære.  En  utallig  Mængde  Kræfter  vare  virk- 
somme i  disse,  alle  vare  vistnok  besjælede  af  den  bedste 
Vilje,  men  en  Samvirken  mod  et  fælles  Maal  manglede  al- 
deles. Herved  blev  saa  vel  den  overordnede  Ledelse  som 
Befalingernes  Udførelse  i  høj  Grad  vanskeliggjort.  1  de 
nedre  Instanser  kjendte  man  ikke  Generalernes  Hensigt,  og 

disse  vare  aldeles  uklare  med  Hensyn  til  Regeringens  Planer. 
En  fast,  ved  lang  Oveise  og  Vane  tillært  Forestilling  om 
Krigen  og  Krigsføring  manglede  aldeles.  Naar  derfor  en 
enkelt  lavere  staaende  Befalingsmand  skred  til  selvstændig 
Handling,  passede  denne  slet  ikke  til,  hvad  det  heles  Vel 
udkrævede.  I  Almindelighed  afventede  imidlertid  Førerne, 
som  vare  vante  til  den  strængeste  Centralisation,  Befalinger 
fia  oven.  Dette  havde  saa  til  Følge,  at  Hæren  næsten 
altid  kun  springvis  kom  i  Bevægelse,  saaledes  iit  deus 
Operationer  manglede  Sammenhæng  og  Fasthed.  Da  alt, 
indtil  de  minciste  Detailler,  skulde  ordnes  af  Overkommandoen, 
varede  desuden  Forberedelserne  uendelig  længe.  Skulde  der 
udføres  noget,  maatte  de  højere  Officerer  først  paa  det  nojeste 
instruere  Subalterueofficererne,  og  disse  atter  selve  Mand- 
skabet. Leddene  i  det  militære  Hierarki  virkede  sukces- 
siv,  ikke  samtidig  som  i  en  Linjehær.  Ved  de  meget  store 
Hære  brugte  Befalingerne  derfor  megen  Tid  for  at  gjennem- 
løbe  alle  Stadier,  og  det  skete  hyppig,  at  de  paa  enkelte 
Steder  helt  udebleve.  Derved  fremkaldtes  Tidsspilde  eller 
vedkommende  Hærdeles  fuldstændige  Uvirksomhed.  For  eu 
fransk  Ofhcer  i  1870  var  det  endnu  eu  fuldgyldig  Und- 
skyldning, naar  han  havde  undladt  at  gjøre  noget,  som 
Fornuften  maatte  synes  at  foreskrive  ham,  at  han  ej  liavde 
faaet  nogen  Befaling  i  saa  Henseende.  I  den  tyske  Hær 
var  dette  anderledes:  dér  vilde  en  saadan  Indvending  snarere 
have  foraarsaget,  at  vedkommende  var  bleven  endnu 
strængere  bedomt.  En  tysk  Korpskommandor  turde  sandelig 
ikke  blive  staaende,  fordi  han  ej  havde  modtaget  nogen  Be- 
faling. Han  maatte  derimod  paa  eget  Ansvar  træffe  de  For- 
anstaltninger, han  fandt  egnede  til  at  komme  det  store 
Maal  nærmere.  Skulde  han  være  i  Tvivl  om  Hærførerens 
egentlige  Hensigter,  var  det  hans  Pligt  efter  Evne  at  gætte 
sis  til  dem  og  saa  at  handle  i  Overensstemmelse  dermed. 
En  saadan  Handlemaade  vil  være  desto  lettere,  jo  mere 
simpel    den   Tanke    er,    som    ligger    til  Grund    for    Krigs- 

foringen.  Desuden  uddannes  i  den  staaende  Hær  under  den 
lange  Fredsskole  eu  vis  Overensstemmelse  i  Opfattelse  af 
Krigen,  hvoraf  det  kan  forklares,  at  visse  Opgaver,  som 
næsten  daglig  foreligge  under  Krigsforhold,  af  tyske  Officerer 
loses  efter  de  samme  Principer,  medens  dog  altid  en  vis 
Selvstændighed  med  Heus}^  til  selve  Udforeisen  gjør  sig 
gjældende.  Den  Tanke,  som  stedse  beherskede  den  tyske 
Krigsføring,  var  altid  følgende:  Offensiven  mod  det  Punkt, 
hvor  den  fjendtlige  Hovedarmé  befinder  sig.  Det  var  derfor 
ikke  vanskeligt  for  de  forskjellige  Førere  at  finde  Rette- 
snoren for  deres  Handlinger.  Udeblev  tilfældigvis  bestemte 
Befalinger,  marcherede  de  alligevel  direkte  mod  Maalet,  og' 
disse  indtraf  da  senere,  uden  at  nogen  Tid  gik  til  Spilde. 
Intet  har  mere  bidraget  til  den  tvske  Hærs  glimrende  Re- 
sultater  end  netop  denne  i  Fredstid  omhyggelig  udviklede 
Selvstændighed,  der  dog  paa  Grund  af  den  ensartede  Ud- 
dannelse ikke  udarter  til  ubunden  Frihed. 

Denne  Enhed  og  Kontinuitet,  denne  Fagmæssighed, 
man  kunde  næsten  sige  denne  fuldendte  Teknik  i  enhver 
Handling,  er  et  af  de  største  Fortrin,  Linjehæren  har  fremfor 
enhver  Militsarmé. 

Der  er  imidlertid  ogsaa  en  anden  Faktor,  maaske  den 
vigtigste  af  alle,  som  udvikles  i  Linjehæren  under  en  for- 
standig Fredstjeneste,  nemlig:  Hengivenhed  for  den  fælles 
Sag  og  Pligtfølelse.  En  Befalingsmand  eller  menig,  som 
bærer  Vaaben  for  første  Gang,  kan  i  Farens  Øjeblik  udvise 
den  samme  Tapperhed  som  den,  der  har  tjent  længe;  men 
dog  ville  de  desuagtet  ikke  udrette  det  samme,  fordi  den 
første  endnu  ikke  har  lært  at  glemme  sig  selv,  fordi  person- 
lige Indtryk  og  Interesser  langt  mere  beherske  ham.  Han 
ser  overalt  Vanskeligheder,  som  forekomme  ham  uovervinde- 
lige, medens  den  anden  er  vant  til,  at  saadanne  Forhindringer 
skulle  overvindes,  naar  det  bliver  befalet.  Han  ser  og 
frygter  Farer,  som  Linjesoldaten  ikke  ænser,  fordi  denne  af 
Erfaring  véd,    at  Modstanderen  ogsaa  har  disse  Tanker  for 

Øje.  Dette  tj-deliggjores  maaske  bedst  ved  et  Exempel: 
I  enhver  kommanderende  Generals  Stab  findes  som  oftest 
nogle  Dilettanter,  der  i  kritiske  Øjeblikke  altid  ere  rede  til 
at  gribe  ind,  til  at  liidskaffe  Reserver,  Batterier,  og  som  ved 
deres  urolige  Færd  kun  foroge  Forvirringen.  Deres  mere 
erfarne  Kammerater  derimod  lade  Forholdene  udvikle  sig  og 
afvente,  hvad  de  overordnede  gjore,  som  nærmest  ere  kaldede 
til  at  tage  en  Bfslutniiig,  i  det  de  dog  ikke  ere  mindre 
beredte  til  at  handle,  naar  der  stilles  Fordringer  til  dem  i 
saa  Henseende.  Militstropper  ligne  ofte  disse  unge  Di- 
lettanter; de  kunne  være  »begejstrede«  og  »fulde  af  Mod«, 
men  saa  snart  en  overhængende  Fare  viser  sig,  tabe  de 
hurtig  Hovedet.  De  anse  let  alt  for  tabt  og  oplose  sig  da 
uden  at  have  gjort  deres  yderste,  hvorimod  Linjetropper 
forblive  roligere,  sætte  sig  til  Modværge,  selv  om  Faren 
er  overmægtig,  og  gjore  deies  Pligt  uanset,  hvorledes  Ud- 
faldet end  bliver. 

Krigen  1870 — 71  giver  mange  Exempler  herpaa;  men 
vi  skulle  dog  indskrænke  os  til  at  anføre  nogle  enkelte. 
Under  Fægtningen  ved  Chambord  blev  en  Kolonne  paa  3300 
Mand  franske  Tropper,  der  marcherede  igjennem  Skoven, 
pludselig  angreben  af  55  hessiske  liyttere;  Kolonnen  op- 
løste sig  i  vild  Flugt  og  efterlod  alle  Kanoner,  Vogne  og 
en  stor  Mængde  Fanger  i  Hessernes  Hænder.  Samme  Dag 
overgav  det  faste  Slot  Chambord  sig  til  en  Angriber,  som 
kun  havde  en  Fjerdepart  af  Slottets  Besætning.  Det  er 
endogsaa  forekommet,  at  en  tysk  Rytterofficer  med  svag 
Eskorte  under  Rekognosceringer  traf  paa  franske  bevæbnede 
Efternolere  og  befalede  dem  at  melde  sig  som  Fanger  ved 
det  nærmeste  tyske  Kantonnement,  og  at  hans  Anvisninger 
bleve  nøjagtig  efterfulgte.  Da  General  Trochu  den  19de 
Januar  1871  gjorde  sit  sidste  Udfaldsforsøg  fra  Paris,  led 
den  100,000  Mand  stærke  Hær  et  Tab  af  c.  6000  Mand; 
heraf  blev  en  Ottendedel  foraarsaget  ved,  at  Nationalgarden 
gav  Ild  mod  sig  selv;  General  Trochu  blev  endogsaa  paa  faa 

Skridts  Afstand    beskudt  af  sine  egne  Tropper,    hvorved  en 
Adjutant  i  hans  Stab  blev  dræbt. 

Det  var  altsaa  denne  ubønhørlige  Pligtfølelse,  som 
Republikkens  Hære  manglede;  det  var  temmelig  vilje- 
løse, uselvstændige  Masser,  modtagelige  for  en  fra  oven 
af  givet  Impuls  og  føjelige,  men  fattige  paa  virkelig  ud- 
holdende Modstandskraft.  Ogsaa  dette  vil  bedst  belyses 
ved  et  Exempel. 

General  d'Aurelle  opholdt  sig  under  Slaget  ved  Loignv 
den  2den  December  i  Artenay,  omtrent  to  Mile  fra  Val- 
pladsen, heri  alle  Omveje  iberegnede.  Desuagtet  blev  han 
næsten  hele  Dagen  i  Uvidenhed  om,  hvad  der  foregik  ved 
Loigny.  Han  red  endogsaa  op  ad  Formiddagen  til  Chevilly, 
der  laa  V2  Mil  nærmere;  men  heller  ikke  her  erholdt  han 
nogen  Underretning  om  Slagets  Gang.  Først  om  Efter- 
middagen kom  en  Officer  fra  General  Chanzys  Stab  til 
d'Aurelle  og  medbragte  Efterretninger  om  Sagernes  mindre 
heldige  Gang;  Overgeneralen  afsendte  derpaa  flere  Telegraf- 
depecher til  General  Chanzy,  som  ikke  bleve  besvarede, 
hvorimod  det  aldeles  ikke  forsøgtes  at  tilvejebringe  For- 
bindelsen med  denne  ved  Hjælp  af  godt  beredne  Officerer. 
Endelig  henad  Midnat  indtraf  i  Hovedkvarteret  bestemte 
Efterretninger  fra  General  Chanzy,  »da  det  var  lykkedes 
Kaptejn  Bois  efter  at  have  overvundet  meget  store 
Vanskeligheder  at  naa  der  hen.  Det  var  nemlig  stærk 
Frost  og  Snevejr,  saaledes  at  Kommunikationen  om  Natten 
næsten  var  umulig«.  De  sidste  Sætninger  anfører  General 
d'Aurelle  selv  i  sine  udgivne  Beretninger  om  Slaget,  saa- 
ledes at  han  til  fulde  maa  have  anerkjendt  de  »Vanske- 
ligheder« ,  som  i  et  saa  vigtigt  Øjeblik  opholdt  den 
nævnte  Officer. 

Paa  tysk  Side  var  samme  Dag  Prins  Friedrich  Carl  i 
Pithiviers,  det  vil  sige  i  en  Afstand  af  fem  Mile  fra 
Kamppladsen,  og  hans  direkte  Forbindelser  med  de  i  Fægt- 

ning  værende  Tropper  bleve  ofte  alvorlig  truede  ved  Fransk- 
mændeues  offensive  Stød.  Desuagtet  modtog  Prinsen  i 
Løbet  af  Dagen  flere  udførlige  telegrafiske  Depecher  om 
Kampens  Gang  og  allerede  om  Aftenen  en  skriftlig  Ind- 
beretning angaaende  Slaget,  udarbejdet  af  Generalstabschefen 
hos  Storhertugen  af  Mecklenburg,  der  kommanderede  de 
engagerede  Tropper.  Desuden  kunde  Ordounansofficerer, 
som  havde  va^-et  udsendte  til  Storhertugen  og  atter  vare 
komne  tilbage,  supplere  denne  Beretning  med  forskjellige 
Enkeltheder.  Disse  Officerer  havde  ogsaa  redet  i  Frost  og 
Snevejr,  de  vare  i  et  fjendtligt  Land  og  fik  derfor  næppe 
nogen  Oplysning  fra  Beboerne  om  Vejforhold  m.  m.;  men 
det  faldt  ikke  nogen  af  disse  Herrer  ind,  at  det  var  for- 
bundet »med  store  Vanskeligheder«  at  ride  frem  og  tilbage 
mellem  begge  Hovedkvarterer.  Endnu  mindre  ansaa  de 
det  under  de  forhaandenværende  Omstændigheder  for  »næsten 
umuligt«  at  opretholde  Forbindelsen. 

Denne  Forskjel,  imellem  hvad  den  tyske  og  den  franske 
Generalstab  udrettede,  er  mere  end  slaaende.  For  denne 
var  det  en  meget  gyldig  Undskyldning  for  ikke  at  have 
opretholdt  den  saa  overordentlig  vigtige  og  kun  IV2  Mil 
lange  Forbindelse  imellem  de  tvende  Hovedkvarterer,  at  det 
var  morkt,  at  det  frøs,  og  at  det  snede.  Den  virkelige 
Aarsag  var  derimod  Mangel  paa  militær  Opdragelse,  paa 
Øvelse  og  paa  stræng  Pligtopfyldelse,  med  Tilsidesættelse  af 
alle  Hensyn. 

Under  de  derpaa  følgende  Slagdage  ved  Orleans  gik  det 
paa  selv  samme  Maade.  Skjont  General  d'Aurelle  stedse  havde 
de  kortere  indre  Linjer  til  sin  Raadighed,  tabte  han  fuldstændig 
Forbindelsen  med  sin  Hærs  hojre  og  venstre  Fløj,  saaledes 
at  Generalerne  Chanzy  og  Bourbaki  alene  ved  Forholdenes 
Magt  bleve  selvstændige  Hærførere.  Imellem  de  tyske 
Hærdele,  som  rykkede  frem  imod  Orleans,  var  der  derimod 
stadig   den   nøjeste  Forbindelse,   uagtet  Orléansskoven    paa 


28  Franske  Militshære. 

Grund  af  mange  forsprængte  franske  Afdelingers  Omstrejfen 
var  meget  usikker. 

Senere  under  Fremrj^kningen  mod  le  Mans  roste  franske 
Generalstabsoflicerer ,  livis  Privatbreve  faldt  i  Tyskernes 
Hænder,  sig  af,  at  de  til  Trods  for  Sne  og  Is  paa  én  Dag 
havde  tilbagelagt  6  Mile;  men  dette  var  ikke  andet,  end 
hvad  der  forlangtes  af  enhver  tysk  Patrouille.  Tyske 
Officerer  tilbagelagde  derimod  under  lignende  Forhold  8  å 
12  Mil  om  Dagen,  og  undertiden  15  Mil  i  24  Timer.  En 
enkelt  Officer,  som  efter  Slaget  ved  Orleans  af  Prins 
Friedrich  Carl  blev  sendt  til  Vierzon,  tilbagelagde  endogsaa 
paa  en  og  samme  Hest  22  Mil  i  17  Timer. 

Disse  smaa  Enkeltheder  ere  netop  derfor  af  Interesse, 
fordi  de  give  en  Maalestok  for  det  hele.  Paa  næsten  aUe 
Omraader  stod  den  tyske  Hær  i  Præstationsevne  i  et  lignende 
Forhold  til  den  franske  Hær.  Det  kan  derfor  med  Sandhed 
siges,  at  denne  regelmæssige  tilforladelige  Funktionering  af 
de  mindste  Dele  i  Armeens  store  Organisme  netop  er  den 
staaende  Hærs  Fortrin  lige  over  for  Militshærens.  Selv- 
folgelig  har  den  tyske  Hærs  udmærkede  Ledelse  haft  en 
betydelig  Andel  i  de  vundne  Sejre;  men  det  var  dog  altid 
i  sidste  Instans  Tropperne,  som  udførte  de  givne  Be- 
falinger, tilvejebragte  det  eftertragtede  Resultat.  Ved 
denne  ubetingede  Tillid  til  Hærens  overlegne  krigerske 
Egenskaber  fik  Førernes  Geni  den  rette  Spændkraft;  de 
kunde  være  dristige  i  deres  Kombinationer  og  stole  paa,  at 
de  enkelte  Førere  under  nok  saa  vanskelige  Situationer 
vilde  finde  sig  til  rette.  Med  et  fortrinligt  Værktøj  kan 
der  opnaas  udmærkede  Resultater;  er  dette  daarligt,  maa 
endogsaa  en  Mester  mistvivle  om  at  kunne  frembringe  noget 
af  Betydning. 

De  af  Gambetta  i  en  Hast  tilvejebragte  Militshære 
vare  derfor,  til  Trods  for  deres  mange  og  gode  Egen- 
skaber, ikke  egnede  til  i  kort  Tid  at  blive  den  tyske  Linje- 


Franske  Militshære.  29 

hær  overlegne,  hvis  store  Fortrin  ligesom  enhver  Linjehærs 
vare  begrundede  i  dens,  under  en  længere  Fredsperiode  ud- 
viklede,   aandelige  Egenskaber.     Om  end   Diktatoren   i    sin 
glødende  Iver  undertiden  kunde  glemme  dette   og  syntes  at 
stole  blindt  paa  Virkningen  af  Masseudskrivningen,  har  han 
dog   i    rolige  Øjeblikke    haft   en    klarere  Opfattelse    af  Si- 
tuationen.      Hans    bekjendte     Ytring:       »Les     succes    ne 
s'improviseiit  pas«    er  betegnende   i  saa  Henseende,    og  da 
han    i    September    1871    for    en    Undersøgelseskommission 
skulde  forsvare  sine  Handlinger  som  Diktator,  udbrod  han: 
»Jeg    er    overbevist    om,    at    alle    de    Anstrængelser,    som 
Frankrig  paalagde  sig,  til  Slutning  alene  kunde  frembringe 
et    Resultat    ved    den   sejeste    Udholdenhed.     Det   er   ikke 
min  Overbevisning   alene.     Tyskerne    selv   indromme    det  i 
alle  deres  Skrifter,  hvori  det  idelig  gjentages,  at  de  mest  af 
alt  frygtede   en  Vedvaren    af  vore    militære  Anstrængelser. 
Det  var  og  bliver  min  Mening,  at  man  skulde  have  holdt  ud, 
og  jeg  kan  paastaa  det  saa  meget  mere,  som  Frankrig,  der  fra 
først  af  var  fuldstændig  overrasket,  fuldstændig  vaabenlos,  i 
fire   Maaneder    fandt  Midler   til   at   bringe    en    Armé    paa 
800,000  Mand  paa  Benene«. 

Lige  saa  klart  har  Gambettas  hojre  Haand  og  krigs- 
delegerede,  den  nuværende  Ministerpræsident  Freycinet,  ud- 
talt sig:  »Skulde  man  mene,  at  vor  Militshær,  til  Trods 
for  de  uhyre  Tjenester,  den  har  ydet  Fædrelandet,  dog 
ikke  opnaaede  et  lignende  afgjorende  Resultat,  som  de 
forenede  Staters  under  Borgerkrigen,  bør  det  fremhæves, 
at  Krigen  i  Amerika  varede  i  fire  A ar,  i  Frankrig  kun 
fire  Maaneder.  Først  efter  at  Nordstaternes  Milits- 
tropper tre  Aar  i  Træk  vare  blevne  slaaede  af  Sydstater- 
nes regulære,  vel  organiserede  Tropper,  have  hine  im- 
proviserede Generaler,  Grant,  Sheridan  og  Sherman,  lært 
den  Kunst  at  sejre  og  lønnet  deres  Medborgeres  Taal- 
modighed«. 

Dette  er  Kvintessensen  i  Stridsspørgsmaalet:  Regiilær- 
hær  contra  Militshær.  Et  Folk,  som  ved  en  Militshær 
alene  vil  knytte  Sejren  til  sine  Vaaben,  maa  have  Taal- 
modighed  og  den  sejeste  Udholdenhed;  men  hvilke  uhyre 
Ofre  af  Tid,  Blod  og  Penge  koster  ikke  dette?  Militshære 
ere  de  dyreste  af  alle  Slags  Armeer. 

P.  N.  Nieuwenhuis. 


G-eneral  Dumouriez '^). 

(Fortsættelse). 


III. 

j!  aren  voxede,  Armeen  ved  Sedan,  Nordarmeens  Kjærue, 
kom  ved  Lafayettes  Flugt  sin  Opløsning  nær,  og  det  i  det 
Øjeblik,  da  Evropas  berømteste  Hær  stod  i  Begreb  med  at 
overskride  Grænserne.  I  Maj  var  Felttogsplanen  imod 
Frankrig  bleven  fastslaaet  i  Sans-souci ;  Hovedarmeen  skulde 
marchere  over  Luxemburg  og  hurtig  bemægtige  sig  Fæst- 
ningerne Longvy  og  Verdun,  et  Korps  af  den  osterrigske 
Armé  under  General  Clairfait  skulde  trænge  frem  til  Reims 
og  dække  højre  Flanke,  og  den  osterrigske  Prins  Hohenlohe 
dække  venstre  Flanke  mod  Metz;  om  muligt  skulde  man  der- 
efter marchere  lige  paa  Paris.  Alle  anerkjendte  paa  den 
Tid  den  preussiske  Hærs  Overlegenhed  siden  Frederik  den 
stores  Tid.  Kong  Frederik  Vilhelm  II  var  trods  alle  sin 
Karakters  Mangler  og  Fejl,  trods  det  umoralske  Exempel, 
han  gav,  besjælet  af  krigersk  Aand  og  forglemte  ikke  sin 
store  Forgængers  Lære.  Den  gamle  frisindede  Hertug  af 
Brunsvig,  der  var  meget  utilbojelig  til  Krig  mod  Frankrig, 
paatog  sig  kun  med  Uvilje  Kommandoen  over  Hovedarmeen. 
Siden  den  Dag,  da  Lujtnaat  Dumouriez  som  en  tapper,  med 
Saar  bedækket,  fangen  Rytter  var  bleven  bragt  til  ham,  var 


*)  Se  Bind  III,  S.  321  og  425. 

der  forløbet  32  Aar ;  men  Dumouriez  var  endnu  den  samme; 
med  utæmmet  Uugdomsild,  med  hele  sin  Karakters  Be- 
siemthed,  dreven  af  Revolutionens  frygtelige,  dæmoniske 
Magt  traadte  han  atter  lige  over  for  Hertugen.  Saaledes 
var  Forholdet;  men  Verden  saae  den  Gang  kun  Hertugens 
Feltherreberømmelse,  Dumouriez  var  en  ubekjendt  Mand. 

Hans  Planer  gik  ud  paa  at  indskrænke  sig  til  Forsvar 
fra  Sedan  til  Elsass  og  at  følge  den  af  ham  i  Begyndelsen 
af  Krigen  tagne  Beslutning:  at  bryde  ind  i  Belgien.  Efter 
at  Preusserne  havde  indtaget  Fæstningen  Longvy,  be- 
stemte han  sig  til  at  overtage  Kommandoen  over  Sedan- 
Armeen,  overgav  Nordarmeen  til  General  Labourdonnaie, 
i  det  han  dog  lovede  Tropperne  at  komme  igjen  inden  6 
Uger,  og  afrejste  til  Sedan,  ledsaget  af  Oberst  Westermann 
og  sin  Kammertjener,  Baptiste  Eenard. 

Armeens  Tilstand  var  fortvivlet.  Der  manglede  et  be- 
stemt Krigssystem  for  at  bringe  Masserne  paa  Benene;  der 
manglede  Vaaben  og  Klæder,  Forplejningen  var  ikke  orga- 
niseret, Folkene  vare  uden  Øvelse,  uden  Mandstugt,  og  begik 
de  skrækkeligste  Udskejelser.  Da  Dumouriez  den  28de 
Avgust  kom  til  Sedan,  traf  han  Armeen  i  en  Forfatning, 
der  næsten  gjorde  den  ubrugelig  til  at  gaa  imod  Fjenden. 
Mellem  Tropperne  herskede  en  meget  forskjellig  Stem- 
ning, storste  Delen  var  forbitret  over  Tabet  af  den  yndede 
General  Lafayette  og  ventede  intet  af  Dumouriez,  om  hvem 
ingen  vidste  noget,  og  hvem  man  havde  fremstillet  for  dem 
som  en  Pennehelt  (bomme  de  plume) ;  Armeen  var  delt  i 
Partier,  de  mange  højere  Officerers  Afgang  havde  desorga- 
niseret Tjenesten  og  Kommandoen  og  fremelsket  Tojlesløs- 
heden.  Preussernes  Fremmarche,  for  hvis  Generaler  man 
nærede  en  overdreven  Respekt,  havde  i  Forbindelse  med 
Longvys  Fald  fremkaldt  en  uhyre  Nedslagenhed,  og  mange 
begyndte  at  betragte  al  Modstand  som  Daarskab. 

De  allierede  befandt  sig  allerede  paa  Vejen  til  Verdun, 
og   i  Lothringen    var   Fæstningen    Thionville    bleven    inde- 

sluttet    Og    afskaareu     fra     Metz-Aimeen     under    General 
Luckner. 

Dutuouriez  optraadte  i  dette  Virvar  med  sin  Soldater- 
aands  hele  Dristighed,  med  den  Klogskab  og  Sikkerhed, 
som  i  personlig  Omgang  altid  saa  hurtig  havde  skaflei:  ham 
Venner.  Han  besteg  en  af  Lafayettes  Heste  og  red  ud  i 
Lejren,  der,  omtrent  17,000  Mand  stærk,  laa  tæt  uden  for 
Sedan.  Her,  hvor  den  af  Revolutionen  opstaaede  Cæsarslægt 
78  Aar  senere  skulde  gaa  til  Grunde  for  evig  Tid,  traadte 
en  fransk  General,  d^r  vel  mente  at  spore  noget  af  en  Cæsar 
i  sig,  frem  for  de  udisciplinerede,  modlose  Tropper.  Mand- 
skabet var  traadt  an  foran  Teltene,  man  saae  kun  for- 
trydelige og  opsætsige  Miner,  der  herskede  ikke  en  Discipli- 
nens, men  en  Mismodets,  Utilfredshedens  Tavshed,  som 
hvert  Øjeblik  og  ved  den  mindste  Foranledning  kunde  give 
sig  Luft  i  Oprør.  Dumouriez's  Ankomst,  hans  Væ'sen  og 
hans  Holdning  var  i  høj  Grad  egnet  til  virkelig  at  imponere 
Soldaterne.  De  gamle  Militæres  pedantiske  Stivhed  var  ham 
lige  saa  fremmed  som  det  pralende,  bramarbaserende  Væsen, 
Datidens  Porere  saa  ofte  antoge,  men  saa  let  bliver  gjennem- 
skuet  af  den  menige  Mand.  Let,  utvunget  og  stolt  sad  han 
paa  Hesten,  hans  hele  Holdning  vakte  Tillid.  Da  han 
langsomt  red  ned  ad  Fronten  og  saae  Tropperne  bestemt 
ind  i  Øjnene,  i  det  han  af  og  til  paa  den  ham  ejendoumie- 
lige  vindende  og  fortrolige  Maade  kastede  et  Par  Ord  ind  i 
Rækkerne,  fik  de  snart  den  Foleise,  at  de  ikke  havde  en 
Peunehelt,  men  en  Soldat  for  sig.  Enkelte  oprørske  Raab 
lød  dog  fra  Bataillonerne;  saaledes  raabte  enGrenader:  »Der 
er  den  Hallunk,  som  har  ladet  Krigen  erklære!«  Dumouriez 
holdt  strax  sin  Hest  an  og  saae  skarpt  ind  i  den  Peloton, 
hvorfra  Stemmen  lod:  »Er  der  virkelig  nogen  her  saa  fejg, 
at  han  hader  Krigen.  Tro  I  da,  at  Friheden  kommer 
flyvende  ind  i  Munden  paa  jer,  uden  at  I  slaas  for  den?« 
En  Bifaldsmumlen  gik  igjennem  Bataillonen  og  udbredte 
sig  videre  i  Rækkerne.    En  saadan  Optræden  lige   over  for 

udisciplinerede  og  slette  Tropper  er  udsprungen  af  ægte 
Soldateraand ;  men  det  er  et  slemt  Stykke  Arbejde,  naar 
Feltherren  selv  maa  slibe  det  Instrument,  hvormed  han 
skal  slaa. 

Efter  at  have  faaet  Budskab  om  Verduns  Cernering 
sammenkaldte  han  samme  Dag  et  Krigsraad,  hvis  Resultat 
var,  at  der  faa  Dage  efter  blev  givet  Ordre  til  Afmarche 
for  at  tage  en  Opstilling  bag  Argonnerne;  men  det  er  uvist, 
hvor  vidt  Fortjenesten  herfor  tilkommer  Dumouriez  eller 
Krigsministeren. 

Selve  Argonnerne  var  en  betydelig  Hindring  for  Fjendens 
Fremmarche,  —  Dumouriez  kalder  dem  Frankrigs  Termo- 
pylæer,  —  i  hvert  Tilfælde  kunne  de  kun,  den  Dag  i  Dag, 
passeres  ad  fem  Veje.  Disse  fem  Passer  mærkede  han  sig 
strax  for  at  besætte  dem.  Imidlertid  udfoldede  han  en 
meget  betydelig  organisatorisk  og  administrativ  Virksomhed, 
for  at  forberede  Armeen  til  Felttoget.  Hans  bedste  Støtte 
var  Oberstløjtnant  Thouvenot,  en  Mand  paa  omtrent  30 
Aar,  med  et  livligt  Væsen,  hurtig  Opfattelse  og  skarp 
Forstand;  der  danuede  sig  snart  et  Forhold  mellem  ham 
og  hans  General,  der  saa  vel  var  grundet  paa  Overens- 
stemmelse i  Anskuelser,  som  paa  personlig  Sympathi. 

I  nogle  Dage  lykkedes  det  Dumouriez's  rastlose  Virk- 
somhed at  sætte  Hæren  i  slagfærdig  Stand,  og  i  Begyndelsen 
af  September  vare  Argonnerpasserne  i  Franskmændenes 
Hænder  og  deres  Besættelse  i  Orden.  Afset  fra  Argonner- 
nes  større  eller  mindre  Fremkommelighed,  led  den  udstrakte 
Stilling  af  en  saadan  Bjærgstillings  sædvanlige  Svaghed,  og 
Dumouriez  spredte  derfor  sine  Kræfter  saa  lidt  som  mulig. 
Han  haabede  at  tilbageslaa  et  Angreb  af  Preusserne  paa  Engene 
ved  Grandpré,  Chalade  og  les  Islettes,  og  at  det  vilde 
lykkes  ham,  dersom  den  fjendtlige  Armé  omgik  Skov- 
bjærgene  mod  Nord  eller  Syd,  at  standse  den  og  yde  en 
haardnakket  Modstand  ved  Hjælp  af  de  i  Anmarche  værende 
Korpser  under  Beurnonville  og  Kellermann,  der  havde  afløst 

Luckner  i  Kommandoen  over  Metz-Armeen.  Denne  Forening 
af  Stridskræfterne  var  saa  meget  mere  nødvendig,  da 
Dumouriez  allerede  den  4de  September  havde  faaet  Under- 
retning om  Verduns  Overgivelse;  Kommandanten  Beaurepaire 
var  bleven  tvungen  til  Kapitulation  ved  Borgernes  Bonner, 
thi  Garnisonen  havde,  efter  et  Bombardement  paa  24  Timer, 
ladet  ham  i  Stikken;  den  afmarcherede  frit,  men  Beaurepaire 
skod  sig  na^ste  Morgen.  Dumouriez  udviklede  imidlertid  en 
levende  Energi  i  sin  Lejr  ved  Grandjiré,  Tropperne  folte 
den  faste  Haund,  der  ledede  dem,  og  indrettede  sig  hyggelig 
imellem  deres  Skovhøje,  trods  det  vedvarende  Regnvejr. 
Han  red  meget  omkring  i  Lejren  og  sogte  at  vinde  Folkenes 
Tillid ,  hvad  der  ogsaa  fuldstændig  lykkedes  ham ;  hans 
egen  Stemning  var  overordenlig  tillidsfuld,  hvorom  hans 
Brevvexling  med  Servan  vidner,  og  begge  disse  i  Minister- 
raadet  saa  uenige  Mænd  vare  i  den  Henseende  af  samme 
Mening. 

1  September  indtraf  General  Miranda  ved  Armeen. 
Denne  i  Dumouriez's  Historie  saa  vigtige  Mand  var  fodt  i 
Peru  og  var  paa  Grund  af  sin  Deltagelse  i  en  mislykket 
Sammensværgelse  mod  det  spanske  Herredomme  bleven 
tvungen  til  Flugt.  Medens  han  strejfede  om  i  Evropa, 
sluttede  han  sig  til  Revolutionen,  i  det  Haab,  at  denne  kunde 
gavne  hans  Fædreland. 

Efter  Verduns  Indtagelse  ventede  man  i  største  Spænding 
paa,  hvilken  Retning  de  allieredes  Angreb  vilde  tage. 
Endskjøut  Grandpré  laa  Qærnest  fra  den  preussiske  Hoved- 
styrke, formindskede  Dumouriez  dog  ikke  sin  Styrke  her, 
og  de  følgende  Dage  bekræftede  Rigtigheden  heraf;  thi  de 
talrige  Efterretninger,  han  modtog,  lede  alle  paa,  at  Kongen 
og  den  allierede  Armé  bevægede  sig  mod  Nord  langs  med 
Argonnerne  og  skulde  med  sin  Hovedstyrke  slaa  Lejr  lige 
over  for  Passet  ved  Grandpré.  De  allierede  havde  til 
Hensigt  at  omgaa  Argonnerstillingen  og  gaa  imod  Paris. 
Dumouriez  havde  i  denne  Tid  rig  Lejlighed  til  at  prøve  sin 

Karakters  Ro  og  Fasthed  lige  over  for  sine  undergivne ;  thi 
hans  haardnakkede  Toven  i  denne  Stilling  blev  meget  kri- 
tiseret af  de  hojere  Officerer,  Man  led  ofte  Mangel  i 
Bjærgene,  og  der  begyndte  paa  begge  Sider  at  vise  sig 
Blodgang  hos  Tropperne,  Officererne  havde  hverken  at  bide 
eller  brænde,  og  Utilfredsheden  var  almindelig.  En  Dag 
kom  fem  Generaler  til  hans  Kvarter  og  opfordrede  ham  til 
at  føre  Hæren  tilbage  bag  Floden  Marne;  Dumouriez  borte 
rolig  paa  Ordforeren  og  svarede  dem  strax:  »Mine 
Kammerater,  naar  jeg  trænger  til  et  Krigsraad.  vil  jeg 
kalde  Dem  sammen.  Jeg  alene  er  ansvarlig.  Gaa  De  og 
tænk  kun  paa  at  understotte  mig  godt«.  Officererne 
fjærnede  sig  stille  og  trufne;  men  Kritiken  og  Uviljen  hørte 
derfor  ikke  op  imellem  dem  \  enhver  sendte  sin  Felttogs- 
plan  til  Paris,  og  fra  Ministeriet  her  fik  han  da  endelig 
ogsaa  Opfordring  til  at  gaa  bag  Marne;  men  Dumouriez 
blev  staaende  i  sin  Skovrede. 

De  allieredes  Stilling  var  imidlertid  langt  fra  endnu 
saa  slet,  som  han  troede,  og  ved  en  kraftigere  Forelse  var 
Argonnerskoveus  Eomning  vel  bleven  opnaaet.  førend  det 
skete.  Den  Ilte  September  bad  den  ved  Croix-aux-Bois 
(c.  1  Mil  nordvest  for  Grandpré)  kommanderende  Oberst  om  at 
maatte  sende  sin  Reserve  til  Grandpré,  og  Dumouriez  billigede 
dette  Forslag,  saa  at  Passets  Besætning  blev  meget  lille; 
men  Vigtigheden  af  Stillingen  var  iøjnefaldende,  og  den  af 
saa  mangfoldige  Ting  optagne  General  forsomte  Rekogno- 
sceringen af  en  Post,  gjennem  hvilken  Fjenden  let  kunde 
komme  i  Ryggen  paa  hans  Hovedstilling,  To  Dage  efter 
hørte  man  i  Dagbrækningen  Skud  fra  Omegnen  af  Croix- 
aux-Bois,  og  snart  forkyndte  Flygtninge,  at  Stillingen  var 
tagen.  Dumouriez  saae  den  uhyre  Fare  og  sendte  strax  en 
betydelig  Styrke  afsted,  som  Dagen  efter  tog  Passet  tilbage ; 
men  ved  en  Uforsigtighed  lykkedes  det  atter  Østerrigerne 
at  tilbageerobre  Passet  og  holde  det.  Samme  Dag  angreb 
de  emigrerede  Prinsers  Korps  ved  Chéne-Populeux  (c.  2V2  Mil 

nord  for  Grandpré),  --•  i  aaben  Kamp  stod  nii  Liljefanen 
lige  over  for  den  trefarvede  paa  Fædrelandels  Jordbund  — 
og  ogsaa  her  trak  Revolutionens  Hær  sig  tilbage.  Dumouriez, 
der  havde  tilbragt  Dagen  i  en  let  begribelig  Spænding,  saae 
sin  Stilling  gjennembrudt  og  sin  Hovedstyrke  i  Passet  ved 
Grandpré  truet  i  Ryggen.  Stillingen  var  i  Sandhed  meget 
betænkelig,  om  end  ikke  fortvivlet;  den  ringeste  Tidsspilde 
kunde  bringe  Fordærvelse.  Dumouriez  handlede  hurtig  og 
bestemt.  I  den  næste  halve  Time  floj  Adjutanterne  afsted 
til  alle  Sider;  han  havde  besluttet  at  afbryde  Lejren  om 
Natten  for  at  faa  Forspring;  hvis  Preusserne  strax  trængte 
frem  i  Passet,  var  Armeens  Ruin  uundgaaelig.  Man  maa 
godkjentle  alle  hans  Forholdsregler ;  men  Tilbagetogets  Ret- 
ning til  Saint-Menehould  ba-rer  Stemplet  af  Genialitet  i  sig 
og  er  en  Turenne,  ja  en  Frederik  eller  Napoleon  I  værdig. 
Ved  et  Tilbagetog  til  Marne  eller  Chålons  havde  han  be- 
kvemt kunnet  forene  sig  med  Kellermann  og  Beurnonville, 
faaet  Forstærkninger  og  dækket  Hovedstaden;  men  ved 
Tilbagetoget  til  Saint-Menehould  besluttede  han  sig  til  at 
holde  det  yderste  Endepunkt  af  en  allerede  gjennembrudt 
Forsvarslinje  og  stillede  sig  i  Flanken  for  Fjendens  videre 
Fremrykning,  hvorved  han  tvang  denne  til  tidlig  eller  sent 
at  angribe  ham. 

Da  Preusserne  rykkede  frem,  fandt  de  ingen  Forposter 
mere  og  Lejren  ved  Grandpré  forladt.  Kongen  var  meget 
utilfreds  med,  at  man  havde  ladet  Fjenden  undslippe.  Ved 
Midnat  den  14de  September  var  Dumouriez  med  sin  Stab  redet 
fra  Slottet  i  Grandpré  og  havde  selv  givet  Tropperne  Ordre 
til  Opbrud.  Intet  Signal  blev  givet,  Regnen  faldt  i  Stromme, 
Vinden  hylede  i  Argonnernes  Skove,  Vejene  vare  blevne  til 
Sumpe ;  det  vil  sige  noget  at  sætte  en  saa  slet  disciplineret 
Hær  i  Marche  i  en  saadan  Nat.  Den  blegt  dæmrende 
Morgen  fandt  allerede  Armeen  ved  Overgangen  over  Aire, 
og  Kl.  8  havde  de  sidste  Tropper  passeret  denne  Flod  og 
toge  Stilling  paa  Højderne  ved  Autry. 

Dumouriez  gjorde  dog  ogsaa  Erfaringer  om.  hvor  vanske- 
ligt det  er  at  fere  en  saadan  Hær  tilbage.  Da  han  var  be- 
skæftiget med  at  afstikke  Lejren  ved  Menehould,  ser  han 
pludselig  en  Del  Flygtninge  og  horer  Raabet:  Forræderi! 
Armeen  er  paa  Flugt!  Det  var  en  Panik,  som  havde  ud- 
bredt sig,  men  som  hurtig  blev  standset  Efter  at  Tilbage- 
marchen næsten  var  heldig  fuldendt,  satte  man  sig  Kl.  6 
til  Bords  i  Hovedkvarteret,  da  en  ny  Panik  for  gjennem 
Lejren;  Infanteri,  Rytteri,  Artilleri  styrtede  hen  imod  Over- 
gangene over  Bionne  under  Raabet:  Forræderi!  Dumouriez 
og  hans  Stab  kaster  sig  imod  den  flygtende  Mængde  og 
hugger  rask  løs  paa  den  med  den  skarpe  og  flade  Klinge. 
Ordenen  kommer  for  saa  vidt  i  Stand,  som  alle  blive 
staaende,  og  enhver  Hob  for  sig  i  den  vildeste  Sammen- 
surium lejrer  sig  der,  hvor  den  befinder  sig.  Natten  forløb 
rolig,  og  næste  Dag  blev  alt  bragt  i  Orden ;  men  Dumouriez 
lod  28  Flygtninge  afvæbne  foran  Fronten,  Uniformen  trække 
af  dem,  deres  Haar  og  Øjenbryn  rage  og  lod  dem  derpaa 
jage  ud  af  Lejren.  Ved  saadanne  Midler  maatte  han  gjen- 
oprette  Mandstugten  og  vække  den  krigerske  Ære  hos  disse 
Republikanere, 

Han  indsaa,  at  de  sidste  Dages  Begivenheder  maatte 
virke  i  boj  Grad  ophidsende  paa  Folket;  han  saae  i  A anden 
Jakobinernes  Raseri;  han  hørte  Skriget  om  Forræderi  og 
Modloshedens  Klynken,  men  hans  Beretninger  til  Paris  be- 
roligede Sindene  ved  den  Sandhedens  og  Tillidens  Tone, 
som  klang  igjennem  dem.  Den  19de  September  stode  de 
allierede  i  Uieget  kort  Afstand  fra  de  franske  Tropper.  Den 
kommende  Dag  kunde  faa  stor  Betydning.  I  Løbet  af 
Dagen  indtraf  de  saa  længselsfuldt  ventede  Divisioner 
Beurnonville  og  Kellermann.  Den  førstes  Tropper  vare 
hans  gamle  Batailloner  fra  Lejren  ved  Maulde,  og  de  hilste 
deres  forrige  Chef  med  Begejstring.  Strax  efter  disses 
Ankomst  bragte  Løjtnant  Macdonald  —  den  senere  Marskalk 
af  Frankrig  —   Budskab   om   Kellermanns  Ankomst.     Han 

slog  Lejr  omtrent  eu  Mil  fra  Dumouriez's  venstre  Fløj. 
Ved  disse  Troppers  endelige  Ankomst  var  Styrken  i  det 
hele  70,000  Mand,  af  hvilke  dog  Kellermanns  egenlig  ikke 
stode  under  Dumouriez's  Kommando,  hvilket  virkede  meget 
uheldig  paa  Forholdene. 

Da  Kellermann  den  19de  indtog  en  meget  ugunstig 
Stilling  med  Kyggen  til  Floden  Auve,  rykkede  han  frem  til 
Valmy  paa  det  af  Dumouriez  betegnede  Fægtningsterræn, 
lod  her  strax  et  P>atteri  kjore  op  og  aabnede  Ilden  paa  nogle 
fjendtlige  Delinger.  Dumouriez,  som  allerede  tidlig  om 
Morgenen,  medens  der  laa  en  tyk  Taage  over  Champagnes 
Høje,  var  stegen  til  Hest,  sogte,  da  Kanonilden  begyndte, 
med  Iver  at  gjore  sig  Stillingen  klar.  Tropperne  i  Lejren 
ved  Menehould  traadte  til  Gevær.  Kanonskuddene  bleve 
hyppigere,  de  unge  franske  Soldaters  Spænding  var  ube- 
skrivelig, denne  Skydning  syntes  at  forkynde  dem  et  Sammen- 
stod med  Verdens  berømteste  Krigere,  Frederik  den  stores 
Soldater,  der  vare  forte  af  de  mest  udmærkede  Officerer. 
Dumouriez  forstærkede  de  svage  Punkter  i  Kellermanns 
Stilling,  samtidig  med  at  den  preussiske  Armé  med  den 
største  Regelmæssighed  udviklede  sig  i  to  Træfninger,  og 
dets  Artilleri  begyndte  en  meget  heftig  Ild. 

Omtrent  Kl.  11  gav  Kongen  af  Preussen  Ordre  til 
Angreb ;  men  efter  hundrede  Skridt  blev  Bevægelsen  standset, 
og  Linjetropperne  gjorde  Holdt.  Paa  Højderne  ved  Valmy 
boldt  Kellermann  omgiven  af  en  glimrende  Stab,  i  hvilken 
den  unge  Hertug  af  Chartres,  en  Søn  af  Hertugen  af 
Orleans  (Egalité),  og  hans  Broder  Montpensier  befandt  sig. 
Man  saae  den  udfoldede  preussiske  Armé,  man  troede  midt 
iblandt  Infanteriet  at  gjenkjende  Kongen,  der  med  Haanden 
pegede  imod  de  franske  Stillinger.  De  franske  Soldater 
havde  hidindtil  udholdt  Ilden  godt,  trods  de  preussiske  Gra- 
nater. To  Forstillinger  sprang  i  Luften  og  forandrede  Scenen 
fuldstændig;    Artilleriet  vilde   kjere    bort.    Fodfolket  begive 


40  General  Dumouriez. 

sig  paa  Flugt,  og  Kellermanus  Trænkolonuer  jagede  i  vild 
Forvirriug  lige  til  Dumouriez's  Lejr. 

Det  havde  været  det  rette  Øjeblik  for  Preusserne  til  at 
angribe  —  det  franske  Artilleri  havde  i  to ,  tre  Minutter 
ikke  gjort  et  eneste  Skud,  hvoraf  man  kan  gjøre  sig  et 
Begreb  om  den  herskende  Forvirring;  men  først  nu  kom 
Hertugen  af  Brunsvig  til  Hojden  La  Lune.  Det  preussiske 
Fodfolk  havde  atter  sat  sig  i  Bevægelse,  de  franske  saae 
dem  rykke  frem  med  gamle  selvbevidste  og  veltjente  Troppers 
Ro  og  Regelmæssighed.  »Les  voila!  maintenant  ils 
avancent!«  gik  det  igjennem  de  franske  Rækker,  hvis  Ferere 
kun  med  Uro  i  Hjærterne  ventede  Angrebet  efter  den  n3^s 
overstaaede  Skræk;  men  da  rider  Kellermann  langt  foran 
Fronten,  stiger  af  Hesten,  sætter  en  Hat  med  den  trefarvede 
Fjerbusk  paa  sin  Sabel  og  raaber:  »Vive  la  nation!«  hvilket 
Raab,  gjentaget  af  Tusender  af  Stemmer,  rungende  rullede 
fra  Hojde  til  Højde. 

Dernæst  befaler  han,  at  Kolonnerne  ved  Fjendens 
Nærmelse  ikke  skulde  udvikle  sig,  men  angribe  Preus- 
serne med  Bajonetten  paa  nært  Hold.  Til  samme  Tid  havde 
Hertugen  af  Brunsvig  kastet  et  provende  Blik  paa  Ter- 
rænet, han  overser  i  Hast  Forholdene  og  erklærer:  »Her 
slaas  vi  ikke«.  Tropperne  holde  inde  med  Fremrykningen 
og  gaa  i  smuk  Orden  tilbage  til  deres  tidligere  Stilling. 
Kanonilden  vedblev  med  den  største  Heftighed,  Kongen  var 
ankommen  til  La  Lune,  og  der  dannede  sig  en  Gruppe  af 
de  højeste  Førere  og  fortrolige  omkring  Monarken.  Der 
fandt  en  længere  Raadslagning  Sted,  under  hvilken  Hertugen 
bestemt  holdt  paa  sin  Mening,  og  Kongen  gav  endelig  efter, 
endskjønt  med  største  Uvilje. 

Allerede  om  Aftenen  aabenbarede  sig  den  af  Dagen  — 
den  saakaldte  Kanonade  ved  Valmy  —  frembragte  Stem- 
ning hos  begge  Partiers  Tropper.  I  Preussernes  Rækker 
herskede  det  storste  Mismod;  man  havde  udviklet  sig, 
kanoneret    som    i    et    stort    Slag,    men    man    havde   ikke 

vovet  at  slaas;  man  havde  gjort  Holdt  for  Sansculotterne, 
man  havde  i  Officerernes  og  Soldaternes  Øjne  næsten  lidt 
et  Nederlag.  I  mork  Tavshed  bivuakerede  Armeen  uden 
Telte  paa  den  vaade  Jord.  Jo  stærkere  Foleisen  om  den 
store  preussiske  Frederiks  Soldaters  Overlegenhed  havde 
været  i  de  franske  Rækker,  jo  storre  var  Jublen  over,  at 
de  vare  vegne  tilbage  for  de  franske  Kanoner.  Trylleriet 
var  brudt,  og  Bevidstheden  herom  ytrede  sig  allerede  i  høje 
Jubelraab,  da  Dumouriez  om  Aftenen,  ledsaget  af  Thouvenot 
og  Westermann,  red  tilbage  til  Hovedkvarteret.  Denne  Dag 
var  et  Vendepunkt  i  Krigen. 

Dumouriez    overvejede    efter    Kanonaden    ved    Valmy 
Hertugens  mulige  Fremgangsmaade  og  fandt,  at  det  at  holde 
Stand  i  Saint-Menehould  var  et  Middel  mod  alle  Muligheder; 
dersom  Preusserne  marcherede  imod  Paris,  vilde  han  være  i 
Stand  til  at  folge  efter  lidt  efter  lidt,    true  dem  i  Ryggen 
og  afbryde  deres  Forbindelser;    deres  Hær  syntes  ham  viet 
til  Undergang,  dersom  den  uden  Forstærkninger  og  decimeret 
ved  Sygdom  ankom  til  Paris.    Som  Følge  af  disse  Betragt- 
ninger  afgav    han    den    20de  September  Beretning    til  Mi- 
nisteren og  Konventet,    i  hvilken  han  paa  ny  tog  Ansvaret 
paa  sig  for  sin    fremtidige  Handlemaade   og   med  stor  Be- 
stemthed   stillede  Preussernes    Tilbagetog   over  Argonnerue 
i  Udsigt   inden   ti    Dage   paa   Grund   af   Mangel    og  Nod. 
Sjælden  har  vel  en  Feltherre    med  storre  Dristighed  forud- 
sagt et  Felttogs  Udfald,    og  desuden   vidste  denne  Dristig- 
hedens Mand  at  beherske   sit  ildfulde  Sind  og   med  Ro  og 
Urokkelighed  at  gjennemføre   det  Krigssystem,  som  passede 
bedst  for  hans  Tropper;  men  man  var  iicke  af  hans  Mening, 
hverken  i  Paris  eller  i  hans  egen  Armé.     Man  frygtede  for 
at  se  ham  indesluttet  og  afskaaren,  og  Kongen  af  Preussen 
paa  Vejen  til  Paris,  hvor  man  hver  Dag  ventede  hans  An- 
komst;   overalt   i  Landet    herskede  Skræk,    Mistro  og  For- 
virring.    I  selve  Armeen    indtraadte    en   betænkelig  Vaklen 
efter  den  første  Jubel  over  Preussernes  mislykkede  Forsøg, 

Og  Kellermaiiu  vilde,  skinsyg  og  utilfreds  over  sin  afhængige 
Stilling  endelig  marchere  til  Marne,  uagtet  Dumouriez  søgte 
at  stille  ham  tilfreds.  »Enighed  er  nødvendig,«  sagde  han, 
»jeg  er  beredt  til  at  vige  Pladsen  og  tjene  under  Eder,  hvis 
Ministeriet  foretrækker  Eders  Plan«. 

Tropperne  vare  heller  ikke  tilfredse;  de  sultede  lige- 
som Preusserne,  der  opstod  Mytterier  imellem  dem:  du 
pain!  du  pain!  lød  det  truende  igjennem  Lejren.  Dumouriez 
red  alene  ind  imellem  de  knurrende  Hobe  af  Soldater. 
»Hvad  vil  I,  Born?«  spurgte  han,  »Marskalken  af  Sachsen 
lod  med  Vilje  sine  Soldater  sulte  én  Gang  om  Ugen,  for 
ikke  at  vænne  dem  af  dermed.  Hvad  mig  angaar,  saa  gjør 
jeg  det  ikke  med  Vilje,  saa  I  kunne  jo  sagtens  være  glade«. 
Folkene  lo.  En  anden  Gang  tog  han  det  med  Strænghed, 
sprængte  los  paa  den  larmende  Hob  og  raabte  med  sin 
vældige  Stemme:  »Hvor  ere  de  fejge  Slyngler,  som  ikke 
kunne  taale  at  sulte  for  Fædrelandet?  Ned  med  Vaabnene, 
af  med  Uniformen,  og  ud  af  Lejren  med  dem!  Borgere! 
Vis,  at  I  ere  Soldater!  leve  Friheden!«  Folkene  bleve  revne 
med  og  gjentoge  Raabet,  der  for  en  Tid  kvalte  Sulten. 
Beurnonvilles  7  Batailloner  nye  frivillige  gjorde  dog  de  værste 
Excesser,  og  her  var  det,  at  han  lod  Bataillonerne  træde  an 
og  red  frem  foran  Fronten  med  sin  Stab  og  100  Husarer; 
paa  et  givet  Tegn  protsede  et  Batteri  af  imod  Bataillonerne, 
og  bag  ved  bleve  de  pludselig  omgivne  af  flere  Eskadroner. 
Han  erklærede  dem,  at  han  hverken  taalte  Mordere  eller 
Bødler  i  Lejren,  men  »ved  det  mindste  Tegn  paa  Mytteri 
lader  jeg  eder  sk3'de  ned ;  I  have  Forbrydere  mellem  eder, 
som  I  selv  maa  udlevere,  og  som  jeg  gjør  eder  ansvarlige 
for«.  De  trodsige  Ansigter  bleve  lange  og  blege.  Ogsaa 
med  de  højere  Officerer  havde  han  mange  Vanskeligheder. 

At  Frankrig  blev  erklæret  for  Republik,  hvilket  han 
erfarede  den  2.3de  September,  beklagede  han  meget,  men  i 
Øjeblikket  var  Fjenden  hans  eneste  Tanke.  Konvents- 
kommissærer  toge  Tropperne  i  Ed  til  Republikken,  og  saa- 

ledes  havde  Konventet  be.o-yndt  sin  lange  og  skrækkelige 
Lobebane  med  Erklæringen  af  den  Statsform,  der  den 
Gang  blev  lovprist  af  Jakobinere  og  Girondiner  som 
et  nyt  Evangelium,  som  en  Fane,  under  hvilken  de  anlike 
Dyder  og  Menneskeslægtens  Lyksalighed  pludselig  skulde 
blomstre  frem-. 

Preussernes  elendige  Tilstand  var  Dumouriez  nøje  be- 
kjendt,  det  i'rygtelige  Vejr  odelagde  deres  Telte,  forvandlede 
Jorden  til  Morads:  Sult  og  fordærvet  Føde  udbredte  Blod- 
gangen med  rivende  Hurtighed.  Han  gik  ud  paa  at  tvinge 
dem  tilbage  uden  Slag,  men  for  at  trække  dette  Tidspunkt 
end  mere  ud,  benyttede  han  sig  af  Underhandlinger,  hvorved 
han  gik  ud  paa  at  skille  Preusserne  fra  det  osterrigske 
Forbund.  I  det  preussiske  Hovedkvarter  var  man  den  Gang 
i  stor  Forlegenhed;  de  forskjelligste  Lidflydelser  bekæmpede 
hinanden.  Det  franske  Emigrantkorps  var  for  et  Slag,  de 
havde  jo  alt  at  vinde,  intet  at  tabe;  Hertugen  modarbejdede 
dem  af  alle  Kræfter;  men  til  et  Tilbagetog  uden  Sværdslag 
kunde  Kongen  ikke  beslutte  sig,  og  han  greb  derfor  Under- 
handlingerne med  begge  Hænder.  I  Paris  havde  Danton 
paa  den  Tid  den  største  Lidflydelse,  endskjont  September- 
mordernes Blodgjerning  havde  aabnet  et  Svælg  mellem  ham 
og  Gironden ;  det  var  ham,  der  bestemte  Republikkens  Politik, 
og  ogsaa  han  onskede  Underhandlinger. 

Dog  Preussernes  Stilling  blev  værre  og  værre,  en  længere 
Stillestaaen  syntes  uumlig;  men  forgjæves  ventede  man 
daglig  en  Bevægelse  frem  eller  tilbage.  Endelig  den  oOte 
vare  ved  Solens  Opgang  de  preussiske  Vedetter,  som  hid- 
indtil havde  staaet  ubevægelige  lige  over  for  de  franske, 
forsvundne;  Dumouriez's  Feltherreaand  havde  glimrende  be- 
staaet  sin  Prøve.  De  rommede  Stillinger  bleve  strax  be- 
satte; man  fandt  de  skrækkeligste  Spor  af  fortærende 
Sygdom  i  dem.  ubegravede  Meimeske-  og  Hestelig  laa 
omkring  i  Masser,  en  uudholdelig  Lugt  opfyldte  Luften, 
CO-  Gravenes  Afløbsrender  vare  fulde  af  Blod. 

Al  Forfølgelse  af  Fjenden  blev  dog  hemmet  ved  de 
uordnede  Kommandoforhold,  ved  den  især  af  Kellermann 
fremkaldte  Splid  og  Misforstaaelse,  samt  ved  de  af  Konventet 
paa  ny  indledte,  nu  hensigtsløse  Underhandlinger  med 
Fjenden.  Dog  var  maaske  Dumouriez  ej  heller  den  store 
Situation  voxen;  en  Frederik  II,  en  Napoleon  vilde  have 
forstaaet  at  odelægge  den  allierede  Armé,  men  kun  hojst 
sjælden  vil  en  Mand  forstaa  absolut  at  hæve  sig  over  sin 
Tid.  Nu  rømmede  den  decimerede  preussiske  Hær  aldeles 
Frankrigs  Jord  og  gik  tilbage  over  Khinen,  oversaaende 
Vejen  med  Ligene  af  styrtede  Mennesker  og  Heste.  Allerede 
den  24de  Oktober  var  den  franske  Grænse  overskreden,  og 
ikke  en  Preusser  tilbage  i  Frankrig.  Den  esterrigske  Prins 
Hohenlohe  gik  med  et  Korps  ind  i  Luxemburg,  hvor  han 
tog  Stilling;  men  Kevolutionen  havde  den  Gang  endnu  ikke 
udfoldet  hele  sin  Energi  i  de  militære  Anliggender,  Belgiens 
Erobring  syntes  et  lykkespaaende  Bytte,  og  Tanken  om  dette 
Foretagende  var  aldrig  forsvunden  af  Dumouviez's  Sjæl.  Nu 
havde  han  i  hvert  Tilfælde  ikke  blot  den  Hæder  at  have 
reddet  Frankrig  for  den  tyske  Invasion,  det  var  ogsaa  ham, 
der  igjen  bragte  det  sande  militære  Princip  til  sin  Ret  i 
Republikkens  Armé,  ham,  der  ved  sin  Personligheds  Magt 
tjente  de  saa  vidt  forskjellige  Elementer  som  Støtte  og 
Samlingspunkt,  og  som  med  stærk  Haand  forstod  at  samle 
og  bearbejde  den.  Han  repræsenterede  Frankrigs  Handle- 
kraft og  var  Sjælen  i  dets  Modstand  imod  dets  Fjender; 
men  alt  dette  har  hans  Fædreland  senere  alt  for  hurtig  for- 
glemt. Den  Gang  var  naturligvis  hans  Navn  paa  alles 
Læber.  Med  ét  Slag  havde  han  erhvervet  et  stort  militært 
Ry,  og  han  saae  rimeligvis  det  Maal  betydelig  nærmere, 
der  havde  svævet  for  hans  Øjne,  da  han  betraadte  sin  Løbe- 
bane i  Revolutionens  Tjeneste. 

Ledsaget  af  Thouvenot,  Westermann  og  Hertugen  af 
Chartres  rejste  Dumouriez  kort  efter  til  Paris  for  at  for- 
berede Felttoget  imod  Belgien.     Konventet  var  blevet  valgt 

under  Indflydelse  af  Septembemiordeiie  Og  var  traadt  sammen 
den  20de  September.  Som  Følge  af  de  skrækkelige  Be- 
givenheder herskede  der  i  Paris  en  vis  Afmattelse,  National- 
garden var  strax  efter  den  10de  Avgust  bleven  opløst  og  reorga- 
niseret paa  det  bredeste  demokratiske  Grundlag,  Jakobinerne 
havde  organiserede  og  lonnede  Bander,  og  Kegeringen 
støttede  sig  kun  til  de  fødererede  og  nogle  faa  Linjetropper. 
Kommunen  i  Paris  beherskede,  ledet  af  Kobespierre  og 
Marat,  ikke  blot  Hovedstaden,  men  satte  sig  ved  Udsendinge 
i  Forbindelse  med  de  andre  Kommuner.  Jakobinerklubben 
var  den  tredje  organiserede  politiske  Korporation,  som  stillede 
sig  ved  Siden  af  Konventet.  Frankrigs  Tilstand  var  trods 
Felttogets  heldige  Udfald  i  finansiel  Henseende  sørgelig, 
hvorfor  ogsaa  alle  vare  enige  om  at  føre  Krigen  over  i 
Fjendens  Land  og  dér  at  søge  Armeens  Underhold.  Danton 
var  traadt  ud  af  Ministeriet,  men  havde  dog  en  uhyre  Ind- 
flydelse paa  det  heles  Ledelse  og  var  i  dette  Tidsrum  ube- 
tinget Kopublikkens  Hoved.  Hans  Karakter  havde  Energien 
fælles  med  Dumouriez;  denne  havde  beklaget  Republikkens 
Oprettelse,  og  haus  Tanker  dvælede  allerede  ved  Konge- 
dømmets Gjenind førelse;  Danton  betragtede  hele  Tilstanden 
som  hjælpelos  og  saae  Diktaturet  i  det  fjærne;  men  i  det 
ydre  forblev  han  naturligvis  Folkets  Mand,  Klubtaleren  og 
»Bjærgets«  Leder.  En  Forbindelse  mellem  disse  to  Mænd 
fandt  dog  betydelige  Forhindringer  i  Dantons  fjendtlige 
Forhold  til  Gironden;  allerede  den  10de  Avgust  blev  dennes 
Følelse  oprørt  imod  de  unyttige  Slagterier  og  havde  stillet 
sig  i  uforsonlig  Modsætning  til  Danton,  som  den  ikke  opgav, 
da  denne  søgte  en  Tilnærmelse. 

Dette  var  i  store  Træk  den  politiske  Stilling,  da 
Dumouriez  kom  til  Paris.  Kongen  og  hans  Familie  sad 
fangen  i  Temple,  udsat  for  den  uværdigste  Behandling  af 
Kommunens  Haandlangere.  Dumouriez  haabede  ved  Belgiens 
Erobring  at  bibringe  østerrige  et  Slag,  der  maatte  gjøre  det 
tilbøjeligt  til  Fred,  som  han  vilde  benytte  til  en  afgjorende 


46  /  General  L)umouriez: 

Optræden  imod  deu  indre  Forvirring.  Den  12te  Oktober 
viste  han  sig  i  Konventet.  Champagnes  Beboere  havde  paa 
Kejsen  hilset  ham  med  Jubel  som  Landets  Frelser,  Kon- 
ventet modtog  ham  i  sin  Selvbevidsthed  med  værdig 
Tavshed. 

Med  den  stolte  Holdning,  som  imponerede  Venner  og 
Fjender,  traadte  han  frem  for  Skranken  i  denne  berømte 
Forsamling,  i  hvilken  hver  enkelt  følte  sig  som  Konge,  og 
gav  en  Art  Beretning  om  sin  Virksomhed  og  over  de  videre 
fulgte  Angrebsplaner.  Konventet  rejste  sig  og  bevidnede 
ham  Fædrelandets  Tak.  Girondinerne  stimlede  sammen  om 
ham  for  at  lykønske  ham,  og  alle  Partierne  anerkjendte 
hans  Kaardes  Værd.  Da  han  forlod  Konventet,  hilste  Folket 
ham  med  lydeligt  Bifald,  og  Modtagelsen  hos  Ministrene 
var  lige  saa  hjærtelig;  Danton  var  til  Stede  og  hilste  ham 
med  levende  Glæde. 

Næste  Dag  havde  Madame  Roland  indbudt  ham  til  en 
Slags  Forsoningsfest,  men  Dumouriez  vilde  ikke  lade  sig 
lægge  i  Lænker;  Madame  Roland  modtog  ham  med  den 
Elskværdighed,  hun  saa  aldeles  havde  i  sin  Magt;  han  over- 
rakte hende  en  Buket  Oleander,  og  hun  optog  denne  H3'ld- 
ning  af  deu  nu  saa  beromte  Kriger  paa  en  saadan  Maade, 
at  han  maatte  indse  hendes  Beredvillighed  til  fuld  Tilgivelse 
af  fordums  Tvistigheder;  men  efter  Dineren  gik  han  i 
Operaen ;  Roland  og  hans  Hustru,  Vergniaud  og  nogle  andre 
Girondiner  vilde  komme  senere,  og  man  tænkte  vel  paa  at 
vise  sig  samlede  for  Pariserne.  Madame  Roland  indtraf, 
efter  at  Stykket  var  begyndt,  Logens  Dor  aabnedes  —  og 
hun  ser  Dantons  morke  Ansigt  ved  Siden  af  Dumouriez. 
En  Gysen  overfaldt  hende,  hun  kunde  ikke  taale  Synet  af 
Danton,  og  den  ved  Siden  af  Septembermanden  siddende 
Soldat  stod  pludselig  for  hende  i  et  helt  andet  Lys;  hun 
trak  Vergniaud  tilbage,  lukkede  Doren  og  overlod  de  to  til 
dem  selv.  En  Forbindelse  mellem  Danton  og  Girondinerne, 
som  Dumouriez    søgte    at   bringe   i    Stand,    strandede   paa 

dette  Partis  yngre  Medlemmer,  der  beherskedes  af  Madame 
Roland.  »Girondinerne  ere  Romere,  forplantede  til  Frank- 
rig,« sagde  Dumomiez,  »Deres  Republik  er  ikke  andet  end 
en  aandfuld  Kvindes  Roman;  her  tindes  kun  én  Mand,  det 
er  Danton«. 

Han  blev  ligeledes  indbudt  til  en  henrivende  Fest  hos 
Mademoiselle  Candeille,  der  baade  var  Sangerinde,  Skue- 
spillerinde og  Forfatterinde.  Hendes  Salon  samlede  den 
Aften  alt,  hvad  der  blandt  de  herskende  Partier  kunde  gjure 
Fordring  paa  at  høre  til  Selskabet,  ?aa  vel  som  et  stort 
Antal  Kunstnere,  og  frembud  et  livligt  Billede  —  et 
af  de  sidste,  for  Rædslens  og  Poblens  Herredømme  stemplede 
slige  Selskaber  og  alt  skjont  og  glimrende  som  Forbrydelser 
og  aristokratiske  Vaner,  Da  kom  pludselig  midt  under 
Dansen  og  Musikken  en  modbydelig  Skikkelse  til  Syne,  som 
i  simpel  Dragt  med  et  kynisk  Smil  skred  igjennera  Salen, 
i  det  han  mønstrede  Selskabet  med  frække,  foragtelige  Blik. 
Det  var  Marat,  der  ledsaget  af  nogle  af  Jakobinerklubbens 
Afsendinge  kom  for  at  drage  Dumouriez  til  Ansvar  for  en 
Straf,  han  fer  sin  Afrejse  havde  idomt  nogle  insubordinerede 
Frivilligbatailloner.  Ved  hans  Indtra^den  rettedes  alles 
Blikke  paa  ham,  man  skyede  ham,  Samtalen  døde  hen; 
han  traadte  frem  til  Dumouriez,  nævnte  sit  Navn  og 
krævede  ham  strax  i  en  Dommers  Tone  til  Regnskab  for 
hans  Færd.  Dumouriez  vendte  sig  langsomt  om,  mønstrede 
»Folkets  Ven«  og  sagde  med  det  Udtryk  af  Ringeagt,  han 
saa  godt  forstod  at  paatage  sig:  »Det  er  altsaa  Dem,  der 
hedder  Marat?  jeg  har  intet  at  sige  Dem<t.  Med  disse  Ord 
vendte  han  ham  Ryggen,  og  Marat  trak  sig  tilbage  med 
Gift  i  Hj ærtet  for  næste  Dag  at  udspy  denne  i  en  Artikel 
i  sit  Blad.  Det  lykkedes  ogsaa  efterhaanden  iVIarats  Had 
og  Robespierres  smaalige  Uvilje  lige  over  for  al  militær 
Fortjeneste  at  udbrede  en  ugunstig  Stemning  imod  Du- 
mouriez. 

Denne  havde  desuden  en  Medbejler,  Custiue,  den  eneste 
General,  som  hidindtil  havde  vist  sig  som  J]robrer  i  denne 
Krig  og  nu  stod  med  sit  Korps  i  Frankfurt  og  vilde  have 
Forstærkninger  for  at  fortsætte  Operationerne  i  Tyskland, 
samtidig  med  dem  i  Belgien.  Som  Følge  heraf  bleve  Du- 
mouriez's  Planer  modificerede,  og  det  blev  bestemt,  at 
Custine  skulde  blive  hinsides  Khinen  og  handle  efter  eget 
Tykke,  Kellermann  skulde  søge  at  tage  Coblenz,  Ardenner- 
armeen  under  General  Valence  være  til  Understøttelse  for 
Dumouriez,  og  denne  selv  med  den  i  Flandern  samlede 
Armé  træuge  frem  i  Belgien  og  række  Kellermann  Haanden 
ved  Rhinen. 

Dumouriez  ventede  alt  af  dette  Felttog  —  for  Fædre- 
landet, for  sin  Ærgjerrighed  og  i  al  Hemmelighed  for 
Kongedømmet. 

Den  20de  Oktober  rejste  han  til  Armeen  ved  Va- 
lenciennes;  Østerrigerne  opgave  Belejringen  af  Lille  og  trak 
sig  inden  for  Belgiens  Grænser.  Imidlertid  var  Servan 
blevet  afskediget  og  en  Kontor -Embedsmand  Pache  udnævnt  til 
Krigsminister.  Gironden  ansaa  ham  for  at  være  en  stille  og 
utrættelig  Bureau-Arbejder  og  vilde  forhindre  en  Jakobiners 
Udnævnelse;  men  de  sendte  Ulven  ind  i  Hjorden;  thi  næppe 
var  denne  Mand  Eepublikkens  Krigsminister,  for  han  viste 
sig  som  en  rasende  Jakobiner  og  gik  som  saadan  ud  paa  at 
udstede  alt  Aristokratisme  af  Hæren,  d.  v.  s.  Resten  af  den 
liberale  Adel ,  som  endnu  tjente  i  Armeen,  for  fuldstændig 
at  demokratisere  denne.  For  at  naa  dette,  blev  der  lagt 
de  mistænkelige  Generaler,  blandt  hvilke  Dumouriez  og 
Custine  naturligvis  regnedes,  alle  mulige  Vanskeligheder  i 
Vejen.  Had  til  alt  militært,  Frygt  for  en  Generals  An- 
seelse, og  desuden  Uorden,  Havesyge  og  Efterladenhed 
virkede  i  Forening  og  bragte  Forsømmelsen  af  Armeens 
Udrustning  og  Forplejning  til  det  yderste.  Man  ansaa 
Fjærnelseu  af  de  aristokratiske  Officerer  for  betydelig  nød- 
vendigere  end    Østerrigernes  Overvindelse:    Citoyen  Paches 

Udnævnelse  til  Krigsminister  maa  betragtes  som  et  Vende- 
punkt i  Dumouriez's  militære  Lobebane. 

Han  raadede  paa  den  Tid  over  en  Hær  paa  80,000 
Mand  til  Belgiens  Erobring  og  var  sig  sin  Overlegenhed 
over  Hertug  Albert  af  Sachsen-Tescben  saa  bevidst,  at  han 
med  Vished  regnede  paa  et  lykkeligt  L'dfald.  Hertugen 
havde  besluttet  at  holde  Egnen  mellem  Sambre  og  Schelde, 
hvorfor  hans  Armé,  der  kun  bestod  af  24,000  —  senere 
omtrent  40,000  Mand  —  ogsaa  var  trukken  langt  ud  fra 
hinanden;  i  Slutningen  af  Oktober  samlede  han  en  stor  Del 
af  sine  Kræfter  ved  Mons  for  her  at  afvente  Fjenden  paa 
Valpladsen  ved  Jemmapes. 

Den  franske  Hær  bivuakerede  i  en  stor  Halvkreds  foran 
de  østerrigske  Stillinger,  deres  Vagtblus  farvede  Himlen  vidt 
omkring,  Tropperne  vare  besjælede  af  den  bedste  Aand, 
havde  fuld  Tillid  til  deres  Forere  og  brændte  efter  Kampen. 
Den  kommende  Morgen  skulde  afgjore,  om  Dumouriez  var 
i  Stand  til  at  nedslaa  den  almindelige,  ugunstige  Mening 
om  Franskmændenes  Dygtighed  til  at  kæmpe  i  et  aabent 
Slag,  en  Mening,  som  havde  været  herskende  i  Evropa  siden 
Dagene  ved  Rossbach  og  Minden,  og  i  Stand  til  at  døbe 
det  nye  Frankrigs  Faner  med  Sejrens  Ære.  Selve  Felt- 
toget og  de  enkelte  Slag  kunne  vi  her  kun  fremstille  i  deres 
Hovedtræk. 

Det  sydvestlig  for  Mons  stigende  Højdedrag,  som 
strækker  sig  fra  Mons's  Forstad  Bertaimont  til  Jemmapes, 
og  som  ved  to  Sænkninger  i  Terrænet  er  delt  i  tre  Dele, 
udgjorde  Østerrigernes  Hovedstilling  og  var  i  lang  Tid 
blevet  forberedt  og  forskanset.  Angrebet  var  af  Dumouriez  be- 
stemt saaledes:  General  d'Harville  skulde  lade  Højderne 
ved  Bertaimont  beskyde  i  Flanken  og  soge  at  omgaa  den 
venstre  Qendtlige  Floj ;  Beurnonville  skulde  angribe  Højderne 
ved  Cuesmes  og  danne  den  højre  franske  Fløj ;  venstre  Fløj 
fortes  af  General  Ferrand.  Centrum  stod  under  General- 
løjtnant, Hertug  af  Chartres  (Egalité's  Søn)  med  Montpensier 

som  Adjutaut.  Beurnonville  skulde  forst  angribe,  strax 
derpaa  venstre  Fløj ,  og  derefter  Centrum  rykke  frem, 
Leende  og  passiarende  stode  de  franske  frivillige  og  franske 
Soldater  om  Morgenen  ved  deres  Baal,  indtil  de,  endnu 
inden  det  blev  lyst,  fattede  Geværerne  for  at  formere 
Slagordenen. 

Da  Træfningerne  imellem  Kl.  7  og  8  vare  opmarcherede, 
red  Dumouriez  med  sin  Stab  langs  Fronten  og  blev  hilset 
af  Tropperne.  Rolig  monstrede  han  Fjendens  Stilling,  Øje- 
blikket var  nu  kommet,  han  forte  en  Hær  af  tvivlsom 
Sammensætning  imod  en  gammel  Armé.  Revolutionens  Idé 
skulde  nu  maale  sig  med  det  rene  Monarkis  i  haarde 
Sammenstød;  Sejrens  Krans  kunde  gjore  ham  til  Fædre- 
landets Frelser  imod  Anarkiet,  men  Guillotinens  Øje  blinkede 
truende  i  Baggrunden  for  en  slagen  Feltherre. 

Beurnonville  fik  Ordre  til  Angreb  og  begyndte  Ilden 
imod  Højene  ved  Cuesmes  Kl.  8  om  Morgenen.  Artilleri- 
kampen varede  flere  Timer ;  men  det  h^kedes  ikke  at  bringe 
de  fjendtlige  Kanoner  til  Tavshed.  Imidlertid  havde 
Dumouriez  paa  venstre  Fløj  selv  fort  Folkene  i  Ilden,  ind- 
taget Landsbyen  Quaregnon  og  gav  Ordrer  til  den  videre 
Fremrykning  her  fra  mod  Jemraapes  i  Bataillonskolonner 
uden  at  gjøre  et  Skud,  kun  brugende  Bajonetten.  Feltherren 
begav  sig  imidlertid  til  Centrum  for  at  afvente  Fløjenes 
Operationer.  Da  Hertugen  af  Chartres's  Brigader  fik  Øje 
paa  Dumouriez,  satte  de  de  trekantede  Hatte  og  Chakoterne 
paa  deres  Bajonetter  og  Sabler  og  hilste  ham  med:  »Vive 
la  république!  Vive  le  general!«  Kanonaden  fra  Fløjene 
vedblev,  og  de  hvide  Røgskyer,  som  betegnede  Øster- 
rigernes og  Franskmændenes  Ildlinjer,  bevægede  sig  hverken 
frem  eller  tilbage,  Fægtningen  stod  stille,  og  intet  Budskab 
kom  fra  Fløjene.  Endelig  sendte  han  General  Thouvenot 
afsted  med  Ordre  til  at  overtage  Kommandoen  over  venstre 
Fløj  og  lade  Angrebet  paa  Jemmapes  udfore.  Thouvenot 
kommer  i  Karriere  til  Quaregnon  og  finder  Tropperne  trængte 

tæt  sammen  i  Landsbyen,  fra  hvilken  Fenand  ikke  vover  at 
bryde  frem;  han  samler  da  tolv  Batailloner  og  tre  Batterier 
til  Angreb,  med  høje  Eaab,  dundrende  Trommer  og  Mar- 
seillaisens  Sang  sætte  de  sig  i  Bevægelse;  men  Østerrigernes 
Ild  fra  Skanserne  ved  Jemmapes  er  saa  morderisk,  at  Ba- 
taillonerne  dels  trykke  sig,  dels  trække  sig  ud  til  højre; 
men  her  er  Østerrigernes  Stilling  svagere  end  paa  andre 
Steder,  det  lykkes  dem  at  storme,  og  der  opstaar  stor 
Forvirring  hos  Fjenden,  som  strax  trækker  sig  tilbage. 

Samtidig  hermed  begynder  Centrums  Fremrykning  imod 
den  tredje,  den  mellemste  Gruppe  Højder,  Kolonnerne  træffe 
paa  en  lille  Skov,  der  er  besat  af  Østerrigerne,  de  franske 
komme  i  Uorden,  trænge  sig  sammen,  krydse  hinandens 
Marcbe,  de  sikre  osterrigske  Skud  rømme  op  imellem 
dem,  og  de  begynde  at  vende  Hyggen  til.  I  dette  farlige 
Øjeblik  bryde  nogle  fjendtlige  Eskadroner  frem,  Forvirringen 
bliver  almindeligere,  Flugten  begynder,  og  den  største  Del  af 
de  tre  forreste  Batailloner  trænger  sig  sammen  til  Dækning 
bag  nogle  smaa  Bygninger.  I  dette  Øjeblik  kommer  en 
Rytter  sprængende,  klædt  som  Rideknægt.  Med  Sablen 
pegende  paa  Fjenden  kaster  han  sig  de  flygtende  i  Mode, 
gjør  Officererne  og  Soldaterne  de  heftigste  Bebrejdelser, 
vender  sig  til  Brigadens  Chef  og  besværger  ham  at  fore 
dem  frem  igjen.  Det  lykkes  ham  at  blive  hørt,  at  kalde 
Modet  til  Live;  Chefen  sætter  sig  i  Spidsen  for  de  atter 
fremstormende  Batailloner  og  falder  dødelig  saaret,  sonende 
et  Øjebliks  Svaghed  med  sit  Liv.  Rytteren,  som  her  ved 
sine  Opmuntringer  og  sit  Exempel  gjenoprettede  Fægt- 
ningen, var  Baptiste  Renard,  Dumouriez's  Kammertjener, 
Den  Kjendsgjerning,  at  en  Kammertjener  minder  høje 
Officerer  og  Soldater  om  deres  Pligt,  forbavser  ikke  saa 
meget,  naar  man  betænker,  at  der  blandt  de  frivilliges 
Officerer  fandtes  Kokke  og  Fægtemestre,  som  i  Løbet  af 
Krigen  steg  til  de  højeste  Æresposter, 

Bataillonerne    til   venstre  for  den   omtalte  Styrke  vare 

ligeledes  blevne  standsede  af  den  voldsomme  Ild,  da  Hertugen 
af  Chartres,  ledsaget  af  sin  ungdommelige  Broder  Mont- 
pensier,  paa  hvem  Blodet  fra  et  Hugsaar  løb  ned  over 
Ansigtet,  med  dragen  Kaarde  red  frem  foran  Fronten  og 
raabte:  j>Sammeu!  sammen!  Soldater!«  og  trods  Østerrigernes 
haardnakkede  IModstand  trænge  de  franske  Masser  frem 
imellem  Skanserne,  angribe  dem  for  fra  og  bag  fra  og  tage 
dem  med  stormende  Haand. 

Clairfaits  Modstand  var  brudt,  og  han  var  tvungen  til 
at  rømme  Stillingen  ved  Jemmapes.  Dumouriez  var  strax, 
efter  at  Bevægelsen  var  begyndt  i  Centrum,  hurtig  redet  til 
Beurnonvilles  Tropper  og  fandt  ved  sin  Ankomst  Angrebet 
i  fuld  Gang,  i  det  General  Dampierres  Brigader  allerede 
havde  naaet  Hojderne  ved  Cuesmes.  Bag  disse  Brigader 
holdt  en  Kavaleristyrke  paa  ti  Eskadroner,  der  uheldigvis 
bleve  beskudte  af  d' Harvilles  Artilleri  ude  i  hejre  Flanke, 
hvorved  de  kom  i  Uorden.  Brigaderne  modtoge  Dumouriez 
med  Leveraab,  han  ordner  i  Hast  Eskadronerne,  sam- 
tidig med  at  Beuruonville  naar  H(»jderue  med  sine  Brigader 
og  begynder  en  rasende  Kamp  mod  de  østerrigske  Skanser, 
Mand  mod  Mand  med  Kolberne  og  blanke  Vaaben.  De 
franske  søge  at  bestige  Brystværnet,  men  kastes  tilbage  af 
de  ungarske  Grenaderer,  andre  Batailloner  trænge  frem, 
men  træffe  overalt  den  heftigste  Modstand.  Imidlertid  har 
Dumouriez  sat  sig  i  Spidsen  for  de  ti  Eskadroner;  det  var 
de  gamle  Husarregimeuter  Berchiuy,  Chamboand  og  ridende 
Jægere,  der  i  skarp  Trav  feres  an  og  angribe  de  Øster- 
rigere i  Rj'ggen,  som  kæmpede  mod  Beurnonvilles  Fodfolk, 
ja  trænge  endogsaa  ind  til  Struben  af  de  til  Dels  aabne 
Skanser.  Mange  østerrigske  Afdelinger  blive  nedhuggede, 
men  den  største  Del  havde  allerede  forladt  Skanserne;  thi 
Hertug  Albert  havde  omtrent  Kl.  11  besluttet  Tilbagetoget. 
Kl.  var  næsten  2,  da  Stillingerne  foran  Mons  vare  tagne  af 
Franskmændene. 

Dumouriez  vilde  begive  sig  til  den  venstre  Fløj ,  hvor- 


General  Dumouriez.  53 

fra  han  ikke  havde  faaet  nogen  Efterretning,  da  forst  Her- 
tugen af  Montpensier  og  strax  efter  Thouvenot  underrettede 
ham  om,  at  Sejren  ogsaa  dér  var  afgjort.  Han  red  derefter 
tilHojderne  ved  Jemmapes,  ledsaget  af  Hertugen  af  Chartres 
og  sin  øvrige  Stab,  hvoriblandt  Sostrene  Ferney,  ledsagede  af 
Fader  og  Broder.  Højderne  frembøde  en  forladt  Stillings 
sædvanlige  Udseende:  efterladte  Kanoner,  væltede  Ammuni- 
tionsvogne,  døde  Mennesker  og  Heste,;  Grupper  af  Fanger; 
alt  dette  var  noget  nyt  for  Republikkens  unge  Soldater, 
deres  Hjærter  svulmede  af  Sejrsglæde,  de  saae  Levningerne 
af  de  flygtende  Østerrigere  og  modtoge  Overgeneralen  med 
Svingen  af  Fanerne  og  begejstrede  Jubelraab.  For  ham  var 
det  et  overvældende  Øjeblik;  som  Soldat  var  det  blevet 
ham  beskikket  at  gjenoprette  den  franske  Vaabenhæder,  som 
Patriot  knyttede  han  hertil  de  mest  udstrakte  Forhaab- 
ninger  for  Landets  Fremtid.  Baptiste  lienard  blev  paa 
Valpladsen  udnævnt  til  Officer.  Dumouriez  ansaa  Hæren 
for  alt  for  udmattet  til  øjeblikkelig  Forfølgelse,  desuden 
kom  d'Harville  for  sent  til  at  besætte  Mons  og  forfejlede 
aldeles  den  ham  fra  Begyndelsen  tildelte  Opgave  ved  sin 
Ubestemthed,  hvorved  Østerrigerne  bleve  i  Stand  til  heldig 
at  fortsætte  deres  Tilbagelog  ad  Vejen  til  Briissel,  og  da 
Mons  ikke  gav  efter  for  Opfordringen  til  at  overgive  sig, 
havde  Forfølgelsen  Ende  for  den  Dag. 

Slaget  ved  Jemmapes  havde  bragt  Revolutionssoldaternes 
Ry  til  alle  Lande  og  var  den  første  Lysstraale  fra  den 
franske  Krigssol.  Belgien  laa  aaben  for  Dumouriez;  men 
gjennem  Troppernes  Jubelraab  lod  der  allerede  nu  en 
skærende  Mislyd,  naar  han  tænkte  paa  Magthaverne  i  Paris. 
Næste  Dag  rømmede  Østerrigerne  Mons,  deres  Armé  var 
gaaet  tilbage  ad  Vejen  til  Briissel,  og  Hertug  Albert  havde, 
efter  det  den  Gang  yndede  System,  adsplittet  sin  Styrke 
fuldstændig;  han  rykkede  igjennem  Briissel,  der  var  i  fuld 
Gjæring  imod  de  kejserlige,  og  lejrede  sig  østlig  for  Byen. 
Dumouriez,  som  var  bleven  modtagen  med  Jubel  i  Mons,  var, 

mest  paa  Grimd  af  Vanskelighederne  ved  Forplejningen,  ude 
af  Stand  til  at  forfolge  Fjenden.  Efter  en  heldig  Træfning 
ved  Anderlecht  holdt  han  den  14de  sit  Indtog  i  Briissel, 
hvis  Gader  vare  fulde  af  jublende  Folkemasser  og  osterrigske 
Desertører,  og  dermed  havde  han  punktlig  holdt  sit  Ord  til 
Konventet. 

I  Briissel  mødte  der  ham  strax  Vanskeligheder;  de  nød- 
vendigste Fornødenheder,  Klæder,  Forplejning,  Lejrmateriel 
indtraf  ikke,  saa  den  sejrrige  Armé  i  kort  Tid  ligefrem 
led  Mangel  paa  det  nødvendigste,  og  Organisationen  af  den 
belgiske  Hær  skred  meget  langsomt  fremad;  men  det  vilde 
fore  os  for  vidt  at  gaa  ind  paa  Enkelthederne  af  de  Vanske- 
ligheder, som  voxede  frem  af  Jakobinernes  Had  og  den  Tids 
Forvirring  i  Forvaltningen.  Man  saae  den  sejrrige  General 
Dag  for  Dag  komme  mere  og  mere  i  Konflikt  med  Jokobi- 
nerne  og  Regeringen;  man  saae  et  Uvejr  trække  op,  og  man 
var  fra  mange  Sider  beredt  til  at  rage  op  i  den  ulmende  Ild. 

Dumouriez  mente,  at  Paches  Adfærd  ikke  blot  var  be- 
regnet paa  at  drive  ham  til  det  yderste,  men  ogsaa  paa  at 
tvinge  ham  til  at  behandle  Belgien  som  et  erobret  Land ;  men 
endnu  var  ikke  den  Tid  kommen,  da  Republikkens  Generaler 
viljeløse  lode  sig  slæbe  til  Skafottet  af  Konventets  Kommis- 
særer; han  saae  sin  Armé  berøvet  det  nødvendigste,  sin 
Kraft  lammet,  og  hans  Uvilje  og  Foragt  for  Magthaverne  i 
Paris  steg  til  det  yderste.  Naar  man  overvejer  hans  Energi 
og  Virksomhed,  maa  man  beundre  den  Utrættelighed  og 
Modstandskraft  lige  over  for  disse  Vanskeligheder,  som  næppe 
nogen  Sinde  i  den  Grad  ere  blevne  lagte  i  Vejen  for  en 
Feltherre,  og  dog  forlangte  man  i  Paris  stadig  endnu  mere 
af  Armeen:  Fremrykningen  til  Rhinen.  Trods  alt  dette 
havde  hele  Armeen  i  December  uaaet  Maaslinjen,  og  Belgiens 
Erobring  var  en  fuldendt  Kjendsgjerning. 

Dumouriez  hævdede  lige  over  for  Ministrene,  at  en  Over- 
gang over  Rhinen  var  umulig,  han  beklagede  Armeens  For- 
sømmelse, og  Brevvexlingen  blev  mere  og  mere  bitter.    Ar- 

meeas  Tilstand  var  virkelig  sorgelig,  den  største  Del  af  Fod- 
folket gik  barfodet,  og  mange  Tusende  Geværer  vare  ubrug- 
bare, Mandstugten  begyndte  at  slappes  og  Soldaterne  at  tage, 
hvad  de  trængte  til,  fra  Indbyggerne,  medens  Bladene  i  Paris 
fortalte,  at  Dumouriez  og  hans  Stab  levede  i  Overflod  og 
tændte  deres  Piber  med  Hundredefranks-Assignater.  Den 
6te  December  bleve  hans  Angrebsplaner  forkastede,  og  trods 
hans  Indberetninger  fik  han  Ordre  til  at  rykke  frem  til 
Rhinen;  han  gjorde  de  kraftigste  Modforestillinger  og  endte 
sin  Skrivelse  med  følgende  Ord:  »Jeg  skylder  mit  Fædre- 
land Sandheden,  og  jeg  nedlægger  Protest  mod  Minister- 
raadets  Beslutning,  som  er  uudførlig«. 

Konventet,  der  havde  mest  Lyst  til  at  stille  Generalen 
for  en  Krigsret,  saae  sig  tvunget  til  at  føje  sig  efter  ham, 
og  Dumouriez  lagde  sin  Hær  i  Vinterkvarter  langs  med 
Maas.  Da  han  betraadte  den  belgiske  Jordbund,  proklamerede 
han  strax  Belgiens  Frihed  og  Selvstændighed;  men  snart 
gjorde  en  stærk  Modstrøm  sig  gjældende,  som  udsprang  hos 
Jakobinerne  og  fandt  Støtte  hos  flere  Generaler.  Man  vilde 
annektere  Belgien,  og  Konventet  proklamerede  i  et  Dekret 
af  15de  December  denne  Erobringspolitik,  der  vakte  den 
heftigste  Modstand  i  Belgien.  En  Mængde  Konventsmedlem- 
mer  ankom  til  Landet  og  kastede  sig  over  det,  som  en  Sværm 
Græshopper;  Adelens  Godser,  Kirker,  alle,  der  paa  nogen 
Maade  vare  mistænkelige,  faldt  som  Ofre,  al  Modstand  blev 
kuet  med  Sabelhug,  Geværskud  og  Fængslinger. 

Dumouriez  saae  sin  Proklamation  til  Belgierne  fornægtet, 
saae  sig  selv  gjort  til  Løgner,  sine  hemmelige  Forhaabninger 
strande  og  Armeens  Disciplin  rystet  i  sin  Grundvold.  Op- 
fyldt af  Skam  og  Væmmelse  over  sine  Landsmænds  Adfærd 
tilbragte  han  mørke  Dagø  i  det  ærkebiskoppelige  Palads  i 
Liittich,  hvor  han  havde  taget  Hovedkvarter.  Ikke  ydre 
Vanskeligheder  bøjede  denne  glimrende  Aand,  disse  havde 
han  vidst  at  overvinde;  men  han  fandt  sin  Værdighed  som 
Soldat,  som  General,  som  Hædersmand  angreben  ved  Samkvem 

Og  Omgang  med  Mennesker,  der  nedstammede  fra  Revolutio- 
nens Smuds  og  Blod,  Og  dog  stod  endnu  det  værste  til- 
bage. Han  erfarede  Indledelsen  af  Undersøgelsen  imod 
Ludvig  XVI,  og  denne  Efterretning  berorte  de  dybeste  Fø- 
lelser i  hans  Indre. 

Da  han  midt  i  December  sogte  Orlov  til  Paris  for  at 
faa  Dekretet  af  15de  December  imod  Belgien  hævet,  maatte 
han  fremtvinge  denne  Orlov  ved  at  true  med  at  nedlægge 
Kommandoen. 

Og  saaledes  rejste  han  trods  sine  Sejre  og  den  er- 
hvervede Berommelse  i  den  mørkeste  Stemning  og  i  en 
allerede  meget  farlig  Stilling  til  Paris,  hvor  Jakobinerne, 
der  kjendte  Dumouriez's  Anskuelser,  stadig  højere  og  mere 
truende  fordrede  »Cæsars«  Afsættelse  og  Blod. 

(Sluttes.) 
P.  F.  Rist. 

Fra  den  store  Alliances  Tid. 

III.    Fra  Leipzig  til  Rhinen. 

JJen  revolutionære  Aand,  som  i  Aaret  1807  skjulte  sig 
under  den  preussiske  Patriotismes  Klædebon  og  senere 
pyntede  sig  med  de  tyske  Farver,  førtes  i  A arene  1812  og 
13  af  Friherre  v.  Stein,  General  Gneisenau  og  andre  tyske 
og  preussiske  Flygtninge  ind  i  den  russiske  Kejsers  Raad. 
Man  behøver  kun  at  dvæle  lidt  ved  de  russiske  Proklama- 
tioner fra  Aaret  1812,  saa  vil  man  ikke  kunne  nære  nogen 
Tvivl  desangaaende.  Samme  Aand  beherskede  Ruslands  og 
Preussens  Forhandlinger  i  Kalisch.  De  tvende  Magters 
umiddelbare  Interesse  blev  dog  ikke  ladet  ude  af  Agt;  de 
lovede  hinanden  gjensidig  Hjælp  til  Hertugdømmet  Varszavas 
Erobring  for  Ruslands  Vedkommende  og  Kongeriget  Sachsens 
Indlemmelse  i  Preussen.  De  Aftaler,  som  vare  trufne  af  de 
tvende  Monarker  i  denne  Retning,  bragte  dem  senere  i  en 
falsk  Stilling  ved  Gjennemførelsen  af  det  store  Værk,  Evropas 
politiske  Restavration,  og  de  vare  Kilden  til  mange  og  store 
Vanskeligheder  mellem  de  tvende  Hoffer  og  Østerrige, 

Kejser  Alexander  havde  allerede  efter  Napoleons  Tilbage- 
tog i  Aaret  1812  udset  Friherre  v.  Stein  til  Leder  af  Tysk- 
lands fremtidige  Skæbne;  hans  Indflydelse  var  meget  frem- 

trædende  ved  Raadslagn ingen  i  Kalisch  og  vedblev  at  gjore 
sig  gjældende  til  anden  Pariserfred.  Her  i  Leipzig  var  det 
nu  første  Gang,  at  Kejseren  af  Rusland  stillede  Friherre 
v.  Stein  over  for  det  osterrigske  Kabinet. 

Efter  de  allierede  Hæres  Indtog  i  Leipzig  den  19de 
Oktober  lod  Kejser  Alexander  mig  den  21de  kalde  for  at 
gjøre  mig  bekjendt  med  Nødvendiglieden  af  at  sætte  Friherre 
V.  Stein  i  Spidsen  for  Styrelsen  af  de  tyske  Lande,  som  alt 
vare  tilbageerobrede  eller  endnu  stode  tilbage  at  erobre,  en 
Styrelse,  som  nødvendiggjordes  ved  de  i  Teplitz  trufne  Af- 
taler om  disse  Erobringers  provisoriske  Karakter.  Da  Baron 
Steins  i  mange  Retninger  forkerte  Aandsretning  alt  længe 
var  mig  tilstrækkelig  bekjendt,  gjorde  jeg  de  mest  energiske 
Indsigelser  mod  dette  Valg,  og  Kejser  Frants  støttede 
personlig  mine  Bestræbelser,  men  forgjæves.  Den  russiske 
Kejser  gjorde  mig  sluttelig  bekjendt  med  sine  aldeles  be- 
stemte Løfter  til  Baron  v.  Stein  og  med  det  aldeles  umulige 
i  nu  at  lade  samme  uopfyldte,  uden  at  udsætte  sig  for  Be- 
skyldninger om  stor  Svaghed.  Der  var  intet  andet  for  end 
at  give  efter,  og  Forvaltningskomiteen  blev  indsat  under 
Steins  Forsæde ;  men  lige  over  for  den  russiske  Monark  fast- 
holdt jeg  min  bestemte  Forudfølelse  af  de  beklagelige 
Følger,  denne  Mands  Indflydelse  vilde  have  paa  Tysklands 
fremtidige  Dannelse,  eftersom  han  selv  stod  under  det  re- 
volutionære Partis  umiddelbare  Paavirkning.  Fremtiden  be- 
viste, at  min  Ængstelse  kun  var  alt  for  grundet.  Den  Ad- 
ministration, hvis  organiske  Bestemmelser  bleve  trufne  i 
Leipzig,  tjente  Partiet  som  Støtte  og  Løftestang,  og  denne 
umiddelbare  Indflydelse  kan  man  navnlig  tilskrive  det  re- 
volutionære Opsving,  som  Almenaanden  tog  de  følgende 
Aar.  Denne  Administration  var  dannet  af  Folkepartiets  da- 
værende Hoveder,  og  det  er  dem,  som  organiserede  Revolu- 
tionen, der  utvivlsomt  vilde  være  udbrudt  i  Tyskland  uden 
de  forenede  Hoffers  senere  Anstrængelser  for  deres  egen  og 
deres  Folks  Redning.    Det  er  tilstrækkeligt  at  henvise  til 

Jahn,  Arndt,  ja  selv  Gorres  og  mange  andre  for  at  fjærne 
enhver  Tvivl  i  saa  Henseende. 

Under  de  allierede  Monarkers  Indtog  i  Leipzig  (19de 
Oktober  1813)  havde  Kongen  af  Sachsen  taget  Plads  ved  et 
Vindue  i  det  af  ham  beboede  Palads  for  at  se  dem  passere 
forbi;  ingen  af  Monarkerne  værdigede  ham  et  Blik. 

De  tre  Monarker  samledes  hos  Kejseren  af  Østerrige 
for  at  fatte  Beslutning  om  Fyrstens  Skæbne.  Vi  ønskede 
for  den  nærmeste  Fremtid  at  anvise  ham  Ophold  i  Prag; 
men  Kejseren  af  Rusland  og  Kongen  af  Preussen  havde 
allerede  besluttet  at  sende  ham  til  Berlin;  det  blev  fast- 
slaaet,  at  Monarkerne  ikke  vilde  se  Kongen  og  overdraget 
mig  at  give  ham  Oplysninger  om  hans  Stilling  og  berede 
ham  paa  hans  Skæbne.  Jeg  begav  mig  til  Kongens  Palads 
og  fik  ufortovet  Foretræde.  Kongen  ventede  mig  staaende 
i  sin  Avdienssal  og  modtog  mig  med  Venlighed.  Jeg  ud- 
førte mit  Hverv  med  saa  megen  Skaansel  som  muligt,  og 
Kongen  horte  mig  ikke  uden  Bevægelse,  men  med  et  Udtryk 
af  rolig  Hengivenhed.  Han  sagde  nogle  Ord  og  søgte  at 
gjore  mig  begribeligt,  at  i  hans  Stilling  havde  enhver  Udvej 
til  at  indtage  en  anden  Holdning  været  afskaaren.  Jeg 
svarede,  at  jeg  som  Chef  for  det  Kabinet,  der  kort  forud  havde 
rakt  ham  og  hans  Land  Haanden  til  Redning,  folte  mig  for- 
pligtet til  at  gjøre  ham  opmærksom  paa,  at  al  hans  Ulykke 
kun  stammede  fra  hans  første  Fejlgreb.  Kongen  vilde  over- 
række mig  sin  Kaarde,  men  jeg  erklærede,  at  jeg  ikke  holdt 
mig  berettiget  til  at  modtage  samme. 

Under  vor  Samtale  traadte  Dronningen  af  Sachsen  ind 
i  Værelset,  og  da  hun  horte  Øjemedet  med  min  Sendelse, 
kom  hun  i  en  heftig  Sindsbevægelse  og  gjorde  mig  levende 
Bebrejdelser,  fordi  jeg  var  optraadt  imod  Napoleons  Sag, 
hvilken  hun  betegnede  som  Guds  Sag.  Jeg  svarede  hende 
med  Ro,  at  jeg  ikke  var  her  tilstede  for  i  Kongens  Nær- 
værelse at  drofte  denne  Sags  Værd  med  hende.  Kongen 
rejste  ufortøvet  til  Berlin  og  Freienwalde. 

Frankfurt  var  efter  sin  Beliggenhed  det  Sted,  hvor  de 
fremtidige  Operationer  maatte  aftales.  Hidtil  havde  Monar- 
kerne ikkun  fulgt  deres  Hæres  Bevægelse  efter  Slaget  ved 
Leipzig,  og  den  eneste  diplomatiske  Akt,  som  falder  i  Tiden 
mellem  den  18de  Oktober  til  6te  November,  den  Dag, 
Kejseren  af  Østerrige  indtraf  i  Frankfurt,  var  den  Fred,  jeg 
den  2den  November  undertegnede  i  Fulda  med  Kongen  af 
Wiirtemberg.  Rhin  forbundets  Fyrster  havde  i  al  Hast 
sendt  Gesandter  til  Frankfurt  for  at  træffe  Overenskomster 
med  de  allierede  Magter,  og  disses  Kabinetter  over- 
droge nogle  Mænd  Fuldmagter  til  at  undertegne  enslydende 
Akter.  De  paagj ældende  Personligheder  vare:  Baron  Binder 
for  Østerrige,  Herr  v.  Anstett  for  Rusland  og  Baron  v. 
Humboldt  for  Preussen,  og  paa  én  Dag  undertegnede  disse 
Mænd  ikke  mindre  end  to  og  tyve  Overenskomster. 

Det  store  politiske  Spørgsmaal  drejede  sig  om  at  fast- 
sætte den  moralske  og  materielle  Retning  for  et  nyt  Felttog. 
Tyskland  var  renset;  af  franske  Tropper  var  der  endnu  kun 
Besætningerne  tilbage  i  de  faste  Punkter  ved  Oder  og  Elben. 
De  allierede  Hære,  der  vare  sejrrige  paa  alle  Punkter,  bleve 
nu  yderligere  forstærkede  med  de  tyske  Kontingenter.  Maalet 
for  Krigen  1813  var  naaet,  Napoleon  kastet  tilbage  over 
Rhinen.  Hvad  skulde  nu  være  det  næste  Aars  Arbejde? 
Derom  maatte  man  se  at  fatte  en  Bestemmelse. 

Følgende  ere  de  almindelige  Grundsætninger,  hvorom 
man  blev  enig: 

1.  At  føre  Krigen  over  Rhinen  og  ind  i  Hjærtet  af 
Frankrig. 

2.  Ved  selve  denne  Kjendsgjerning  ryste  Kejser  Na- 
poleons Existens  paa  en  Maade,  der  senere  kunde  faa  af- 
gjorende  Betydning. 

3.  Afvente,  hvilken  Virkning  de  tvende  sidste  Felttogs 
ulykkelige  Udgang  og  Indfaldet  i  selve  det  franske  Omraade 
vilde  have  paa  Nationens  Aand.     Fremdeles  blev 

4.  paa  min  Tilskyndelse  besluttet,  at  naar  man  først  havde 

besat  Vogeserne  og  Ardennerne  skulde  der  træffes  Aftaler  om 
en  Plan  for  de  militære  Operationer,  der  vilde  faa  Betydning 
som  et  tredje  Felttog  og  afgjore  Frankrigs  fremtidige  Skæbne 
og  folgelig  ogsaa  Kvadrupelalliancens  sluttelige  Triumf.  De 
vigtigste  Bevæggrunde  ledede  mig  her,  som  det  nærmere  vil 
fremgaa  af  det  folgende. 

Dog  før  Rhinen  blev  overskreden,  maatte  der  træffes 
Bestemmelser,  som  støttede  sig  til  Moralens  og  Krigs- 
førelsens Grundlag,  og  dette  Foretagende  var  ingen- 
lunde let. 

Kejseren  af  Rusland,  der  var  opfyldt  af  revolutionære 
Ideer  og  omgav  og  raadferte  sig  med  Mænd  som  Laharpe, 
Stein  og  Jomini,  nærede  Planer,  der  vilde  have  styrtet 
Verden  i  Fordærvelse.  Den  russiske  Hær  forholdt  sig 
stum;  den  betragtede  sit  Hverv  som  fuldfort,  og  havde 
Marskalk  Kutusov  endnu  levet,  var  den  bleven  staaende  ved 
Oderen.  Den  preussiske  Hær  beherskede  Kabinettet,  den 
tørstede  kun  efter  Ha-vn,  Bliicher  og  Friskarerne  pønsede  kun 
paa  Paris's  Udplyndring  og  Ødelæggelse.  Den  revolutionære 
Udsæd,  der  i  Preussen  havde  baaret  saa  rigelig  Frugt  siden 
Aaret  1808,  skod  yppig  i  Vejret  i  den  vel  beredte  Jord; 
Arndt,  Jahn  og  andre  Mænd,  som  senere  gjorde  sig  be- 
mærkede paa  en  saa  beklagelig  Maade,  vare  alle  tilstede 
i  Frankfurt,  enten  som  ansatte  i  Hæren  eller  i  Ministrenes 
Omgivelser. 

Kejseren  af  Østerriges  Bestræbelse  var  udelukkende 
rettet  paa  det  gode,  og  den  Opgave  tilfaldt  derfor  mig,  under 
saa  vanskelige  Omstændigheder  at  holde  det  største  Spille- 
rum aabeu  for  Begivenhederne  og  hindre,  at  ikke  onde 
Planer  tilintetgjorde  det  i  Sandhed  gode  og  i  dets  Sted  hid- 
forte en  Stilling,  som  kun  alt  for  let  havde  kunnet  udsætte 
Samfundets  fremtidige  Skæbne  for  Fare. 

Først  og  fremmest  foreslog  jeg  i  de  forenede  Monar- 
kers Navn  at  udstede    et  Manifest   til  det  franske  Folk  for 

at  oplyse  Nationen  angaaende  Bevæggrundene  til  Invasionen 
og  dens  Maal. 

Efter  mit  grundige  Kjeudskab  til  den  offentlige  Mening 
i  Frankrig  var  jeg  overtydet  om,  at  man  vilde  handle  rigtig 
i  ikke  at  forbitre  den  nationale  Egenkjærlighed,  men  tvært 
imod  smigre  den  og  byde  den  en  Mading,  der  vilde  falde 
i  alles  Smag  ved  i  Opraabet  at  tale  om  Rhinen,  Alperne,  Pyre- 
næerne og  Frankrigs  naturlige  Grænser.  I  den  Hensigt  at 
skille  Napoleon  endnu  mere  fra  Nationen  og  tillige  indvirke 
paa  Hærens  Aand  foreslog  jeg  fremdeles  at  knytte  Tilbudet  om 
en  umiddelbar  Underhandling  til  Tanken  om  de  naturlige 
Grænser.  Da  Kejser  Frants  godkjendte  min  Anskuelse, 
forebragte  jeg  samme  for  deres  russiske  og  preussiske 
Majestæter.  Begge  bleve  grebne  af  Bekymring  for,  at  Na- 
poleon, i  Tillid  til  Fremtidens  vexlende  Lykke,  kunde  gjore 
Ende  paa  Sagen  ved  en  rask  og  energisk  Modtagelse  af 
Forslaget.  Den  hele  Overbevisningens  Magt,  hvoraf  jeg  var 
besjælet,  nemlig  at  Napoleon  aldrig  frivillig  vilde  komme 
til  en  saadan  Beslutning,  lykkedes  det  mig  ogsaa  at  bibringe 
Majestæterne;  Proklamationen  blev  besluttet  i  Principet  og 
dens  Affattelse  betroet  mig*). 

Baron  St.  Aignan,  den  franske  Sendemand  ved  de  hertuge- 
lige sachsiske  Hoffer,  var  bleven  fangen  i  Gotha  af  de  allierede 


*)  I  deu  berømte  Erklæring  af  1ste  December  1813  —  (den  til- 
skrives med  urette  Gentz's  Pen)  —  bedder  det:  „Magterne 
ville  indrømme  det  franske  Kejserdømme  en  territorial  Ud- 
strækning, som  Frankrig  aldrig  har  haft  under  dets  gamle 
Konger,  efterdi  en  tapper  Nation  ikke  synker  i  Agtelse  ved 
nu  paa  sin  Side  at  have  prøvet  Uheld  i  en  haardnakket  og 
blodig  Kamp,  hvor  den  har  kæmpet  med  sin  vante  Kjækhed". 
Disse  Udtryk  fik  først  deres  rette  Betydning  i  Sammenhæng 
med  de  allierede  Magters  Mæglingsforslag,  som  overbragtes 
Napoleon  af  St.  Aignan,  og  hvori  der  var  Tale  om  Rhinen, 
Alperne  og  Pyrenæerne  som  P'raukrigs  naturlige  Grænser. 
Proklamationen  selv  indskrænkede  sig  til  en  Antydning  mellem 
Linjerne,  der  den  Gang  imidlertid  var  forstaaelig  nok. 

Magters  Tropper  og  ført  til  Bohmen.  Jeg  stillede  det 
Forslag  at  gjore  denne  mod  Folkeretten  stridende  Adfærd 
god  igjen  og  benytte  St  Aignans  Kaldelse  til  Frankfurt  for 
at  tilstille  Kejser  Napoleon  en  Udtalelse,  der  gik  i  samme 
Retning  som  den  aftalte  Plan. 

Hr.  V.  St.  Aiguan  blev  hidkaldt,  jeg  havde  i  Grev 
Nesselrodes  og  Lord  Aberdeens  Nærværelse  en  Samtale 
med  ham,  og  vi  lode  ham  strax  afgaa  til  Paris.  Samtidig 
blev  Proklamationen  ved  alle  til  vor  Raadighed  staaende 
Midler  i  et  Antal  af  tyve  Tusende  Exemplarer  kastet  over 
Rhinen  og  afsendt  til  alle  Egne  i  Frankrig.  Gjennem 
Fyrsten  af  Neuchatel  erfarede  jeg  senere,  at  det  forste 
Exemplar,  man  fandt  opslaaet  paa  selve  Parises  Mure,  af 
den  daværende  Politiminister  Savary  blev  bragt  Kejser  Na- 
poleon, som  under  Læsningen  udbrod:  »Ingen  anden  end 
Metternich  kan  have  affattet  dette  Dokument;  der  hører 
en  fuldendt  Snildhed  til  for  at  tale  om  Rhinen,  Alperne  og 
Pyrenæerne;  det  kan  kun  falde  en  Mand  ind,  der  kjender 
Frankrig  saa  godt  som  han«. 

Napoleon  havde  stillet  Forslag  til  en  Gjenoptagelse  af 
Forhandlingerne  om  Fredens  Afslutning.  Fra  preussisk  Side 
udtalte  man  sig  bestemt  mod  enhver  Indgaaen  paa  lignende 
Forhandlinger,  men  Kejser  Alexander  nærmede  sig  det 
osterrigske  Kabinets  Anskuelser,  at  man  selv  ikke  under 
den  heftigste  Kamp  nogen  Sinde  burde  afskære  sig  Yejen 
for  Udtalelser  i  fredelig  Retning;  Kejser  Frants  var  over- 
tydet om  Oprigtigheden  af  det  Sindelag,  Napoleon  lagde  for 
Dagen,  hvorimod  det  forekom  mig  mest  sandsynligt,  at  en 
rimelig  Afslutning  paa  Kampen  ikke  kunde  ligge  indenfor  den 
Mands  Beregninger,  som  havde  afbrændt  alle  Skibe  bag  sig; 
men  det  var  efter  min  Opfattelse  alligevel  Magternes  Pligt 
i  det  mindste  at  høre  de  Betingelser,  Napoleon  kunde  finde 
sig  foranlediget  til  at  komme  frem  med. 

De  tre  Hoffer  besvarede  Napoleons  Anmodninger  med 
en  selvbevidst  Ro,  erklærede  sig  beredte  til  at  gaa  ind  paa 

en  Gesandtskabs-Sammenkomst  i  Mannheim,  men  afviste 
forud  alle  Planer  om  en  Standsning  af  Krigsoperationerne; 
mine  Anelser,  at  Fredstanker  laa  fjærnt  fra  Napoleons 
Sind,  sloge  til,  han  holdt  ikke  fast  ved  Modet  i  Mannheim. 

Alt  drejede  sig  strås  om  at  fastslaa  en  Plan  for  de  mili- 
tære Operationer,  hvilket  frembød  store  Vanskeligheder. 

Feltmarskalk  Fyrst  Schwarzenberg  foreslog  et  alminde- 
ligt Angreb  ad  tre  Operationslinjer.  Højre  Fløj  af  den 
store  Armé  under  General  Bliichers  Befaling  skulde  sætte 
over  Rhinen  mellem  Mainz  og  Køln,  gaa  frem  mod  Neder- 
landene og  tage  Retning  mod  Lothringen  og  Ardennernes 
Skraaninger.  Hærens  Centrum,  bestaaende  af  østerrigske  og 
russiske  Tropper  skulde  sætte  over  Rhinen  fra  Mannheim 
til  Basel  og  føre  den  østerrigske  Hærs  Hovedoperationslinje 
gjennem  Schweiz;  et  Korps  af  sidst  nævnte  Hær  under 
General  Bubna  havde  i  saa  Fald  faaet  den  Opgave  at  drage 
frem  fra  Italien  over  Simplonvejeu,  besætte  Genf  og  Lyon  og 
saaledes  danne  den  yderste  venstre  Fløj. 

Den  preussiske  Hærs  Utaalmodighed  og  Ønske  om,  saa 
snart  som  muligt,  at  naa  frem  til  Paris,  skulde  den  end 
være  ganske  alene  om  dette  Tog,  havde  derimod  bevæget 
Marskalk  Bliicher  til  at  foreslaa  en  Operation  med  Retning 
mod  Verdun,  en  Felttogsplan ,  der  aldeles  svarede  til  den, 
som  i  Aaret  1792  fik  et  saa  ugunstigt  LWald ;  understøttet 
af  de  russiske  og  østerrigske  Stridskræfter  frygtede  han  nu  ikke 
for  et  lignende  Uheld,  medens  denne  Operation  vilde  have 
stillet  ham  paa  den  korteste  Linje  for  at  naa  Paris. 

En  underordnet  Omstændighed,  men  af  den  Natur,  som 
allerede  saa  ofte  havde  indvirket  paa  Kejseren  af  Ruslands 
Beslutninger,  bestemte  hans  kejserlige  Majestæt  til  at  vælge 
en  Mellemvej  mellem  de  østerrigske  og  de  preussiske  Ge- 
neralers Planer.  Dette  hans  Forslag  var  baseret  paa  Agtelsen 
for  den  schweiziske  Nevtralitet  og  gik  ud  fra  en  almindelig 
og  samtidig  Bevægelse  af  de  forenede  Hære  for  at  kunne 
gaa   over  Rhinen   paa   flere  Steder   af  dens  Løb    fra   Alt- 

brcisach    til  Køln.      Hemmeligheden    ved    denne    Plan    var 
følgende : 

Laharpe,  Jomini  og  andre  Sch-vveizer-Revolutionsmænd 
havde  alvorlig  paavirket  Kejser  Alexander  for  at  opnaa,  hvad  de 
kaldte  en  Agtelse  for  Schweiz's  Nevtralitet.  Flere  Betragtninger 
havde  vakt  dette  Ønske  hos  dem;  Laharpe  og  Waadtlænderne 
frygtede  en  Tilbagevenden  af  den  gamle  Tingenes  Orden,  der 
kunde  medføre,  at  de  nye  Kantoner  tabte  deres  politiske  Existens ; 
ved  at  redde  denne  politiske  Existens  haabede  de  end  videre  at 
kunne  gjennemfore  en  Omdannelse  af  de  gamle  Kantoner  i 
fuldstændig  demokratisk  Retning;  endelig  ønskede  Laharpe 
og  hans  Venner  for  alle  Eventualiteters  Skyld  at  bevare 
Schweiz  som  et  Fristed  for  Revolutionsmændene  fra  Frank- 
rig, fra  andre  alt  af  de  allierede  besatte  Lande  og  fra  dem, 
hvis  Okkupation  muligvis  forestod.  Kejseren  af  Rusland 
havde  indgaaet  Forpligtelser  mod  de  nævnte  Mænd;  men  de  lode 
endnu  andre  IMiner  springe  for  at  være  sikre  i  deres  Sag. 
De  foranstaltede  Ankomsten  af  en  Schweizerdeputation  til 
Frankfurt  for  at  opnaa  en  Bekræftelse  af  denne  Nevtralitet; 
Kejseren  af  Ruslaud  indlod  sig  vel  ikke  paa  at  give  et 
positivt  Tilsagn,  som  han  var  gaaet  ind  paa  over  for  enkelte 
Mænd,  der  nøde  hans  Tillid;  men  han  undlod  dog  ikke  at 
give  Deputationen  det  bedste  Haab  om,  at  Schweiz's  Nev- 
tralitet ikke  vilde  blive  kræ-nket.  Hertil  kom  endnu  en 
Omstændighed,  som  havde  en  langt  mere  afgjørende  Ind- 
flydelse paa  Kejserens  Holdning. 

En  Fru** ,  tidligere  Opdragerske  for  Storfyrstinde 
Marie,  Storhertuginden  af  Weimar,  en  Waadtlænderinde,  var 
af  Kantonet  bleven  sendt  til  Frankfurt  for  at  søge  hendes 
kejserlige  Højheds  Understøttelse  og  havde  fundet  aabent 
Øre  hos  Prinsessen.  Kejser  Alexander  havde  paa  sin  Side 
givet  Søsteren  sit  Ord  paa,  at  han  aldrig  vilde  taale,  at 
Schweiz  blev  betraadt  af  de  allierede  Hære;  han  havde  endog 
bemyndiget  hende  til  at  omtale  dette  liøfte  i  et  Brev,  som 
Storhertuginden  tilskrev  sin  tidligere  Opdragerske,  og  hvori 

hun  udtrykkelig  tillod  samme  at  gjøre  et  fortroligt  Brug  af 
denne  Skrivelse  over  for  sine  Venner  i  Lausanne. 

Flere  Dage  gik  tabte  med  tomme  Drøftelser  mellem 
de  forskjellige  Hæres  Førere ;  hver  af  dem  forsvarede  sin 
Operationsplan,  men  al  Fornuft  talte  for  Feltmarskalk 
Schwarzenbergs ,  der  var  saa  meget  mere  grundet,  som  de 
Underhandlinger,  jeg  alt  havde  indledet  i  Schweiz,  ikke 
kunde  lade  nogen  Tvivl  til  overs  om,  at  den  sunde  Del  af 
Schweizerbefolkningen  vilde  modtage  de  osterrigske  Hære,  de 
eneste,  der  kunde  komme  til  at  betræde  Schweizergrund, 
godt  og  hilse  dem  som  Befriere. 

Da  Kejseren  af  Rusland  ikke  mere  havde  noget  Haab 
om  at  vinde  den  osterrigske  eller  preussiske  Hærfører  for 
sin  egen  Plan,  afsendte  han  Fyrst  Demeter  Volkonski,  sit 
Hovedkvarters  Generalstabschef,  med  Anmodning  om  ufor- 
tovet at  begive  mig  til  ham. 

Efter  at  være  bleven  indfort  i  hans  kejserlige  Majestæts 
Kabinet  forefandt  jeg  her  Anførerne  for  de  tre  Hære.  Kej- 
seren tog  stiax  Ordet  og  sagde  mig,  at  Krigsraadet  for- 
gjæves  havde  stræbt  at  komme  til  Enighed  angaaende 
Planen  for  de  forestaaende  Operationer,  hvorpaa  man  havde 
fattet  den  Beslutning  at  henstille  Afgjørelsen  til  en  Tredje- 
mand, og  at  hans  (Kejserens)  Valg  nu  var  faldet  paa  mig. 
Skjønt  jeg  ikke  var  i  Tvivl  om,  hvad  jeg  vilde  gjøre,  for- 
langte jeg  ikke  desto  mindre  at  komme  til  Kundskab  om 
den  stedfundne  Drøftelse,  hvorpaa  Kejseren  af  Rusland  selv 
paatog  sig  at  udvikle  de  forskjellige  Felttogsplaner. 

Jeg  begyndte  med  at  fremhæve  Analogien  mellem  hans 
kejserlige  Majestæts  og  den  osterrigske  Hærforers  Anskuelser 
og  dvælede  ved  de  stærke  Grunde,  der  talte  for  Valget  af 
Schweiz  som  Operationsbasis.  Kejseren  lod  mig  udvikle 
aUe  de  militære  og  politiske  Grunde,  jeg  evnede  at  gjøre 
gjældende  i  min  Bevisførelse ,  men  udtalte  sig  sluttelig  i 
den  Retning,  at  skjønt  han  ikke  miskjendte  Vægten  af  mine 
Grunde,  vilde  han  dog  aldrig  tilstede  Krænkelsen  af  Schweiz's 

Nevtralitet.  Jeg  gjensvarede  Kejseren,  at  Foranstaltninger 
af  en  saadan  Natur  lige  saa  lidt  kunde  ligge  i  mine  Be- 
regninger, men  at  de  vigtigste  Grunde  vakte  den  Vished 
hos  mig,  at  vi  ved  vor  Indmarche  vilde  blive  modtagne  som 
Venner  og  Befriere.  Hans  Majestæt  svarede  mig,  at  særlige 
Grunde  og  Hensj^n ,  der  maaske  kun  vedrorte  hans  Person, 
vilde  afholde  ham  fra  blot  at  udsætte  sig  for  den  Mulighed 
eller  Risiko  at  kunne  komme  til  at  mode  Modstand  i  Kan- 
tonerne. Til  sidst  indromraede  Kejseren,  at  saafremt  det 
maatte  lykkes  at  erholde  Schweizernes  Indrømmelse  til  en 
Benyttelse  af  Baslerbroen,  vilde  han  ikke  have  noget  her- 
imod. Jeg  gik  nærmere  ind  paa  denne  Indrommelse,  og 
uden  at  afvise  dette  Tilbud  udtalte  jeg  dog  min  Overt3'dning 
om,  at  vor  Marche  gjennem  hele  Forbundets  Omraade  ikke 
vilde  finde  mere  Modstand  end  Afbenyttelsen  af  denne  ene 
Baslerbro,  hvad  den  foregivne  Nevtralitets  Forfægtere  vilde 
finde  lige  saa  graverende.  Jeg  sluttede  Droftelsen  med  at 
udtale  mig  for  Fyrst  Schwarzenbergs  Operationsplan  med 
billig  Hensynstagelse  til  hans  Majestæt  Kejser  Alexanders 
Ønske  om  al  mulig  Skaansel  over  for  Schweizerforbundet. 

Medens  alle  disse  Underhandlinger  stode  paa,  havde  jeg 
truffen  alle  Forberedelser  til  at  opnaa  Schweiz's  Indvilligelse 
i  de  kejserlige  Troppers  Adgang  til  Schweiz's  Jordbund. 
Baron  Lebzeltern  var  i  Ziirich  hos  Forbundsdirektoriet,  Grev 
Senfft  i  Bern,  og  Fyrst  Schwarzeuberg  havde  sat  sig  i 
umiddelbar  Forbindelse  med  de  militære  Chefer  for  de 
schweiziske  Kontingenter.  Der  kunde  ikke  opstaa  nogen 
Tvivl  hos  os  om,  at  Armeen  vilde  blive  godt  optagen  i 
Schweiz,  og  at  Fristatens  Tropper  strax  ved  vor  Tilsynekomst 
vilde  slutte  sig  til  os. 

Da  Marskalk  Bliichers  Operationsplan  var  lagt  til 
Side,  blev  den  osterrigske  og  den  russiske  Hærs  Hoved- 
kvarter saa  vel  som  de  tre  Monarkers  forlagt  til  Freiburg 
i  Breisgau. 

Fyrst  Schwarzeuberg   var  ilet  Majestæterne  flere  Dage 

forud  Og  opslog  sit  Hovedkvarter  i  Lorvach.  I  Frankfurt 
modtog  jeg  et  Brev  fra  ham,  hvori  han  underrettede  mig 
om  Umuligheden  af  at  udsætte  Rhinovergangen  længere 
end  til  Aarets  Slutning,  da  han  savnede  Midler  til  at  under- 
holde de  talrige  Stridskræfter,  der  vare  opstillede  i  Hojde 
med  Freiburg;  samtidig  lod  han  mig  vide,  at  han  efter 
Overenskomst  med  de  schweiziske  Generaler  havde  truffet 
Foranstaltninger  til  at  gaa  over  fra  Schaffhausen  til  Basel 
paa  alle  nødvendige  og  med  disse  Herrer  aftalte  Punkter. 

Jeg  meldte  mig  hos  Kejseren  for  at  indhente  hans  Be- 
falinger og  afrejste  ufortovet  til  Freiburg  med  haus  Maje- 
stæts Bemyndigelse  til  sammen  med  den  overste  Hær- 
fører at  træffe  alle  Dispositioner  for  vore  Operationers 
Gjennemførelse. 

Kejseren  af  Rusland  havde  for  tvende  Dage  siden  for- 
ladt Frankfurt  og  opholdt  sig  hos  Kejserindens  Familie  i 
Carlsruhe.  Jeg  traf  mine  Dispositioner  saaledes,  at  jeg 
maatte  passere  denne  Stad  Kl.  2  Morgen,  og  Kejseren  fulgte 
mig  24  Timer  senere.  Strax  ved  min  Ankomst  til  Freiburg 
forefandt  jeg  de  sidste  Efterretninger,  som  syntes  mig  nød- 
vendige til  at  fastsætte  min  diplomatiske  Plan,  der  skulde 
støtte  Feltraarskalkens  militære.  Endnu  samme  Nat  af- 
sendte jeg  en  Kui-ér  til  Baron  Lebzeltern  i  Zurich  med  et 
Udkast  til  den  officielle  Note,  han  skulde  overrække  den  i 
bemeldte  Stad  samlede  Forbundsdag.  Fyrst  Schwarzenberg 
lod  Rhinovergangen  gaa  for  sig,  og  ved  Kejserens  Ankomst 
til  Freiburg  var  jeg  saa  lykkelig  at  kunne  melde,  at  For- 
bundets Tropper  havde  sluttet  sig  til  hans,  og  at  vore  De- 
linger overalt  havde  fundet  den  gunstigste  Modtagelse. 

Den  Vanskelighed  stod  endnu  tilbage,  at  gjore  hans 
Majestæt,  Kejseren  af  Rusland,  bekjendt  med  de  Begiven- 
heder, hau  havde  troet  umulig  kunde  iudtræde.  Kejser 
Frants  befalede  mig  at  udføre  dette  Hverv  den  følgende 
Dag,  paa  hvilken  man  ventede  hans  kejserlige  Broders 
Ankomst. 

Den  22de  December  drog  Kejseren  hans  russiske 
Monark  en  halv  Mil  i  Mode;  jeg  var  i  Polget,  og  i  samme 
Øjeblik,  de  to  Monarker  modtes,  henvendte  Kejser  Alexander 
det  Spørgsmaal  til  mig,  om  der  var  indtruffet  noget  nyt. 
Jeg  gjensvarede,  at  jeg  forst  ved  hans  Ankomst  til  Hotellet 
vilde  være  i  Stand  til  at  besvare  hans  Sporgsmaal.  Kejser 
Frants  ledsagede  den  russiske  Regent  til  hans  Værelser 
og  opholdt  sig  ikke  videre,  hvorpaa  sidstnævnte  strax  lod 
mig  træde  ind  i  sit  Kabinet.  »Deres  Majestæt,«  svarede 
jeg,  »rettede  et  Spørgsmaal  til  mig,  som  det  var  mig  umuligt 
at  besvare  i  saa  mange  Vidners  Nærværelse.  Jeg  er  endnu 
ikke  vis  paa,  hvorledes  Deres  Majestæt  under  fire  øjne 
vil  optage,  hvad  jeg  nu  har  at  meddele  Dem.  Den  oster- 
rigske  Hær  er  fra  i  Forgaars  Nat  til  i  Gaar  gaaet  over 
Rhinen  paa  flere  Punkter   lige    fra  Schaffhausen  til  Basel«. 

Kejseren  blev  levende  overrasket  og  greben  af  denne 
Efterretning,  men  fattede  sig  og  spurgte,  hvorledes  Hæren 
var  bleven  modtagen.  »Under  Hurraraab  for  de  allierede. 
Deres  Majestæt!  Forbundstropperne  sluttede  sig  i  deres 
Helhed  til  vore  Faner,  og  Folket  strømmer  fra  alle  Sider 
til  for  at  bringe  Hæren  Levnedsmidler,  som  vi  betale  med 
rede  Penge«. 

Ved  denne  Meddelelse  var  det  mig  ikke  vanskeligt  i 
Kejserens  Træk  at  læse  de  forskjellige  Følelser,  som 
kæmpede  i  hans  Indre.  Efter  en  længere  Pavse  tog  han 
mig  i  Haanden  og  sagde:  »Lykken  kroner  Værket,  den 
retfærdiggjør,  hvad  De  har  vovet.  Som  allieret  Monark  har 
jeg  intet  videre  at  sige  Dem;  som  Menneske  erklærer  jeg 
dog,  at  De  har  tilfojet  mig  et  Onde,  der  ikke  mere  kan 
gjores  godt«. 

Jeg  forblev  rolig,  i  det  jeg  gjensvarede  hans  Majestæt, 
»at  min  Samvittighed  ikke  gjorde  mig  nogen  Bebrejdelse,  netop 
fordi  hans  Ære  laa  mig  lige  saa  meget  paa  Hjærtet  som 
den  store  Sag,  der  jo  ikke  mindre  var  hans  egen,  end 
hele  Evropas«. 

»De  véd  ikke,  hvor  meget  ondt  De  har  tilføjet  mig,« 
vedblev  Kejseren  med  Liv,  »De  kjeuder  ikke  de  særlige  Om- 
stændigheder ved  min  Stilling«. 

»Jeg  kjender  dem,«  svarede  jeg,  »og  tror  ikke,  at  en 
eneste  er  skjult  for  mig.  Det  tilkommer  ikke  Deres  Maje- 
stæt her  at  gjøre  mig  Bebrejdelser;  en  Beklagelse  vilde 
meget  bedre  være  paa  sin  Plads  fra  min  Side.  Hvorfor 
har  Deres  Majestæt  ikke  sat  mig  ind  i,  hvad  jeg  havde 
nødig  at  vide,  om  ikke  andet  saa  dog  for  at  bekæmpe  det. 
Deres  Majestæt  vilde  i  saa  Fald  have  sparet  Dem  selv  og 
Deres  Ven  Kejseren  for  mangen  Bekymring  og  Sorg«. 

»Sagen  er  nu  sket,«  sagde  Kejseren  beroliget,  »den 
staar  godt  i  militærisk  Henseende ;  lad  da  personlige  Hensyn 
vige  for  den  fælles  Nytte.  Lad  os  nu  gaa  lige  les  paa 
Maalet,  og  lad  os  ikke  mere  tale  om  den  Ting«.  Vi  kom 
i  Virkeligheden  aldrig  mere  tilbage  hertil,  og  Kejser  Alexander 
har  aldrig  berørt  den  Sag  over  for  Kejser  Frants. 

De  militære  Dispositioner  bleve  strax  trufne  til  at  for- 
følge Operationerne.  Kejseren  afKusland  forlangte  som  en 
Gunst,  at  hans  Garde,  der  dannede  Spidsen  af  de  russiske 
Hærsøjler,  maatte  passere  Baslerbroen  paa  den  russiske 
Nyaarsdag  (13de  Januar  1814),  og  hans  Ønske  blev  efter- 
kommet, skjønt  de  almindelige  Operationer  bleve  forhalede 
derved  paa  en  lige  saa  folelig  som  unyttig  Maade. 

Opholdet  i  Basel  frembod  i  øvrigt  intet  andet  mærke- 
ligt end  Lord  Castlereaghs  Ankomst.  Faa  Timers  Samtale 
mellem  mig  og  denne  lige  saa  redelige  som  oplyste  Stats- 
mand var  tilstrækkelig  for  at  lægge  Grunden  til  en  Enighed, 
som  den  efterfølgende,  saa  indholdsrige  Periode  kun  knyttede 
fastere  og  nøjere. 

Jeg  fandt  Lord  Castlereagh  kun  lidet  bekjendt  med 
Sagernes  virkelige  Tilstand  paa  Fastlandet;  men  hans  aabne 
Tænkemaade,  der  var  fremmed  for  enhver  Art  forudfattede 
Meninger  og  Fordomme  og  lige  saa  retfærdig  som  velvillig, 
lod    ham    strax    kjende  Sagernes    rette  Sammenhæng.     Op- 

holdet  i  Basel  tjente  kun  som  Forberedelse  til  den  politiske 
Scene,  der  snart  skulde  opfores  i  Langres. 


IV.    Paa  Frankrigs  Grund. 

Langres's  Hojland,  som  behersker  Vogeserues  Skraa- 
ninger  ned  mod  den  franske  Slette,  samt  Ardennerbjærgeue 
vare  efter  Frankfurter  -  Beslutningerne  fastsatte  som  den 
strategiske  Linje,  hvor  den  tredje  Operation  skulde  tage  sin 
Begyndelse.  Den  25de  Januar  1814  droge  vi  ind  i  Langres, 
og  de  følgende  Dage  gik  hen  med  Forhandlinger  af  stor 
Vigtighed.  De  vilde  for  stedse  være  blevne  ukj endte  for 
Verden,  hvis  jeg  ikke  havde  optegnet  dem  her. 

Da  Monarkerne  og  deres  Kabinetter  vare  samlede,  og 
der  ikke  førtes  nogen  Protokol,  existerer  der  intet  skriftligt 
Spor  om  dette  saa  indholdsrige  Mellemspil.  Lord  Castlereaghs 
Korrespondance  med  hans  Kabinet  kan  maaske  indeholde 
Brudstykker  deraf;  men  den  fuldstændige  Gang  kan  denne 
Korrespondance  ikke  gjengive,  thi  Hovedspørgsmaalene 
bleve  kun  drøftede  mellem  Kejseren  af  Kusland  og  mig. 

Strax  efter  Monarkernes  Ankomst  til  Langres  gjorde  lige  saa 
indsigtsfulde  som  veltænkende  Mænd  i  det  russiske  Kabinet 
mig  bekjendt  med,  at  deres  Monark  var  i  stor  Bevægelse,  fordi 
man  nødvendigvis  nu  maatte  træffe  et  Valg  angaaende  det  første 
af  alle  Spørgsmaal,  Fastsættelsen  af  Frankrigs  kommende 
Kegeringsform.  Napoleons  Fald  var  uundgaaeligt;  Forsøgene 
paa  at  komme  til  en  Fredsslutning,  der  havde  kunnet  holde 
ham  paa  Tronen,  vare  ved  hans  egen  Skyld  blevne  frugtes- 
løse, og  de  havde  heller  aldrig  kunnet  naa  det  Ojemed, 
den  store  Alliance  havde  foresat  sig,  nemlig  Gjenoprettelsen 
af  en  Fredstilstand,  der  var  grundet  paa  en  Afvejelse  af 
de  gj ensidige  Magtforhold  og  i  det  mindste  lovede  saa  megen 
Varighed,  som  man  kunde  vente  af  politiske  Dannelser. 

Enhver  Fred  med  Napoleon,  der  kastede  ham  tilbage 
inden  for    de   gamle  Grænser  eller  blot  berøvede  ham  saa- 

danne  Landsdele,  der  allerede  vare  erobrede,  for  han  naaede 
Magten,  vilde  kun  have  været  en  latterlig  Vaabenhvile  og 
være  bleven  vist  tilbage  af  ham  selv.  Der  var  altsaa  kun 
tre  Muligheder  tilbage :  Bourbonnernes  Tilbagekaldelse  ,  et 
Regentskab  indtil  den  unge  Napoleons  Fuldmyndighed,  eller 
endelig  en  Tredjemands  Ophøjelse  paa  Frankrigs  Trone. 
Den  gode  Ret  saa  vel  som  Fornuften,  Frankrigs  saa  godt 
som  hele  Evropas  Interesse  talte  til  Gunst  for  den  forste 
Mulighed,  og  i  den  Henseende  herskede  heller  ikke  Skygge 
af  Tvivl  hos  Kejseren  af  Østerrige. 

Det  samme  var  derimod  ikke  Tilfældet  med  hans 
Majestæt,  Kejseren  af  Rusland.  De  Revolutionsmænd,  som 
dannede  denne  Monarks  Omgivelser  og  ved  hin  Tid  øvede 
en  usalig  og  kun  alt  for  afgjorende  Indflydelse  paa  hans 
Aandsretning ,  havde  længe  modarbejdet  Huset  Bourbons 
legitime  Fordringer;  de  hørte  ikke  op  med  at  fremstille 
denne  Families  Tilbagekomst  som  et  forgjæves  Foretagende, 
og  Kejseren  var  overtydet  herom.  Mod  den  unge  Napoleons 
Tronbestigelse  hævede  sig  let  forklarlige  Vanskeligheder, 
eftersom  han  jo  kun  var  et  ganske  ungt  Barn.  Den  Mand, 
som  stod  nærmest  for  den  tredje  af  de  berørte  Muligheder, 
var  Kronprinsen  af  Sverige.  Hans  egne  og  hans  Agenters 
Rænker  vare  ikke  blevne  resultatløse,  hans  tidligere  Existens 
og  Løbebane  maatte  gjøre  ham  behagelig  for  det  revolutio- 
nære Parti,  og  der  er  ingen  Tvivl  om,  at  Laharpe  selv  vilde 
have  hævet  ham  paa  Tronen,  hvis  hans  gjennemgaaende  re- 
publikanske Tænkemaade  ikke  havde  foretrukket  Tilbage- 
vendelsen af  den  Forfatning,  som  bedst  harmonerede  med 
hans  Opfattelse. 

Jeg  lod  de  første  Dage  gaa  rolig  hen  og  anvendte 
dem  til  rent  militære  Dispositioner;  de  preussiske  Generalers 
Hidsighed  behøvede  en  Dæmper.  Man  blev  sluttelig 
staaende  ved  den  Plan,  der  gav  mest  Udsigt  til  Held  over 
for  den  Modstand,  man  kunde  vente  sig  af  Napoleons  Talent, 
der  nu  var  trængt   tilbage    inden   for    sine  sidste  Forskans- 

ninger.  Man  besluttede,  at  den  osterrigske  Armé  med  en 
stor  Del  af  den  russiske  Hær  samt  den  preussiske  Garde 
skulde  danne  en  eneste  Hærmasse;  en  anden  dannedes  af 
den  preussiske  Armé,  forstærket  med  to  preussiske  Korps. 
Maalet  for  alle  Operationer  var  Paris,  Fyrst  Schwarzenbergs 
Operationslinje  blev  fastslaaet  i  Retning  ad  Seinen,  General 
Bluchers  ad  Marnen.  Det  Korps,  som  stod  under  General 
Bubna,  skulde  bemægtige  sig  L3'on,  holde  Augereaus  Hær  i 
Skak  og  slaa  den. 

Efter  at  disse  Dispositioner  vare  slaaede  fast,  lod 
Kejseren  af  Rusland  mig  en  Aften  kalde  til  sig.  Han  be- 
gyndte Samtalen  med  en  Fremstilling  af  de  vægtige  Grunde, 
der  tidligere  havde  hindret  ham  i  at  udtale  sig  over  for 
sine  allierede  angaaende  de  Tanker,  han  nærede  om  Ind- 
sættelsen af  Frankrigs  kommende  Regering.  Blandt  sine 
Motiver  fremhævede  han  navnlig  Ønsket  om  paa  selve  Stedet 
nojere  at  lære  den  franske  Stemning  at  kjende.  »Den  er 
imod  Bourbonnerne,«  sagde  Kejseren;  »at  ville  fore  dem 
tilbage  paa  en  Trone,  hvor  de  ikke  forstode  at  holde  sig, 
vilde  sige  det  samme  som  at  udsætte  Frankrig,  og  dermed 
ogsaa  Evropa,  for  nye,  i  sine  Følger  uberegnelige  Omvælt- 
ninger. At  vælge  en  ny  Hersker  er  et  vanskeligt  Fore- 
tagende for  fremmede.  Min  Beslutning  er  saaledes  tagen. 
Operationerne  maa  fortsættes  med  Eftertryk  mod  Paris,  og 
vi  ville  bemægtige  os  Staden.  Naar  denne  Begivenhed 
nærmer  sig,  der  skal  krone  Alliancens  krigerske  Held,  vil 
det  være  nødvendigt  at  rette  en  Erklæring  til  det  franske 
Folk,  hvori  vi  sætte  det  i  Kjendskab  med  vor  faste  Be- 
slutning, hverken  at  ville  blande  os  i  Spørgsmaalet  om  Lau- 
dets Regeringsform  eller  Valget  af  dets  Hersker.  Samtidig 
indkalde  vi  Urforsamlingerne  og  fordre  Indkaldelsen  af  et 
passende  Antal  deputerede  til  Paris,  som  ville  have  at  træffe 
en  Afgjorelse  over  begge  Sager  i  Nationens  Navn  og  som 
dens  Repræsentanter«. 

Jeg  holdt  det  ikke   for   hensigtsmæssigt    strax    at   be- 

kæmpe  en  Plan,  der  aabenbart  ikke  kunde  være  udsprungen 
af  Kejserens  Hoved  alene.  Da  det  fremfor  alt  var  mig 
magtpaaliggende  at  lære  Planen  nøjere  at  kjende  i  dens 
Enkeltheder,  udtrykte  jeg  kun  min  Tvivl,  om  Udfaldet  af 
denne  Plan  nogen  Sinde  vilde  komme  til  at  svare  til  hans 
Majestæts  Forventninger.  »Bonaparte,«  bemærkede  jeg  over 
for  Kejseren,  »har  underkuet  Kevolutionen ;  den  Plan  at 
drage  Nationen  til  Raads  angaaende  Grundlaget  for  Gjen- 
opbyggelsen  af  Frankrigs  Samfund,  hvorved  vi  ligesom  for- 
anledige et  nyt  Oplag  af  Konventet,  vil  paa  ny  løsne  Re- 
volutionen, og  dette  kan  dog  ikke  være  Alliancens  Maal  eller 
Meningen  med  vore  Aftaler«. 

Kejseren  gjensvarede  levende,  at  mine  Bemærkninger 
vilde  være  rigtige,  saafremt  Monarkerne  ikke  havde  Midlerne 
mod  de  revolutionære  Onders  Udbrud  i  deres  Haand.  »Vi 
ere  i  Frankrig,«  vedblev  han,  »og  vore  Armeer  ere  talrige; 
de  ville  skræmme  Urostifterne.  Nationens  Repræsentanter 
ville  alene  komme  til  at  udtale  sig  om  tvende  Sporgsraaal, 
nemlig  om  Regeringsformen  og  om  Valget  af  Herskeren. 
Med  Republikken  er  det  forbi;  den  er  falden  ved  sine  egne 
Udskejelser.  Den  Fyrste,  Nationen  selv  giver  sig,  vil  have 
mindst  Vanskelighed  ved  at  skaffe  sig  Avtoritet;  Napoleons 
Avtoritet  er  derimod  brudt,  og  ingen  vil  mere  vide  noget 
af  ham.  Det  vil  være  et  vanskeligt  Punkt  at  lede  Forsam- 
lingen rigtig;  jeg  har  hertil  den  bedste  Mand  i  Baghaanden, 
en  Mand,  som  mest  egner  sig  til  et  saadant  Hverv,  der 
maaske  vilde  være  umuligt  for  en  Lærling  eller  Begynder. 
Vi  ville  betro  Laharpe  dette  Hverv«. 

Jeg  holdt  nu  Øjeblikket  for  kommet  til  at  gaa  lige  los 
paa  Sagen. 

»Denne  Plan,«  svarede  jeg,  »vil  min  Herre  og  Kejser 
aldrig  gaa  ind  paa,  og  hvis  hans  Majestæt  skulde  blive  træt 
af  at  gjore  Modstand,  vilde  jeg  ufortovet  overrække  ham 
min  Afskedsbegjæring.  Udforeisen  af  denne  Plan  vil  berede 
Frankrig    og    hele    Evropa    en    uoverskuelig    Række    For- 

virringer  og  Sorgens  Aar.  Hvis  Labarpe  tror  at  kimne 
indestaa  for  Udfaldet,  svæver  han  selv  i  en  stor  Vildfarelse, 
og  jeg  taler  oven  i  Kjobet  kun  om  det  materielle  Tab;  thi 
hvad  vil  der  forst  blive  af  Evropa  ved  den  blotte  Paa- 
beraabelse  af  det  Princip,  hvorpaa  denne  Deres  Ide  beror? 
Den  Tillid,  Deres  Majestæt  har  vist  mig  ved  at  indvie  mig 
i  Deres  Opfattelse  af  Øjeblikkets  vigtigste  Sag,«  vedblev  jeg 
videre,  »kræver  den  mest  fuldstændige  Aabenhjærtighed  fra 
min  Side,  Hvad  jeg  nu  vil  sige  Deres  Majestæt,  tænker 
Kejser  Frants.  Napoleons  Magt  er  brudt  og  vil  ikke  mere 
hæve  sig  igjen.  Saaledes  gaar  det  altid  med  den  blot 
faktiske  Magt,  naar  det  kommer  til  en  Krisis.  Dog  den 
Dag,  da  Kejserdømmet  falder,  ere  Bourbonnerne  tilstede  for 
at  tiltræde  deres  Kettigheder ,  som  ikke  ere  præskriberede. 
De  ville  gjere  sig  gjældende  ved  Kjendsgjerningernes  Magt  og 
i  Folge  Nationens  Ønske,  som  i  mine  Øjne  ikke  kan  være 
tvivlsomt.  Kejser  Frants  vil  aldrig  stotte  et  andet  Herre- 
dømme«. 

Kejser  Alexander  lod  mig  fare  med  den  Opfordring  at 
aflægge  min  Herre  en  Beretning  om  vor  Samtale.  Det  var 
Midnat.  Jeg  fandt  Grev  Nesselrode  og  General  Pozzo  di 
Borgio  i  min  Bolig;  de  vidste,  at  jeg  havde  tilbragt  Aftenen 
hos  Kejser  Alexander,  og  jeg  betroede  dem  Indholdet  af 
vor  Samtale.  Begge  vare  meget  bevægede  og  bade  mig 
ikke  at  aflade  med  at  rejse  Modstand  mod  disse  Ideer,  hvilke 
de  bedømte  ganske  som  jeg,  og  det  baade  efter  disses  eget 
indre  Værd  og  i  Betragtning  af  den  Kilde,  hvorfra  de  alene 
kunde  stamme. 

Af  Kejser  Frants  blev  jeg  bemyndiget  til  at  gaa  lige 
til  en  Trusel  om  hans  Hærs  øjeblikkelige  Bortmarche. 

Den  følgende  Aften  begav  jeg  mig  paa  ny  til  den 
russiske  Kejser.  Jeg  havde  i  Dagens  Lob  erfaret,  at  han 
var  i  en  meget  ophidset  Tilstand,  men  ikke  over  for  sine 
Ministre   havde   ytret   sig    om  Æmnet  for  den  foregaaende 

Aftens  Samtaler.  Hans  Majestæt  spurgte  mig  om  Kejseren 
af  Østerriges  Anskuelser. 

»For  ifaaOrd  at  gjøre  Deres  Majestæt  bekjendt  med  disse,« 
gjensvarede  jeg,  »beliover  jeg  kun  at  gjentage  mine  egne  fra  i 
Gaar.  Kejseren  er  imod  enhver  Henvendelse  til  Nationen,  til 
et  Folk,  som  vilde  komme  i  den  falske  Stilling  at  skulle  raad- 
slaa  i  syv  hundrede  Tusende  fremmede  Bajonetters  Paasyn. 
Kejseren  indser  paa  den  anden  Side  ikke,  hvad  der  skal 
være  Æmnet  for  Eaadslagningen  —  den  legitime  Konge  er 
tilstede«. 

Kejser  Alexander  frittede  sig  og  sagde :  »Jeg  staar  ikke 
fast  paa  mine  Tanker  over  for  mine  allieredes  Ønske;  jeg 
har  talt  efter  min  Samvittighed,  Tiden  vil  gjøre  Kesten  og 
ogsaa  belære  os  om,  hvem  der  havde  Ret«. 

Da  jeg  fandt  Kejseren  i  en  saa  gunstig  Stemning,  gav 
jeg  mine  Tanker  frit  Løb,  udviklede  de  Parer,  der  vilde 
have  været  forbundne  med  Udforeisen  af  en  Plan,  som  kun 
havde  givet  os  Valget  mellem  at  bryde  Alliancen  i  det 
Øjeblik,  da  dens  Anstrængelser  stode  i  Begreb  med  at  krones, 
eller  ogsaa  at  undergrave  Grundlagene  for  Samfundsordenen 
og  styrte  Evropa  i  endnu  større  Forvirringer  end  de,  som 
vare  knyttede  til  Eevolutionens  forste  Udbrud.  Kejseren 
fulgte  mine  Drøftelser  Punkt  for  Punkt,  bekæmpede  dem, 
som  stødte  mest  an  mod  hans  Ideer,  men  vi  skiltes  som 
gode  Venner. 

Jeg  vilde  ikke  have  dvælet  saa  længe  ved  dette  Mellem- 
spil, saafremt  ikke  uvidende  eller  af  Partiskhed  forblindede 
Historieskrivere  i  dette  for  Frankrigs  indre  Omdannelse  saa 
vigtige  Sporgsmaal  havde  paadigtet  Kejser  Frants  og  hans 
Kabinet  Anskuelser  og  Hensigter,  der  savne  enhver  Grund 
og  lade  østerriges  og  dets  allieredes  Holdning  fremtræde  i 
et  fuldstændigt  falskt  hya.  Den  Aand,  i  hvilken  Østerrige 
gik  frem,  var  vel  overlagt,  fuldstændig  fremmed  for  alle 
Lyster  og  sangvinske  Følelser  og  udelukkende  rettet  paa 
den  store  Opgave,   den  evropæiske  Freds  Gjenoprettelse  og 

Sikring  paa  det  solideste  Grundlag.  I  denne  Retning  tænkte 
og  handlede  Kabinettet  i  sin  Politik  som  med  Hensyn  til 
Krigsoperationerne. 

Kesten  af  vort  Ophold  i  Langres  gik  med  at  fastslaa 
Krigsoperationerne.  Det  maatte  synes  uden  for  al  Tvivl, 
at  Napoleon  strax  fra  Begyndelsen  vilde  indskrænke  sig  til 
Forsvaret  af  Adgangene  til  Paris,  og  at  Felttoget  derfor 
vilde  blive  aabnet  langs  Aube. 

Alle  Efterretninger  om  Nationens  Stemning,  som  ind- 
løbe til  os  saa  vel  fra  de  Dele  af  Laudet,  der  laa  i  Ryggen 
af  de  forenede  Hære,  som  fra  andre  af  Frankrigs  Provinser, 
fandt  sin  Bekræftelse  ved  de  Iagttagelser,  vi  i  vort  Hoved- 
kvarter formaaede  at  gjore  over  dette  vigtige  Æmne. 
Folkets  fremherskende  Folelse  gik  ud  paa  Ønsket  om 
en  snarlig  Ende  af  alle  Operationer,  og  den  aldeles 
overvejende  Stemning  var  gunstig  for  Bourbonnernes  Til- 
bagekomst. 

Det  politiske  Sporgsmaal  blev  ikke  mere  drøftet  mellem 
Kejseren  af  Rusland  og  haus  allierede.  Begivenhedernes 
Udvikling  vil  vise,  hvor  nyttigt  det  havde  været,  om  man 
i  rette  Tid  havde  truffet  en  fast  Aftale  om  en  fremtidig 
Holdning  angaaende  Grundlaget  for  den  legitime  Magts 
Restavration ;  men  den  Fordel  i  det  mindste  for  Øje- 
blikket at  have  fjæruet  en  saa  overordentlig  fordærvelig 
Idé  var  alt  for  stor,  til  at  jeg  ikke  skulde  have  slaaet 
mig  til  Taals  dermed.  Et  Forsog  paa  at  gaa  videre  vilde 
ikke  være  lykkedes  og  havde  sat  den  nødvendige  En- 
drægtighed mellem  Magterne  paa  Spil,  medens  de  i  Frank- 
rigs Hjærte  vare  optagne  af  et  Foretagende,  som  endnu  var 
udsat  for  Krigens  store  Omvexlinger. 

Den  Fare,  at  Nationen  kunde  udtale  sig  for  Be- 
varelsen af  den  kejserlige  Regering,  var  ikke  tilstede. 
Vore  Bekymringer  vare  kun  rettede  paa  at  fore  Krigen 
godt  og  henstille  det  endelige  Udfald  af  det  store  Fore- 
tagende til  hin  Magt,  der  staar  hojere  end  Menneskenes. 

Felttoget  med  Napoleon  gik  imidlertid  sin  Gang,  og 
endnu  havde  det  maaske  været  Kejseren  muligt  at  redde 
sin  Krone.  Der  er  faa  Begivenheder  fra  1814,  som  ere  det 
store  Publikum  bedre  bekjeudte  end  Underhandlingerne  i 
Chåtillon.  Kongressens  Akter  ere  overgivne  Offentligheden 
og  blevne  droftede  af  Historieskrivere  af  alle  Partier. 
Følgende  er  Sandheden  om  den  Aand,  som  ledede  Kabinet- 
terne ved  denne  Konjunktur. 

Hvor  endrægtige  de  lire  allierede  Magter  end  syntes 
at  være  i  deres  Fremfærd,  vare  de  ikke  desto  mindre  delte 
i  deres  hemmelige  Anskuelser  angaaende  flere  Punkter  af  høj 
og  afgjørende  Vigtighed. 

Kejseren  af  Østerriges  Tanker  og  Ønsker  vare  alene 
rettede  paa  en  Tingenes  Orden,  som  kunde  lade  ham  haabe 
paa  Evropas  Fred  ved  Gjenoprettelsen  af  den  politiske 
Ligevægt,  som  var  fuldstændig  tilintetgjort  ved  de  franske 
Erobringer  under  Republikken  og  Kejserdommet.  Paa  den 
Tid,  vi  nu  omtale,  nemlig  efter  at  Krigsoperatiouerne  vare 
koncentrerede  mellem  Seine  og  Marne,  maatte  det  franske 
Kejserdømmes  Fald  være  utvivlsomt  for  enhver  Politiker, 
som  ikke  hengav  sig  til  Skuffelser.  Bourbonnernes  Til- 
bagekomst og  Frankrigs  Indskrænkning  til  dets  gamle 
Grænser  fremstillede  sig  for  Kejser  Frants  og  hans  Ka- 
binet som  det  eneste  holdbare  Valg,  der  indeholdt  nogen 
Garanti  for  en  Fred,  baseret  paa  Legitimitetens  Grund- 
sætninger. Angaaende  dette  fundamentale  Punkt  var  Øster- 
rige i  fuld  Overensstemmelse  med  den  britiske  Regering. 

Kejser  Alexanders  Ideer  svævede,  som  vi  have  set, 
snart  ude  i  en  ubestemt  Liberalismes  Taagekreds,  snart 
lededes  de  af  personlige  eller  tilfældige  Indflydelser. 

Preussen  var  opfyldt  af  Erobringstanker  og  hildet  af 
af  en,  muligvis  ganske  naturlig  Hævnfølelse  paa  Grund  af 
alle  de  Lidelser,  det  havde  maattet  udholde  i  de  sidste  Aar. 
Kongen  og  Fyrst  Hardenberg  stode  ikke  desto  mindre  vore 

Og  de  engelske  Anskuelser  langt   nærmere   end  Kejseren  af 
Ruslands  sværmeriske  Ideer. 

Napoleon  endelig  havde  Foleisen  af  ikke  mere  at 
turde  forsømme  den  sidste  Mulighed  til  en  fredelig  Ud- 
jævning. 

Da  jeg  trængte  ind  paa  Aabningen  af  formelige 
Fredsunderhandlinger,  vare  mine  Tanker  en  ligefrem 
Fortsættelse  af  de  samme  Beregninger,  som  havde  ledet 
min  politiske  Holdning  siden  Begyndelsen  af  Aaret  1813. 
Jeg  besad  et  alt  for  noje  Kjendskab  til  Stemningen  hos 
den  franske  Befolknings  Masse  og  hos  Armeen  og  nærede 
paa  den  anden  Side  en  alt  for  dyb  Overbevisning  om  Na- 
poleons Aandsretning,  til  at  jeg  ikke  skulde  se  store  For- 
dele i  ethvert  Forsøg  paa  Underhandlinger,  uden  nogen 
Fare  for  at  hæmme  Gjenoprettelsen  af  en  bedre  Tingenes 
Orden  ved  et  ubetimeligt  Forlig.  Jeg  benyttede  derfor 
min  Indflydelse  og  satte  igjennem,  at  man  skulde  følge 
j\Iagternes  egne,  i  Aarets  Begyndelse  fra  Frankfurt  ud- 
stedte, Proklamationer.  Jeg  blev  heri  stettet  ved  Lord 
Castlereaghs  Anskuelser  og  Beregninger,  som  vare  i  fuld 
Overensstemmelse  med  mine  egne. 

Jeg  fik  Grev  Stadion  udnævnt  til  Østerriges  Repræ- 
sentant; de  andre  Kabinetter  fulgte  decte  Exempel,  deres 
Chefer  forbleve  i  Monarkernes  Hovedkvarter,  paa  Lord 
Castlereagh  nær,  der  ikke  kunde  frasige  sig  et  saa  vigtigt 
Hverv  som  at  repræsentere  Storbritannien  paa  en  Kongres, 
hvor  der  skulde  forhandles  om  Grundlaget  for  den  alminde- 
lige Fred. 

Det  viste  sig  snart,  at  Napoleon  til  Trods  for  sin 
Stillings  uhyre  Farer  endnu  stedse  ikke  tænkte  alvorlig 
paa  Fred.  Et  Bevis  paa,  hvor  let  hans  Haab  oplivedes 
paa  ny,  gav  han  os  ved  den  overordentlige  Vigtighed,  han 
tillagde  det  ubetydelige  Resultat  af  Træfningen  ved  Mon- 
tereau.  Dagen  efter  denne  Træfning  tilskrev  han  Kejseren 
af  Østerrige  et  Brev,   som  ikke  kunde  have  lydt  anderledes 

efter  en  af  hans  tidligere  store  Sejre;  han  havde  blandt 
andet  den  Svaghed  i  dette  Brev  at  levere  en  Opregning  af 
de  Tab,  de  allierede  havde  lidt  paa  denne  Dag  ved  Mon- 
tereau,  en  Opregning,  som  i  Praleri  endog  langt  overgik  de 
fabelagtige  Angivelser  i  hans  »Slag-Bulletiner«. 

Krigsbegivenhedernes  Gang  gjorde  en  Ende  paa  Kon- 
ferencerne i  Chåtillon. 

(Sluttes.) 

F,  C.  Granzow. 


G-eneral  Dumouriez. 

(Slutning). 


IV. 

JJumouriez's  Modtagelse  i  Paris  ved  hans  Ankomst 
Nyaarsdag  1793  var  meget  forskjellig  fra  det  forrige 
Aars;  intet  Jubelraab  af  Bonder  i  Landsbyer  og  Kjøb- 
stæder,  som  han  hurtig  passerede  forbi,  ingen  glad  Mod- 
tagelse i  Paris,  ingen  hj ærtelig  Hilsen,  og  dog  var  Felt- 
herren fra  Argonnerne  bleven  Sejrherre  ved  Jemmapes, 
Anderlecht  og  Belgiens  Erobrer;  men  den  Gang  rystede 
man  af  Skræk  for  Preusserne,  nu  troede  man  i  taabelig 
Forblindelse  Faren  besejret  for  bestandig,  og  man  saae 
allerede  Republikkens  Faner  vaje  i  Evropas  Hovedstæder; 
det  jakobinske  Raseri  holdt  den  offentlige  Mening  i  Band; 
Kommunen  beherskede  Hovedstaden,  og  Generalerne  skulde 
sejre;  ve  dem!  hvis  de  ikke  gjorde  det,  men  ve  dem  ogsaa! 
hvis  de  ikke  troede  paa  Kommunens  og  Jakobinerklubbens 
Herlighed. 

Dumouriez  forfattede  i  kort  Tid  fire  Memoirer  om  De- 
kretets Ophævelse,  Hærens  Forstærkning  osv.  og  indsendte 
dem  til  Konventet;  men  her  overgav  man  dem  til  det  saa- 
kaldte  militære  Udvalgs  Betænkning,  saa  at  Dumouriez  op- 
slog sin  Bopæl  i  et  Landsted  ved  Clichy  i  Nærheden  af 
Paris  med  Anmodning  om  at  lade  ham  kalde,  naar  man 
vilde    forhandle    alvorlig.     Han  havde    til  Hensigt    fra   sit 

afsides  Opholdssted  hemmelig  og  med  al  Kraft  at  arbejde 
paa  Kongens  Frelse,  hvis  Proces  allerede  var  temmelig 
langt  fremskreden ;  men  General  Labourdonuaye,  som  paa  den 
Tid  ligeledes  var  i  Paris,  søgte  at  mistænkeliggjøre  Du- 
mouriez ved  dennes  tidligere  Forhold  til  Kongen  og  støttede 
sig  til  de  Breve,  som  man  havde  fundet  i  Tuilerierne  mellem 
Kongens  Papirer;  over  alt  blev  der  proklameret  Anklager 
imod  Generalen,  Titler  som  Cæsar,  Monk,  Cromwell  gjorde 
deres  Ronde  igjennem  Bladene  og  særlig  udmærkede  Marat 
sig  ved  sit  afskylige  og  gemene  Sprog;  en  Dag  skrev  han 
i  »Ami  du  peuple« ,  at  Westermann  havde  hjulpet  Gene- 
ralen med  at  stjæle  i  Belgien.  To  Dage  efter  modte 
Westermann  Marat  paa  Pont-neuf,  greb  ham  i  Brystet, 
rystede  ham  igjennem  og  tildelte  ham  med  sin  Sabelskede 
en  indtrængende  Oplysning  om  Sandheden  af  hans  Paastand, 
uden  at  Folket  tog  Parti  for  sin  »ami«. 

Følgen  heraf  var  Marats  mest  rasende  Anstrængelser 
for  at  ophidse  Pobelen  imod  Dumouriez,  hvem  han  tilskrev 
Attentatet.  De  fodererede  nærede  da  ogsaa  snart  en  saadan 
Stemning  imod  Sejrherren  fra  Jemmapes,  at  en  Hob  en 
Dag,  da  han  gik  over  Karusselpladsen ,  hilste  ham  med 
Raabet:  å  la  laterne! 

Udsigten  til  Kongens  Frelse  forværredes  daglig,  og 
Dumouriez's  Sjælstilstand  var  ubeskrivelig;  han  paavirkedes 
ikke  blot  af  Medlidenhed  med  Kongen,  men  ogsaa  ved 
Bevidstheden  om,  at  dennes  Henrettelse  vilde  drukne  Re- 
publikken i  Blod  og  paa  ny  bringe  hele  Evropa  i  Vaaben 
mod  Frankrig.  En  Anvendelse  af  den  militære  Magt.  han 
havde  i  sin  Haand,  var  i  Øjeblikket  umulig,  og  ved  hemme- 
lige Undersøgelser  fandt  han  den  største  Del  af  Borgerne 
aldeles  uduelig  til  at  foretage  noget  imod  Jakobinismens 
væbnede  Bander.  Reaktionens  Tid  var  endnu  ikke  kommen, 
Guillotinen  skulde  først  bringe  Tusender  under  Kniven. 
Girondinerne  frygtede  for  at  sætte  deres  Popularitet  paa 
Spil,    naar  de  traadte  i  Forbindelse    med  den  mistænkelige 

General,  og  bortstodte  saaledes  den  eneste  Haand,  som  i 
Forening  med  dem  endnu  kunde  bringe  de  maadeholdne  Partier 
Sejr,  redde  Kongen  og  give  Evropa  Fred.  Generalens 
Forsøg  paa  at  vinde  Indflydelse  hos  Jakobinerne  havde 
intet  Held,  og  Krigsministeriet  fandt  han  fuldt  af  nogle 
Hundrede  Jakobinere,  som  i  Selskab  med  Fruentimmer  fejrede 
deres  Orgier. 

Den  21de  Januar  —  Kongens  Henrettelsesdag  —  til- 
bragte han  i  en  fr3^gtelig  Sindsstemning,  syg  af  Kummer 
og  Anstrængelse,  paa  sit  Landsted;  han  havde  ikke  kunnet 
hæve  Haanden  for  at  afvende  denne  Forsmædelse  fra 
Frankrig,  men  lovede  sig  selv  at  oplose  Konventet  og  tugte 
Jakobinerne  —  eller  aldrig  mere  at  vende  tilbage  til  Paris. 
Dumouriez  rejste  den  25de  Januar  fra  Paris,  som  han  aldrig 
mere  gjensaa. 

Han  havde  intet  opnaaet  for  Belgien  og  intet  for 
Hæren.  Ministerraadet  havde  kun  antaget  hans  Felttogs- 
planer,  som  gik  ud  paa  strængt  at  holde  sig  til  Landets 
Forsvar.  Kongens  Henrettelse  var  som  et  Tordenskrald 
rullet  hen  over  Evropa;  ogsaa  Frihedens  Venner,  der  i  den 
franske  Republik  havde  troet  at  se  Begyndelsen  til  en  ny 
Æra,  vendte  sig  bort  fra  den  bloddryppende  Republik.  Selv 
var  han  skuffet  i  alle  sine  Forhaabninger  og  saae  Fremtiden 
i  det  mørkeste  Lys;  kort  efter  sin  Ankomst  til  Antwerpen 
erfarede  han  PJnglands  og  Hollands  Krigserklæringer,  en  Kamp 
begyndte,  der  efter  22  Aars  Forløb  endte  med  Frankrigs  og 
dets  Erobringspolitiks  Nederlag. 

Dumouriez  gjenfandt  under  disse  farlige  Omstændigheder 
atter  sin  Aands  og  sit  Legemes  fulde  Spændkraft.  Efter  at 
Krigen  var  erklæret,  gjaldt  det  nu  om  hurtig  Vinding  af 
fornyet  Feltherreberommelse,  Erobring  af  det  rige  Holland, 
en  Vaabenstilstand  med  de  fjendtlige  Magter,  og  saa  en 
Marche  til  Paris  i  Spidsen  for  en  hollandsk-belgisk-fransk 
Armé,  Konventets  Fordrivelse,  Oprettelsen  af  et  forfatnings- 
mæssigt Kongedomme.      Det  var  den  kæmpemæssige  Plan, 

som  han  bar  i  sit  ludre,  og  som  han  kun  meddelte  faa  for- 
trolige, blandt  dem  Westermann  og  Thouvenot. 

Paa  den  Tid  blev  Pache  styrtet,  og  Dumouriez's  Ven 
og  Kampfælle  Beurnonville  udnævnt  til  Krigsminister. 

Det  var  Dumouriez's  Hensigt  at  overrumple  Holland, 
medens  den  største  Del  af  Hæren  dækkede  ham  mod  Mnsen 
af  Coburg,  og  derefter  at  gaa  imod  denne;  hans  Plan  med 
en  forholdsvis  lille  Styrke  at  kaste  sig  midt  ind  i  et  af  Hav- 
arme og  Floder  gjennemskaaret  Land,  hvor  han  vilde  være 
fjærnet  fra  sin  Hovedstyrke  og  truet  i  sine  Forbindelser, 
var  et  Vovestykke,  men  et  overlagt  Vovestykke.  Kun  med 
faa  Ord  kunne  vi  berore  det  mislykkede  Indfald ;  han  erobrede 
Breda,  Klundert,  Gertruidenberg,  og  alt  var  i  den  bedste 
Fremgang,  da  det  lykkedes  Prinsen  af  Coburg  at  gjennem- 
bryde  General  Valences  Kantonnementslinje  og  undsætte 
Maastricht,  hvilket  frembragte  en  uhyre  Forvirring  ved 
Maas-Armeen  og  tvang  Dumouriez  til  selv  at  vende  tilbage 
til  Briissel;  hans  blotte  Ankomst  tilvejebragte  atter  Tilliden 
og  Ordenen  i  Armeen,  —  men  Øjeblikket  var  forspildt,  og 
Felttoget  i  Holland  maatte  opgives. 

Dumouriez  kom  til  Antwerpen,  opfyldt  af  en  mere  ind- 
tændt Forbitrelse  imod  Jakobinerne  og  deres  Sendebud  end 
nogen  Sinde  for.  Han  var  besluttet  paa,  selv  med  Fare 
for  at  bryde  med  Konventet,  strax  at  gjøre  en  Ende  paa 
dets  Udsendinges  skjændige  Optræden  i  Belgien.  Han  op- 
hævede strax  de  franske  Regeringskommissærers  Befalinger; 
i  Briissel  fandt  han  en  skrækkelig  Forvirring,  men  han  be- 
friede de  fangne  Belgiere  og  sendte  Konventets  Kommissær 
under  Bedækning  til  Frankrig;  Borgerne  modtoge  ham  med 
Jubelraab  og  betragtede  ham  som  deres  Redningsmand; 
men  han  gik  endnu  et  Skridt  videre.  Den  I2te  Marts 
skrev  han  direkte  til  Konventet,  hvilket  var  Generalerne 
forbudt,  klagede  over  Hærens  Tilstand,  skildrede  Til- 
standen i  Belgien  og  kritiserede  med  Hensynsløshed  Kon- 
ventets Handlinger. 

Imidlertid  var  Paris  i  vild  Gjæring  over  Hærens  Til- 
bagetog, og  det  senere  saa  skrækkelig  berømte  Revolutions- 
Tribunal  blev  oprettet.  Der  gik  dunkle  Rygter  om  Du- 
mouriez's  Planer,  hvilket  i  Forbindelse  med  de  ulykkelige 
Efterretninger  ophidsede  Stemningen ;  saaledes  var  Stillingen, 
da  Dumouriez  i  sit  Hovedkvarter  i  Lowen  modtog  fire  af- 
sendte Konventskommissærer,  som  bebrejdede  ham  hans  hele 
Færd.  Samtalen  førtes  i  en  heftig  Tone,  og  den  opfarende 
Camus  sagde  til  sidst  halvt  i  Alvor,  halvt  i  Spøg:  »Ge- 
neral, man  beskylder  Eder  for  at  være  Cæsar.  Var  jeg 
sikker  derpaa,  blev  jeg  paa  Stedet  Eders  Brutus  og  vilde 
myrde  Eder«. 

»Min  kjære  Camus,«  svarede  Generalen  ironisk,  »jeg  er 
ikke  Cæsar,  I  er  ikke  Brutus,  men  allerede  Truslen  om  at 
dø  for  Eders  Haand  er  for  mig  et  Patent  paa  Udødelighed 
(un  brevet  d'immortalité)«. 

Prinsen  afCoburgstod  nu  i  Begreb  med  at  rykke  frem 
imod  Briissel,  Dumouriez  sogte  at  hindre  dette  og  standse 
de  kejserliges  Fremrykning,  hvilket  paa  en  heldig  Maade 
lykkedes  ved  Tirlemont.  Efter  Fægtningen  stode  begge 
Hære  hver  paa  sin  Side  af  Floden  lille  Geete,  omtrent  midt 
imellem  Briissel  og  Liittich;  men  den  19de  Marts  stod 
Slaget  ved  Neerwinden. 

Franskmændene  begyndte  Fremrykningen  mod  højre 
Fløj  og  gik  ved  Hjælp  af  de  mange  Broer  over  lille  Geete, 
angreb  og  indtog  Neerwinden  og  de  andre  Landsbyer  paa 
den  anden  Side  af  Floden  efter  heftige  Kampe,  men  Øster- 
rigerne havde  besat  Højderne  øst  for  disse  Landsbyer,  og 
det  gjaldt  altsaa  en  ny  Ånstrængelse  for  at  tage  disse. 
Dog  for  Angrebet  kom  i  Stand,  gav  Prinsen  af  Coburg 
Ordre  til  at  rykke  frem  over  hele  Linjen  og  kaste  Fjenden 
tilbage.  Dette  lykkes  fuldstændig,  og  de  franske  strømme 
i  Flugt  til  Overgangene  over  Floden,  da  viser  Dumouriez 
sig.  I  Galop  sprænger  han  ind  i  den  vigende  Masse  og 
opfordrer  de  flygtende  med  Ord  og  Bevægelser   til  at  holde 

Stand  og  gjore  Front.  Soldaterne  hore  og  adlyde,  tætte 
Hobe  formere  sig,  og  atter  gaar  det  under  Marseillaisen  og 
Stormmarchen  frem  imod  Neerwinden,  Stødet  er  uimod- 
staaeligt;  Byen  bliver  atter  tagen,  Østerrigerne  vige  tilbage 
til  Højderne,  men  her  fra  overdænges  Byen  med  Kugler, 
og  et  gjeutaget  Angreb  kaster  atter  Franskmændene  tilbage. 
Neerwinden  blev,  fyldt  med  saarede  og  dode,  i  Øster- 
rigernes Hænder;  men  det  lykkedes  Dumouriez  at  holde 
sig  paa  denne  Side  Floden.  Kampen  endte  altsaa  uafgjort 
paa  denne  Floj;  om  det  var  muligt  at  forny  Angrebet 
næste  Dag,  maatte  ganske  afhænge  af  Kampens  Udfald  paa 
venstre  Fløj. 

Her  havde  Miranda  Kl.  1 1  faaet  Ordre  til  at  gaa  over 
Geete  og  angribe;  men  Dumouriez  fik  i  Løbet  af  Dagen 
ikke  en  enestp  Melding  om  Kampens  Gang,  optagen  af 
Fægtningen  ved  Neerwinden  troede  han  at  kunne  regne  paa 
Held  paa  venstre  Floj,  og  dette  mente  han  bekræftet  ved 
flere  forskjellige  Omstændigheder;  men  henimod  Aften  blev 
han  greben  af  Uro  over  Fægtningens  Udfald  og  red  derfor 
omtrent  Kl.  9,  ledsaget  af  Thouvenot  og  et  Par  Adjutanter, 
hen  imod  venstre  Floj  tæt  langs  med  den  fjendtlige  Linje 
til  Byen  Laer;  han  fandt  denne  forladt  af  de  franske. 

Greben  af  onde  Anelser  red  han  hurtig  langs  den  venstre 
Bred  af  Floden  paa  Fodstien  lige  hen  imod  Broen  ved 
Orsmael,  hvor  han  saae  Rytterposter  og  Vagtblus.  Paa 
nært  Hold  bliver  han  anraabt  med:  »Halt!  Wer  da!«  og 
gjenkjender  —  esterrigske  Ulaner.  Hans  lille  Trop  kaster 
Hestene  omkring,  nu  gik  det  i  Galop  ad  Chausséen  i  Ret- 
ning af  Tirlemont,  ventende  hvert  Øjeblik  at  træffe  Fransk- 
mændene; men  den  ene  Fjerdingvej  efter  den  anden  bliver 
tilbagelagt,  og  den  uhj^ggelige  Stilhed  bliver  ikke  afbrudt. 
Endelig  opdager  man  nær  ved  Tirlemont  en  mørk  Masse, 
og  da  Feltherren  kommer  nærmere,  ser  han  til  højre  og 
venstre  af  Landevejen  og  i  dennes  Grofter  nogle  franske 
Batailloner  ligge  ved  deres  Geværer.      Tavse    og   uden  den 

ringeste  Sikkerhedsforanstaltning  hvile  Officerer  og  Mandskab 
ved  Siden  af  hinanden  paa  Jorden.  Han  sporger,  raaber 
efter  Førerne  og  erfarer,  at  det  er  Batailloner  paa  Flugt  fra 
venstre  Floj ;  han  giver  Ordre  til  Sikring  og  rider  til  Tirlemont. 
Staden  er  fuld  af  Soldater,  Skyts  og  Bagage,  endelig  finder 
han  Mirandas  Kvarter. 

Kampen  paa  venstre  Floj  var  efter  en  vellykket  Over- 
gang over  Floden  og  en  hidsig  Kamp  fuldstændig  mislykket; 
Miranda  saa  vel  som  de  ovrige  P'ørere  var  ikke  i  Besiddelse 
af  den  fornodne  Dygtighed  til  at  beherske  Situationen,  hvis 
Uheld  blev  fremkaldt  ved  gjensidige  Misforstaaelser  og  slet 
Førelse,  de  trak  sig  flygtende  tilbage,  ikke  alene  over  lille 
Geete,  men  helt  tilbage  til  Tirlemont,  overladende  den  ovrige 
Del  af  Hæren  til  sig  selv.  Østerrigerne  fulgte  efter,  indtil 
Coburg  forbød  at  trænge  længere  frem. 

Dumouriez  gjorde  ikke  Miranda  en  eneste  Bebrejdelse, 
gik  ikke  ind  paa  Forklaringer  og  Undersøgelser,  men  ind- 
skrænkede sig  til  i  en  meget  alvorlig  Tone  at  befale  ham 
strax  at  lade  træde  til  Gevær  og  besætte  Højderne  foran 
Tirlemont.  Endnu  næste  Morgen  vare  hans  Ordrer  til 
Miranda  ikke  opfyldte,  og  hans  Forsøg  paa  at  tage  de  nu 
af  Østerrigerne  besatte  Højder  strandede  paa  Folkenes 
gjenuemgaaende  Ulyst  til  Kamp.  Imidlertid  havde  den 
øvrige  Hær  under  Anførsel  af  den  unge  Hertug  af  Chartres, 
der  udviste  en  overordenlig  Omsigt  og  Koldblodighed,  be- 
gyndt Tilbagetoget,  uforstyrrede  af  Østerrigerne,  saa  at 
hele  Armeen  om  Aftenen  i  fuldstændig  Orden  stod  foran 
Tirlemont.  Slaget  var  tabt  ved  venstre  Fløjs  Nederlag,  og 
dets  Gjenoptagelse  vilde  kun  have  ført  til  større  Ulykke, 
foruden  Tabene  havde  over  6000  frivillige  forladt  Fanerne 
og  vare  paa  Vejen  til  Frankrig  for,  som  de  sagde,  at  for- 
svare deres  eget  Land. 

Dumouriez  gik  Dagen  efter  tilbage  vest  for  Tirlemont. 
At  denne  Beslutning  faldt  ham  meget  haardt,  fremgaar  af 
hans  Forhold  lige  over  for  Konventet  og  Jakobinerne;  hans 

Haab  om  at  blive  sit  Lands  Redningsmand  havde  faaet  et 
mægtigt  Stød;  thi  kun  en  sejrrig  Feltherre  kunde  blive 
frygtelig  for  Pariserne;  »Slaget  ved  Neerwinden  var  intet 
Waterloo  for  den  franske  Armé,  men  det  var  Dumouriez's 
Waterloo  (Bugislawski) « . 

Om  selve  Slagplanen  ere  Meningerne  meget  forskjellige, 
derimod  kan  man  kun  med  Beundring  betragte  hans  person- 
lige Indgriben  ved  Neerwinden,  i  det  den  yderste  personlige 
Tapperhed,  Omsigt  og  Herredømme  over  Tropperne  var  for- 
enet i  hans  Optræden. 

Lavrbærkransen  fra  Jemmapes  var  visnet,  men  han  vilde 
vise  Fjenden,  at  Armeens  Slagfærdighed  ikke  var  brudt,  og 
trak  sig  tilbage  til  en  Stilling  foran  Løwen,  som  han  i  en 
sejrrig  Fægtning  ved  Pellenberg  vidste  at  hævde.  Før  denne 
havde  han  forhandlet  med  Konventet ;  men  enhver  Overens- 
komst strandede  paa  de  belgiske  Anliggender,  efter  Neder- 
laget ved  Neerwinden  kunde  en  Udsoning  ikke  mere  blive 
fuldstændig  eller  oprigtig.  Der  stod  nu  kun  to  Veje  aabne 
for  at  undgaa  Skafottet,  enten  at  forlade  Armeen  ligesom 
Lafayette,  eller  i  Spidsen  for  den  at  træde  op  imod  den 
anerkjendte  Magt;  han  besluttede  sig  til  at  sende  Oberst 
Montjoye  til  det  østerrigske  Hovedkvarter  under  Paaskud  af 
at  udvexle  Fanger.  Montjoye  og  den  østerrigske  Oberst 
Mack  kom  overens  om,  at  Franskmændene  langsomt  skulde 
trække  sig  tilbage  og  romme  Briissel,  at  man  skulde  holde 
inde  med  ethvert  større  Fægtningsforetagende  og  senere 
fortsætte  Underhandlingerne.  Den  saaledes  mundtlig  af- 
sluttede Konvention  banede  ikke  alene  Vej  for  Dumouriez's 
politiske  Hensigter,  men  var  ogsaa  bleven  nødvendig  paa 
Grund  af  Armeens  Tilstand.  Den  franske  Hær  havde  tabt 
al  Selvbevidsthed,  og  henved  10,000  opløste  Nationaltropper 
dækkede  Laudevejene  til  den  franske  Grænse  og  overlode  sig 
til  de  groveste  Uskejelser. 

Hæren  trak  sig  tilbage  fra  Løwen  den  23de,  Dumouriez 
blev  ved  Arrieregarden  og  søgte,  hvor  hen  han  kom,  at  udøve 

den  samme  Retfærdighed  og  vise  den  samme  Meuneske- 
lighedsfolelse  og  meddelte  den  til  sine  Tropper,  saa  vidt  det 
var  muligt.  Da  Arrieregarden  marcherede  igjeimem  Briissel 
med  klingende  Spil  og  til  de  fleste  Indbyggeres  slet  skjulte 
Glæde,  modte  han  og  hans  Stab,  da  de  langsomt  rede 
igjennem  Byen,  kun  Tegn  paa  Agtelse  og  Sympathi;  Bel- 
gierne havde  lært  at  skjelne  imellem  ham  og  Konventets 
Afseudiuge.  Kl.  1  om  Middagen  drog  Prinsen  af  Coburg  og 
den  til  Statholder'over  Belgien  udnævnte  Ærkehertug  'Karl 
under  Jubelraab  ind  i  Briissel. 

I  Ath  bleve  Underhandlingerne  atter  optagne;  Oberst 
Mack  fordrede  som  Prinsen  af  Coburgs  forste  Betingelse 
Belgiens  og  Hollands  Rømning;  efter  en  Raadslagning  med 
sine  fortrolige  —  Thouvenot,  Valence,  Hertugen  af  Chartres, 
Montjoye  o.  fl.  —  gik  Dumouriez  ind  paa  Østerrigernes 
Fordring.  Det  vægtige  Ord  var  udtalt,  hans  Plan  havde 
ikke  blot  Medvidere,  den  var  bleven  til  Gjerning.  Det  blev 
aftalt,  at  den  franske  Armé  skulde  blive  staaende  i  sin 
Stilling  endnu  en  Tid  uden  at  blive  foruroliget,  og  at  Øster- 
rigerne ikke  maatte  overskride  Grænsen,  men  lade  Dumouriez 
handle.  Denne  vilde,  naar  han  mente  Øjeblikket  var  kommet, 
føre  sin  Hær  til  Paris  og  kun  udbede  sig  Østerrigernes 
Understøttelse,  naar  han  ikke  selv  var  i  Stand  til  at  over- 
vinde den  eventuelle  Modstand. 

Dumouriez  havde  under  alt  dette  forstaaet  at  hævde  sit 
Herredømme  over  Linjetropperue,  hvis  Hengivenhed,  trods 
Nederlaget,  var  usvækket,  og  han  følte  sig  fuldkommen  sikker 
paa  denne  Del  af  Armeen. 

I  Hovedkvarteret  i  Tournay  traf  han  den  som  Opdrager- 
inde  for  Hertugen  af  Orléans's  Børn  og  som  Forfatterinde 
bekjendte  Madame  de  Genlis;  hun  havde,  da  Dekretet  imod 
de  emigrerede  Prinser  blev  udstedt,  begivet  sig  her  til  med 
Hertugens  16aarige  Datter,  Mademoiselle  Adéle  af  Orleans, 
hvem  hun  elskede  højt.  Grevinden  og  hendes  høje  Elev 
vare    imidlertid   blevne  Vidne   til    den  Brutalitet,    hvormed 

Konventskommissærerne  behandlede  det  ulykkelige  Belgieu, 
flere  Mennesker  vare  dræbte  for  Øjnene  af  den  unge  Prin- 
sesse ;  i  Tournay  traf  hun  sine  Brodre,  Hertugen  af  Chartres 
og  Montpensier,  et  sørgeligt  Gjensyn;  thi  deres  Fader, 
Familiens  Hoved,  som  havde  fornægtet  Blodets  Baand,  ja 
endogsaa  stemt  for  Kongens  Død,  havde  ikke  været  i  Stand 
til  at  forandre  Loven  til  Gunst  for  sine  Børn,  og  saaledes 
vare  disse  hans  to  Sønner,  skjont  de  tjente  i  den  franske 
Hær,  bandlyste  fra  Frankrigs  Jord.  Man  har  af  Dumouriez's 
Samliv  med  denne  Familie  sluttet,  at  han  vilde  udraabe 
Hertugen  til  Konge,  men  man  kan  ikke  nævne  et  eneste 
bestemt  Faktum  eller  kun  Antydning  til  at  bevise  dette. 

Under  Generalens  Ophold  her  indtraf  tre  af  Jakobiner- 
klubbens Afsendinge  og  udbade  sig  en  Forhandling  med 
ham;  denne  Forhandling  var  kun  en  Fælde,  man  stillede 
for  ham.  Tilsyneladende  gik  de  tre  Mænd  dels  ind  paa 
hans  Ideer,  dels  gjorde  de  Indvendinger  for  at  lokke  ham 
til  videre  Afsløring  af  hans  Planer,  og  det  lykkedes  fuld- 
stændig. Dumouriez  undgik  ikke  Fælden  og  udtalte  sig  om 
sin  Plan  i  alle  dens  Enkeltheder.  Den  Uforsigtighed,  hvor- 
med han  afslørede  alt  for  disse  Mænd,  saa  at  der  ingen 
Tvivl  blev  tilbage  for  dem  om  hans  Hensigters  Alvor,  er 
ubegribelig,  og  da  de  —  som  for  Resten  alle  tre  døde  paa 
Skafottet  1794  —  ankom  til  Paris,  nedlagde  de  deres  Beretning 
i  en  Protokol  af  31te  Marts. 

Dumouriez  fik  som  Følge  heraf  ogsaa  strax  et  Dekret 
fra  den  i  Lille  væreude  Konventskommissær  om  at  indfinde 
sig  her  og  staa  til  Ansvar  for  sin  Optræden  og  sine  Ud- 
talelser, men  han  svarede,  at  han  ikke  kunde  undværes  ved 
Armeen,  og  opfordrede  Kommissæren  til  at  komme  til  Hoved- 
kvarteret, hvor  han  skulde  faa  alle  Oplysninger. 

De  fra  Mons-Armeen  indtrufne  Efterretninger  om  Di- 
visionen Neuillys  Flugt  gjorde  allerede  en  længere  Tøven 
paa  belgisk  Jord  umulig;  den  kejserlige  Armé  drog  samme 
Dag  ind  i  Tournay,    som  Dumouriez  forlod  den,  og  tog  sit 

Hovedkvarter  i  St.  Armand.  Coburg-  var  bestemt  paa  at 
holde  sit  Løfte.  —  I  de  sidste  Dage  var  der  opstaaet  en 
betydelig  Gjæriiig  i  Armeen,  der  havde  rygtet  sig  saa  meget 
om  Duraouriez's  Planer,  at  det  blandt  Generalerne  be- 
staaende  Modparti  var  meget  virksomt;  men  der  var  ogsaa 
Uro  og  Meningsforskjel  imellem  Soldaterne.  En  mørk 
Stemning  herskede  i  Lejrene;  Luften  var  svanger  med 
Elektricitet,  og  man  ventede  kun  den  tændende  Gnist.  Fru 
de  Sillery-Genlis  giver  i  sine  Memoirer  en  levende  Skildring 
heraf.  Da  man  i  Lejrene  hvert  Øjeblik  ventede  et  blodigt 
Sammenstød  mellem  Linjetropperne  og  de  frivillige,  afrejste 
hun  med  sin  Elev  til  England  ved  Dumouriez's  og  Prinsen 
af  Coburgs  Hjælp. 

Dumouriez  havde  trods  de  mange  modstridende  Følelser, 
som  opfyldte  ham,  atter  gjenfundet  sit  sædvanlige  skarpe 
Blik.  Hvad  der  laa  nærmest  for  Haanden,  var  at  erklære 
sig  aabent  for  Armeen;  men  inden  dette  skete,  meldte  der 
sig  sex  frivillige  hos  ham.  De  kom  i  fuld  Udrustning  og 
Bevæbning,  men  Bagsiden  af  den  trekantede  Hat  var  drejet 
foran,  og  paa  den  stod  skrevet  med  Kridt:  »République!« 
Ordføreren  traadte  frem  for  Generalen,  medens  de  andre 
stode  nogle  Skridt  bag  ved  og  holdt  en  Tale  for  ham  i 
republikansk-fanatisk  Stil.  Han  sluttede  med  de  Ord :  »Naar 
De,  General,  er  Konventets  Dekret  ulydig,  som  kalder  Dem 
for  Skranken,  have  vi  og  mange  Kammerater  med  os  svoret 
at  efterligne  Brutus  og  dræbe  Dem«.  Generalen  svarede 
temmelig  rolig  og  søgte  at  omvende  dem  til  sine  Anskuelser. 
Forgjæves!  Samtalen  antog  en  truende  Karakter,  og  plud- 
selig ser  Feltherren  sig  omringet  og  Bajonetterne  rettede 
imod  sig.  I  samme  Øjeblik  kastede  Baptiste,  som  var  bleven 
i  Nærheden,  sig  imellem  dem  og  raabte  paa  Stabsvagten. 
De  frivillige  bleve  afvæbnede,  og  de  tilstrommende  Soldater 
forlangte  deres  Død;  men  Dumouriez  benaadede  dem.  Efter- 
retningen om  dette  Attentat,  der  bevislig  var  anstiftet  af 
Jakobinerne,    udbredte    sig  som   en  Løbeild.     Regimenterne 


92  General  Dumouriez. 

strømme  sammen  om  deres  Faner  og  bringe  Feltherren 
Hurraer,  næsten  alle  forsikre  ham  om  deres  Troskab  og  op- 
fordre ham  til  at  føre  dem  imod  Paris.  Dog  Øjeblikket 
blev  ikke  benyttet,  Thouvenot  raadede  ham  til  at  samle 
Linjetropperne  og  afvæbne  National-Bataillonerne,  men  han 
vægrede  sig  derved,  da  Blodsudgydelse  næppe  havde  været 
til  at  undgaa,  og  tungt  maatte  det  ogsaa  være  for  ham 
pludselig  at  skulle  lade  de  Soldater  nedskyde,  som  han  havde 
anfort  i  mange  Slag,  og  som  han  selv  havde  lært  at  være 
Soldater.  Hans  Betænkelighed  gjør  hans  Hjærte  Ære,  ellers 
var  det  ham  ikke  om  et  Menneskeliv  mer  eller  mindre  at 
gjøre  —  her  betænkte  han  sig. 

Dumouriez  gik  en  Middelvej;  han  besluttede  at  be- 
mægtige sig  de  nærmeste  Fæstninger  for  at  have  en  Basis 
at  gaa  ud  fra,  og  til  hvilke  han  i  Nødsfald  kunde  trække 
sig  tilbage ;  desuden  vilde  han,  inden  han  erklærede  sig,  tage 
Gisler  for  Fangernes  Sikkerhed  i  Temple,  og  disse  Gisler 
saae  han  i  Konventskommissærerne  i  Fæstningerne. 

Han  gav  General  Miaszynski  Ordre  til  at  gaa  imod 
Lille,  besætte  Byen,  fængsle  de  deputerede  fra  Konventet  og 
udraabe  Forfatningen  af  1791.  Miaszynski  skulde  rolig 
rykke  ind  i  Lille  og  først  kaste  Masken  i  Fæstningen;  men 
i  Steden  for  at  overholde  den  dybeste  Tavshed,  betroede 
han  sit  Hverv  til  flere  af  sine  Stabsofficerer,  og  blandt  disse 
fandtes  en  Mulat,  Saint-George,  Oberst  for  et  Rytter- 
regiment. Miaszynski  var  den  1ste  April  henimod  Middag 
foran  Lilles  Porte;  Saint-George  var  sendt  forud  og  kom 
Miaszynski  i  Mode  med  Underretning  om,  at  alt  i  Fæstningen 
var  stemt  for  Dumouriez,  hvorfor  han  uden  videre  Bedæk- 
ning passerede  Porten.  Næppe  var  dette  sket,  før  Fald- 
gitteret faldt,  Vindelbroen  gik  op,  og  Miaszynski  blev 
fængslet.  Saint-George  havde  spillet  Forræder.  Valen- 
ciennes  gik  ligeledes  tabt,  da  den  gamle  General  Ferrand 
svigtede. 

Dumouriez  saae  Ulykkerne  optaarne  sig;    men  han  be- 

sluttede  at  holde  ud  og  ikke  at  opgive  Partiet;  meu  det 
var  ham  ubekjendt,  at  den  senere  saa  beromte  Davoust, 
den  Gang  Major  over  en  Frivilligbataillon ,  havde  lagt  en 
formelig  Plan  til  at  bemægtige  sig  ham.  Der  viste  sig  i 
disse  Dage  flere  betænkelige  Tegn  i  Armeen,  to  Generaler 
bade  om  Orlov  til  at  forlade  Hæren,  og  han  fik  Vink  om, 
at  andre  stode  i  Forbindelse  med  Konventets  Kommissærer. 
Under  disse  Omstændigheder  kom  den  for  Dumouriez  saa 
skæbnesvangre  2den  April,  som  vi  paa  Grund  af  dens  Vig- 
tighed maa  dvæle  længere  ved. 

Ved  Rytterpatrouiller  fik  han  Underretning  om,  at 
Krigsministeren  Beuruonville  og  fire  Kouventskoramissærer 
vare  brudte  op  fra  Lille  for  at  overbringe  ham  et  Dekret 
og  fore  ham  til  Paris.  Republikkens  Husarer  —  Tropper, 
som  ved  Tøjlesløshed  vare  blevne  bekjendte  i  det  hollandske 
Felttog  —  laa  paa  forskjellige  Steder  i  Baghold  paa  Vejen 
for  at  nedsable  Generalen,  saa  snart  han  havde  tiltraadt 
Rejsen  til  Paris.  Generalstaben  og  flere  hojere  Officerer, 
deriblandt  General  Valence  vare  samlede  om  Dumouriez,  da 
Beuruonville  og  de  fire  Kommissærer  indtraf,  —  de  tilstede- 
værende vare  alle  afgjorte  Tilhængere  af  Feltherren  og  be- 
redte til  at  dele  hans  Skæbne  og  ikke  at  underkaste  sig 
Ordrerne  fra  Paris.  De  fire  Kommissærer  vare  den  gamle, 
fanatiske  Republikaner  og  Jausenist  Camus,  Lamarque, 
Bancal  og  Quinette.  Foran  Overgeneralens  Bolig  be- 
mærkede de  hele  Husarregimentet  Berehiny  opstillet  paa 
Linje,  der  var  givet  hemmelig  Ordre  til  at  lade  en  Officer 
og  30  Husarer  sidde  af  og  være  til  øjeblikkelig  Disposition. 

Afsendingeue  bleve  førte  ind  i  et  stort  Værelse,  hvor 
Generalen  og  hans  Officerer  ventede  dem;  disse  traadte 
frem,  omgjordede  med  deres  Embedstegn,  det  trefarvede 
Skjærf.  Da  Beuruonville  traadte  ind,  gik  han  hen  til 
Dumouriez  og  omfavnede  ham  hjærtelig,  derpaa  erklærede 
han  Generalen,  at  disse  Herrer  overbragte  ham  et  Kon- 
ventsdekret. 

Camus  tog  Ordet  med  usikker  Stemme  og  bad  Ge- 
neralen at  gaa  med  dem  ind  i  et  andet  Værelse  for  at 
høre  dette. 

»Mine  Handlinger,«  svarede  Dumouriez,  »vare  stedse 
olfentlige  ved  Armeen.  Et  Dekret  udstedt  af  740  Personer 
kan  ikke  være  nogen  Hemmelighed« ;  Beurnonville  under- 
støttede dog  de  deputeredes  Anmodning  saa  indtrængende, 
at  Generalen  gav  efter  og  traadte  ind  i  et  mindre  Side- 
værelse med  dem;  men  Officererne  fordrede,  at  Døren 
forblev  aaben,  og  Valence  begav  sig  ogsaa  ind  i  Sideværelset; 
Camus  overrakte  nu  Generalen  Dekretet,  som  var  dateret 
den  23de  Marts  og  lød  saaledes: 

»General-en-Chef  Dumouriez  er  stævnet  for  Konventets 
Skranke  og  har  strax  af  den  Grund  at  rejse  til  Paris.  Der 
skal  afsendes  Kommissærer  for  at  overbringe  ham  denne  Be- 
slutning og  træffe  de  fornødne  Forholdsregler«. 

Dumouriez  læste  Dokumentet  igjennem  og  gav  det  rolig 
tilbage  til  Camus.  »Jeg  vil  ikke  driste  mig  til,«  sagde 
han,  »helt  at  forkaste  et  Konventsdekret;  men  jeg  tror,  at 
dette  ikke  er  paa  sit  Sted.  Jeg  kan  ikke  forlade  Armeen, 
dens  Tilstand  er  ikke  den  bedste.  Saa  snart  den  er  orga- 
niseret, skal  jeg  aflægge  Regnskab;  saa  vil  man  kunne 
dømme  om,  hvorvidt  min  Nærværelse  i  Paris  er  nødvendig. 
I  øvrigt  ser  jeg  i  Dekretet,  at  I  i  Tilfælde  af  Ulydighed 
fra  min  Side  kunne  fratage  mig  Kommandoen.  Jeg  vægrer 
mig  ikke  absolut;  men  jeg  forlanger  Udsættelse;  og  den  vil 
sætte  eder  i  Stand  til  at  dømme  om,  hvorvidt  min  Suspension 
er  nødvendig.  For  Resten  vil  jeg  gjærne  lette  eders  Mission 
og  tilbyde  min  Afsked,  saaledes  som  jeg  i  de  tre  sidste 
Maaneder  ofte  har  gjort«. 

Camus  udbrød  lidt  efter:  »I  anerkjender  altsaa  ikke 
Tribunalet  ?« 

»Jo,«  svarede  Generalen,  »jeg  anerkjender  det  som  et 
Blodets    og    Forbrydelsernes    Tribunal.      Havde  jeg   Magt, 

saa  hævede  jeg  det  strax;    thi    det   er    en  Forsmædelse  for 
Nationen«. 

Samtalen,  som  var  bleven  hidsig,  blev  atter  roligere. 
Begge  Parter  vilde  aabenbart  ikke  gjærne  være  den  første 
til  at  gjøre  Bruddet. 

Bancal,  en  lærd  og  aandfuld  Mand,  mindede  Generalen 
om  Grækernes  og  Romernes  Lydighed  imod  Lovene. 

»Monsieur  Bancal,«  svarede  Generalen  ham,  »vi  have 
nu  til  Dags  den  Mani  at  anvende  falske  Citater  for  at 
undskylde  vore  Forbrydelser.  Have  Romerne  dræbt 
Tarqvinius?  Havde  de  Jakobinerklubber  og  Revolutions- 
tribunaler?  De  havde  en  god  lovlig  Republik.  Vi  leve  i 
en  Anarkiets  Tid.  Konventet  beherskes  af  det  Afskum 
Marat,  af  Jakobinerne  og  Gallerierne,  som  ere  fyldte  af  deres 
kjøbte  Folk.  Tigrene  ville  have  mit  Hoved,  jeg  vil  ikke 
af  med  det,  og  naar  I  endelig  ville  have  romerske  Exempler, 
nu  vel:  jeg  har  ofte  været  Decius  lige  over  for  Fjenden, 
jeg  vil  ikke  være  Curtius  for   at  styrte   mig  i  Afgrunden«. 

Endelig  stillede  den  gamle  Camus  det  kategoriske 
Spørgsmaal:     »I  vil  altsaa  ikke  adlyde  Konventet?« 

»Jeg  har  allerede  sagt,  hvorfor  jeg  ikke  kan  det,  — 
det  er  umuligt  i  dette  Øjeblik  at  forlade  Armeen ;  jeg  fore- 
slaar  eder  at  gaa  til  Valenciennes  og  aflægge  Regnskab  for 
mine  Grunde«. 

»Betænk,  at  Eders  Ulydighed  ødelægger  Republikken,« 
bemærkede  Quinette. 

»Republikken  er  et  Navn.  Den  existerer  ikke.«  raabte 
Dumouriez,  »kun  Anarkiet  bestaar.  Jeg  giver  eder  mit 
Æresord  paa,  at  jeg,  saa  snart  vi  have  en  ordnet  lovlig  Til- 
stand, vil  stille  mig  for  eders  Domstol  og  underkaste  mig 
enhver  Dom«. 

Hele  Samtalen  havde  varet  næsten  to  Timer,  og  Kon- 
ventets Sendebud  besluttede  endelig  at  trække  sig  tilbage  i 
et  andet  Værelse  for  at  tage  en  afgjørende  Beslutning. 

Beuruouville  havde  ikke  deltaget  i  Forhandlingen,  den 
hele  Stilling  trykkede  denne  agtværdige  Mand  haardt;  thi 
i  Hj ærtet  niaatte  han  vel  mere  holde  med  Dumomiez  end 
med  Konventet.  Disse  to  tillige  med  Valence  traadte  nu 
igjen  ind  i  det  Værelse,  hvor  Stabsofficererne  med  Utaal- 
modighed  afventede  Tingenes  Udfald.  De  havde  besluttet 
i  intet  Tilfælde  at  taale  Generalens  Afrejse,  men  at  mod- 
sætte sig  denne  med  væbnet  Haand;  Generalerne  havde 
megen  Moje  med  at  berolige  dem.  Efter  en  Times  Forløb 
traadte  Afsendingene  igjen  ind  i  Salen. 

»Borger  General,«  tog  Camus  igjen  Ordet,  i  en  samtidig 
baade  forlegen  og  raa  Tone,  »vil  I  adlyde  Konventets  Be- 
slutning og  begive  Eder  til  Paris?« 

»Ikke  i  det  nærværende  Øjeblik,«  svarede  Dumouriez. 

»Velan,  jeg  erklærer  Eder,  at  jeg  afsætter  Eder  fra 
Kommandoen.  I  er  ikke  mere  General;  jeg  befaler  herved, 
at  man  ikke  mere  skal  adlyde  Eder,  og  at  I  skal  arresteres. 
Jeg  vil  strax  forsegle  Eders  Papirer«. 

En  Mumlen  af  Uvilje  gik  igjennem  Officerernes  Rækker, 
et  Tegn  paa,  at  Revolutionens  bloddryppende  Spøgelse  ikke 
havde  udbredt  den  stivnende  Skræk  i  Armeen,  som  i  det 
øvrige  Frankrig. 

»Nævn  mig  disse  Herrers  Navne,«  sagde  Camus  til 
Dumouriez,  i  det  han  pegede  paa  de  Officerer,  som  stode 
omkring  ham. 

»De  ville  selv  nævne  Eder  dem,«  svarede  denne. 

»Det  varer  for  længe,«  raabte  Camus,  overvældet  af  den 
den  kritiske  Situation,  —  »giv  mig  alle  Eders  Brevtasker 
og  Papirer«. 

»Det  er  for  galt,«  sagde  nu  Generalen,  i  det  han  traadte 
frem,  »og  det  er  Tid  at  gjore  Ende  paa  denne  Forvoven- 
hed. Husarerne  skulle  træde  ind!«  raabte  han  til  en  Or- 
donnansofficer. 

Det  Kommando  Husarer,  som  var  holdt  færdig,  traadte 
ind  med  trukne  Sabler,  ført  af  en  Officer.     »Sæt  disse  Folk 

fast,«  befalede  Generalen,  »men  tilføj  dem  intet  ondt; 
arrester  ogsaa  Krigsministeren,  men  lad  ham  beholde  sin 
Kaarde«.  —  »General  Dumouriez!«  raabte  Camus,  idet  han 
fortvivlet  slog  Hænderne  sammen,  »I  styrter  Republikken.« 
—  »Nej,  det  besorger  I  selv,  vanvittige  gamle!«  svarede 
Dumouriez. 

Man  førte  dem  ind  i  et  Sideværelse,  anrettede  For- 
friskninger for  dem,  og  en  halv  Time  efter  befandt  de  sig 
under  Bedækning  paa  Vejen  til  Tournay  til  den  osterrigske 
General  Clairfaits  Hovedkvarter,  I  et  Brev  til  denne  med- 
delte Dumouriez  det  forefaldne  og  bad  ham  tage  disse  Mænd 
i  Forvaring  som  Gisler  for  mulige  Begivenheder  i  Paris. 
De  bleve  ogsaa  under  de  senere  forandrede  Omstændigheder 
Østerrigernes  Fanger  ligesom  Lafayette;  Konventet  lod  uden 
Hensyn  til  disse  Gisler  Dronningen  og  Madame  Elisabet 
henrette,  senere  bleve  de  udvexlede  imod  Louis  XVl's  Datter. 

Om  Natten  udarbejdede  Generalen  et  Manifest  til  Na- 
tionen, og  hermed  var  Rejsningens  Begyndelse  forst  formelt 
erklæret.  Da  han  om  Morgenen  red  igjenuem  den  nærmeste 
Lejr  og  talte  til  Regimenterne  paa  sin  sædvanlige  kjærne- 
fulde,  kraftige  Maade,  blev  han  modtagen  med  Hurra  og 
Jubelraab,  kun  nogle  Frivilligbataillouer  hørte  tavse  paa 
hans  Ord.  Om  Aftenen  kom  Montjoye  og  bragte  ham 
Mack's  Opfordring  til  en  Sammenkomst  næste  Morgen 
med  Prinsen  af  Coburg  og  Ærkehertug  Karl  i  Nærheden  af 
Boissu  ved  Condé. 

For  den  4de  om  Morgenen  var  der  kommanderet  en 
Bedæ^kning  for  Dumouriez  af  Berchiny  -  Husarer  paa  25 
Heste,  ved  et  Tilfælde  forsinkede  dette  Kommando  sig 
saaledes,  at  han  red  afsted,  kun  ledsaget  af  Oberst  Thouveuot 
(Broder  til  Generalen)  og  Montjoye,  Hertugen  af  Chartres, 
sin  forhenværende  Kammertjener  Baptiste  Renard,  nogle 
Adjutanter  og  Ordonnanser,  i  alt  nogle  og  tyve  Personer; 
han  travede  tavs  hen  ad  Vejen  med  sit  Følge  og  gjennem- 
tænkte  Vanskelighederne  ved    sit  Foretagende;    han  var  sig 

bevidst,  at  han  gik  store  Farer  i  Mode;  men  hans  Energi 
svigtede  ham  ikke.  Endelig  var  Handlingens  Time  uigjen- 
kaldelig  kommen. 

Omtrent  V2  Mil  fra  Condé  mellem  Landsbyerne  Fresnes 
og  Doumet  bemærkede  han  paa  den  store  Landevej  en 
Kolonne  Infanteri,  som  marcherede  i  Retning  ad  Fæstningen; 
da  han  kom  nærmere,  gjenkjendte  han  tre  Batailloner  fri- 
villige fra  Lejren  ved  Bruille,  hvoriblandt  en  Bataillon  under 
Major  Davoust.  Dumouriez  mindedes  ikke  at  have  befalet 
denne  Marche,  hvis  Formaal  var  ham  uklart.  Han  spurgte 
nogle  ved  Siden  af  Kolonnen  marcherende  Officerer,  hvor  de 
marcherede  hen,  og  fik  Svaret:  til  Valenciennes.  I  det  han 
bemærkede,  at  de  ikke  vare  paa  rigtig  Vej  der  hen,  holdt 
han  sin  Hest  an  ved  Kanten  af  Greften,  og  Kolonnen  fort- 
satte i  Tavshed  Marchen  forbi  ham.  Folkenes  Miner  havde 
et  trodsigt  Udtryk,  og  de  hilste  ikke  Feltherren,  hvilket 
ellers  som  oftest  var  Tilfældet.  Fer  han  kunde  faa  nogen 
Forklaring,  kom  en  Adjutant  sprængende  fra  den  i  Condé 
kommanderende  General  Neuilly,  der  meldte  ham,  at  Gar- 
nisonen havde  delt  sig  i  to  Partier  og  var  i  stærk  Be- 
vægelse; Neuilly  raadede  ham  derfor  fra  at  komme  til 
Condé,  men  vente  paa  Udfaldet  af  Tumulten.  Dumouriez 
sendte  Adjutanten  tilbage  med  Ordre  til  at  sende  ham  det 
ISdeKavalleriregiment,  som  var  ham  meget  hengivent;  han 
vilde  vente  det  i  Doumet. 

Imidlertid  var  Kolonnen  marcheret  forbi,  og  Generalen 
fik  nu  den  sikre  Mistanke,  i  det  han  sammenholdt  Neuillys 
Melding  med  Bataillonernes  Marche,  at  disse  vare  brudte  op 
imod  ham  i  fjendtlig  Hensigt.  Han  begav  sig  til  et  omtrent 
hundrede  Skridt  fra  Vejen  liggende  Hus  for  at  udfærdige 
en  skriftlig  Ordre  til  Bataillonerne  om  strax  at  vende  til- 
bage til  Lejren  ved  Bruille;  han  staar  af  Hesten  og  vil 
træde  ind  i  Huset,  da  pludselig  Spidsen  af  Marchekolonnen 
gjør  omkring  og  kommer  imod  ham  i  fuldt  Løb.  Denne 
Bevægelse  følger   hele  Kolonnen.     Fra    den    tætte    og  for- 

virrede    Hob    lyder     Raabet :     »Holdt!     holdt!     Forræder! 
Desertør!«     Nogle  af  de  frivillige  blive  staaende  og  lægge  an. 

Generalen  troede  ikke,  at  han  i  dette  Øjeblik  var  i 
Stand  til  at  betvinge  denne  Opstand ,  steg  til  Hest  og 
fjærnede  sig  med  sit  Folge  i  Trav  tværs  over  Markerne, 
men  kom  snart  i  blod  Jordbund  og  foran  en  bred  og  dyb 
Vandgrøft;  hans  Hest  vægrede  sig  haardnakket  ved  at 
springe,  han  stiger  af  og  springer  over,  medens  hans  Hest 
sætter  ind  paa  de  frivillige  og  falder  i  deres  Hænder.  Disse 
rette  paa  nært  Hold  en  uafbrudt  Geværild  paa  den  lille 
Flok,  som  dels  til  Hest,  dels  til  Fods  er  i  Færd  med  at 
komme  over  Groften.  En  Del  af  de  frivillige  løb  tilbage 
til  Landevejen  for  at  afskære  ham  Vejen  til  Lejren,  den 
største  Del  fortsætter  Ilden.  Hans  Neveu,  den  unge  Baron 
V.  Schomberg,  springer  af  og  tilbyder  ham  sin  Hest,  han 
vægrer  sig  ved  at  tage  derimod,  og  bestiger  endelig  en  af 
Hertugens  Tjeneres  Heste.  Under  Oberst  Thouvenot  bliver 
der  skudt  to  Heste;  to  Husarer  og  to  Rideknægte  blive 
dræbte.  Thouvenot  springer  i  Sadlen  til  Baptiste,  der  netop 
ogsaa  bestiger  den  tredje  Hest;  den  lille  Flok  farer  fra 
hinanden  i  alle  Retninger.  De  frivillige  havde  afgivet  mere 
end  fusende  Skud.  Afskaaren  fra  Bruille  fulgte  Dumouriez 
med  Hertugen  af  Chartres,  de  to  nævnte  unge  Amazoner  og 
to  Ordonnanser,  Scheldes  Løb  til  en  lille  Færge  ved  Lands- 
byen Wickers,  hvor  de  maatte  lade  deres  Heste  tilbage. 

Hinsides  Schelde  befandt  de  sig  paa  belgisk  Jord. 
Efter  at  have  vadet  gjennem  en  Mose  og  efter  en  kort  Rast 
i  et  Bondehus  fortsatte  de  til  Fods  Vejen  til  Burg,  hvor 
han  stødte  paa  de  esterrigste  Forposter,  det  var  Latour- 
Dragoner  under  en  Stabsofficers  Kommando.  Udmattet  i 
højeste  Grad  tog  Dumouriez  nogen  Næring  til  sig  og  skrev 
til  Oberst  Mack  for  at  bede  ham  komme  til  sig  i  Burg. 
Det  varede  ikke  længe,  før  den  trofaste,  utrættelige  Baptiste 
ankom  paa  en  skumbedækket  Hest. 

Han  var  redet  gjennem  Lejren  ved  Maulde,  havde  over- 

alt  udbredt  Efterretniugen  om  Attentatet  paa  Feltherren 
og  kaldt  Tropperne  til  Hævn  over  Kebellerne,  og  i  Virke- 
ligheden havde  denne  Katastrofe  fremkaldt  en  absolut  heldig 
Virkning.  Mandskabet  vilde  se  deres  General.  I  Følge 
disse  Efterretninger  bestemte  han  sig  til,  strax  at  vende 
tilbage  til  sin  Armé  og  forelobig  at  fortsætte  det  strandede 
Foretagende;  men  i  Hjærtet  havde  han,  i  Folge  sin  egen 
Tilstaaelse,  kun  ringe  Haab  om  et  heldigt  Udfald. 

Prinsen  afCoburg  havde  forgjæves  ventet  paa  det  om- 
talte Sted  og  var  endelig  vendt  tilbage  til  Hovedkvarteret, 
da  den  franske  Feltherres  Brev  indtraf  fra  Burg.  Mack 
afrejste  strax,  men  naaede  forst  den  lille  By  sent  om  Aftenen. 
Dumouriez  optraadte  med  Ro  og  Sikkerhed  og  forsikrede,  at 
Begivenheden  fra  om  Formiddagen  kun  var  et  enestaaende 
Tilfælde,  og  meddelte  ham  sine  Beslutninger. 

Mack  skjulte  ikke  sin  Forbavselse  over  disse,  men  aftalte 
alt  fornødent  med  Generalen;  de  opsatte  om  Natten  en 
Proklamation  fra  Prinsen  af  Coburg,  i  hvilken  denne  op- 
fordrede Franskmændene  til  at  slutte  sig  til  General  Du- 
mouriez, der  var  opfyldt  af  de  bedste  Hensigter  for  at 
undertrykke  Anarkiet  i  Frankrig  og  igjeu  oprette  det  for- 
fatningsmæssige Kongedømme.  Proklamationen  blev  den 
næste  Dag  oifentliggjort  overalt. 

Ved  Morgengry  den  5te  April  sad  Dumouriez  til  Hest, 
foran  hans  Dor  holdt  50  Dragoner  til  Bedækning.  I  skarpt 
Trav  gik  det  til  Maulde,  hvor  de  franske  Forposter,  trods 
den  underlige  Bedækning,  glade  hilste  deres  General.  Saa- 
ledes  betraadte  han  den  Lejr,  hvor  han  en  Gang  havde  ind- 
øvet de  halvt  opløste  Tropper,  tilbagegivet  Linjen  den  gamle 
Ordning,  lært  de  frivillige  Mandstugt,  vænnet  dem  alle  til 
Ilden  og  til  Fjenden.  Tropperne  modtoge  ham,  som  de  allerede 
troede  dod,  med  Glæde,  dog  havde  han  strax  Lejlighed  til 
at  lægge  Mærke  til  nogle  mørke  Ansigter  iblandt  nogle  af- 
sides staaende  Hobe. 

Han   ilte,    fulgt    af  en    større    fransk  Bedækning,    til 

Saint-Amand,  men  før  han  kom  til  Byen,  fik  han  Melding 
om,  at  hele  Artilleriet  havde  gjort  Mytteri  og  var  i  Færd 
med  at  bryde  op  til  Valenciennes :  man  havde  benyttet  hans 
Fraværelse  godt  og  blandt  andet  fortalt,  at  han  var  druknet 
i  Schelde.  Det  mest  ansete  Korps's  Opstand,  Kevolutionens 
prætorianske  Garde,  forplantede  sig  som  en  elektrisk  Gnist 
gjennem  alle  Lejre  og  Kantonnementer,  overalt  traadte 
Emissærer  og  Jakobinere  aabent  frem  og  raabte:  »Ned  med 
Forræderen!  Til  Valenciennes!« 

Dumouriez's  Tilhængere  forstummede,  de  ham  fjendt- 
lige Generaler  satte  sig  i  Spidsen  for  Bevægelsen  og  af- 
marcherede med  deres  Tropper;  han  begav  sig  selv  til 
Rumégies,  hvor  han  tog  Kvarter  og  forsøgte  at  bevirke  en 
Concentrering  af  Resten  af  Armeen,  men  Melding  paa  Mel- 
ding indtraf  om  Bevægelsens  Fremgang  imod  ham. 

Hans  Sag  var  tabt,  hans  Planer  strandede,  hans  Drom 
at  rive  Frankrig  ud  af  Jakobinernes  Kloer  var  smeltet  hen, 
og  da  han  med  begge  Brodrene  Thouvenot,  Hertugen  af 
Chartres,  Montjoye,  Oberstlojtnant  Barrois  og  nogle  Adjutan- 
ter  steg  til  Hest  og  uden  Bedækning  slog  ind  paa 
Vejen  til  Tournay,  vidste  han,  at  det  herskende  Parti  i 
Frankrig  ikke  vilde  undlade  at  slynge  det  frygtelige  Navn 
efter  ham,  som  blev  et  helt  Livs  Brændemærke:  Forræder. 
Nogle  Timer  efter  var  han  i  Tournay,  hvor  han  steg  af  hos 
General  Clairfait. 

Strax  efter  indtraf  Husarregimentet  Berchiny,  nogle 
andre  Eskadroner  og  8  til  900  Mand  Fodfolk,  som  ikke 
vilde  forlade  Feltherren  og  tjene  under  den  jakobinske 
Regering;  saaledes  var  han  kommen  til  Østerrigerne, 
ikke  som  den  allierede  Feltherre,  men  som  en  hjemløs 
landflygtig. 

Dumouriez  og  de  Officerer  og  Tropper,  som  med  ham 
havde  forladt  Hæren,  dannede  den  saakaldte  tredje  Emigra- 
tion ;  den  forste  bestod  af  det  gamle  absolute  Kongedømmes 
Tilhængere,  den  anden  af  Lafayettes  Partisaner,  men  denne 

Og  den  tredje  repræsenterede  begge  den  Hensigt  at  ville 
gjeiioprette  det  forfatningsmæssige  Kongedømme. 

Prinsen  af  Coburg  havde  den  Plan  senere  at  lade 
Dumouriez  rykke  ind  i  Frankrig  med  sit  Korps  i  Spidsen 
for  Armeen,  for  om  mulig  at  bringe  en  Bevægelse  i  Stand 
i  den  af  Dumouriez  tilstræbte  Aand.  En  Opfordring  fra 
Konventskommissærerne  i  Lille  om  at  udlevere  ham  blev 
afvist,  der  blev  derimod  tildelt  ham  Titel  af  Felttøjmester 
og  anvist  ham  en  Sum  Penge  til  Underhold;  men  Coburg 
saae  sig  snart  tvungen  til  at  udstede  en  Proklamation,  hvori 
han  maatte  tage  sine  Lofter  til  Dumouriez  tilbage,  om  ingen 
Erobringer  at  gjøre  i  Frankrig. 

Om  en  kraftig  Krigsførelse  var  der  dog  ingen  Tale, 
og  det  paafølgende  Felttog  bestod  væsenligst  kun  i  en 
Fæstniugskrig,  Da  Dumouriez  fik  Underretning  om  Coburgs 
Proklamation,  begav  han  sig  strax  til  ham,  bebrejdede  ham, 
at  han  havde  givet  efter  for  de  kongelige  Ordrer  og  brudt 
sine  Lofter,  og  endte  Samtalen  med  de  Ord;  »Jeg  kommer 
ikke,  naadige  Herre,  for  at  bede  om  en  Kommando,  men 
for  at  meddele,  at  jeg  nu  maa  trække  mig  tilbage.  Min 
videre  Nærværelse  her  vil  vidne  imod  mig,  jeg  vilde  selv 
bebrejde  mig  den,  og  derfor  vil  jeg  gaa«.  —  »De  sætter 
mig  da  i  en  pinlig  Forlegenhed,  General,«  svarede  Coburg, 
»og  hvor  vil  De  gaa  hen?«  —  »Jeg  véd  det  ikke,  Eders 
Højhed,  det  er  ligegyldigt.  Jeg  takker  Dem  og  anbefaler 
Dem  mine  ulykkelige  Kammerater,  som  Landsforvisning  og 
Hunger  vil  holde  tilbage  under  de  kejserlige  Faner«.  — 
»Ganske  sikkert,«  svarede  Prinsen,  »vil  jeg  sørge  for  dem; 
men  hvad  kan  jeg  gjøre  for  Eder?«  —  »Bevar  Eders 
Agtelse  for  mig,  naadige  Herre,  det  er  alt,  hvad  jeg  ønsker.« 

Dumouriez's  Beslutning  er  let  forklarlig,  det  havde 
jo  kun  været  hans  Opgave  at  bekæmpe  Konventet,  ikke  sit 
Fædreland. 

Efter  at  have  taget  Afsked  med  sine  Ulykkesfæller 
rejste  han  til  Briissel. — Møjsommeligt  og  fuldt  af  Farer  og 

Utrætteligt  Arbejde  havde  hans  Liv  været;  han  havde 
pludselig  hævet  sig  til  en  uanet  Hojde,  for  efter  en  kort 
straalende  Lobebane  at  synke  hen  i  et  Intet. 

Om  Resten  af  hans  Liv  er  derfor  kun  lidet  at  fortælle. 
Konventet  erklærede  ham  fredslos,  satte  en  Pris  af  300,000 
Franks  paa  hans  Hoved;  alle  hans  Slægtninge  bleve 
fængslede ,  skjont  de  ikke  vidste  det  mindste  om  hans 
Planer.  I  hele  Evropa  famlede  Meningerne  om  ham  aldeles 
om  i  Murke,  næsten  ingen  saae  klart  i  Dumouriez's  Sag 
og  Bevæggrunde,  og  de  faa,  som  kunde,  tav,  enten  med 
Hensigt  eller  forblindede  af  Partiaand.  I  Almindelighed 
traadte  den  Anskuelse  i  Forgrunden,  at  han  simpelt  hen 
var  gaaet  over  til  Fjenden;  men  man  angreb  ogsaa  hans 
Karakter  og  personlige  Ære,  og  det  blev  flere  Gange  for- 
talt, at  han  havde  bragt  betydelige  Summer  med  sig  til 
England,  skjont  hele  hans  senere  Liv  beviser  det  modsatte. 

Efter  at  være  bleven  udvist  af  Koln,  gjennemrejste  han 
en  stor  Del  af  Syd-Tyskland,  Schweiz  og  Italien  uden  at 
kunne  slaa  sig  til  Ro  nogensteds.  I  Slutningen  af  1793 
besluttede  han  sig  derfor  til  at  finde  et  Tilflugtssted  i  Eng- 
land; men  ogsaa  her  betragtede  man  ham  med  Mistillid,  og 
han  maatte  forlade  Landet  paa  Rogeringens  Befaling.  Han 
var  nødt  til  at  antage  et  falsk  Navn  og  fandt  endelig  et 
Asyl  i  Altona  under  Beskyttelse  af  den  danske  Regering, 
—  maaske  har  den  Omstændighed,  at  nogle  Emigranter  af 
hans  Anskuelse,  (bl.  a.  General  Valence)  havde  nedsat  sig 
der  og  i  Hamburg,  draget  ham  der  til. 

Valence  havde  i  Altona  taget  den  ene  af  de  to  Amazone- 
søstre Theophile  Ferney  til  sig  som  Sekretær;  hun  bliver 
af  Fra  de  Genlis  beskreven  som  meget  smuk,  beskeden  og 
sædelig  og  skrev  med  den  fineste  lille  Haand ,  —  som  saa 
ofte  havde  ført  Vaaben  —  den  ypperligste  Haandskrift. 
Pigerne  ernærede  under  Landsforvisningen  deres  gamle 
Fader  ved  deres  Arbejde;  Theophile  døde  senere  i  Briissel, 
men  Felicitas  Ferney  ægtede  en  belgisk  Officer. 

Grevinde  Sillery-Genlis ,  hvis  Ægtefælle  faldt  som  et 
af  Revolutionens  Ofre,  ernærede  sig  ligeledes  i  Altona  som 
Forfatterinde;  man  fortalte  den  Gang,  at  hun  stod  i  et 
intimt  Forhold  til  Dumouriez;  men  hun  gjendriver  dette  ud- 
trykkelig i  sine  Memoirer  og  erklærer,  at  ikke  hun,  men 
Madame  de  Beauvert  levede  sammen  med  ham  i  Altona. 
Og  denne  hans  tro  Veninde  havde  virkelig  forladt  Frankrig 
for  at  dele  hans  Skæbne.  Man  domme  om  et  sligt  For- 
hold, som  man  vil,  i  hvert  Tilfælde  finde  vi  her  et  sjældent 
Bevis  paa  trofast  Tilbøjelighed,  Opofrelse  og  Hengivenhed; 
hun  delte  Resten  af  sin  Formue  med  ham,  og  han  sine 
Indtægter  med  hende. 

Blandt  Dumouriez's  Arbejder  maa  man  forst  nævne 
hans  Memoirer,  til  Dels  ere  disse  at  betragte  som  Forsvars- 
skrifter, og  som  Folge  deraf  forfalde  de  tit  til  Ensidighed, 
Lidenskabelighed  og  Overdrivelse  og  maa  benyttes  med 
Forsigtighed;  men  Indignation  og  udmærket  Begavelse  taler 
ud  af  dem,  ligesom  de  ogsaa  give  uvurderlige  Bidrag  til 
hine  Tiders  Krigshistorie.  Selvfølgelig  bragte  de  ikke  hans 
Modstandere  til  Tavshed;  et  Utal  af  Pjecer,  Brochurer  og 
Bøger  fremkom  imod  dem,  som  han  atter  offentlig  imøde- 
gik. Det  politiske  og  militære  Livs  Anstrængelser  og 
Sindsbevægelser  havde  ikke  berovet  denne  rastløse,  virk- 
somme Natur  noget  af  sin  Ild ;  dømt  til  tvungen  Ro  kunde 
han  ikke  udholde  at  begrave  sig  i  Uvirksomhed  og  Tavshed; 
men  hverken  nu  eller  senere  er  der  Tegn  til,  at  han  har 
forsøgt  at  gribe  virksomt  ind  i  sit  Fædrelands  Skæbne, 
Med  den  mest  spændte  Interesse  fulgte  han  alle  Be- 
givenheder, og  vi  se  ham  derfor  i  Løbet  af  hans  lange  Liv 
beskæftiget  med  at  indlevere  Afhandlinger,  Forslag  og  Krigs- 
planer  0.  s.  V.  om  politiske  og  militære  Spørgsmaal  til 
Staternes  Styrere,  i  hvilke  det  ligger  uden  for  vor  Plan  at 
fordybe  os. 

Han  glædede  sig  oprigtig  over  de  republikanske  Ge- 
neralers Sejre;    thi    endskjont   han   havde    villet  styrte  den 

jakobinske  Regering,  glemte  han  dog  aldrig,  at  han  var 
en  Franskmand;  Konventet  havde  simpelt  hen  erklæret  ham  for 
fredløs,  de  senere  Regeringer  lode  Sagen  blive,  som  den  var. 

I  sine  Skrifter  forudsagde  han  allerede  paa  en  Tid,  da 
alt  berusede  sig  i  det  nyfødte  Frankrigs  krigerske  Be- 
rømmelse, med  rigtigt  Blik  den  Vej,  som  senere  ferte 
Napoleon  I  til  Moskau  og  Waterloo;  et  Skrift  fra  1809*) 
forudsiger  med  den  storste  Bestemthed  Napoleons  Fald, 
saa  vel  som  at  det  skulde  være  Alexander,  der  blev 
Evropas  Hævner. 

I  1804  tik  han  Tilladelse  til  at  opholde  sig  i  Eng- 
land, og  han  valgte  sin  Bopæl  i  Landsb3'en  Henley  on 
Thames  i  Grevskabet  Oxfordshire,  næppe  9  Mil  fra  London. 
Der  opstod  snart  et  Forhold  mellem  ham  og  de  engelske 
Statsmænd,  som  søgte  hans  Raad.  Den  Pension  af  1200 
P.  St. ,  som  Regeringen  bevilligede  ham,  fik  han  ved  Lord 
Cannings  Indflydelse. 

I  1814  udførte  460,000  allierede  det,  som  Dumouriez 
1793  havde  villet  udføre  i  Spidsen  for  Armeen.  Ogsaa 
ham  havde  det  nu  staaet  frit  for  at  vende  tilbage;  tlii  alle 
Konventets  og  Bonapartes  Dekreter  over  Emigranter  af  alle 
Farver  vare  ophævede;  men  den  Klasse,  som  havde  fulgt  ham 
med  dot  mest  uudslukkelige  Had,  var  netop  ilet  toneangivende 
i  Frankrig,  han  blev  endnu  altid  af  Mængden  betragtet  som 
Forræder  imod  sit  Fædreland,  om  endskjont  mange  af  hans 
Fæller  vendte  tilbage,  som  f.  Ex.  Valence,  der  døde  1822 
som  Pair  af  Frankrig,  eller  fremfor  alle  Hertugen  af 
Chartres,  der  1830  besteg  den  franske  Trone;  Lafayette, 
der  i  politisk  Forstand  stod  langt  under  Dumouriez,  be- 
gyndte en  ny  glimrende  Løbebane,  og  Davoust  og  Ney 
skiftede    i    de    hundrede  Dage    to   til   tre   Gange   Kokarde, 


*)  „Jugement  sur  Bonaparte  (ilette  „é"  brugtes  af  alle  hans 
Modstandere,  for  at  fastholde,  at  han  egenlig  var  af  italiensk 
Blod)  adresse  jsar  un  Militaire  a  la  nation  frangaise  et  å 
l'Europe". 

men  bleve  derfor  ikke  brændemærkede  i  Frankrig  som 
Forrædere.  Dumouriez  besluttede  at  blive  i  England  og  der 
afvente  et  Omslag  i  Stemningen  eller  i  den  politiske  Skæbne. 

Han  samlede  en  lille  Kreds  af  franske  og  engelske 
Venner  omkring  sig,  der,  behersket  og  fængslet  af  hans 
Samtalers  Ild  og  altid  mægtige  Trylleri,  af  hans  om- 
vexlende  Livserfaring  og  Oplevelser,  betragtede  den  ærværdige 
gamle  Herre  som  deres  aandelige  Midtpunkt. 

Efterretningen  om  Frankrigs  Felttog  berøvede  ham  den 
sidste  haardt  erhvervede  Sindsro,  hans  Tanker  dvælede 
altid  ved  disse  Forhold,  og  hans  Venner  saae  tydelig, 
hvorledes  dette  tærede  paa  hans  Livskraft;  men  han  var 
nu  ogsaa  84.  Tit  ønskede  han  sig  endnu  en  Gang  at 
drage  i  Felten  sammen  med  sine  Landsmænd  for  For- 
nuftens og  den  sande  Friheds  Sag  og  at  kunne  falde  paa 
Valpladsen. 

Ofte  sad  han  længe  grublende  paa  den  vante  Plads 
ved  Vinduet,  »hvad  har  en  Forvisningsdom  at  sige,  naar 
den  er  uretfærdig?«  mumlede  han  en  Dag  til  sig  selv. 
»Men  føler  man  af  den  Grund  mindre  Fangenskab  og  Dod 
og  Landflygtighed?«  svarede  en  af  hans  Venner. 

»Nej,«  sagde  han,  i  det  han  vendte  sig  om,  »men 
Fornuften  skrider  fremad,  Fremtiden  hævner,  jeg  foler,  at 
jeg  ikke  skal  se  Frankrig  igjen.  Maatte  man  der  altid 
se  sin  Opgave  i  at  forsvare  sin  Frihed  imod  Despotisme 
af  enhver  Art«.  Faa  Dage  efter  døde  han  —  den  14de 
Marts  182.3. 

I  den  gamle  Kirke  i  Henley  on  Thames  ligger  han 
begraven.  Tæt  ved  den  sydlige  Portal  gjemmer  en  af  hans 
Venner  opsat,  latinsk  Indskrift  Anerkj endelsen  af  hans 
Fortjenester  af  hans  Land,  af  hans  elskværdige,  personlige 
Egenskaber,  og  auraaber  hans  Folk  om  Retfærdighed  imod 
hans  Minde;  paa  samme  Side  af  Kirken  ligger  en  Grav- 
sten, hvorpaa  der  staar:  »Ici  repose  le  General  Dumouriez!« 

P.  F.  Rist. 


Clemens  Y  og  Pavedømmet  uden  for  Italien*). 


1  hele  Frankligs  Historie  er  der  uæppe  nogen  Periode 
saa  fristende  for  en  ung  Historiker,  der  føler  sig  tiltrukkeu 
af  de  mørke  Punkter  i  vore  Aarboger,  som  Philip  den 
smukkes  Regering.  Kronnikeskriverne  have  behandlet  denne 
Tid  saa  slet,  som  muligt;  Philip  og  hans  fortrolige  levede 
meget  afsluttet  for  sig  selv  og  vare  tilfredse  med  at  udfore 
store  Gjerninger  uden  at  bekymre  sig  det  mindste  om,  hvor- 
ledes de  vilde  blive  meddelte  P^fterverdenen.  Man  maa 
smile  ad  de  uhyre  Fejltagelser,  som  findes  hos  Geoffroi  de 
Paris,  der  vel  levede  i  Hoffets  Nærhed,  men  uden  at  være 
indviet  i  dets  Hemmeligheder.  Villani  forstaar  langt  bedre 
Philips  Storhed ;  men  for  at  more  sine  Landsmænd  i  Florents 
fortæller  han  dem  Historier,  hvis  Usandhed  ingen  kjendte 
bedre  end  han  selv.  Lykkeligvis  have  vi  saa  mange  vigtige 
originale  Aktstykker  fra  hin  mærkelige  Tid,  at  de  erstatte 
Manglen  paa  samtidige  Beretninger.  Ludvig  den  hellige 
havde  grundlagt  Natioualarkivet  nær  ved  Sainte-Chapelle, 
og  Pierre  d'Étampes,  som  maa  anses  for  den  ældste  franske 
Arkivar,  gav  det  første  Monster  til  de  store  diplomatiske 
Samlinger.  Alle  de  originale  Aktstykker  til  de  Begiven- 
heder, som  optoge  de  første  Aar  af  det  14de  A århundrede, 


*)    Efter  ErnestRenan   (i  „Revue    des   deux  mondes",  Marts 
1880). 

opbevares  i  det  store  Arkiv  i  Hotel  Soubise.  Dér  kan  man 
se,  hvor  langt  Philip  den  smukke  var  forud  for  sin  Tid  i 
godt  som  i  ondt,  takket  være  dygtige  Kaadgivere  som 
Nogaret,  Plaisian,  Pierre  du  Bois,  og  hvorledes  han  med  ét 
Spring  naaede  til  den  nyeste  Tids  dristigste  Tanker.  Det 
er  ikke  indskrænkede  Krønnikeskrivere  eller  fanatiske  Klerke, 
men  selve  de  authentiske  Grundtexter,  som  her  oplyse  os 
om,  hvilke  ivrige  Reformatorer  Ludvig  den  helliges  Sonneson 
var  omgiven  af,  og  hvorledes  disse  strænge  retslærde,  under 
Skin  af  den  reneste  Iver  for  Kongedømmet,  i  Virkeligheden 
behandlede  de  mest  revolutionære  Ideer, 

Denne  betydelige  Samling  Depecher,  Regninger  og  Do- 
kumenter af  alle  Slags  har  allerede  flere  Gange  været 
raadspurgt.  Under  de  heftige  religiøse  Stridigheder  i  den 
første  Halvdel  af  det  17de  Aarhundrede  fandt  Mænd  som 
Pithou,  Vigor  og  Dupuy  her  Vaaben  til  deres  Kamp  mod 
Ultramontanismen,  og  senere  laante  Baluze  fra  Arkivet  Bidrag 
til  sine  historiske  Samlinger;  men  Studiet  af  disse  Do- 
kumenter er  ikke  let;  de  ere  vanskelige  at  læse,  og  man  maa 
særlig  give  Agt  paa  hvert  Aktstykkes  Dato,  hvilket  de  første 
Udgivere  have  forsømt.  Dette  er  Grunden  til,  at  en  ung 
lærd,  som  alt  for  tidlig  blev  bortreven  af  Døden,  har  kunnet 
gjøre  en  rig  Høst  paa  en  Mark,  som  allerede  syntes  udtomt. 
Det  af  Edgard  Boutarics  Skrifter,  vi  her  lægge  til  Grund 
for  vor  Fremstilling*),  behandler  Philip  den  smukkes  For- 
hold til  Clemens  V.  Saa  heftige  vare  de  Stridigheder,  som 
fortes  under  Philips  Regering,  at  det  lige  til  vore  Dage 
har  været  vanskeligt  for  Historieskriverne  at  bevare  Upar- 
tiskhed med  Hensyn  til  ham.  Skulde  man  tro,  at  Dupuy 
i  1655  og  Baluze  i  16:  »3  i  deres  Samlinger  have  givet  efter 
for  deres  heftige  Partiskhed  og  have  optaget  apokryfe  Do- 
kumenter,   som    engang    havde  været  brugte  til  at  angribe 


*)    E.  Boutaric:     Clemens  V,   Philip  le  Bel  et   les  Templiers. 
Paris  1874. 

Bonifacius  VIII,  medens  de  derimod  have  udeladt  visse 
Aktstykker,  hvori  Clemens  V  viser  sig  til  sia  Fordel,  og 
som  afsløre  Kongens  listige  Fremfærd.  Boutaric  har  rettet 
næsten  alle  disse  Fejl;  om  han  selv  ganske  har  undgaaet 
de  Skjær,  hvorpaa  Historieskriverne  saa  ofte  strande  i  disse 
vanskelige  Sager,  vove  vi  ikke  at  paastaa.  Hans  Afhand- 
ling er  fremkommen  i  et  Tidsskrift*),  hvis  erklærede  Opgave 
det  er  at  forsvare  Katholicismen ,  og  da  han  for  enhver 
Pris  har  villet  rense  Clemens  V  for  de  Beskyldninger, 
Historieskriverne  rette  imod  ham,  har  han  maaske  været 
alt  for  gavmild  med  at  tillægge  denne  Kirkefyrste  de  gode 
Egenskaber,  man  hidtil  alt  for  bestemt  nægtede  ham.  Dog 
hans  Arbejde,  der  næsten  ganske  bestaar  at  originale  Akt- 
stykker, forsyner  selv  Læseren  med  Midler  til  at  berigtige 
de  overdrevne  Slutninger,  han  forseger  at  uddrage  af  enkelte 
Texter.  Paa  sin  Side  har  Pater  Theiner,  ved  at  udgive 
alle  de  politiske  Dokumenter  fra  Pave  Clemens's  Re- 
gering**), sat  Kritiken  i  Stand  til  at  berigtige  mangfoldige 
fejle  Domme  om  det  Forfald,  hvori  man  antog  Datidens 
Pavedømme  nedsunket.  Man  er  altsaa  nu  i  Stand  til  sine 
ira  et  studio  at  skrive  den  Paves  Historie,  under  hvem, 
naar  man  undtager  Pius  IX,  de  vigtigste  Forandringer  med 
Hensyn  til  Pavens  timelige  Magt  have  fundet  Sted.  Er 
Pavedømmet  nødvendigvis  knyttet  til  Pavens  Ophold  i 
Italien?  Det  er  det  Spørgsmaal,  som  det  tyvende  Aar- 
hundrede  vil  komme  til  at  drofte,  maaske  med  Angest  og 
Bæven.  I  det  fjortende  Aarhundrede  blev  dette  Sporgsmaal 
angrebet  med  storste  Ligefremhed;  det  femtende  loste  det 
til  Fordel  for  Italien.  Uden  forud  at  ville  dømme  om 
Fremtidens  Løsning  er  det  interessant  at  vide,  hvor  skæbne- 
svangert   dette    Spørgsmaal    stillede    sig   i    Fortiden,    med 


*)   Revue  des  questions  historiques. 
**)    Codex  diplomaticus  dominii  temporalis   sanctæ    sedis   Roma, 
1861. 

hvilken  Ængstelse  det  først  blev  optaget  af  fornuftige  Folk, 
og  med  hvilken  Ro  de  sande  Politikere  til  sidst  fandt  sig 
til  rette  deri. 


I. 

Da  Pavedømmet,  især  siden  Slutningen  af  det  tiende 
Aarhuudrede,  langt  mere  var  blevet  en  evropæisk  Institution 
end  en  romersk  eller  italiensk ,  viste  der  sig  tidlig  det 
Fænomen,  at  Franskmænd,  Tyskere,  Englændere  ved  at 
blive  Biskopper  i  Rom  kunde  opnaa  den  højeste  Værdighed 
som  Kristenhedens  Overhoved.  For  at  holde  os  til 
Frankrig,  havde  dette  Land  allerede  forsynet  Pavestolen 
med  Sylvester  II,  Urban  II,  Urban  IV,  Clemens  IV  og 
Martin  IV,  da  Philip  den  smukkes  Sejr  over  det  hovmodige 
Pavedømme,  som  Gregor  VII  havde  skabt,  for  lang  Tid 
bragte  Styrelsen  af  de  kirkelige  Anliggender  i  Hænderne 
paa  det  franske  Præsteskab.  Med  Clemens  V  begynder  en 
ganske  ny  Periode.  At  fremmede  vare  Herrer  i  Rom  i 
Kraft  af  den  kirkelige  Regering,  som  Rom  selv  havde  ud- 
nævnt, var  ganske  naturligt  og  saas  hyppig;  man  havde 
ligeledes  set  Kirkefyrster  opholde  sig  i  længere  Tid  borte 
fra  deres  Hovedstad ;  men  hverken  i  det  ellevte,  tolvte  eller 
trettende  Aarhundrede  havde  den  Tanke  kunnet  vinde  Ind- 
pas hos  nogen,  at  Paven  kunde  lade  sig  krone  andensteds 
end  i  Rom,  ikke  vise  sig  i  Rom  under  hele  sin  Regering 
og  vælge  sig  en  Hovedstad  uden  for  Italien  til  Udøvelsen  af 
sin  dobbelte  Herskerniyndighed.  Og  dog  var  det  netop  det, 
Clemens  V  gjorde,  ikke  paa  Grund  af  en  bestemt  forud 
anlagt  Plan,  men  af  en  Slags  Nødvendighed.  Stridig- 
hederne i  Italien  og  de  voldsomme  Uroligheder  i  Rom  havde 
gjort  Pavens  Ophold  i  denne  Stad  næsten  umuligt.  Desuden 
havde  Bonifacius  VIII  ved  sine  voldsomme  Overgreb  for 
bestandig  umuliggjort  den  Politik,  de  mægtige  Paver  i 
Middelalderen  med  Hæder  havde   fulgt.     Clemens  V  skabte 

ikke  selv  sin  Stilling,  men  fandt  sig  i  den;  han  var  ikke 
sin  Tid  overlegen,  han  rettede  sig  efter  de  herskende  Strom- 
ninger,  og  denne  Føjelighed  førte  ham  til  et  i  Sandhed 
uhørt  Held. 

Bertrand  de  Got  fodtes  paa  Slottet  Villandraut,  nær 
ved  Uzeste,  i  Landskabet  Bazas.  Hans  Familie  hørte  til 
Egnens  fornemste  Adel;  Farfaderen,  Arnaud  Garcias  de 
Got,  var  Broder  til  G.  Benquet,  som  1166  var  Biskop  i 
Bazas.  Faderen ,  Béraud  Garcias  de  Got,  var  Herre  til 
Uzeste  og  Villandraut,  og  hans  Broder  var  Biskop  i  Agen. 
Bertrands  ældre  Broder  Béraud  var  gaaet  forud  for  ham 
paa  den  kirkelige  Lobebane,  og  efter  at  have  været  Ærke- 
biskop i  Lyon  og  Kardinal  i  Albano  blev  han  i  1295  af 
Paven  sendt  som  Legat  til  Frankrig  tillige  med  Simon, 
Biskop  af  Palæstrina,  for  at  mægle  Fred  mellem  England 
og  Frankrig. 

Bertrand,  om  hvem  denne  Afhandling  drejer  sig,  blev 
ordineret  i  Bordeaux.  Man  kjender  kun  lidt  til  hans 
Studier;  man  véd  kun,  at  han  i  Orleans,  rimeligvis  under 
Ledelse  af  Pierre  de  la  Chapelle,  erhvervede  sig  de  juridiske 
Kundskaber,  som  synes  at  have  udgjort  den  grundigste  Del 
af  hans  Undervisning.  Man  siger,  at  han  ogsaa  studerede 
de  skjonne  Videnskaber  i  Toulouse,  hvorimod  hans  Ophold 
ved  Universitetet  i  Bologna  synes  mindre  sikkert.  Han  be- 
gyndte med  at  være  Domherre  ved  Kirken  i  Bordeaux;  der- 
paa  blev  han  Generalvikar  for  sin  Broder,  Ærkebispen  af 
Lyon,  og  endelig  pavelig  Dommer.  I  1295  udnævntes  han 
til  Biskop  af  Comminges  og  blev  i  1299,  uden  Tvivl  ved 
sin  Broders  Lidflydelse,  forflyttet  til  Ærkebispesædet  i 
Bordeaux. 

Bertrand  de  Got  var  ikke  Kongen  af  Frankrigs  Under- 
saat;  i  den  Krig,  som  fortes  mellem  England  og  Frankrig 
i  1295,  stod  han  afgjort  paa  Englændernes  Side.  Karl  af 
Valois,  der  ved  sin  Grusomhed,  sin  hovmodige  Karakter  og 
sin  Mangel  paa  Klogskab  skaffede  Frankrig  mange  Fjender, 

var  ogsaa  Skyld  i.  at  Bertrand  de  Got  fattede  et  levende 
Fjendskab  til  Franskmændene.  Det  synes  desuden,  som  om 
Karl  paa  sit  Felttog  i  Omegnen  af  Bordeaux  i  bøj  Grad 
har  krænket  Ærkebispen  af  Comminges.  Der  maatte  ganske 
særlige  Omstændigheder  til,  for  at  denne  Gascogner,  Frank- 
rigs Fjende,  tilsyneladende  skulde  sælge  sig  med  Hud  og 
Haar  til  Kong  Philip.  Vi  ville  for  Resten  faa  at  se,  at 
det  kun  var  tilsyneladende,  og  at  Bertrand  de  Got,  hver 
Gang  han  følte  sig  fri,  optraadte  som  Modstander  af  det 
Dynasti,  der  fra  Begyndelsen  af  havde  krænket  ham 
saa  dybt. 

I  den  store  Kamp  mellem  Philip  og  Bonifacius  var 
Bertrand  de  Got  en  af  de  Mænd,  som  mest  aabenlyst 
stillede  sig  paa  Pavens  Side;  vi  finde  hans  Navn  blandt  de 
Prælaters,  som  i  1302,  til  Trods  for  Kongens  Trusler, 
droge  til  det  Concilium,  Paven  havde  sammenkaldt  i  Bom. 
Fra  denne  Rejse  til  Italien,  hvor  han,  som  det  synes,  var 
udsat  for  store  Farer,  bevarede  han  Minder,  der  vende  til- 
bage i  flere  Handlinger  fra  hans  Regeringstid;  i  Rom 
sluttede  han  mange  Forbindelser,  og  det  i  begge  Partier; 
man  lagde  Mærke  til  hans  smidige,  velvillige  Væsen,  og 
allerede  den  Gang  vandt  han  de  Venner,  som  senere  skulde 
lofte  ham  paa  Pavestolen. 

Kardinalkollegiet  reddede,  som  bekjendt,  Stillingen  efter 
Bonifacius  VIIl's  Død  ved  hurtig  at  vælge  Benedikt  XI,  en 
from  Mand,  der  stod  uden  for  Politiken;  men  efter  Benedikts 
uventede  Dod  i  Perugia  (6te  Juli  1304)  blev  Kampen 
mellem  Ultramontanerne  og  Kongen  af  Frankrigs  Parti 
heftigere  end  nogen  Sinde.  I  næsten  et  helt  Aar  kæmpede 
de  to  lige  stærke  Partier  med  hinanden;  Familien  Gaétani 
forlangte  en  Italiener,  der  ærede  Bonifacius's  Minde;  Fa- 
milien Colonua  vilde  vælge  en  Franskmand,  der  var  Kongen 
hengiven.  Endelig  blev  man  træt  af  Kampen  og  sluttede 
en  Akkord;  Italienerne  indvilligede  i  at  tage  en  Pave  fra 
Frankrig,    men    paa    den    Betingelse,    at    de    selv   maatte 

udpege  tre  Ærkebiskopper,  blandt  bvilke  Kardinalerne  af 
det  franske  Parti  skulde  forpligte  sig  til  at  vælge.  Natur- 
ligvis indstillede  Italienerne  Mænd,  som  vare  deres  eget 
Parti  hengivne  og  fjendtlig  stemte  mod  Kongen.  Øverst 
paa  Listen  stod  Bertrand  de  Got,  hvis  tvivlsomme  Natio- 
nalitet, Had  til  Frankrig  og  Taknemmelighedsgjæld  til 
Bonifacius  vare  Italienerne  en  tilstrækkelig  Garanti  for 
hans  Troskab. 

Den  dygtige  Kardinal  de  Prato,  Kongens  hengivne  Til- 
hænger, som  flere  Gange  havde  Kirkens  Skæbne  i  sine 
Hænder,  afgjorde  Valget;  han  kjendte  Bertrand  de  Got  som 
en  ærgjerrig  og  egennyttig  Mand,  der  var  i  Stand  til  at 
glemme  sit  Nag,  naar  han  saae  sin  Fordel  derved,  og  han 
indsaae,  at  man  ved  at  vælge  ham  paa  én  Gang  vilde  til- 
fredsstille Modpartiet  og  dog  i  Virkeligheden  skaffe  sig  selv 
Sejren.  Kongen  blev  uden  Tvivl  raadspurgt,  og  skjont  de 
Bestikkelser,  han  er  bleven  beskyldt  for,  ere  ubevislige,  har 
der  sikkert  fundet  en  hemmelig  Overenskomst  Sted.  Kongen 
skrev  et  særdeles  venskabeligt  Brev  til  Ærkebispen  af 
Bordeaux,  og  denne  forligede  sig  med  Karl  af  Valois.  At 
Kongen  og  hans  Parti  skulde  have  fuldstændig  Absolution, 
og  at  alle  pavelige  Buller,  der  vare  krænkende  for  Frankrig, 
skulde  tilintetgjores,  borte  til  de  Punkter,  Bertrand  de  Got 
forud  maatte  indrømme,  maaske  endogsaa  Processen  mod 
Bonifacius's  Minde,  Paa  disse  Betingelser  gav  Kongen  sit 
Samtykke  til  hans  Valg;  den  5te  Juni  1305  blev  Bertrand 
de  Got  udnævnt  til  Pave,  og  Kardinalernes  Konklave  i 
Perugia  sendte  øjeblikkelig  tre  af  Kirkens  Tjenere  til  Bordeaux 
for  at  bringe  ham  det  Brev,  hvori  hans  Udvælgelse  blev 
ham  meddelt. 

Disse  Udsendinge  bragte  ham  ligeledes  et  Brev,  hvori 
det  hellige  Kollegium  bad  ham  øjeblikkelig  at  komme  til 
Rom  og  tage  Pavestolen  i  Besiddelse  og  forestillede  ham 
de  Farer,  der  truede  den  romerske  Kirkes  timelige  Magt. 
Det  lader  til,  at  Kardinalerne  havde  en  Mistanke  om,  hvad 

der  vilde  ske,  og  indsaa,  at  de  havde  begaaet  en  Uforsigtig- 
hed ved  at  vælge  eu  Prælat  fra  hinsides  Bjærgene  til  Biskop 
og  Fyrste  i  Rom. 

Ærkebispen  af  Bordeaux  var  paa  en  Visitatiousrejse  i 
sin  Provins  og  modtog  Efterretningen  om  sit  Valg  i  Lusignan 
i  Poitou.  Han  vendte  øjeblikkelig  tilbage  til  Bordeaux, 
hvor  han  holdt  et  højtideligt  ludtog  den  15de  Juli.  Den 
21de  ankom  Kollegiets  Udsendinge  og  overrakte  Ærkebispen 
hans  Udnævnelse;  han  erklærede,  at  han  vilde  antage  Navnet 
Clemens  og  begyndte  fra  nu  af  at  optræde  som  Pave.  Op- 
fordringen til  at  drage  til  Rom  besvarede  han  aldeles  ikke, 
og  uden  at  man  kan  sige,  at  han  strax  tog  den  Beslutning 
aldrig  at  besøge  Italien,  ansaa  han  det  dog  ingenlunde  for 
belejligt  at  optage  den  Kamp,  hvori  Bonifacius  var  bukket 
under  til  Trods  for  sin  Dristighed,  og  Benedikt  til  Trods 
for  sin  Fromhed. 

Clemens  V  havde  hverken  megen  Aand  eller  meget 
Hjærte,  men  han  var  en  klog  og  dygtig  Mand.  Han  indsaa 
meget  godt,  at  hans  Stilling  i  Rom  eller  Perugia  vilde 
blive  lige  saa  uholdbar  som  hans  Forgængeres.  Byen  Rom 
var  den  uroligste  af  de  italienske  Republikker,  og  Campagnen 
var  bleven  til  en  Ørken,  som  det  var  farligt  at  rejse 
igjennem.  Man  kan  ikke  paa  én  Gang  spille  to  mod- 
stridende Roller,  og  naar  Italien  hengav  sig  til  dette 
glimrende  æventyrlige  Liv,  hvoraf  Renaissancen  skulde  frem- 
gaa,  kunde  det  ikke  samtidig  gjere  Fordring  paa  at  bevare 
sit  gejstlige  Herredomme  over  Kristenheden.  Italien  har 
altid  paa  sit  politiske  Livs  Bekostning  maatte  kjobe  dette 
Herredømme;  Kristenheden  kan  afstaa  sine  Rettigheder  til 
en  Sort  Leviter,  men  paa  den  Betingelse,  at  Levi  Stamme 
ikke  nærer  verdslig  Ærgjerrighed  og  forer  et  profant  Liv. 
Det  var  Italien  selv,  som  havde  udjaget  Pavedømmet  af  sit 
Skjød  og  gjort  Opholdet  i  Rom  til  det  utaaleligste  Fangen- 
skab for  Paverne ;  men  næppe  havde  Kirken  gjort,  hvad  der 
var  naturligt,  for  Italien  protesterer  og  vil  have  dette  Pave- 


Clemens  V  og  Pavedømmet  uden  for  Italien.  115 

dømme  tilbage,  som  det  havde  behandlet  saa  slet.  Hvilken 
Urimelighed !  Italien  havde  Ret  til  at  sige  til  den  katholske 
Kirke:  Vi  ville  ikke  mere  bære  de  Byrder,  I  paalægge  os; 
men  det  havde  ikke  Ret  til  at  fordre  Forrettighederne  uden 
Byrderne.  Clemens  V  var  ingenlunde  Italiens  Fjende,  som 
nogle  Skribenter  have  paastaaet;  hvis  hans  Politik  var 
lykkedes,  vilde  den  tvært  imod  have  været  meget  fordel- 
agtig for  Italien,  som  derved  vilde  have  faaet  Frihed  til  at 
udvikle  sig  som  Nation ,  hvilket  Pavedømmets  Nærværelse 
nødvendigvis  maatte  hindre. 

Henimod  Slutningen  af  Avgust  Maaned  forlod  Clemens  V 
Bordeaux  og  rejste  til  Lyon,  hvor  han  havde  bedet  Kardina- 
lerne møde  til  hans  Kroning.  Rejsen,  som  gik  for  sig  paa 
det  prægtigste,  havde  en  aldeles  profan  Karakter;  i  Mont- 
pellier kom  Jakob  II  af  Aragonien  og  Jakob  I  af  Mallorca 
for  at  hilse  paa  Paven.  Den  første  bragte  ham  personlig 
sin  Hyldest  fra  sit  Kongerige  Sardinien  og  Corsica,  og  de 
sluttede  sig  derpaa  til  hans  Følge  for  at  begive  sig  til 
Lyon.  Denne  By,  hvor  allerede  Innocents  IV  havde  opholdt 
sig,  og  hvor  der  to  Gange  var  blevet  holdt  Concilier,  syntes 
paa  Grund  af  sin  halv  uafhængige  Stilling  og  sin  Beliggen- 
hed særdeles  vel  skikket  til  at  blive  Pavens  Hovedstad,  og 
det  var  ogsaa  forst  efter  megen  Vaklen,  at  denne  Ære  til- 
faldt Avignon. 

Kardinalerne  bleve  i  høj  Grad  nedslaaede,  da  de  mod- 
toge Pavens  Befaling  om  at  begive  sig  til  Lyon;  de  indsaa, 
at  de  vare  forte  bag  Lyset.  »I  har  naaet  Eders  Hensigt« 
sagde  den  gamle  Kardinal  Rosso  Orsini,  Kollegiets  De- 
kanus,  til  Kardinal  de  Prato;  »nu  forer  I  os  hinsides 
Bjærgene;  men  det  vil  vare  længe,  før  Kirken  vender  til- 
bage til  Italien;  jeg  kjender  Gascognerne«.  Ikke  desto 
mindre  droge  de  afsted.  Clemens  havde  ligeledes  indbudt 
Kongen  af  Frankrig,  Kongen  af  England  og  alle  andre 
regerende  Fyrster  til  sin  Kroningsfest.  Man  havde  aldrig 
set  en  saadan  Pragt ;  Udstyrelsen  af  den  nye  Paves  Værelser 

overgik  i  Kostbarhed  alt,  hvad  man  den  Gang  kunde  tænke 
sig.  Kongen  af  England  havde  sendt  ham  et  Bordservice, 
der  var  helt  af  Guld.  Aldrig  før  havde  man  set  en  saa 
prægtig  Forsamling  af  Konger  og  Fyrster,  og  den  Folke- 
masse, som  var  kommen  til  Lyon  for  at  betragte  Festen, 
var  uhyre. 

Højtideligheden  fandt  Sted  i  Kirken  Sankt  Just,  Søn- 
dagen den  Ude  November  1305.  Kardinal  Rosso  satte 
Pavekronen,  som  en  Kammerherre  havde  bragt  til  Lyon,  paa 
Clemeus's  Hoved;  derpaa  fandt  det  store  Triumftog  Sted, 
hvormed  en  pavelig  Kroningsfest  plejer  at  slutte.  Paven 
drog  frem  til  Hest  med  den  tredobbelte  Krone  paa  Hovedet; 
en  samtidig  Kronnikeskriver  siger,  at  han  lignede  Kong 
Salomon  med  Diademet  om  Panden.  Kongen  af  Frankrig 
gik  forst  ved  Siden  af  Hesten  og  førte  den  ved  Tøjlen,  og 
senere  viste  Kongens  Brødre,  Karl  af  Valois  og' Ludvig  af 
Evreux,  tillige  med  Hertugen  af  Bretagne  Paven  den  samme 
Ære.  Alle  de  Steder,  hvorfra  man  kunde  se  dette  sjældne 
Skuespil,  vare  bedækkede  med  Folk ;  men  pludselig  styrtede 
eu  Mur,  belæsset  med  Tilskuere,  sammen,  netop  i  det 
Øjeblik,  da  Paven  red  forbi.  Clemens  blev  kastet  af  Hesten, 
dog  uden  at  blive  saaret.  Kronen  faldt  af  hans  Hoved,  og 
en  kostbar  Karfunkel  løsnede  sig  og  rullede  ud.  Karl  af 
Valois  blev  saaret,  og  Hertugen  af  Bretagne,  Gaillard  de 
Got,  en  af  Pavens  Brødre,  Kardinal  Rosso  og  tolv  andre 
Personer  af  Følget  mistede  Livet. 

Den  23de  November  holdt  Clemens  sin  første  pavelige 
Messe;  men  disse  fromme  Fester  skjulte  kun  slet  det  bitre 
Had  mellem  de  to  Partier;  under  det  Gilde,  Paven  gjorde 
efter  Messen,  opstod  der  Strid  mellem  hans  og  Kardinaler- 
nes Folk;  det  kom  til  Haandgribeligheder,  og  en  af  Pavens 
Brødre  blev  dræbt  i  Kampen.  Alt  dette  var  et  slet  Varsel, 
og  onde  Tunger  mente,  at  disse  Ulykker  vare  en  Straf, 
fordi  Valget  var  sket  mod  Guds  Vilje. 

I  Lyon  fandt  de  politiske  Forhandlinger  mellem 
Paven  og  Kongen  virkelig  Sted,  som  Sagnet  har  henlagt  til 
et  eller  andet  ode  Kloster  ved  Saint-Jean-d'Angely.  Kongen 
yndede  store  Planer,  og  hans  fortrolige  bestyrkede  ham 
deri;  for  at  skjule  sine  ærgjerrige  Hensigter  under  en 
tilsyneladende  Iver  for  Kirkens  Vel,  gav  han  til  Paaskud, 
at  han  vilde  begynde  et  nyt  Korstog.  Naar  Kongen  af 
Frankrig  var  Anfører  i  den  hellige  Krig  raadede  han  nemlig 
over  hele  Kristenhedens  Vaabenmagt  og  over  alle  de  gejst- 
lige Indtægter;  han  var  Evropas  midlertidige  Voldgiftsmand 
og  Dommer  i  alle  Stridigheder,  som  kunde  forsinke  det 
fælles  Foretagende;  det  Kejserdomme,  som  Karl  den  store 
"havde  skabt,  tilfaldt  da  i  Virkeligheden  Frankrig,  og  selv  det 
græske  Kejserrige  kom  i  Hænderne  paa  det  kapetingisjje 
Hus  og  sikrede  ham  det  almindelige  Herredomme. 

Allerede  i  de  forste  Dage  efter  Pavevalget  havde  Philip 
sendt  to  Ambassadører  til  Clemens  for  at  meddele  ham  sine 
Planer  i  den  hemmelighedsfulde  Form,  som  han  sædvanlig 
brugte.  Paven  havde  undgaaet  at  svare  derpaa;  men  i 
Lyon  kom  det  til  personlige  Forhandlinger  mellem  dem. 
Clemens  maatte  smile  ad  flere  af  de  Planer,  som  blove  ham 
forelagte;  lige  saa  lidt  som  Philip  ønskede  han  et  Korstog, 
og  langt  fra  at  stræbe  efter  Udvidelsen  af  Frankrigs  Magt 
var  han  bestemt  paa  at  lægge  alle  mulige  Hindringer  i 
Vejen  derfor.  Det  Punkt,  som  laa  Philip  den  smukke  mest 
paa  Hj ærtet,  var  Tilbagekaldelsen  af  alle  de  Bandbuller, 
Bonifacius  havde  udstedt  mod  Frankrig,  og  i  den  Retning 
lovede  Clemens  alt.  iled  Hensyn  til  den  Proces,  Kongen 
onskede  at  fore  mod  den  gamle  Paves  Minde,  gav  han  intet 
bestemt  Afslag;  skjout  det  ikke  gjaldt  om  mindre  end  at 
stemple  en  af  hans  Forgængere  som  Kjætter  og  Udøver  af 
Simoni,  synes  det  ikke  at  have  rørt  ham  meget.  Maaske 
haabede    han    at    slippe    fra  sine  Løfter   og  ved  andre  Ind- 

rønimelser  bevæge  Kongen  til  at  opgive  en  saa  unyttig  og 
frugteslos  Æresoprejsning. 

Clemens's  første  Handling  som  Pave  viser,  at  de  mindre 
Anliggender  optoge  ham  fuldkommen  saa  meget  som  de 
større.  Han  havde  forhen  haft  megen  Ærgrelse  af  den 
Strid,  der  herskede  mellem  Ærkebispesæderne  i  Bordeaux 
og  Bourges,  om  hvilket  der  skulde  have  Forrangen  fremfor 
det  andet;  nu  skyndte  han  sig  at  give  sin  forhenværende 
Kirke  i  Bordeaux  fuldkommen  Ret  og  afsatte  med  Haardhed 
Biskoppen  af  Poitiers,  Gautier  de  Bruges,  som  havde  været 
imod  ham.  Gautier  dode  kort  efter  og  forlangte  før  sin 
Død  at  blive  begraven  med  et  beskrevet  Pergament  i 
Haanden,  hvori  han  appellerede  til  Gud  og  et  fremtidigt 
Concilium  mod  den  uretfærdige  Dom,  der  havde  ramt  ham. 

Franskmændenes  eller  Gascognernes  Sejr  var  endnu 
usikker,  og  hvis  Clemens  var  dod  i  dette  Øjeblik,  vilde 
Partierne  atter  have  staaet  lige;  men  den  15de  December 
blev  Frankrigs  Sejr  uigjenkaldelig  befæstet  ved  et  nyt  Kar- 
dinalvalg; Clemens  gjorde  sig  aldeles  ingen  Skrupler  over 
at  tage  meget  Hensyn  til  sine  personlige  Forbindelser,  og 
blandt  de  ni  franske,  som  han  valgte,  vare  hans  Brodersøn, 
Kaimond  de  Got,  hans  fordums  Lærer,  Pierre  de  la  Chapelle 
og  flere  andre  af  hans  Slægtninge  og  Venner.  Tre  af  Kar- 
dinalerne skyldte  maaske  deres  Fortjenester,  at  de  bleve 
valgte ;  dog  havde  Kongens  Anbefaling  vistnok  ogsaa  virket 
der  til.  Den  tiende  Udnævnelse  faldt  paa  Englænderen, 
Thomas  af  York,  Kong  Edvards  Skriftefader.  Saaledes 
foregik  en  af  de  voldsomste  Omvæltninger  i  den  romerske 
Kirke,  Historien  har  at  opvise.  Italienerne  kom  fuldstændig 
i  Minoritet,  Gascognerne  og  Limousinerne  fik  en  betydelig 
Overvægt,  og  da  de  nye  Kardinaler  baade  besade  Dygtighed 
og  Lyst  til  at  forfølge  deres  verdslige  Fordel,  dannede  der 
sig  snart  en  Slags  Selskab,  som  i  Forening  drog  Nytte  af 
Kristenhedens    uudtømmelige    Fond.       Gregor   VIl's    store 

Drøm  var  ganske  tilintetgjort,    og  Philip  den  smukkes  Sejr 
over  Pavedømmet  var*  en  uigjenkaldelig  Kjendsgjerning. 

Ved  Besættelsen  af  Bispestole  og  andre  vigtige  gejst- 
lige Stillinger  gav  Pave  Clemens  ligeledes  efter  for  den 
Lyst,  han  havde  til  at  anbringe  sine  Slægtninge  og  Lands- 
mænd. Kongens  Anbefaling  var  almægtig,  og  Bispestolene 
bleve  saaledes  besatte  med  Tjenere  af  Kongen,  der  vel 
vare  lærde  Klerke,  men  vante  til  ganske  at  boje  sig  for 
Kongemagten.  Universitetet  i  Paris  triumferede,  og  da  de 
fleste  af  de  gejstlige,  som  udgik  der  fra,  vare  af  fattig 
Herkomst  og  havde  svunget  sig  i  Vejret  ved  Arbejde  og 
Dygtighed,  vænnede  man  sig  til  den  Tanke,  at  Studier,  især 
Studier  af  den  kanoniske  Ket,  forte  til  de  hejeste  Stillinger 
i  Verden.  Dog  var  det  bedste  Middel  til  at  stige  i  Kirken 
ikke  blot  at  tjene  Kirken,  men  ogsaa  Kongen;  thi  det 
viste  sig,  at  Bispestole  og  Purpurkaaber  uddeltes  som  Be- 
lønning for  Tjenester,  der  vare  blevne  ydede  Kongen  i 
den  Krig,  hvis  Maal  det  var  at  fængsle  Paven  og  ydmyge 
Pavedømmet. 

Philip  og  Clemens  stode  i  dette  Øjeblik  i  den  bedste 
Forstaaelse,  og  Pavens  Eftergivenhed  kjendte  ingen  Grænser. 
Kongen  herskede  i  Kirken,  og  hans  Skatkammer  fyldtes 
med  gejstlige  Indtægter.  Slægten  Colonna  blev  gjenindsat 
i  alle  sine  Værdigheder;  den  1ste  Januar  1306  udstedte 
Paven  to  Buller,  som  aldeles  tilbagekaldte  og  annullerede 
dem,  Bonifadus  havde  udslynget  mod  Frankrig,  og  udslettede 
det  sidste  Minde  om  dem. 

Clemens  tilbragte  den  største  Del  af  Vinteren  1305— 
1306  dels  i  Lyon  og  dels  paa  Slottet  Marion  i  Saint-Genis- 
Laval,  hvor  Hertug  Robert  af  Kalabrien  kom  til  ham  for 
paa  sin  Faders,  Karl  den  andens,  Vegne  at  aflægge  Lens- 
eden.  En  Mængde  Anliggender  ordnedes,  og  man  talte 
meget  om  de  uhyre  Summer,  Biskopperne  og  Abbederne  i 
Frankrig  maatte  betale  til  Paven.  Disse  Anliggender  op- 
toge   aldeles   Pavens    Interesse,    og    han    laante    kun    ad- 

spredt  Øre  til  de  Rygter,  som  uaaede  ham  fra  Italien. 
Anarkiet  havde  dér  naaet  sit  Hojdepunkt;  de  sorte  og  de 
hvide,  Florentinerne  og  Pistorias  Befolkning  forjagede,  be- 
lejrede og  myrdede  hinanden;  Paven  sendte  Kardinal  Na- 
poleon Orsini  der  hen,  men  uden  mindste  Virkning;  Ita- 
lienerne have  aldrig  taget  sig  en  Bandlysning  meget  nær, 
og  den  mistede  ganske  sin  Kraft,  naar  den  kom  fra  den 
franske  Pave,  der  var  magtesløs  og  i  Grunden  ligegyldig  for 
deres  Stridigheder. 

For  en  Forms  Skyld  lod  man ,  som  om  man  beskæf- 
tigede sig  med  Korstoget,  og  Korstoget  bestod  da  især  i 
Krigen  med  Konstantinopel;  men  hverken  Kongen  eller 
Paven  tænkte  for  Alvor  derpaa.  Vi  have  Breve,  som  Paven 
har  skrevet  om  denne  Sag  til  Fyrst  Philip  af  Tarent,  til 
Frederik  af  Sicilien  og  til  Republikkerne  Genua  og  Venedig. 
Venedig  tog  tilsyneladende  Tingen  alvorlig  og  gav  sig  atter 
til  at  true  Konstantinopel;  men  Genua  sluttede  sig  nøjere 
end  nogen  Sinde  til  det  græske  Kejserrige.  Karl  afValois, 
hvem  hele  Udbyttet  af  denne  indbildte  Krig  var  tiltænkt, 
var  Sjælen  i  Planerne,  som  hans  Udygtighed  sikkert  vilde 
have  bragt  til  at  slaa  fejl,  hvis  man  nogen  Sinde  havde  be- 
gyndt paa  at  udføre  dem.  Det  hele  indskrænkede  sig  til 
besynderlige  Udkast,  og  det  var  ofte  Kirkens  værste  Fjen- 
der, som  Nogaret  og  Du  Bois,  der  optraadte  som  Pavens 
Raadgivere.  Det  eneste,  som  det  førte  til,  var,  at  Kongen 
erholdt  Ret  til  i  to  Aar  at  tage  Tiende  af  alle  det  franske 
Præsteskabs  Godser  for  at  bekoste  en  Udrustning,  han  aldrig 
havde  i  Sinde  at  foretage. 

Henimod  Midten  af  Februar  forlod  Clemens  Lyon,  ikke 
for  at  besoge  Italien,  men  for  at  vende  tilbage  til  Bordeaux 
over  Måcon,  Dijon,  Bourges,  Limoges  og  Perigueux.  Denne 
Rejse  var  forfærdelig  byrdefuld  for  de  gejstlige,  som  han 
besøgte  paa  sin  Vej.  I  Cluny  især,  hvor  Clemens  opholdt 
sig  i  fem  Dage,  blev  Klosteret  aldeles  udplyndret;  man 
talte  ikke  om  andet  end  om  den   nye  Paves  vanvittige  Ud- 

gifter;  hans  Hof  havde  intet  gejstligt  ved  sig;  Kirker  og 
Klostre  bleve  brandskattede.  Gilles  de  Rome,  Ærkebisp  i 
Bourges,  hvis  eneste  Fejl  vai',  at  han  havde  været  i  Strid 
med  Clemens,  medens  denne  var  Ærkebisp  i  Bordeaux,  blev 
bragt  til  den  yderste  Fattigdom. 

Mod  Kongen  af  England  viste  Paven  sig  lige  saa 
føjelig  som  mod  Kongen  af  Frankrig.  Naar  den  engelske 
Monark  beklagede  sig  over  en  eller  anden  Biskop,  blev 
denne  uden  Skaansel  afsat;  i  Paaskeugen  1306  offentliggjorde 
Kong  Edvard  I  en  pavelig  Bulle,  som  loste  ham  fra  den 
Ed,  han  havde  givet  sine  Undersaatter  om  at  befæste  deres 
Frihed.  Paven  tillod  ligeledes  Kongen  at  tage  Tiende  i  to 
Aar  for  at  gjore  Forberedelser  til  Toget  til  det  hellige 
Land;  men  til  Gjengjæld  fordrede  han  et  Aars  Indtægter 
af  alle  de  gejstlige  Embeder,  som  bleve  ledige  i  England  i 
de  to  forste  Aar. 

Clemens  tilbragte  Resten  af  Aaret  1306  i  Bordeaux; 
hans  Hofstats  Fordringer  overgik  alle  Grænser,  og  den 
franske  Kirke  maatte  betale  sin  Sejr  dyrt.  I  Juni  Maaned 
forsamlede  Frankrigs  Prælater  sig  paa  flere  Steder  for 
at  overveje,  hvad  de  skulde  gjøre  mod  disse  overvældende 
Byrder.  De  henvendte  sig  til  Kongen  og  hans  Raad,  og 
Kongen  sendte  Miles  des  Noyers,  Marskalk  af  Frankrig, 
tillige  med  to  andre  Riddere  til  Paven  for  at  overbringe 
ham  disse  Klager.  Clemens  undrede  sig  over,  at  Prælater, 
som  for  Størstedelen  havde  været  hans  Venner,  for  han  blev 
Pave,  ikke  havde  henvendt  sig  direkte  til  ham  med  deres 
Klager,  men  lovede  at  straffe  sine  Folks  Overgreb,  naar  de 
kom  til  hans  Kundskab.  »Vi  ville  ikke  paastaa,«  sagde 
han,  »at  vort  Hus  er  mere  retfærdigt  end  Noahs,  hvor  der 
blandt  de  otte  udvalgte  Mænd  fandtes  én  ugudelig,  eller  at 
det  skulde  være  mere  helligt  end  Abrahams,  hvor  man  ogsaa 
finder  ugudelige,  eller  mere  fuldkomment  end  Isaks,  hvis 
Efterkommere    til    Dels    vare    ugudelige,    og    dog     bleve 

hverken  Noah,    Abraham    eller  Isak  derfor   dømte«.     (27de 
Juli  1306). 

En  ydre  Omstændighed  gjorde  imidlertid  mere  Virkning 
paa  Clemens  end  Kongens  Forestillinger  og  den  katholske 
Kirkes  Klager;  han  blev  i  Efteraaret  1306  angreben  af  en 
alvorlig  Sygdom.  Et  Liv,  fuldt  af  anstrængende  Forretninger, 
Fornøjelser  og  Fester,  havde  udtømt  hans  Kræfter;  han 
undgik  kun  lige  Døden  og  var  næsten  et  helt  Aar  over- 
ordentlig svag.  Han  troede  at  være  ramt  af  Guds  Dom  og 
forbedrede  sig  i  det  mindste  for  nogen  Tid:  især  tyngede 
Misbrugen  af  de  gejstlige  Beneficier  paa  hans  Samvittighed; 
de  specielle  Bevillinger  vare  nær  ved  at  opsluge  den  al- 
mindelige Ket.  Under  sin  Rekonvalescents  udstedte  Clemens 
derfor  en  Bulle,  hvori  han  erklærede,  at  han  havde  fattet 
den  Beslutning  for  Fremtiden  ikke  at  give  den  Slags 
særlige  Gunstbevisninger.  Ogsaa  i  andre  Retninger  synes 
haus  Samvittighedsnag  at  have  bevirket  en  heldig  Forandring, 
thi  fra  den  Tid  af  blev  hans  Styrelse  mere  retfærdig;  for 
Resten  hvilede  Forretningerne  i  et  helt  Aar  paa  Grund  af 
hans  Sundhedstilstand. 

Philip  den  smukkes  utrættelige  Virkelyst  kunde  imid- 
lertid ikke  bruge  en  syg  Pave.  Uden  at  tage  Hensyn  til 
de  Undskyldninger,  Clemens  grundede  paa  sit  svage  Helbred, 
drev  han  paa  Udforeisen  af  de  store  Planer,  hvorom  han 
han  havde  talt  med  ham  i  Lyon.  Han  sendte  uophørlig 
Ambassadører  til  Paven,  og  den  ene  var  næppe  færdig,  før 
den  næste  begyndte.  Kongens  Skrivelser  ere  i  Almindelig- 
hed hensynsløse  og  affattede  i  en  bydende  og  dunkel  Stil; 
man  foler,  at  Paven  endnu  trykkes  af  de  Forpligtelser,  han 
har  paataget  sig.  Især  antog  Tempelherresagen  en  Ud- 
strækning, som  Clemens  anstrængte  sig  for  at  hemme. 

Allerede  paa  det  første  Mode  mellem  Paven  og  Kongen 
i  Lyon  1305  havde  der  været  Tale  om  dette  vigtige  Spørgs- 
maal,  som  mere  og  mere  udelukkende  optog  Philip  og  hans 
Raadgivere.     Tanken   om   at   nedlægge  Tempelherreordenen 

var  i  sig  selv  retfærdig  og  lovlig,  tlii  efter  Indtagelsen  af 
de  sidste  kristne  Fæstninger  i  S3'rien  havde  Ordenen  ikke 
mere  nogen  Grund  til  at  bestaa,  og  denne  Krigsmagt,  der 
stod  uden  for  Nationerne  og  var  overordentlig  mægtig, 
hindrede  Tidens  første  Trang,  Dannelsen  af  en  Stat.  De 
utallige  Gavebreve,  som  daglig  udstedtes  til  Fordel  for 
Kampen  mod  de  vantro,  vare  kun  tilsyneladende  gode 
Gjerninger:  egentlig  gjaldt  det  om  at  opnaa  Beskyttelsen  af 
det  store  Samfund,  som  strakte  sig  over  hele  Kristenheden, 
De,  som  intet  havde  at  give,  gave  sig  selv ;  de  bleve  Tempel- 
herrer, aflagde  Troskabseden,  og  til  Gjengjæld  beskyttede 
Ordenen  dem  mod  alle  Farer.  De  Farer,  som  truede  dem, 
kom  fra  Kongens  Bestillingsmænd,  og  det  var  den  ubehage- 
lige Side  ved  de  nye  nationale  Institutioner,  som  havde 
Vanskelighed  ved  at  befæstes.  Paa  denne  Maade  undslap 
de  lavere  stillede  Klasser  fra  deres  naturlige  Herrer,  der 
ofte  vare  meget  strænge,  og  selv  de  Folk,  der  tilhørte 
Klostre  og  Kirker,  stillede  sig  under  Tempelherrernes  Be- 
skyttelse; man  ser  ofte  Kirkerne  klage  hos  Kongen  over 
denne  Tilbojelighed,  som  berøvede  dem  Myndigheden  over 
deres  livegne.  Det  var  tydelig  nok  det  begyndende  Sam- 
funds Pligt  at  fjærne  saadanne  Misbrug;  men  det  var  den 
Gang  umuligt  ligefrem  at  nedlægge  Ordenen  og  inddrage 
dens  Gods  til  offentligt  Brug;  Philip  og  hans  Raadgivere 
raaatte  altsaa  for  at  naa  deres  Hensigt  tage  deres  Tilflugt 
til  List  og  anvende  den  grusomme  Fremgangsmaade ,  som 
Kirken  hundrede  Aar  tidligere  selv  havde  opfundet  mod 
sine  Fjender. 

Kongen  tog  imidlertid  mere  og  mere  heftig  fat  paa 
Sagen,  og  hans  Sendemænd  trængte  stærkt  ind  paa  Paven; 
men  denne  benyttede  sin  Sygdom  som  Paaskud  til  at  und- 
gaa  Philips  Fordringer.  Dog  gik  han  ind  paa  en  Sammen- 
komst, hvor  man  skulde  se  at  blive  enige  om  de  vigtige 
Spørgsmaal,  den  ærgjerrige  Konge  opkastede.  Desuden 
maatte  Clemens  finde  sig  i  mangfoldige  Indrømmelser.     Den 

Gang  Kongeu  under  Kroningsfesten  opholdt  sig  i  Lyon, 
havde  han  opnaaet  en  almindelig  Dispensation  for  sine 
Børn,  saa  at  de  inden  for  visse  Grænser  kunde  indgaa  For- 
bindelser, der  vare  forbudte  af  Kirken;  men  nu  var  dette 
ikke  mere  tilstrækkeligt;  Kongen  vilde  have  en  speciel 
Dispensation,  som  betryggede  hans  Sen  Philips  Ægteskab 
med  Johanne  af  Burgund  mod  enhver  fremtidig  Indsigelse. 
Paven  indvilligede  i  alt,  skjønt  ikke  uden  Forlegenhed ;  men 
han  blev  ikke  belønnet  derfor.  Han  ønskede,  at  Kongen 
skulde  vise  Forsonlighed  mod  England,  men  opnaaede  intet. 
Den  syvende  Januar  1307  skrev  han  et  Brev  til  Kongen, 
hvori  man  mærker  en  Modstand  mod  Kongens  ofte  ufor- 
skammede Fordringer ;  at  Kongen  gjærne  foretrak  at  anvende 
Sendemænd  af  den  laveste  Klasse,  gjorde  denne  Ufor- 
skammethed endnu  mere  pinlig.  Clemens  gjorde  Ind- 
sigelser og  forlangte  ansete  Mænd  til  Ambassadører  i  vigtige 
Anliggender. 

Foraaret  1307  gik  hen  med  Underhandlinger  om  den 
paatænkte  Sammenkomst.  Philip  foreslog,  at  de  skulde 
modes  i  Tours  eller  Poitiers  i  Midten  af  April  eller  Be- 
gyndelsen af  Maj;  Kardinalerne  ved  Pavens  Hof  foretrak 
Toulouse.  Clemens  undskyldte  sig  med  sit  svage  Helbred; 
han  havde  hørt,  at  Klimaet  i  Tours  var  usundt,  og  den 
Behandling,  hans  Tilstand  fordrede,  tillod  ham  ikke  at  følge 
sin  Lyst.  Til  sidst  enedes  man  om  Poitiers;  Paven  satte 
Kongen  Stævne  dér,  og  Sammenkomsten  fandt  virkelig  Sted 
kort  for  Paaske  samme  Aar. 

Det  blev  en  Art  Stænderforsamling  for  det  romanske 
Evropa.  Kongen  havde  naaet  sine  Ønskers  Maal;  omgiven 
af  Fyrster,  Konger  og  regerende  Hertuger  præsiderede  han 
i  Forsamlingen  og  optraadte  som  Kristenhedens  Overhoved; 
hele  Evropas  Opmærksomhed  var  i  nogen  Tid  henvendt  paa 
Poitiers.  Det  Maal,  Kapetingerne  havde  stræbt  efter  ved 
deres  kirkelige  Politik ,  syntes  at  være  naaet ;  Frankrig 
havde    sejret    paa   alle  Punkter.     Den    fremherskende   Plan 

hos  Philips  Raadgivere,  som  dels  bestod  i  at  at  indskrænke 
den  gejstlige  Mj^ndighed,  dels  i  at  overdrive  den  for  at 
stille  den  til  Kongens  Tjeneste  og  benytte  Baudlysning  i 
Steden  for  krigerske  Forholdsregler,  som  de  afskyede,  var  nu 
virkeliggjort. 

At  denne  Centralmagt,  der  optraadte  som  Voldgiftsmand 
i  Evropas  politiske  Stridigbeder,  havde  sine  gode  Sider, 
saas  ogsaa  i  dette  Tilfælde  til  Trods  for  Pavedømmets 
Decadence.  Clemens  gjorde  i  Poitiers  Ende  paa  de  heftige 
Kampe  mellem  Greverne  af  Foix  og  Armagnac,  ordnede  de 
svævende  Sporgsmaal  mellem  Frankrig  og  England  og 
mellem  Frankrig  og  Flandern,  og  afgjorde  Successions- 
spørgsmaalet  i  Ungarn  ved  at  indsætte  Karl  Kobert  af 
Aujou  til  Konge.  I  alle  Retninger  havde  Hensynet  til 
Frankrigs  Fordel  stor  Indflydelse  paa  Pavens  Domme,  Karl 
af  Valois  blev  udset  til  at  beklæde  Tronen  i  Konstantinopel, 
i  Fald  det  Korstog,  hvis  Anfører  han  skulde  være,  fik  et 
heldigt  Udfald.  Karl  den  halte,  Konge  af  Neapel,  betingede 
sig  forud  sin  Part  af  den  tilkommende  Erobring  og  blev 
foreløbig  overøst  med  Velgjerninger.  At  der  blev  nedsat 
en  Kommission,  som  skulde  kanonisere  hans  Sen,  den  hellige 
Ludvig  af  Toulouse,  blev  anset  for  en  stor  Gunst.  Endnu 
mere  ved  Hellighed  end  ved  Vaabenmagt,  voxede  og  trivedes 
dette  »Gifttræ,  der  nu  omgyder  de  kristne  Lande  saadan 
med  sin  Skygge,  at  sjælden  der  man  gode  Frugter  bryder*)«. 

Erobringen  af  det  hellige  Land  var  tilsyneladende  den 
vigtigste  Gjenstand  for  Forhandlingerne,  og  Omstændig- 
hederne syntes  meget  gunstige.  Tartarerne,  hvis  Stotte 
ivrige  Tilhængere  af  Korstogene  længe  havde  ment,  at 
man  burde  søge  mod  Muselmændene,  syntes  mere  end 
nogen  Sinde  at  hælde  til  Kristendommen;  de  vidunderlige 
Resultater,  Jean  de  Montcorvin  havde  opnaaet  i  Tartariet 
og    i  Kina,    opflammede    alles  Indbildningskraft,    og  Paven 


*)  Daute,  Skærsilden,  XX  Sang.     Moibeclis  Oversættelse. 

viste  meget  mere  Iver  med  Hensyn  til  disse  fjærne  Erobrin- 
ger, end  naar  der  var  Tale  om  indre  Reformer.  Broder 
Thomas  af  Tolentino,  Montcorvins  Udsending,  ned  en 
sjælden  Gunst  ved  det  pavelige  Hof,  og  der  blev  organiseret 
en  storartet  Mission.  Armenieren  Hayton  gjorde  ikke 
mindre  Lykke  i  Poitiers;  denne  orientalske  Fyrste,  som  var 
bleven  Præmonstratenserbroder ,  meddelte  nye  Oplysninger 
om  Tartarerne,  som  fyldte  alle  med  Haab.  Man  saae 
allerede  i  Aanden  disse  Barbarer  forene  sig  med  Kors- 
farerne, afsøge  Terrænet  for  de  fremrykkende  kiistne  Hære 
og  forsyne  dem  med  Heste.  Hayton  forstod  fortræffelig  at 
bevise,  hvilke  Fejl,  der  forhen  vare  blevne  begaaede,  og 
han  troede  at  vide,  hvorledes  man  skulde  undgaa  dem. 
Marco  Polos  Bog,  som  nylig  var  bleven  bragt  Karl  af 
Valois,  bidrog  ogsaa  til  at  vække  Interessen  for  disse  fjærne 
Lande.  Foretagendet  syntes  næsten  bestemt;  Karl  af  Valois 
blev  officielt  udnævnt  til  Overanforer  over  den  kristne  Hær ; 
Paven  udstedte  Bulle  paa  Bulle,  skrev  til  Ærkebispen  af 
Ravenna  og  til  Biskopperne  i  Romagna,  at  de  skulde  prædike 
et  Korstog  i  Markerne,  i  Venedig,  og  satte  Andronicus 
Palæologus  i  Band  som  Beskytter  af  Skismaet.  Desuagtet 
følte  man,  at  det  ikke  var  rigtig  Alvor;  de  eneste,  som 
virkelig  ønskede  at  fortsætte  den  hellige  Krig,  vare  Tempel- 
herrerne, og  dem  tænkte  man  kun  paa  at  udrydde. 

Hvad  Kongen  og  hans  Raadgivere  angik,  var  Erobrin- 
gen af  det  hellige  Land  for  dem  sikkert  kun  et  Paaskud. 
Naar  Nogaret  og  Pierre  Du  Bois  udkastede  endelose  Planer 
om  at  gjenerobre  Palæstina,  tænkte  de  kun  paa  at  skaffe 
Kongen  Indtægter  af  de  Summer,  som  vare  bestemte  til 
Korstoget.  Tempelherrernes  og  Johannitterriddernes  Ud- 
ryddelse laa  paa  Bunden  af  disse  Planer.  Paven  satte  sig 
derimod.  Alt,  hvad  han  gik  ind  paa,  var  at  sende  Bud 
efter  begge  Ordeners  Stormestre,  som  opholdt  sig  paa 
Cypern,  i  det  han  foregav,  at  han  vilde  raadfore  sig  med 
dem  om  Korstoget  og  om  at  forene  begge  Ordener.     Tempel- 

herrernes  Stormester,  Jakob  Molai,  kom  imidlertid  alene, 
Johannitternes  Stormester  var  saa  forsigtig  at  standse  paa 
Rhodos  og  sende  Undskyldning. 

Molai  blev  vel  modtagen ;  efter  Pavens  Opfordring  for- 
fattede han,  eller  rettere  lod  han  forfatte  en  med  megen 
Dommekraft  og  Indsigt  skreven  Afhandling  om  Fortsættelsen 
af  den  hellige  Krig;  men  Kongens  Raadgivere  havde  allerede 
lagt  deres  Plan;  da  de  ikke  kunde  faa  fat  i  andre  end 
Tempelherrernes  Stormester  og  desuden  fandt,  at  denne 
Orden  var  meget  mere  blottet  for  Angreb  end  Johannitter- 
ues,  rettede  de  alle  deres  Batterier  mod  ham.  Molai  var 
en  svag  og  lidet  begavet  Mand:  nogle  Ytringer  af  ham 
ble  ve  opfangede,  og  Paven  samtykkede,  »skjont  ikke  uden 
stor  Sorg,  Ængstelse  og  Smerte,«  i  at  der  blev  indledet  en 
Undersøgelse  imod  ham.  Clemens  sogte  at  vinde  Tid  og 
vilde  opsætte  Sagen  til  Midten  af  Oktober,  i  det  han  som 
sædvanlig  gav  sin  Helbredstilstand  til  Paaskud;  men  han 
blev  overrumplet  af  Kongen. 

Den  23de  September  1307  fratraadte  Ærkebispen  af 
Narbonne,  Gilles  Aicelin,  sin  Stilling  som  Kongens  Segl- 
bevarer,  og  man  kunde  gætte  sig  til,  hvilken  Politik  der 
vilde  blive  den  herskende,  naar  man  saae  hans  Embede 
blive  overdraget  til  Nogaret,  der  var  Tempelherrernes  farligste 
Fjende.  Den  13de  Oktober  bleve  alle  Tempelherrerne  uden 
Pavens  Tilladelse  arresterede  og  satte  under  Anklage  for  de 
skrækkeligste  Forbrydelser,  som  den  Tids  Indbildningskraft 
kunde  opfinde.  Intet  havde  varslet  om  en  saadan  Volds- 
gjerning  eller  i  mindste  Maade  tydet  paa,  at  der,  som  man 
foregav,  var  blevet  opdaget  store  Kjætterier.  Dagen  forud 
havde  Jakob  Molai  været  til  Stede  ved  Grevinden  af  Valois's 
Begravelse  og  havde  baaret  Kisten  sammen  med  Prinserne. 
Der  blev  udspredt  blandt  Folket,  at  Paven  og  Kongen  vare 
enige;  men  det  var  en  Usandhed.  Boutaric  har  oifentlig- 
gjort  et  vigtigt  Aktstykke,  som  Baluze  havde  udeladt, 
rimeligvis  med  Hensigt,  og  hvoraf  det  tydelig  fremgaar,  at 

Kongeå  med  en  Frækhed,  hvorpaa  han  flere  Gange  havde 
givet  Exempel.  uden  videre  tiltog  sig  Kirkens  Bemyndigelse, 
naar  han  behovede  den,  selv  om  aldeles  intet  gav  ham 
Ret  dertil.  Pavens  Brev,  som  er  dateret  den  27de  Oktober, 
lyder  saaledes: 

»Vi  erkjende,  min  højtelskede  Son,  af  eders  Forfædres 
Visdom  og  Mildhed,  at  de,  opdragne  i  Kjærlighed  til  Troen, 
i  Lyst  til  Barmhjærtighed  og  i  de  gejstlige  Videnskaber 
ligesom  glimrende  Stjærner,  indtil  denne  Dag  fulde  af 
Agtelse  for  den  romerske  Kirke  altid  have  erkjendt,  at  det 
som  angik  Troen  maatte  underkastes  denne  Kirkes  Dom, 
hvis  Hyrde  af  Herrens  egen  Mund  har  modtaget  den  Be- 
faling: »Vogt  mine  Faar«.  Guds  Son  selv  har  villet,  indsat 
og  befalet  vor  hellige  Stol,  Fædrenes  Regler  og  Fyrsternes 
Love  have  befæstet  den,  men  I,  min  hojtelskede  Son,  hvilket 
vi  sige  med  Smerte,  I  har  mod  alle  Love,  og  medens  vi 
vare  fjærnet  fra  eder,  forgrebet  eder  paa  Tempelherrerne 
og  deres  Gods.  I  er  gaaet  saa  vidt,  at  I  har  sat  dem  i 
Fængsel  og,  hvilket  volder  os  den  højeste  Smerte,  I  har 
ikke  sat  dem  i  Frihed  igjen;  I  er  endog,  efter  hvad  man 
siger,  gaaet  saa  vidt,  at  I  til  Fangenskabets  Krænkelse  har 
føjet  en  anden  Krænkelse,  som  vi  af  Blu  for  Kirken  og  os  selv 
helst  vil  forbigaa  i  Tavshed.  Dette,  berommelige  Fyrste, 
foraarsager  os  en  pinlig  Forbavselse;  thi  I  har  altid  mødt 
mere  Velvilje  hos  os  end  hos  de  andre  Paver,  der  i  eders 
Tid  have  staaet  i  Spidsen  for  Kirken.  Vi  have  altid 
stræbt  efter  at  fremme  eders  Ære  i  eders  Kongerige.  Til 
Gavn  for  eder,  for  eders  Riger  og  for  hele  Kristenheden 
bo  vi  i  en  nærliggende  By;  vi  have  i  vore  Breve  meddelt 
eders  Xaade,  at  vi  havde  taget  denne  Sag  i  vore  Hænder, 
og  at  vi  flittig  vilde  soge  efter  Sandheden.  I  samme  Brev 
bad  vi  eder  om  at  meddele  os ,  hvad  I  have  opdaget  om 
denne  Sag,  i  det  vi  lovede  at  betro  eder,  hvad  vi  selv  op- 
dagede. Ikke  desto  mindre  har  I  forgrebet  eder  paa  Folk, 
som  umiddelbart  høre  under  os  og  den  romerske  Kirke.     Ved 

denne  forhastede  Fremgangsmaade  har  I,  som  alle  mene,  og 
det  ikke  uden  Grund,  vist  en  oprørende  Haan  mod  os  og 
deu  hellige  romerske  Kirke«. 

Det  var  altsaa  uden  Pavens  Vilje  og  Vidende,  at  Fængs- 
lingen af  Tempelherrerne  fandt  Sted;  men  den  svage 
Clemens  belragtede  det  ikke  des  mindre  som  en  afgjort 
Sag,  som  ikke  kunde  ændres,  og  beskæftigede  sig  ude- 
lukkende med,  hvad  der  skulde  blive  af  Ordenens  Gods. 
Han  besad  ene  Ret  til  at  føre  Proces  mod  den  samlede 
Orden;  men  Inkvisitionen  kunde  fore  Proces  mod  hvert 
enkelt  Medlem,  og  Inkvisitionen  var  i  Philips  Hænder.  Do- 
minikaneren Guillaume  de  Paris,  Kongens  Skriftefader  og 
Generalinkvisitor  for  Kongeriget,  lod  denne  frygtelige 
Maskine  tjene  Kongemagten  og  bonfaldt  Philip  om  at  stille 
den  verdslige  Magt  til  Kirkens  Raadighed. 

Da  Paven  intet  vilde  se,  og  Kongen  intet  vilde  hore, 
er  det  rimeligt,  at  Philips  Planer  ikke  mødte  nogen  alvorlig 
Modstand.  Han  vedblev  med  sin  tvetungede  Politik;  paa 
den  ene  Side  forsikrede  han  Paven  om  sin  stadige  Hen- 
givenhed, lovede  at  overgive  Tempelherrerne  til  ham  og 
lod  deres  Gods  bestyre  med  særligt  Hensyn  til  at  benytte 
det  til  den  hellige  Krig.  Paa  den  anden  Side  fik  han 
Frankrig  og  hele  Evropa  opbragt  mod  Ordenen,  benyttede 
sig  af  Du  Bois's  Pen  for  at  fremstille  Ophævelsen  af 
Tempelherreordenen  og  Johannitterordenen  som  en  vigtig  og 
paatrængende  Sag  og  optraadte  som  Beskytter  af  Kirken  og 
den  rette  Tro  og  som  Kjætternes  Fjende.  Du  Bois  er- 
klærede, at  naar  den  gejstlige  Magt  intet  gjorde,  maatte 
den  verdslige  træde  til,  og  i  Nødstilfælde  skulde  hele  Folket 
rejse  sig  og  forsvare  Kirken,  naar  den  var  i  Fare.  Du 
Bois's  Afhandling  maa  være  bleven  overleveret  Paven,  siden 
det  Exemplar,  som  findes  i  Arkivet,  bærer  Paaskriften: 
»Quedam  proposita  pape  a  rege  super  facto  templariorum«. 
I  et  andet  Stridsskrift,  paa  Fransk,  gav  Du  Bois  Paven  til 
Pris  for  den  offentlige  Foragt  og   beskyldte  ham  for  mange 

Slags  uretfærdige  Handlinger,  for  Nepotisme  og  for  op- 
rorende Partiskhed  for  sin  Familie.  Han  opfordrede  ham 
til  at  frygte  Guds  og  Folkets  Vrede.  Tænkte  Kongen  for 
Alvor  paa  at  afsætte  Paven,  der  ikke  adlød  ham  hurtig 
nok?  Det  er  muligt;  men  Philip  behøvede  ikke  at  gaa 
videre  end  til  Trusler.  Pavens  Opforsel,  hans  bekjendte 
Simoni  vare  skrækkelige  Vaaben  imod  ham;  men  det 
kraftigste  Middel  til  at  virke  paa  Clemens  var  dog  Pro- 
cessen mod  Bonifacius;  der  er  ingen  Tvivl  om,  at  Philip 
har  brugt  denne  Proces  som  en  Trusel  til  at  tvinge  Clemens. 
En  Proces,  som  vilde  bringe  Skjændsel  over  Pavestolen, 
maatte  den  ikke  for  enhver  Pris  undgaas?  »Overlad  Tempel- 
herrerne til  mig,  saa  vil  jeg  opgive  Bonifacius«  ;  det  var  det 
Alternativ,  Kongen  stillede  den  forskrækkede  Pave. 

Philip  anmodede  Paven,  der  ikke  havde  forladt  Poitiers, 
om  et  nyt  Møde,  som  blev  berammet  til  Juni  1308;  men 
Kongen  sammenkaldte  forst  Stænderne  i  Tours  mod  Enden 
af  Maj,  Den  Kundskrivelse,  som  sammenkaldte  dem,  inde- 
holdt en  fanatisk  Tale,  hvori  Beskyldningerne  mod  Tempel- 
herrerne bleve  omtalte  som  en  oftentlig  Kjendsgjerning. 
Kongen  havde  kun  ét  Maal :  at  frelse  Troen  og  tilintet- 
gjore  Tempelherrernes  skrækkelige  Vildfarelser.  »Himlen  og 
Jorden  sættes  i  Bevægelse  ved  en  saa  stor  Forbrydelses 
Pust;  Elementerne  ere  i  Opror,  o.  s.  v.«  Stænderne  for- 
samledes paa  det  fastsatte  Tidspunkt  og  erklærede,  at 
Tempelherrerne  vare  skyldige  og  fortjente  Døden.  Derefter 
begav  Philip  sig  til  Poitiers ,  fulgt  af  en  stor  Del  Med- 
lemmer af  Forsamlingen.  Pavens  Stilling  begyndte  at  blive 
farlig;  alt,  hvad  man  havde  sagt  om  Bonifacius,  sagde  man 
nu  om  ham;  hans  Nepotisme,  hans  Udpresninger  vare 
Grunde  nok  til  at  afsætte  ham.  I  de  Skrifter,  som  udbred- 
tes, blev  Kongen  ligefrem  opfordret  til  at  skille  sig  af  med 
Paven  og  opfylde  de  Pligter,  denne  ikke  opfyldte.  Du  Bois 
opregnede  for  Clemens  alle  Exemplerne  paa  de  Paver,  som 
vare  blevne    ramte   af   den   guddommelige  Hævn,    fordi  de 

havde  opfyldt  deres  Pligter  slet,  og  lod  sig  forstaa  med,  at 
den  jordiske  Retfærdighed  muaske  kunde  komme  den  gud- 
dommelige i  Forkjobet.  Ypperstepræsten  Eli  havde  knækket 
sin  Hals,  fordi  han  ikke  i  Tide  havde  lyttet  til  gode  Raad. 
Nogaret  gjentog  ved  alle  Lejligheder  de  samme  Trusler. 
Satiriske  Vers,  fulde  af  Harme  og  Skjældsord,  lob  om 
blandt  Folk. 

Paven  kunde  ikke  andet  end  give  efter;  han  følte,  at 
hvis  Philip  blev  dreven  til  det  yderste,  vilde  han  behandle 
ham,  som  han  havde  behandlet  Bouifacius,  og  regne  flere 
af  de  Handlinger,  han  selv  havde  opfordret  ham  til  og 
draget  Nytte  af,  for  Forbrydelser.  Clemens  lod  da,  som  om 
han  havde  skiftet  Mening,  og  foregav,  at  de  nye  Oplysnin- 
ger, han  havde  modtaget,  havde  gjort  ham  tvivlraadig.  Den 
31te  Juli  udnævnte  han  en  Kommission,  som  skulde  ind- 
lede Processen.  I  Grunden  var  Tempelherrernes  Gods  nu 
det  eneste  Stridspunkt;  Kongen  og  Paven  erklæ-rede,  at  det 
skulde  anvendes  til  Korstoget;  men  Kongen  haabede  ad 
Krogveje  at  opnaa  at  beholde  en  god  Del  deraf.  Resultatet 
blev,  at  Tempelherrerne  ganske  bleve  overladte  til  Kongen, 
og  deres  Gods  blev  bestyret  af  Mænd,  som  Paven  og  Bi- 
skopperne valgte  efter  Philips  Indstilling. 

Clemens  havde  givet  fuldstændig  efter  i  Tempelherre- 
sagen, fordi  han  ikke  vilde  gaa  ind  paa  Processen  mod 
Bonifacius's  Minde.  Philip  blev  mere  og  mere  paatrængende, 
og  Pavens  Hof  skjælvede  af  Rædsel  ved  Tanken  om,  at  de 
befandt  sig  midt  i  den  Konges  Land,  som  havde  vist,  at 
han  var  i  Stand  til  at  begaa  hvilken  som  helst  Volds- 
gjerning.  Clemens  vilde  flygte ;  efter  nogle  Beretninger  skal 
han  endog  have  gjort  Forsog  paa  at  undvige;  han  var 
i  den  største  Angest.  Da  fik  han  af  Kardinal  de  Prato 
folgende  Raad: 

»Hellige  Fader,  jeg  ser  en  Udvej  fra  den  truende  Fare: 
I  maa,  om  muligt,  overtale  Kongen  til  at  tro,  at  hans  Klage 
indeholder  et   vanskeligt  Spørgsmaal,    hvorom  Kardinalerne 

ere  uenige,  at  dette  Spergsmaal  kun  kan  løses  af  et  al- 
mindeligt Koncilium ,  og  at  desuden  Undersøgelsen  af  de 
Beskyldninger,  der  ere  rejste  mod  Bonifacius  VIII,  vil  faa 
et  mere  højtideligt  Præg  i  en  saa  ærværdig  Forsamling  og 
Kongens  Æresoprejsning  altsaa  blive  mere  fuldstændig. 
Dersom  han  gjor  Indvendinger  af  Frygt  for,  at  Kardi- 
nalernes Fordomme  skulde  indvirke  paa  deres  Dom,  saa  sig, 
at  I  ikke  vil  omtale  denne  Sag  i  eders  Bulle,  som  alene 
skal  anføre  Sædernes  Forbedring  og  Kirkens  almindelige 
Interesser  til  Grund  for  Mødet.  Naar  det  forst  er  bevist 
og  anerkjendt,  at  et  Koncilium  er  nødvendigt,  maa  I  be- 
ramme Mødet  til  Vienne  i  Dauphiné;  thi  foruden  at  denne 
By  ligger  bekvemt  foros,  vil  dens  Uafhængighed  af  Frankrig 
beskytte  eder  for  al  Tvang  fra  Kongens  Side«. 

Det  var  en  meget  snild  Udvej ;  Kongen  kunde  ikke 
andet  end  gaa  ind  paa  Tanken  om  et  Koncilium,  hvor  han 
vilde  trone  som  Troens  Forsvarer  og  se  hele  det  kristue 
Evropa  forsamlet  om  sig  som  om  en  anden  Karl  den  store. 
Han  havde  selv  flere  Gange  appelleret  til  et  almindeligt 
Konciliums  Dom;  nu  lod  man,  som  om  man  gik  ind  paa 
hans  Ønsker,  og  Paven  berammede  Mødet  til  Oktober 
Maaned  1310.  Det  blev  aftalt,  at  Processen  mod  Tempel- 
herrerne skulde  have  sin  Gang,  medens  man  forberedte  sig 
paa  at  indlede  Processen  mod  Bonifacius;  Paven  ydede  i 
sine  Buller  Kongen  megen  Ros,  fordi  »han  ikke  handler 
af  Begjærlighed  og  ikke  vil  tiltage  sig  noget  af  Tempel- 
herrernes Gods«. 

Kongen  tabte  imidlertid  ikke  et  eneste  Øjeblik  sin  Fordel 
af  Syne.  Nogaret  og  Plaisian  opfandt  en  Forhørsmaade,  der 
blev  antaget  overalt;  de  Bagvaskelser,  de  havde  opfundet,  bleve 
troede  af  Samtiden  og  Efterverdenen.  I  Maj  Maaned  1310 
bleve  de  ulykkelige,  hvis  Synd  bestod  i  ikke  at  ville  for- 
raade  deres  Ordens  Ære,  underkastede  den  skrækkeligste 
Tortur,    man  nogen  Sinde  havde  set,    uden  at  Paven  hørte 

de  fortvivlede  Raab  og  Skrig,   hvormed    de   paakaldte  ham 
midt  uuder  deres  Pinsler. 


in. 

Clemens  tragtede  efter  at  imdgaa  det  Tyranni,  som  med 
hver  Dag  blev  ham  mere  utaaleligt.  Albrecht  af  Østerriges 
Død,  som  fandt  Sted  den  1ste  JMaj  1308,  medens  Kongen 
og  Paven  holdt  Forsamling  i  Poitiers,  gjorde  hans  Stilling 
endnu  vanskeligere.  Det  var  en  af  Philips  ærgjerrige 
Planer,  og  sikkert  en  af  de  mindst  klogtige,  at  gjore  sin 
Broder,  Karl  af  Valois  til  tysk  Kejser,  og  han  forlangte,  at 
Paven  skulde  anvende  al  sin  Indflydelse  for  at  faa  denne 
Intrige  til  at  lykkes.  Det  var  Clemens  i  høj  Grad  magt- 
paaliggende,  at  det  kapetingiske  Hus,  som  allerede  be- 
klædte Frankrigs,  Navarras,  Neapels  og  Ungarns  Troner, 
som  herskede  i  hele  Mellemitalien,  ikke  ogsaa  fik  Herre- 
dommet  i  Tyskland.  Hvorledes  lykkedes  det  Paven  at  slippe 
ud  af  denne  tilsyneladende  fortvivlede  Stilling?  Der  siges, 
at  han  gav  Kongen  store  Lofter,  medens  han  hemmelig 
virkede  imod  ham.  Det  er  virkelig  heller  ikke  let  at  fatte, 
hvorledes  han  skulde  redde  sig  ud  af  Sagen  uden  ved  Sne- 
dighed. Kardinal  de  Prato  paatog  sig  alle  de  Forretninger, 
som  alt  for  ligefrem  vilde  have  været  Forræderi.  I  Slut- 
ningen af  Avgust  1308  forlod  Clemens  Poitiers  med 
Kongens  Samtykke,  følgelig  efter  at  have  tilfredsstillet  alle 
hans  Fordringer. 

Opholdet  i  Frankrig  var  blevet  utaaleligt  for  Paven; 
men  det  kunde  ikke  nytte,  at  han  tænkte  paa  at  flytte  sit 
Hof  til  Rom.  Da  kom  han  i  Tanker  om  Grevskabet  Ve- 
naissin,  som  siden  1274  havde  tilhort  Pavestolen;  hans  Valg 
faldt  paa  Avignon,  og  han  udstedte  en  hojtidelig  Erklæring 
derom.  Denne  By  laa  egentlig  ikke  i  Grevskabet,  men  til- 
hørte Greverne  af  Provence,  og  Kongen  beherskede  Staden 
ved  den  Fæstning,  han  lod  sin  Arkitekt,  Raoul  de  Méruel, 

bygge  paa  den  modsatte  Bred  af  Rhonen.  Paven  var 
saaledes  Gjæst  hos  Greverne  af  Huset  Anjou,  og  disse  smaa 
Fyrster  vare  meget  mindre  besværlige  end  Kongen  af 
Frankrig.  Paa  den  anden  Side  følte  Pavens  Hoffolk,  der 
næsten  alle  vare  franske,  sig  her  ganske  som  hjemme.  De 
franske  Kardinaler  behøvede  kun  at  sætte  over  Rhonen  for 
at  være  i  deres  Fædreland.  Villeneuve  blev  deres  Ynd- 
lingssted; her  havde  de  deres  Lyststeder,  hvor  de  trak  sig 
tilbage,  naar  de  havde  en  eller  anden  Grund  til  at  ønske  at 
være  i  Sikkerhed. 

Efter  en  lang  Rejse,  paa  hvilken  han  besøgte  hele  det 
sydlige  Frankrig,  holdt  Paven  sit  Indtog  i  Avignon. 
»Clemens  V,«  siger  den  gamle  Pasquier,  »havde  en  meget 
besynderlig  Karakter  og  en  besynderlig  fast  Vilje,  siden  han 
forlod  Rom,  den  første  By  i  Kristenheden,  for  at  laane  Hus 
i  en  Afkrog  af  Frankrig,  i  Byen  Avignon,  som  i  Sammen- 
ligning med  Rom  kun  er  en  Ravnekrog«.  Ogsaa  Petrarca 
giver  en  sørgelig  Beskrivelse  af  Avignon.  Vist  nok  havde 
Pavens  Hof  det  i  Begyndelsen  noget  smaat,  og  Clemens 
maatte  bo  i  Dominikanerklosteret.  Det  var  kun  hans 
Hensigt  at  opholde  sig  nogen  Tid  i  Avignon,  ligesom  han 
havde  gjort  i  Bordeaux  og  Poitiers;  der  er  intet  Bevis  for, 
at  han  skulde  have  betragtet  denne  By  som  Pavens  frem- 
tidige Residens,  og  han  tænkte  heller  ikke  paa  at  bygge 
der.  Dog  indrettede  han  sig  en  Bolig  i  Abbediet  Groseau, 
i  Nærheden  af  Malaucéne  ved  Foden  af  Mont  Ventoux,  og 
der  findes  endnu  nogle  Ruiner  deraf.  Clemens  elskede  dette 
behagelige  Sted  og  sogte  ofte  der  hen  for  at  udhvile  sig, 
men  han  fik  ikke  Tid  til  at  gjøre  Bygningerne  solide,  og 
de  faa  Spor,  som  endnu  ere  tilbage,  tyde  ikke  paa,  at 
Boligen  har  haft  den  Storhed,  man  skulde  synes  vilde 
passe  for  et  Sted,  hvor  Kristenhedens  vigtigste  Anliggender 
afgjordes. 

Clemens  havde  instinktmæssig  fundet  den  Løsning, 
som  Tiden    krævede    med   Hensyn   til   Pavens   Opholdssted. 

Der  var  desuden  en  Omstændighed,  som  mægtig  bidrog  til 
at  gjore  ham  mindre  afhængig  af  Frankrig:  den  27de  No- 
vember 1308  blev  Henrik  af  Luxemburg  valgt  til  tysk 
Kejser.  Skjønt  Clemens  for  at  gjenvinde  sin  Frihed  maaske 
har  givet  sig  Udseende  af  at  bekæmpe  dette  Valg,  var  han 
i  Grunden  henrj'kt  derover.  Sagen  blev  ført  igjennem  af 
Peter  Achspalt,  en  Læge,  som  Clemens  havde  udnævnt  til 
Ærkebisp  af  Mainz,  fordi  han  havde  helbredet  ham  af  en 
svær  Sygdom.  Philip  den  smukkes  Politik  visto  sig  i  denne 
Sag  langt  ringere,  end  den  havde  været  ved  de  kirkelige 
Spørgsmaal;  hans  gejstlige  og  juridiske  Ministre,  der  vare 
fortræftelige ,  naar  det  gjaldt  om  at  kæmpe  mod  Pave- 
dømmet, vare  alt  for  daarlige  Diplomater  til,  at  en  Intrige 
i  den  høje  evropæ-iske  Politik  skulde  lykkes  for  dem,  og 
Prinserne  af  Blodet  vare  for  ubetydelige,  til  at  Kongen 
kunde  bruge  dem  dertil,  Philips  hidtil  sejrrige  Politik  var 
derfor  ikke  tilstradvkelig  i  dette  Tilfælde,  hvor  han  trængte 
til  dygtige  Statsmænd,  som  vare  vante  til  at  behandle  de 
menneskelige  Anliggender  med  Overlegenhed.  Paven  havde 
for  Fremtiden  en  Stotte  mod  Kapetiugernes  Fordringer. 
Den  25de  Jnli  stadfæstede  han  Henriks  Valg  paa  den  Be- 
tingelse, at  den  nye  Kejser  skulde  lade  sig  krone  af  ham  i 
Rom  om  to  Aar.  Han  gjorde  Undskyldning,  fordi  han  paa 
Grund  af  det  almindelige  Koncilium  ikke  kunde  fastsætte 
et  tidligere  Tidspunkt.  I  Avgust  kom  Robert,  Konge  af 
Neapel  og  Greve  af  Provence,  til  Avignon  med  et  glimrende 
Følge  for  i  Egenskab  af  Pavens  Vasal  at  blive  indsat  i  sin 
Værdighed.  Fest  fulgte  paa  Fest,  og  den  lille  provencalske 
By  blev  snart  et  af  Evropas  livligste  Brændpunkter. 

I  dette  skjønne  Land  kunde  Clemens  endelig  have  nydt 
den  Ro.  som  han  længtes  efter,  hvis  Philips  fanatiske  Iver 
havde  tilladt  de  alvorlige  Forretninger  at  hvile  et  Øjeblik. 
Per  Paven  forlod  Poitiers,  havde  han  bestemt,  at  Processen 
mod  Bonifacius's  Minde  skulde  indledes  den  2den  Februar 
1309.    To  Aar  igjennem   var  Kristenheden  Vidne  til  denne 

Skandale;  Nogarets  og*  Plaisians  underkjobte  Vidner  op- 
hobede, med  en  Frækhed,  hvortil  man  aldrig  havde  set 
Mage,  alle  de  Gyseligheder,  en  smudsig  Indbildningskraft 
kunde  opfinde,  mod  Kirkens  fordums  Overhoved.  Vi  have 
allerede  fortalt,  hvorledes  Clemens  reddede  sig  ud  af  denne 
Forlegenhed.  Det  antipavelige  Parti  i  Frankrig  begyndte 
at  svækkes ;  den  Indflydelse,  Juristerne  havde  haft,  begyndte 
at  gaa  over  paa  Karl  af  Valois  og  de  andre  kongelige 
Prinser,  som  efter  Philips  Dod  skulde  volde  saa  store  Om- 
væltninger. Desuden  folte  Clemens  sig  mere  sikker  siden 
Henrik  af  Luxemburgs  Valg,  og  hans  Politik  antog  med 
hver  Dag  en  fastere  og  mere  uafhængig  Holdning. 

Pavedømmet  var  virkelig  endnu  saa  langt  fra  at  være 
rokket  i  sin  Grundvold  til  Trods  for  alt,  hvad  der  efter 
Nutidens  Ideer  kunde  bidrage  dertil,  at  Paven,  medens  han 
selv  var  ydmyget  og  forjaget,  vandt  en  af  sine  vigtigste 
Sejre.  Ferrara  var  efter  en  Række  Tronstridigheder  bleven 
besat  af  Republikken  Venedig,  som  onskede  at  udvide  sine 
Besiddelser.  Da  Legaten,  Arnaud  de  Pelagrue,  Pavens 
Slægtning,  ankom  til  Bologna,  havde  han  ikke  en  eneste 
Mand  med  sig;  han  prædikede  et  Korstog,  som  skulde  til- 
byde dem,  der  toge  Del  deri,  de  samme  Fordele,  som  Krigen 
mod  de  vantro;  en  Skare  Æventyrere  strømmede  til,  Florents 
og  Bologna  stettede  ham,  og  Slaget  ved  Francolino,  den 
28de  Avgust  1309,  afgjorde  Ferraras  Skæbne.  Denne  Sejr 
gjenoprettede  fuldstændig  Pavens  Myndighed  i  Italien. 

Med  hver  Dag  blev  Clemens  dristigere  og  mere  fast 
lige  over  for  Philips  Fordringer ;  den  nye  Kejser  havde  givet 
St.  Peters  Stol  skrevne  Garantier,  og  Paven  folte,  at  Scenen 
fra  Auagni  ikke  vilde  gjentage  sig.  En  Depeche,  som 
Geoffroi  du  Plessis,  Biskop  af  Bayeux,  afsendte  fra  Avignon 
til  Kongen  den  24:de  December  1309,  viser,  hvilket  fjendt- 
ligt Forhold  der  paa  denne  Tid  bestod  mellem  de  to  Hoffer. 
Den  er  skreven  i  en  meget  bitter  Tone.  Ambassadørerne 
beklage  sig  over  den  Mangel  paa  Hensyn,    der   vises   dem; 

deres  Samtaler  med  Paven,  saaledes  som  de  berette  dem, 
ere  fulde  af  Klager.  Paven  nægter  ikke,  at  han  har  for- 
søgt paa  at  faa  et  Mode  i  Stand  med  Henrik  af  Luxem- 
bm-g.  I  Anledning  af  Kongens  Forsog  paa  at  annektere 
Lyon  udtaler  han  sig  meget  bittert.  Kongen  skulde  holde 
sine  Folk  i  Tomme  og  forhindre  dem  i  at  gjøre  Indgreb  i 
Kongen  af  Tysklands  Rettigheder.  I  den  Anledning  ind- 
deler Clemens  Philips  Regering  i  tre  Perioder,  som  han  har 
været  Vidne  til.  I  den  første  havde  Kongen  Fred  med  sine 
Naboer  og  Undersaatter,  og  hans  Land  bugnede  af  Rig- 
domme; i  den  anden  er  der  almindelig  Nød;  i  den  tredje 
har  Kongen  atter  Fred  med  sine  Naboer  og  Undersaatter, 
men  Landet  mangler  Penge;  dog  vil  det  hurtig  beriges 
igjen,  hvis  Kongens  Embedsmænd  ville  nøjes  med  at  haand- 
hæve  Kongens  Ret  og  ikke  gjøre  Indgreb  i  andres.  Hvad 
der  gjorde  disse  Bebrejdelser  end  mere  folelige,  var,  at 
Paven  i  alle  Retninger  undskyldte  Henrik,  priste  hans  Magt 
og  erklærede,  at  han  hverken  vilde  binde  hans  Hænder 
eller  indskræ-nke  hans  Myndighed,  men  i  det  højeste  kun 
meddele  ham  nogle  Kaad.  Det  franske  Hof  var  meget  op- 
bragt paa  Ærkebispen  af  Mainz  og  forlangte,  at  Paven 
skulde  kræve  ham  til  Ansvar;  Clemens  gav  et  bestemt 
Afslag. 

Nogaret  var  mere  paatrængende  end  de  andre  Am- 
bassadører og  vovede  ligefrem  at  bebrejde  Paven  hans  Hur- 
tighed til  at  anerkjende  Kejserens  Valg  samt  den  paatænkte 
Forbindelse  mellem  Kejserens  Datter  og  en  Søn  af  Kongen 
af  Sicilien,  hvor  Kongeriget  Arelate  og  andre  Besiddelser 
skulde  følge  med  som  Medgift.  Clemens  hørte  ikke  op 
med  at  rose  Henrik  af  Luxemburg;  han  kunde  end  ikke 
bare  sig  for  en  vis  Ironi  og  befalede  paa  en  spottende 
Maade,  at  den  tyske  Kejsers  Forpligtelser  skulde  oplæses 
for  Franskmændene.  Henrik  forpligtede  sig  til  at  forsvare 
Pavens  Person,  Kirken  og  alt,  hvad  der  var  blevet  skjænket 
den  siden  Konstantin   den   store.     Franskmændene  bad  om 

en  Afskrift  af  Brevet.  Paven  smilede  og  gav  intet  Svar. 
Især  var  Clemens  ubøjelig  i  den  flamske  Sag.  Kongen  vilde 
benytte  Bandlysningen  til  at  fremme  sin  Politik;  hvis  Flam- 
læuderne  brode  Fredstraktaten,  skulde  de  sættes  i  Band,  og 
Bandlysningen  maatte  ikke  hæves,  for  han  tillod  det;  men 
Clemens  uægtede  paa  det  bestemteste  at  gaa  ind  paa  dette 
sidste  Punkt,  som  vilde  berove  Kirken  en  af  dens  vigtigste 
Rettigheder. 

Disse  Friheder  bleve  dyrt  kjobte  med  Processen  mod 
Bonifacius  og  Forfølgelsen  mod  Tempelherrerne.  Paa  disse 
to  Punkter  havde  Clemens  indgaaet  alt  for  formelle  Forplig- 
telser, til  at  han  kunde  svigte  dem.  Lykkeligvis  blandede 
Kongen  sig  ikke  i  en  anden  Strid,  som  paa  denne  Tid 
foraarsagede  Paven  alvorlig  Bekymring.  Kampen  mellem 
de  stridende  Elementer,  hvoraf  Franciskanerordenen  bestod, 
fortes  stadig  med  megen  Heftighed;  det  ivrige  Mindretal, 
der  trofast  fulgte  Stifterens  Bud  og  levede  i  Fattigdom, 
blev  bogstavelig  forfulgt  af  »Broderskabet«,  hvis  Dyd  kun 
var  ringe,  som  fandt  sig  i  at  være  rige  og  ikke  ansaa  St. 
Franciscus's  Ordensregel  for  en  guddommelig  Aabenbaring. 
Det  var  især  i  Kongeriget  Neapel  og  i  Grækenland,  at 
Kampen  blev  voldsom;  til  Trods  for  de  Privilegier,  Cole- 
stinus  havde  tilstaaet  Franciskanerne,  bleve  de  hellige 
fængslede  og  pinte  af  Dominikanernes  Inkvisitorer  og  af 
det  frafaldne  Parti.  Regeringen  i  Neapel  tog  dem  da  under 
sin  Beskyttelse,  og  Clemens,  som  altid  var  maadeholden  og 
tolerant,  naar  han  var  overladt  til  sig  selv,  frelste  dem  fra 
Mishandling. 

Det  Tidspunkt,  der  var  bestemt  til  Konciliet,  nærmede 
sig.  Paven  imødesaa  uden  Glæde  denne  Forsamling,  hvor 
Frankrig  utvivlsomt  vilde  faa  Overvægten.  Han  benyttede 
sin  sædvanlige  Manøvre,  som  bestod  i  at  trække  Sagen  i 
Langdrag,  og  fik  Mødet  opsat  til  den  16.  Oktober  lolL 
Henrik  af  Luxemburg  skulde  rejse  til  Italien,  og  den  for- 
sigtige Clemens   haabede  uden   Tvivl    at   se    sin  Magt  be- 

fæstet  ved  denue  Kejse,  Henrik  aflagde,  før  han  rejste,  et 
højtideligt  Lofte  om,  at  han  vilde  forsvare  den  katholske 
Tro,  udrydde  Kjætterier,  ikke  slutte  Forbund  med  Kirkens  Fjen- 
der, beskytte  Paven,  opretholde  alle  Kirkens  Rettigheder,  o.  s.  v. 

Paven  og  Kejseren  stode  i  den  Tro,  at  denne  Rejse 
skulde  gjore  Ende  paa  Stridighederne  mellem  Welfer  og 
Ghibelliner;  men  de  kjendte  kun  lidt  til  Italien;  Kejserens 
Nærværelse  opflammede  tvært  imod  Urolighederne  og  gav 
Ghibellinerne  en  fulelig  Overvægt.  I  over  60  Aar  havde 
ingen  Kejser  besogt  Italien;  denne  Rejse  var  et  Tegn  paa, 
at  Kejserdommet  atter  ønskede  at  tage  Halvøen  i  Besid- 
delse; bag  Festerne  og  Uddelingen  af  Titler  og  Len  skjulte 
der  sig  en  Fornyelse  af  den  kejserlige  Myndighed,  og  Hen- 
riks Folge  bestod  kun  af  en  Haandfuld  Mænd,  der  var  ganske 
utilstrækkelig  til  at  dæmpe  den  Modstand,  han  mødte  ved 
hvert  Skridt, 

Paven  havde  lovet  at  rejse  til  Rom  for  med  egen 
Haand  at  paasætte  Henrik  den  kejserlige  Krone;  men  han 
vogtede  sig  vel  for  at  holde  Ord,  undskyldte  sig  med,  at 
Konciliet  stod  for  Doren,  og  lod  sig  repræsentere  af  Kar- 
dinaler. Hans  Bulle  begyndte  nojagtig  i  de  samme  over- 
drevne Udtryk,  som  man  paa  Kongen  af  Frankrigs  For- 
langende havde  strøget  i  Bonifacius's  Register:  »Jesus  Kri- 
stus, Kongernes  Konge,  har  givet  sin  Kirke  en  saadan 
Magt,  at  Riget  tilhorer  den,  at  den  kan  ophøje  de  største 
Fyrster,  og  at  Kejsere  og  Konger  skulle  tjene  og  lyde  den.« 

I  Rom  gik  Sagerne  saa  slet,  som  muligt.  Huset 
Neapel  og  Orsinierne  modsatte  sig  Henriks  Kroning;  der 
opkom  Strid,  Tyskerne  bleve  overvundne,  og  Henrik  maatte 
nøjes  med  en  elendig  Kroning  i  Laterankirken.  Han  folte 
sig  meget  krænket  derover,  og  Clemens  V  opirrede  ham 
endnu  mere  ved  at  opfordre  ham  til  at  slutte  Fred  med 
Huset  Neapel  paa  en  Maade,  der  antydede,  at  St.  Peters 
Stol  havde  lige  saa  meget  at  sige  over  Kejseren  som  over 
Kongen  af  Neapel.     Henrik,   som  hidtil  havde  fundet  sig  i 

alt,  søgte  nu  ad  juridisk  Vej  at  bevise,  at  Paven  ingen  Ret 
havde  til  at  befale  Kejseren  at  slutte  Fred  med  en  af  sine 
Vasaller,  fordi  Kejseren  ikke  skylder  Paven  noget  og  ikke 
har  aflagt  Troskabsed  til  nogen.  Fra  dette  Øjeblik  var  den 
gode  Forstaaelse  mellem  dem  brudt;  Henrik  erklærede  Robert 
af  Neapel  i  Rigets  Akt,  afsatte  ham  og  domte  ham  til 
Deden.  Kort  efter  døde  han  selv  i  et  Kloster  ikke  langt 
fra  Siena  efter  at  have  modtaget  den  hellige  Nadver  af  en 
Dominikaners  Haand;  mange  have  derfor  ment,  at  Munken 
havde  blandet  Gift  i  Vinen,  som  han  gav  ham. 


IV. 

Imidlertid  holdt  Paven  Koncilium  i  Vienne  (fra  den 
13de  Oktober  1311  til  den  6te  Maj  1312)  med  mere  Hoj- 
tidelighed  end  Alvor.  Der  fremkom  ved  denne  Lejlighed 
flere  udmærkede  Afhandlinger  om  Kirkens  Reform,  forfat- 
tede af  franske  Biskopper.  Der  kan  ikke  tænkes  noget 
morkere  Billede  af  Tilstanden  paa  den  Tid  end  det,  som 
Guillaume  Duranti,  Biskop  af  Mende,  opruller  for  os,  og 
hvori  han  skildrer  Fordærvelsen  ved  Pavens  Hof.  Ukysk- 
heden  var  saa  stor,  at  Duranti  foreslaar  at  tillade  Ægteskab 
blandt  Gejstligheden  i  samme  Grad  som  i  den  græske  Kirke. 
Paven  hindrede  imidlertid  alle  Reformer  ved  at  opsætte  og 
forhale  dem,  hvori  han  var  en  Mester.  Hele  Vinteren  gik 
hen  med  frugtesløse  Forhandlinger,  og  der  kom  intet  Re- 
sultat. De  eneste,  det  gik  ud  over,  vare  Tilhængerne  af 
Munkene  Pierre  Jean  d'Olive  fra  Dolcino  og  Gérard  Sé- 
garelle,  hvis  uskyldige  Vildfarelser  kun  stammede  fra 
en  fanatisk  Trosiver.  Der  blev  gjort  et  nyt  forgjæves 
Forsøg  paa  at  forlige  de  rasende  Franciskanere  med  hin- 
anden; men  Striden  og  Forfølgelsen  vedblev  heftigere  end 
nogen  Sinde. 

Der  blev  taget  nogle  forstandige  Forholdsregler  for  at 
gjøre  Ende  paa  nogle  af  de   skrigende  Misbrug,    som  gik  i 

Svang  blandt  Gejstligheden,  men  de  bleve  uden  synderlig 
Virkning.  Dog  blev  Hospitalernes  Indretning  forbedret,  og 
de  fik  en  Slags  Formyndere,  som  vare  Oprindelsen  til  de 
senere  Bestyrelser  af  Lægfolk.  »Til  Skam  for  Gejstligheden,« 
siger  den  forstandige  Fleury,  »thi  i  den  forste  kristne  Tid 
troede  man  ikke  at  kunne  lægge  den  i  bedre  Hænder  end  i 
Præsternes  og  Diakonernes«. 

Paven  havde  altid  erklæret,  at  Erobringen  af  det  hellige 
Land  skulde  være  et  af  de  vigtigste  Æmner  for  Konciliets 
Forhandlinger.  Man  talte  virkelig  ogsaa  meget  om  et  al- 
mindeligt Korstog,  Kongerne  af  Frankrig,  England  og  Na- 
varra  forpligtede  sig  til  at  mode,  og  mange  Riddere  efter- 
lignede dem,  uden  at  nogen  tog  disse  Lofter  for  Alvor. 
Imidlertid  befalede  Konciliet,  at  der,  for  at  bestride  Om- 
kostningerne ved  den  hellige  Krig,  skulde  hæves  Tiende  i 
6  Aar,  dog  uden  at  der  maatte  vises  alt  for  megen  Stræng- 
hed  ved  Inddrivelsen  af  dem,  som  for  Exempel  ved  at  tage 
Kirkernes  Alterkalive,  Boger  og  Prydelser. 

En  udmærket  Bestemmelse  blev  truffen;  men,  som  saa 
mange  Planer  af  Paverne  i  det  trettende  Aarhundrede  an- 
gaaende  det  samme  Sporgsmaal,  kom  den  ikke  til  Udførelse. 
Studiet  af  de  orientalske  Sprog  var  en  vigtig  Betingelse  for 
Katholikernes  Fremgang  i  Orienten.  Du  Bois  og  Raimund 
Lullus  vare  meget  ivrige  i  at  fremsætte  denne  Tanke,  som 
aabenbart  var  meget  fornuftig.  Nu  bestemte  Konciliet,  at 
der  i  Rom  og  ved  Universiteterne  i  Paris,  Oxford,  Bologna 
og  Salamanca  skulde  oprettes  Lærestole  for  at  undervise  i 
de  tre  Sprog  Hebraisk,  Arabisk  og  Kaldæisk  (det  vil  sige 
Syrisk).  Til  hvert  af  disse  Sprog  skulde  der  ansættes  to 
Lærere,  som  i  Rom  skulde  lønnes  af  Paven,  i  Paris  af 
Kongen  af  Frankrig  og  i  de  andre  tre  Byer  af  Landets 
Prælater,  Kapitler  og  Klostre.  Men  naar  man  undtager 
Johan  XXIFs  svage  Forsog  paa  at  realisere  denne  Plan  i 
Bologna,  synes  det  uheldigvis  ikke,  som  man  nogen  Sinde 
har  begyndt  paa  at  udføre  Konciliets  vise  Bestemmelse. 

Tempelherrerne  havde  næsten  ingen  Forsvarere  mere. 
Alle  de  Medlemmer,  som  enten  havde  været  deres  Orden 
saa  lidet  hengivne,  at  de  ikke  havde  forsvaret  den  mod 
Bagvaskelsen,  eller  havde  været  dristige  nok  til  at  bevare 
en  fast  Holdning,  vare  frelste.  De  øvrige  vare  enten 
allerede  pinte  til  Dode  eller  skulde  blive  det.  Konciliet, 
som  nu  skulde  erklære  Ordenen  for  ophævet,  overlod  dette 
til  Paven;  thi  der  var  en  saadan  Mangel  paa  Mod  og 
Ærlighed,  at  ingen  vilde  være  ansvarlig  for  sine  Hand- 
linger. Paven  selv  erklærede  i  sin  Bulle,  at  han  ophævede 
Ordenen  foreløbig  ved  en  apostolisk  Bestemmelse,  ikke  ved 
en  afgjørende  retslig  Dom,  eftersom  Processen  ikke  var 
bleven  fort  efter  juridiske  Eegler;  men  han  tilfojede,  at 
Ophævelsen  var  uigjenkaldelig.  Ordenens  Gods  blev  delt; 
at  nøjes  med  Kongens  Part  havde  egentlig  ikke  været  Philips 
Hensigt;  men  han  opnaaede  tillige  betydelige  Summer  for 
Processens  Omkostninger  og  for  at  have  holdt  Tempel- 
herrerne i  Fængsel. 

Hvad  angaar  Processen  mod  Bonifacius's  Minde,  blev 
den  kun  for  en  Forms  Skyld  droftet.  Philip  behøvede  ikke 
mere  denne  skandaløse  Bussemand  for  at  naa  sitMaal;  han 
havde  sejret  uden  Kamp.  Ikke  alene  havde  Paven  for  hele 
Kristenhedens  Øjne  givet  en  Erklæring  om,  at  Philip  ved 
at  fængsle  Paven  havde  handlet  af  den  reneste  Trosiver; 
men  han  havde  i  Vatikanets  Kegistre  udslettet  alle  de  Akt- 
stykker, som  kunde  være  krænkende  for  Kongen.  Tempel- 
herreordenen, som  Philip  afskyede,  og  som  havde  gjort 
mest  Modstand  mod  hans  Planer,  var  tilintetgjort;  Ophavs- 
manden til  Attentatet  i  Anagni,  især  Gudsbespotteren 
Nogaret,  havde  faaet  Absolution  paa  en  Maade,  der  kunde 
opveje  en  Sejr.  For  efter  hin  Tids  Forestillinger  at  sætte 
Kronen  paa  sine  Gunstbevisninger  opfyldte  Paven  et  Lofte, 
han  havde  givet  Kongen  ved  Kroningsfesten  i  Lyon,  nemlig 
Kanoniseringen  af  Peter  Colestinus;  Kongen  brod  sig  kun 
lidt   om    den   gamle  Eremits  Hellighed;    men    denne   Ka- 

nonisering  var  en  ny  Krænkelse  mod  Bonifacius,  der  havde 
behandlet  Colestinus  med  den  dybeste  Foragt. 

Henrik  af  Luxemburgs  Dod,  som  faa  Aar  i  Forvejen 
vilde  have  haft  de  vigtigste  Folger,  gik  næsten  uænset 
hen.  Paven  stolede  ikke  mere  paa  ham  siden  de  Forvik- 
linger, der  vare  opstaaede  under  Kejserens  Rejse  i  Italien, 
og  desuden  havde  han  nu  intet  at  frygte  fra  nogen  Side; 
Kongen  af  Neapel,  hans  Vasal,  paa  hvis  Grund  han  opholdt 
sig,  var  stærk  nok  til  at  beskytte  ham.  De  indre  For- 
legenheder i  Frankrig  voxede  fra  Dag  til  Dag.  Fjedrene  i 
det  tyske  Kejserdommes  Konstitution  vare  saa  slappede,  at 
der  gik  fjorten  Maaneder  hen,  for  Henrik  fandt  en  Efter- 
følger. Clemens  benyttede  sig  heraf  til  at  udfore  en  af 
sine  dristigste  Handlinger;  han  indsatte  sin  hengivne  Søn 
Eobert  af  Neapel  til  Statholder  i  Italien,  hvad  den  timelige 
Magt  angik,  for  saa  lang  en  Tid,  som  det  behagede  Paven. 
Den  uhyre  Forskjel,  der  var  imellem  det  franske  Konge- 
riges og  det  tyske  Kejserdømmes  Stilling  lige  over  for  Paven, 
lægger  sig  her  tydelig  for  Dagen. 

I  det  hele  taget  havde  Clemens  ført  Pavedommet  ud 
af  de  største  Farer,  som  det  i  Aarhundreder  havde  været 
udsat  for.  Nu  hvilede  han  sig,  og  han  havde  Ret  dertil. 
Hans  vigtigste  Beskæftigelse  bestod  for  Fremtiden  i  at 
samle  og  ordne  Forordningerne  fra  Konciliet  i  Vienne,  saa 
at  de  kom  til  at  udgjøre  den  syvende  Bog  af  Dekretalerne, 
der  skulde  svaro  til  den  sjette  af  Bonifacius  VIII.  Dette 
Arbejde  blev  udfort  under  hans  Opsyn,  og  Clemens,  som 
aldrig  havde  respekteret  synderlig  andet  end  den  kanoniske 
Ret,  mente  nu,  at  han  havde  sikret  sig  Udødelighed.  Men 
hans  Sundhed  var  fuldstændig  ødelagt;  hans  Tilbujelighed 
for  Avignon  begyndte  at  tabe  sig,  og  han  flyttede  til 
Carpentras,  som  han  forskjonnede  og  forsynede  med  Spring- 
vand. Den  21de  Marts  befandt  Clemens  sig  tillige  med 
hele  sit  Hof  paa  Slottet  Montiis  i  Nærheden  af  Byen,  som 

han  havde  kjøbt  til  sin  Brodersøn  Bernard,  Yicomte  af 
Lomagne,  og  her  holdt  han  et  Konsistorium,  hvori  han 
offentliggjorde  de  Forordninger,  han  havde  redigeret.  Hans 
sygelige  Tilstand  var  Skyld  i,  at  Bogen  ikke,  som  det  ellers 
var  Skik,  blev  udgiven  og  sendt  til  Universiteterne.  Paven 
troede,  at  hans  Fødeegns  Luft  vilde  gjengive  ham  hans 
Sundhed;  han  gav  sig  paa  Vejen  til  Bordeaux,  men  døde  i 
Eoquemaure  ved  Rhonen  den  20de  April  1314  efter  at 
have  beklædt  St.  Peters  Stol  i  næsten  9  Aar.  Hans  Lig 
blev  bragt  tilbage  til  Carpentras  og  derpaa,  som  han  havde 
befalet,  flyttet  til  hans  Fødeby  Uzeste,  hvor  hans  Grav 
endnu  ses.  Den  pavelige  Skat  blev  plyndret  strax  efter 
hans  Død,  og  man  beskyldte  Vicoraten  af  Lomagne  for  at 
have  tilvendt  sig  de  Penge,  som  vare  bestemte  til  Korstoget. 
Rygtet  gik,  at  Clemens  havde  efterladt  umaadelige  Skatte 
til  sine  Brodersønner  og  andre  Slægtninge. 

Det  Anarki,  som  fulgte  efter  Pavens  Død,  viste,  hvor 
uværdig  hans  Familie  var  til  at  varetage  Kirkens  Interesser. 
Kardinalernes  Konklave  havde  forsamlet  sig  i  Carpentras; 
Vicomten  af  Loraagne  og  en  anden  af  Pavens  Brodersønner 
besatte  Byen  med  en  stor  Skare  gascogneske  Tropper. 
Deres  Hensigt  var  tilsyneladende  at  hente  Pavens  Lig  for 
at  føre  det  til  Uzeste;  men  deres  Plan  var  at  forskrække 
Kardinalerne  og  faa  et  andet  Medlem  af  Familien  Villandraut 
udnævnt  til  Pave.  Der  opstod  en  Kamp  mellem  Italienerne 
og  Gascognerne;  G ascoguerne  sejrede,  plyndrede  de  italienske 
Kjobmænd  og  stak  Ild  paa  Kardinalernes  Huse,  hvorpaa 
disse  flygtede  og  spredtes  ad.  Medens  dette  foregik,  døde 
ogsaa  Philip  den  smukke,  hvorved  Forvirringen  blev 
endnu  større.  Pavestolen  stod  ledig  i  to  Aar,  tre  Maaneder 
og  17  Dage. 

Clemens  blev  meget  ilde  omtalt  efter  sin  Død.  Der 
blev  sagt,  at  under  hans  Regering  var  Rom  sunken  i 
Ruiner,  St.  Peters  Arv  pljmdret,  og  Italien  forsømt,  som  om 

det  ikke  hørte  med  til  Kirken.  »Vi  mindes,  at  vi  have 
været  elleve  Maaneder  fængslede  i  Perugia,«  skrev  Kardinal 
Napoleon  Orsini  til  Kongen,  »og  Gud  véd,  hvor  mange 
legemlige  Lidelser  og  hvor  megen  Sjæleangest  vi  dér  have 
udstaaet.  Jeg  har  svigtet  min  Slægt  for  at  faa  en  fransk 
Pave;  thi  jeg  ønskede  Kongens  og  Kigets  Vel,  og  jeg 
haabede,  at  den,  som  fulgte  Kongens  Raad,  vilde  styre  Rom 
og  Verden  med  Visdom  og  reformere  Kirken.  Derfor  valgte 
vi,  efter  at  have  taget  alle  mulige  Forsigtighedsregler,  den 
afdøde  Pave,  i  den  Overbevisning,  at  vi  havde  skjænkot 
Kongen  og  Frankrig  den  herligste  Gave;  men  ak!  vor 
Glæde  forvandledes  til  Sorg;  thi  naar  man  betragter  den 
afdødes  Forhold  til  Kongen  og  Riget,  tinder  man,  at  al- 
vorlige Farer  ere  opstaaede  under  ham;  han  forudsaa  intet, 
sorgede  for  intet,  og  denne  Mangel  paa  Forsigtighed  kunde 
have  hidfort  en  Katastrofe,  hvis  ikke  Gud  i  sin  Barmhjær- 
tighed  var  kommen  os  til  Hjælp«. 

Der  var  meget  Nationalhad  med  i  denne  overdrevne 
Strænghed;  men  Beskyldningerne  for  Simoni  og  Nepotisme 
kan  Clemens  ikke  renses  for.  Da  han  holdt  Koncilium, 
beskyldte  man  ham  for  kun  at  have  sammenkaldt  Kirken 
for  at  lade  alt,  hvad  man  bad  ham  om,  betale  med  Guld. 
Clemens  elskede  Luxus,  og  for  at  skaffe  sig  den  handlede 
han  ofte  med  de  hellige  Ting;  men  han  havde  i  det  mindste 
en  god  Smag  og  var  en  af  de  ivrigste  Beskyttere  af 
Kunsten  paa  sin  Tid.  Alle  de  Arbejder,  hvortil  hans  Navn 
er  knyttet,  ere  fortræffelige.  Clemens  V  var  den  forste 
af  disse  kunstelskende  Paver,  der  saa  ivrig  fremmede  Re- 
naissancen,  og  som,  skjont  de  gejstlige  Historieskrivere 
med  rette  dømme  dem  strængt,  mægtig  bidroge  til  den 
aandelige  Udvikling  og  til  Middelalderens  Afslutning.  Han 
opsøgte  dygtige  Folk,  især  blandt  Lægerne,  og  de  højeste 
Værdigheder  syntes  ham  med  rette  at  tilkomme  dem,  der 
havde  helbredet   ham.     Alt    for    ofte    blev    der   under  hans 

Eegering,  især  i  Norditalien  og  Østerrige,  anvendt  skrække- 
lige Pinsler  mod  ulykkelige,  der  exalterede  holdt  fast  ved 
deres  Indbildninger;  men  disse  Ofre,  som  Fra  Dolcino, 
Margareta  af  Trient  og  flere,  vare  Fanatikere,  hvis  Synd 
snarere  bestod  i  overdreven  Tro  end  i  Vantro.  Under  hans 
Regering  kunde  man  blive  forfulgt,  fordi  man  var  alt  for 
troende,  aldrig  fordi  man  ikke  var  troende  nok.  Hans 
Karakter  var  human;  men  hans  Liv  var  intet  Monster  paa 
Sædelighed.  Hans  Forbindelse  med  Komtessen  af  Perigord, 
Datter  af  Greven  af  Foix,  var  en  oifentlig  Skandale,  som 
der  ikke  blev  gjort  mindste  Forsøg  paa  at  skjule. 

Man  har  med  urette  bebrejdet  Clemens  at  have  bragt 
Pavedømmet  i  Forfald.  Pavedømmet  var  allerede  i  For- 
fald, da  han  blev  udnævnt  til  Pave;  han  gjorde,  hvad  han 
kunde  for  at  hæve  det,  og  udfoldede  heri  en  virkelig 
Dygtighed.  Fuldstændig  at  unddrage  Pavedømmet  Frank- 
rigs Indflydelse  var  en  Umulighed.  Hvad  der  er  meget 
mærkeligt  er,  at  Pavedømmet,  som  uimodsigelig  havde 
nedværdiget  sig  ved  at  absolvere  og  endogsaa  rose  Philip  og 
Nogaret  for  deres  Bedrifter,  vedblev  at  herske  kraftig  i  det 
øvrige  Evropa. 

Tidens  fornemste  Politik  gik  gjennem  Pavens  Hænder; 
han  disponerede  over  Kroner,  forligede  Fyrsterne  med 
hinanden  indb3Tdes,  med  deres  Vasaller  og  deres  Folk  og 
regerede  ved  sine  Legater  over  hele  Lande.  I  Ungarn 
og  Tyskland  er  hans  Optræden  stolt  og  bydende;  han 
hævder  overalt  sin  Myndighed  og  tilsiger  de  mægtigste 
Fyrster  paa  en  bestemt  Dag  at  mede  ved  sit  Hof.  I 
England  løser  han  Kongen  fra  hans  Forpligtelser  til  at 
respektere  Landets  Love;  i  Frankrig  afgjør  han  Sporgs- 
raaalet  om  Herredommet  over  Lyon  til  Fordel  for  Kongen. 
Kirkens  indre  Styrelse  var  under  ham  saa  langt  fra  at 
slappes,  at  den  tvært  imod  styrkedes  eller  i  det  mindste 
centraliseredes.     Pavens    Magt   blev   mere    og   mere   uind- 

skrænket;  den  Smule  Frihed,  som  Kirkerne  endnu  havde 
tilbage,  forsvandt,  og  Biskoppernes  Valg  blev  næsten  ganske 
frataget  Kapitlerne.  Man  tillagde  ham  Neros  Ord:  »Før 
mig  har  man  ikke  vidst,  hvad  det  var  at  være  Kejser«. 
Det  hænder  ofte,  at  en  Regering  forst  naar  sin  Magts 
Højdepunkt  i  det  Øjeblik,  man  tror,  den  ligger  for  Døden. 

S.  M. 


10* 


Af  Metternichs  efterladte  Papirer. 

(Slutning). 


Fra  den  store  Alliances  Tid. 
V.    Felttogets  Slutning  og  Bourbonnernes  Tilbagekomst. 

bom  Følge  af  Træfningen  ved  Montereau  var  den  store 
osterrigske  Hær  bleven  nødt  til  at  fjærue  sig  fra  Bliichers 
Armé;  Trojes  maatte  rømmes,  man  maatte  gaa  tilbage  til 
Bar-sm--Aube,  og  her  holdt  nu  de  tre  Monarker  (25de  Fe- 
bruar 1814)  en  Konference,  som  overværedes  af  deres  Mi- 
nistre og  flere  Generaler  af  de  allierede  Hære.  De  militære 
Forholdsregler,  som  skulde  træfies,  bleve  her  drøftede  med 
meget  Liv.  Kongen  af  Preussen  holdt  eftertrykkelig  fast 
paa  en  Forening  af  alle  tre  Hære  og  en  umiddelbar  Frem- 
r3^kning  mod  Paris.  Kejser  Frants,  Fyrst  Schwarzenberg  og 
jeg  forsvarede  det  modsatte  Forslag;  den  tidligere  vedtagne 
og  hidtil  med  saa  meget  Held  fastholdte  Plan  havde  til 
Formaal  ikke  at  lade  Felttogets  Skæbne  bero  paa  det  uvisse 
Udfald  af  et  almindeligt  Slag,  men  lidt  efter  lidt  udtømme 
Napoleons  sidste  Kræfter;  der  syntes  at  tale  saa  meget  for 
denne  Plan,  at  vi  ikke  med  let  Hjærte  burde  opgive  samme ; 
var  den  end  langsom  i  sine  Virkninger,  forekom  dens  Re- 
sultater os  utvivlsomme,  og  det  endelige  Udfald  har  jo  ogsaa 
bekræftet    Rigtigheden    heraf.      Et    underordnet   Motiv    laa 

derhos  bag  ved  det  preussiske  Partis  Iver,  Marskalk  Bliichers 
Armé  var  paa  den  korteste  Linje  til  Paris,  og  hele  Hærens 
Ønsker  gik  kun  ud  paa  at  komme  forst  til  at  besætte 
Hovedstaden;  Hærens  og  deus  Foreres  Forbitrelse  veg  end 
ikke  tilbage  for  den  Tanke  at  give  Byen  til  Pris  for  Sol- 
daternes Kaseri,  som  ikke  kunde  være  blevet  holdt  i  Tomme 
efter  det  forventede  Udfald,  Saadanne  Bagtanker  maatte 
ogsaa  tages  med  ved  vore  Beregninger,  og  selv  om  altsaa 
ikke  Klogskaben  havde  afholdt  os  fra  at  lade  Felttogets 
Skæbne  bero  paa  dette  ene  Slag  —  hvad  netop  Napoleons 
hedeste  Ønsker  gik  ud  paa  —  vilde  de  Planer,  Preusserne 
nærede  mod  Paris,  og  som  ikke  vare  en  Hemmelighed  for 
nogen,  allerede  i  og  for  sig  have  været  en  Grund  nok  for 
os  til  ikke  at  give  efter. 

Drøftelsen  var  meget  levende  og  blev  fra  den  preussiske 
Konges  Side  fort  med  en  vis  Bitterhed.  Kejser  Alexander 
tøvede  med  at  erklære  sig  for  nogen  af  de  tvende  An- 
skuelser, og  forst  efter  en  energisk  Udtalelse  fra  Kejser 
Frants,  som  ogsaa  jeg  forfægtede  med  stor  Kraft  og  Aaben- 
hed,  stillede  den  russiske  Monark  sig  paa  vor  Side,  tilbød 
at  overtage  Sekretærens  Rolle,  og  jeg  dikterede  ham  de  ved- 
tagne Punkter,  som  følger: 

1.  Man  vil  ikke  levere  noget  Slag  ved  Bar-sur- Anbe ; 

2.  Bliicher  skal  fortsætte  sin  særlige  Bevægelse; 

3.  Storarmeen  vil  fortsætte  sin  Marche  over  Chaumont 
og  Langres ; 

4.  Denne  Bevægelses  Fortsættelse  maa  bero  paa  Om- 
stændighederne; 

5.  Bliicher  skal  underrettes  om  Storarmeens  Be- 
vægelser samt  om,  at  Wintzingerode  og  Biilow  have  faaet 
Befaling  til  at  stille  sig  under  hans  Ordre; 

6.  Wintzingerode  og  Biilow  skulle  have  hermed  stem- 
mende Ordrer; 

7.  Bliicber  skal  have  et  vist  Spillerum  i  sine  Be- 
vægelser, forudsat  at  den  militære  Forsigtighed  iagttages. 


150  Af  Metternichs  efterladte  Papirer. 

Krigsraadet  gik  strax  fra  hinanden;  men  det  preussiske 
Parti  var  ikke  lidet  forstemt. 

Jeg  er  ikke  her  til  Sinds  at  indlade  mig  paa  Enkelt- 
hederne ved  de  militære  Operationer,  men  indskrænker  mig 
til  at  notere  de  Omstændigheder,  som  referere  sig  til  den 
politiske  Udvikling.  Det  Slag,  Fyrst  Schwarzenberg  agtede 
at  modtage  ved  Arcis,  indskrænkede  sig  til  en  simpel  Por- 
postfægtning,  som  Napoleon  afbrød,  da  han  havde  overtydet 
sig  om,  at  de  forenede  russiske  og  østerrigske  Hære  vilde 
indlade  sig  paa  et  Slag;  fra  Højderne  bag  Arcis  saae  vor 
Overgeneral  til  sin  Forundring  den  franske  Hær  tiltræde  et 
Tilbagetog,  som  gik  i  Retning  mod  Øst. 

Kejseren  af  Østerrige  var  bleven  tilbage  i  Bar-sur- Aube, 
som  han  først  agtede  at  forlade,  uaar  det  skulde  komme  til 
et  Slag;  hos  hans  Majestæt  vare  alle  Ministrene  paa  Grev 
Nesselrode  nær. 

I  denne  Mellemtid  indtraf  Grev  Paar  som  Adj utant  fra 
Fyrst  Schwarzenberg  og  overbragte  den  kommauderende  Ge- 
nerals nyeste  Dispositioner.  Efter  at  have  udfort  Overgangen 
paa  Aubes  højre  Bred  var  Fyrsten  kommen  til  Vished  om, 
at  Napoleon  fortsatte  sin  Bevægelse  mod  Øst  og  gjorde  nu 
Kejseren  af  Rusland  og  Kongen  af  Preussen  det  Forslag 
med  samlet  Styrke  at  gaa  les  paa  Paris.  Ved  denne  Be- 
vægelse kom  rigtig  nok  den  osterrigske  og  en  Del  af  den 
russiske  Hær  i  Fare  for  at  afskæres  fra  sine  Operations- 
linjer,  og  Napoleon  kunde  nu  have  tvende  Planer;  han  kunde 
kaste  sig  over  vore  Reserver,  som  rykkede  frem  over  Nancy, 
eller  ogsaa  kunde  han  kaste  sig  ind  i  de  østlige  Grænse- 
fæstninger, forstærke  sig  med  deres  Besætninger  og  be- 
gynde et  nyt  Felttog  mellem  Rhinen  og  de  fremtrængende 
fjendtlige  Hære. 

Feltmarskalken  meldte  Kejseren,  at  saafremt  hans  Ope- 
rationer lykkedes,  vilde  han  bemægtige  sig  Staden  Paris  og 
sætte  sig  fast  her;  i  modsat  Fald  agtede  han  at  gaa  til- 
bage  over   Belgien;  samtidig  bad   han   Kejseren   træffe  de 

nødvendige  Dispositioner  for  at  sikre  de  militære  Etappe- 
linjer  mod  den  truende  Fare.  Generalintendanten  for  den 
rassiske  Hær,  som  ligeledes  var  bleven  tilbage  i  Bar-sur- 
Aube,  tik  Befaling  om  ufortovet  at  rykke  ind  i  Hoved- 
kvarteret; det  var  ogsaa  Kejser  Frants's  første  Tanke  uden 
Tidsspilde  at  forføje  sig  der  hen;  men  en  simpel  Beregning 
over  Afstandeue  viste,  at  dette  ikke  var  raadeligt.  Sam- 
tidig med  Adjutantens,  Grev  Paars  Ankomst  vare  Hærene 
allerede  rykkede  en  Dagsmarche  frem  mod  Paris,  følgelig 
havde  Kejseren  forst  paa  tredje  Etappe  kunnet  naa  Hoved- 
kvarteret, og  Landet  mellem  begge  Kvarterer  stod  aabent 
for  de  franske  Strejfkorps.  Jeg  overvejede  længe,  om  ikke 
i  det  mindste  jeg  skulde  vove  paa  at  naa  Hovedkvarteret; 
men  det  umulige  i  at  opbringe  det  nødvendige  Forspænd 
for  uden  Opsættelse  at  kunne  tilbagelægge  de  tre  Dags- 
rejser, traadte  bommende  i  Vejen  for  mine  Ønsker.  Grev 
Paar  havde  været  saa  forsynlig  at  sikre  sig  de  fornødne 
friske  Forspand,  naaede  saaledes  lykkelig  Hovedkvarteret  og 
overbragte  Kejserens  ubetingede  Samtykke  til  hans  Felt- 
marskalks  forandrede  Felttogsplan. 

Den  russiske  Generalintendant  blev  Dagen  efter  op- 
snappet af  franske  Ryttersværme,  som  havde  kastet  sig 
over  de  allierede  Hæres  Bagtrav;  samme  Nat,  henimod  Kl. 
2  om  Morgenen,  fik  vi  den  Melding,  at  Napoleon  havde 
fortsat  sin  østlige  Bevægelse  til  8t.  Dizier,  men  ved 
Efterretningen  om  de  allierede  Hæres  dristige  Bevægelse 
mod  Paris  kastet  sig  ind  paa  Vejen  fra  Bar-sur- Aube ; 
denne  hans  Bevægelse  gjorde  det  indlysende,  at  Napoleons 
excentriske  Marche  kun  havde  tilsigtet  at  formaa  vore  Hære 
til  et  Tilbagetog  ved  at  true  deres  Tilbagetogslinjer;  Napo- 
leon havde  imidlertid  forregnet  sig,  og  da  han  erfarede  vore 
Troppers  Fremrykning  mod  Paris,  udbrod  han:  »Det  var  et 
Smukt  Skaktræk!  det  havde  jeg  aldrig  tiltroet  en  af  Alli- 
ancens Generaler«. 

Man  traf  ufortøvet  Foranstaltninger  til  vor  Afrejse  fra 

Bar-sur-Aube,  og  KL  4  om  Morgenen  toge  Kejseren  og 
Ministrene  Vejen  til  Dijon  under  den  svage  Bedækning  af 
nogle  faa  Batailloner,  som  vare  paa  Marchen  til  Storarmeen, 
og  af  hvilke  en  enkelt  tilfældigvis  var  indtruffen  Dagen 
forud.  Denne  vor  Marche  nærmede  os  Arveprinsen  af 
Hessen-Homburgs  Hærkorps,   af  hvilket  Dele  stode  i  Dijon. 

Da  Kejseren  ikke  vilde  opholdes  undervejs,  tog  han 
fra  Chatillon  afsted  med  Postbefordring,  og  vi  tilbage- 
lagde Vejen  til  Dijon  i  to  Postkareter  midt  gjennem  en 
Befolkning,  som  var  ikke  lidet  forbavset  over  hans  kejser- 
lige Majestæts  Nærværelse  og  lians  Ankomst  uden  Bedæk- 
ning. Kejserens  uventede  Ankomst  til  Dijon  fremkaldte 
det  samme  Indtryk  her  som  under  hele  den  tilbagelagte 
Kejse;  vi  indtraf  om  Morgenen  Kl.  4  i  Dijon,  og  Kejseren 
steg  af  ved  Præfektens  Palads,  hvor  man  maatte  nævne 
hans  Navn  for  at  skaffe  ham  Adgang.  Faa  Timer  senere 
styrtede  en  Folkeskare  frem  paa  Torvet  foran  Præfekturet 
og  lagde  sit  royalistiske  Sindelag  for.  Dagen  paa  en 
støjende  Maade,  men  Kejseren  opfordrede  Skaren  til  at 
forholde  sig  rolig  og  forbod  enhver  reaktionær  Handling; 
hans  Opfordring  havde  det  tilsigtede  Resultat. 

Nogle  Dage  efter  vor  Ankomst  til  Staden  indtraf  Baron 
Wessenberg,  som  paa  Tilbagerejsen  fra  en  Mission  til  Eng- 
land var  falden  i  Hænderne  paa  General  Piré.  Egnene 
vest  for  Dijon,  hvor  General  Alix  befalede  et  mobiliseret 
Korps  Nationalgardister,  vedbleve  at  være  usikre;  men 
nogle  Tropper,  som  vare  trukne  sammen  fra  forskjellige 
Kanter  og  forenede  med  dem,  der  rykkede  ud  fra  Bar  til 
Dækning  for  os,  vare  dog  tilstrækkelige  til  vor  Sikkerhed, 
og  vi  forbleve  her  i  Dijon,  til  der  indtraf  Melding  om 
Paris's  Kapitulation;  næsten  samtidig  meldtes  ogsaa  Her- 
tugen af  Cadore  (Champagny),  som  overbragte  Kejseren  en 
Meddelelse  fra  Napoleon.  Hans  Sendelse  blev  frugtesløs; 
men  jeg  saae  ham  i  ovrigt  ikke  mere,  da  hans  Majestæt 
havde  befalet  mig  ufortøvet  at  afgaa  til  Paris. 

Efterretningen  om  Paris's  Kapitulation  fremkaldte  en 
stor  Bevægelse  i  Dijon;  Gaardspladsen  til  det  Hotel,  jeg 
beboede,  fyldtes  med  Tusender  af  iMennesker,  og  en  Depu- 
tation spurgte  mig,  om  det  var  tilladt  at  plante  de  konge- 
lige Farver;  hans  Majestæt  gav  sit  Samtykke,  jeg  meddelte 
dette  til  det  samlede  Publikum,  og  kort  derpaa  vajede  den 
kongelige  Fane  over  hele  Dijon.  Jeg  afrejste  i  Folge  med 
Lord  Castlereagh  og  Fyrst  Hardenberg. 

Den  10de  April  indtraf  jeg  i  Paris  og  begav  mig  faa 
Øjeblikke  derefter  til  Kejser  Alexander,  som  havde  opslaaet 
sin  Bolig  i  Fyrst  Talleyrands  Hotel.  Hans  Majestæt  under- 
rettede mig  om  de  Meddelelser,  han  siden  de  allieredes 
Indtog  i  Paris  havde  udvexlet  med  Napoleon,  og  om  Mar- 
skalkerne Neys  og  Macdonalds  Tilstedeværelse;  de  vare  af 
Napoleon  befuldmægtigede  til  en  Afslutning  af  hans  Forlig 
med  de  allierede  Magter,  i  Følge  hvilket  Forlig  han  fra- 
sagde sig  Frankrigs  Krone  mod  at  erholde  Suveræniteten 
over  Øen  Elba. 

Jeg  lagde  min  Forbavselse  for  Dagen  augaaende  dette 
sidste  Punkt  i  Overenskomsten;  jeg  forestillede  ham,  hvor 
mange  Ubehageligheder  der  vilde  paafølge  af  denne  Be- 
stemmelse, som  anviste  den  styrtede  Kejser  et  Ophold  i 
en  saa  stor  Nærhed  af  hans  tidligere  Stuter;  det  faldt  mig 
ikke  vanskeligt  at  stotte  mine  Bekymringer  dels  paa  Be- 
tragtninger, jeg  øste  af  mit  Bekjendtskab  til  Napoleons 
Karakter,  dels  af  andre,  som  fremgik  af  selve  Forholdenes 
Natur.  Kejseren  af  Rusland  bekæmpede  mine  Paastande 
med  Grunde,  der  gjorde  hans  Hjærte  lige  saa  megen  Ære, 
som  de  vare  lidet  skikkede  til  at  berolige  mig  med  Hensyn 
til  mine  Forudsigeiser;  et  af  hans  Hovedargumenter  gik 
ud  fra,  at  man  ikke  uden  Fornærmelse  kunde  drage  en 
Monarks  og  Soldats  Ord  i  Tvivl.  Jeg  erklærede  haus 
Majestæt,  at  jeg  aldeles  ikke  holdt  mig  bemyndiget  til  at 
paatage  mig  Ansvaret  for  en  Beslutning  af  saa  afgjorende 
Betydning  for  Evropas  og  Frankrigs  fremtidige  Ko;  jeg  maatte 

først  indhente  min  Herre,  Kejserens  Befalinger.  »Det  kan 
ikke  naere  ske,«  svarede  Kejser  Alexander  med  Liv;  »i  For- 
ventning af  Deres  og  Lord  Castlereaghs  Ankomst  har  jeg 
udsat  Overenskomstens  Afslutning  allerede  i  flere  Dage; 
nu  raaa  samme  afsluttes  i  Aftenens  Lob,  for  at  Marskal- 
kerne kunne  overbringe  Napoleon  Akten  endnu  i  Nat.  Naar 
Undertegnelsen  nu  ikke  paafolger,  maa  Fjendtlighederne 
tage  deres  Begyndelse  igjen  i  Morgen,  og  Gud  véd,  hvor 
vidt  de  saa  kunne  fore  os.  Napoleon  staar  i  Fontainebleau 
i  Spidsen  for  en  Hær,  og  det  er  ham  ikke  ubekjendt,  at 
Traktaten  har  mit  og  Kongen  af  Preussens  Samtykke.  Paa 
den  anden  Side  kan  jeg  ikke  tvinge  Dem  til  at  underskrive 
et  Dokument,  som  alt  er  affattet,  og  som  Nesselrode  vil 
forelægge  Dem ;  men  De  paadrager  Dem  et  tungt  Ansvar, 
naar  De  ikke  undertegner.« 

Jeg  erklærede  hans  Majestæt,  at  for  jeg  tog  min  Be- 
slutning om,  hvad  der  var  at  gjøre,  ønskede  jeg  at  raadfere 
mig  med  Fyrst  Schwarzenberg  og  Lord  Castlereagh.  Efter 
denne  Raadslagning  vendte  jeg  tilbage  til  Kejser  Alexander. 
»Overenskomst  en  mellem  Deres  Majestæt,  Kongen  af  Preussen 
og  Napoleon  er  gaaet  for  vidt,«  sagde  jeg,  »til  at  mine 
Indsigelser  kunne  hindre  den.  Fyrst  Schwarzenberg  har 
taget  Del  i  de  foregaaende  Underhandlinger,  og  den  Kon- 
ference, hvori  denne  Traktat  skal  undertegnes,  er  alt  for- 
samlet; jeg  vil  ofre  mig  og  sætte  mit  Navn  under  en 
Traktat,  som  inden  tvende  Aar  atter  vil  føre  os  tilbage  paa 
Valpladsen.« 

Fremtiden  beviste,  at  jeg  kun  havde  forregnet  mig  et 
Aar;  endnu  i  Aftenens  Løb  blev  Overenskomsten  under- 
tegnet. 

Vedtagelsen  af  denne  Traktat  er  bleven  meget  forskjellig 
bedømt,  og  det  kunde  heller  ikke  være  anderledes.  Sand- 
heden er,  at  dette  Træk  af  Ædelmod  i  dette  Tilfælde  var 
meget  ilde  anbragt,  og  den  Lethed,  hvormed  Kejser  Alex- 
ander hengav  sig  til  Skuffelser,  bevirkede  paa  den  ene  Side, 

hvad  Nøden  paa  den  anden  Side  havde  tvunget  Kejser  Napo- 
leon til  at  undertegne.  Den  Konference  mellem  de  befuld- 
mægtigede Ministre,  der  gik  forud  for  Konventionens  Under- 
tegnelse, vil  jeg  altid  henregne  blandt  de  mærkværdigste 
Scener  i  mit  oftentlige  Liv.  Paa  nogle  enkelte  Vendinger  i 
Affattelsen  nær  vare  Artiklerne  allerede  fastslaaede  ved 
Mødets  Aabning;  for  mine  Kollegaer  lagde  jeg  ikke  Dolgs- 
maal  paa  det  Indtryk,  Napoleons  Indsættelse  paa  Elba 
fremkaldte  hos  mig;  der  var  ikke  én  blandt  dem,  som  jo 
delte  samme,  og  det  Sprog,  Napoleons  tvende  befuldmæg- 
tigede Eepræsentanter  forte,  var  kun  lidet  forskjelligt  fra 
vort;  de  Folelser,  de  lagde  for  Dagen  angaaende  dette  Æmne, 
vare  fuldkommen  korrekte  og  fri  for  alle  Skuffelser.  Ved 
min  Tilbagekomst  fra  Konferencen  affærdigede  jeg  en  Kurér 
til  Kejser  Frants,  som  ufortovet  forlod  Dijon  og  begav  sig 
til  Paris,  hvor  Prinsesse  Borgheses  Hotel  var  stillet  til 
hans  Eaadighed. 

De  allierede  Magters  Kommissærer  ledsagede  Napoleon 
til  hans  ny  Bestemmelsessted.  Den  kejserlige  General, 
Friherre  v.  Koller,  som  opfyldte  denne  Mission  i  Østerriges 
Navn,  kom  i  Sydfrankrig  i  den  Stilling  ved  sin  A åndsnær- 
værelse og  Mod  at  redde  Kejseren  for  Farer,  der  midt  i 
Provences  varmblodige  Masser  alvorlig  truede  hans  Liv. 

Monarkerne  stillede  Kejserinde  Marie  Louise  og  Kongen 
af  Rom  under  Faderens  og  Bedstefaderens  Varetægt-,  Marie 
Louise  begav  sig  til  Schonbrunn. 

Den  4de  Maj  holdt  Kong  Ludvig  XVIII  sit  Indtog  i 
Paris.  Jeg  og  Fyrst  Schwarzenberg  havde  taget  Plads  ved 
et  Vindue  i  Gaden  Montmartre  for  at  se  Toget  passere 
forbi.  Jeg  følte  et  pinligt  Indtryk  ved  den  hele  Scene. 
Soldaterne  i  Kejsergarden,  som  gik  forud  og  fulgte  bag  efter 
den  kongelige  Vogn,  dannede  med  deres  mørke  Aasyn  en 
Kontrast  til  Kongen,  hvis  Ansigt  straalede  af  søgt  Venlig- 
hed, og  saaledes  syntes  Landets  almindelige  Stemning  lige- 
som  at    afspejle    sig    i    dette  lille  Træk.      Folkemængdens 

Holdning  i  Gadevne  fuldstændiggjorde  i  saa  Henseende  Bil- 
ledet. De  mest  modsatte  Folelser  stode  afmalede  i  Mæng- 
dens Ansigter  og  fandt  sit  Udtryk  i  Royalisternes  Raab: 
j>Leve  Kongen !«  og  i  den  morke  Tavshed  hos  Kongedømmets 
Fjender.  Over  for  saa  blandede  Meningsytringer  forekom 
det  mig  næsten,  som  om  Kongen  havde  for  megen  Hast 
med  sine  Gjenhilsener. 

De  tre  Monarker  aflagde  strax  derpaa  et  Besøg  hos 
Kongen,  og  kort  efter  indfandt  ogsaa  jeg  mig  i  Tuilerierne. 
Kongen  modtog  mig  i  sit  Kabinet,  og  i  Samtalens  Løb 
kunde  jeg  ikke  afholde  mig  fra  at  gjore  den  Bemærkning, 
at  i  selv  samme  Værelse,  siddende  ved  selv  samme  Skrive- 
bord og  omgiven  af  det  selv  samme  Udstyr  havde  jeg  til- 
bragt mange  Timer  sammen  med  Napoleon.  »Deres  Maje- 
stæt,« sagde  jeg  til  Kongen,  »synes  imidlertid  at  være  ganske 
hjemme«. 

»Man  maa  indromme,«  gjensvarede  Kongen,  »at  Napo- 
leon var  en  god  Lejer,  og  at  han  har  indrettet  alt  for- 
træffelig for  mig«. 

Jeg  tilbragte  tvende  Timer  hos  hans  Majestæt  og 
forlod  Kongen  med  Indtryk,  der  ingenlunde  egnede  sig  til 
at  berolige  mig  om  Frankrigs  Fremtid.  .Jeg  havde  udtalt 
mig  om  Chartet,  som  han  nylig  havde  udstedt,  om  de 
Vanskeligheder,  der  rimeligvis  vilde  udspringe  heraf,  om 
den  otfentlige  Stemning  o.  s.  v.,  og  jeg  fandt  herunder 
Lejlighed  til  at  overtyde  mig  om,  at  Kongen  om  alle  disse 
Æmner  havde  meget  faste  Anskuelser,  der  i  mere  end  ét 
væsentligt  Punkt  afvege  fra  mine.  Tiden  har  sandelig 
mere,  end  jeg  kunde  ønske  det,  retfærdiggjort  den  Opfat- 
telse, jeg  allerede  paa  den  Tid  holdt  for  den  rigtige. 

Spergsmaalet,  om  Bourbonnernes  Tilbagekomst  til  Frank- 
rig stemmede  med  Landets  Ønsker,  har  fundet  en  forskjellig 
Bedommelse;  jeg  drister  mig  ikke  til  at  hævde,  at  samme 
blev  fuldstændig  billiget  af  Befolkningens  uhyre  Flertal,  og 

Aaisagerne  til  denne  Stemning  ligge  saa  meget  i  selve 
Sagens  Natur,  at  det  slet  ikke  kunde  være  anderledes*). 

Frankrig  havde  i  et  forholdsvis  meget  kort  Tidsrum 
gjennemlobet  alle  en  social  Omvæltnings  Faser.  Man  kan 
dele  disse  Faser  fra  Åarene  1789 — 1814  i  tre  Epoker:  den 
første  (fra  1789 — 92)  var  Faldet  af  Aarhundreder  gamle 
Institutioner  og  Skabelsen  af  en  Fristat,  som  var  formet 
efter  det  attende  Aarhundredes  Gjoglebilleder;  den  anden 
(fra  1792 — ]>()4)  var  Forsoget  med  en  republikansk  Re- 
gering; Kejserriget  har  endelig  mellem  Aarene  1804 — 14 
opfyldt  det  Øjemed,  som  Najioleons  omfattende  Geni  havde 
foresat  sig,  nemlig  en  Gjenoprettelse  af  Fninkrig  paa  et 
monarkisk  Grundlag. 

Med  Undtagelse  af  en  lille  Brokdel  uforbederlige 
Sværmere  talte  den  republikanske  Regeringsform  ingen  Til- 
hængere i  Landet;  de  vare  forsvundne  paa  Grund  af  Ræd- 
selsherredomraet.  som  havde  rejst  sig  paa  Ruinerne  af 
Tronen,  Landets  gamle  Institutioner  og  alt,  hvad  der  havde 
overlevet  Ludvig  XIII  og  XIV's  Regering  samt  det  sædelige 
Forfald  under  Regentskabet  og  Ludvig  XVI,  senere  som  en 
Følge  af  Direktorialregeringens  Forvorpenhed  og  Svaghed. 
Den  Regeringsform,  Napoleon  havde  indfort,  tiltalte  hele 
Frankrig,    men  Landet  var  kjed  af  Krigene,    som  det  ikke 


*)  Under  etOphold  i  Paris  1825,  hvorhen  jeg  blev  kaldet  ved  en 
sørgelig  Familiebegivenhed,  havde  jeg  ogsaa  P'oretræde  hos 
Kong  Karl  X.  Efter  Taifelet  talte  vi  meget  om  Fortiden,  og 
levende  Minder,  som  vaktes  ved  de  Værelser,  hvori  vi  be- 
fandt os,  paatrængte  sig  mig.  „Jeg  mindes,"  bemærkede  jeg 
blandt  andet,  „at  jeg  og  Napoleon  i  Aaret  1810  sad  heri 
samme  Salon  og  paa  selv  samme  Sted,  og  da  vi  kom  til  at 
tale  om  Bourbonnerne,  lod  han  følgende  Ord  falde:  „Véd  De, 
hvorfor  Ludvig  XVIII  ikke  sidder  dér,  lige  over  for  Dem; 
Sagen  er,  at  jeg  har  sat  mig  dér:  ingen  anden  vilde  have 
kunnet  holde  sig  her,  og  hvis  jeg  nogen  Sinde  skulde  komme 
til  at  forsvinde  ved  en  Katastrofe,  vil  ingen  anden  end  en 
IJourbon  sætte  sig  paa  samme  Plads". 

kunde  se  nogen  Ende  paa.  Bourbonnernes  Tilbagekomst 
var  ingenlunde  imødeset  i  den  Forstand,  som  Royalisterne  — 
et  Parti,  som  var  uendelig  sammensmeltet  i  Løbet  af  de 
sex  og  tyve  Aar  —  gjærne  vilde  forstaa  Sagen,  Restavra- 
tionen  godkjendtes  derimod  af  Vennerne  af  den  oifentlige 
Orden  og  den  politiske  Fred,  det  vil  sige  af  Nationens 
uhyre  Flertal,  som  i  alle  Lande  og  til  alle  Tider  have 
sat   Fædrelandets    sande    Literesse    højest   i    deres    Bereg- 


nmger. 


Ved  Regeringens  Tiltrædelse  laa  altsaa  Vanskelighederne 
for  Kongedømmet  ingenlunde  i  den  offentlige  Aand;  de  laa 
i  den  Linje,  man  vilde  vælge  at  slaa  ind  paa.  En  Tilbage- 
venden af  det  saakaldte  »gamle  Regime«  var  umulig; 
heraf  var  intet  andet  tilbage  end  Minderne  om  Aarsagerne 
til  dets  Forfald.  Bourbonnerne  have  da  aldrig  tænkt  paa 
noget  saadant;  det  var  kun  et  Mærke,  Bourbonnernes  Fjender 
indebrændte  dem,  for  at  skræmme  Masserne*), 


VL 
Den  begyndende  Fredsperiode**). 

Jeg  vilde  overskride  de  Grænser,  jeg  har  foreskrevet 
nærværende  Arbejde,  hvis  jeg  vilde  indlade  mig  paa  Enkelt- 
hederne i  de  Forhandlinger,  som  gik  forud  for  Afslutningen 
af  Freden,  den  30te  Maj  1814  (første  Pariserfred),  Freds- 
slutningen var  præget  af  det  Maadehold,  som  besjælede 
Monarkerne  og   deres  Kabinetter,    et  Maadehold,    som  ikke 


*)  Her  ender  Manuskriptet:  „Fra  den  store  Alliances  Tid" 
(se  foregaaende  Bind,  S.  395);  det  følgende  Afsnit  er  atter 
taget  fra :  „Leitfaden  zur  Erklårung  meiner  Denk-  und  Hand- 
lungsweisse",  se  oven  for  S.  231. 
**)  Med  dette  Afsnit  afsluttes  det  første  Afsnit  af  vore  Uddrag 
af  Metternichs  efterladte  Papirer,  i  det  vi  dog  forbeholde  os 
at  komme  tilbage  til  samme ,  eftersom  de  følgende  Bind 
udkomme. 

havde  sit  Udspring  i  Svaghed,  men  i  Beslutningen  om  at 
sikre  Evropa  en  varig  Fred.  Den  politiske  Stilling  var 
saaledes,  at  et:  For  meget  kunde  berede  det  tilsigtede 
Øjemed  storre  Farer  end  et  For  lidt. 

Kun  en  Beregning,  der  hviler  paa  et  fast  Grundlag, 
kan  sikre  det  heldige  Udfald  af  et  Foretagende.  Den  Fred, 
som  skulde  afsluttes  med  Frankrig,  kunde  opfattes  som  en 
Hævn,  man  vilde  tage  over  Landet,  eller  i  Belysning  af 
vort  Formaal,  saa  vidt  mulig  at  holde  Ligevægt  mellem 
Magterne.  De  Betingelser,  hvorunder  Østerrige  var  tiltraadt 
den  store  Alliance,  lagde  nu  klart  for  Dagen,  at  Kejser 
Frants,  i  fuld  Overensstemmelse  med  min  Overbevisning, 
sogte  en  Losning  paa  vor  store  Opgave  i  den  sidst  berorte 
Retning.  Forkastelsen  afErobringssystemet  og  Op- 
stillelsen  af  Restitutions-  og  Æqvivalentsystemet 
ved  Rigernes  og  Staternes  Gjenoprettelse  maatte  tjærne 
enhver  Tvivl  i  saa  Henseende.  Jeg  var  belavet  paa,  at  den 
kejserlige  Regering  ved  denne  Opfattelse  af  den  fælles  Op- 
gave vilde  komme  i  Kamp  med  alle  politiske  Svindlere  og 
træde  i  Modsætning  til  enkelte  Regeringers  uundgaaelige 
Særlyster;  men  herved  lod  jeg  mig  dog  ikke  forvirre  i  min 
Holdning.  Ligesom  Østerriges  Tiltrædelse  til  Qvadrupel- 
alliancen  havde  dannet  det  principielle  Grundlag  for  Pariser- 
freden,  saaledes  betegnede  denne  Fredsslutning  igjen  Grund- 
laget for  den  tunge  Opgave,  som  var  forbeholdt  Wiener- 
kongressen. 

Efter  Undertegnelsen  af  Pariserfreden  begav  jeg  mig  i 
Kejser  Alexanders  og  Kongen  af  Preussens  Felge  til  Eng- 
land *)  for  at  overbringe  Prinsregenten  en  Undskyldning  fra 
Kejser  Frants,  fordi  han  ikke  ogsaa  foretog  denne  Rejse. 
En  personlig  Indbydelse  fra  Prinsregenten  kaldte  mig  ogsaa 
der  hen.  Der  var  forløbet  tyve  Aar  siden  mit  ferste  Besøg 
i  dette  Land  og  mit  ved  denne  Lejlighed  stiftede  Bekjendt- 


*)    Se  Aarg.  1880,  Bind  I,  S.  148-49. 

skab  med  Prinsen  af  Wales.  Jeg  ønskede  med  egne  Øjne 
at  opfatte  de  Indtryk,  som  uundgaaelig  maatte  følge  af  det 
politiske  Omslag  paa  Kontinentet  og  for  derhos  at  kunne 
pleje  Raadslagninger  med  det  engelske  Kabinet  angaaende 
de  Forhandlinger,  som  forestod  paa  Kongressen. 

Efter  flere  Maaneders  Fraværelse  indtraf  jeg  den  18de 
Juli  igjen  i  Wien,  Det  moralske  Indtryk,  jeg  modtog  af 
Stemningen  i  Riget,  var  ingenlunde  loftende,  men  for  saa 
vidt  lønnende,  som  jeg  bekræftedes  i  min  Overbevisning,  at 
den  politiske  Retning,  jeg  var  slaaet  ind  paa,  var  fuld- 
stændig rigtig,  saa  vel  med  Hensyn  til  vort  Riges  eget 
Tarv,  som  med  Hensyn  til  Sikringen  af  en  lang  almindelig 
Fred.  Østerrige  folte  endnu  Veerne  efter  en  to  og  tyve- 
aarig  Krig  og  led  under  Forstyrrelsen  af  alle  sine  Leve- 
kilder.  De  østerrigske  Folkeslags  Tankegang,  som  stadig 
udmærkede  sig  ved  sin  Ædruelighed,  havde  i  Forbindelsen 
mellem  Kejserens  Datter  og  Napoleon  troet  at  finde  et 
Pant  paa  Freden  og  havde  derfor  kun  med  Møje  fundet  sig 
i  den  ny  Krigs  Omskiftelser,  Den  sande  Ende  paa  den 
hele  Omvætning  havde  i  Befolkningernes  øjne  ingen  anden 
Værd  end  et  andet,  kun  i  sit  Udstyr  noget  forandret  Oplag 
af  den  tidligere  Fredstilstand, 

Hvilken  gjenneragribeude  Forskjel  frembød  nu  ikke 
Preussens  Stilling  i  Sammenligning  med  Østerrige?  Alene 
Fantaster  kunde  sammenstille  disse  Stillinger,  og  til  Fan- 
tasternes Skare  har  jeg  aldrig  bort.  Det  Omraade,  som 
ved  Kongressens  Begyndelse  stod  Mænd  af  denne  Kaliber 
aabent  i  videste  Omfang,  var  det  tyske,  og  i  Over- 
bevisningen herom  var  min  Opmærksomhed  i  de  Uger,  som 
gik  forud  for  Kongressens  Aabning,  uafbrudt  henvendt  paa 
dette  Omraade, 

Jeg  har  allerede  omtalt  Kejserens  Udsagn,  at  et  tysk 
politisk  Samfund  skulde  kaldes  til  Live  i  Form  af  et 
Forbund,  og  fremhævet,  at  denne  Bestemmelse  fik  historisk 
Værd  som  en  C  ond  i  ti  o  sine  qua  non  for  Østerriges  Til- 

trædeise  til  Alliancen  *),  Den  Retning,  jeg  havde  at  folge, 
var  mig  altsaa  klart  foreskreven;  det  drejede  sig  kun  om 
Valget  af  Midlerne  til  dette  Maals  Opnaaelse;  men  denne 
Opgave  vanskeliggjordes  i  hej  Grad  ved  de  hinanden 
modstridende  Retninger.  I  første  Række  stod  her  Preussens 
Særbestræbelser;  de  tyske  Fyrsters  Sky  for  enhver  Ind- 
skrænkning i  deres  Suverænitetsrettigheder;  dernæst  de  i 
Nordtyskland  og  Rhinforbundets  Omraade  fremdukkende 
Tendenser,  som  dels  gik  i  udpræget  demokratisk  Retning, 
dels  kun  kunne  nærmere  betegnes  ved  Benævnelsen:  »deutsch- 
thiimelnde  Geliiste«.  I  den  Kamp,  som  saaledes  udspandt 
sig,  spillede  den  aristokratisk-demokratiske  Retning  i  Fri- 
herre V.  Steins  Aand  en  egen  og  fremragende  Rolle,  og 
blandt  alle  Fartier  var  dette  vistnok  det  mest  spaltede  og 
uenige  saa  vel  med  Hensyn  til  Maalet  som  til  Midlerne. 
Til  Partiindskydelser  tog  jeg  intet  andet  Hensyn,  end  at  jeg 
mindedes  deres  Tilværelse  og  med  fordoblet  Kraft  fastholdt 
vor  egen  Gang. 

Jeg  sammenkaldte  de  faa  i  Wien  endnu  levende  Stats- 
mænd fra  Kejserdommet  til  en  Raadforsel  om  det  tyske 
Spørgsmaal,  men  kom  snart  til  den  Overtydelse,  at  jeg  hos 
dem  ene  og  alene  kunde  finde  en  arkivarisk  Hjælp.  Jeg 
fattede  altsaa  den  Beslutning  foreløbig  kun  at  have  min 
Opmærksomhed  henvendt  paa  Forbundets  Grundlæggelse,  men 
afvente  de  tyske  Sendemænds  Forhandlinger  paa  Kongressen 
til  Forbundets  nojere  Formning. 

Den  3dje  November  1814  fandt  Kongressens  A åbning 
Sted  ved  en  fordringslos  Konference,  som  ingenlunde  svarede 
til  et  skuelystent  Publikums  Forventninger**). 


*)    Se  foregaaende  Bind,  S.  388—90  og  468. 

**)  Den  Mening  havde  fundet  Indpas  hos  Publikum,  at  Kongres- 
medlemmernes Møde  vilde  tinde  Sted  i  den  store  Redoutesal 
i  den  kejserlige  Holborg,  og  at  Publikum  vilde  faa  Adgang 
til  Salens  Gallerier. 

Historisk  Arkiv.     1880.     II.  ^1 

Sendemæudene  fra  de  forskjellige  Stater  og  Lande  an- 
modede mig  om  at  overtage  Forhandlingernes  Ledelse;  jeg 
modtog  dette  Hverv  i  den  Overtydelse,  at  de  Opgaver,  som 
vare  stillede  Kongressen,  kun  vilde  kunne  finde  deres 
Løsning  ved  en  strængt  iagttagen  Kækkefølge,  en  stræng 
Fjærnelse  af  alle  unødvendige  Enkeltheder  og  en  klar  Op- 
fattelse af  alt,  hvad  Tid  og  Forholdene  krævede.  Jeg 
stillede  et  Forslag  om  en  Forretningsgang,  som  havde  at 
omfatte : 

a)  En  Kaadførsel  mellem  Medlemmerne  af  Quadrupel- 
alliancen  og  Frankrig  under  Benævnelsen  de  fem  Stormag- 
ters Komité  (Comité  des  cinq  Puissances); 

b)  Moder  af  disse  fem  Magters  Sendemænd  med  Ge- 
sandterne fra  Spanien,  Portugal  og  Sverige  i  en  mere  ud- 
videt Form  og  under  Benævnelsen  »de  otte  Magters  For- 
samling (assemblée  des  huit  Cours)  samt  denne  For- 
samlings Drøftelser  med  de    øvrige  Staters  Repræsentanter; 

c)  Oprettelsen  af  en  Kommission,  som  skulde  sammen- 
sættes af  Repræsentanterne  for  de  tyske  Stater  og  specielt 
beskæftige  sig  med  Ordningen  af  de  tyske  Forhold. 

Denne  Forretningsgang  blev  antagen  og  under  dens 
Beskyttelse  gik  de,  Forsamlingen  paahvilende,  tunge  Opgaver 
sin  Løsning  i  Mode. 

Kongressens  Historie  er  optegnet  i  dens  Akter  og  Re- 
sultater, i  disse  Blade  findes  ikke  Plads  for  samme,  og 
om  end  Kongressens  Værk  har  maattet  dele  Skæbne  med 
alle  Verdensbegivenheder,  og  om  den  end  ikke  er  undgaaet 
Kritik  fra  indskrænkede  og  Dadel  fra  overfladiske  Aanders 
Side,  maa  man  dog  til  en  retfærdig  Vurdering  af  Kon- 
gressens Arbejder  vel  tage  i  Betragtning,  at  de  have 
maattet  afgive  Grundlaget  for  en  politisk  Fred,  som  nu 
gaar  i  sit  otte  og  tredivte  Aar  (1852),  at  de  have  kunnet 
trodse  de  Storme,  som  rejste  sig  i  den  mellemliggende  Tid, 
ja  endog  have  formaaet  at  overleve  Omvæltningerne  i  Aaret 

1848*).  Den  Efterretning,  som  den  7de  Marts  1815  indløb 
om  Napoleons  Afrejse  fra  Elba,  bidrog  meget  til  at  paa- 
skj^nde  Gangen  i  Kongressens  Arbejder,  særlig  da  til  en 
skyndsom  Forstaaelse  mellem  de  tyske  Hoffer  om  Forbunds- 
akten**),  og  naar  jeg  nu  kaster  et  uhildet  Blik  tilbage  paa 
Kongressens  Slutningsresultater,  være  det  mig  tilladt  med 
tro  Sandhedskjærlighed  endnu  at  sige  nogle  Ord: 

Den  franske  Kevolutious  ejendommelige  Præg  var  fra 
første  Færd  og  fremfor  alt  det  sociale;  det  politiske  Præg 
som  fandt  sit  højeste  Udtryk  i  Napoleon,  var  i  sin  Op- 
rindelse fremmed  for  Bevægelsen,  og  medens  Napoleon  an- 
strængte  sig  for  at  gjennemføre  den  indre  Ordning  i  Frank- 
rig, kjendte  hans  Herskesyge  ingen  Grænser. 

Den  Modstand,  han  ikke  havde  taget  i  Betænkning, 
men  som  laa  i  Forholdenes  Natur  og  gjorde  sig  gjældende 
under  den  Krig,  han  under  fejlagtige  Forudsætninger  paa- 
begyndte mod  Kusland,  denne  Modstand  førte  til  en  For- 
staaelse mellem  Magterne,  som  ikke  var  kommen  i  Stand 
under  de  tidligere  Krige  mod  Republikken  og  det  franske 
Kejserdomme,  og  som  Napoleon  havde  anset  for  umulig. 
Det  for  Verdenserobreren  skæbnesvangre  Udfald  af  Felttoget 
mod  Rusland  skuffede  ikke  Kejser  Frants  med  Hensyn  til 
Størrelsen    af    den    Opgave,    som    endnu    forestod:     Gjen- 


*)  Feltmarskalk,  Fyrst  Lignes  Vittighed:  „Kongressen  gaar  ikke, 
men  danser,"  har  gaaet  sin  Gang  i  alle  Tidsskrifter.  Under 
Kongressen  talte  Wien  inden  for  sine  Mure  virkelig  et  be- 
betydeligt  Antal  fyrstelige  Hoveder  med  et  talrigt  Følge  og 
en  Mængde  Turister.  Det  var  naturligvis  det  kejserlige  Hofs 
Pligt  at  drage  Omsorg  for  det  selskabelige  Underhold;  men 
at  Forhandlingerne  ikke  havde  noget  tilfælles  med  Festlig- 
hederne og  ikke  hemmedes  ved  disse,  godtgjøres  slaaende 
nok  ved  den  Omstændighed,  at  Kongressen  kunde  afsluttes 
med  det  korte  Tidsrum  af  fem  Maaneder. 

**)  Vi  have  allerede  tidligere  meddelt  den  lille  Notits,  som  findes 
i  Metternichs  Memoirer  om  Napoleons  Landing  og  henvise 
derfor  vore  Læsere  til  foreg.  Bind,  S.  153—55. 

11* 

oprettelsen  af  en  Tilstand  af  sikker  Ro  paa  Fastlandet. 
At  den  politiske  Nybygning  efter  Napoleons  Fald  vilde 
blive  et  vanskeligt  Foretagende,  var  en  Betragtning,  som 
laa  nær  nok  baade  for  Kejser  Frants  og  for  mig;  vore 
Anskuelser  og  Følelser  medførte  en  rodfæstet  Forkastelse 
af  alle  Planer,  som  ene  bavde  deres  Udgangspunkt  i  Stem- 
ninger og  Følelser,  og  derfor  maatte  ogsaa  det  Værk, 
hvis  Forløber  var  Alliancens  Sejr,  og  hvis  Resultat  var  Pa- 
riserfreden, nødvendigvis  faa  det  samme  Præg  af  roligt 
Overlæg,  som  havde  betegnet  vor  Gang  under  den  for- 
beredende Epoke. 

Det  var  endelig  ikke  tvivlsomt  for  os,  at  Kongressens 
Værk  paa  mange  Maader  vilde  blive  anfægtet,  saafremt 
samme  holdt  sig  inden  for  den  ædruelige  Beregnings 
Grænser.  Denne  længste  Periode  af  politisk  Fred,  som 
Evropa  nogen  Sinde  har  nydt,  vilde  dog  have  været  til- 
stækkelig  til  at  berolige  den  forevigede  Monarks  og  hans 
Medhjælpers  Samvittighed,  selv  om  Kongressens  Arbejde 
end  ikke  sejrrig  havde  bestaaet  sin  Ildprøve  i  Aarene  1848 
og  49. 

De  hundrede  Dage  havde  kun  Betydning  som  en 
Episode,  til  hvis  Belysning  jeg  her  endnu  skal  fremdrage 
et  Mellemspil. 

Da  Napoleon  efter  sin  Tilbagevenden  fra  Elba  igjen 
havde  overdraget  Fouché  hans  tidligere  Post  som  Politi- 
minister, traadte  denne  i  sin  Adfærd  paa  ny  i  de  gamle 
Fodspor,  som  var  en  besynderlig  Blanding  af  Lydighed  og 
Opsætsighed  mod  Kejserens  Planer.  Fouchés  unægtelig 
dybe  Indsigt  i  Napoleons  og  Frankrigs  Tilstand  saa  vel  som 
i  Magternes  indbyrdes  Forhold  lod  ham  ikke  skimte  nogen 
Udsigt  til  endelig  Sejr  for  det  franske  Kejserdomme,  og 
han  sendte  mig  derfor  en  hemmelig  Agent  med  den  An- 
modning til  Kejser  Frants  at  lade  Kongen  af  Rom  ud- 
raabe  til  Kejser  og  den  Opfordring  til  mig  om  at  afsende 
en  Mellemmand  til  Basel,  for  at  vi  skulde  se  at  komme  til 

en  Forstaaelse  om  denne  Plan.  Hvor  langt  Kejser  Frants 
var  fra  et  saadant  Skridt,  kunde  kun  den  franske  Politi- 
minister  være  iibekjendt  med;  Kejseren  befalede  mig  at 
gjore  baade  Kejser  Alexander  og  Kong  Frederik  Vilhelm 
Meddelelse  om  disse  Rænker  og  henstille  til  dem,  ikke  at 
gaa  ind  paa  denne  Idé ,  men  derimod ,  om  man  skulde  af- 
sende en  Mellemmand,  som  skulde  se  at  klare  Forslags- 
stillerens Planer.  De  tvende  Monarker  tilraadede  dette 
Skridt ,  og  jeg  overdrog  dette  Hverv  til  en  Embedsmand  i 
mit  Departement,  underrettede  ham  om  de  herhen  horende 
Kjendetegn  og  instruerede  ham  til  at  høre  paa  alt  og  ikke 
svare  paa  noget.  Agenterne  traf  hinanden  paa  aftalte  Tid 
og  skiltes  efter  kort  Tids  Forlob,  da  den  ene  ikke  havde 
noget  at  aabenbare  den  anden.  Senere  hen  har  man  ud- 
funden, at  Napoleon  havde  faaet  Nys  om  sin  Politiministers 
Skridt  og  i  Steden  for  Fouchés  fortrolige  havde  afsendt  en 
kejserlig  Agent  til  Basel;  men  denne  Historie  har  funden 
Indpas  i  Datidens  Memoirer  og  givet  Stof  til  Rygtet  om 
indledede  Forstaaelser  mellem  Napoleon  og  Kejser  Frants. 
Og  saaledes  bliver  Historien  skreven! 

Slaget  ved  Waterloo  havde  fældet  den  sidste  Dom  om 
Napoleons  Skæbne.  Selv  om  dette  Slag  ikke  havde  faaet 
det  Udfald,  som  hidførtes  ved  den  britiske  Feltherres  Jærn- 
fasthed  og  Feltmarskalk  Bliichers  modige  Hjælp,  vilde  Na- 
poleons Sag  dog  ikke  have  været  mindre  redningsløs.  De 
over  Rhinen  fremdragende  østerrigske  og  russiske  Hære 
med  samt  de  tyske  Forbund skontingenter  vilde  have  over- 
svømmet Frankrig,  hvis  tidligere  Kraft  fuldstændig  var 
brudt  som  en  Følge  af  de  tilintetgj  ørende  Indrømmelser, 
Napoleon  i  Lobet  af  de  hundrede  Dage  havde  været  nødt 
til  at  gj øre  Revolutionen.  I  Frankrig  var  Bonapartismen 
endnu  kun  vaagen  hos  Hæren  og  enkelte  Tilhængere  af 
Civilstanden;  Landet  selv  sukkede  i  Aaret  1815,  som  i  det 
foregaaende  Aar,  kun  efter  Ro.  Havde  der  derfor  hersket 
en    anden  Aand    hos   Ludvig   XVIII,    vilde    de    bourbonske 

Kougers  Herredomme  have  staaet  længere.  Mine  Følelser 
i  saa  Henseende  ere  ingenlunde  et  Resultat  af  en  senere 
Tids  Erfaringer;  tvært  imod,  strax  efter  Ludvig  XVIII's 
første  Tilbagekomst  har  jeg  givet  dem  Luft  over  for  Kongen 
i  følgende  korte  Ytring:  »Deres  Majestæt  tror  at  befæste 
Kongedømmet,  De  tager  fejl;  det  er  Revolutionen,  De  lægger 
Haand  paa!« 

Noget  lignende  tillod  jeg  mig  at  gjentage  for  Kongen 
ved  hans  anden  Tilbagekomst.  Ludvig  XVIII  var  begavet 
med  megen  Aand,  der  imidlertid  havde  en  mere  theoretisk 
end  praktisk  Retning;  han  besteg  Tronen  i  Aaret  1814, 
men  var  endnu  besjælet  af  hine  Anskuelser,  der  havde 
bragt  ham  til  at  spille  en  Rolle  som  Formand  for  en  Af- 
deling af  Notablernes  Forsamling,  og  som  under  Emigra- 
tionen vare  blevne  gjennemtrængte  af  den  engelske  Skoles 
Grundsætninger,  der  siden  Montesquieus  Tider  have  forvirret 
saa  mange  Aander  i  Frankrig. 

Den  anden  Pariserfred  dannede  et  Komplement  til  den 
første  og  adskilte  sig  kun  for  saa  vidt  fra  samme,  som  de 
allierede  Magter  vilde  give  Landet  en  Lære  og  derfor  fra- 
toge det  enkelte  Grænsepunkter,  tvang  det  til  at  tilbage- 
levere de  fra  Udlandet  røvede  Kunstskatte,  paalagde  det  en 
Kontribution  og  besatte  for  en  Tid  nogle  Departementer  til 
Opretholdelsen  af  den  indre  Ro  og  Sikringen  af  Frankrigs 
gamle  Trone,  saa  vidt  samme  da  var  muligt  ved  frem- 
med Hjælp. 

Under  Forhandlingerne  om  den  anden  Pariserfred  kaldte 
Kejser  Alexander  mig  til  sig  for  at  meddele  mig,  at  han 
var  sysselsat  med  et  stort  Værk,  hvorom  han  først  og 
fremmest  maatte  raadføre  sig  med  Kejser  Frants.  »Der 
gives  Gjenstande,«  vedblev  Kejseren,  »hvor  Følelsen  maa 
være  det  afgjorende,  og  Følelserne  paavirkes  af  den  person- 
lige Stilling  og  de  personlige  Forhold,  og  samme  paavirke 
uundgaaelig  Individerne.  Hvis  her  var  Tale  om  en  For- 
retning,  vilde  jeg  spørge  Dem  til  Raads;    men  det  Æmne, 

hvorom  jeg  taler,  bevæger  sig  paa  et  Omraade,  hvor  ikke 
Ministrene,  meu  alene  Monarkerne  ere  i  den  Mulighed  at 
kunne  træffe  en  Afgjørelse.  Sig  derfor  Kejser  Frants,  at 
jeg  ønsker  at  tale  med  ham  om  et  Æmne,  som  jeg  kun 
kan  forklare  nærmere  over  for  ham.  Senere  vil  han  have 
Ret  til  at  indhente  Deres  Raad,  min  kjære  Fyrste«. 

Efter  nogle  Dages  Forlob  lod  Kejser  Frants  mig  kalde 
og  meddelte  mig,  at  han  tidlig  samme  ]\Iorgen  efter  Ind- 
bydelse havde  besogt  Kejser  Alexander,  for  at  de  personlig 
kunde  tales  ved  om  en  højst  vigtig  Sag. 

»Selve  Sagen,«  vedblev  hans  Majestæt,  »vil  De  kunne 
lære  at  kjende  af  dette  Dokument,  som  han  overleverede 
mig  til  en  gjennemtrængende  Prøvelse.  Som  De  véd,  ytrer 
jeg  mig  ikke  gjærne  om  et  Æmne,  hvis  Værd  eller  Ikke- 
værd  jeg  ikke  har  prøvet.  Jeg  har  derfor  modtaget  den  af 
Kejser  Alexander  egenhændig  nedskrevne  Opsats  og  for- 
beholdte mig  at  udtale  min  Anskuelse  om  samme.  Læs 
og  prøv  De  nu  dette  Aktstykke  og  sig  mig  Deres  Mening 
om  samme,  der  ingenlunde  tiltaler  mig,  ja  hvis  Indhold 
meget  mere  vækker  min  alvorlige  Betænkelighed«. 

Der  udkrævedes  ingen  stræng  Prøvelse  til  at  anerkjende, 
at  man  ene  og  alene  kunde  tillægge  denne  Opsats  Værd  og 
Betydning  som  en  i  religiøs  Klædemon  indhyllet  filantropisk 
Aspiration,  der  ikke  gav  Stof  til  nogen  Pagt,  som  skulde 
afsluttes  mellem  Monarker,  og  derhos  indeholdt  mange 
Sætninger,  som  endog  kunde  give  Anledning  til  religiøse 
Mistydninger. 

Kejser  Frants's  og  mine  Anskuelser  mødtes  i  denne 
Vurdering  af  Allianceudkastet,  og  da  Alexander  havfle  sagt 
Kejser  Frants,  at  han  ogsaa  vilde  meddele  den  preussiske 
Konge  dette  Aktstykke,  befalede  hans  Majestæt  mig  at  be- 
give mig  til  Kongen  og  indhente  hans  Mening  om  samme. 
Jeg  fandt  Kongen  i  Overensstemmelse  med  Kejser  Frants's 
Anskuelse,  kun  ytrede  han  alvorlig  Betænkelighed  ved  en 
fuldstændig  Forkastelse  af  den  russiske  Monarks  Ideer.    Vi 

bleve  dog  enige  om  det  umulige  i  at  udfærdige  en  saadan 
Akt  uden  enkelte,  absolut  nødvendige  Textforandringer ,  og 
selv  heri  var  Kejser  Frants  kun  halvt  enig. 

Som  Følge  heraf  overdroge  begge  Mouarker  mig  nu 
det  Hverv  at  forføje  mig  til  Kejser  Alexander  som  deres 
fælles  Repræsentant ;  efter  en  fiere  Timers  Samtale  lykke- 
des det  mig,  dog  ikke  uden  stort  Besvær,  at  vinde  Ud- 
kastets Forfatter  for  Nødvendigheden  af  at  omdanne  flere 
Sætninger  og  fuldstændig  udelade  enkelte  Steder. 

Jeg  aflagde  min  kejserlige  Herre  Regnskab  for  de  Ind- 
vendinger, jeg  over  for  Kejser  Alexander  uden  Sky  havde 
rejst  mod  dette,  i  det  mindste  unyttige  Værk,  ligesom  jeg 
ogsaa  havde  forudsagt  ham,  hvilke  hadske  Fortolkninger  det 
utvivlsomt  vilde  være  udsat  for. 

Kejser  Frants  erklærede  sig  fuldkommen  enig  heri; 
men  til  Trods  for  sin  naturlige  Uvilje  selv  over  for  det 
ændrede  Udkast  besluttede  han  sig  dog  til  at  underskrive 
den  herefter  punkterede  Pakt,  og  det  af  Grunde,  hvorimod 
jeg  heller  ikke  formaaede  at  rejse  nogen  Indvending. 

Dette  er  den  hellige  Alliances  Historie;  selv 
efter  Ophavsmandens  hildede  Opfattelse  skulde  Alliancen 
ikkun  have  Betydning  som  et  moralsk  Manifest,  medens 
Dokumentet  i  de  tvende  andre  Undertegneres  Øjne  ikke 
engang  havde  dette  Værd  og  følgelig  ikke  var  nogen  af  de 
Udtydninger  væ*rd,  som  det  senere  har  modtaget  under  Parti- 
aandens  Paavirkning. 

Det  mest  uomstødelige  Bevis  for  Rigtigheden  af  denne 
Paastand  turde  fremgaa  af  denne  Omstændighed,  at  der 
under  hele  den  følgende  Tid  aldrig  indtraadte  noget  Til- 
fælde, hvori  Kabinetterne  omtalte  »den  hellige  Alliance«, 
ja  hvor  en  saadan  Omtale  overhovedet  havde  kunnet  finde 
Sted.  Kun  de  Monarkerne  fjendtlige  Partier  benyttede 
denne  Akt  som  et  Vaaben  til  at  bagvaske  deres  Modstanderes 
reneste  Ideer. 

»Den  hellige  Alliance«  var  ingenlunde  stiftet  for  at 
underkue  Folkerettighederne  eller  til  Befordring  af  Absolu- 
tismen eller  noget  som  helst  Tyranni;  den  var  ene  og 
alene  et  Udtryk  for  Kejser  Alexanders  pietistiske  Stemning 
og  en  Anvendelse  af  Kristendommens  Grundsætninger  paa 
Politikken. 

Ideen  om  »den  hellige  Alliance«  havde  udviklet  sig  ved 
en  Forbindelse  af  religiøse  og  politisk-liberale  Elementer  og 
under  Fru  v,  Kriideners  og  Hr.  v.  Bergasses  Indflydelse. 
Ingen  har  nøjere  Kjendskab  end  jeg  til  alle  de  Forhold, 
som  referere  sig  til  denne   »højtklingende  Intetsigenhed«. 

Sluttelig  være  det  mig  tilladt  at  kaste  et  flygtigt  Blik 
paa  det  østerrigske  Monarki  og  i  korte  Træk  give  et  Billede 
af  dette  Rige,  hvis  indre  Forhold  over  for  Udlandets  vare  et 
rent  terra  incognita. 

Dette  Rige,  som  forst  i  Aaret  1806  antog  Navnet:  det 
østerrigske  Kejserdomme,  ligner  hverken  med  Hensyn  til 
sin  Dannelse  eller  Udvikling  noget  andet  Land.  Ved  det 
tyske  Riges  Østgrænse  havde  mange,  baade  i  Nationalitet 
og  Historie  forskjellige  Omraader  sluttet  sig  sammen  under 
Huset  Habsburg,  med  faa  Undtagelser  ikke  ad  Erobringens 
Vej,  men  gjennem  Arvefølge,  Ægtepagter  eller  frivillig  Til- 
slutning, og  saaledes  havde  dette  Herskerhus  i  Tidernes  Løb 
samlet  sig  et  stor  Landeomraade  med  egne  Rettigheder  og 
Overenskomster  for  de  særlige  Dele.  At  disse  Rettigheder 
og  Privilegier  i  Reglen  bleve  opretholdte  af  Herskeren,  saa- 
fremt  de  ikke  bleve  forbrudte  af  de  enkelte  Landsdele,  er 
en  Sandhed,  som  vel  Partiaand  eller  Udlandets  politiske 
Bestræbelser  kunne  gjøre  til  Gjenstand  for  Angreb,  men 
som  de  ikke  formaa  at  neddysse.  Gj ælder  denne  Paastand 
nu  end  i  Almindelighed  om  Regenterne  af  Huset  Habsburg- 
Lothringen,  danner  Kejser  Josef  II's  Regeringsperiode  en 
Undtagelse  herfra  i  Østerriges  Historie,  og  Følgerne  af 
denne   Fyrstes  Regeringshandlinger  vare    saa   langt    fra   at 

svare  til  haus  Hensigter,  at  de  tvært  imod  medførte  Besvær- 
ligheder af  modsat  Art  for  Riget  og  Regeringen. 

Denne  ejendommelige  Uddannelse  af  Sarastaten  i  For- 
ening med  den  Omstændighed,  at  dette  Komplex  af  Lande 
Aarhundreder  igjennem  og  i  uafbrudt  Rækkefølge  stod  under 
Herskere,  som  tillige  ejede  den  romersk-tyske  Kejserkrone, 
førte  til  det  højst  sælsomme  Resultat,  at  der  fattedes  et 
Navn  for  det  samlede  Omraade,  en  Mangel  i  den  alminde- 
lige Sprogbrug,  som  lagde  sig  for  Dagen  i  Betegnelsen 
i>Huset  Habsburg«  eller  »Huset  Østerrige«.  Denne  Frem- 
toning er  enestaaende  i  alle  Staters  Historie;  thi  i  intet 
andet  Land  har  det  været  almindelig,  og  endnu  mindre  da 
diplomatisk  Sprogbrug  at  anvende  den  herskende  Fa- 
milies Navn  i  Steden  for  Landets.  Ferst  i  Aaret  1806, 
samtidig  med  det  tyske  Kejserdømmes  Ophor,  tillagde  Kejser 
Frants  sit  Rige  Navnet:  »Kejserdømmet  Østerrige«,  en  Be- 
tegnelse, som  ikke  var  vilkaarlig  valgt,  men  fremtvungen, 
og  tilintetgjorde  det  Skin,  at  Forbindelsen  mellem  Rigets 
enkelte  Dele  kun  var  noget  tilfældigt  og  nærmest  en 
Personalun  ion. 

Kejserkroningen  skulde  danne  Slutstenen  paa  den  nye 
Bygning;  men  denne  i  Patentet  af  1804  forudsatte  Be- 
stemmelse udeblev  ved  Tidernes  Ugunst.  Senere  frembød 
der  sig  tvende  Momenter,  da  man  havde  kunnet  indhente 
det  forsømte:  nemlig  ved  Afslutningen  af  den  almindelige 
Fred,  og  den  Gang  den  første  Efterfølger  af  Kejserrigets 
Stifter  besteg  Tronen.  Ved  begge  Lejligheder,  baade  i 
Aaret  1815  og  1835,  udtalte  jeg  mig  til  Gunst  for  Kejser- 
ki'oningen.  Efter  min  Anskuelse  burde  Deputationer  fra 
Stænderforsamlingerne  i  samtlige  Monarkiets  Dele  have 
overværet  Kejserkroningen  og  herved  foretaget  en  Slags 
fælles  H3'ldning  af  Rigets  fælles  Overhoved  mod  at  mod- 
tage Løftet  om  en  Opretholdelse  af  de  enkelte  Landes  For- 
fatninger. 

Uden    at  være    en   Føderativstat  havde  Kejserdømmet 

Østerrige  alle  et  Foderativforbuuds  Fordele  som  dets 
Mangler.  Var  Familiens  Hoved  end  absolut  i  Ordets  moderne 
Betydning,  undergik  dette  Begreb  dog  en  Indskrænkning  i 
den  suveræne  Magt  med  Hensyn  til  de  Kroner,  han  for- 
enede paa  sit  Hoved.  At  denne  Stilling  horte  til  de  mest 
ejendommelige,  er  ingen  Tvivl  underkastet,  og  lige  saa 
sikkert  er  det,  at  Stillingen  vilde  have  været  aldeles  uhold- 
bar, hvis  der  ikke  til  Grund  for  samme  havde  ligget  den 
mest  tvingende  af  alle  Nødvendigheder,  den  fælles  Inseresse, 
som  alle  Rigets  Dele  havde  i  at  hore  sammen.  Denne 
Kjendsgjerningernes  j\lagt,  som  levende  foresvævede  baade 
Kejseren  og  mig,  øvede  en  gjennemgribende  Indflydelse  ved 
Kigets  Rekonstruktion  i  Aarene  1813 — 18 lo. 

1  de  nævnte  Aar  vilde  der  ikke  være  blevet  rejst  nogen 
Indsigelse  mod  at  knytte  de  forhenværende  osterrigske  Neder- 
lande eller  de  under  Benævnelsen  de  »osterrigske  Forlande«  be- 
kjendte  tyske  On)raader  sammen  med  den  osterrigske  Kejser- 
stat, ja  Belgiens  Gjenforening  med  samme  onskedes  endog 
fra  de  allierede  Magters  Side,  og  det  af  ganske  naturlige 
Grunde.  Vi  afviste  imidlertid  samme,  stottet  paa  en  Be- 
tragtningsmaade,  der  ikke  blot  havde  Hensyn  til  vort  Rige 
alene,  men  til  Fredens  Bevarelse.  Vi  vilde  henstille 
vort  Rige  uden  direkte  Berøring  med  Frankrig  og  derved 
gjøre  en  Ende  paa  de  Kampe,  som  i  mere  end  tre  Hundrede 
Aar  havde  udspundet  sig  mellem  de  to  Nabostater  og  vare 
hidforte  ved  denne  Berøring;  thi  Frankrig  er  det  Land,  hvor 
ganske  vist  nye  Ideer  af  enhver  Art  lettest  forstaa  at  skaffe 
sig  Indpas,  men  hvor  ogsaa  Indtryk  fra  gamle  Tider  længst 
holde  sig.  Netop  denne  sidste  Omstændighed  medførte  da 
ogsaa,  at  man  hverken  i  Folkebevidstheden  eller  selv  i  Ka- 
binettet tog  ret  Hensyn  til  den,  ved  den  gamle  Konge- 
families Tilbagekomst,  forandrede  Situation  mellem  Frankrig 
og  Østerrige;  men  Kampene  mellem  Frankrig  og  Huset 
Habsburg  summede  endnu  i  Hovederne  paa  mange 
Aander,    ret    som    den   geografiske   Stilling    mellem    begge 

Kiger  enduu  var  den  samme  som  paa  Frants  I's  og  Ludvig 
XIV's  Tider. 

Kongresakten  havde  fastslaaet  Grundlaget  for  Rigernes 
og  Staternes  Besiddelsesstand.  De  fire  Magter,  som  ved 
deres  sejrrig  gjennemforte  Forstaaelse  havde  vist  Frankrig 
tilbage  inden  for  dets  gamle  Grænser,  optoge  den,  i  sine 
tidligere  Rettigheder  paa  ny  indsatte,  franske  Krone  i  deres 
Samfund.  Qvadrupelalliancen  opløstes,  da  dens  politiske 
Øjemed  var  realiseret,  men  af  samme  opstod  et  moralsk 
Pentarchie,  hvis  Beføjelser  senere  paa  Aachnerkongressen  bleve 
fastslaaede,  principielt  begrænsede  og  regulerede. 

Grundlaget  for  en  varig  Fred  var  hermed  sikret  for 
Evropa,  saa  vidt  sligt  da  var  muligt, 

F.  C.  Granzow. 

hans  Liv  og  Forfattervirksomhed. 


1  Modsætning  til,  hvad  der  gjælder  som  Regel  for  de 
nyere  Tiders  Vedkommende,  er  det  en  Ejendommelighed 
ved  Oldtiden,  at  man  ved  næsten  alle,  smaa  saa  vel  som 
store,  ja  selv  de  allerstørste  Forfatterpersonligheder  i  Littera- 
tm-en  kun  har  yderst  sparsomme  Beretninger  om  deres  Liv, 
deres  Udviklingsgang  og  Skribentvirksomhed,  for  saa  vidt 
de  da  ikke,  saaledes  som  f.  Ex.  Demosthenes  og  Cicero,  have 
taget  saa  virksom  Del  i  det  politiske  Liv,  at  deres  Navn 
er  blevet  uadskillelig  knyttet  til  deres  Fædrelands  Historie. 
Lige  saa  stor  Interesse  som  deres  Samtid  og  Eftertiden  har 
næret  for  deres  Skrifter,  lige  saa  lidt  har  man  i  alt  Fald 
paa  de  Tider,  hvor  det  endnu  var  mest  muligt,  brudt  sig 
om  at  sætte  sig  ind  i  og  optegne  Overleveringen  om  deres 
personlige  Forhold.  Der  kom  ganske  vist  en  Tid,  da  man 
ogsaa  begyndte  at  interessere  sig  for  dette;  men  den  kom 
saa  sent,  at  man  i  det  væsentlige  ikke  havde  andre  Kilder 
at  øse  af  end  Forfatternes  egne  overleverede  Skrifter,  Kilder, 
der  i  de  allerfleste  Tilfælde,  som  let  er  at  forstaa,  ikke  vare 
meget  rigelige;  hvad  man  uddrog  deraf,  saa  vel  som  de 
Bemærkninger,  der  lejlighedsvis  kunde  være  fremkomne  paa 
andre  Steder,  blev  Grundlaget  for  de  Biografier  af  Old- 
tidens Forfattere,  som  fremkom  inden  for  selve  Oldtiden, 
og   man    hjalp   da  paa  de  positive   Beretningers  Magerhed 

ved  Gisninger,  som  særdeles  ofte  vare  højst  vilkaarlige  og 
forte  over  i  det  rent  fabelagtige.  Paa  den  Maade  ere  de 
fleste  Biografier  af  disse  Forfattere  opstaaede,  som,  tilmed 
sædvanlig  i  betydelig  forvansket  Skikkelse,  ere  komne  til  os, 
og  for  saa  vidt  vi  ikke  endnu  have  de  Kilder  bevarede  i  en 
nogenlunde  fuldstændig  Skikkelse,  af  hvilke  Oldtidens 
Litteraturhistorikere  øste,  staa  vi  hjælpelose  og  ere  ude  af 
Stand  til  at  øve  den  ønskelige  Kontrol  over  for  det,  som  er 
os  berettet,  og  opklare  de  derhen  hørende  Sporgsmaal;  det 
rent  fabelagtige  kan  man  naturligvis  forkaste,  og  et  og  andet 
kan  man  ogsaa  rette,  men  det  øvrige  maa  man  lade  staa 
ved  sit  Værd. 

Der  er  her  væsentlig  tænkt  paa  de  Personer,  som  op- 
træde i  Litteraturen  i  de  førkristelige  Aarh undreder;  men 
det  samme  gjælder  ogsaa  i  Hovedsagen  om  dem ,  som  til- 
høre den  senere  Tid.  Det  gjælder  ogsaa  om  Lukianos. 
Man  har  en  ganske  kort  biografisk  Notits  om  ham  hos  en 
byzantinsk  Lexikograf  Suidas,  der  levede  mindst  700  Aar, 
men  muligvis  endnu  mere,  efter  ham;  den  lyder  saaledes: 

»Lukianos  fra  Samosata,  med  Tilnavnet  »Gudsbespot- 
teren«  eller  »Spotteren«,  fordi  han  i  sine  Dialoger  ogsaa  er- 
klærer det  for  latterligt,  som  er  sagt  om  Guddommen. 
Han  levede  under  Kejser  Trajan  og  derefter.  Oprindelig 
var  han  Sagfører  i  Antiochia  i  Syrien;  men  da  han  havde 
haft  Uheld  med  sig  i  denne  Stilling,  vendte  han  sig  til  at 
skrive  Taler,  og  han  har  skrevet  en  umaadelig  Mængde. 
Det  hedder  sig,  at  han  er  bleven  reven  ihjel  af  Hunde, 
fordi  han  havde  raset  mod  Sandheden.  I  sit  Skrift  om 
Peregrinos's  Liv  angriber  han  nemlig  Kristendommen,  og 
selve  Kristus  spotter  han,  det  nederdrægtige  Afskum.  Der- 
for har  han  da  ogsaa  i  dette  Liv  lidt  en  passende  Straf  for 
sit  Raseri;  men  i  det  tilkommende  Liv  skal  han  blive 
Arving  til  den  evige  Ild  sammen  med  Satanas.« 

Foruden  denne  interessante  Prøve  paa  byzantinsk 
Litteraturhistorie    har    man    alene    Forfatterens    egne,    for 


Lukianos  fra  Samosata.  175 

øvrigt  i  meget  rigeligt  Maal  overleverede  Skrifter  at  holde  sig 
til,  naar  man  vil  søge  Oplysning  om  hans  Liv  og  Virk- 
somhed som  Forfatter.  I  første  Henseende  faa  vi  ikke 
mange  Oplysninger,  men  ganske  væsentlige;  af  hans  Virk- 
somhed og  Karakter  som  Skribent  kunne  vi  derimod  danne 
os  et  fyldigt  Billede,  da  vistnok  det  meste  af,  hvad  han 
har  skrevet,  selv  det  af  de  kristne  haardest  fordømte  Skrift, 
mærkelig  nok  er  kommet  til  os  —  foruden  adskilligt,  der 
gaar  under  hans  Navn,  men  aabeubart  nok  aldrig  er  blevet 
skrevet  med  hans  Pen. 

Lukianos  blev  født  i  Samosata,  det  nuværende 
Samsat,  beliggende  ved  Evfrat  i  det  Landskab,  som  hed 
Kommagene  og  paa  den  Tid  udgjorde  en  Del  af  den  kejser- 
lige Provins  Syrien;  hans  Fødselsaar  kan  man  med  et  rundt 
Tal  sætte  til  c.  120eft.  Kr..  Lidt  om  hans  Ungdomshistorie 
erfare  vi  af  hans  Skrift:  »Drømmen«.  Om  hans  Forældre 
høre  vi  her,  at  de  vare  fattige  eller  dog  levede  i  smaa  Kaar; 
da  Lukian  derfor  havde  endt  sin  Skolegang,  blev  det  be- 
stemt i  et  Familieraad,  at  han  skulde  lære  et  eller  andet 
Haandværk,  for  at  han  strax  selv  kunde  tjene  sit  Brød  og 
ikke  skulde  falde  sit  Hjem  til  Byrde;  thi  til  at  lade  ham 
uddanne  sig  i  Videnskaberne,  hvortil  ellers  den  opvakte 
Dreng  havde  Anlæg,  havde  man  ikke  Eaad.  Han  blev  da 
sat  i  Lære  hos  sin  Morbroder,  der  var  Billedhugger  eller 
vel  snarere  blot  Stenhugger;  og  det  var  ikke  ham  selv 
imod,  men  han  drømte  allerede  om  det  store  Ry,  han 
engang  skulde  vinde  som  Billedhugger.  Imidlertid  fik  disse 
Drømme  og  hans  Lyst  til  Haand værket  eller  Kunsten  hurtig 
en  brat  Ende,  da  han  var  saa  uheldig  strax  den  første  Dag 
at  slaa  en  Marmorplade  i  Stykker  og  faa  dygtige  Prygl  der- 
for af  Morbroderen.  Grædende  løb  han  af  Læren  og  kom 
hjem,  hvor  han  fandt  Medhold  hos  Moderen,  og  her  havde 
han  nu,  fortæller  han,  den  paafølgende  Nat  en  Drøm,  som 
blev    bestemmende    for    hans    Fremtid;    han    stod    som    en 

Herakles  paa  Skillevejen,  og  to  Kvinder,  Billedhugger- 
kunsten og  Videnskaben,  søgte  ved  Overtalelser  og  Forestil- 
linger om,  hvilket  Ry  og  hvilke  Goder  de  vilde  skjæuke 
ham,  hvis  han  fulgte  dem,  hver  især  at  drage  ham  til  sig, 
og  han  valgte  da  til  sidst  Videnskaben.  Det  er  naturligvis 
blot  en  digterisk  Fiktion;  men  Resultatet  blev  altsaa,  at 
han  herefter  kom  til  at  studere,  for  at  bruge  et  moderne 
Udtryk. 

Hvorledes  han  har  faaet  Midler  hertil,  vides  ikke,  og 
lige  saa  lidt  kan  man  med  Bestemthed  sige,  hvor  han  har 
faaet  sin  forste  Uddannelse.  Det  ligger  nærmest  at  tænke 
sig,  hvad  der  ogsaa  paa  en  Maade  støttes  ved  den  oven  for 
meddelte  Notits  af  Suidas,  at  han  forst  er  dragen  til 
Syriens  mægtige  Hovedstad  Antiochia,  Hovedsædet  for  den 
græske  Dannelse  i  denne  Del  af  Romerriget.  Vist  er  det, 
at  hans  Stræben  gik  ud  paa  at  uddanne  sig  til  Taler;  et 
Kursus  i  Veltalenhedslærernes  Skoler  var  i  det  hele  det 
nødvendige  Grundlag  for  en  videre  gaaende  videnskabelig  Ud- 
dannelse i  hvilken  som  helst  Retning,  men  foreløbig  har 
Lukianos  sat  sig  Tilegnelsen  af  Veltalenhedskunsten  som 
sit  eneste  Formaal  og  ikke  tænkt  paa  at  slaa  ind  paa  andre 
Studier,  Det  er  nu  ikke  urimeligt,  at  han,  efter  at  han 
havde  faaet  en  nogenlunde  tilstrækkelig  Uddannelse,  har 
prøvet  paa  at  hoste  Fordel  deraf,  i  det  han  praktisk  gjorde 
Anvendelse  af  den  tillærte  Kunst  ved  at  virke  som  Sagfører 
i  Antiochia,  saaledes  som  Suidas  fortadler.  Heller  ikke  er 
det  umuligt,  at  det  kan  være  gaaet  ham  uheldig  ved  hans 
forste  Optræden,  og  at  han  derfor  har  opgivet  denne  Stilling 
og  er  rejst  bort  fra  Antiochia;  thi  man  maa  tænke  paa,  at 
han  kom  fra  en  lille,  halvt  barbarisk  By,  saa  at  det  ganske 
sikkert  har  kostet  ham  stor  Umage  at  tilegne  sig  det  fine 
græske  Sprog  og  den  Fuldendthed  i  Talekunsten,  som  har 
været  nødvendig  for  med  Held  at  kunne  optræde  i  en  saa- 
dan  By,    hvor  han  maa  have  haft  mange  heldigere  stillede 

Medbejlere.  Men  for  øvrigt  er  det  da  ogsaa  muligt,  at 
dette  blot  er  en  Fabel,  og  at  det,  der  har  fort  ham  bort 
fra  Antiochia,  har  været  Ønsket  om  at  udvikle  sig  endnu 
mere  ved  Fortsættelse  af  sine  rhetoriske  Studier  paa  andre 
Steder,  hvor  Veltalenhedskunsten  blomstrede  i  sin  største 
Frodighed,  og  saa,  naar  han  følte  sig  tilstrækkelig  stærk, 
at  søge  en  større  Skueplads,  hvor  han  kunde  lade  sit  Talent 
glimre,  end  en  Ketssal  i  Antiochia  kunde  byde  ham.  Nok 
er  det:  sin  fuldendte  Uddannelse  i  Veltalenheden  har  han 
faaet  i  loniens  store  Byer  Efesus  og  Smyrna  med  deres  be- 
rømte Khetorskoler;  her  har  han  aflagt  de  sidste  Levninger 
af  Barbarismen,  og  her  fra  er  han  dragen  ud  for  at  vise  den 
romerske  Verden  sit  glimrende  Talent. 

Veltalenheden  havde  i  Hellas  og  siden  dets  Under- 
tvingelse ogsaa  i  Herskerstaden  Kom  og  det  vidtstrakte 
Romerrige  gjonnem  Aarhundreder  været  et  sikkert  Middel 
til  at  vinde  Ære,  Rigdom  og  til  sin  Tid  ogsaa  politisk  Ind- 
flydelse. Om  det  sidste  kunde  der,  siden  Monarkiet  var  op- 
rettet i  Rom,  og  for  Hellas's  Vedkommende  allerede  siden 
den  Tid,  da  det  havde  mistet  sin  Frihed,  ikke  mere  være 
Tale,  og  Veltalenheden  havde  herved  mistet  den  Del  af  sit 
Omraade,  hvorpaa  den  i  ældre  Dage  havde  fejret  sine  største 
Triumfer;  men  endnu  havde  den  en  ikke  ringe  Tumleplads 
i  Retssalene,  om  den  end  ogsaa  dér  var  mere  indskrænket 
end  tidligere,  og  til  Erstatning  for  det  tabte  havde  den 
faaet  en  overordentlig  betydelig  Udvidelse  paa  et  Omraade, 
hvorpaa  den  ganske  vist  ogsaa  i  tidligere  Tider  havde  be- 
væget sig,  men  som  dog  havde  været  aldeles  underordnet  i 
Sammenligning  med  de  to  andre.  Den  saakaldte  epideik- 
tiske  Retning  inden  for  Veltalenheden ,  hvis  Værker  ikke 
som  ved  de  to  andre  Retninger,  Stats-  og  Retsveltalenheden, 
væsentlig  blot  udarbejdedes  som  Midler  til  Opnaaelse  af  et 
bestemt  praktisk  Formaal  gjennera  Paavirkning  af  Til- 
horerne i  Raadet  og  Folkeforsamlingen  eller  af  Dommerne, 
men  hvis  Frembringelser  fremtraadte    som  litterære  Kunst- 

produkter  med  selvstændig  Betydning  i  og  for  sig,  uden 
Hensyn  paa  det  praktiske,  som  Prunktaler,  hvis  eneste 
Øjemed  det  var  ved  den  tiltrækkende  Behandling  af  det 
valgte  Thema  og  den  fine  Form  i  Stil  og  Sprog  at  vække 
Tilhorernes  Behag  og  Beundring  —  denne  Retning,  siger 
jeg,  havde  paa  de  Tider,  da  Lukianos  levede,  faaet  et  over- 
ordentligt Opsving.  Dens  egentlige  Opgave  var  Taler  til  Lov- 
prisning eller  stundom  ogsaa  Dadel  over  Guder,  historiske 
Personer,  Stæder,  Institutioner,  Dyr  eller  livløse  Ting,  kort 
sagt,  hvad  det  saa  skulde  være,  og  man  har  undertiden 
truffet  det  mest  hizarre  Valg,  som  tænkes  kan,  i  det  man 
hører  om  Lovtaler  over  Rog  og  Stov,  over  Feber  og  Po- 
dagra; men  for  øvrigt  inddrog  den  ogsaa  Themata,  der 
hørte  ind  under  Rets-  og  Statsveltalenheden,  under  sig, 
leverede  Anklage-  eller  Forsvarstaler  i  Anledning  af  op- 
digtede Retstilfælde ,  og  morede  sig  med  at  fraraade  eller 
tilraade  Alexander  eller  Hannibal  et  eller  andet  Krigs- 
foretageude,  at  tilskynde  Athenienserne  til  at  sende  Hjælp 
til  Nikias  paa  Sicilien  eller  slutte  Fred  med  Sparta  eller 
deslige.  Alle  Slags  Opgaver,  som  Rhetorerne  i  Veltalenheds- 
skolerne,  der  fandtes  rundt  omkring  i  hele  Riget  og  nu  for 
en  stor  Del  uod  Understøttelse  af  Statens  eller,  hvad  der 
var  det  samme,  Kejserens  Pengekasse,  kunde  forelægge 
deres  Disciple  til  øvelse,  behandledes  uden  for  Skolerne  for 
det  store  Publikum  af  disse  Prunktalere.  Man  kaldte  dem 
almindelig  med  Navnet  »Sofister«;  den  hadefulde  Betyd- 
ning, der  fra  Platons  Tid  havde  knyttet  sig  til  dette  Navn, 
var  nu  forsvunden,  og  det  havde  gjenvundet  sin  oprindelige 
Betydning,  saa  at  det  blot  betegnede  Mænd,  som  besad  en 
alsidig  og  omfattende  videnskabelig  Dannelse  og  Kundskab 
til  Litteraturen  og  tillige  vare  Mestre  i  Veltalenhed.  Thi  det 
forstaar  sig  af  sig  selv,  at  Belæsthed  i  alt  Fald  til  en  vis, 
og  det  ikke  ringe  Grad  var  nødvendig  for  den,  der  vilde 
optræde  som  Sofist;  fra  den  ældre  Litteratur  hentede  han 
hyppig  sine  Themata  og  meget  af  sit  Stof  og  sine  Tanker, 

Og  Formen  var  uddannet  gjennem  Studium  af  den  ældre 
Tids  Veltalenhedsværker,  Saadanne  Sofister  droge  nu  om- 
kring i  hele  det  romerske  Rige,  naturligvis  især  til  de 
storre  Byer,  og  boldt  deres  epideiktiske  Foredrag  over  selv- 
valgte eller  af  Tilhørerne  opgivne  Æmner,  navnlig  ved  Fest- 
forsamlinger, men  ogsaa  ellers  var  det  dem  let  at  samle  et 
talrigt  Publikum  om  sig;  Fornojelsen  var  naturligvis  især 
stor,  naar  flere  optraadte  samtidig,  saa  at  der  leveredes 
bele  Turneringer  i  Veltalenhed.  Ved  Siden  heraf  opholdt 
de  sig  ogsaa  ofte  i  længere  Tid  paa  et  eller  andet  Sted  og 
forestod  Rhetorskoler.  Man  vil  vel  her  spørge  om,  hvor- 
ledes en  græsk  Sofist  kunde  faa  Tilborere  i  den  vestlige 
Del  af  Riget,  hvor  det  latinske  Sprog  jo  herskede;  her  maa 
man  da  erindre,  at  Græsk  allerede  for  længst  var  blevet  det 
fine  Modesprog,  som  Fransk  var  det  og  til  Dels  endnu  er 
det  rundt  omkring  i  alle  evropæiske  Lande,  saa  at  der 
fandtes  mange,  som  forstod  det  helt,  og  selvfølgelig  endnu 
flere,  der  kun  forstod  det  til  Hælften  eller  Fjerdedelen  — 
men  derfor  lige  godt  kunde  gaa  med  til  at  børe  græske 
Foredrag.  Det  var  en  særdeles  indbringende  Forretning  at 
være  en  saadan  Sofist,  ikke  at  tale  om,  at  ens  Navn  blev 
berømt  derved  og  kjendtes  fra  den  ene  Ende  af  Riget  til 
den  anden,  naar  man  da  præsterede  noget  mere  end  alminde- 
ligt; saaledes  havde  i  det  foregaaende  Aarbundrede  Dio 
Chrysostomos  og  i  Tiden  nærmest  forud  for  Lukianos's 
Optræden  Herodes  Attikos  (f  176),  samt  endelig  om- 
trent samtidig  med  Lukianos  selv  Ailios  Aristeides 
glimret  og  vundet  store  Rigdomme.  At  der  ved  Siden  af 
dem  var  mange  Stjærner  af  underordnet  Rang,  behøver 
næppe  at  bemærkes ;  at  der  ogsaa  optraadte  mange,  som  ikke 
fortjente  Navnet,  fortæller  Lukianos  selv. 

En  saadan  Stilling  var  det  lokkende  Maal,  hvorefter 
Lukianos  stræbte  ben,  og  da  ban  ansaa  sig  for  tilstrækkelig 
dygtig,  begav  ban  sig  paa  Rejse  som  Sofist  gjennem  lonien 
og  Grækenland    til   Makedonien,    Italien    og  Gallien.     Man 

har  endnu  en  Eække  Skrifter  af  ham  bevarede  fra  denne 
Periode  (thi  det  var  meget  almindeligt,  at  Sofisterne  senere 
samlede  og  udgav  deres  Foredrag);  saaledes  er  der  et  med 
Titlen  »Tyranmorderen« ,  som  behandler  følgende  Tbema: 
»En  Mand  er  gaaet  op  i  en  Tyrans  Borg  for  at  myrde  ham, 
men  har  ikke  truffet  ham  selv,  hvorimod  han  bar  dræbt 
hans  Son  og  ladet  Sværdet  blive  siddende  i  Liget;  Tyrannen 
er  siden  kommen  hjem ,  har  fundet  Sønnens  Lig  og  har 
derpaa  dræbt  sig  selv  med  samme  Sværd.  Nu  fremtræder 
Manden,  der  har  dræbt  Tyrannens  Son,  for  Dommerne  med 
Fordring  paa  Hædersgave  som  Tyranmorder«.  Det  er  et 
Thema  af  den  almindelige  Art  i  Ehetorskolerne.  Ganske 
morsomt  er  et  lille  Arbejde  »Vokalernes  Dom«;  Bog- 
stavet S  fremtræder  for  de  syv  græske  Vokaler  som  Dom- 
mere med  Anklage  mod  Bogstavet  T,  der  truer  med  at  for- 
trænge det  fra  dets  lovlige  Plads  i  en  hel  Klasse  Ord*). 
Af  ægte  epideiktisk  Art  er:  »Lovtalen  over  Fluen«,  en 
prunkende  Beskrivelse  af  Dyret  med  Lovprisninger  over  det 
herlige  Liv,  den  fører  osv.,  holdt  i  saa  hoje  Toner,  at  han 
ender  med  Ordene:  »Endnu  kunde  jeg  sige  meget,  men  jeg 
vil  dog  holde  op,  for  at  man  ikke  skal  mene,  at  jeg,  som 
Ordsproget  lyder,  gjør  en  Flue  til  Elefant«.  Andre  Skrifter 
ere  blot  Fortællinger  af  Anekdoter  eller  Beskrivelser  af  for- 
skjellig  Art,  indflettede  i  en  eller  anden  passende  Ramme. 
Alle  disse  Arbejder  have  dog,  skjønt  der  hist  og  her  findes 
ganske  interessante  Partier  i  dem,  navnlig  et  Par  Maleri- 
beskrivelser, i  det  hele  kun  underordnet  Interesse  fra  Ind- 
holdets Side.  Men  beundringsværdigt  er  det  at  se,  hvor- 
ledes Halvbarbaren  ved  et  omhyggeligt  Studium  af  de 
ældre  græske  Monstre,  Digtere  saa  vel  som  Prosaforfattere, 
har  forstaaet  at  tilegne  sig  det  fine  attiske  Sprog,  at  efter- 


*)  I  det  ældre  attiske  Sprog  anvendte  man  nemlig  Former  som 
tasso,  thalassa  osv.,  hvilke  noget  senere  ombyttedes  med 
tatto,  thalatta  osv.. 

ligne  de  gamles  yndefulde  og  harmoniske  Form,  deres  Vid 
og  Kraft,  og  finde  det  klare  og  passende  Udtryk,  saa  at 
han  i  stilistisk  Henseende  afgjort  staar  saa  højt  som  nogen 
paa  sin  Tid,  ja  vel  egentlig  hojere,  og  kommer  Oldtids- 
mønstrene  temmelig  nær,  om  man  end  nok  kan  finde  Pletter 
paa  hans  Stil,  som  vise,  hvad  Tid  han  horer  til.  Det  er 
ogsaa  hans  Ønske,  at  der  særlig  skal  lægges  Mærke  til 
denne  hans  Efterligning  af  Klassikernes  formelle  Kunst,  og 
i  det  lille  Foredrag ,  som  tituleres  »Zeuxis« ,  er  han  meget 
fortornet  paa  sine  Tilhørere,  fordi  de  kun  have  skjænket  det 
nye  og  overraskende  i  Valget  og  Udførelsen  af  hans  Thema 
deres  Bifald,  men  ikke  have  haft  Øie  for  hans  Stil*).  Man 
maa  ogsaa  prise  det  Maadehold  i  Anvendelse  af  Rhetorikens 
Pyntemidler,  han  lægger  for  Dagen,  medens  ellers  For- 
skruethed,  Opstyltethed  og  Koketteri  af  meget  forskjellig 
Art  hørte  hjemme  i  saadanne  Deklamationer.  Denne  sunde 
Takt  og  Smag  har  han  stedse  bevaret  ogsaa  i  den  Art  For- 
fattervirksomhed, hvortil  han  siden  gaar  over,  ligesom  ogsaa 
hans  stilistiske  Fortrin  bevares  og  udvikles  endnu  mere 
under  denne. 

Omtrent  ved  40  Aarsalderen  opgav  han,  efter  at  han 
havde  vundet  Anseelse  overalt  og  tjent  sig  en  betydelig 
Formue,  dette  omvandrende  Sofistliv  og  slog  sig  til  Ro  i 
Athen,  hvor  han  synes  at  have  opholdt  sig  en  meget  lang 
Række  Aar  derefter,  i  det  han  kun  foretog  nogle  Smaa- 
rejser;  saaledes  har  han  været  hjemme  i  Samosata  og 
hentet  sin  Familie  der  fra  til  Athen  (om  han  ved  denne 
Lejlighed  har  foredraget  sin  »Drøm«  for  sine  Landsmænd, 
som  nogle  antage,  kan  være  tvivlsomt,  men  er  ikke  usand- 
synligt), og  ligeledes  vide  vi,  at  han  Aar  164  var  tilstede  i 


*)  Navnet  „Zeuxis"  har  Skriftet,  fordi  et  Hovedparti  deraf  er 
Fortællingen  af  en  Anekdote  om  Maleren  Zeuxis  og  Skildring 
af  et  Maleri  af  ham,  som  Publikum  havde  beundret  paa  lig- 
nende Maade ,  som  de  havde  beundret  Lukianos's  Foredrag; 
Zeuxis  var  ogsaa  bleven  fortørnet  derover. 

Olympia,  hvor  han  blev  Vidne  til  Kynikeren  Peregrinos 
Proteus's  frivillige  Død  paa  Baalet,  som  han  har  skildret 
os  i  det  mest  ilde  omtalte  af  sine  Skrifter.  Et  fuldstændigt 
Omslag  foregaar  nu  hos  ham;  han  vender  sig  for  et  meget 
langt  Tidsrum  ganske  bort  fra  Sofistiken.  I  sit  Skrift: 
»Under  dobbelt  Anklage«  fingerer  han,  at  »Rhetoriken«, 
personificeret  som  en  Kvinde,  optræder  med  en  Anklage  for 
Zevs  mod  ham,  fordi  han,  uagtet  hun  havde  skjænket  ham 
Dannelsen  og  ført  ham  til  Ære  og  Rigdom,  dog  har  forladt 
hende,  en  saa  herlig  »Ægtehustru«.  Han  svarer  derpaa  med 
at  henvise  til  hendes  vilde  Udskejelser,  i  det  hun  hengav 
sig  til  og  fandt  Glæde  ved  Samlivet  med  saa  mange  uvær- 
dige Elskere,  og  til  hendes  tiltagende  Pyntesyge  og  Koket- 
teri; han  har  ikke  kunnet  finde  sig  i  dette,  og  tilmed  har 
han  ment,  at  det  ikke  længere  passede  sig  for  en  Mand 
i  hans  Alder  at  sysle  med  saadan  Leg  og  Tant,  men  nu 
burde  han  vende  sig  til  alvorligere  Studier.  Og  Guderne 
give  ham  Ret  deri.  Han  kaster  sig  da  over  Studiet  af 
Filosofien;  i  Athen  var  der  rig  Lejlighed  dertil,  thi  denne 
By  var  endnu  bestandig  det  vigtigste  Sæde  for  disse  Studier,  og 
foruden  mange  privatiserende  Filosofer  fandtes  der  offentlig 
lønnede  Lærere  dér  for  de  fire  væsentligste  Skoler,  Plato- 
nikernes, Peripatetikernes,  Stoikernes  og  Epikureernes ,  saa- 
ledes  som  Marcus  Aurelius  havde  anordnet  det.  Det  synes, 
som  om  det  har  været  Lukianos's  Sammentræf  med  en  aka- 
demisk Filosof  Nigrinos,  hvem  han  har  truffet  i  Rom  og 
omtaler  med  stor  Agtelse,  men  som  for  ovrigt  er  os  ubekjendt, 
der  har  givet  ham  den  væsentlige  Impuls  til  Filosofiens 
Studium.  Hvor  vidt  Lui^ianos  nu  har  drevet  det  heri,  og  med 
hvilken  Iver  han  har  kastet  sig  derover,  er  det  ikke  let  at 
sige;  imidlertid  er  det  sikkert,  at  hans  Skrifter  ikke  tyde 
hen  paa  noget  særdeles  grundigt  Studium ,  navnlig  ikke  af 
selve  de  ældre  Filosofers  originale  Værker,  og  endogsaa 
Platon  synes  han  mere  at  have  læst  med  Formen  end  med 


Lukianos  fra  Samosata.  Ig3 

Indholdet  for  Øje.  Han  kjender  de  forskjellige  Skolers 
Hovedtendens  og  har  aldeles  yderlig  og  overfladisk  tilegnet 
sig  Kundskab  til  nogle  af  deres  Hoveddogmer  og  filosofiske 
Slagord;  men  i  Dybden  er  han  aldrig gaaet.  For  øvrigt  maa 
det  dog  siges,  at  dette  den  Gang  næppe  var  nogen  ual- 
mindelig Maade  at  studere  Filosofi  paa,  særlig  da  naar  Folk 
ikke  kunde  finde  sig  i  at  ofre  deres  hele  Liv  til  saadanne 
Studier;  og  de  filosofiske  Lærere  have  vistnok  for  en  stor 
Del  selv  været  Skyld  i,  at  deres  Disciple  ikke  selvstændig 
søgte  til  Originalerne  saa  vel  inden  for  den  paagjældende 
Lærers  egen  Skole,  som  navulig  for  de  andre  Skolers  Ved- 
kommende, hvor  det  var  ganske  almindeligt,  at  Disciplene 
lode  sig  nøje  med  Lærerens  Referater.  Af  Lukianos's  noget 
brede  og  hist  og  her  lidt  spidsfindige,  men  i  det  hele  dog 
interessante  Dialog  »Hermotimos«,  saa  vel  som  af  mange 
spredte  Steder  i  hans  andre  Skrifter  (»Fiskeren«,  »Menip- 
pos's  Himmelrejse«)  kan  man  se,  hvad  der  har  stødt  ham 
bort  fra  Filosofiens  Studium.  Hans  Hovedinteresse  har 
været  rettet  paa  det  praktisk  ethiske,  saaledes  som  det  al- 
mindelig er  Tilfældet  med  menige  Dyrkere  af  Filosofien, 
og  alt,  hvad  der  ikke  direkte  stod  i  Forbindelse  dermed, 
har  han  betragtet  som  overflødigt  og  unyttigt.  Men  nu  be- 
gyndte den  filosofiske  Undervisning  med  de  logiske  Under- 
søgelser, som  især  af  Stoikerne  og  til  Dels  ogsaa  af  Peri- 
patetikerne  vare  udviklede  til  den  yderste  Finhed  og  ligefrem 
endte  i  Haarkloveri;  derfra  gik  man  over  til  de  fysiske  og 
metafysiske  Undersøgelser  med  deres  dristige  og  kunstige 
Systembygning,  og  alt  dette  maatte  gjennempløjes,  fer  man 
ret  kom  ind  paa  det  ethiske,  hvor  man  atter  druknede  i 
theoretiske,  spekulative  Undersøgelser  og  Betragtninger. 
Dette  har  Lukianos  ikke  haft  Taalmodighed  til  at  udholde. 
Desuden  vare  de  forskjellige  Skoler,  som  paa  en  noget  tid- 
ligere Tid  havde  været  paa  Nippet  til  at  smelte  sammen 
og  gaa  op  i  en  vis  Eklekticisme  og  Synkretisme,  paa  denne 

Tid  igjen  traadte  skarpere  ud  fra  hinanden,  navnlig  paa  det 
logiske,  fysiske  og  metafysiske  Omraade,  i  det  man  havde 
begyndt  atter  at  fremdrage,  studere  og  kommentere  Skoler- 
nes gamle  Stifteres  Skrifter,  hvori  de  forskjellige  Stand- 
punkter laa  udtalte  klarere  og  bestemtere  i  Modsætning  til 
hinanden;  men  ogsaa  paa  det  ethiske  var  Modsætningen 
yderst  skarp  mellem  Epikureerne  og  de  andre  Skoler,  om 
end  disse  bedre  kunde  forliges  indbyrdes  med  hinanden. 
Lukianos,  der  nu  horte  Lærere  fra  de  forskjellige  Skoler,  i 
det  hans  kritiske  Sans  og  hans  Sandhedstrang  nodte  ham 
til  ikke  ubetinget  at  give  sig  en  enkelt  Retning  i  Vold, 
folte  sig  i  boj  Grad  frastodt  ved  den  indbyrdes  Modsigelse 
mellem  Skolernes  Lærdomme,  som  for  de  ringere  Læreres 
Vedkommende  udartede  til  gjensidigForkjætring  og  forargeligt 
Skjænderi ;  og  da  han  ikke  selv  var  den  overlegne  Aand,  der 
kunrle  afveje  de  forskjellige  Skolers  Lærdommes  Værd  mod 
hinanden  eller  selv  opstille  noget  nyt  og  bedre,  førte  det 
naturlig  til,  at  han  endte  i  fuldstændig  Skepsis  og  Mistro 
om  ad  Filosofiens  Vej  at  kunne  finde  Sandheden,  og  hans 
Valgsprog  blev  derfor  Epicharmos's  Vers:  »Ædru  vær  og 
husk  at  tvivle«.  Endelig  kom  hertil,  hvad  der  siden  skal 
omtales,  det  uheldige  og  forargelige  Forhold,  som  ikke  faa 
af  Datidens  Filosofer  udviste  i  deres  personlige  Liv.  Alt 
dette  har  stodt  ham  bort  fra  et  grundigt  og  dybtgaaende 
filosofisk  Studium  og  bragt  ham  til  at  stille  sig  negativ 
over  for  al  den  existerende  Filosofis  Resultater. 

Men  dyb  Trang  til  litterær  Virksomhed  og  til  ogsaa  at 
lade  sin  Stemme  hore  i  den  store  Strid,  som  førtes  fra  de 
forskjellige  Standpunkter  paa  denne  i  litterær,  ethisk  og 
religiøs  Henseende  stærkt  bevægede  Tid,  opfyldte  ham,  og 
den  fandt  ogsaa  det  Aflob,  den  maatte  have.  Udrustet  var 
han  med  fortrinlige  Gaver  til  at  opfatte  Billedet  af  det  Liv 
i  alle  Henseender,  der  bevægede  sig  omkring  ham,  særlig 
da  med  et  skarpt  Blik  for  det  usunde  og  forkerte,  hule  og 

falske  deri,  dog  saaledes,  at  dot  mere  var  Fejlen  i  det 
enkelte,  han  saae,  hvorimod  han  har  manglet  det  store  Blik, 
som  forstod  at  finde  Roden  og  Kilden  til  den  Usundhed, 
hvorunder  hele  Samfundet  led;  og  med  denne  hans  Op- 
fattelsesevne forbandt  sig  saa,  som  en  blivende  Frugt  af 
hans  tidligere  Studier,  en  foitrinlig  Gave  til  at  fremstille 
det  opfattede  og  fremsætte  sine  Tanker  derover.  Udrustet 
var  han  med  en  Aandsretning,  der  kun  kunde  slaa  sig  til 
Ko  ved  det  sikre,  klare  og  forstandige,  hvorimod  den  skyede 
alt  som  Pesten,  hvad  der  var  mystisk,  plumret  og  uldent, 
fremfor  hvilket  han  foretrak  den  absolute  Negativisme,  som 
som  han  da  ogsaa  ofte  endte  i.  Og  endelig  var  han  i  ethisk 
Henseende  (det  vilde  være  den  storste  Uretfærdighed  at 
nægte  det)  udrustet  med  en  sund  Sans  for  og  Trang  til, 
hvad  der  var  skjimt  og  sandt,  retfærdigt  og  godt,  og  med  Mod 
til  frit  at  udtale  sig  om  og  med  de  skarpeste  Vaaben,  der 
stod  til  hans  Raadighed,  at  bekæmpe  det,  der  for  hans  Op- 
fattelse fremstillede  sig  som  stridende  herimod.  Dette  var 
det  faste  Punkt,  hvorfra  hele  hans  Skribentvirksomhed  gik 
ud.  At  han  imidlertid  baade  kunde  se  fejl  paa  en  Sag 
eller  ikke  se  til  Bunds  i  den,  og  at  hans  vai'me  Blod  oftere 
har  løbet  af  med  ham  og  fort  ham  for  vidt  med  hans 
Satire,'  saa  at  hans  Slag  undertiden  ikke  rammer  paa  rette 
Sted,  skal  aldrig  nægtes. 

Han  skabte  nu  en  ny  Retning  inden  for  den  græske 
Litteratur,  den  satiriske  Dialog.  Hans  Forbillede  er  paa 
den  ene  Side  Platon,  paa  den  anden  Side  og  i  langt  højere 
Grad  Aristophanes  og  de  andre  gamle  Komikere;  thi  med 
dem  var  han  nok  saa  meget  kongenial,  og  det  er  med  god 
Grund  blevet  sagt,  at  hvis  han  havde  levet  samtidig  med 
Aristophanes  og  Eupolis,  vilde  han  være  bleven  dem  en 
farlig  Medbejler.  I  det  ofte  særdeles  dristige,  ja  æventyrlige 
og  fantastiske  Anlæg  af  Dialogernes  hele  Plan  og  Sceneri, 
i  den  maleriske  Skildring  af  Situationerne,  i  den  plastiske 
Udformning  af   de    optrædende  Personligheders    hele    baade 

ydre  og  indre  Væsen*),  i  den  livlige  Dialog  med  de  hin- 
anden krydsende  Repliker,  i  den  klare  og  forstandige 
Tankegang,  de  træffende  Billeder,  det  skarpe  Vid,  som 
gjenuemtrænger  det  hele,  og  endelig  det  slaaende  og  klare 
Udtryk,  der  altid  svarer  til  Tanken  og  nævner  Tingen  med 
sit  rette  Navn  —  men  rigtig  nok  heller  ikke  skyr  at  gaa 
lige  til  eller  mangen  Gang  endog  ud  over  Grænsen  for, 
hvad  vi  betragte  som  sømmeligt  — ,  i  alle  disse  Egen- 
skaber, som  i  større  eller  mindre  Grad  findes  ved  hans 
Dialoger,  se  vi  den  gamle  Komedie  gaa  igjen  hos  ham. 
Han  havde  da  ogsaa  studeret  dens  Værker  grundig,  og  lige 
som  vi  i  det  lidet,  der  er  levnet  af  hin  stolte  Litteratur, 
finde  meget,  som  kommer  frem  paa  ny  hos  Lukianos,  saa- 
ledes  tor  vi  ganske  sikkert  erklære,  at  endnu  meget  mere 
hos  ham  er  Laan  eller  Efterligning  fra  Komedien,  uden  at 
vi  dog  nu  længere  ere  i  Stand  til  bestemt  at  paavise  det.  Det 
er  saaledes  ikke  alt,  der  er  originalt  hos  Lukianos ;  heller  ikke 
byder  han  os  bestandig  nyt,  tvært  imod  er  han  ikke  ængste- 
lig bange  for  at  laane  fra  sig  selv,  og  man  finder  i  for- 
skjellige  Dialoger  de  samme  Udtryk  og  Vittigheder,  ja  ofte 
de  samme  Motiver  og  enkeltvis  endogsaa  det  hele  Anlæg 
gjentaget  i  uforandret  eller  dog  kun  lidet  varieret  Form; 
men  til  en  vis  Grad    kan   man   ogsaa   finde  noget  lignende 


*)  Skjønt  det  ikke  vedkommer  den  oven  staaende  Sammen- 
ligning, kan  der  dog  her  gjøres  opmærksom  paa  en  særegen 
fortrinlig  Art  af  Skildring  og  Beskrivelse  hos  Lukianos,  som 
man  linder  ikke  faa  Steder  hos  ham,  ogsaa  i  de  rhetoriske 
Værker,  nemlig  hans  Beskrivelse  af  Malerier  og  Billedhugger- 
værker.  Etter  en  Skildring  af  Aétions  Maleri  „Roxanes 
Bryllup"  i  det  lille  rhetoriske  Skrift  „Aétion-'  har  Rafael  malet 
et  Freskobillede,  som  findes  i  Galleria  Borghese  i  Rom;  i 
Firenze  findes  et  Maleri  af  Sandro  Botticelli  efter  Lukianos's 
Beskrivelse  af  et  Maleri  af  Apelles  i  Skriftet:  ,Man  bør 
ikke  tro  paa  Bagvaskelse".  Man  kan  ogsaa  her  tænke  paa 
hans  fortrinlige  Beskrivelse  i  ,.Løgnhalsen"  af  Mj'rons  „Dis- 
kuskaster"  og  af  „Nilguden"  (et  Maleri,  men  svarende  til 
den  bekjendte  Statue  i  Vatikanet)  i  „Rhetorlæreren". 

hos  Aristophanes,  og  havde  vi  den  hele  komiske  Litteratur, 
vilde  vi  ganske  sikkert  mode  det  samme  i  endnu  højere 
Grad.  Et  mærkeligt  Karaktertræk  ved  Lukianos's  Dialoger, 
som  ogsaa  bedst  kan  nævnes  i  denne  Sammenhæng,  er  hans 
rige  Benyttelse  af  Ordsprog  og  Talemaader,  i  hvilken  Hen- 
seende ingen  anden  Forfatter  kan  staa  ved  Siden  af  ham; 
de  gjøre  sædvanlig  en  fortræffelig  Virkning.  Det  samme  er 
Tilfældet  med  den  store  Mængde  Anekdoter,  lian  overalt 
véd  at  anbringe.  Ville  vi,  lige  som  vi  have  sammenholdt 
Lukianos's  Dialoger  med  Komedierne,  saaledes  ogsaa  sammen- 
holde dem  med  Platons  Dialoger,  da  findes  ganske  vist  ogsaa 
de  fleste  af  de  oven  nævnte  Egenskaber  i  disse,  og  i  ydre 
formel  Henseende  kommer  jo  hertil  det  Lighedspunkt,  at 
begges  Dialoger  ere  Prosaværker;  men  for  øvrigt  har  Lu- 
kianos's Dialog  ved  sit  ganske  forskjellige  Indhold  og  Tendens 
et  ganske  andet  Præg  end  Platons.  Derfor  bliver  Lukianos 
ogsaa  i  Skriftet:  »Under  dobbelt  Anklage«  stævnet  for 
Zevs  af  den  personificerede  »Dialogos« :  han  klager  over,  at 
Lukianos  har  draget  ham  ned  til  Jorden  og  den  menige 
Hob,  medens  han  tidligere  var  vant  til  at  tumle  sig  i  de 
himmelske  Regioner  og  tale  om  de  hojeste  og  alvorligste 
Ting,  Guderne,  Universet  og  Tingenes  Natur;  i  Steden  for 
den  værdige,  tragiske  Maske  har  han  paasat  ham  en  komisk, 
præget  med  Aristophanes's  og  Menippos's  Væsen,  og  kort 
sagt  ganske  fordrejet  hans  Karakter.  Lukianos  slipper  dog 
ogsaa  let  fra  denne  Anklage,  i  det  han  gjor  opmærksom 
paa,  hvorledes  han,  samtidig  med  at  han  har  værnet  om 
»Dialogos's«  rene  attiske  Dragt  og  friet  den  fra  Barbarisme, 
har  vidst  at  indgyde  ham  et  frisk  og  frejdigt  Liv  og  for- 
lenet ham  Ynde,  saa  at  man  rm  gjærne  ser  ham  overalt, 
medens  Folk  tidligere  vendte  sig  bort  fra  ham  med  Ulyst 
paa  Grund  af  hans  barske,  morke  Væsen  og  smaalige  og 
spidsfindige  Undersøgelser,  som  Folk  frygtede  som  Pind- 
svinets Pigge.  Hvis  hermed  den  platoniske  Dialog  skal 
være  karakteriseret,  er  det  rigtig  nok  meget  forfejlet;  mørk 

Strænghed  er  i  alt  Fald  langt  fra  dens  Karakter;  men 
Aristoteles  og  andre  havde  ogsaa  skrevet  Dialoger,  og 
muligvis  har  Lukianos  snarere  tænkt  paa  dem,  skjøut  derom 
kunne  vi  intet  sige  med  Bestemthed ,  da  hine  Værker 
ere  tabte. 

Fra  denne  Lukianos's  bedste  Forfatterperiode  har  man, 
naar  man  fraregner  de  uægte  Skrifter,  som  gaa  under  hans 
Navn ,  og  betragter  saadanne  Dialogsamlinger  som  f.  Ex. 
»Gudesamtalerne«  som  enkelte  Værker,  i  alt  c.  40  større 
og  mindre  Arbejder  tilbage,  der  betegnes  med  Fællesnavnet 
»satiriske  Dialoger«;  for  øvrigt  er  i  flere  af  dem  Dialog- 
formen falden  bort.  og  Skrifterne  have  Karakter  af  Aflmnd- 
linger  eller  Fortællinger,  men  i  Indhold  og  Retning  ere  dog 
de  fleste  af  disse  meget  nær  beslægtede  med  de  Arbejder, 
som  i  egentlig  Forstand  ere  berettigede  til  at  føre  dette  Navn. 
Indholdet  af  disse  Dialoger  er  i  høj  Grad  vexleude,  og 
Satiren  rettes  mod  alle  Hovedsider  af  Livet,  ret  som  i 
den  gamle  Komedie,  kun  med  én  væsentlig  Undtagelse,  i 
det  det  politiske  Liv  i  Romerstaten  saa  godt  som  ikke  be- 
røres. Men  her  maa  man  ogsaa  betænke,  at  det  paa 
Soldatermagt  byggede,  uindskrænkede  monarkiske  Regimente 
naturlig  kvalte  politisk  Interesse  hos  de  allerfleste,  og  aller- 
mindst kunde  man  vente  at  finde  saadan  Interesse  hos  en 
Græker.  Hertil  kommer,  at  var  der  nogen  Tid  under  det 
romerske  Kejserdomrae,  hvor  der  herskede  nogenlunde  Lykke, 
Fred  og  Frihed  for  voldsomt  Tyranni,  var  det  netop  paa 
den  Tid,  da  Lukianos's  Skribentvirksomhed  faldt,  under  de 
fortræffelige  Kejsere  Antoninus  Pius  og  Marcus  Aurelius; 
han  havde  altsaa  allermindst  Anledning  til  at  rette  sin 
Satire  mod  Kejserregimentet  i  det  hele  eller  Administra- 
tionen i  det  enkelte  (hvad  der  for  Resten  ogsaa,  selv  om 
Forholdene  havde  været  slette,  vilde  have  været  frugtesløst), 
og  det  er  højst  ubilligt,  naar  en  nyere  Lærd  har  beskyldt 
ham  for  Fejghed,  fordi  han  ikke  rettede  sine  Angreb  mod 
denne  Kant.     Til  at  gaa    tilbage    til    de  slette  Kejsere  fra 

ældre  Dage  var  der  iugen  Anledning  for  ham:  han  havde 
fuldt  op  af  Stof  fra  sin  egen  Tid;  men  naar  han  for  Resten 
anakronistisk  taler  om  Tyranner,  hvad  er  der  vel  saa  i 
Vejen  for  under  dette  Begreb  ogsaa  at  indbefatte  de  onde 
Kejsere  fra  den  tidligere  Tid?  Det  er  utvivlsomt  en  stor 
Overdrivelse,  naar  nogle  mene,  at  Kejserdømmet  egentlig 
var  Koden  til  og  Centralpunktet  for  alt  det  onde,  som  den 
Gang  huserede  i  Riget;  men  selv  om  saa  var,  kan  man  i 
det  højeste  erklære,  at  Lukianos,  naar  han  ikke  angreb 
Ondet  i  sin  Kod,  ikke  har  haft  det  overskuende  Blik,  som 
erkjendte  dette  Forhold,  men  man  har  ingen  Ret  til  at  be- 
skylde ham  for  Fejghed,  med  mindre  man  da  vil  rette 
samme  Beskyldning  mod  alle  eller  saa  godt  som  alle  andre 
Forfattere  under  Kejserdommet,  hvad  ingen  tænker  paa. 
At  Lukianos  for  ovrigt  ikke  var  bange  for  at  give  Hug  til 
de  stolte  Romere,  kan  man  se  af  hans  Skrift:  »Om  de 
lejede  Husvenner«,  hvor  han  bittert  anker  over  den  haanlige 
Behandling,  som  græske  Filosofer  maatte  døje  af  de  romerske 
halvdannede  Stormænd,  hos  hvem  de  lod  sig  bevæge  til 
at  træde  i  Tjeneste  som  Hustilosofer ,  en  ganske  almindelig 
Skik  i  Kejsertiden;  og  endnu  mere  kan  det  ses  af  hans 
»Alexandros« ,  hvor  baade  de  romerske  Hofmænd  og  Stat- 
holderen i  Bithynien  faa  en  ordentlig  Snært. 

Det  er  ikke  her  Meningen  at  paapege  alle  de  forskj el- 
lige  Retninger,  hvori  Lukianos's  Satire  gaar ;  men  de  væsent- 
ligste maa  dog  fremhæves,  naar  der  skal  gives  et  nogen- 
lunde fyldigt  Billede  af  hans  personlige  og  hans  Forfatter- 
virksomheds Karakter.  Og  det  er  da  bedst  at  begynde 
med  det  vigtigste  og  omtale  hans  Forhold  i  religiøs 
Henseende. 

Det  er  en  paa  Religionens  Omraade  og  alt,  hvad  der- 
med staar  i  Forbindelse,  stærkt  bevæget,  men  tillige  forvirret 
Tid,  hvorpaa  vi  her  befinde  os.  Gjennem  Digternes  og  endnu 
mere  Filosofernes  Virksomhed  havde  Troen   paa  Hellas's  og 

Roms  gamle  Guder  faaet  saa  dræbende  Stød,  at  der  igjennem 
de  nærmeste  Aarhundreder  fer  Kristi  Fødsel  og  i  det  første 
Aarhundrede  derefter  saa  godt  som  havde  hersket  fuld- 
stændig ReligioDsloshed,  i  det  man  enten  ligefrem  for- 
nægtede Guderne  eller  dog,  hvad  der  h3^ppigere  var  Til- 
fældet, var  ganske  indifferent  over  for  dem.  Her  taler  jeg 
dog  egentlig  kun  om  Forholdene  inden  for  de  dannedes 
Kreds;  thi  den  store  Mængde,  til  hvem  de  filosofiske  Spe- 
kulationer slet  ikke  naaede  eller  dog  kun  i  ringe  Grad,  blev 
af  gammel  Vane  og  paa  Grund  af  den  stærke  Sammen- 
knytning mellem  det  daglige  Liv  og  Keligionen,  samt 
tillige  fordi  man  officielt  stadig  vedblev  at  overholde  den 
gamle  Kultus,  ved  med  at  dyrke  de  gamle  Guder,  tit  under 
de    mest    raa   og   krasse    Former*);    men    her    kunde    der 


*)  Man  har  til  Belysning  heraf  et  mærkeligt  Stykke  af  Senecas 
tabte  Skrift  ,-Om  Overtroen",  bevaret  hos  Augustinus ,  og 
kan  dermed  sammenholde  nogle  Ytringer  i  hans  95de  Brev 
(jeg  sammendrager  det  her):  „Jeg  kom  op  paa  Kapitolium: 
en  Skare  møder  dér  om  Morgenen  for  at  hilse  paa  Guderne, 
som  Klienter  paa  deres  Patron;  saa  er  der  en,  som  nævner 
Besøgernes  Navne  for  Juppiter,  en  anden,  der  melder  ham, 
hvad  Klokken  er;  en  er  hans  Lictor,  en  anden  bevæger 
Armene,  som  om  han  salvede  ham,  en  tredje  rækker  ham 
Haandklæde  og  Skrabejærn ,  som  var  han  i  Bad.  Der  er 
dem,  som,  staaende  langt  borte  fra  Gudebillederne,  be- 
væge Fingrene,  som  om  de  ordnede  eller  opsatte  Haaret  paa 
Juno  eller  Minerva,  medens  andre  holde  et  Spejl  op  tor 
dem.  Nogle  bede  Guderne  om  at  møde  som  deres  Bistand 
for  Retten,  andre  bringe  dem  deres  Anklageskrifter  og  frem- 
stille deres  Sag  for  dem.  En  udlevet,  gammel  Mimeskuespiller 
opførte  hver  Dag  en  Mime  paa  Kapitolium,  ret  som  om  det 
var  Guderne  en  Fornøjelse  at  se  ham  spille,  medens  Men- 
neskene ikke  mere  brød  sig  derom.  Alle  Slags  Kunstnere 
drive  ørkesløst  omkring  der  for  at  tjene  de  udødelige  Guder. 
Dog,  om  end  den  Tjeneste,  disse  Mennesker  love  Guderne, 
er  unyttig,  er  den  dog  ikke  hæslig  og  vanærende;  men  saa 
sidder  der  visse  Fruentimmer  paa  Kapitolium,  som  tro,  at  de 
elskes  af  Juppiter,    og   de  skræmmes  ikke  engang    tilbage  af 

egentlig  lige  saa  lidt  være  Tale  om  Tro  som  om  Vantro. 
Men  paa  nærværende  Tid  var  der  foregaaet  et  Omslag; 
under  Folelsen  af  det  stærke  Forfald  i  Sæderne,  hvortil  man 
saae  den  fornemste  Grund  i  denne  Ringeagt  for  de  gamle 
Guder,  var  der  begyndt  en  Reaktion,  som  vilde  tilbageføre 
den  gamle  Tro.  Kejsere  som  Hadrian  og  Antoninerne  gik  i 
Spidsen;  og  at  der  virkelig  baade  hos  dem  og  hos  en  meget 
stor  Kreds  af  de  dannede  levede  ikke  blot  en  Skintro,  men 
en  virkelig  fast  Tro  paa  de  gamle  Guder,  netop  saaledes, 
som  de  vare  fremstillede  i  den  mythiske  Overlevering  fra 
gamle  Dage  og  uden  allegoriske  Omfortolkninger  af  My- 
thernes  Indhold,  hvoraf  de  i  det  hojeste  forkastede  det  mest 
anstodelige,  som  folsk  Opdigtning,  fremgaar  dels  af  Beret- 
ningerne om  disse  Kejseres  Liv,  dels  har  man  uforkastelige 
og  rigelige  Vidnesbyrd  derom  i  de  bevarede  Skrifter  af  de 
betydeligste  græske  og  latinske  Forfattere  fra  disse  Tider 
Mænd  som  Aristeides  og  Plutarchos,  Ailianos  og  Pausanias, 
Fronto  og  Appulejus*).  Kun  naar  man  tænker  paa,  at 
Forholdet  virkelig  var  saaledes,  forstaar  man  en  vis  Række 
af  Lukianos's  Skrifter,  som  selvfølgelig  nærmest  vare  be- 
stemte for  de  dannede.  Lukianos  selv  er  aldeles  ude  af 
Stand  til  at  tro  paa  Guder  med  det  Væsen  og  den  Historie, 
som  Mythologien  tillagde  dem,  og  derfor  forholder  han  sig 
bestemt  og  fuldstændig  negativ  over  for  dem;  han  har  vel 
derhos  ment,  at,  naar  andre  troede  paa  dem,  raaatte  det 
være.  fordi  de  ikke  klart  og  bestemt  holdt  sig  for  øje,  hvad 
det  virkelig  var,  som  Mytherne  fortalte  om  disse  Guder, 
og  som  den,  der  i  det  hele  troede  paa  Guderne,  nødvendig 


Hensyn  til  Juno,  der  jo,  hvis  man  da  vil  tro  Digterne,  er  saa 
skinsyg  og  vred".  Mod  en  „Tro",  der  ytrede  sig  paa  denne 
Maade ,  har  Lukianos  ikke  fundet  det  værd  at  anvende 
noget  Vaaben. 
*)  Hvem  der  ønsker  at  læse  mere  herom,  vil  jeg  henvise  til 
det  interessante  Værk  af  L.  Frie  dl  an  der:  „Darstellungen 
aus  der  Sittengeschichte  Roms",  3.  Bd. 

maatte  medoptage  under  sin  troende  Anerkjendelse,  alt 
sammen  uden  Undtagelse.  Han  har  derfor  i  Overbevisningen 
om,  at  det  vilde  være  umuligt  for  noget  med  sund  Fornuft 
begavet  Menneske  at  gjere  dette,  naar  han  rigtig  fik  at 
vide,  hvad  det  var,  han  maatte  tro  paa,  indladt  sig  paa, 
fornemlig  i  sine  »Gudesamtaler«  og  »Samtaler  i  Havet«, 
at  fremstille  en  Række  af  disse  Myther  i  Dialogform, 
naturligvis  de  mest  grelle  af  dem,  om  Gudernes  Elskovs- 
æventyr  o.  desl. ,  hvorefter  han  da  ikke  behøvede  at  lede 
længe;  og  han  har,  saaledes  som  det  ogsaa  var  det  bedste 
at  gjore,  naar  den  tilsigtede  Virkning  skulde  uaas,  i  Reglen 
fremstillet  dem  ganske  simpelt  hen,  som  de  virkelig  lod,  uden 
at  der  fra  haus  Side  ytredes  nogen  satirisk  Bemærkning 
om  deres  Indhold,  hvilket  jo  let  kunde  have  vakt  Mistro 
til  Fremstilleren  som  Forvrænger  af  Mytherne*).  Til 
samme  Klasse  Skrifter  hører  ogsaa  hans  fine,  lille  Advokat- 
tale »Prometheus«,  i  hvilkeu  Prometheus  forsvarer  sin  Frem- 
færd mod  Guderne,  som  vil  straffe  ham  derfor;  men  her 
knytter  sig  fyldigere  satiriske  Betragtninger  fra  Forfatterens 
Side  til  selve  Mythens  Fremstilling.  Ogsaa  haus  »Samtale 
med  Kronos«  gaar  ind  paa  samme  Thema. 

.  Ved  Siden  af  Troen  paa  de  gamle  Guder  har  der 
allerede  længe  hersket  det  mærkværdigste  Religiousblanderi. 
Selvfølgelig  var  dette  netop  fremkaldt  paa  den  Tid,  da  Troen 
paa  de  gamle  Guder  var  begyndt  at  svinde  bort,  og  mange 
dog  følte  en  Trang  til  at  have  lignende  Væsener  at  stotte 
sig  til ;  men  siden  havde  det  stadig  holdt  sig.  Poly- 
theismen  har  lefc  ved  at  aabne  nye  Guder  Adgang  til  den 
engang  dannede  Kreds,  og  Menneskene,  der  leve  under  en 
polytheistisk  Religion,    ere  tilbøjelige    til    at   tro    sig  bedre 


*)  Smlgn.  C.  Martha:  „les  moralistes  sous  l'empire  romain", 
Paris  1865,  der,  saa  vidt  mig  bekjendt,  først  har  gjort  denne 
Iagttagelse. 

hjulpne,  jo  flere  Guder  der  er  at  ty  til.  Hertil  kom  nu,  at 
Dannelsen  af  det  romerske  Universalmonarki  bragte  Verdens 
forskjellige  Folk  i  nærmere  Berøring  med  hinanden,  og  For- 
bindelsen blev  stadig  livligere,  jo  bedre  Kommunikations- 
raidlerne  udvikledes.  Saa  indvandrede  da  ogsaa  fremmede 
Kulter  i  rigeligt  Maal,  og  de  ægyptiske  og  forskjellige 
orientalske  Gudeskikkelser  fik  Plads  ved  Siden  af  Olympens 
Guder  og  indtoge  samme  eller  tit  endnu  højere  Rang.  At 
Lukianos  lige  saa  lidt  eller  endnu  mindre  kunde  finde  sig  i 
disse  Guder  end  i  de  helleniske,  som  dog  i  alt  Fald  havde  et 
menneskeligt  Væsen,  er  let  at  forstaa;  og  man  finder  oftere 
hos  ham  den  mest  bidende  Spot  over  dette  Gudeblanderi, 
men  fornemlig  i  den  lille,  meget  vittige  Dialog:  »Gudernes 
Tingforsamling«. 

Saaledes  er  altsaa  Lukianos's  Forhold  til  Folketroens 
forskjellige  Gudeskikkelser;  men  derefter  bliver  Spørgs- 
maalet,  hvorledes  han  stillede  sig  over  for  den  Forestilling 
om  »Gud«,  som  var  udviklet  af  Filosoferne,  og  som  hos  saa 
mange  af  de  dannede,  navnlig  i  en  lidt  ældre  Tid,  ganske  var 
traadt  i  Steden  for  de  gamle  Guder.  Her  bliver  der  dog 
egentlig  kun  Tale  om  den  Gudeforestilling,  som  er  udviklet  af 
Stoikerne,  om  hvis  Lære  Z  el  ler*)  med  rette  siger,  at  intet 
andet  filosofisk  System  var  i  den  Grad  nøje  voxet  sammen 
med  Religionen,  og  at  deres  System  var  lige  saa  meget  et 
religiøst  som  et  filosofisk;  Lukianos  tager  da  ogsaa  alene 
Hensyn  hertil.  Naar  nu  Stoikerne  ydede  Folketroens  Guder 
en  vis  relativ  Anerkjendelse  og  søgte  at  redde  og  opret- 
holde Mythologiens  Indhold  ved  en  hojst  vilkaarlig  allegorisk 
"Cdlægniug  af  Mytherne,  som  særdeles  ofte  støttedes  paa 
yderst  spidsfindige  etymologiske  Forklaringer  af  Gudernes 
Navne,  saa  var  Lukianos,  som  let  er  at  forstaa,  aldeles  util- 
bøjelig til  at  gaa   med  hertil;    men  selv   deres  »ene  Gud« 


")    Philosophie  der  Griechen  III,  1  p.  288  fl. 

eller  »Zevs«  har  han  ikke  villet  anerkjende  paa  nogen 
Maade.  Hans  Virksomhed  som  Verdensbygmester  var  ham 
fuldstændig  uforstaaelig;  det  guddommelige  Forsyn,  hvilket 
er  en  af  de  Hovedsider,  fra  hvilke  Stoikerne  saae  deres 
Gud,  kunde  han  ikke  anerkjende,  naar  han  saae,  hvorledes 
det  gik  til  i  Verden,  hvor  de  gode  saa  ofte  lide,  medens  de 
onde  leve  i  Tryghed  og  Lykke,  og  af  mange  andre  Grunde; 
og  Guddommen  som  den  evige,  uforanderlige  Skæbne  syntes 
ham  ogsaa  en  fuldstændig  Urimelighed,  blandt  andet  af  den 
Grund,  at  den  aldeles  maatte  knuse  den  menneskelige 
Frihed,  saa  at  Menneskene  jo  ikke  med  rette  kunde  straifes, 
naar  de  —  efter  Skæbnens  Bestemmelse  —  begik  For- 
brydelser. Altsaa  negerer  Lukianos  ogsaa  bestemt  den  filo- 
sofiske Gudeforestilling;  skarpe  Lidlæg  mod  den  finder  man 
især  i  Dialogerne:  »Zevs  i  Forhor«  og  »Zevs  som  tragisk 
Skuespiller«,  i  den  30te  Dialog  af  »Samtaler  i  de  dødes 
Eige«  0.  a.  St.  Eesultatet  af  det  hele  bliver,  at  over  for 
den  Tro  paa  en  Gud  eller  Guderne,  som  Lukianos  kjendte, 
forholder  han  sig  ganske  negativ;  ingen  positiv  Udtalelse 
om  en  Gudeforestilling,  som  han  billiger  og  tror  paa,  findes 
hos  ham;  han  har  ikke  engang  staaet  paa  Epikureernes 
Standpunkt,  som  dog  ganske  vist  kom  haus  eget  nærmest, 
i  det  de,  om  de  end  ikke  lige  frem  benægtede  Guders  eller 
en  Guddoms  Tilværelse,  dog  hævdede,  at  den  eller  de  al- 
deles ikke  indblandede  sig  i  Verdensstyrelsen  eller  Menneske- 
livet, hvilket  jo  i  Virkeligheden  kommer  ud  paa  ét  med  den 
absolute  Gudsfornægtelse. 

Der  maa  her  endnu  tilfojes  nogle  Bemærkninger  om 
Lukianos's  Forhold  til  den  nye  Eeligion,  Kristendommen, 
som  paa  den  Tid  havde  vundet  en  vis  Udbredelse,  for- 
nemmelig dog  blandt  den  lavere  Befolkning  og  i  Eigets 
østlige  Provinser;  om  Jødedommen  er  der  derimod  saa  godt 
som  slet  ikke  Tale,  undtagen  for  saa  vidt  som  man  et 
enkelt  Sted  finder  Spor  til  en  uklar  Sammenblanding  af  den 
med  Kristendommen,    saaledes  som    det  oftere  er  Tilfældet 


Lukianos  fra  Samosata.  195 

ogsaa  hos  andre  Forfattere.  Eftersom  Lukianos  allerede 
meget  tidlig  havde  faaet  et  Navn  paa  sig  som  Kristus- 
fjeude,  har  dette  Sporgsraaal  til  mange  Tider  været  be- 
handlet i  Litteraturen  og  er  blevet  skruet  op  til  en  Be- 
tydning, som  ikke  i  fjærneste  Grad  svarer  til  den,  det  virke- 
lig har  eller  bor  have.  Vi  maa  her  til  en  Begyndelse  sige, 
at,  om  Lukianos  havde  haft  et  grundigt  Kjeudskab  til  de 
kristnes  Tro  og  Lære,  vilde  man  efter  det  hele  Tankesæt  hos  ham, 
som  oven  for  er  paapeget  med  Hensyn  til  hans  Forhold  til  den 
stoiske  Guddom  saa  vel  som  til  Folketroens  personlige  Guder, 
og  foruden  dette  ogsaa  af  andre  meget  vægtige  Grunde,  som 
man  let  fatter,  naar  man  tænker  paa  Evangeliernes  For- 
tællinger om  j\Iiraklerne  og  lignende,  være  berettiget  til  at 
erklære  det  for  højst  sandsynligt,  eUer  rettere  vel  ganske 
sikkert,  at  han  vilde  have  stillet  sig  lige  saa  negativ  over 
for  denne  Tro  som  over  for  al  anden;  men  naar  man  vil 
mene,  at  det  har  været  ham  endogsaa  en  blot  underordnet 
Opgave  at  angribe  og  haane  denne  Tro  og  Lære,  tager  man 
i  højeste  Grad  fejl.  Man  maatte  da  ubetinget  hos  ham  have 
ventet  en  bestemt  og  utvetydig  Angivelse  med  Navns  Næv- 
nelse af,  at  det  var  Kristendommen,  han  vilde  til  Livs;  thi 
hvad  i  al  Verden  skulde  vel  have  skræmmet  ham  fra  aaben- 
lyst  at  angribe  denne  paa  den  Tid  af  det  langt  overvejende 
Flertal  foragtede  Religion,  naar  han  dristig  vovede  aaben- 
bart  at  bekæmpe  den  anerkjendte  og  beskyttede?  Hertil 
kommer  saa,  at  hans  Skrifter  væsentlig  vare  beregnede  paa 
den  dannede  Verden,  hvis  Hovedsæde  fornemlig  var  de  vest- 
lige Lande,  og  hos  denne  Kreds  af  Læsere,  som  han  forud- 
satte, fandtes  der  vel  kun  enkeltvis  og  højst  ubetydelige 
Spor  af  Kristendom,  saa  at  der  ingen  Anledning  var  for 
ham  til  at  angribe  den.  Meget  af,  hvad  man  anfører  til 
Bevis  for  hans  Angreb  paa  den,  beror  da  ogsaa  paa  blotte 
Misforstaaelser  og  Ubekjendtskab  med  Datidens  Forhold 
ellers.  Saaledes  findes  der  spredt  omkring  i  forskjellige  af 
hans   Skrifter   enkelte    spottende  Hentydninger    til  Mirakel- 

historier  o.  1.,    som  vise  en   vis  Lighed  med  Fortællingerne 
i  Testamentet;  ganske  vist  kan  det  være  muligt,  skjont  det 
ikke  er  meget  rimeligt,  at  Lukianos  har  hørt  nogle  løse  og 
ufuldstændige  Beretninger  om,  at  de  kristne  fortalte  saa  og 
saa;  men  man  tænker  ikke  paa,  at  Hedenskabet  havde  sine 
egne  Mager  og  Thaumaturger,  om  hvem  der  fortaltes  ganske 
lignende  Mirakelhistorier,    og    at    disse    endnu    spillede    en 
ganske  anderledes  betydelig  Rolle    i   den  Verden,    som    laa 
Lukianos  nærmest,  saa  at  hans  Hentydninger  rimeligst  maa 
antages  'at  vise  hen    til  dem.    Det    er    ogsaa    i    nyere  Tid 
lykkedes  paa  flere  Steder  bestemt  at  angive  Kilderne,  hvor- 
til han  sigter,  og  de  ere  alt  andet  end  kristelige.    Et  Hoved- 
angreb mod  Kristendommen   skal  han  imidlertid  have  fore- 
taget i  sit  Skrift  »Om  Peregrinos  Proteus's  Død«,  i  hvilket 
han  i  en  hejst  bidende    og   spottende  Tone    skildrer   denne 
kyniske    Sværmers    Livsløb    (under    hvilket    han    en    kort 
Tid  kom  i  Forbindelse  med    de  kristne   og  blev  optagen  af 
dem,    men   siden    igjen    udstødt   af   deres  Samfund)  og  til 
sidst  hans   opsigtvækkende  Død,    i  det   han  frivillig  besteg 
Baalet  ved  Festforsamlingen  Aar  164  i  Olympia.     Skriftets 
Hovedtendens  skal  være  en  Spot  over  de  kristelige  Martyrer; 
man  tænke  sig  blot :  en  af  de  kristne  forstødt  kynisk  Filosof 
gjort  til  Type    for   de  kristelige  Martyrer!    Det   er  aldeles 
ubegribeligt;    og    dog    or    det  dette  Skrift,    som   har  givet 
Lukianos  Navn  af  Kristusfjende,  og  det  har  været  betragtet 
som  saa  farligt  og  afskyeligt,  at  det  af  Tridentinerkonciliet 
er    sat   paa  Listen   over   de  Bøger,    som   det    var   forbudt 
kristne    at  læse.     Nej ,    Skriftets  Hovedtendens   eller  eneste 
Tendens  er  et  Angreb  paa    de  Lukianos  forhadte  Kynikere; 
det  er  saa  utvetydigt  og  klart,  at  man  maa  forbavses  over,  at 
en  Misforstaaelse    heraf  i   det  hele    har    været   mulig,    og 
endnu  mere  over,  at  den  kan  komme  igjen  selv  i  den  nyeste 
Tid,  efter  at  den  for  længst  er  paavist,  saa  at  der  trænges 
til  en  ny  Paavisning  deraf,  saaledes  som  der  f.  Ex.  er  givet 
af  den  tyske  Filolog  Jacob  Bernays  i  Skriftet:     >^Lucian 

und  die  Kyniker«  (med  en  Oversættelse  af  Liildanos's 
Skrift).  Berlin  1879,  og  af  Z eller  i  »Deutsche  Rundschau« 
for  Januar  1877.  Af  aldeles  underordnet  Betj^dning  er  det 
Parti  af  Skriftet,  hvor  der  tales  om  de  kristne  i  Anledning 
af  Peregrinos's  Forbindelse  med  dem,  i  det  det  blot  er  en 
lille  Episode  paa  én  Side  af  de  16,  som  Skriftet  omfatter. 
Hertil  kommer,  at,  hvad  der  siges  om  de  kristne,  for  det 
første  røber  et  grundigt  Ubekjendtskab  med  deres  Tro  og 
deres  Samfundsinstitutioner,  hvis  man  da  ikke  vil  antage, 
at  de  kristne  paa  den  Tid  allerede  havde  fjærnet  sig  saa 
meget  fra  den  oprindelige  Kristendom ,  at  de  næsten  ikke 
mere  kunde  kaldes  kristne;  end  videre  er  der  ikke  nogen 
som  helst  saarende  Haan  i  Lukianos's  Ord  om  Kristus 
eller  de  kristne,  naar  man  da  ikke  vil  finde  en  saadan  i 
Betegnelsen  af  Kristus  som  »den  korsfæstede  Sop  his  tes« 
(i  hvilket  Ord  der  dog  efter  Sammenhængen  saa  vel  som 
efter  Lukianos's  og  hans  samtidiges  konstante  Brug  af  det 
ikke  med  nogen  som  helst  Grund  kan  lægges  noget  haan- 
ligt,  idet  det  blot  betegner  »Vismand  og  Lærer«,  uanset 
om  Læren  billiges  eller  ej),  eller  se  en  Haan  mod  de 
kristne  i  disse  Ord  om  deres  Udodelighedstro:  »de  stakkels 
Mennesker  {ol  xaxooa:fxovs<;)  tro  at  skulle  blive  udødelige 
og  leve  til  evig  Tid,  hvorfor  de  da  ogsaa  ringeagte  Doden 
og  ofte  frivillig  ofre  sig«.  Det  tager  sig  mere  ud  som  en 
Beklagelse  over  dem  og  deres  antagne  Vildfarelse  fra  en 
Mands  Side,  der  ikke  kunde  dele  denne  deres  Tro,  end  som 
en  Spot.  Men  ganske  vist  kan  den  samme  Text,  her  som 
mange  andre  Steder,  udtydes  paa  forskjellig  Maade,  i  det 
det  kommer  an  paa  Fortolkerens  eget  forudfattede  Stand- 
punkt; man  kommer  undertiden  til  at  tvivle  paa,  om  det 
overhovedet  er  muligt,  i  alt  Fald  for  Flertallet  af  Men- 
neskene, at  bedømme  et  foreliggende  Sporgsmaal,  uden  at 
forudfattede  Meninger  influere  paa  Opfattelsen  og  Dommen. 
Hvad  Lukianos  ellers  paa  dette  Sted  fortæller  om  de 
kristne,    om    deres  indbyrdes   Sammenhold   og   Kjærlighed, 

deres  Beredvillighed  til  at  bjælpe  lidende  Brødre,  hvorved 
de  ikke  sky  noget  Offer,  og  deres  Ringeagt  for  jordiske 
Goder,  der  des  værre  medfører,  »at,  naar  en  eller  anden 
Charlatan  og  snedig  Slyngel  kommer  til  dem,  som  rigtig 
forstaar  at  benytte  sig  af  Forholdene,  kan  han  i  kort  Tid 
blive  en  rig  Mand  ved  at  kjore  i  Eing  med  de  jævne, 
udannede  og  troskyldige  Mennesker«  —  alt  dette  tjener 
snarere  de  kristne  til  Ære  end  til  Skade  paa  deres  gode 
Navn  og  Rygte.  Det  er  da  heller  aldrig  faldet  nogen  ind 
at  ville  lægge  nogen  Haan  mod  de  ivristne  ind  i  disse  Be- 
mærkninger; men  til  Gjengjæld  overser  man  dem,  naar  man 
af  de  forud  anførte  har  ladet  sig  bevæge  til  Fordømmelses- 
dommen  over  Lukianos.  Ærefuldt  for  de  kristne  er  ogsaa,  set 
fra  Lukianos's  eget  Standpunkt,  det,  som  han  fortæller  i 
sin  »Alexandros«  om  deres  Fjendskab  mod  denne  Charlatan 
og  Løgneprofet,  hvorved  de  paadroge  sig  hans  Had  og  For- 
følgelse. Saaledes  falde  Anklagerne  mod  Lukianos  som 
særlig  aktiv  Fjende  og  Spotter  af  Kristendommen  ganske 
til  Jorden. 

Haand  i  Haand  med  den  gjenopvakte  Tro  paa  de  gamle 
Guder  og  Optagelsen  af  de  mange  fremmede  Guddomme 
gaar  nu  fremdeles  paa  denne  Tid  dels  et  stærkt  Hang 
til  det  mystiske,  for  saa  vidt  dette  allerede  var  et 
Element  i  Folkereligionen  eller  dog  let  kunde  udviiile  sig  i 
Tilknytning  dertil,  hvilket  endogsaa  skete  under  visse  tilo- 
sohske  Retningers  Ægide,  især  Ny-Pythagoreernes  og  Plato- 
nikernes, dels  en  kolossal  Overtro.  Der  fandtes  allerede 
fra  tidligere  Tid  ikke  saa  ringe  Overtro  hos  Grækerne  og 
Romerne  selv,  Overtro  af  den  almindelige  Art,  som  kjendes 
hos  alle  Nationer,  i  det  man  troede  paa  Spøgelser,  paa 
Tryllekunster,  hvorved  man  kunde  forgjøre  Folk  eller  befri 
dem  for  Forgjerelse  og  tvinge  Naturmagter  til  at  lyde 
Menneskebud.  endelig  paa  Drommetyderi  og  Spaadomskunst. 
Den  sidste  Ting  havde  endogsaa  fundet  en  mægtig  Støtte 
fra  den  stoiske  Filosofis  Side,  hvis  Kjæphest  Mantiken  var, 

i  det  Stoikerne  fra  den  hentede  et  af  Hovedbeviserne  for 
Guddommens  Tilværelse  og  Virksomhed  som  Forsyn,  hvorfor 
de  da  ogsaa  havde  bestræbt  sig  for  at  godtgjore  dens 
Mulighed  baade  ad  spekulativ  og  ad  empirisk  Vej,  her  rigtig 
nok  med  den  største  Kritikloshed  i  Samlingen  af  Historier, 
der  skulde  bevise  den.  Denne  gamle  hjeramefodte  Overtro 
var  nu  yderligere  bleven  forstærket  ved  de  rigelige  Tilskud 
af  samme  Art,  som  Orienten  havde  kunnet  levere,  og  som 
snart  aldeles  fordunklede  det  andet.  Ja,  selv  Kristendommen 
har,  i  det  den  med  sine  Beretninger  om  Kristus  og  hans 
Disciples  Undergjerninger  var  traadt  i  Kauip  mod  Heden- 
skabet, bidraget  til  at  udvikle  og  udbrede  overtroiske  Fore- 
stillinger; ivrige  Hedninger  maatte  jo  have  Sidestykker  til 
og,  om  muligt,  overbyde  det  vidunderlige,  som  Kristendommen 
fremforte.  De  forskjellige  baade  troende  (især  Ailianos)  og 
ikke  troende  hedenske  Skribenter  fra  denne  Tid,  ikke  mindst 
Lukianos,  forsyne  os  med  rigelige  Oplysninger  om  denne 
Overtro;  her  har  man  en  Fylde  af  Historier  om  Guders 
Aabenbarelser  og  underfulde  Virkeii  til  Velsignelse  for  de 
gode  og  Straf  for  de  onde,  om  Spøgerier,  om  Dæmon- 
besættelser og  Dæmonfordrivelser,  vidunderlige  Helbredelser, 
ja  Opvækkelser  fra  de  døde,  o.  m.  1. ;  man  horer  om  hyppig 
Optræden  af  Thaumaturger  af  forskjellig  Art,  mest  Chaldæere, 
Ægyptere  og  andre  Østerlændere,  men  ogsaa  Grækere,  man 
tænke  især  paa  Mesteren,  den  store  Mirakelmager  Apollonios 
fraTyana;  endelig  spiller  Mantiken,  baade  den  officielle  ved 
Oraklerne  og  den  private  med  dens  mange  forskjellige 
Former,  en  uhyre  Rolle.  De  gamle  Orakler  i  Grækenland 
og  andre  Steder,  som  for  nogen  Tid  tilbage  længe  havde 
været  forsømte,  kunne  nu  glæde  sig  ved  en  umaadelig  Til- 
strømning af  Sporgere  fra  alle  Rigets  Egne;  gamle  Orakel- 
samlinger og  Spaadomsbøger  lob  om  mellem  Folket,  og 
overalt,  hvor  Mennesker  samledes,  var  der  Spaamænd  og 
Spaakællinger  tilstede.  Alt  dette  Overtroens  Uvæsen  var, 
selv  naar  det  dreves  af  »ærlige«  Sværmere,  en  Torn  i  Øjet 

paa  den  klare,  forstandige  Lukianos,  og  han  gjennemhegler 
det  saa  ofte,  han  ser  Lejlighed  dertil;  særlig  er  hans  Spot 
derover  koncentreret  i  Skriftet  »Løgnhalsen«.  Men  selv- 
følgelig var  der  ogsaa  mange  Charlataner  og  Bedragere,  som 
vidste  at  fare  sig  dette  overtroiske  Hang  hos  Tiden  til 
Nytte,  og  mod  dem  er  Lukianos  naturligvis  særlig  fjendtlig 
stemt,  naar  han  tror  at  have  opdaget  deres  Bedrageri.  En 
saadan  Humbugmager  efter  en  storslaaet  Maalestok  var 
»Logneprofeten«  og  Orakelstifteren  Alexandros  fra  Abonu- 
teichos,  sin  Tids  Cagliostro,  som  Wieland  har  kaldt  ham; 
mod  ham  er  et  afLukianos's  interessanteste,  men  i  Formen 
og  Stoffets  Ordning  just  ikke  heldigste  Skrifter,  »Alexandros«, 
rettet*).  —  Men  vi  maa  nu  vende  os  bort  fra  denne  Side 
af  Livet  paa  Lukianos's  Tid. 

Med  Hensyn  til  det  almindelige,  dagligdags 
Menneskeliv  er  hans  Satire  atter  og  atter,  men  for 
øvrigt  ikke  med  overdreven  stor  Variation  i  Fremtrædelses- 
formen, rettet  mod  dets  mangehaande  Forvildelser.  Tidens 
vilde  Udskejelser  i  Retning  af  Nydelsessyge  og  sexuelle 
Synder  har  fundet  en  stræng  Dommer  i  ham;  og  ingen 
Stemme  har,  saa  vidt  mig  bekjendt.  nogen  Sinde  løftet  sig 
til  Anklage  mod  Lukianos  for  at  være  smittet  af  de  samme 
Fejl,  han  lastede  hos  andre,  saa  at  man,  naar  man  tænker 
paa,  hvor  mange  Fjender  hans  Angreb  mf^a  have  skaffet 
ham,  vel  sikkert  tør  erklære  ham  for  en  ren  Karakter  i 
denne  Henseende.  Den  almindelige  Begjærlighed  efter 
Rigdom  og  Ære  og  Frygt  for  det  modsatte  angriber  han 
idelig,  snart  med  den  muntre  og  mildere  Latters,  snart  med 
den  strængere  Alvors,  snart  med  den  blodige  Satires  Vaaben. 
Et  Middel,  som  han  særlig  ynder,  naar  han  vil  paavise  det 
taabelige  i  denne  Menneskenes  Begjær  og  Stræben,  er  at 
henlede  deres  Tanker   paa  Deden,    der   gjør  Ende   paa  al 


*;    Jtr.  A.  Sall  et:  „En  Præstebedrager  i  Oldtiden",  Hist.  Arkiv 
1874  I,  445  og  flg. 

Glans,    som  Rigdom,  Ære  og  Magt  kan  skaffe,    og  stiller 
Kongen  lig  med  Slaven,  Rigmanden  med  den  usleste  Tigger ; 
dette  fremkalder  hans  Skildringer  af  Forholdene  i  Dodninge- 
riget,  som  findes  f.  Ex.  i  hans  »Meuippos's  Rejse  til  Hades« 
eller  »Nekyomantien« ,    i  hans  »Nedfart  til  Underverdenen« 
og  »Samtaler  i  de  dodes  Rige«.     Af  lignende  Art  er  ogsaa 
hans  »Charon«,  kim  at  han  her  lader  denne  de  dodes  Færge- 
mand stige  op  paa  Jorden  for  at  se  sig   om   der  og  udtale 
sin  Spot  over  Menneskenes  latterlige  Stræben  efter  saadanne 
Ting,   medens  de  glemme  Døden.     Ofte    lægger   dyb  Med- 
lidenhed  og  Vemod    hos  Forfatteren  sig    for  Dagen  i  disse 
Skildringer.       Paa   anden    Maade    har    han    behandlet    det 
samme  Thema  i  »Ønskerne«  og  i  »Hanen«,  som  dog  ogsaa 
strejfer  ind  paa  andre  Omraader,    hvad  der    endnu  mere  er 
Tilfældet  med  hans  »Menippos's  Himmelrejse«  og  »Timou« 
nogle  af  de  mest  indholdsrige  Dialoger;  ligeledes  i  »Krono- 
solou«  og  »Kronosbrevene«.    Af  særlige  Sider  ved  Datidens 
Liv,  som  han  angriber,  kan  mærkes  Parasitvæsenet  (i  »Timon«) 
samt  den  hule  Skindannelse,  som  fandtes  hos  mange  paa  den 
Tid,  især  blandt  Stormændene,    der  stræbte  at  efterabe  og 
derved  maaske  vinde  Gunst  hos  de  dannede  og  lærde  Kejsere, 
som  den  Gang  regerede;  herhen  horer  Sendebrevet  »Til  den 
udannede  Mand,  som  kjober  mange  Boger«  og  til  Dels  ogsaa 
Skriftet  »Om  de  lejede  Husvenner«. 

Til  sidst  maa  vi  endnu  tale  om  Lukianos's  Stilling 
som  satirisk  Forfatter  over  for  Samtidens  viden- 
skabelige Bestræbelser,  dens  Litteratur  og  Viden- 
skabsmænd af  forskjellig  Art.  Ogsaa  her  river  han 
skaansellost  ned  paa  alt,  hvad  der  for  ham  fremtræder 
som  forskruet,  hult  og  usandt.  Saaledes  har  han  i  sin 
»Lexiphanes«  særdeles  morsomt  angrebet  dem,  der  sogte  at 
vække  Opmærksomhed  for  sig  ved  et  mærkværdigt  græsk 
Sprog,  sammensat  af  ældgamle,  vulgære  og  selvlavede  Ord, 
hvorimod    de    skyede    alt,  hvad    der    var  jævnt    og    natur- 

ligt  Og  havde  Stette  i  det  daglige,  dannede  Talesprog  eller 
hos  gode  Monstre  fra  den  gamle  Tid.  Leiiphanes.  som 
hvider  denne  Retning,  lader  han  først  forelæse  en  Prøve  af 
en  saadan  StiL  og  trods  at  det  er  halvt  uforstaaeligt,  er  det 
dog  et  kostelicrt  Stykke;  derefter  faar  han  en  tilstedeværende 
Læse  til  at  indsrive  Fore<lrac:3holderen  et  Brækmiddel,  for 
at  han  kan  blive  helbredet  for  denne  sin  slemme  Syge.  og, 
da  dette  er  sket.  giver  han  ham  selv  Forskrifter  om  den 
rette  Maade  at  tale  paa,  i  det  han  henviser  ham  til  at 
danne  sit  Sprog  ved  Studium  af  Digterne  og  Talerne,  hvor- 
efter han  skal  gaa  til  Thukvdides  O'Z  Platon  samt  Tra- 
gikeme  og  Komikerne.  Lakianos  selv  har  tro^st  fnlgt  sine 
egne  Forskrifter.  —  Rhetoriken  paa  den  Tid  have  vi  allerede 
set  ham  angribe  for  dens  opstyltede  og  paa  alle  Maader 
koketterende  Væsen  i  det  fortrinlige  Skrift  >rnder  dobbelt 
Anklage<;  til  samme  Gjenstand  kommer  han  tilbage  i  et 
andet,  særdeles  skarpt  satirisk  Arbejde:  >Shetorlæreren<, 
hvor  han  giver  en  ung  Mand.  der  vil  være  Sofist,  Anvisning 
om,  hvorledes  han  lettest  skal  naa  dette  h&je  Maal  med 
alle  de  Herligheder,  der  ft«lge  dermed.  Man  skal  ikke 
følge  den  gamle  Vej.  som  Demosthenes  og  Platon  og  La- 
kianos selv  3 i  sin  Taabelighed«  have  fulgt,  da  den  kræver 
langvarige  cg  møjsonmaelige  Studier,  men  man  skal  gaa  den 
bekvemme  og  hurtige  Vej,  Nutiden  har  betraadt  Man  be- 
høver ingen  Forstudier,  tnap  engang  at  kunne  læse,  men 
derimod  skal  man  være  udrustet  med  en  god  Portion 
Frækhed,  med  en  Stemme,  d^r  kan  straale  og  synge  godt, 
og  en  stolt  Holdning,  fremdeles  med  en  overdaadig.  kvind- 
agtig Dragt,  mange  Ftdgesvende  og  en  Bog  under  Armen. 
Saa  skal  man  end  videre  kjende  en  Snes  attiske  Gloser,  som 
man  kan  anbringe  som  et  Krydderi  rundt  omkring  i  sin 
Tale,  ikke  alt  for  sparsomt,  men  for  øvrigt  skal  man  helst 
bruge  sjældne,  dunkle  og  selvlavede  Ord,  som  Folk  ikke 
forstaa.  men  saa  meget  mere  beundre:  og  forlanger  nogen 

at  vide  Avtoriteterne  for  dem,  skal  man  frækt  nævne  en 
Digter  eller  Prosaforfatter,  som  aldrig  har  existeret.  Faar 
man  opgivet  et  Thema  til  at  tale  over,  skal  man,  hvis  det 
er  vanskeligt,  erklære  det  for  alt  for  let  og  forlange  et 
andet,  og  har  man  endelig  valgt  et,  skal  man  tale  frisk 
fra  Leveren  uden  at  bryde  sig  om,  om  Begyndelsen  kommer 
til  at  staa  i  Midten  og  Enden  i  Begyndelsen,  og  dertil 
gestikulere  dygtig;  man  skal  udfolde  saa  stor  mythologisk 
Lærdom  som  muligt  og  altid  søge  at  faa  anbragt  en  god 
Del  om  Athens  Heltegjerninger  i  Perserkrigeue.  Man  skal 
instruere  sine  Folgesvende  til  at  give  Tonen  an  som 
Klakører  (»de  skal  dog  gjore  lidt  Tjeneste  for  Maden,  de 
faa!«),  og  viser  Publikum  sig  køligt,  skal  man  varme  det 
ved  at  skjælde  det  ud.  Medbejlere  skal  man  haane  og 
bagtale;  endelig  skal  man  tillade  sig  alle  Slags  sædelige 
Udskejelser  saa  aabenlyst  som  muligt  og  navnlig  se  at 
komme  i  Yndest  hos  Fruentimmerne :  paa  den  Maade 
kan  man  blive  en  udmærket  Sofist  og  vinde  Kigdom 
og  Ære. 

Vi  gaa  over  til  Historieskrivningen.  En  lille 
Partherkrig,  som  Romerne  forte  i  Aarene  162—65,  havde 
givet  Anledning  til  Fremkomsten  af  en  Mængde  historiske 
Skrifter,  fulde  af  de  største  Løgne,  af  Smigrerier  mod  de 
romerske  Anførere  og  Forhaanelser  mod  Fjenderne,  samt 
slette  i  deres  Stil  og  Plan;  dette  gav  Lukianos  Anledning 
til  at  udgive  Skriftet:  »Hvorledes  man  bor  skrive 
Historie«.  Det  er  en  Slags  Historieskrivningens  Theori,  som 
i  alt  Fald  for  sin  Tid  kunde  være  meget  god  og  fortjener 
Opmærksomhed  derved,  at  det  var  det  første  Arbejde  i 
sin  Art,  som  den  græske  Litteratur  havde  at  opvise. 
Han  taler  i  det  forste  Hovedafsnit  af  Skriftet  om,  hvad  en 
Historieskriver  bør  undgaa,  og  anfører  i  den  Anledning 
glimrende  Prøver  paa,  hvor  slet  disse  sidste  selvbeskikkede 
Efterlignere  af  Herodotos  og  navnlig   af  Thukydides   havde 

skilt  sig  fra  Sagen*).  Dernæst  gaar  han  over  til  at 
foreskrive,  hvad  Historieskriveren  bør  gjere,  og  han  stiller 
her  den  Fordring  til  ham,  at  han  skal  have  politisk  Indsigt 
og  Fremstillingskunst,  at  han  skal  fortælle  det  skete  strængt 
overensstemmende  med  Sandheden  og  med  Frimodighed, 
uden  Partiskhed,  uden  Haab  om  Lon  eller  Frygt  for  Ugunst; 
han  skal  enten  selv  have  oplevet  det,  han  fortæller,  eller  med 
Kritik  vælge  de  bedste  Kilder;  Stoffet  skal  anordnes  passende  og 


*)  Et  Par  Prøver  af  disse  Skribenter ,  som  Lukianos  meddeler, 
kunde  det  dog  være  ganske  interessant  at  anføre.  „En  af 
dem  begyndte  med  Paakaldelse  af  Muserne ,  at  de  skulde 
bjælpe  ham  ved  Udarbejdelsen  af  hans  Værk,  en  særdeles 
passende  Indledning!  Lidt  efter  sammenlignede  han  den 
romerske  Feltherre  med  Achilleus,  Perserkongen  derimod 
med  Thersites,  i  det  han  ikke  anede,  at  hans  Achilleus  vilde 
komme  til  at  staa  i  et  bedre  Lys,  om  det  snarere  var  en 
Hektor  end  en  Thersites,  han  besejrede.  Derefter  lovpriste 
han  sig  selv  som  en  Mand ,  der  var  fortrinlig  skikket  til  at 
beskrive  saa  glimrende  Bedrifter;  derpaa  gjaldt  hans  Lov- 
taler hans  Fødeby  Miletos,  og  dertil  knyttedes  en  Dadel  over 
Homeros,  som  ikke  havde  omtalt  denne  By,  osv."  En  anden 
havde  med  særlig  Forkjærlighed  kastet  sig  over  den  mest 
smaalige  Beskrivelse  af  Bjærge,  Sletter  og  Floder  samt  andre 
Ting;  „i  en  hel  Bog  havde  han  med  Nød  og  næppe  faaet 
Kejserens  (L.  Verus's)  Skjold  beskrevet,  og  til  at  beskrive 
Partherkongen  Vologeses's  Buxer  og  Hestebidsel  o.  a. 
havde  han  brugt  tusende  Linjer".  En  havde  begyndt  at 
skrive  i  ionisk  Dialekt,  men  lidt  senere  var  kan  falden  over  i 
det  vulgære  Sprog;  en  vilde  være  aldeles  attisk,  og  i  den 
Anledning  havde  han  tilladt  sig  at  omlave  de  romerske  Navne 
Saturninus,  Fronto  og  Titianus  til  „Kronios,  Phrontis  og 
Titanios".  En  Mand,  som  bevislig  aldrig  havde  forladt 
Korinth,  havde  beskrevet  Krigen,  som  om  han  selv  havde 
været  Øjenvidne  til  alt,  og  var  derved  kommen  til  at  levere 
en  saadan  Historie  som  den,  at  Partherne  i  Kampen  medførte 
store  Slanger  paa  Stænger  ( —  det  var  Felttegnet  for  Hær- 
afdelingerne hos  dem  — ),  hvilke  de,  naar  de  kom  Fjenderne 
nær,  slap  løs  paa  dem,  og  „han  havde  selv  siddet  oppe  i  et 
højt  Træ  og  set.  hvorledes  disse  Slanger  slugte  eller  kvalte 
de  romerske  Soldater"  osv.  osv. 

Behandlingen  af  Tingene  svare  til  deres  Betydning;    Frem- 
stillingen skal  være  klar  og  livlig,  Stilen  og  Sproget  smukt, 
værdigt  og  naturligt,    som  det  passer  for  en  Prosafremstil- 
ling;   og  altid  skal  han  som  Thukydides  skrive  med  Efter- 
tiden for  Øje.    Det  er  alt  sammen   saa  ganske   simple    og 
naturlige    Fordringer   til  en    Historieskriver,    at   man  ikke 
skulde  tro,    at  saadant    behovede   at   indskærpes;    men   det 
viste    sig   dog  at   være    nødvendigt   paa   den  Tid.   —    Der 
kurserede    fremdeles    den    Gang    en    Litteratur,    som    nu 
næsten  ganske  er  gaaet  tabt,    hvad  der   i  og  for  sig  ingen 
Ulykke  er  i-,    det  var  Eejsebeskrivelser  og  Fortællinger  om 
fremmede  Lande,    opfyldte   af   de    vidunderligste    og   løgn- 
agtigste Fabler  om   Folks    og   Laudes  Natur.    Det   var  en 
Litteratur,  hvortil  man  finder  de  furste  Spirer  meget  langt 
tilbage,    i  det  (for  ikke  at  tale  om  Odysseussagnet  og  det 
saakaldte  Arimaspiske  Digt)  Historieskriveren  Ktesias  c.  400 
f.  Kr.  havde  leveret  Prototypen   derfor   i    sin  »Persiske   og 
Indiske  Historie«;  ja,  i  Følge  en  ejendommelig  Bornerthed, 
som  fandtes  hos  mange  Grækere,  der  nærede  Mistro  til  For- 
tællinger   om    alt    overordentligt    og  usædvanligt,    som    de 
ikke  vare  vante  til  at  se  i  deres  eget  Hjem,  var  der  ogsaa 
dem,  som  beskyldte  Herodotos  for  at  have  løjet  i  sine  Be- 
retninger om  Orienten  og  Ægypten,  og  Lukianos  selv  stiller 
ham  oftere  sammen  med  Ktesias,  medens  han  for  ovrigt  paa 
andre  Steder  roser  ham*).     Senere  vare  navnlig  de  Historie- 
skrivere,    som    behandlede    Alexandertoget,    vistnok    med 
større  Ret  blevne  beskyldte  for  Tilbøjelighed  til  at  lyve;  men 
til  dem  havde  der  siden  sluttet  sig  mange  andre,    som  gik 
meget  videre,    særlig  en  vis  lambulos,   af  hvem  man  har 


*)  En  Parodi  paa  Herodotos's  Skildringer  fra  Orienten  (eller 
vel  snarere  paa  den  overtroiske  Pausanias's  Værk  eller 
paa  begge  Dele)  er  det  mærkelige  i  ionisk  Dialekt  affat- 
tede Skrift:  „Om  den  syriske  Gudinde",  tillige  en  Latter- 
liggjørelse  af  orientalske  Gudeforestillinger  og  overtroiske 
Kulter,  væsentlig  den  vilde  og  bizarre  Kultus  af  Rhea  eller 
Kybele. 

lidt  bevaret  i  Keferat  hos  Diodoros  fra  Sicilien,  handlende 
om  hans  Rejse  til  og  Ophold  paa  en  »Lyksalighedens  0«  i 
Oceanet  syd  for  Asien.  Som  parodisk  Sidestykke  hertil  skrev 
Lukianos  »til  Forfriskelse  for  sig  selv  mellem  alvorligere  Arbej- 
der og  for  dog  ogsaa  at  faa  Del  i  saadanne  Forfatteres  Frihed 
til  at  lave  Historier«  sin  kostelige  »Sande  Historie«,  en  op- 
digtet Rejsebeskrivelse  med  de  forfærdeligste  Løgnehistorier 
og  Fabler*);  paa  Forhaand  gjør  han  dog  strax  sine  Læsere 
opmærksomme  paa,  »at  han  skriver  om  det,  som  han 
hverken  selv  har  set  og  oplevet  eller  erfaret  af  andre,  og 
som  desuden  hverken  existerer  eller  overhovedet  kan  existere, 
hvorfor  Læserne  slet  ikke  maa  tro  derpaa« ;  han  vil  nemlig 
meget  frabede  sig  at  stilles  i  Klasse  med  hine  Logne- 
skribeuter.  Skriftet  er  saaledes  i  Grunden  ikke  mere  en 
Satire  end  en  spøgende  Æventyrhistorie ;  for  saa  vidt 
kan  man  da  her  i  Forbindelse  med  det  ogsaa  nævne 
hans  meget  morsomme  Æventyrhistorie  om  »Lucius,  der 
forvandledes  til  et  Æsel« ,  som  dog  ikke  har  den  mindste 
satiriske  Karakter.  Der  er  imidlertid  dem,  som  tvivle  paa, 
at  dette  Arbejde  er  af  Lukianos,  og  ogsaa  mig  forekommer 
det  noget  mistænkeligt,  uden  at  jeg  dog  tor  udtale  nogen 
bestemt  Mening  om  dets  Ægthed  eller  Uægthed. 

Endelig  have  vi  endnu  at  omtale  Lukianos's  Forhold  til 
»Videnskabernes  Videnskab«,  Filosofien,  eller,  rettere 
sagt,  endnu  mere  til  Filosoferne.  Vi  have  allerede  oven 
for  set,  hvorledes  han  forst  i  en  noget  sen  Alder  var 
kommen  over  paa  de  filosofiske  Studier,  og  bemærket,  at 
han,  i  det  hans  egentlige  Literesse  kun  gik  i  praktisk  ethisk 
Retning,  havde  folt  sig  frastødt  af  de  spekulative  Theorier,  som 
de  forskjellige  filosofiske  Skoler  meddelte,  og  derfor  næppe 
har  fordybet  sig  meget  deri;  alt  tyder  paa  temmelig  over- 
fladisk Kundskab.  Naar  han  derfor  i  »Fiskeren«  taler  gjen- 
tagne  Gange  om  sin    store  Ærbødighed   for  »Filosofien«  og 

*)    Smlgn.  Dr.  J.  Paludan:    Om  Holbergs  Niels  Klim.     Kbhvii. 
1878,  p.  12  f. 

fortæller,  hvorledes  han  lang  Tid  igjennem  har  søgt  den  ved 
at  gaa  fra  Dor  til  Dor,  maa  dette  i  alt  Fald  ikke  forstaas 
om  den    spekulative  Filosofi.     Denne    haaner    han   atter   og 
atter  som  ørkesløs  og  gold.      Stoikernes   spidsfindige  Logik 
og  kaptiøse  Syllogismer  saa  vel  som  deres  Lære  om  Verdens- 
bygningen  og    Paradoxer  om   den    vises  Lyksalighed,    Epi- 
kureernes    »afdankede«    Guder,    Platonikernes    luftige    Idé- 
lære,   Ny-Pythagoreernes    Talmystik.  Sjælevandringslære  og 
asketiske  Særheder,  Peripatetikernes  smaalige  Naturforskning, 
der    sætter  dem    i  Stand   til    at  sige,    »hvor   lang  Tid    en 
Moskito  lever,  hvor   dybt  Solens  Straaler  naa  ned  i  Havet, 
og  hvorledes  Østersens  Sjæl  er  beskaffen«,  endelig  og  tillige 
først  og  fremmest  de  forskjellige  Skolers  indbyrdes  Strid  og 
modsigende,    men  desuagtet  af  stærke  Argumenter  støttede 
Meninger  om  de  samme  Ting:    ait  dette  spotter  han  idelig 
over.    Men  Dommeren  er  her  ikke  kompetent,  og  Spotten  er 
derfor  lige  saa  virkningsløs,  som  den  er  billig  kjebt.    Om  de 
ældre  Filosofer  kjender    han    næppe    mere    end    de    gængse 
Anekdoter;  Kynikerne   havde  ingen  Theori,    saa  at  de  ikke 
komme   med   her,    og  for  øvrigt  gjælder  paa  lidet  nær  det 
samme  om  Epikuros's  Skole.     Af  Dialoger,    hvor  saadanne 
Angreb    især    komme    frem,    kan    her    nævnes  »Menippos's 
Himmelrejse«    og  den  efter  den  foregaaende  temmelig  nøje 
formede  »Menippos's    Rejse    til    Underverdenen«,    fremdeles 
den    yderst    haaulige    »Avktion    over    Filosoferne    og    deres 
Livsretninger«,  hvor  Hermes  af  Zevs  beordres  til  at  udbyde 
de    forskjellige  Skolers  Stiftere  til  Salgs,    ret  som   de  vare 
Slaver,    og  hvor  Kjøberen  faar  enhvers  fornemste    »Færdig- 
heder«   at    hore,    efter    hvilket  Prisen    bestemmes.       Dette 
Skrift,    som  for  øvrigt  næppe  er  overleveret  i  ganske  fuld- 
stændig Skikkelse,  har  maaske  været  et  af  de  første,  hvor- 
i    Lukianos    har    angrebet   Filosofien    og    Filosoferne;    det 
synes    at    have    vakt    en    umaadelig  Forbitrelse    mod    ham, 
hvorfor  han  har  fundet  det  fornedent  at  skrive  en  Apologi 
derfor,   »Fiskeren«.     Han  hævder  heri,  at  han  hverken  har 

14* 

villet  angribe  selve  Filosofien  eller  selve  Skolernes  Stiftere, 
men  kun  deres  uværdige  Efterlignere  paa  hans  egen  Tid; 
men  ved  dette  sit  Forsvar  fører  han  for  Resten  Kampen  over 
paa  en  anden  Grund  end  den,  hvorpaa  den  er  begyndt;  thi 
medens  han  forud  havde  spottet  Theorierne,  lægger  han  nu 
Hovedvægten  paa  det  praktiske,  i  det  han  påaviser,  hvorledes 
disse  Nutidens  Filosofer  i  deres  personlige  Liv  hverken 
rette  sig  efter  det,  de  lære,  eller  efter  Stifternes  Ij^sende 
Exempel.  Herved  komme  vi  da  over  paa  det,  der  er 
Hovedsagen  for  Lukianos,  og  mode  et  Omraade,  hvor  han 
baade  kæmper  med  større  Ret  og  med  mere  Held.  Det 
praktiske  sædelige  Liv  er  for  ham  Hovedsagen,  og  der  har, 
som  tidligere  bemærket,  næppe  været  noget  at  laste  ved 
hans  egen  Person  i  denne  Henseende;  men  med  Datidens 
Repræsentanter  for  Filosofien  har  det  næppe  altid  været 
ganske  heldig  bevendt.  Den  almindelige  Slaphed  i  sædelig 
Henseende,  som  hører  Tiden  i  det  hele  til,  har  ogsaa  trængt 
sig  ind  hos  Filosoferne;  den  Gunst,  som  Filosofien  nod  fra 
oven,  har  tillige  kaldet  mange  uværdige  Personer  til  dens 
Fane  i  Haab  om  Fordele,  og  til  at  blive  Filosof  hørte  der 
endda  ikke  saa  meget,  naar  man  da  vilde  give  Afkald  paa 
selvstændig  Forskning  og  Spekulation  og  nøjes  med  at 
docere  det  overleverede  Stof,  som  man  nok  kunde  tilegne 
sig  temmelig  let,  for  en  Del  ved  Hjælp  af  Kompendier. 
Det  store  Flertal  af  Disciple  krævede  ikke  nogen  grundigere 
Uddannelse;  det  var  mere  en  under  Hoffets  Indfl3'delse  frem- 
kommen Modesag  at  lade  sig  give  et  Begreb  om  Filosofi,  og 
særlig  for  de  fornemme  Stænder  kunde  det  være  ønskeligt 
at  erhverve  sig  en  overfladisk  filosofisk  Dannelse,  som  godt 
kunde  meddeles  af  overfladiske  Lærere.  Imod  den  store 
Mængde  af  disse  saakaldte  Filosofer,  »disse  Æsler  i  Løve- 
hud, disse  Slaver,  der  ville  spille  Gude-  og  Herosroller«, 
som  han  siger  i  »Fiskeren«,  drager  han  til  Felts,  »netop 
for  at  hævde  de  gamle  ærefulde  Stifteres  gode  Navn  og 
Filosofiens  Værdighed;    thi  de  S^^nder,  som  de  begaa,  giver 


Lukianos  fra  Samosata.  209 

den  menige  Hob  selve  Filosofien  og  de  gamle  Mestre  Skyld 
for«.  Derfor  anker  han  bittert  og  med  stræng  Alvor,  men 
undertiden  ogsaa  saaledes,  at  han  mere  anvender  Latterens 
Vaabeu,  over  disse  Filosofers  Spytslikkeri  for  de  rige  og 
fornemme,  deres  Begjærlighed  efter  Penge  og  Anseelse, 
deres  Hovmod,. deres  Fraadseri  og  Utugt,  deres  Ufordrage- 
lighed og  Kivsyge  osv.,  bvilket  saa  lidet  stemte  med  deres 
Prædikener  om  Dyd,  Forsagelse,  Ringeagt  for  Livets  Goder 
og  Lidenskabsløshed  eller  med  »deres  filosofiske  Dragt, 
værdige  Holdning,  strænge  Alvorsmine  og  lange  Skjæg«. 
Herom  kan  især  henvises  til  Dialogerne  »Fiskeren« ,  »Me- 
nippos's  Himmelrejse«,  »Timon«  og  fremfor  alt  det  ganske 
ypperlige,  men  noget  ud  over  det  soraraelige  gaaende  Skrift: 
»Gjæstebudet  eller  de  moderne  Lapither«,  hvor  Gjæstebudet, 
som  Repræsentanter  for  de  forskjellige  Skoler  ere  indbud ne 
til,  efter  forskjellige  andre  lidet  opbyggelige  Scener  ender 
med  et  blodigt  Slagsmaal,  fremkaldt  ved  en  Strid  mellem 
en  Stoiker  og  Epikureer  om  en  lækker  Hone,  der  var  sat 
for  dem,  og  hvorunder  en  drukken  Kyniker  spiller  den  rasende 
Herakles's  Rolle.  Særlig  Omtale  fortjener  her  ogsaa  »Løgn- 
halsen«, hvor  en  Kreds  af  Filosofer  forlyste  hverandre  med  en 
Række  Historier,  som  vidne  om  den  tykkeste  og  latterligste 
Overtro  hos  dem.  Mange  spottende  Bemærkninger  mod 
Filosofien  og  Filosoferne  indeholder  ogsaa  Dialogen  »Parasiten«, 
en  droj  Spog,  hvor  »Parasitkunsten«  stilles  højt  over  baade 
Filosofien  og  Rhetoriken,  for  ikke  at  tale  om  andre  Kunster, 
og  Parasitens  Fortrin  fremfor  alle  Filosofer  og  Rhetorer,  ja 
selv  de  homeriske  Heroer,  for  saa  vidt  saadanne  Folk  da 
ikke  selv  have  været  Parasiter,  paavises.  Næsten  paraflet- 
agtig  er  den  lille:  »Eunuken« ;  en  af  de  offentlig  ansatte 
Peripatetikere  i  Athen  er  dod,  og  hans  Post  seges  af  to 
Mænd ,  der  begge  ved  den  foretagne  Examen  have  vist  sig 
lige  dygtige  i  Filosofien,  men  hvoraf  den  ene  gjælder  for 
at  være  Eunuk;  der  hævdes  da  fra  den  ene  Side,  at  en 
Eunuk   ikke  kan  være  Filosof,   »fordi  han  bl.  a.  ikke  kan 

have  det  lange  Skjæg,  som  er  nødveudigt  for  at  vække 
Tillid  hos  Tilhørerne«,  hvorimod  deu,  der  sigtes  for  at  være 
Eunuk,  fremhæver  andre  Fordele  herved  og  tillige  gjør 
opmærksom  paa,  at,  hvis  det  kom  an  paa  Skjægget,  maatte 
en  Buk  bedst  egne  sig  til  at  være  Filosof.  Den  videre 
Udvikling  er  det  bedst  at  spare.  —  At  Lukianos  ellers  har 
Agtelse  for  Filosoferne ,  uaar  deres  Liv  er  i  Overensstem- 
melse med  deres  Sædelære,  har  han  tydelig  nok  vist,  og 
derved  vinder  hans  Angreb  paa  de  oven  omtalte  Abekatte- 
filosofer  i  Troværdighed,  om  der  end  maaske  nok  er  Over- 
drivelse i  hans  Skildringer  hist  og  her.  Han  udtaler  sig 
saaledes  med  stor  Anerkjendelse  om  Epiktetos,  Demetrios 
og  andre  af  den  nærmest  foregaaende  Tids  Filosofer,  saa 
vel  som  om  mange  af  de  berømte  Filosofer  fra  ældre  Tid; 
blandt  sine  samtidige  auerkjender  han  ogsaa  i  »Fiskeren«, 
at  der  gives  adskillige  Mænd,  for  hvem  han  nærer  den 
største  Ærbødighed,  skjont  deres  Tal  kun  er  ringe,  og  et 
smukt  Mindesmærke  har  han  rejst  for  Akademikeren  Ni- 
grinos  i  den  efter  ham  benævnede  Dialog,  saa  vel  som  for 
den  dannede,  vittige  og  strængt  sædelige  Kyniker  Demonax 
i  den  over  ham  skrevne  Nekrolog*).  Dette  sidste  er  saa 
meget  smukkere,  som  ellers  Kynikerne  vare  de  Filosofer,  han 
havde  mest  imod,  endogsaa  betydelig  mere  end  mod  deres 
nærmeste  Aandsfrænder,  Stoikerne.  Kynikernes  Skole,  som 
en  Tid  lang  havde  været  saa  godt  som  uddod,  var  i  Be- 
gyndelsen af  den   romerske  Kejsertid   blomstret   frem  igjen 


*)  Nogle  antage  dette  Skrift  for  uægte;  men  jeg  for  min  Del 
kan  ikke  ret  tro  dette  og  finder  de  mod  dets  Ægthed  anførte 
Argumenter  for  svage.  Lukiauos's  hojt  fortjente  Udgiver 
Fritzsche  vil  da  heller  ikke  gaa  ind  derpaa.  Skriftet  har 
ganske  vist  Særegenheder  i  sin  Stil;  men  dette  kan  vel  for- 
klares ved  at  antage  det  for  at  være  forfattet  i  Lukianos's 
tredje  Forfatterperiode,  foredraget  paa  hans  Eundrejse  som 
en  Lovtale  over  Demonax.  Den  almindelige  Titel:  „Demonax's 
Liv"  passer  ikke  til  Indholdet. 

som  en  kraftig  Protest  mofl  det  kejserlige  Tyranni,  den  al- 
mindelige Slaviskhed  og  den  stadig  tiltagende  Ovevdaadighed 
og  Udskejelse  i  forskjellig  Retning,  og  udmærkede  Re- 
præsentanter, som  Demetrios  og  andre,  havde  vovet  dristig 
og  aabeuljst  at  angribe  selve  Kejserne,  ja  havde  lidt  Døden 
for  deres  Frimodighed.  Mod  denne  Skole  stiller  nu  Lu- 
kianos sig  i  visse  Henseender  venskabelig  og  betragter  dem 
som  sine  Forbundsfæller.  Kynikerne  benægtede  bestemt 
Tilværelsen  af  Folketroens  Guder  og  holdt  kun  paa  én  Gud, 
hvis  Begreb  de  dog  ikke  synes  at  have  bestemt  nojere;  det 
sidste  overser  nu  Lukianos,  hvad  der  som  Følge  af  denne 
Mangel  paa  Begrebsbestemmelse  lettere  lader  sig  gjore,  og 
i  det  han  derimod  holder  sig  til  det  forste,  vælger  han 
Kynikere  til  Personer  i  de  Dialoger,  hvor  den  gamle  Gude- 
tro angribes.  Saaledes  spiller  Skolens  gamle  beromte  Re- 
præsentant, Alexander  den  stores  samtidige,  Diogenes  fra 
Sinope,  en  ikke  ringe  Rolle  hos  ham  i  denne  Kamp,  og  en 
endnu  langt  mere  betydelig  Rolle  spiller  Menippos  fra 
Gadara,  Diogenes's  Discipel  og  Forfatter  af  satiriske  Skrifter ; 
i  Dialogen  »Zevs  i  Forhor«  er  det  ogsaa  en  »Kyniskos«,  en 
»lille  Kyniker«  (eller  egl.  »lille  Hund« ,  da  denne  Skoles 
Tilhængere  havde  antaget Spottenavnet  »kyon«  o:  »Hund«,  som 
oprindelig  var  givet  Diogenes),  der  forhorer  Zevs  og  bringer 
ham  i  en  slem  Knibe,  da  han  skal  forklare  sit  Forhold  til 
Moirerne  og  Skæbnen.  Kynikerne  prædikede  endelig  lige- 
som Tiggermunkene,  med  hvilke  man  oftere  ganske  passende 
har  sammenlignet  dem,  den  absolute  Forsagelse  og  Ringe- 
agt for  Livets  Goder;  derfor  blive  de  samme  Personer  an- 
vendte af  Lukianos,  hvor  der  skal  kæmpes  mod  Menneske- 
nes Begj ærligheder  og  Lidenskaber.  Men  omvendt  var 
ogsaa  denne  Skole  den,  som  vel  var  fyldt  med  de  mest 
urene  Elementer  paa  Lukianos's  Tid.  Den  fuldstæn  dige  Foragt 
for  al  Viden  og  Theori,  som  karakteriserer  Skolen,  gjorde  det 
lettere  for  Folk  at  blive  Kynikere  end  at  komme  ind  i  nogen 
anden  Skole;  derfor  optraadte  Mænd   af  Samfundets  værste 

Bærme  som  Kynikere.     »Den    første    den    bedste  Skomager 
eller    Spækhoker« ,    som   intet   gad   bestille,    og   bortlobne 
Slaver  iførte    sig    den   grove    dobbelte  Kappe,    tog  Knorte- 
kjæppen   i  Haanden    og  Tiggerposen   paa   Ryggen,    undlod 
at  vaske  sig  og  lod  Skj ægget  voxe  saa  vildt,  det  vilde;  naar 
saa  dertil  kom  Raahed  og  Uforskammethed,  som  vovede  at 
angribe   alt  og  alle,    var   dermed  Kynikeren  fix   og  færdig. 
Hvad  der  blev  af  den  højtpriste  Nojsomhed  og  Ringeagt  for 
Livets  Goder,    var    aldeles   ligegyldigt,    og   mange    af  den 
Slags  Kynikere    syndede  paa  det  groveste  mod  deres  Lære. 
At   der    fandtes   mange   Kynikere    af  den  Art,    har   selve 
Stoikeren  Epiktetos,    som    agtede    den  ægte  og  ærlige  Ky- 
nisme højt,   bevidnet,   saa  at  Lukianos  ikke  staar  ene  med 
denne  Angivelse.     Saadanne  Mennesker  hadede  Lukianos  og 
har  angrebet    dem    paa  det   ubarmhjærtigste ;    derfor    tages 
der  i  »Avktionen«  kun  to  Oboler  for  Diogenes,  det  vil  sige, 
som    det   forklares   i    »Fiskeren«,    for    Diogenes's  Vrænge- 
billede  fra  Lukianos's  Tid,    og   den    virkelige  Diogenes  an- 
erkjender  selv  det  aldeles  retfærdige  deri*);  derfor  har  han 
ladet  Kynikeren  Alkidamas  spille  den  raa  og  grove  Rolle  i 
»Gjæste budet«.    Hovedangrebet  mod  Kynikerne   er  dog  det 
tidligere    omtalte    Skrift    om    »Peregrinos    Proteus's    Dod« 
samt  den  dermed  i  Forbindelse   staaende  Dialog  »De  bort- 
løbne Slaver«.    Muligvis   har  nu   rigtig  nok  Lukianos  i  sin 
»Peregrinos  Proteus«    forløbet   sig    en  Del  i  Vrede  og  ikke 
vist  denne  Mand  den  fulde  Retfærdighed,  men  laant  Øre  til 
løse   Rygter,  der  fortalte  for  meget  slet  om  ham,    eftersom 
han  nu  engang  havde  fattet  den  Mening    om  ham,    at  han 
var  en  slet  Person  og  Hykler;    men   man    maa   dog   aner- 


*)  Dette  er  ganske  misforstaaet  af  Jacob  Bernaysihans 
ovennævnte  Skrift:  „Lucian  und  die  Kyniker''.  Saa  meget 
som  jeg  billiger  hans  Udvikling  om  Kynikernes  Stilling  og 
Betydning  i  denne  Tid,  lige  saa  lidt  kan  jeg  billige  hans  Dom 
om  Lukianos's  Forhold  til  dem  eller  hans  Forsøg  paa  aldeles 
at  vaske  Peregrinos  ren. 

kjende:  at  han  ogsaa  her  har  vist  Sandhedskj ærlighed,  for 
saa  vidt  hau  altid  bestemt  angiver,  hvad  han  har  fra  andres 
Udsagn,  uden  at  han  selv  tor  indestaa  derfor,  og  der  bliver 
Ankepunkter  nok  tilbage  mod  Manden,  i  hvilke  Lukianos  i 
Hovedsagen  har  Ret.  At  denne  Bog  har  vakt  en  uhyre 
Forbitrelse  mod  ham  hos  Kynikerne  og  gjort  dem  til 
hans  svorne  Fjender,  er  tydeligt  nok;  og  den  underlige  Be- 
retning hos  Suidas  om  Lukianos's  Død,  at  han  er  bleven 
sønderreven  af  »Hunde«,  er  uden  Tvivl  blot  fremkommen 
ved  en  dum  Misforstaaelse  af  en  Sætning  i  »Peregrinos 
Proteus«,  hvor  Lukianos  fortæller  (Kap.  2),  at  han  nær  var 
bleven  sønderreven  af  Kynikerne,  som  Aktæon  af  sine 
Hunde,  fordi  han,  da  han  i  Olympia  var  bleven  Vidne  til 
Peregrinos's  Død.  aabenlyst  havde  tilladt  sig  at  spotte  derover 
til  Trods  for  de  talrige  Kynikere,  som  havde  samlet  sig  om 
Peregrinos.  Saaledes  have  ogsaa  allerede  andre  opfattet 
Suidas's  Beretning.  —  Man  har  paastaaet,  at  Lukianos  i 
Modsætning  til  dette  Fjendskab  til  Kynikerne  nærede  Ven- 
skab for  Epikureerne  og  til  sidst  endogsaa  gik  over  til 
disses  Skole,  saa  at  han  altsaa  er  bleven  mere  positiv  mod 
Slutningen  af  sit  Liv.  Dette  sidste  er  nu  ingenlunde  be- 
visligt, da  en  Række  Steder  i  »Alexandros« ,  hvor  han  i 
høje  Toner  roser  Epikuros  og  visse  Epikureere  (Skriftet  er 
dediceret  til  en  berømt  Epikureer  Celsus),  kun  ere  foran- 
ledigede ved,  at  denne  Skole  ligesom  han  selv  var  en  for- 
bitret Modstander  af  alt  Charlataneri  af  den  Art,  som 
Løgneprofeten  drev,  og  derfor  optraadte  kraftig  i  Kamp  mod 
ham  i  Modsætning  til  andre  filosofiske  Retninger,  som  be- 
gunstigede dette  Uvæsen.  Men  at  Lukianos  nærmest  har 
kunnet  forsone  sig  med  Epikureerne,  der  dels  i  visse  Punkter, 
i  Sporgsmaalet  om  Religionen  og  Overtroen,  stod  ham  selv  saa 
nær,  dels  aldrig  optraadte  med  Kynikernes  Raabed  og  Ufor- 
skammethed, er  naturligt  nok,  og  han  kan  derfor  godt  have 
staaet  i  Venskabsforhold  til  Epikureerne  uden  ligefrem  at 
gaa  over  til  deres  Skole. 

Vi  have  dvælet  længe  ved  denne  Periode  af  Lukianos's 
Liv,  men  det  er  jo  ogsaa  den  betydeligste  i  hans  Forfatter- 
virksomhed; vi  skulle  endnu  blot  tilføje  et  Par  Ord  om  hans 
sidste  Tid,  hvorom  vi  ikke  vide  meget.  Formodentlig  har 
han  paa  en  eller  anden  Maade  mistet  sin  Formue,  saa  at 
det  blev  ham  umuligt  at  leve  som  uafhængig  Privatmand  i 
Athen  og  vedblive  med  den  Skribentvirksomhed,  han  dér 
havde  dyrket  gjennem  lang  Tid ;  han  maatte  da  som  Olding 
igjen  give  sig  til  at  sysle  med  den  længst  forladte  Rhetorik 
og  rejste  vel  paa  ny  omkring  som  Sofist  og  holdt  Foredrag. 
Vi  have  et  Par  Prøver  af  disse  bevarede  under  Titlerne 
»Dionysos«  og  »Herakles« ;  det  er  ligesom  en  Slags  For- 
svarstaler for,  at  han,  skjont  han  nu  er  en  gammel  Mand, 
optræder  paa  denne  Maade,  men  hans  Aand  og  Vid  fornægte 
sig  for  Resten  heller  ikke  her.  Maaske  er  det  lykkedes  ham 
ved  denne  Virksomhed  at  bane  sig  Vej  til  den  Post,  som 
han  til  sidst  fik,  og  ved  hvilken  en  rhetorisk  Dannelse  kunde 
være  ham  til  Nytte ;  vi  finde  nemlig,  at  han  er  bleven  ansat 
i  Alexandria  som  kejserlig  lonnet  Retsskriver  (»Hypomne- 
matograf«)  og  Medhjælper  hos  Retspræsidenten  for  Græker- 
befolkningen  i  denne  By.  Ogsaa  fra  denne  Tid  har  man  et 
Par  Smaaskrifter  af  ham,  men  de  ere  ikke  videre  interessante. 
Vi  tabe  fra  nu  af  ethvert  Spor  af  ham  og  vide  hverken 
hvorledes,  hvor  eller  naar  han  er  død;  det  er  kun  Gælning, 
naar  man  sætter  hans  Dodsaar  til  c.  200  Aar  eft.  Kr. 

Spørge  vi  nu  endelig  om  den  Indflydelse,  Lukianos's 
Forfattervirksomhed  har  haft,  og  den  Betydning,  der  bor 
tillægges  den  ogsaa  for  vor  Tid,  da  kunne  vi  herom  fatte 
os  i  Korthed.  I  det  vi  holde  os  til  de  oven  for  fremforte 
Hovedsider  af  den,  maa  vi  da  sige,  at  for  det  forste  hans 
Kamp  mod  den  hedenske  Gudeverden  rimeligvis  nok  har  bi- 
draget til  at  fremskynde  dennes  Fald,  skjønt  vi  ikke  nær- 
mere ere  i  Stand  til  at  paapege  det  i  det  enkelte;  og  med 
sin  blot  negerende  og  undergravende  Tendens  har  han  altsaa 
været  en  Forbundsfælle  for  den  nye  positive  Religion,  uden 

at  dog  denue  har  nogeu  særlig  Anledning  til  at  være  ham 
taknemmelig  derfor,  da  han  ganske  sikkert  vilde  have  stillet 
sig  i  samme  Modsætningsforhold  til  den,  om  han  havde 
kjendt  den  og  tillagt  den  nogen  Betydning.  ]\Ied  Hensyn 
til  hans  Kamp  mod  Filosofien  er  det  paa  Forhaand  ikke  at 
vente,  at  hans  Bestræbelser  her  skulde  have  baaret  nogen 
Frugt,  da  hans  Satire  her  ikke  støttede  sig  paa  den  til- 
børlige Kundskab  og  Forstaaelse;  de  filosofiske  Skoler  synes 
da  heller  ikke  at  have  lidt  synderlig  under  hans  Anfægtelse, 
og  naar  ikke  desto  mindre  i  de  følgende  Par  Aarhundreder 
nogle  af  Retningerne  gaa  til  Grunde,  selv  den  stoiske,  som 
endnu  spillede  saa  betydelig  en  Rolle  paa  Lukianos's  Tid, 
da  skyldes  dette  dels  deres  egen  Mangel  paa  Produktivitet, 
hvorunder  deres  Livskraft  nodvendig  maatte  sygne  hen,  dels 
det.  at  der  opstod  en  ny  filosofisk  Ketning,  Neo-Platouismen, 
som  tager  Luven  fra  alle  de  gamle  Retninger  og  træder 
frem  i  deres  Sted  for  at  fore  Kampen  fra  den  hedenske 
Dannelses  Side  mod  den  stadig  i  Betydning  tiltagende 
Kristendom,  hvortil  Xeo-Platonismen  med  sin  egen  sta^rkt 
mystiske  Retning  langt  mere  egnede  sig.  Af  de  gamle  Skoler 
holder  egentlig  kun  den  aldeles  uvidenskabelige  Kynisme  sig, 
men  denne  kunde  ogsaa  i  det  hele  meget  godt  forliges  med 
Kristendommen  og  har  mange  Beroringspunkter  sammen 
med  den,  saaledes  som  Exemplet  med  Peregriuos  Proteus 
og  adskillige  andre  af  samme  Art  vise.  Gaa  vi  over  til  de 
positive  Sider  ved  ham,  da  er  hans  ud  fra  en  stærk  person- 
lig Sædeligheds  Standpunkt  forte  Angreb  paa  de  almindelige 
sædelige  Forvildelser  hos  Menneskene  jo  de  samme,  som 
kunne  gjøres  og  ere  gjorte  til  enhver  Tid;  i  Øjeblikket  kan  en 
Satire  herimod  hjælpe  hos  enkelte,  og  Lukianos's  Satire  har 
da  vel  ogsaa  haft  denne  Virkning,  men  Ondet  er  rodfæstet, 
og  stadig  maa  Hydraens  Hoved  hugges  af  paa  ny.  Snarest 
skulde  man  have  ventet,  at  hans  Stræben  efter  at  bringe  en 
bedre  Smag  ind  i  Litteraturen,  paa  hvilket  Omraade  han 
selv  er  fuldstændig  kompetent,  vilde  have  baaret  Frugt;  men 

for  øvrigt  ventede  han  selv  ikke  meget  Udbytte  af  sine  Be- 
stræbelser i  den  Retning,  hvad  han  udtaler  i  Skriftet 
»Hvorledes  man  bor  skrive  Historie«,  og  det  gik  ogsaa,  som 
han  havde  ventet;  han  selv  kom  for  den  følgende  Tid,  ogsaa 
hos  de  kristue  Skribenter,  til  at  staa  som  et  Monster  i  Stil 
og  Sprog,  men  det  gaar  ellers  sørgelig  tilbage  med  Litte- 
raturen, hvad  Skribenter  fra  en  noget  senere  Tid,  f.  Ex. 
Philostratos,  tydelig  nok  vise.  I  vore  Dage  er  det  den 
almenmenneskelige  Side  ved  hans  Satire,  som  endnu  kan  have 
sin  Betydning;  men  for  ovrigt  er  hans  største  Betydning  den 
historiske,  i  det  vi  gjennem  hans  Værker  faa  et  fortrinligt 
Indblik  i  Tilstandene  og  Rørelserne  paa  denne  Tid,  om  hvilken 
ellers  yderst  faa  Beretninger  ere  komne  til  os;  endelig  vil 
det  jo  være  naturligt,  at  Skrifter  af  en  sædelig  og  sandheds- 
kjærlig  og  dertil  dannet  og  aandfuld  Mand  til  alle  Tider  ville 
kunne  læses  med  Udbytte. 

M.  Cl.  Gertz. 


Frederik  Yilhelm  I, 

den  preussiske  Hærs  Skaber*). 


Um  Preussens  første  Konge  siger  Sonnesounen  Frederik 
Il^i  sine  Memoirer,  at  han  var  forfængelig  og  ødsel,  saa  at 
hans  pragtfulde  Hofholdning  var  et  Svælg,  der  opslugte 
største  Delen  af  Statens  Indtægter. 

Efter  en  ødsel  Fader  følger  en  gjerrig  Son,  og  Frederik 
Vilhelm  I  er  i  alle  Henseender  en  fuldstændig  Modsætning 
til  Faderen.  Strax  ved  sin  Tronbestigelse  indrettede  han 
sit  Hof  som  en  Gnier  og  indskrænker  alt  i  den  Grad,  at 
hans  Børn  undertiden  maa  gaa  sultne  fra  Bordet.  I  Aarin- 
ger  bærer  han  den  samme  grove  blaa  Klædeskjole,  og  naar 
den  endelig  er  opslidt,  blive  de  gamle  Kobberknapper  om- 
hyggelig gjemte  for  at  anvendes  paa  ny,  ham  er  det,  som 
i  Steden  for  de  store  Parykker,  der  ere  for  dyre,  indfører 
Pisken  og  Haarpungen;  hans  Sendemænd  i  Udlandet  leve  i 
Usselhed  til  Spot  for  de  fremmede  Hoffer.  I  Haag  er  der 
en  Sendemand  ved  Navn  Luicius,  som  for  at  faa  Brændsel 
til  sit  Husvæsen  lader  fælde  nogle  Træer  i  en,  Kongen  af 
Preussen  tilhørende,  Have;  men  det  varer  ikke  længe,  før 
der  ankommer  en  Depeche  fra  Kongen,  som  afdrager  den 
stakkels  Sendemand  et  helt  Aars  Lønning  til  Straf. 


*)    Efter:     P.  de  Saint-Vic  t  or :     La  Prusse    et   la    commune. 
Paris  1871. 

Frederik  Vilhelm  truer  sin  Kok  med  Strikken,  dersom 
han  vover  at  lægge  den  mindste  Smule  til  den  daglige 
Spiseseddel,  og  slutter  sin  skriftlige  Ordre  saaledes:  »Denne 
Bestemmelse  skal  overholdes  ogsaa  efter  min  Død«.  En 
Dag  farer  han  op  af  sin  sædvanlige  Middagssøvn  ved  Ka- 
minen for  at  spørge  Dronningen:  »Sofie,  hvad  koste 
Æggene?"  Da  den  stakkels  overraskede  Dronning  maa 
tilstaa  sin  Uvidenhed,  bliver  Kongen  rasende  og  siger,  at 
hun  vil  ende  i  Fattighuset.  Derpaa  kalder  han  Pigerne  op 
fra  Køkkenet,  lader  dem  gjøre  Kegnskab  for  Husets  Ud- 
gifter, Skilling  for  Skilling,  og  til  Slutning  feje  Værelset 
rent,  for  at  Dronningen  kan  se,  hvorledes  dette  gaar  til. 
Indtil  1 738  er  en  Sum  af  otte  Thaier  daglig  bevilget  til  det 
kongelige  Taffel;  men  da  kommer  Kongen  i  Tanker  om,  at 
hans  Kokke  bedrage  ham;  derfor  afkorter  han  en  halv 
Thaier  om  Dagen  og  udgiver  samtidig  to  Forordninger,  af 
hvilke  den  ene  for  bestandig  forviser  alle  Medhjælpere  og 
Stegvendere  fra  Køkkenet,  fordi  de  give  Kokkene  Lejlighed 
til  Dovenskab,  og  den  anden  forbyder  Kokkene  at  smage  paa 
Retterne,  fordi  de  derved  tilvende  sig  en  Del  af  Maden  til 
det  kongelige  Taffel.  En  Gang  ankommer  en  Tønde  Østers, 
som  koster  ti  Thaier,  og  denne  Pris  aflokker  Kongen  lyde- 
lige Klager.  Derpaa  sporger  han  Kleist,  en  af  sine  Ynd- 
linge, om  disse  dyre  Østers  virkelig  ere  gode,  og  Kleist  er 
godtroende  nok  til  at  forsikre,  at  de  ere  fortræffelige.  Da 
Kongen  vil  vide,  hvorfra  han  har  denne  Kundskab,  maa 
ban  vedgaa,  at  han  paa  Vejen  gjennem  Kokkenet,  hvor  man 
var  i  Færd  med  at  aabne  dem,  har  smagt  en.  »Godt,« 
siger  Kongen,  »den,  der  har  smagt  den  ene,  kan  ogsaa 
fortære  Resten  og  betaler  mig  mine  udlagte  Penge«.  Kleist 
fik  sine  Østers  og  maatte  paa  Stedet  betale  de  ti  Thaier. 

Frederik  Vilhelm  var  en  stor  Jæger,  men  ogsaa  denne 
Tidsfordriv  var  for  ham  en  indbringende  Forretning.  Vildtet, 
som  nedlagdes  paa  de  kongelige  Jagter,  uddeltes  til  Adelen, 
Officererne  og  Borgerskabet,  som  hver  for  sin  Andel  maatte 

betale  den  af  Kongen  bestemte  Taxt.  Navnlig  morer  det 
ham  at  belemre  Israeliternes  Kokken  med  de  urene  Dyr, 
som  Loven  forbyder  dem  at  nyde,  og  saaledes  maa  Joderne 
i  Berlin  i  1724  paa  én  Gang  afkjebe  Kongen  to  Hundrede 
unge  Vildsvin. 

For  at  forøge  sine  Indtægter  kjober  Kongen  en  hel 
Del  adelige  Godser,  som  han  bortforpagter  til  Folk,  der  paa 
én  Gang  ere  Skatteopkrævere  og  Dommere.  Naar  Bonden 
ikke  paa  den  bestemte  Dag  betaler  sine  forfaldne  Afgifter 
til  den  ene,  saa  er  den  anden  strax  ved  Haanden  for  at 
idømme  ham  en  klai'kkelig  Mulkt.  I  hele  Landet  var  der 
et  udviklet  System  af  Boder  og  Mulkter,  som  satte  Taxt 
paa  enhver  Forseelse.  At  fælde  et  Træ  i  Skoven  koster 
saa  meget,  at  skyde  en  Hare  saa  meget ,  —  og  at  sætte 
et  Barn  i  Verden  uden  for  Ægteskab  saa  meget.  Den 
rigeste  iEnke  i  Berlin,  en  Baronesse  Kniphausen,  bliver 
overbevist  om  at  have  skjænket  Staten  en  Borger  to  Aar 
efter  sin  Mands  Dod,  og  til  liende  skriver  Frederik  Vilhelm 
egenhændig,  at  hun  for  at  redde  sin  Ære  uopholdelig  maa 
indbetale  30,000  Livres  til  Skatkammeret.  Ved  saadanne 
Paa  fund  var  det  muligt  for  Kongen  i  sin  28aarige  Regerings- 
tid at  samle  tyve  Millioner  Thaier  i  klingende  Mønt,  der 
gjemtes  i  jærnbeslagne  Tønder  under  Kjælderhvælvingernø 
paa  hans  Slot ;  med  denne  kostbare  Krudtmine  tændte  hans 
Søn  og  Arving  senere  Evropa  i  Brand. 

Der  er  imidlertid  en  Lidenskab  i  Frederik  Vilhelms 
Karakter,  som  har  gjort  ikke  ubetydelige  Skaar  i  hans 
Rigdomme;  det  var  hans  Sværmeri  for  store  Grenaderer. 
Uden  at  tinge  betaler  han  syv  Hundrede  Thaier  for  en 
Mand  paa  fem  Fod  og  ti  Tommer  eller  tusende  Thaier  for 
en  Bekrut  paa  tre  Alen;  men  naar  Personens  Højde  naar  ud 
over  dette  Maal,  kjender  hans  Ødselhed  ingen  Grænse.  For 
en  Munk,  store  Josef,  betaler  han  fem  Tusend  Gylden  i 
Hvervepenge  og  giver  desuden  Klosteret  i  Erstatning  femten 
Hundrede    Thaier.     En    stor    Italiener    ved    Navn    Andreas 

Capra  koster  ham  tre  Tusende  Thaier,  og  for  en  Irlænder 
paa  syv  Fod,  som  den  preussiske  Sendemand  opdager  paa 
Londons  Gader,  betaler  han  to  og  tredive  Tusende  Livres 
eller  mere  end  det  dobbelte  af,  hvad  den  nævnte  Sende- 
mand selv  modtager  af  sin  naadige  Monark.  Da  Mark- 
grevinden af  Baireuth,  Kongens  Datter,  er  syg  og  behover 
en  duelig  Læge  fra  Berlin,  raader  Kronprinsen  sin  Soster 
til  at  sende  Faderen  nogle  lange  Karle  til  hans  Liv- 
regiment; det  vil  være  den  sikreste  Maade  og  det  ufejl- 
barligste Middel  til  at  erholde,  hvad  man  onsker. 

Hververe  og  Spekulanter  gaa  ud  og  ind  paa  Slottet  for 
at  falbyde  deres  V^arer,  Kolosser  af  Kjød  og  Blod,  og  alle 
Midler  ere  Kongen  lige  gode,  naar  han  blot  kan  faa  store 
Rekrutter.  Saaledes  kjober  Marskalk  Flemming  Benaadning 
for  en  dødsdomt  Adelsmand,  Herr  v.  Sparfeld,  ved  at  over- 
lade Kongen  to  lange  Karle;  selv  Kongen  af  Danmark,  der 
forgjæves  har  paaberaabt  sig  alle  de  internationale  Traktater 
for  at  faa  udleveret  Prætorius,  Grev  Christian  Kantzaus 
Morder,  opnaar  dette  uden  Vanskelighed  ved  at  give  en 
halv  Snes  af  sine  allerstørste  Undersaatter  i  Bytte.  Den 
mærkeligste  Handel  afsluttede  Kongen  med  Kurfyrsten  af 
Sachsen,  som  i  sine  Regimenter  besidder  fem  eller  sex 
af  overnaturlig  Størrelse ;  han  foreslaar  Frederik  Vilhelm  at 
bytte  dem  mod  en  Del  Kuustsager  fra  Berlins  Museum, 
derved  gaar  en  Samling  antike  Medailler,  Statuer  af  Priapus, 
Diana,  Momus  samt  en  Sankt  Georg  til  Hest  af  florentinsk 
Brouce  over  i  Kurfyrstens  Hænder;  men  Kongen  var  henrykt 
over  sin  Del  af  Udbyttet. 

Man  brugte  ogsaa  Magt  for  at  faa  fat  paa  de  lange 
Rekrutter;  Bander  af  preussiske  Hververe,  som  kjendte  alle 
Sprog  og  alle  Smuthuller,  gjennemstrejfede  Evropa  i  de 
forskjelligste  Forklædninger  og  brugte  enhver  List  for  at 
skaffe  Kongen,  hvad  han  onskede.  Den  Labyrint  af  selv- 
stændige Smaastater,  hvoraf  Evropa  i  det  attende  Aar- 
hundrede  bestod ,  var  en  fortræffelig  Vildtbane  for  Frederik 

Vilhelms  Stovere.  At  være  tre  Alen  høj  er  allerede  farligt; 
men  nogle  Tommer  til  gjør  Manden  til  et  sikkert  Bytte  for 
den  vilde  Jagt,  der  folger  ham  Skridt  for  Skridt  fra  det 
ene  Baghold  til  det  andet,  indtil  det  endelig  lykkes  at  faa 
ham  knevlet  og  bunden  i  en  lukket  Vogn  afsted  til  den 
preussiske  Grænse.  Saaledes  blev  Abbed  Bastiani  ført  bort 
fra  sit  Kapel  i  Tyrol,  hvor  han  var  i  Færd  med  at  læse 
Messen  for  Altret;  en  anden  Gang  er  det  Horr  v.  Benterieder, 
kejserlig  Sendemand  ved  det  engelske  Hof,  som  ved  sin 
herkuliske  Væxt  vækker  Portvagtens  Opmærksomhed  i 
Halberstadt,  hvor  han  ankommer  alene  og  til  Fods.  Offi- 
ceren beundrer  hans  Skikkelse,  maaler  ham  og  sætter  ham 
til  sidst  i  Vagten,  hvor  man  kaster  en  Soldaterkappe  om 
ham.  Først  da  Sendemandens  Vogn  og  hans  Folge  ankomme, 
slipper  han  der  fra. 

En  Forpagter  under  det  polske  Benediktinerkloster 
Paradis  ikke  langt  fra  Grænsen,  en  Mand,  som  maalte  sine 
sex  Fod  og  to  Tommer,  havde  længe  været  Gjenstand  for 
Hververnes  Efterstræbelser ;  men  han  var  advaret  og  tog  sig 
i  Agt,  han  undgik  at  komme  for  nær  til  Grænsen  og  sov 
sjælden  to  Nætter  i  Træk  under  samme  Tag;  men  nu 
var  hans  Kones  Nedkomst  forestaaende,  og  derfor  var  han 
nodt  til  at  blive  hjemme.  Det  vidste  Hververne,  og  en  Nat 
brod  de  ind  i  Huset,  fandt  ham  i  Sengen  og  knevlede  ham 
der;  men  i  Mørket  bandt  de  et  af  hans  Ben  sammen  med 
et  af  Konens  og  slæbte  derved  den  ulykkelige  Kvinde  med 
langs  ad  Gulvet,  og  skjønt  Konen  dode  paa  Stedet  af  Skræk, 
slap  de  dog  ikke  deres  Bytte.  Da  Klosteret  imidlertid  for- 
langte sin  Forpagter  tilbage,  gav  Kongen  intet  Svar;  men 
Abbeden  forstod  Uret  og  bemægtigede  sig  nogle  Kjøbmænd 
fra  Ziillichau,  der  gjorde  Forretninger  paa  et  Marked  i 
Nærheden,  og  erklærede,  at  han  vilde  beholde  dem  som 
Gisler. 

Da  Kongen  ikke  vilde  give  Slip  paa  sin  Grenader, 
erklærede  han  Klosteret  Krig,    og  man  har  endnu  den  of- 

ficielle  Rapport;  om  dette  Felttog.  Den  24de  Marts  1740 
Klokken  sex  om  Morgenen  rykkede  en  Afdeling  Musketerer 
og  Husarer,  i  alt  fire  Hundrede  Mand,  med  Stormstiger 
og  Haandgranater  frem  mod  Klosteret,  For  Angrebet  deler 
Styrken  sig  i  tre  Dele ,  af  hvilke  den  ene  skal  storme 
Klosteret,  den  anden  Hospitalsporten  og  den  tredje  holde  sig 
i  Reserve.  Muren,  der  bliver  bearbejdet  med  Øxer  og 
Brækjærn,  viser  snart  betydelige  Brescher,  Abbeden  var 
fraværende,  men  Pater  Deodatus,  den  første  Munk,  som 
kom  Fjenden  i  Mode,  fik  et  Sabelhug  over  Panden,  og  med 
Pistolen  for  Brystet  tvang  man  Pater  Amadæus  til  at  vise 
Soldaterne  Vej.  I  et  Øjeblik  var  Huset  udplyndret.  De 
andre  Munke,  der  vare  forsamlede  til  Andagt  i  Kirken, 
mishandlede  man  med  Hug  og  Slag,  medens  der  samtidig 
udstødtes  Trusler  om  at  sætte  Ild  paa  Bygningen,  dersom 
Fangerne  ikke  strax  bleve  løsladte.  For  Skaren  drog  bort, 
forlangte  Anføreren  oven  i  Kjøbet  en  Gylden  til  hver  af 
sine  Soldater. 

En  rig  Kjobmand  i  Amsterdam  havde  Slægtninge  i 
Preussen ,  som  han  paa  Grund  af  Familietvist  vilde  gjore 
arveløse;  men  disse  henvendte  sig  til  Kongen  og  lovede 
ham  et  Antal  store  Soldater,  dersom  han  vilde  holde  den 
rige  Fætter  i  Fængsel  til  haus  Dødsdag.  Tilbudet  blev  mod- 
taget, den  rige  Hollænder  blev  lokket  til  Berlin  under  et 
eller  andet  Paaskud  og  der  fra  sendt  til  Spandau,  hvor  han 
hensad  inden  fire  Vsdgge  til  Kongens  Død. 

Imidlertid  gik  hele  Kongens  militære  Tilbøjelighed  ude- 
lukkende i  fredelig  Retning;  han  havde  de  prægtigste  Sol- 
dater, de  sjældneste  Grenaderer,  men  i  Krig  sendte  han 
dem  ikke,  dertil  vare  de  for  kostbare.  Derimod  forsøgte 
han  at  forplante  den  herkuliske  Race  ved  at  gifte  sine 
Kæmper  med  Kvinder,  der  vare  lige  saa  fuldvoxne,  og  som 
Hververne  maatte  skafte  til  Veje  fra  alle  Kanter  i  hans 
Stater;  men  Frederik  Vilhelms  Bestræbelser  i  denne  Retnins- 
kronedes  ikke  med  Held. 

Frederik  Vilhelms  kolossale  Livregiment  var  imidlertid 
kun  en  Yderside  af  den  Hær,  som  han  skabte.  I  alt  efter- 
lod han  sin  Søn  72,000  Soldater,  indøvede  med  Stokken  og 
den  flade  Klinge  til  en  Fuldkommenhed,  der  nærmede  sig 
det  vidunderlige;  men  hans  Rekruteringsraaade  ødelagde 
Landet;  omtrent  hver  syvende  Mand  af  liefolkningen  be- 
fandt sig  under  Fanerne,  og  alle  vare  Soldater  paa  Livstid. 

Ikke  alene  Kæmper,  men  ogsaa  dygtige  Mænd  af  alle 
Nationer  efterstræbtes  af  Kongens  Hververe.  Den  kejser- 
lige, den  franske,  den  hollandske  og  den  helvetiske  Grænse 
foruroligedes  ved  deres  Strejftog,  som  endog  fandt  Sted 
under  Fæstningernes  Kanoner.  Saa  vel  under  Frederik 
Vilhelm  som  under  hans  Efterfølger  fangede  Kongen  af 
Frankrig  i  Gjennemsnit  aarlig  fire  eller  fem  preussiske 
Hververe,  der  vare  grebne  paa  fersk  Gjerning  i  hans  Stater. 

Ogsaa  den  preussiske  Disciplin  er  fra  forst  af  Frederik 
Vilhelms  Værk,  men  Frederik  II  udviklede  den  siden  endnu 
mere  i  den  samme  barbariske  Retning;  hans  Straffelov  og 
Kasernereglement  kunne  tjene  til  I^xempler.  Det  er  uaf- 
brudt Arbejde,  anstrængenrle  Øvelser  uden  Fritid,  ussel 
Lønning  og  Fode,  der  vilde  blive  vraget  af  en  Hund.  Ved 
den  mindste  Forseelse  kom  Stokken  i  Bevægelse,  og  en 
Stovletknap,  der  sad  galt,  bragte  sin  Mand  i  Arrest  eller 
gjennem  Spidsrodderne.  Selv  Kongen  forstod  at  bruge 
Stokken  som  den  bedste  Profos.  Saae  han  en  Soldat  gjøre 
Fejl  under  Øvelsen,  saa  tilkastede  han  ham  sin  Stok,  som 
Synderen  maatte  gribe  i  Flugten  og  atter  bringe  tilbage  til 
hans  Majestæt,  for  knælende  at  modtage  sine  Prygl  paa 
Skuldrene  eller  Ryggen.  Ikke  altid  lob  disse  Voldsomheder 
fredelig  af;  ved  en  stor  Revue  føler  Kongen  sig  utilfreds 
med  en  vis  Bataillon,  farer  som  en  rasende  hen  imod  Ma- 
joren og  slaar  ham  over  Ansigtet  med  sin  Stok.  Majoren, 
en  hæderlig  Veteran,  aftørrer  Blodet  fra  sin  Pande,  rider 
hen  til  Kongen  midt  paa  Pladsen  og  standser  sin  Hest 
foran  ham,    medens    han    med   begge  Hænder  trækker  sine 

Pistoler  op  af  Sadelhylstrene.  —  »Deres  Majestæt  har 
vanæret  mig,«  siger  han,  »derfor  maa  jeg  have  Satisfaktion! 
Dette  Skud  er  Deres  Majestæts«  —  med  disse  Ord  afskyder 
han  en  Pistol  i  Luften  over  Kongens  Hoved  — ,  »og  dette 
er  mit!«  I  samme  Nu  sætter  han  den  anden  Pistol  for 
Panden  og  falder  dod  for  Kongens  Fodder.  Fra  den 
Dag  slog  Frederik  Vilhelm  ingen  af  sine  Officerer  med 
Stokken. 

Dette  Rædselsregimente  fremkaldte  enten  Fortvivlelse 
eller  slov  Ligegyldighed.  Selvmord  optraadte  som  Epidemi, 
der  decimerede  Hæren,  og  selv  i  Potsdam  skod  Skildvagterne 
sig  under  Kongens  Vinduer.  En  besynderlig  Ide  fandt  Ind- 
gang blandt  Soldaterne  —  kun  Døden  kunde  befri  dem  for 
deres  Lidelser;  men  for  at  uudgaa  at  komme  i  Helvede 
maatte  man  have  myrdet  et  Barn ;  naar  Morderen  angav  sig 
selv  og  angrede  sin  Brøde  før  Henrettelsen,  troede  han  at 
følge  det  dræbte  Barn  ind  i  Himlen.  Ogsaa  Desertion  var 
den  stadige  Tanke  hos  disse  ufrivillige  Krigere,  og  derfor 
gav  man  de  mest  upaalidelige  Plads  i  de  »bevogtede  Ge- 
ledder«. I  forreste  Geled  stillede  man  alle  dem,  der  vare 
hvervede  ved  Tvang,  bag  dem  kom  de,  der  vare  mere  paa- 
lidelige;  de  havde  i  Krig  som  i  Fred  Ordre  til  at  fyre 
paa  deres  Formænd,  hvis  der  viste  sig  Tegn  paa  Mytteri, 
og  endelig  stode  i  tredje  Geled  Veteranerne  og  de  hærdede 
Krigere,  som  i  Nødsfald  skulde  holde  Styr  paa  de  to 
Rækker  foran. 

Dette  System  af  gjensidig  Mistillid  forklarer  en  Ytring, 
som  Kronprins  Frederik  brugte  til  den  gamle  Prins  af 
Anhalt,  da  denne  ved  en  Revue  i  Pommern  beundrede  Trop- 
pernes Holdning  og  den  Nøjagtighed,  hvormed  Bevægelserne 
bleve  udførte.  —  »Denne  Orden  og  dette  Sammenhold  blandt 
saa  mange  Mennesker  forbavser  Dem,«  sagde  Kronprinsen, 
»men  der  er  en  Ting,  som  forbavser  mig  endnu  mere«.  — 
»Hvad  er  det?«  spurgte  den  gamle  Prins.  —  »At  vi  ere 
sikre  midt  iblandt  dem«. 

Sit  Folk  behandlede  Frederik  Vilhelm  ganske  paa 
samme  Maade  som  sin  Hær.  Hvor  han  viste  sig  paa 
Berlins  Gader,  flygtede  Befolkningen,  Gaderne  bleve  tomipe, 
og  man  lukkede  Husdorene.  Mødte  han  et  Fruentimmer, 
tiltalte  han  hende  med  Skjældsord  eller  slog  hende  med 
Stokken ;  var  det  en  ung  Mand ,  kunde  han  vente  at 
blive  sendt  til  et  Kegiment  som  Rekrut.  En  Dag,  da 
Kongen  spaserede  med  Grumbkow,  fik  han  Øje  paa  en 
bekjendt  gejstlig,  der  havde  stillet  sig  op  og  hilste 
ærbødig.  Strax  for  Kongen  løs  paa  Præsten.  —  »Har 
du  læst  Moliéres  Tartufife?«  spurgte  han.  —  »Ja,  Deres 
Majestæt,«  lod  Svaret  —  »og  den  gjerrige  ogsaa«.  Det  for- 
bloffede  ham. 

Ganske  vist  besad  Frederik  Vilhelm  en  udviklet  Ret- 
færdighedsfølelse; men  han  forstod  ikke  at  skjelne  mellem 
store  og  smaa  Forseelser,  og  for  enhver  Følelse  af  Over- 
bærelse  eller  Barmhjærtighed  var  han  utilgængelig.  En 
Skatteopkræver  i  Konigsberg,  en  rig  og  anset  Mand,  som  i 
sin  Kasse  havde  en  stor  Pengesum,  for  hvilken  i  Øjeblikket 
ingen  Anvendelse  havdes,  laaute  deraf  til  eget  Brug  to 
Tusende  Thaier,  som  han  hvert  Øjeblik  kunde  betale,  og 
lagde  et  Bevis  for  Pengene  i  Kassen.  Ganske  uformodet 
kommer  Kongen  til  Byen,  efterser  Kassen,  tinder  Be- 
viset og  lader  paa  Stedet  Manden  hænge  som  skyldig  i 
Underslæb. 

Den  22de  Avgust  1736,  da  Kongen  som  sædvanlig  røg 
sin  Pibe  i  Haven  ved  Potsdam,  kom  en  grædende  Kvinde 
til  ham  og  beskyldte  sin  Mand  for  Ægteskabsbrud.  Manden 
var  Hoboist  og  hed  Fischbach;  Kongen  lod  ham  hente, 
men  baade  han  og  den  fjortenaarige  Son,  hvem  Moderen 
angav  som  Medvider,  nægtede  alt  og  vidste  intet.  Nu  blev 
Kongen  vred,  lod  opslaa  et  Telt  i  Haven  og  satte  sig  til 
Doms  paa  Stedet  med  Piben  i  Munden;  den  ulykkelige 
Dreng  skulde  tvinges  til  at  bekjende,  og  derfor  maatte  to 
af  Kongens  Folge  prygle  ham,  saa  længe  til  han  laa  næsegrus 

Og  bevidstlos  paa  Jordeu.  Da  Faderen  fremdeles  forsikrede 
om  sin  Uskyldighed,  fik  fire  Underofficerer  Befaling  til  at 
bearbejde  ham  saaledes  —  det  er  Mannteufel,  der  som 
Øjenvidne  fortæller  — ,  at  han  kun  overlevede  det  ved  et 
Mirakel. 

Som  Kongen  selv  dømte,  saaledes  blandede  han  sig 
ogsaa  jævnlig  i  Domstolenes  Afgjørelser.  En  Mand  beskyldte 
sin  Kone  for  Utroskab;  men  da  han  ikke  kunde  fremlægge 
noget  Bevis,  blev  Sagen  afvist  af  Retten.  Nu  henvender 
han  sig  til  Kongen,  som  af  egen  Magtfuldkommenhed  er- 
klærer Konen  for  skyldig  og  Ægteskabet  for  opløst,  medens 
han  paa  Foden  af  Domsakten  tilføjer:  »Min  Dora  er  langt 
retfærdigere  end  disse  Taabers«.  Siden  lader  han  Sagens 
tre  Parter  fremstille  for  sig  for  personlig  at  tvinge  den  for- 
mentlige Elsker  til  at  gifte  sig  med  den  fraskilte  Kone, 
hvilken  Skæbne  han  maa  unddrage  sig  ved  at  flygte.  Da 
Konsistoriet  paa  samme  Maade  havde  afvist  en  lignende 
Sag,  skrev  Kongen  i  Marginen  paa  den  indgivne  Beretning: 
»Det  lader  til,  at  der  findes  lose  Fugle  blandt  Konsistoriets 
Medlemmer.  Det  vil  glæde  mig,  om  eders  Hustruer  vil 
give  eder  lige  for  lige,  saa  mange  som  I  ere.  Kom  saa 
til  mig  og  beklag  Eder!  I  skulle  faa  Lov  til  at  beholde 
dem  med  det  gode  eller  med  det  onde,  det  kunne  I  være 
vis  paa !« 

En  vis  Eckhard,  paa  hvem  Frederik  Vilhelm  havde 
kastet  sin  Kjærlighed,  blev  optagen  i  Adelsstanden  og  ud- 
nævnt til  Statsraad  og  Ridder.  Da  Manden  var  en  ganske 
ubekjendt  Person,  vovede  vedkommende  Kollegium  i  dybeste 
Underdanighed  at  gjore  Forestillinger  imod  disse  Naades- 
beviser.  Kongens  Svar  lød  saaledes:  »Det  høje  Kollegium 
bedes  om  at  beholde  sine  Grunde  for  sig  selv  samt  ikke  at 
beskæftige  sig  med  den  hæderlige  Eckhard,  da  vi  i  modsat 
Fald  selv  ville  præsidere  i  Kollegiet  med  en  god  Stok«. 
En  betydningsfuld  Pennetegning  fra  Kongens  Haand  fuld- 
stændiggjorde Budskabet;  den  forestillede  en  Galge,  i  hvilken 

en  Mand  hang,  og  havde  til  Underskrift:  »Vel  fortjent 
Belønning  til  Kollegiet«. 

For  tvetydige  Personer  og  Folk  af  de  lavere  Samfunds- 
klasser havde  Frederik  Vilhelm  Tilbøjelighed.  Da  Grumbkow*) 
var  død,  og  man  foreslog  ham  forskjellige  højtstaaeude  og 
vel  fortjente  Mænd  til  at  udfylde  denne  Plads,  svarede 
Kongen  sine  Raader:  »Det  forstaa  I  ikke;  men  jeg  véd 
af  Ph-faring,  at  det  Slags  Folk  ikke  du  til  Forretninger.  De 
beraabe  sig  altid  paa  deres  Æresfolelse ,  naar  det  behager 
dem  at  være  opsætsige.  Naar  mine  Befalinger  ikke  smage 
dem,  komme  de  med  Vanskeligheder  og  Formaliteter,  saa 
længe  til  jeg  befaler  dem  at  adlyde.  Det  synes  jeg  ikke 
om,  og  derfor  vil  jeg  for  Fremtiden  kun  tage  Køtere 
(Klaffer),  hvem  jeg  kan  give  Ordrer  uden  at  bryde  mig  om, 
at  de  knurre«. 

Kongen  holdt  meget  af  at  bygge  og  vilde  forstorre  sin 
Hovedstad  ved  at  anlægge  nye  Gader.  Da  han  en  Dag  gik 
jgjennem  Wilhelmsstrasse,  faldt  det  ham  ind,  at  et  stort 
og  smukt  Hotel  paa  et  vist  Sted  kunde  gjore  Virkning. 
Han  erindrede  tillige,  at  en  vis  Vernesobre,  der  havde  været 
Kasserer  i  Laws  Mississippi-Bank,  med  en  Formue  paa  fire 
Millioner  havde  reddet  sig  til  Berlin,  da  Systemet  faldt 
sammen.  Denne  Mand  kaldte  Kongen  til  sig  og  befalede 
ham  at  opfore  det  Palæ,  som  manglede  i  Gaden.  Ud- 
lændingen ,  som  allerede  havde  opfort  en  prægtig  Bygning, 
bad  for  sig;  men  Kongen  rynkede  Panden  og  sagde:  »Vil 
du  hellere,  at  jeg  skal  udlevere  dig  til  Kongen  af  Frankrig, 
saa  bliver  du  hængt!«  Franskmanden  maatte  bygge.  Det 
kostede  ham  to  Millioner  og  ødelagde  ham  aldeles;  men 
Palæet  blev  senere  kjobt  af  Prinsesse  Amalie,  Kronprinsens 
Søster,  for  50,000  Livres. 

Ligeledes  havde  Kongen  i  Berlin  opfort  et  nyt  Kvarter, 


*)    Fcltmarskalk  Fried.  Wilh.  v.  Grumbkow,  Kongecs  almægtige 
Yndliug,  døde  1739. 

Dorotheenstadt ,  hvor  der  savnedes  Beboere.  Da  han  er- 
farede dette,  befalede  han  uden  videre  et  Antal  af  Berlins 
mest  velhavende  Familier  at  fl3^tte  fra  deres  Hjem  til  de 
nye  Huse.  I  1737  anordnede  han,  at  alle  Boliger  til  Gaden 
i  den  gamle  By  skulde  forbeholdes  Hærens  Officerer,  og  at 
alle  andre,  som  ikke  vilde  bo  til  Gaarden,  skulde  flvtte  til 
den  nye  By.  Endelig  befalede  han  i  1738,  for  at  bringe  de 
nye  Kvarterer  i  Mode,  at  alle  og  enhver,  som  ejede  Hest  og 
Vogn,  fra  den  8nde  Marts  hver  Sondag  fra  Klokken  tre  til 
fem  skulde  vise  sig  paa  Promenaden  der  ude  under  en 
Mulkt  paa  150  Thaier.  Dette  ubeskrivelige  Karneval,  hvor 
Slagtervogne,  Arbejdskarrer,  Herskabskarosser  og  Hofvogne 
rullede  omkring  imellem  hinanden,  vedvarede  lige  til  Kon- 
gens Død. 

Et  endnu  besynderligere  Skuespil  blev  opført  i  Potsdam. 
Da  Baron  Follnitz  kom  hjem  fra  Frankrig,  henrykt  over 
Versailles  og  Paris,  samt  omtalte  den  Vrimmel  af  firspændige 
Pragtvogue,  han  havde  set  samlet  dér  paa  de  store  Gaia- 
dage, fik  Kongen  Lyst  til  at  parodiere  denne  Herlighed. 
Et  Regiment  Husarer  udsendtes  for  at  lægge  Beslag  paa 
alle  Kjøretojer  i  Berlins  Omegn;  de  skulde  tage  alt,  hvad 
der  fandtes,  uden  Forskjel.  Derpaa  anordnede  Kongen  en 
officiel  Festlighed,  hvor  han  selv  med  hele  sit  Hof  vilde 
være  til  Stede.  Da  han  paa  den  bestemte  Dag  havde  ind- 
taget Ærespladsen  ved  Festen,  fik  man  et  Optog  at  se, 
hvortil  der  ikke  let  skulde  findes  Mage.  Bondernes,  Fragt- 
mændenes og  Kræmmernes  Kjøretojer  i  alle  Skikkelser, 
forspændte  med  de  elendigste  Krikker,  trillede  afsted  i 
uendelige  Eækker  i  Forening  med  Ligvogne  og  andre  ube- 
skrivelige Befordringsmidler;  Frederik  Vilhelm  lo  højt 
over  dette  Skuespil  og  vendte  sig  til  den  franske  Sende- 
mand, Greven  af  Rottenburg,  med  de  Ord:  »Her  er  mine 
Boulevarder  og  mit  Versailles  —  kan  Frankrig  vise  mig 
noget  lignende?« 

Denne  Uvilje  mod  fransk  Væsen  og  franske  Skikke  kom 

oftere  til  Udbrud;  da  Baron  Kniphausen  kom  hjem  fra  Paris 
og  viste  sig  ved  Hoffet  i  en  med  Guldpailletter  broderet 
Kjole  efter  nyeste  Mode,  lod  Kongen  den  trække  af  ham 
paa  Stedet;  en  af  Skarpretterens  Medhjælpere  fik  Kjolen  paa 
og  raaatte  fremvise  den  rundt  om  i  Byen  med  en  kongelig 
Pavkeslager  efter  sig. 

FrederiJ{  Vilhelm  foragtede  Litteraturen  og  Videnska- 
berne, men  Filosofien  var  ham  en  Pest.  Den  beromte 
Wolff  blev  landsforvist,  fordi  man  havde  sagt  Kongen,  at 
der  af  hans  Lærdomme  kunde  udledes  Undskyldninger  for 
Desertion.  Latinen  var  forbudt  ved  Prinsernes  Undervis- 
ning, og  Hovmestrene  maatte  smage  Kongens  Stok,  naar 
de  vare  ulydige  heri.  Den  forste  Frederik  havde  grundlagt 
et  Akademi  og  udnævnt  Leibnitz  til  dets  Præsident. 
Frederik  Vilhelm  gjorde  Gundling,  sin  Nar*),  til  Akade- 
miets Formand  og  lod  det  udgive  Statsalmanakken.  En  eneste 
Gang  spørger  han  det  til  Raads,  han  vil  vide,  hvorfor  Cham- 
pagnevinen skummer;  men  da  de  forsamlede  lærde  forlange 
f3Tretyve  Flasker  Vin  for  at  kunne  gaa  til  Bunds  i  Sporgs- 
maalet,  trækker  Kongen  sig  tilbage, 

I  sine  ledige  Timer  beskæftiger  Kongen  sig  med 
Maleri.  En  Kunstner  af  lav  Rang  ved  Navn  Håber  blander 
Farver  til  ham  og  giver  ham  Undervisning  til  en  Gylden 
for  Timen.  Som  oftest  satte  Kongen  sig  til  Staffeliet  efter 
Middagsbordet  og  faldt  i  Søvn  dér;  men  fer  Penslen  faldt 
ham  ud  af  Haanden,  satte  den  i  Almindelighed  en  Mængde 
fantastiske  Streger  paa  Kryds  og  tværs  over  det  begyndte 
Maleri.  Naar  Kongen  ved  sin  Opvaagnen  saae  disse  Ara- 
besker, beskyldte  han  sin  Lærer  for  at  have  anbragt  dem, 
og  herved  kom  Stokken  ikke  sjælden  i  Brug.  Maleriet 
morede  ham  egentlig  kun,  naar  Gigten  plagede  ham,  derfor 
satte    han    under    sine  Arbejder:     »Fredericus  in  tormentis 


*)    Friherre  Jak.  Paul  Gundling,  Professor  og  Historiograf,  døde 
1731  og  blev  begraven  i  en  Vintønde. 

pinxit«,  hvortil  den  stakkels  Lærer  som  Efterskrift  tilføjede 
med  næsten  usynlige  Bogstaver:  »quæ  infligebat«. 

Hofmændene  fandt  naturligvis  Herskerens  Værker  for- 
træ-ffelige  og  udtalte  deres  Beundring  i  hoje  Toner.  Saa- 
ledes  roste  ogsaa  Baron  PoUnitz  et  nyt  Maleri,  da  Kongen 
spurgte  ham,  hvor  meget  man  vel  kunde  faa  for  det  i 
Handelen.  Pollnitz  erklærer,  at  Billedet  er  ubetaleligt;  men 
hvis  han  alligevel  skal  nævne  en  Pris,  saa  maa  hundrede 
Dukater  anses  for  Roverkjob.  »Det  er  godt,  Pollnitz«,  siger 
Kongen  med  et  spodsk  Smil,  »du  maa  beholde  det  for  de 
halvtreds.  Du  er  en  Kjender,  og  jeg  har  længe  tænkt  paa 
at  vise  dig  en  Opmærksomhed«. 

Frederik  Vilhelm  var  bigot.  Hver  Eftermiddag  op- 
læste han  for  sin  Familie  et  Stykke  af  en  Andagtsbog,  og 
da  maatte  enhver  —  som  Markgrevinden  af  Baireuth  for- 
tæller —  hore  til  med  samme  Opmærksomhed,  som  om  det 
var  en  Apostel,  der  talte.  Derpaa  istemmede  en  Kammer- 
tjener en  Salme,  som  alle  Bornene  maatte  synge  med.  I 
Kongens  Øjne  var  Desertion  den  værste  af  alle  Forbrydelser; 
i  et  af  sine  Breve  kalder  han  den  for  Djævelens  Værk,  i 
hvilket  et  Guds  Barn  umulig  kan  gjore  sig  skyldig.  Fra 
Frederik  Vilhelms  Tid  skriver  sig  ligeledes  hin  militære 
Gud,  der  ikke  synes  at  have  anden  Virksomhed  end  den  at 
se  paa  Preussens  Fordel  og  gjøre  de  preussiske  Herskere 
til  Behag.  Hvor  fuldkommen  Atheist  Frederik  II  var, 
vogtede  han  sig  vel  for  at  lade  den  officielle  Gud  gaa  i 
Glemmebogen;  vel  havde  man  i  Fredstid  kun  sjælden  Brug 
for  hans  Bistand,  men  i  Krigstid  tog  man  ham  frem  og 
forte  ham  med  i  Slaget;  det  var  jo  ham,  hvem  Tropperne  og 
Folket  skulde  takke  for  Sejren. 

Fi-ederik  Vilhelm  var  Sædeligheden  selv.  Under  et 
Ophold  i  Dresden  fik  Avgust  af  Sachsen  det  Indfald  at  sætte 
hans  Grundsætninger  paa  Prøve  og  førte  ham  en  Aften  ind 
i  et  pragtfuldt  Aflukke,  hvor  et  Forhæng  blev  draget  til 
Side.     Inderst  i  den  stærkt  oplyste  Alkove   laa  paa  et  Leje 

af  Silkepuder  Grevinde  Orczelska,  Kurfyrstens  Elskerinde; 
men  Kongen  fér  forfærdet  ud  af  Værelset  og  erklærede  at 
ville  rejse  paa  Stedet,  dersom  man  havde  tiltænkt  ham  flere 
Overraskelser  af  samme  Slags. 

Derimod  holdt  Frederik  Vilhelm  af  Tobak,  01  og  Vin. 
Hver  Aften  trak  han  sig  tilbage  til  sit  Tobakskollegium, 
hvortil  kun  haus  fortrolige  Venner  havde  Adgang,  og  hvor 
ingen  turde  forstyrre  ham.  I  en  afsides  Floj  ud  til  Spree 
laa  denne  Slottets  Helligdom,  det  var  udstyret  som  et  al- 
mindeligt Værtshus,  En  Lampe  brændte  under  Loftet,  en 
mægtig  Jærnovn  buldrede  i  Krogen,  og  et  langt  Fyrrebord 
med  Bænke  paa  begge  Sider  fyldte  det  meste  af  Værelset. 
Ved  den  ene  Ende  af  Bordet  stod  Kongens  Lænestol,  og 
ved  den  anden  en  lignende  Stol  til  Gundling,  hans  Nar. 
Her  holdt  Kongen  sit  egentlige  Hof  med  Piben  i  Munden 
eller  Olkruset  i  Haanden,  og  her  blev  Despoten  atter  til  et 
Menneske. 

I  sit  Familieliv  var  Frederik  Vilhelm  lige  saa  tyrannisk 
som  over  for  sine  Uudersaatter,  og  blandt  sine  Born  nærede 
han  fornemmelig  Uvilje  mod  den  ældste  Son  Frederik  og 
mod  Datteren  Vilhelmine,  den  senere  Markgrevinde  af 
Baireuth.  Hvorfor  han  havde  kastet  sit  Had  paa  denne 
blide  og  fintfolende  unge  Pige,  er  ikke  let  at  forklare. 
Maaske  ligger  Aarsagen  i  en  Formælingshistorie.  Dronningen 
enskede  nemlig,  at  Datteren  skulde  ægte  Prinsen  af  Wales, 
og  Kongen  havde  i  Begyndelsen  heller  intet  derimod ;  men 
da  han  erfarede,  at  Kongen  af  England  ikke  satte  stor  Pris 
paa  at  komme  i  Familie  med  en  Fyrste,  hvem  han  kaldte 
for  »Korporal  Spidsrod« ,  blev  Frederik  Vilhelm  rasende, 
lod  Forhandlingerne  afbryde,  og  hans  Harme  maatte  nu  gaa 
ud  over  den  ulykkelige  Prinsesse.  Nu  skulde  hun  giftes, 
og  derfor  valgte  han  en  lille  Markgreve  af  Brandenburg- 
Schwedt,  en  Fyrste  uden  Land,  som  tilmed  var  noget  drik- 
fældig, til  Svigersøn ;  men  Datteren  vilde  intet  vide  af 
Partiet,  og  hun  fandt  Medhold  hos  Moderen. 

Femten  Aar  seneve  skrev  Prinsessen  sine  Memoirer, 
der  indeholde  en  lang  Lidelseshistorie,  som  man  vilde  ause 
for  opdigtet,  naar  den  ikke  hidrorte  fra  hendes  egen  Haand. 
Broderen  og  hun  saae  kun  Kongen  ved  Maaltiderne,  og 
disse  Øjeblikke  vare  for  dem  en  sand  Tortur.  »Kongen 
kaldte  mig  aldrig  andet  end  den  engelske  Kanaille,«  for- 
tæller hun,  »og  min  Broder  benævnede  han  Slynglen 
Fritz«.  —  »Kongen  tvang  os  til  at  spise  Ting,  som  vi 
ikke  kunde  taale,  eller  som  vare  os  ubehagelige,  saa  at 
vi  undertiden  ved  Bordet  maatte  kaste  op  alt,  hvad  vi 
havde  spist«. 

Fade  og  Tallerkener  brugte  Kongen  som  Kastevaaben 
mod  sine  Bom  for  den  ringeste  Ubetydelighed,  og  under- 
tiden morede  han  sig  med  at  lade  dem  sulte.  »Kongen 
lagde  selv  for  af  Retterne  til  alle  undtagen  min  Broder  og 
mig.  Vi  fik  intet;  thi  dersom  noget  var  levnet  i  et  af 
Fadene,  spyttede  han  derpaa,  for  at  vi  ikke  skulde 
spise  det.  I  lang  Tid  have  vi  ikke  faaet  andet  end  Café- 
au-lait  og  tørrede  Kirsebær,  af  hvilke  min  Mave  er  bleven 
aldeles  fordærvet«. 

En  Dag  da  Prinsessen  rejste  sig  fra  Taffelet  og  kom 
i  Nærheden  af  Kongens  Lænestol,  slog  han  efter  hende 
med  sin  Knortestok;  i  sin  AngesL  giver  hun  sig  til  at  løbe 
gjennem  Slottets  lange  Korridorer  i  den  strænge  Kulde, 
saa  at  hun  bliver  syg,  faar  Feber  og  endelig  Kopperne. 
Da  Faderen  erfarer  dette,  lader  han  alle  Adgange  til  hendes 
Værelser  afspærre.  »Jeg  var  alene  med  min  Guvernante,« 
fortæller  Prinsessen,  »og  maatte  holde  Sengen  i  et  Værelse, 
hvor  der  var  iskoldt.  Suppen,  man  bragte  mig,  var  kun 
Vand  med  Salt  i,  og  naar  der  forlangtes  en  anden,  sagde 
man,  at  den  var  lavet  efter  Kongens  Befaling.  Naar  jeg 
faldt  i  Blund  henad  Morgenstunden,  blev  jeg  vækket  ved 
Trommehvirvler  i  Gaarden;  thi  Kongen  vilde  hellere  tage 
Livet  af  mig  end  befale  sine  Tamburer  at  holde  inde«. 

Efter   at  Prinsessen   paa  ny    har   givet  Markgreven  af 

Schwedt  et  Afslag,  træifer  Kongen  sin  Dattev  uventet  hos 
Dronningen ;  Prinsessen  flygter  hen  bag  et  Skjærmbræt,  og 
da  Kongen  folger  efter  for  at  slaa  hende,  tager  hun  Til- 
flugt til  sin  Guvernante,  der  stiller  sig  foran  den  forfulgte; 
Kongen  trænger  Guvernanten  op  til  Kaminen,  og  Prinsessen 
er  bag  hende.  »Jeg  krøb  sammen  bag  Madame  Sonsfeld,« 
fortæller  hun,  »lige  langt  fra  Stokken  og  fra  Ilden,  medens 
han  overoste  mig  med  Skjældsord  og  søgte  at  gribe  mig  i 
Haaret.  Jeg  laa  paa  Jorden  halv  stegt,  mine  Klæder  be- 
gyndte at  brænde,  og  det  hele  kunde  have  taget  en  farlig 
Vending;  men  saa  blev  Kongen  træt  og  forlod  Værelset  uden 
at  sige  et  Ord«. 

Endelig  beslutter  Frederik  Vilhelm,  at  hans  Datter  skal 
ægte  Markgreven  af  Baireuth ;  men  om  at  give  hende  nogen 
Medgift  vil  han  ikke  hore  Tale.  Alt  iberegnet  har  hun 
otte  Hundrede  Thaier  om  Aaret  til  sit  Underhold;  senere 
kalder  Faderen  hende  af  og  til  hjem  til  Berlin,  men  han 
behandler  hende  fremdeles  paa  samme  skaansellose  Maade, 
ja,  han  finder  endog  Fornøjelse  i  at  spotte  over  hendes 
Fattigdom  og  at  modtage  hende  som  en  Tiggerske.  Det 
er  hende  selv,  som  fortæller:  Næste  Aften  kom  Kongen. 
»Ha,  ha,  er  du  dér,«  sagde  han,  »det  glæder  mig  at  se 
dig,«  saa  holdt  han  et  Lys  op  imod  mig.  »Du  har  for- 
andret dig  meget.  Ja,  jeg  beklager  dig,  du  har  jo  knap  det 
tørre  Brød,  og  uden  mig  vilde  du  være  nodt  til  at  tigge; 
men  ogsaa  jeg  er  en  fattig  Mand,  der  ikke  har  meget  at 
give  bort.  Jeg  skal  gjore,  hvad  jeg  kan,  og  en  ti,  tolv 
Gylden  kan  jeg  vel  nok  undvære«.  Derpaa  vendte  han 
sig  til  Dronningen,  »ogsaa  du  maa  jævnlig  forære  hende 
en  Kjole;  det  stakkels  Barn  bar  jo  næppe  Linned  paa 
Kroppen«. 

Over  for  Sonnen  lader  Faderens  Uvilje  sig  lettere  for- 
klare. Da  Prinsen  under  sin  Opvæxt  viste  Smag  for  Tænk- 
ning og  Studium,  medens  han  ikke  altid  skjulte  sin  Mod- 
bydelighed for  Faderens  Opdragelsesmaade,  saa  gik  Frederik 

Vilhelms  Kulde  hurtig  over  til  Had.  »Han  er  en  lille 
Laps,«  sagde  Kongen,  »og  en  Skjonaand,  som  vil  fordærve 
hele  mit  Arbejde«.  Forst  forbod  han  ham  at  læse;  naar 
Kongen  traf  Sønnen  med  en  Bog,  kastede  han  denne  paa 
Ilden.  Kronprinsen  holdt  af  Musik  og  blæste  Fløjte; 
Faderen  knuste  egenhændig  flere  Fløjter  end  Stokke  paa 
Byggen  af  sine  Grenaderer.  En  Skolelærer  i  Potsdam 
havde  en  Datter,  med  hvem  Prinsen  spillede  Duetter  for 
Fløjte  og  Klavecin;  men  Kongen,  der  formodede  en  øm 
Forbindelse  bag  den  uskyldige  Fornøjelse,  lod  Pigen  piske 
gjennem  Byens  Gader  og  derefter  indespærre  paa  tre  Aar 
i  et  Spindehus. 

Tanken  om  at  Frederik  en  Gang  skulde  bestige  Tronen, 
pinte  Kongen  uophørlig;  han  forsogte  at  tvinge  ham  til  at 
give  Afkald  paa  sin  Ret  til  Fordel  for  Broderen;  men 
hverken  Trusler  eller  Pr^^gl  kunde  formaa  ham  dertil.  »Du 
kan  jo  oftentlig  erklære  mig  for  Bastard,«  sagde  han  til 
Kongen,  »saa  aftræder  jeg  alt  til  min  Broder«.  Saa  greb 
Kongen  Prinsen  i  Haaret,  trak  ham  hen  til  Vinduet  og  for- 
søgte at  kvæle  ham  med  Gardinsnoren;  dersom  ikke  en 
Tjener  var  kommen  til  paa  Prinsens  Raab  om  Hjælp,  havde 
Faderen  ombragt  ham. 

Efterhaanden  var  Opholdet  i  det  fædrene  Hjem  blevet 
Frederik  uudholdeligt,  og  derfor  besluttede  han  at  flygte. 
Selv  Kongen  havde,  naar  han  mishandlede  Sønnen,  paa  en 
haaalig  Maade  sagt:  »Dersom  min  Fader  havde  behandlet 
miig,  som  jeg  behandler  dig,  var  jeg  løbet  min  Vej  hun- 
drede Gange;  men  du  er  en  Kujon  og  har  intet  Mod«. 
Prinsen  betroede  sin  Plan  til  Adj utanten  Keit  og  til  sin 
Ven  Løjtnant  von  Katte.  En  Rejse  til  de  sydlige  Pro- 
vinser i  Kongens  Følge  skulde  give  dem  Lejlighed  til  at 
komme  bort.  Af  en  hoUansk  Jøde  laante  Prinsen  nogle 
Hundrede  Dukater,  Keit  skulde  holde  Heste  i  Beredskab  i 
en  Landsby  ved  Frankfurt,  og  Katte  skulde  støde  til  under- 
vejs.    Før  Afrejsen  havde  Prinsen  givet  sin  Søster  Vilhelmine 

til  Opbevaring  et  Skrin,  der  indeholdt  hans  Korrespondance; 
men  et  Brev,  der  kom  i  urette  Hænder,  forraadte  det  hele. 
Da  Prinsen  vilde  stige  til  Hest,  blev  han  arresteret  af  tre 
Genemier,  og  Dagen  efter  blev  han  ført  for  Kongen,  hvis 
Vrede  ikke  kjendte  nogen  Grænse.  »Hvorfor  har  du  villet 
desertere?«  —  »Fordi  du  har  behandlet  mig  som  en  Slave 
i  Steden  for  som  din  Son!«  —  »Hvor  vilde  du  hen?«  — 
»Til  Algier;  dér  kan  ikke  være  værre  end  her!«  —  »Du  er 
altsaa  en  elendig  Desertør  uden  Æresfølelse!«  —  »Jeg  har 
lige  saa  megen  Ære  som  du  og  har  kun  fulgt  dit  eget 
Raad!«  Ved  dette  Svar  trak  Kongen  sin  Kaarde  og  vilde 
have  gjenneraboret  Prinsen,  dersom  ikke  General  Mosel 
havde  kastet  sig  imellem  dem.  Derpaa  svingede  Kongen 
sin  Stok  og  ramte  Prinsen  i  Ansigtet,  saa  Blodet  flød  ned 
over  Panden.  Bleg  som  en  Dodning,  men  uden  at  fortrække 
en  Mine  taalte  Frederik  denne  Mishandling;  han  sagde  kun: 
»Aldrig  har  nogen  af  vort  Hus  modtaget  en  Fornærmelse 
som  denne«. 

Endnu  samme  Dag  sendte  Kongen  sin  Son  under  stæn'k 
Bedækning  til  Kastellet  i  Kiistrin,  medens  han  selv  begav 
sig  til  Berlin,  hvor  hans  Forbitrelse  gik  ud  over  Dronnin- 
gen og  den  ulykkelige  Prinsesse,  som  havde  Broderens 
Breve  i  Forvaring.  »Vreden  havde  forandret  hans  Træk  i 
den  Grad,«  siger  Markgrevinden,  »at  han  var  frygtelig  at 
se  paa.  Han  var  askegraa  i  Ansigtet,  hans  Øjne  lynede, 
og  Fraadeii  stod  ham  i  Mundvigene.  »Afskylige  Kanaille,« 
sagde  han  til  mig,  »hvor  tør  du  understaa  dig  at  komme 
for  mine  Øjne!  Han  greb  fat  paa  mig  og  slog  mig  flere 
Gange  med  Haanden  i  Ansigtet.  Et  af  disse  Slag  var  saa 
voldsomt,  at  jeg  faldt  omkuld  og  vilde  have  stodt  Hovedet 
mod  Kanten  af  Panelet,  dersom  ikke  Madame  Sousfeld 
havde  grebet  mig  i  Haaret«.  Ogsaa  Voltaire  fortæller  om 
dette  Familieoptriu.  »Prinsessen  beholdt,«  siger  han,  »saa 
længe  hun  levede,  et  Ar  over  det  venstre  Bryst  og  har 
gjort  mig  den  Ære  selv  at  vise  mig  dette  Tegn  paa  fader- 

lig  Kj ærlighed«.  Da  Kongen  fik  Skrinet  med  Brevene  i 
sine  Hænder,  knuste  han  det  i  tusende  Stykker  og  raabte: 
»Det  er  Beviser  nok  mod  dem  begge  to,  og  det  skal  koste 
dem  deres  Hoveder!« 

Over  for  Sønnen  vare  disse  Ord  ingen  tom  Trusel.  I 
Frederik  saae  Kongen  kun  et  Indbegreb  af  alle  de  nymodens 
Ideer,  der  vare  ham  saa  forhadte.  Denne  »lille  Vindbeutel« 
vilde  jo  bringe  hele  haus  Maskineri  i  Uorden,  derfor  skulde 
han  miste  Livet,  og  da  Ministrene  forestillede  ham,  at  Tron- 
arvingens Person  var  ukrænkelig,  anordnede  han  en  Krigs- 
ret, der  skulde  domme  »Oberst  Fritz«. 

Medens  Kronprinsen  sad  under  Laas  og  Lukke  i  en 
snæver  Celle  bag  Kiistrins  Volde,  forhandlede  Krigsretten; 
men  da  Medlemmerne  skulde  afgive  deres  Stemmer,  kastede 
den  gamle  Prins  af  Anhalt  sin  Sabel  paa  Bordet  og  svor 
paa  at  ville  kræve  enhver  til  Regnskab,  som  udtalte  sit 
»skyldig«  over  Kronprinsen.  Frederik  blev  enstemmig  fri- 
kjendt;  men  Faderen  kasserede  Dommen  og  nedsatte  en  ny 
Ret  af  mere  føjelige  Medlemmer.  Som  Kuriosum  har  man 
opbevaret  det  Votum,  som  afgaves  af  General  Donhoff,  der 
stemte  for  Dødsstraf.  Han  anvendte  Bibelens  Ord,  Kong 
Davids  Klagesuk:  »Ak,  min  Søn  Absalon,  min  Søn  Absalon,« 
og  da  dette  var  et  almindeligt  Udtryk  for  Stemningen,  blev 
Prinsen  domt  til  Døden. 

De  fremmede  Magter  maatte  lægge  sig  imellem  for  at 
frelse  Prinsens  Hoved.  Sverige,  Polen,  Holland  gjorde  Ind- 
sigelser, den  tyske  Kejser  lod  sin  Sendemand  erklære,  at  Kron- 
prinsen stod  under  Rigets  særlige  Beskyttelse  og  kun  kunde 
anklages  for  eller  dømmes  af  Rigsdagen.  I  Begyndelsen 
vilde  Frederik  Vilhelm  ikke  give  efter,  han  tænkte  end- 
ogsaa  paa  at  lade  Sønnen  fore  til  Konigsberg  i  det  egent- 
lige Preussen,  som  ikke  hørte  til  det  tyske  Rige,  og  hvor 
han  havde  fuld  Suverænitet;  men  endelig  sejrede  Kejserens 
Forestillinger,  og  Kronprinsen  blev  benaadet. 

Nu  skulde  det  gaa   ud    over   hans  medskyldige.     Keit 

kunde  mau  ikke  faa  fat  paa,  da  ban  i  Tide  var  flygtet  til 
Holland ;  men  den  unge  Katte  havde  ikke  faaet  Tid  til  at 
komme  bort.  Ham  førte  man  til  Kongen,  der  afrev  hans 
Jobannitterkors,  slog  ham  til  Blods  med  Stokken  og  traadte 
paa  ham,  da  han  var  falden  om  paa  Gulvet.  Den  samme 
Krigsret,  der  havde  dømt  Kronprinsen  til  Doden,  dømte 
Katte  til  Fæstningsarbejde ;  men  Kongen  overstrøg  Dommen 
paa  Kryds  og  tværs  og  skrev  i  Marginen :  »Krigsretten  har 
domt  Lojtnant  von  Katte  til  Fæstningsarbejde,  endskjønt 
han  bar  tilstaaet  og  er  overbevist  om  Majestætsforbrydelse ; 
hans  Majestæt  forstaar  ikke,  hvorledes  en  saa  mild  Straf 
kan  anvendes  for  en  saa  afskylig  Forbrydelse.  Det  synes 
at  tyde  paa,  at  Officerernes  Troskab  ikke  altid  er  til  at 
lide  paa.  For  at  i  Fremtiden  ingen ,  der  gjer  sig  skyldig 
i  samme  Forseelse,  skal  kunne  beraabe  sig  paa,  at  en  anden 
er  sluppen  for  saa  godt  Kjob,  har  hans  Majestæt  set  sig 
nødsagen  til  at  statuere  et  Exempel  paa  sin  Retfærdighed 
og  afsige  Dommen  selv:  Om  endskjønt  en  Majestæts- 
forbryder  som  Lojtnant  von  Katte  ikke  vilde  blive  straffet 
over  Fortjeneste,  om  man  lod  ham  knibe  med  gloende 
Tænger  og  derefter  hænge,  saa  har  hans  Majestæt  af 
Hensyn  til  Familien  formildet  Straffen  og  befaler  herved, 
at  han  skal  halshugges.  Givet  i  Berlin  den  2den  No- 
vember 1730«. 

Kattes  Henrettelse  skulde  foregaa  i  Kiistrin  i  Kron- 
prinsens Paasyn,  og  derfor  blev  denne  Dagen  i  Forvejen 
ført  fra  sin  Celle  ned  i  et  Værelse  med  blændede  Vinduer, 
hvor  han  hele  Natten  kunde  hore  Tømmerfolkenes  Hammer- 
slag og  lide  alle  Dødsangestens  Kvaler.  Ved  Daggry 
traadte  Kommandanten  General  Lopel  ind  i  Værelset  med 
fire  Grenaderer.  Kronprinsen  maatte  staa  op,  Grenadererne 
toge  ham  under  Armene  og  førte  ham  til  Vindnet,  hvor 
Forhængene  borttoges,  saa  han  kunde  se  det  sortklædte 
Skafot,  der  var  oprejst  lige  uden  for  og  forenet  med 
Vinduet  ved  en  Bro.    Trommerne  hvirvlede,  to  Mænd  stege 

fra  Gaarden  op  ad  Trappen  til  Skafottet,  den  forreste  var 
Katte,  der  efter  Kongens  Befaling  var  paaklædt  ganske  lige- 
som Prinsen.  Frederik  var  ude  af  sig  selv  af  Fortvivlelse, 
han  forsøgte  at  standse  Henrettelsen  ved  at  raabe:  »Hold 
inde,  lad  mig  skrive  et  Ord  til  Kongen  —  et  eneste  Ord ! 
Jeg  frasiger  mig  min  Ret  til  Kronen,  dersom  han  vil  be- 
naade  Katte!«  —  Til  Vennen,  som  allerede  havde  Bindet 
for  Øjnene,  sagde  han:  »Kjære  Katte,  kan  du  tilgive 
mig?  Sig,  at  du  tilgiver  mig!  Hvorfor  er  jeg  ikke  i  dit 
Sted!«  Katte  rakte  Armene  mod  Prinsen  og  svarede: 
»Hvis  jeg  havde  tuseude  Liv,  vilde  jeg  med  Glæde  ofre 
dem  alle  for  Deres  Højhed.  Lev  lykkelig  —  jeg  der 
med  Glæde!« 

Da  Hugget  faldt,  vilde  Frederik  vende  sig  om;  men 
Grenadererne  forhindrede  det;  de  havde  Ordre  til  at  holde 
ham  paa  Pletten  til  det  sidste.  For  at  dæmpe  hans  Skrig 
holdt  Kommandanten  ham  et  Tørklæde  for  Munden;  men 
han  fik  Krampe  og  faldt  besvimet  om  i  Grenaderernes  Arme. 
Kattes  Lig  blev  efter  Kongens  Befaling  stillet  hen  i  Nær- 
heden af  Prinsens  Seng,  og  Frederik  skulde  tilbringe  en  hel 
Dag  sammen  med  sin  afsjælede  Ven;  men  da  han  atter 
kom  til  Bevidsthed,  talte  han  vildt  og  havde  hidsig  Feber, 
saa  Kommandanten  paatog  sig  det  Ansvar  at  væ^re  den 
kongelige  Befaling  ulydig. 

Atten  Maaneder  maatte  Frederik  tilbringe  i  Kiistrin, 
hvor  der  til  hans  Underhold  var  bestemt  omtrent  tyve 
Skilling  om  Dagen.  Fra  Morgen  til  Aften  maatte  han  ar- 
bejde i  Domænekammeret,  hvor  han  indtog  den  ringeste 
Plads  blandt  alle  Embedsmændene,  og  hver  Aften  kom 
Kommandanten  selv  ind  i  hans  Værelse,  naar  Klokken  slog 
ni  for  at  slukke  hans  Lys. 

Frederik  Vilhelm  blev  tidlig  gammel,  og  med  den  til- 
tagende Affældighed  syntes  saa  vel  hans  Hidsighed  som 
hans  Gjerrighed  at  aftage.  Han  skjænkede  hundrede 
Tusende  Thaier  til  Berlins  Hospitaler,    og  ved  en  af  hans 

sidste  Parader  regnede  det  med  Dukater  til  Grenadererne 
i  Steden  for  med  Stokkeprygl.  Da  han  ikke  mere  kunde 
holde  Eevue  over  sine  Soldater,  lod  han  sig  kjøre  omkring 
paa  Slottet  i  en  Rullestol.  Af  og  til  fik  han  imidlertid 
Anfald  af  sin  gamle  Ustyrlighed.  Den  22de  April  1740 
var  han  ude  at  kjore  og  blev  opmærksom  paa  en  Haandværks- 
mand,  der  betragtede  ham  med  Nysgjerrighed;  strax  lod 
Kongen  holde  og  befalede  en  af  sine  Pager  at  trække 
Manden  i  Næsen  gjentagne  Gange.  En  Betler  nærmede  sig 
for  at  se  til,  og  Kongen  lod  sporge,  hvad  han  vilde.  Da 
Svaret  lod,  at  han  glædede  sig  ved  at  se  Kongen  saa  rask, 
svingede  Frederik  Vilhelm  sin  Stok  og  befalede  sine  Lakejer 
at  gjennemprygle  Synderen  paa  Stedet. 

En  Dag,  da  han  havde  ladet  Dronningen  kalde,  fandt 
hun  ham  liggende  i  en  Marmorsarkofag,  som  man  tog 
Maal  af.  Ved  Siden  stod  en  mindre  Sarkofag,  og  i  denne 
befalede  han  Dronningen  ar  tage  Plads  for  at  prove  den. 
Den  stakkels  Dronning  adlod  mere  dod  end  levende,  og  om 
Aftenen  sagde  hun  til  sine  Damer,  at  det  undrede  hende, 
hun  var  sluppen  derfra  med  Livet. 

Da  Kongen  folte  Doden  komme,  udtalte  han  som  sin 
Mening,  at  han  nødvendigvis  maatte  komme  i  Himmerig 
paa  Grund  af  sin  Herkomst.  »Vilde  det  være  retfærdigt,« 
sagde  han  til  de  gejstlige,  »om  Gud,  der  har  sat  mig  til 
at  herske  over  saa  mange  Mennesker,  paa  én  Gang  stillede 
mig  midt  iblandt  dem  og  domte  mig  med  samme  Stræng- 
hed?«  Præsten  Eoloif,  der  skulde  berede  Kongen  til 
Døden,  skaanede  ham  ikke,  men  foreholdt  ham  saa  vel 
hans  Vilkaarlighsd,  hans  Voldsomhed  som  de  Plager,  han 
havde  paafert  sit  Folk.  Over  for  alle  disse  Bebrejdelser 
paaberaabte  Kongen  sig  kun  sin  ægteskabelige  Troskab.  — 
»Ja,«  svarede  han,  »du  har  maaske  Bet;  men  har  jeg  en 
eneste  Gang  været  min  Hustru  utro?  Nej,  jeg  skal  arve 
Himmeriges  Rige!« 

Hans   gamle    Gjerrighed    viste    sig    glimtvis    lige   til 

16* 

hans  sidste  Aandedrag.  At  hoste  eller  pudse  Næseu  i 
hans  Værelse  kostede  en  Dukat  i  Mulkt.  Da  han  hørte, 
at  Sygepasserne  bleve  bespiste  paa  Slottet,  blev  han  vred 
og  befalede  dem  at  medbringe  Mad  hjemme  fra,  som  han 
selv  undersogte.  Undertiden  byttede  han  Retter  med 
Sygevogterne,  og  saaledes  spiste  han  en  Dag  med  stor 
Appetit  en  Bekkasin,  som  paa  denne  Maade  blev  ham  til- 
budt. Da  Kokken  Dagen  efter  anrettede  en  lignende, 
vilde  Kongen  ikke  vide  af  en  saa  kostbar  Ret  at  sige, 
men  mulkterede  Kokken.  Det  var  den  sidste  Mulkt,  han 
dikterede. 

Medens  han  laa  i  Dødskampen,  paakom  der  ham  de 
sælsomste  Samvittighedsskrupler  over,  at  han  ikke  havde 
ladet  sin  Son  bøde  med  Livet  ti  Aar  i  Forvejen.  »Jeg  er 
ikke  bange  for  at  dø,«  hørte  man  ham  sige.  »Den,  der 
frygter  Døden,  er  en  Kujon;  men  det  piner  mig,  at  et  saa- 
dant  Umenneske  skal  være  min  Efterfølger«.  Da  de  tilstede- 
værende rejste  sig,  fordi  Kronprinsen  kom  ind  i  Værelset, 
for  Kongen  op  i  Sengen  og  raabte  som  en  rasende:  »Sæt 
jer  ned  i  D — s  Navn  eller  rejs  ad  Helvede  til,  saa  mange 
I  ere!«  Hans  sidste  Spøg  var  grusom.  Faa  Timer  før  han 
udaandede,  medens  Kronprinsen  var  hos  ham,  sendte  han 
Bud  efter  tre  af  sine  ældste  og  mest  trofaste  Tjenere.  De 
stakkels  Mennesker  vente  at  modtage  Tak  for  deres  Tjeneste 
og  Anbefaling  til  Tronarvingen;  men  i  Steden  høre  de  Kon- 
gen paalægge  sin  Søn  at  lade  dem  hænge,  saa  snart  han 
har  draget  sit  sidste  Suk. 

Forskrifterne  for  hans  Begravelse,  som  han  dikterede 
paa  sin  Dødsdag,  ere  et  et  Mesterstykke  i  sit  Slags.  Alt 
er  foreskrevet,  Uniformen,  han  vil  iklædes,  hvilken  Hat, 
hvilken  Kaarde  og  hvilke  Sporer  der  skulle  lægges  paa 
hans  Kiste  —  hvilken  Marche  Trommer  og  Piber  skulle 
spille,  hvor  mange  Salver  der  skal  skydes,  og  hvor  stor 
Ladning  der  skal  bruges  til  hvert  Skud.  I  den  ottende 
Artikel    bestemmer    han:     »Om    Aftenen    skal    der    gives 

Souper  for  Generalerne  og  samtlige  Officerer  af  mit  Re- 
giment. Der  skal  spises  i  den  store  Sal  paa  Slottet,  Maden 
skal  være  god,  og  der  skal  helt  igjennem  gives  god  Vin. 
Man  kan  anvende  den  bedste  Tønde  Rhinskvin,  som  findes 
i  minKjælder«.  I  den  sidste  Artikel  viser  Frederik  Vilhelm 
sig  atter  i  sit  rette  Lys :  »Tjenerne  skulle  ikke  have  Sorge- 
klæder, men  kun  det  sædvanlige  Livrée  med  et  Flor  om 
Hatten.  Overhovedet  forbyder  jeg,  at  man  gjor  mange 
Omstændigheder  af  min  Dod«. 

At  Frederik  IFs  Sonnehjærte  har  folt  nogen  Be- 
drovelse  ved  Faderens  Bortgang,  er  ikke  sandsynligt;  men 
Statsklogskaben,  som  nu  blev  hans  eneste  Rettesnor,  og  for 
hvilken  enhver  af  lians  personlige  Folelser  maatte  træde  i 
Baggrunden,  bevirkede,  at  han  aldrig  omtalte  sin  Forgænger 
uden  med  den  mest  afmaalte  Ærbodighed.  I  sine  Memoirer 
tegner  han  af  Faderen  et  Billede,  hvor  alle  Personens  og 
Karakterens  Uregelmæssigheder  udjævnes  under  den  officielle 
Kongeprofil. 

»Kongens  Politik  var  altid  begrundet  paa  hans  Ret- 
færdighedsfølelse. Mindre  betænkt  paa  at  udvide  end 
paa  at  bevare  sine  Besiddelser,  var  han  altid  bevæbnet  til 
eget  Forsvar,  men  aldrig  for  at  true  andre.  Det  nyttige 
foretrak  han  for  det  behagelige,  og  medens  han  ikke  gav 
en  Skilling  ud  til  sin  egen  Bolig,  byggede  han  for  sine 
Undersaatter  til  Overflod.  Han  var  betænksom  i  at  ind- 
gaa  Forpligtelser,  ordholdende  med  sine  Lofter,  og  saa 
ren  af  Sæder,  som  han  selv  var,  lige  saa  stræng  var  han 
ogsaa  i  sin  Bedømmelse  af  andres.  Han  var  en  stræng 
Overholder  af  den  militære  Disciplin ,  og  i  sin  Regerings- 
tid bragte  han  det  saa  vidt,  at  han  kunde  styre  sine  Stater 
efter  de  samme  Love  som  sin  Hær.  Til  Samfundet  i  Al- 
mindelighed havde  han  saa  stor  Tillid,  at  han  antog  alle 
andre  for  lige  saa  nøjeregnende  som  han  selv«. 

Kun  en  eneste  Gang,  mange  Aar  efter,  i  et  Brev  til 
Maupertuis   undslipper   der  Frederik  II   en  Hentydning   til 

hans  egen  Ungdom  og  til  Faderens  Haardhed.  Maupertuis 
havde  mistet  sin  Fader,  der  var  bleven  84  Aar  gammel, 
og  Kongen  skriver  for  at  troste  ham:  »De  har  set  ham 
mæt  af  Dage,  og  han  har  været  Vidne  til  sin  Søns  Hæder; 
men  De  har  tillige  i  ham  haft  en  god  og  kjærlig  Fader, 
og  det  er  eu  Ljivke,  som  ikke  er  bleven  alle  Deres  Venner 
til  Del«. 

Amely  Petersen. 


Alexei  Petrowitsch  *). 


JiLed  en  vis  Forkjærliobed  har  den  dramatiske  Digtning 
i  vort  Aarbuudrede  befattet  sig  med  Alexei,  Peter  den  stores 
Søn;  foruden  mange  Arbejder  paa  andre  Sprog  udkom 
(185(3)  i  Kjobenbavn  ogsaa  et  dansk :  »Alexei,  tragisk  Drama 
i  5  Akter.  Af  Forfatteren  til  Kutb«.  Alexeis  'virkelige 
Forbold  bar  imidlertid  ikke  været  ret  kjendt,  forend  Ar- 
kivernes Hemmeligbeder  bleve  bragte  for  Dagens  Lys  i 
Ustrjalovs  Værk  over  Peter  den  stores  Historie;  denne 
Forsker  bar  efter  aarelange  Undersøgelser  i  1859  frem- 
stillet Kilderne  til  en  sand  Bedommelsé  af  Alexei.  Det 
rige  Materiale,  som  ban  bar  leveret,  bar  Professor  ved  Uni- 
versitetet i  Dorpat  A.  Briickner  støttet  sig  til  i  den  Skil- 
dring af  Alexei,  som  i  forrige  Aar  er  udkommen  fra  bans 
Haand,  og  efter  bvilken  den  følgende  Skitse  er  tagen. 


I. 


Den  27de  Januar  1689  var  Peter  den  stores  Ægteskab 
med  Jevdokia  Lopuchin  blevet  sluttet:  Peter  var  den  Gang 
endnu  ikke  17  Aar  gammel;    at  ban  skulde  have  valgt  sin 


*)  Efter  A.  Briickner:  Peter  der  Grosse.  Berlin  1879. 
Sammenlign  hermed  en  tidligere  Afhandling  over  samme 
Æmne  af  V.  Lemvigh  i  Historisk  Arkiv  1872,  I. 


244  Alexei  Petrowitsch. 

Brud  af  Tilbøjelighed,  kunde  der  ikke  være  Tale  om.  Den 
unge  Czar  skulde  gifte  sig;  paa  den  Maade  haabede  Moderen 
at  fængsle  sin  foretagsomme,  rejselystne  Son  til  Hjemmet. 
Saa  foranstaltede  man  efter  gammel  Skik  et  Brudeskue,  ved 
hvilket  en  meget  betydelig  Del  af  Landets  smukkeste  Piger 
passerede  Revue,  og  Valget  faldt  paa  Jevdokia  Lopuchiu. 
Efter  som  for  Brylluppet  blev  Peter  imidlertid  lidet  hjemme, 
langt  hyppigere  var  han  paa  Rejser  eller  i  Selskab  med 
muntre  Venner;  man  foranstaltede  Militærovelser  og  Svire- 
lag. Hos  sin  Gemalinde  var  han  derimod  en  sjælden  Gjæst, 
medens  han  lærte  at  fole  sig  vel  blandt  Udlændingerne  i 
Moskvas  tyske  Forstad. 

Mellem  ham  og  Hustruen  rejste  der  sig  snart  en  Kløft,  han 
havde  ikke  ægtet  hende  af  Kjærlighed;  desuden  hørte  de 
til  forskjellige  Verdener.  Hun  bevægede  sig  i  Hoflivets 
gamle,  stive  Former  og  havde,  som  alle  russiske  Piger  paa 
den  Tid,  ingen  Undervisning  erholdt.  Han  emanciperede 
sig  fra  de  gamle  Skikke,  fra  det  stive  Ceremoniel  og  fra 
den  Etikette,  som  herskede  paa  Kreml;  han  lærte,  gjorde 
Erfaringer,  udviklede  sig,  stræbte  fremad,  rustede  sig  til  sit 
store  Reformarbejde ;  men  hans  Gemalinde  var  udelukket 
fra  Deltagelse  i  en  saadan  Udvikling.  Derfor  udvidedes 
efterhaanden  Kloften;  det  var  at  forudse,  at  Ægteskabet 
om  kort  Tid  maatte  gaa  sin  Opløsning  i  Mode. 

En  anden  Omstændighed  maatte  bidrage  til  at  for- 
morke den  ægteskabelige  Lykke;  Peter  blev  en  Stamgjæst 
hos  Vestevropæerne  i  Sloboda;  her  lærte  han  at  kjende 
Kvinder,  hvis  Dannelse  betydelig  afveg  fra  de  russiskes. 
Foruden  Skjønhed  fandt  han  her  aandfuld  Underholdning, 
Liv  og  Elskværdighed  i  Optræden;  her  knyttedes  der  mellem 
ham  og  Vinhandler  Mons's  smukke  Datter  et  omt  Forhold, 
som  bestod  aarevis ;  thi  han  gjorde  sig  ingen  Skrupler  af  at 
krænke  den  ægteskabelige  Troskab.  Paa  den  anden  Side 
fjærnede  Fyrstinden  sin  Gemal  fra  sig  ved  Skinsyge  og  ved 
at  hade  Udlændingerne. 

Efter  Hjemkomsten  fra  Udlandet  lod  Peter  sin  Son 
Alexei  skille  fra  Moderen  og  overdrog  sin  Soster,  Prinsesse 
Nathalia  Alexejevna,  at  opdrage  ham.  Jevdokia  selv  maatte 
gaa  i  Kloster  og  tog  efter  ti  Maaueders  Forlob  Sloret; 
hendes  Nonnenavn  var  Helene.  Alexei  var  8V2  Aar  gammel, 
da  dette  skete;  han  var  nemlig  fodt  den  18de  Februar  1690, 
og  det  er  rimeligt,  at  Indtrykket  af  Moderens  Ulykke  har 
fæstnet  sig  i  hans  Hukommelse. 

Alexeis  Lærer  fra  hans  6te  Aar  var  Nekifor  Vjasemskij, 
der  synes  at  have  været  en  Tilhænger  af  den  gode,  gamle 
Tid,  og  som  let  kom  i  Tvist  med  Udlændingerne.  Ude  i 
Folket  troede  man  allerede  i  Aaret  1698,  at  der  var  Mod- 
sætning mellem  Peter  og  hans  Søn,  i  det  der  fortaltes,  at 
Alexei  hadede  Udlændingerne;  men  om  dette  virkelig  var 
Tilfælde,  er  ikke  godt  at  afgjore.  Der  var  jo  i  Folket 
megen  Utilfredshed  med  alt  det  nye;  man  længtes  efter,  at 
det  gamle  skulde  vende  tilbage,  og  derfor  er  det  forklarligt, 
at  man  stolede  paa  i  Tronfolgeren  at  finde  en  Mand,  der 
vilde  fri  Kiget  fra  Kjætternes  Plage,  og  som  selv  hadede 
alt  fremmed. 

Det  var  Peters  Plan,  strax  efter  at  Moderen  var  for- 
skudt til  Klosterets  Ensomhed,  at  sende  sin  Søn  til  Udlan- 
det, for  at  han  dér  kunde  finde  videre  Uddannelse;  men 
denne  Plan  kom  af  forskjellige  Grunde  ikke  til  Udforelse. 
Imidlertid  blev  Alexei  nu,  til  Dels  i  det  mindste,  overdragen 
til  Udlændingers  Omsorg;  Neugebauer,  der  havde  studeret  i 
Leipzig  og  var  indvandret  til  Rusland,  var  fra  1701 — 1702 
en  Slags  Hofmester  hos  Prinsen;  men  her  indtraadte  der 
mellem  Udlændingerne  og  Russerne  i  Alexeis  Omgivelse 
Rivninger,  og  Peter  maatte  afskedige  Neugebauer,  fordi  han  of- 
fentlig havde  kaldt  Russerne  Barbarer  og  overhovedet  for- 
haanet  dem. 

Alexeis  nye  Opdrager,  Huyssen ,  var  ogsaa  en  Udlæn- 
ding; han  var  fodt  i  Westphalen  og  havde  studeret  Rets- 
videnskab i  Strassburg;    desuden   havde    han    sogt  at  fuld- 

stændiggjore  sin  Dannelse  ved  Rejser  i  Tyskland  og  Italien. 
Et  Udkast  til  en  Plan  for  Prinsens  Opdragelse,  som  han  har 
gjort,  er  endnu  bevaret.  Daglig,  saa  vel  for  som  efter  Be- 
skæftigelsen med  Videnskaber,  Kunster  og  Sprog,  skulde 
han  læse  i  Bibelen ;  i  6  Maaneder  skulde  han  udelukkende 
vie  sig  til  Studiet  af  det  franske  Sprog:  alle  de  Personer, 
der  omgave  Prinsen,  skulde  være  forpligtede  til  at  betjene 
sig  af  dette  Sprog  i  Omgang  med  ham;  i  Fristunder  skulde 
han  anstille  Øvelser  med  mathematiske  Apparater;  dertil  skulde 
der  knytte  sig  Undervisning  i  Fægtning,  Dans  og  Ridning. 
Herpaa  skulde  der  følge  Studier  af  Historie,  Geografi  og 
Politik;  Undervisning  i  Arithmetik  og  Geometri,  Læsning 
af  almendannende  Skrifter  saa  vel  som  militære  Øvelser 
skulde  udfylde  den  øvrige  Tid.  Alt  dette  skulde  beskæftige 
Prinsen  i  de  forste  to  Aar;  men  siden  maatte  han  sættes 
ind  i  Sammenhængen  i  de  politiske  Forhold,  Staternes  Nytte 
og  Værd,  de  enkelte  Fyrsters  Interesser  o.  s.  v.  Som  Slut- 
ning paa  Uddannelsen  skulde  han  sysle  med  Befæstnings- 
kunst,  Artilleri,  Sovæsen  o.  s.  v. 

En  meget  ringe  Del  af  dette  omhyggelige  og  smukke 
Udkast  skulde  blive  til  Virkelighed.  Alexeis  Dannelse  blev 
meget  mangelfuld  og  rig  ])aa  Huller.  Aarsagen  hertil  var 
imidlertid  ikke  den,  at  Alexei  manglede  Evnei'  eller  ikke 
var  opvakt;  Huyssen  giver  ham  tvært  imod  det  Vidnesb3Td, 
at  han  var  af  en  lærvillig  og  føjelig  Natur,  og  at  han  ved 
stor  Flid  søgte  at  indhente,  hvad  der  i  hans  Opdragelse 
var  forsømt,  ligesom  han  ogsaa  hos  ham  fandt  Tilbøjelighed 
til  Fromhed,  Retfærdighed,  Oprigtighed  og  sædelig  Renhed; 
men  Alexeis  Ulykke  var,  at  Kejseren  lod  Menschikov  faa  en 
fremragende  Plads  i  hans  Omgivelse  og  Overopsyn  med 
hans  Opdragelse,  da  Huyssen  ikke  vilde  have  Ansvaret  for 
denne  alene. 

Menschikov,  som  allerede  den  Gang  var  forhadt  af 
Folket,  var  vel  en  begavet  Mand,  men  han  var  ogsaa  egen- 
kjærlig  og  havesyg,  brutal  og  hensynslos,  beredt  til  at  ofre 

alt  og  alle  for  sin  personlige  Interesse;  man  talte  allerede 
den  Gang  i  al  Hemmelighed  om,  at  Menscliikov  behandlede 
Drengen  paa  en  raa  Maade;  den  østerrigske  Sendemand 
skrev  saaledes  til  Kejser  Leopold  den  17de  Juli  1703:  »Man 
siger,  at  Menschikov  i  Lcy'ren  (ved  Nj'enschanz)  bar  revet 
Kejserprinsen  over  Ende  efter  Haaret,  og  at  Kejseren  ikke 
har  sagt  noget  dertil;  derfor  siger  man  nu,  at  han  har 
for h exet  Kejseren«. 

Som  trettenaarig  Dreng  finde  vi  saaledes  Prinsen  i 
Lejren  ved  Nyenschanz;  i  det  folgende  Aar  deltog  han  som 
menig  i  Belejringen  af  Narva.  Man  kan  deraf  skjonne,  at 
under  saadanne  Forhold  var  den  Plan,  som  Hu3'ssen  havde 
udkastet,  ikke  let  at  gjennemfore.  Denne  blev  desuden  i 
Begyndelsen  af  Aaret  1705  sendt  til  Udlnndet  i  diplomatiske 
Ærender,  og  Prinsen  havde  nu,  da  ban  stod  i  den  vigtige 
Periode  af  sit  Liv,  paa  Overgangen  til  at  blive  en  Yngling, 
ingen  til  sin  Vejledning;  han  blev  overladt  til  sig  selv  og 
prisgiven  Lidflydelsen  af  uvidende  og  drikfældige  Men- 
nesker, der  vare  opvoxede  i  de  gammelrussiske  konservative 
Anskuelser. 

Skylden  for,  at  Alexeis  Opdragelse  og  Uddannelse  paa 
en  saadan  Maade  forsomtes,  bar  man  villet  vælte  over  paa 
Menscbikov.  Det  er  jo  ogsaa  paafaldende,  at  Peter,  som 
for  havde  viet  Sporgsmaalet  om  Alexeis  Opdragelse  saa  stor 
Opmærksomhed,  nu  ikke  tog  sig  mere  af  den.  Menscbikov 
kunde  derimod  let  have  sine  Grunde  til  at  onske,  at  Prinsen 
ikke  blev  for  lærd;  derfor  bavde  han  sorget  for,  at  Baron 
Huyssen  blev  bortsendt,  og  at  Prinsen  ikke  fik  nogen  ny- 
Lærer,  men  blev  overladt  til  skadelig  Indflydelse  af  dumme 
og  slette  Mennesker.  Ja,  Alexei  mente  endog,  at  man 
havde  villet  undergrave  bans  Sundhed  ved  at  forfore  bam 
til  Drukkenskab.  Og  dette  var  de  Aar,  der  maatte  blive 
afgjorende  for  Alexeis  Karakterudvikling. 

II. 

Allerede  i  Aaret  1704,  efter  at  Narva  var  bleven  ind- 
taget, havde  Peter  forudset  Muligheden  af,  at  hans  Søn 
ikke  vilde  komme  til  at  svare  til  de  Fordringer,  han  stillede 
til  ham.  Da  havde  Faderen  erklæret  for  sin  Son,  at  han 
havde  taget  ham  med  i  Felttoget,  for  at  han  skulde  se,  at 
Faderen  ingen  Farer  eller  Moje  skyede;  hans  Exempel 
skulde  Sønnen  følge,  men  vilde  han  ikke  folge  Faderens  Raad, 
vilde  han  ikke  mere  erkjende  ham  som  sin  Søn,  men  bede 
Gud  straffe  ham  i  dette  Liv  og  i  det  tilkommende.  Alexei 
skal  da,  dybt  greben,  med  Taarer  have  lovet  sin  Fader  at 
gjøre,  hvad  han  formaaede. 

Havde  Peter  selv  formaaet  at  lede  sin  Sons  Opdragelse, 
var  han  opvoxen  i  sin  geniale  Faders  politiske  og  militære 
Skole,  og  havde  han  paa  samme  Tid  været  utilgængelig 
for  andre  skadelige  Indflydelser,  havde  Sagerne  maaske  faaet 
en  anden  Udvikling  end  den,  de  fik,  i  det  Alexei  blev 
Kepræsentanten  for  Folkets  Uvilje  mod  Kejserens  strænge 
Regering  og  de  nye  Skikke;  men  Peter  var  for  det  meste 
fraværende ;  den  store  nordiske  Krig  lagde  netop  Beslag  paa 
al  hans  Kraft,  derfor  overlod  han  Sonnen  til  sig  selv,  og  fra 
Alexeis  15de  til  hans  20de  Aar  skete  der  næppe  noget, 
som  kunde  udvikle  ham  i  ønskelig  Retning,  give  ham  Sans 
for  Forbedringer  og  for  Fremskridt.  Derimod  havde  hans 
Omgivelse  Anledning  til  at  o  ve  en  skadelig,  demoraliserende 
Indflydelse  paa  ham. 

Han  opholdt  sig  nu  i  Landsbyen  Preobraschensk  ved 
Moskva  uden  regelmæssig  Beskæftigelse;  til  hans  Under- 
holdning var  ham  anvist  12,000  Rubler.  Om  hans  Syssel- 
sættelse findes  kun  spredte  Meddelelser;  han  beskæftigede 
sig  gjærne  med  al  Slags  Læsning;  han  var  ikke  ubetinget 
aandelig  doven  eller  uden  alle  Interesser  for  Dannelse;  men 
det  var  fornemmelig  den  theologiske  Litteratur,  han  syslede 
med.  I  sine  Drengeaar  havde  han  læst  Bibelen  igjennem  sex 
Gange;    ofte  læste  han  nu  Kirkefædrenes  Skrifter  i  slavisk 

Oversættelse;  for  saadamie  Studier  var  der  en  vis  Tilbøje- 
lighed hos  Folket;  skolastisk  Spidsfindighed  spiller  en  stor 
Rolle  i  det  religiøse  Liv  hos  Masserne  i  Rusland,  blandt 
hvilke  Sektvæsenet  florerer;  Prinsens  Synskreds  svarede  til 
disse  indskrænkede  Dannelsesinteresser  hos  Folket. 

Dog  saadanne  Tilbojeligheder  vare  ikke  egnede  til  at 
hjælpe  Rusland  til  at  blive  en  Stormagt  i  Evropa,  Der 
maatte  skabes  en  Hær  og  Flaade;  der  var  vigtige  Opgaver 
paa  Lovgivningens  Omraade  at  løse;  der  var  politiske  In- 
stitutioner, som  skulde  kaldes  til  Live;  men  hvorledes 
Handel  og  Lidustri  skulde  udvikles,  Retsplejen  ordnes  o.  s.  v., 
kunde  man  ikke  lære  af  russiske  Theologer  eller  græske 
Munke.  Hvorledes  Rusland  skulde  kunne  forvandles  fra  en 
asiatisk  Stat  til  en  evropæisk  Stormagt,  maatte  man  lære 
af  Udlændingerne ;  men  ogsaa  deri  laa  der  en  Modsætning 
mellem  Peter  og  hans  Son,  at  denne  skyede  en  anstrængt 
praktisk  Virksomhed,  gjærne  vilde  have  Rolighed  og  sammen 
med  nogle  faa  Venner  hengav  sig  til  Privatfornøjelse,  medens 
Faderen  altid  havde  store  Maal  for  Øje,  var  rastlos  virksom 
og  i  uafbrudt  Bevægelse.  Alexei  havde  Fornøjelse  af  en 
Samtale  med  Theologer  om  skolevise  Spørgsmaal;  men  An- 
strængelserne  ved  en  Sorejse,  Byrden  ved  Ansvaret  for  et 
betroet  Hverv  syntes  ham  utaalelige.  Tegnekunst,  Mathe- 
matik,  de  Fag,  for  hvilke  der  især  er  praktisk  Anvendelse, 
huede  han  ikke.  Sønnen  hørte  til  den  ældre  Slægt,  medens 
Faderen  ilede  forud  for  den  yngre  ved  at  tilegne  sig  Kund- 
skaber, der  havde  Betydning  for  Fremtiden.  Disse  Mod- 
sætninger mellem  Fader  og  Søn  vilde  maaske  ikke  være 
blevne  saa  skarpe,  dersom  man  i  rette  Tid  havde  søgt  at 
paavirke  Alexeis  Sind  i  Retning  af  Fremskridt,  dersom  begge 
vare  vedblevne  at  staa  i  uafbrudt  personlig  Forbindelse  med 
hinanden;  men  medens  Peter  slog  sine  verdenshistoriske 
Slag,  var  Tronarvingen  overladt  til  deres  Indflydelse,  som 
nærede  Nag  til  Kejseren,  misbilligede  hans  Foretagender  og 

forenede  gejstlig  Bornerthed  med  raa  Sæder  og  udsvævende 
Levemaade. 

De  gejstlige  og  Munkene  horte  til  Kejserens  værste 
Modstandere ;  af  enkelte  blandt  dem  udbredtes  den  Anskuelse, 
at  han  var  Antikristen,  og  Følgen  var,  at  Befolkningen  masse- 
vis flyttede  ud  fra  Byer  og  Flækker  til  øde  Steder,  fordi 
den  ikke  vilde  have  Samkvem  med  en  Regering,  der  traadte 
det  helligste  under  Fødder  og  havde  brudt  med  Kristendom- 
men. Munke  droge  om  og  søgte  at  hidse  Folket  til  Op- 
stand, fordi  han  indførte  hedenske  Skikke,  og  i  Steden  for 
at  tage  Del  i  Peters  Bedrifter  og  Erfaringer  blev  Kejser- 
prinsen fra  sit  15de  til  sit  20de  Aar  staaende  i  Kredsen  af 
saadanne  indskrænkede  Munke  og  gejstlige,  saa  man  kan 
forstaa,  hvilken  skadelig  Indflydelse  de  maa  have  haft 
paa  ham. 

Størst  Indflydelse  øvede  dog  hans  Skriftefader  Jakov 
Ignatjev,  der  dannede  Midtpunktet  i  en  Kreds  af  Venner  og 
ligesindede,  der  havde  sluttet  sig  sammen  omkring  Alexei; 
ham  havde  Prinsen  lovet  ubetinget  at  lyde,  at  anse  som  en 
Guds  Engel,  som  en  Raadgiver  i  alle  sine  Anliggender.  Vel 
var  han  for  dannet  til  at  holde  Peter  for  Antikristen;  men  han 
ønskede  dog,  at  den  vældige  Tyran  skulde  blive  bortryddet. 

I  1707  opholdt  Alexei  sig  nogle  Maaneder  i  Smolensk 
paa  Faderens  Befaling.  I  Brevvexlingen  fra  denne  Tid  mel- 
lem Vennerne,  »vort  Kompagni«,  brugtes  der  med  Hensigt 
mørke  uforstaaelige  Vendinger,  for  at  de  kunde  retfærdig- 
gjøre  sig,  hvis  »Oppasserne«  skulde  mærke  noget;  siden  op- 
fandt de  ogsaa  en  Chifferskrift.  Heraf  sporer  man,  at  For- 
holdet mellem  dem  begyndte  at  antage  en  forbrydersk  Ka- 
rakter; de  holdt  ogsaa  trofast  sammen  og  vare  beredte  paa 
at  staa  Last  og  Brast  med  hverandre. 

Der  kan  dog  alligevel  ikke  være  Tale  om  nogen  Sam- 
mensværgelse eller  Forbindelse  med  et  bestemt  politisk 
Program;  det  var  en  Kreds  af  utilfredse,  der  gave  deres 
Harme  Luft  mod  de  »højeste«,    det  vil  sige,    Czaren,    hans 


Alexei  Petrowitsch.  251 

Hustru  og  Menschikov;  men  de  knyttede  kuii  Haandeu  i 
Lommen  og  gik  aldrig  videre  end  til  en  uskadelig  og  for- 
holdsvis uskyldig  Kritisering  af  Czarens  og  hans  Venners 
Handlemaade.  Der  forhandles  ogsaa  private,  aandelige  In- 
teresser, og  man  udtrykker  sig  da  i  Ord,  som  om  det 
gjaldt  de  højeste  Statssager;  den  hele  bornerte  gejstlige  Be- 
tragtningsmaade  gjor  sig  ret  gjældende  ved  saadanne  Smaa- 
ting,  som  naar  der  f.  Ex.  senere  hen  under  Alexeis  Uden- 
landsrejse er  Tale  om  at  faa  tilsendt  en  gejstlig  Mand, 
der  kan  sorge  for  Tronfølgerens  Sjælefrelse,  hvis  han  mu- 
ligvis skulde  dø  i  Udlandet.  Det  svarer  fremdeles  ganske 
til  denne  Bornerthed  hos  Vennerne,  naar  der  meget  hyppig 
diskuteres  om  Spaudomme  og  Dromnie,  som  gaa  ud  paa, 
at  Peter  maa  dø  efter  saa  og  saa  mange  Aar,  eller  at  han 
under  visse  Omstændigheder  igjen  maa  tage  den  forskudte 
Jevdokia  til  Naade.  Selvbedrag  spiller  i  alle  disse  For- 
tællinger utvivlsomt  en  lige  saa  stor  Rolle  som  bevidst 
Præstebedrag;  idelig  og  idelig  er  der  Tale  om  Under- 
historier i  disse  Tronfølgerens  Underholdninger  med  hans 
Venner  eller  med  hans  Tante  Maria  Alexejevna,  og  de 
møde  os  igjen  i  Forholdet  til  Biskop  Dossifei  af  Rostov  og 
imellem  Alexeis  Moder  og  Oberst  Gljebov,  der  en  Tid  lang 
vedligeholdt  en  Forbindelse  med  »Nonnen  Helene«  under 
hendes  Ophold  i  Klosteret  Ssusdal.  De  Venner,  som  om- 
tales i  Brevvexlingen,  ere  i  øvrigt  saa  godt  som  alle  fuld- 
stændig underordnede  Personligheder,  f.  Ex.  Tronfølgerens 
Ammes  Mand,  hans  tidligere  Lærer  Vjasemskij,  et  Par 
Naryschkiner;  af  højere  staaende  Mænd  nævnes  kun  Erke- 
biskoppen  af  Krutisa. 

For  øvrigt  fattedes  der  ikke  paa  Forlystelser  i  deres 
Kreds,  l.igesom  Peter  fornojede  sig  med  sine  Venner  i  raa 
Spøg,  løjerlige  Optog  og  Maskerader,  og  man  derhos  plejede 
at  hengive  sig  til  Svir,  saaledes  blev  der  ogsaa  spøgt  og 
drukket  i  Alexeis  Omgivelse.  I  denne  Kreds  følte  han 
sig  vel;  men  det  var  ham  imod  at  møde  Faderen.     Naar  denne 


252  Alexei  Petrowitsch. 

opholdt  sig  i  Moskva,  felte  Prinsen  sig  ilde  til  Mode.  Peter 
søgte  nu  dog  ogsaa  at  formaa  ham  til  at  tage  Del  i  For- 
retningerne. I  Smolensk  skulde  han  saaledes  sørge  for  at 
skaffe  Levnedsmidler  til  Veje  for  Hæren  og  have  Tilsyn 
med,  at  de  nyudskrevne  Soldater  samledes.  Siden  skulde 
han  have  Opsyn  med,  at  Moskvas  Fæstningsværker  bleve 
istandsatte ;  men  Peter  var  en  Tid  ikke  fornøjet  med  Alexeis 
Virksomhed.  »Du  bekymrer  dig  ikke  om  Forretningerne; 
du  gaar  ledig,«  skrev  han  til  ham  i  1708.  Siden  synes 
han  dog  at  have  været  ret  tilfreds,  saa  at  hin  Ytring  vel 
maa  agtes  som  et  Udtryk  for  Peters  Utaalmodighed  og 
Heftighed. 

(Sluttes  ) 

G.  Øverland. 


Grongefolket  og  Snaphanerne. 

Nogle  Bidrag  til  den  lille  Krigs  Historie  i  Norden. 


I. 

1  det  nordligste  Skaane,  grænsende  til  Halland  og  Ble- 
king,  ligger  tvende  Herreder,  som  efter  Landskabets  Opdyr- 
kere og  Befolkning,  Gotherne,  have  faaet  Navnet  Gonge- 
herrederne; man  har  da  i  det  mindste  antaget,  at  Navnet 
Gønge  skulde  være  en  Forvanskning  af  Gother;  i  tidligere 
Tid  var  Ligheden  mellem  disse  tvende  Benævnelser  ogsaa 
større,  thi  Navnet  skrives  Gothinge,  senere  Gydinge,  — 
indtil  det  er  gaaet  over  til  slet  og  ret  at  blive  Gønge- 
herred*). 

Disse  Efterkommere  af  Gotherne  vare,  og  ere  da  ogsaa 
til  Dels  endnu,  et  haardført  og  i  hej  Grad  stridbart  Folke- 
færd. Den  bekjendte  svenske  Botaniker  Linné  roser  dem 
fremfor  Sydsveriges  ovrige  Befolkning  for  deres  Styrke  og 
Smidighed  og  siger,  at  Bondefolket  heri  overgaar  de  andre 
af  deres  Nation.  Den  bekjendte  Skik,  at  uenige  Mænd 
spændte  sig  sammen  ved  et  Bælte  og  derefter  angrebe  hin- 
anden med  Knive,  har  i  disse  Herreder  holdt  sig  —  lige 
fra  Oldtiden  —  til  vort  A  århundrede. 


*.)  Nu  Øster-  og  Vester-Gøngeherred,   tidligere  har  det  vist  kuu 
været  ét  Herred. 

Historisk  Arkiv.    1880.    II.  17 

Naav  hertil  kommer,  at  Gøngerne  vare  fortrinlige  Skytter, 
saa  er  det  en  Selvfølge,  at  et  saadant  Folk  særlig  maatte 
egne  sig  til  Krigere.  Allerede  som  Børn  lærte  Gongerne 
at  bruge  deres  Bøsser,  Modrene  nægtede  dem  Maden,  naar 
de  ikke  selv  bragte  det  fornødne  Vildt,  og  tvang  dem  paa 
denne  Maade  til  at  faa  en  Sikkerhed  i  Skydning,  som  senere 
skulde  komme  dem  saa  udmærket  til  gode.  Og  ikke  alene 
vare  de  fortrinlige  Skytter,  men  de  forfærdigede  endog  selv 
deres  Geværer  og  vare,  i  Særdeleshed  under  Christian  den 
fjerdes  Regering,  »berømte  for  saadanne  gode  Smedde,  at 
de  endog  vide  at  smedde  og  med  alt  Tilbehør  ganske  for- 
færdige de  navnkundige  Gønge-  eller  Flintebosser,  som  af 
mange  for  de  bedste  kugleførende  visseste  Bøsser  holdes«. 
Ikke  alene  ovenstaaeude  Udtog  af  en  samtidig  Forfatter 
(Arent  Berntsen),  men  ogsaa  det,  at  Peder  Resen  i  den 
Fortegnelse,  som  under  Krigen  1657—60  blev  tagen  over 
en  Del  af  de  Vaaben,  der  fandtes  i  de  kjobenhavnske  Pro- 
fessorers Huse,  fremhæver:  »En  Gonge-Flinte-Bøsse«,  taler 
for,  at  disse  deres  Geværer  maa  have  haft  Fortrin  fremfor 
andre  paa  den  Tid  brugte*). 

Gongerne  vare  et  frihedselskende  Folk;  lede  de  nogen 
Uret  af  Magthaverne,  enten  i  Fred  eller  under  Krig,  sam- 
lede de  sig  strax  i  store  Flokke  og  skulde  nok  vide  at 
hævne  den  lidte  Uret.  Og  hvor  meget  maatte  Gøngeher- 
rederne og  overhovedet  hele  Skaane  ikke  lide  under  Dan- 
marks Krige  med  Sverige?  Man  erfarer  saaledes  af  en 
Relation  fra  Kjobenhavn  af  Dato  17de  Februar  1612,  at 
Svensken  ved  denne  Tid  afbrændte  20  Kirkesogne  i  Gonge- 
herred  og  Skaane. 


*)  Jeg  er  meget  tilbøjelig  til  at  tro,  at  dette  Fortrin  har  ligget 
i  Laasen.  Snaphanelaasen  var  paa  den  Tid  bekjendt,  og 
maaske  have  Gøngerne  lavet  deres  Geværer  med  saadanne 
Laase.  Benævnelsen  Snaphaner,  som  Gøngerne  fik  under 
Krigene,  tyder  da  paa,  at  Geværets  Navn  er  blevet  overført 
paa  dem,  som  brugte  Geværet. 

Det  er  derfor  ikke  forunderligt,  at  et  saa  stridbart  Folk 
stedse  var  rede  til  at  forsvare  sin  Arne  og  Selvstændighed, 
og  den  Konge,  som  Gongerne  havde  svoret  til  (Christian  d. 
2den),  vare  de  derfor  ogsaa  fuldstændig  hengivne;  han  var 
deres  retmæssige  Konge,  og  derfor  vildts  de  ikke  svigte  ham. 
Otto  Stisøn  tilbod  Aar  1525  at  vilde  rejse  hele  Gønge- 
herred for  Christian  den  2dens  Sag.  hvilket  ogsaa  skete; 
men  Udfaldet  af  denne  Folkerejsning  blev  Slaget  ved  Brunke- 
tofte-Lund,  hvor  Otto  Stisøn  med  sit  Mandskab  blev  fuld- 
stændig slaaet  af  Johan  Kanzau. 

Under  den  nordiske  Syvaarskrig  (1563—70)  var  Skaane 
atter  et  af  de  mest  hjemsøgte  Distrikter,  Gøngerne  grebe 
til  Vaaben,  og  hver  tiende  Mand  af  Befolkningen  maatte 
ligge  paa  Vagt  i  de  store,  udstrakte  Græuseskove.  De  knur- 
rede ikke;  det  gjaldt  jo  desuden  om  at  holde  Fjenden  borte 
fra  deres  egne  Herreder,  hvilket  de  ogsaa  forstode  at  gjøre, 
om  det  end  ikke  altid  gik  til  paa  den  hæderligste  Maade; 
men  det  værste  var,  at  de  hvervede  Soldater,  som  Danmark 
førte  i  Krigen,  ikke  vare  stort  bedre  end  Gongernes  Fjen- 
der, de  svenske,  i  det  begge  Parter  rovede  og  plyndrede 
efter  bedste  Evne  i  de  ulykkelige  danske  Provinser  ost  for 
Sundet.  Da  derfor  Grev  Gynther  af  Schwarzburg,  der  an- 
førte den  danske  Hær,  —  efter  at  have  opgivet  sin  Plan 
at  belejre  Kalmar  —  trak  sig  tilbage  mod  Skaane,  afkastede 
Gøngerne  Broerne,  saa  han  ikke  fik  Adgang  til  deres  Bygd, 
thi  de  frygtede  ikke  uden  Grund  for  at  have  saadanue 
»Venner«;  i  deres  Nærhed,  og  for  fremtidig  at  undgaa  slige 
ubehagelige  Venner  tilbede  de  senere  selv  at  forhindre  og 
modarbejde  alle  fjendtlige  Indfald  af  de  svenske  i  deres 
Herreder  —  et  Løfte,  som  de  imidlertid  ikke  vare  i  Stand 
til  at  holde,  i  det  de  snart  efter  bleve  forjagne  fra  Græn- 
serne af  Pontus  de  la  Gardie. 

Fik  Gøngeherrederne  altsaa  ikke  Lejlighed  til  fortrins- 
vis, at  udmærke  sig  i  denne  Krig,  var  der  dog  én  Gønge, 
hvem    dette    lykkedes.      Denne   Mand   var   Michel  Pedersen 

17* 

Gouge.  Ved  Krigens  Udbrud  samlede  hau  et  Strejfkorps, 
der  uden  Tvivl  bestod  af  hans  Fæller,  Geugerue,  og  med 
dette  Korps  drog  hau  opad  mod  Smaaland,  hvor  han  snart 
fik  nok  at  bestille  med  Svenskerne.  Senere  maa  hans  Af- 
deling være  stodt  til  Hovedhæren  under  Daniel  Kanzaus 
Anforsel;  thi  i  Slaget  ved  Svarteraa  udmærkede  Michel 
Gønge  sig  saaledes,  at  det  blev,  formodentlig  af  Raozau, 
indberettet  til  Kongen,  der  1571  ophojede  ham  og  hans 
Efterkommere  i  Adelsstanden  og  forlenede  ham  med  Brønd- 
strupgaard. 

Da  den  danske  Hær  omsider  trængte  til  Forstærkning, 
skulde  der  udtages  en  Mand,  som  kunde  udføre  det  i  mange 
Henseender  vanskelige  Hverv,  at  rejse  til  Danmark  for  at 
skaffe  liere  Tropper.  Valget  faldt  paa  Michel  Gonge,  som 
var  »en  fortræffelig  Snaphane«,  der  kjendte  hver  Vej  og 
hver  Sti  og  var  oplagt  til  alle  mulige  Arter  Krigslist,  og 
som  talte  lige  saa  godt  Svensk  som  Dansk;  til  Eskorte  blev 
der  medgivet  ham  50  Ryttere.  Af  en  Kvittering  fra  21de 
Januar  1568  erfarer  man,  at  han  af  Borgermester  og  Raad- 
mænd  i  Odense  har  »annammet  24  Knægte«.  Det  var,  som 
oven  for  anført,  intet  let  Hverv,  han  havde  faaet;  at  skaffe 
Tropper  var  næsten  umuligt  for  ham,  hvorfor  han  ogsaa  til 
sidst  formaaede  Rigshovmesteren  Peder  Oxe  til  at  tage  sig 
af  Sagen,  og  denne  Henvendelse  hjalp,  i  det  han  opnaaede 
at  faa  samlet  en  Hærafdeling  paa  i  det  hele  2  Faner  og 
7  Fænikker*).  Hau  blev  tilsyneladende  længe  borte  paa  denne 
Tur,  og  Daniel  Ranzau  længtes  meget  efter  ham  og  For- 
stærkningen. Da  Ranzau  havde  Træfningen  ved  Flishult 
med  Hogenskild  Bjelke,  fik  han  endelig  Underretning  om 
Michel  Gønge    og  Forstærkningen;    han    var    trængt   ind    i 


*)  Fanerne  vare  Benævnelsen  paa  Rytteriet,  og  der  var  500  Ryttere 
pr.  Fane.  Fænikker  (af  det  tyske  „Fanchen")  vare  Fod- 
folk, og  en  Fænikke  bestod  af  500  Mand.  Have  disse  Faner 
og  Fænikker  været  fuldtallige,  var  det  altsaa  ikke  saa  ringe 
en  Styrke,  der  blev  samlet. 

Sverige,  lige  til  Vernamo,  efterladende  sig  brændende  Lands- 
byer og  hærgede  Sogne.  Ved  Vernamo  blev  imidlertid  For- 
stærkningen dreven  tilbage  af  de  svenske ;  men  senere  stødte 
Michel  Gonge  dog  med  sit  Mandskab  til  Daniel  Kanzau. 
Efter  denne  Tid  erfarer  man  ikke  mere  om  Michel  Gønges 
Bedrifter  i  Krigen. 

For  ikke  at  glemme  nogen  af  de  tapre  Gønger  vil  jeg 
anføre,  at  i  Arméen,  som  IGIO  rykkede  ind  i  Sverige,  næv- 
nes blandt  andre  Høvedsmænd  »Claus  Gønge«  med  under- 
havende 309  Mand.  Hvis  ikke  Navnet  Claus  i  vedkom- 
mende Kildeskrift  var  saa  tydeligt,  kunde  jeg  fristes  til  at 
antage,  at  det  var  en  Fejlskrift  for  »Michel«;  thi  ogsaa 
under  Christian  den  4des  Krig  med  Sverige  træffe  vi  paa 
denne  Mand.  Slange  i  sin  Christian  den  4des  Historie  om- 
taler under  Aar  1611  de  dygtigste  Befalingsmænd  og  glem- 
mer da  heller  ikke  at  anføre  »Michel  Gønge,  som  var  en 
stor  og  lykkelig  Vovehals  paa  Partier«.  Det  er  overhovedet 
den  eneste  Gang,  jeg  har  set  ham  omtalt  under  Christian 
den  4des  Regering,  hvorfor  jeg  her  maa  standse  mine  Med- 
delelser om  ham. 

Under  Christian  den  4des  Krige  med  Sverige  ydede 
Gongerne  atter  fortrinlig  Nytte  som  Friskaremænd  eller 
Snaphaner,  under  hvilket  Navn  de,  som  tidligere  anført,  for 
det  meste  gik.  I  1644  samlede  de  sig  tillige  med  Blekin- 
gerne  under  Anførsel  af  Bent  Mogensen ;  denne  Snaphane- 
trop  støttede  i  Særdeleshed  Ebbe  Ulfeldt,  naar  han  foretog 
Udfald  fra  Christiansstad,  hvilken  Fæstnings  Forsvar  var 
overdraget  ham.  Ogsaa  Gongerne  fra  Fagerholt-Skove  havde 
samlet  sig  og  gjorde  mangt  et  dristigt  Angreb  paa  de  svenske 
Dragoner.  I  1645  gjorde  en  svensk  Anfører  ved  Navn 
Mogens  Isaksen  et  Indfald  i  Gøngeherred;  men  han  »blev 
af  en  tapper,  frisk  Gonge-Pog  skudt,  og  mange  flere  svenske 
af  Gøngerne  nedlagt  og  skudt  udi  Glimager  Sogn«*). 


*)  Christian   den   4cle   befalede   senere:    „at   dem   aldrig  deres 

Snaphanernes  Bedrifter  bleve  imidlertid  til  sidst  af  den 
Natur,  at  Svenskerne  saae  sig  nodsagne  til  af  al  Kraft  at 
modarbejde  dem.  Den  svenske  General  Gustav  Horn  be- 
ordrede derfor  Oberst  Sperling  til  at  indeslutte  Christians- 
stad  og  tillige  at  forhindre  »de  mange  Snaphaner  i  at  øve 
deres  daglige  Haandværk,  som  var  at  ligge  paa  Lur  i  Sko- 
vene, sk3^de  alle  de  svenske  ihjel,  som  de  kunde  træffe,  og 
bag  efter  udplyndre  dem«.  Oberst  Sperling  udrettede  imid- 
lertid ikke  meget  mod  disse  forvovne  Krigere,  dertil  vare 
Snaphanerne  for  godt  kjendte  med  de  store  Skove.  Dette 
frie,  ubundne  Liv  har  selvfolgelig  tiltalt  Gøngerne;  selv  efter 
at  Freden  var  sluttet,  øvede  de  Fjendtligheder,  og  Christian 
den  4de  saae  sig  derfor  nødsagen  til  at  lade  udgaa  et  Brev, 
hvori  befaledes,  at  alle,  som  havde  forsamlet  sig  i  Skovene 
og  som  under  Navn  af  Snaphaner,  Fribyttere  eller  Dragoner 
havde  deltaget  i  Krigen,  skulde  atter  ophore  med  P'jendtlig- 
hederne. 

IL 

Det  varer  nu  en  Tid,  inden  Gongerne  atter  omtales  i 
Historien;  men  efter  den  Troskab,  de  saaledes  havde  udvist 
mod  Konge  og  Fædreland,  var  det  ikke  besynderligt,  at 
Christian  den  4des  Efterfølger,  Frederik  den  3dje,  bestemte, 
at  hans  Livkompagui  skulde  bestaa  af  Gønger.  I  Aaret 
lGf)7,  før  Krigen  med  Sverige  var  bleven  erklæret,  blev  den 
tapre  Niels  Pallesen  Rosenki'ands  udnævnt  til  Major 
»Kongens  Livkompagni,  kaldet  Gønger;«  da  han  selv  var 
Skaaning,  kunde  Kongen  altsaa  ikke  have  valgt  nogen  bedre 
Officer  til  at  være  Fører  for  dette  Kompagni. 

Der  var  imidlertid  ogsaa  en  anden  Mand,  der  af  Skæb- 
nen var  udset  til  at  yde  det  betrængte  Danmark  Hjælp  med 
sine  Snaphaner  under   hin   ulykkelige  Krig    1657 — 60;    det 


Tiende    udi    den  Sogn  skulde  fratages  eller  stedes",    fordi  at 
de  havde  holdt  dem  saa  tapre  i  den  Krig. 

var  den  bekjendte  Svend  Povelsen,  »Gongehovdingen«,  som 
han  i  Almindelighed  nu  kaldes.  Alt  i  1G57  se  vi  ham  i 
fuld  Aktivitet  med  at  hverve  Dragoner  i  Skaane;  han  fik 
samlet  et  Kompagni  paa  imellem  100 — 169  Mand  og  blev 
selv  (den  1ste  April  s.  A.)  udnævnt  til  Kaptejn  for  dette 
Kompagni  og  ansatte  sin  Stifson  Niels  Lauridsen  som  Monster- 
skriver derved.  Efter  at  Hvervningen  var  tilendebragt,  blev 
Kompagniet  indkvarteret  i  Engelholms  Omegn.  Ved  denne 
Hvervning  tilsatte  imidlertid  vor  brave  Svend  Povelsen 
sin  Fornme  og  sit  Hus  i  Halland.  Den  I7de  Juni 
havde  han  en  Træfning  med  Gustav  Otto  Stenbuck  ved 
Skottorp,  hvor  det  gik  Svend  Povelsen  saa  uheldig,  at  hans 
Kompagni  blev  aldeles  adsplittet  og  niaatte  trække  sig  til- 
bage; han  samlede  imidlertid  sine  Folk  igjen,  fik  Forstærk- 
ning og  drev  efter  en  heftig  Kamp  det  svenske  Korps 
tilbage*).  Den  6te  Oktober  s.  A.  fik  Niels  Rosenkrands, 
der,  som  oven  for  anført,  var  Major  over  Gøngerne  (Livkom- 
pagniet), Ordre,  at  han  skulde  begive  sig  til  Snedstrup 
Præstegaard  i  Skaane,  hvor  Kong  Frederik  den  Sdjes  Hoved- 
kvarter da  var,  med  de  Gønger,  han  havde  under  sin 
Kommando. 

Da  Freden  med  Sverige  blev  sluttet  den  26de  Februar 
1658,  ansaa  Svend  Povelsen  det  ikke  for  raadeligt  at  op- 
holde sig  i  Skaane,  da  denne  Provins  saa  vel  som  Halland 
og  Bleking  blev  afstaaet  til  Sverige,  hvorfor  han  og  hans 
Dragoner  ogsaa  kom  over  til  Sjælland.  I  Gehejmearkivet 
findes  et  Kongebrev  til  Kigens  Hovmester,  af  Dato  3dje 
Marts  1658,  hvori  befales,  at  Svend  Povelsens  Soldater 
skulle  aftakkes,  da  det  udplyndrede  Land  ikke  kan  holde 
Kompagniet  paa  Fode;  de  maatte  søge  Tjeneste  i  Danmark, 
som  de  bedst  kunde.  Kongebrevet  ender  med  at  forsikre 
Svend  Povelsen  om  Kongens  Naade  for  hans  udførte  Tjeneste 


*)  Den  svenske  Historieskriver  Pufendorff  nævner  ham  her  som 
Anfører  for  en  „Røverbande". 

under  Krigen,  og  at  han  ikke  skulde  blive  glemt,  naar  der 
tilbød  sig  nogen  Lejlighed  til  at  belønne  ham,  eller  naar 
han  maatte  ansøge  om  noget. 

I  Fæstningen  Nakskov  var  der  under  denne  Krig  ogsaa 
Gønger;  disse  kom  ved  Fæstningens  Overgivelse  i  svensk 
Fangenskab  og  raaa  formodentlig  være  blevne  stukne  ind  i 
svenske  Regimenter;  thi  man  erfarer  af  et  Brev  af  18de 
Marts  fra  Kongen  til  Niels  Roseukrands,  at  han  skulde 
antage  de  Gønger,  der  vare  blevne  tagne  til  Fange  i  Nak- 
skov af  de  svenske,  og  som  nu  igjen  løbe  over  til  de 
danske,  under  sit  Kompagni,  da  de  nemlig  atter  begjærede 
Tjeneste. 

Hvad  Svend  Povelsen  angaar,  fik  han  kort  Tid  efter, 
da  Svenskerne  brøde  Freden  og  pludselig  laudede  ved  Korsør 
(d.  22  Avg.),  følgende  kongelige  Løfte:  »at  han  ikke  alene, 
saa  snart  Gud  giver  bedre  Tilstand,  skal  blive  betalt  Resten 
af  hans  Fordring  hos  Kronen,  men  og  tilbørligen  vorde  re- 
compenseret  og  aflagt;  og  dersom  han  udi  Landets  Tjeneste 
bliver  skudt  og  omkommer,  da  vilde  Kongen  sørge  for  hans 
Hustru  og  Børn  deres  Livstid.« 

Laudet  behovede  nemlig  atter  Svend  Povelsen  og  haus 
Soldaters  Hjælp;  han  maa  derfor  have  ladet  dem  sammen- 
kalde igjen;  thi  27de  Avgust  udgik  kongelig  Ordre,  at 
Svend  Povelsens  Soldater  skulde  fordeles  mellem  Ulrik 
Christian  Gyldenløves,  Hans  Schacks  og  Frederik  Ahlefeldts 
Regimenter*). 

Følgen  af  Svenskernes  Fredsbrud  blev,  som  bekjendt, 
hovedsagelig  Kjøbenhavns  Belejring.  Ligesom  senere  i  1807 
ydede  den  Gang  Verner  Klaumans  Have  **)  med  sine  Træer 
og  Huse  udmærket  Dækning  for  de  svenske.    Det  besluttedes 


*)  Livkompagniet  Gønge  blev  1658  forenet  med  det  norske  til  ét 
Regiment  under  Navn  af  Garden   til  Fods.     Regimentschefen 
var  nævnte  Frederik  Ahlefeldt,  og  den  tidligere  Major,  Niels 
Rosenkrands,  blev  Oberstløjtnant  ved  Regimentet. 
**)   Nu  Klaesens  Have. 

derfor  at  rydde  Haven  ved  at  fælde  Træerne  og  afbrænde 
Husene,  hvilket  ingenlunde  var  noget  let  Arbejde;  desuagtet 
paatoge  Gongerne  sig  dette,  og  den  4de  September  1658 
udførte  de  deres  Hverv,  heftig  beskudte  af  Fjenden.  En 
samtidig  Præst,  Wallensbeck,  skriver  i  den  Anledning  i  sin 
Dagbog: 

Klaumans  Urtegaard  opbrænder 
Af  den  Ild  i  Gøngens  Hænder. 

Hvad  Svend  Povelsen  angaar,  var  han  ikke  i  Kjoben- 
havn  under  Belejringen;  han  er  temmelig  sikkert  kommen 
ind  under  et  af  de  oven  for  nævnte  Kegimenter  (rimeligvis 
Frederik  Ahlefeldts);  thi  16de  Marts  1659  blev  der  tillagt 
ham  »Tractement«  lige  med  andre  reformerede  Kaptejner 
til  Fods.  Han  har  da  sikkert  igjen  faaet  et  Kompagni 
Gønger  at  virke  med  paa  egen  Haand;  thi  han  kom  til  at 
føre  en  virkningsfuld  Snaphanekrig  i  Sydsjælland,  navnlig  i 
Præstøs  Omegn.  I  Jungshoveds  tætte,  næsten  uigjennem- 
trængelige  Skove  drev  han  sit  Spil,  fornemmelig  ved  at 
overfalde  større  eller  mindre  Troppedelinger,  udsendte  af 
Svenskerne  til  at  brandskatte  Egnen.  Intet  Sted  paa  Sjælland, 
naar  undtages  Kjøbenhavn,  led  saa  meget  som  Præstøs  Omegn, 
fornemmelig  ved  Svenskernes  Plyndringer  og  Grusomheder 
mod  Befolkningen.  Her  har  Sagnet  tillagt  Svend  Povelsen 
og  Gøngerne  mange  Bedrifter,  hvilke  man  imidlertid  skal 
være  varsom  med  at  tro  paa.  Sagnet  har  saaledes  gjort 
»Kaptejn<<  Svend  Povelsen  til  Fæstebonde  i  Snesere.  Et 
Par  af  disse  Sagn,  de  mest  sandsynlige,  anføres  dog  her. 

Den  paa  Jungshoved-Slot  indkvarterede  svenske  Oberst 
blev  til  sidst  saa  forbitret  over  Svend  Povelsens  Puds  og 
Overfald,  at  han,  for  at  opmuntre  sine  Folk  til  at  vise  mere 
Ivrighed,  udsatte  en  Belønning  for  den,  som  bragte  ham 
den  dristige  Svend  Povelsen  enten  død  eller  levende.  En 
Aften,  som  denne  Oberst  stod  ved  et  aabent  Slotsvindue, 
traf  imidlertid    en    velrettet   Kugle   hans  Hoved,    og    man 

børte  lidt  efter  Skuddet  noget  plaske  i  Graven,  hvilket  jo 
kunde  være  Geværet,  som  den  dristige  Skytte  søgte  at  bort- 
fjærne.  De  svenske  Soldater  stimlede  sammen  i  Gaarden 
og  traf  der  en  Mand  i  svensk  Mundering;  ban  foregav,  at 
han  netop  var  ankommen  som  Ordonnans,  og  at  ban  bavde 
set  en  bevæbnet  lobe  over  ad  Oremandsgaard  til;  Ordon- 
nansen  tilbød  at  være  deres  Vejviser,  bvorofter  ban  ledede 
dem  ind  i  Oremandsgaard-Skove;  men  her  viste  ban  sig 
snart  i  sin  sande  Skikkelse,  nemlig  som  Svend  Povelsen; 
hans  Gonger  kom  til,  og  efter  faa  Øjeblikkes  Forlob  var 
den  udsendte  svenske  Trop  tilintetgjort. 

En  anden  Gang  skal  han  have  forklædt  sig  som  gammel 
Kone  og  derefter  være  gaaet  til  det  svenske  Kvarter,  til- 
bydende at  ville  vise  Stedet,  hvor  Svend  Povelsen  laa  skjult. 
En  Trop  Eyttere  udsendtes  med  den  gamle  Kone  som  Vej- 
viser, hun  ledede  dem  til  Snesere,  hvor  der  er  en  stor  og 
meget  dyb  Sø,  som  netop  var  tilfrossen.  I  en  Skov  nær  ved 
listede  Svend  Povelsen  sig  imidlertid  bort  fra  Rytterne, 
aftog  sin  Kvindedragt,  besteg  sin  »lille  graa  Hest«  og  red 
derpaa  hen  mod  Svenskerne,  raabende:  »her  er  Svend  Po- 
velsen!« Dér,  hvor  han  vidste,  at  Isen  var  i  Stand  til  at 
bære,  styrede  han  sin  Hest,  Rytterne  satte  efter  ham,  men 
Isen  var  ikke  stærk  nok  til  at  bære  en  saadan  Vægt, 
der  lød  et  klagende  Suk  fra  den  bristende  Is,  —  og  alle 
Rytterne,  med  Undtagelse  af  Svend,  fandt  deres  Død  i  Søen. 

Da  dette  Sagn  fortælles  paa  flere  forskjellige  Maader, 
turde  der  dog  maaske  ligge  en  virkelig  Handling  af  Svend 
til  Grund.  Imidlertid,  Svend  Povelsen  maa  have  udmærket 
sig,  og  Kong  Frederik  glemte  ikke  at  belonne  ham.  Efter 
at  Freden  for  anden  Gang  var  sluttet,  fik  han  (1661) 
Lundbygaard,  beliggende  i  Vordingborg  Amt,  kvit  og  frit 
paa  Livstid*).  Denne  Gaard,  som  var  paa  20  Tdr.  Hart- 
korn, havde  siden  1651  været  udlagt  til  Officersgaard;  men 


*)  Uden  Skatter  og  Afgifter. 

under  Krigen  var  den  bleven  aldeles  odelagt;  Svend  Povelsen 
paastod  ogsaa,  at  dens  Istandsættelse  bragte  bam  i  Fattigdom. 
Da  desnagtet  to  Møller  og  tre  Gadebuse,  som  ogsaa  vare 
ham  tillagte,  senere  igjen  bleve  ham  fratagne,  sogte  ban  i 
Begyndelsen  af  1666  om  at  faa  sig  Lundbygaard  og  en 
Bondegaard  udlagte  til  Ejendom  for  det  Beløb,  ban  havde 
til  gode  hos  Kronen,  hvorefter  Kongen  ogsaa  befalede  Kente- 
kammeret at  gjore  Afregning  med  ham  og  udlægge  ham 
det  Gods,  ban  begjærede.  I  Henhold  til  denne  Befaling  fik 
Svend  Povelsen  den  7de  Maj  s.  A.  Afregning  paa  1303  Rbd. 
56  Sk.  og  derfor  den  12te  s.  M.  Skjøde  paa  Lundbygaard 
og  en  Bondegaard  i  Snesere. 

Frederik  den  tredje  havde  end  videre  ved  en  saakaldet 
»Kongelig  Benaadning  for  dem,  som  holder  sig  mandeligen«, 
lovet,  at  alle  de  »vornede  Sønner,  som  nu  ere  her  i  Staden 
og  sig  vel  og  tro  forholder,  skal  være  løsgivne  fra  deres 
Fodested,  for  deres  Arvinger  og  Efterkommere.«  Da  Skaane 
og  de  øvrige  danske  Provinser  i  Sverige  ved  Freden  vare 
blevne  afstaaede,  kunde  der  altsaa  ikke  anvises  dem  frie 
Gaarde  og  Boel  i  deres  Hjemstavn,  hvorfor  der  i  Steden 
anvistes  dem  Ejendomme  i  Lyngeherred,  hvor  de  kom  til 
at  udfolde  samme  Virksombed  som  Kulsvierne.  Temmelig 
sikkert  maa  der  ved  samme  Tid  ogsaa  være  kommet  Gonger 
til  Bornholm;  thi  der  findes  endnu  den  Dag  i  Dag  i  Nyker 
Pastorat  sex  Vaaninger,  der  bære  Navnet  Gøngeherreds- 
Huse*). 

Svend  Povelsen  maa  vel  nu,  efter  at  Krigen  var  o})hørt, 
have  slaaet  sig  til  Ro  paa  sin  Gaard.  Imidlertid  er  der 
ikke  Spor  af,  at  han  har  gjort  sig  fremragende  eller  bekjendt 
som  fredelig  Mand.  Eller  har  han  maaske  gjort  Tjeneste 
ved  Livgarden  og  som  Følge  deraf  opholdt  sig  i  Kjobenhavn? 
Desto  værre   uaar  Lundby  Kirkebog  ikke  saa  langt  tilbage 


*)  I  Følge  Bulls  Kort  over  Bornholm  og  velvillig  Meddelelse  fra 
Hr.  Pastor  Chr.  Rasmussen  i  Nyker. 

i  Tiden,  at  man  deraf  kan  hoste  Efterretninger  om  lians 
fredelige  Sysler;  men  der  kom  atter  en  Tid,  hvor  Svend 
Povelsen  skulde  ombytte  sin  fredelige  Stilling  med  Krigerens. 

III. 

Under  den  saakaldte  skaanske  Fejde,  der  udbrød  1675, 
skulde  Skaane,  det  Landskab,  hvorefter  Fejden  fik  Navn, 
atter  '  hjemsøges  af  Krigens  Rædsler.  Svend  Povelsen  var 
ikke  sen,  men  stillede  sig  strax  i  Spidsen  for  Snaphanerne 
og  kom  derved  til  at  føre  en  virksom  Guerilla.  Navne  som 
Meerheim  og  Svaneveide  fordunklede,  om  ikke  for  andet  saa 
for  deres  Tyskheds  Skyld,  dog  Svend  Povelsens  »ringe« 
Navn,  og  man  erfarer  kun  noget  om  Svend  gjennem  de 
for  det  meste  forvanskede  og  usikre  Sagn.  Saaledes  for- 
tælles der,  at  han  med  sin  Trop  Snaphaner  skal  have  del- 
taget i  Erobringen  af  den  svenske  Konges  Krigskasse  og 
Feltsager.  Gøngerne  havde  nemlig  faaet  Nys  om,  at  en 
Pengetransport  var  undervejs  fra  Smaaland  til  den  svenske 
Konges  Hovedkvarter,  de  ilede  strax  med  at  sende  Under- 
retning til  de  danske,  som  derfor  udsendte  nogle  Dragoner, 
og  disse  stødte  den  24de  Juli  1676  sammen  med  den  svenske 
Trop  ved  Loshult  i  Øster-Gøngeherred.  I  en  Haandevending, 
fornemmelig  ved  Gøngernes  Hjælp,  blev  den  svenske  Be- 
dækning nedsablet  og  fordreven ;  Byttet  var  saa  stort,  at  der 
i  Følge  en  samtidigs  Beretning  udkrævedes  19  Vogne  for  at 
transportere  det  til  den  danske  Lejr.  Ved  Eftersynet  fandtes 
der  at  være  60,000  Rigsdaler  indpakkede  i  Fjerdinger,  14  Stan- 
darter, den  svenske  Konges  Sølvtaffel,  hans  Kappe  og  mange 
andre  Sager.  Som  man  kan  forstaa,  vakte  dette  Tab  stor 
Forbitrelse  hos  de  svenske,  og  største  Parten  af  de  Gønger, 
der  havde  medvirket  ved  denne  Affære,  saae  sig  nødsagen 
til  at  flygte  til  Skovene  for  at  undgaa  Svenskernes  Hævn. 

Svend  Povelsen  skal  senere  have  indtaget  det  ved 
Grænsen  af  Skaane  og  Halland  liggende  stærke  Slot  Rosjø- 

holm,  som  Snaphanerne  nu  i  lang  Tid  forsvarede  mo(J  de 
svenske,  men  til  sidst  dog  maatte  overgive.  Alle  Fangerne, 
hvorimellem  Svend  Povelsen  imidlertid  ikke  har  været,  bleve 
spiddede  paa  Stejler  langs  Laudevejene,  »andre  ligesindede 
til  Skræk  og  Advarsel«. 

Svend  Povelsen,  maaske  heftig  forfulgt  af  de  svenske, 
havde  sogt  sig  et  Skjulested  i  en  Skov  i  Smaaland.  Her 
blev  hans  Opholdssted  robet  for  en  svensk  Rytter,  Johan 
Hållfast  kaldet;  denne  opsogte  ham,  og  trods  de  Fortællinger, 
der  gik  om  Svend,  at  han  skulde  være  usaarlig,  fandt  han 
dog  her  sin  Død  for  den  svenske  Rytters  Kugle.  Karl  den 
ellevto  skattede  Svend  Povelsens  Dod  saa  hojt,  at  han  adlede 
Johan  Hållfast  med  Navnet  Ridderskantz. 

Paa  mange  forskjellige  Maader  sogte  den  svenske  Konge 
at  faa  Snaphanerne  og  i  Særdeleshed  Gongerne  paa  sit  Parti, 
uden  at  det  dog  vilde  lykkes.  Muligvis  for  at  forebygge 
sligt  lod  Christian  den  femte  ved  Grev  Ramel  alle  Snap- 
hanerne sammenkalde,  for  at  de  kunde  sværge  til  den 
danske  Fane  og  komme  til  at  tjene  i  ordnede  Afdelinger; 
men  Ramel  fik  til  Svar,  at,  saa  længe  de  ejede  en  liiods- 
draabe,  vilde  de  være  Kongen  af  Danmark  tro  og  hulde, 
men  forlangte  til  Gjengjæld  at  maatte  udgjere  selvstændige 
Tropper.  Dette  bevilgedes  dem  ogsaa,  hvorefter  der  for- 
anstaltedes Indsamlinger  i  Skaane    til  Anskaffelse  af  Faner. 

Da  Svenskerne  omsider  indsaa,  at  de  aldrig  kunde 
vente  andet  end  Fjendtligheder  af  Snaphanerne,  grebe  de 
Sagen  an  paa  en  mere  radikal  Maade.  Karl  den  ellevte 
beordrede  Johan  Gyllenstjerna,  »Grov  Johan«,  som  han 
kaldtes,  til  jat  foretage  sig,  hvad  han  syntes,  der  var  mest 
tjenligt  for  at  hemme  disse  vilde  Skarers  Overgreb,  og 
»Grov  Johan«  forstod  at  tage  sig  af  denne  Sag. 

Det  første,  han  foretog  sig,  var  at  tage  skriftlige 
Troskabsforsikringer  af  hvert  Sogn.  I  Gøngeherredernes 
Forsikring  maatte  Bønderne  forpligte  sig  til  aldrig  at  ville 
bruge   deres   Vaaben   til   nogen   svensk  Mands  Skade,    men 

derimod  med  disse  at  modarbejde  Snaphanerne  og  ikke  huse 
dem.  De  maatte  end  videre  iudgaa  paa  at  bode  iOOO  Rd. 
for  hver  svensk  Mand,  der  efter  Forsikringens  Udstedelse 
maatte  findes  dræbt  i  deres  Sogne,  og  hver  10de  Mand 
skulde  efter  Lodtrækning  »justificeres«  og  hænges,  hvis  et 
Drab  fandt  Sted.  Nægtede  saa  nogen  at  underskrive  en 
saadan  Troskabsforsikring,  blev  han  betragtet  og  behandlet 
som  Snaphane,  det  vil  sige:  paagjældende,  hans  Hustru, 
Børn  og  Ejendom  bleve  hjemsøgte  med  Ild  og  Brand.  Saa- 
danne  Troskabsforsikringer  bleve  optagne  i  alle  de  forhen- 
værende danske  Provinser  i  Sverige,  men  med  størst  Strænghed 
i  Gøngeherrederne,  som  vare  de  mest  oprørske. 

Disse  Troskabsforsikringer  nyttede  dog  ikke  meget,  vel 
nærmest  fordi  alle  Skove  og  Kløfter  og  Hulveje  i  Forvejen 
vrimlede  af  fredløse  Snaphaner.  For  disses  Vedkommende 
blev  derfor  fastsat  svære  Straffe;  en  af  de  mest  barbariske 
var  at  spidde  Snaphanen  paa  et  glodende  Jærn,  hvorpaa 
han  udstilledes  ved  Landevejen  for  at  afskrække  andre.  Ved 
Kristianopels  Overgivelse  tog  Gyllenstjerna  omtrent  200 
Snaphaner  til  Fange;  disse  bleve  kort  Tid  efter  alle  henrettede 
og  satte  paa  Stejler  og  Hjul,  og  paa  saadan  Maade  bleve 
alle  tilfangetagne  Snaphaner  behandlede;  ærlig  Soldaterdød 
tillod  Svensken  dem  ikke.  Fik  Svenskerne  Kundskab  om, 
at  der  var  Snaphaner  skjulte  i  Skove  eller  Kløfter,  og  de 
ikke  kunde  faa  disse  drevne  ud,  tændtes  der  Hd  paa  Skoven 
for  paa  denne  Maade  at  faa  Bugt  med  dem. 

Efter  at  Freden  mellem  Danmark  og  Sverige  1679  var 
sluttet,  ophørte  ingenlunde  Snaphaneforfølgelsen.  Den  30te 
Oktober  1679  skriver  Svenskeren  Lybecker,  at  der  nu  var 
blevet  taget  saa  mange  Snaphaner  til  Fange,  at  der  snart 
ikke  var  Rum  til  flere  i  Christianstad,  hvortil  de  bleve 
bragte.  Han  haabede,  at  de  i  Løbet  af  en  Maaned  skulde 
være  fuldstændig  udryddede;  men  han  tog  fejl;  endnu  længe 
efter  at  han  havde  udtalt  dette  Haab,  vrimlede  der  af  Snap- 
haner i  Skovene.     En   Del  havde   for  at  redde  Livet  taget 

Flugten  til  Sjælland  og  Boniliolm.  Af  disse  Flygtninge 
vendte  der  mange  tilbage  for  at  forstærke  de  tilbageværende; 
endog  i  Aaret  1684  frygter  Generalguvernøren  R.  von 
Ascherberg,  at  der  i  den  strænge  Vinter  skulde  vende  Snap- 
haner tilbage  fra  Danmark  over  Isen  og  forene  sig  med  de 
Snaphaner,  der  endnu  foruroligede  rejsende,  fornemmelig  ved 
Hallandsaas. 

Det  er  naturligvis  ikke  uden  Grund,  at  de  svenske 
Historieskrivere  ikke  omtale  Snaphanerne  paa  nogen  hæd- 
rende Maade.  Vi  have  saaledes  oven  for  erfaret,  at  Pufen- 
dorff  benævner  Svend  Povelsen  en  Koverhovding.  En  langt 
senere  Forfatter,  Afzelius,  har  lige  saa  lidt  noget  til  overs  for 
Snaphanerne;  han  karakteriserer  dem  som  Udskuddet  af 
den  skaanske  Befolkning  og  kalder  dem  en  Flok  Rovere, 
der  sloge  sig  sammen  for  ved  Plyndring  at  berige  sig. 
Heller  ikke  har  han  noget  til  overs  for  Svend  Povelsen,  hvem 
han  kalder  en  Stimandshovding.  Han  fortæller  bl.  a.,  at 
en  Del  Snaphaner  efter  at  have  erobret  den  svenske  Konges 
Teltsagpr  og  Krigskasse  saae  sig  nodsagede  til  at  flygte 
»over  til  sin  kjære  Konge  i  Danmark;«  men  her  vilde  han 
ikke  kjendes  ved  Snaphanerne*;.  I  det  han  slutter  Afsnittet 
om  Snaphanerne,  kan  han  dog  ikke  frakjende  dem,  at  de  vare 
»lige  saa  tapre  som  ulykkelige  Fribyttere,  dem  den  danske 
Konge  besoldede  og  med  fagre  Lofter  forførte  fra  deres 
Pligt  mod  Konge  og  Fædreland«.  Det  er  forunderligt,  at 
en  svensk  Forfatter  ikke  kan  fatte  og  forstaa,  at  Kjærlig- 
heden til  det  Fædreland,  hvormed  de  havde  været  forenede 
i  A århundreder,  umulig  kunde  bortdunste  i  Tidsrummet  fra 
1660—1675. 

Ganske   vist   fandtes  der   vel   ogsaa  imellem   de  Snap- 


*)  En  samtidig  Forfatter,  Paulli,  fortæller  ved  Meddelelsen  om 
Krigskassens  Erobring,  at  de  Gønger,  der  havde  deltaget  i 
Træfningen,  bleve  rigelig  belønnede;  det  er  derfor  ikke  tro- 
værdigt, at  Christian  den  femte  skulde  have  affærdiget  Snap- 
hanerne saaledes,  som  Afzelius  beretter. 

haner,  der  kæmpede  for  den  danske  Sag,  mange  Forbrydere, 
der  for  Mord  og  anden  Udaad  maatte  opholde  sig  i  Skovene 
for  at  undgaa  Lovens  straffende  Haand.  Saadanne  For- 
brydere sluttede  sig  hellere  end  gjærne  til  de  egentlige 
Snaphaner  fra  Gøngeherrederne,  der  kun  kæmpede  for  For- 
bindelsen med  Danmark,  og  de  Voldsgjerninger,  der  bleve 
begaaede  i  denne  Krig,  uanset  om  de  ramte  Ven  eller 
Fjende,  maa  skrives  paa  saadanne  Forbryderes  Konto,  og 
ikke  tilregnes  den  Skare  trofaste  Skaauinger,  der  sukkede 
efter  Forbindelsen  med  deres  gamle  Fædreland. 

Charles  Sorenseu. 


Alexei  Petrowitscb. 

(Slutning.) 


III. 

Allerede  i  Aaret  1707  tænkte  man  paa  at  faa  Prinsen 
gift  med  en  udenlandsk  Prinsesse;  man  folte  sig  forelobig 
for,  hvor  vidt  Kejser  Josef  den  1ste  skulde  være  villig  til 
at  betro  ham  sin  Datter;  en  saadan  Forbindelse  vilde  jo 
have  medført  store  politiske  Fordele,  men  her  svarede  man 
undvigende,  Saa  blev  der  foreslaaet  en  Prinsesse  af  det 
Wolfenbtittelske  Hus,  der  den  Gang  nød  megen  Anseelse  i 
Tyskland,  og  for  at  Planen  lettere  skulde  lykkes,  antog 
man,  at  det  vilde  være  hensigtsmæssigt  at  sende  Prinsen 
til  Ridderakademiet  i  Wolfenbiittel,  for  at  han  her  i  Lobet 
af  et  Par  Aar  kunde  fuldende  sine  Studier. 

Hertugen  af  Wolfenbiittel  gik  ind  paa  Forslaget;  men 
Prinsessens  Moder  satte  sig  bestemt  derimod,  og  For- 
handlingerne trak  derfor  i  Langdrag;  man  ymtede  nu  ogsaa 
om,  at  Peters  Magtstilling  ikke  var  sikret,  hverken  inden 
hans  Rige  eller  udad;  men  da  Peter  havde  vundet  det  af- 
gjorende  Slag  ved  Pultava,  og  Ruslands  Plads  som  Stormagt 
saaledes  var  sikret,  begyndte  Underhandlingerne  paa  ny.  Den 
femtenaarige  Prinsesse,  der  om  Sommeren  i  Aaret  1709 
havde  skrevet,  at  hun  haabede,  at  Planen  vilde  gaa  over  Styr, 
afgav  ikke  længe  efter  Erklæring  om,  at  hun  vilde  rette 
sig  efter  Forældrenes  Ønske  med  Hensyn  til  dette  Ægteskab. 

Historisk  Arkiv.     1880.     U.  18 


270  Alexei  Petrowitsch. 

Peter,  med  hvem  Underhandlingerne  førtes  i  Lebet  af  Vin- 
teren 1709 — 1710,  skal  have  ytret,  at  han  meget  gjærne 
vilde  opnaa  Forbindelsen,  men  dog  ikke  vilde  node  sin  Søn; 
først  naar  denne  havde  truifet  Prinsessen  og  erklæret,  at 
hun  behagede  ham,  vilde  han  lade  Ægteskabskontrakten 
blive  affattet.  Det  syntes  saaledes,  som  om  alt  var  af- 
hængigt af  de  unges  gjensidige  Tilbøjelighed. 

Høsten  1709  blev  det  da  bestemt,  at  Alexei  skulde  be- 
give sig  til  Dresden  for  at  fuldende  sine  Studier;  med  to 
unge  russiske  Fyrstesønner,  der  vare  udsete  til  hans  Led- 
sagere, skulde  han  bo  inkognito  i  Sachsens  Hovedstad. 

I  den  lille  By  Schlackenwerth,  ikke  langt  fra  Karlsbad, 
opholdt  Prinsessen  sig  hos  sin  Slægtning,  Dronningen  af 
Polen;  her  saae  han  hende  for  første  Gang,  uden  at  man 
har  nogen  Beskrivelse  over  denne  Sammenkomst.  Imidlertid 
blev  der  paastaaet,  at  den  var  tilfredsstillende  for  begge 
Parter,  Alexei  skrev  til  sin  Skriftefader,  at  han  vidste,  at 
Faderen  ikke  vilde  lade  ham  ægte  en  russisk  Kvinde;  derfor 
havde  han  paa  Foranledning  meddelt  ham,  at  han,  siden 
det  var  hans  Vilje,  at  han  skulde  ægte  en  Udlænding,  vilde 
ægte  denne  Prinsesse,  som  han  havde  set,  som  behagede 
ham  vel,  og  som  var  et  godt  Menneske,  saa  at  han  ikke 
kunde  finde  en  bedre.  Sin  Skriftefader  opfordrer  han  nu 
til  at  bede  om,  at  Gud  maatte  fremme  denne  Sag,  hvis 
den  var  efter  hans  Kaad,  hvis  ikke,  forhindre  den;  paa  ham 
vilde  han  haabe. 

I  Alexeis  Omgangskreds  herskede  der  imidlertid  Uvilje 
mod  denne  Forbindelse;  man  søgte  ved  religiøse  Betænkelig- 
heder at  afholde  ham  fra  at  indtræde  i  dette  Ægteskab; 
man  ymtede  ogsaa  om,  at  Udlændingerne  kunde  komme  til 
at  tilrive  sig  Herredømmet  i  Rusland.  Alexei  selv  viste 
som  Følge  heraf  en  paafaldende  Ligegyldighed  lige  over  for 
alle  unge  Damer;  det  saae  ud  til,  at  der  ikke  skulde  blive 
noget  af  Forbindelsen ;  men  Sygen  blev  dog  fremmet,  uagtet 
han  selv  kun  spillede  en  passiv  Rolle;  han  var  en  Legebold 

for  andres  Interesser;  man  traf  Bestemmelser  angaaende 
dette  for  ham  saa  hojst  vigtige  Anliggende,  uden  at  der  er 
Tale  om  hans  Ønsker  og  Tilbojeligheder. 

I  September  1710  foretog  Alexei  en  Rejse  til  Torgau 
for  der  at  se  Prinsesse  Charlotte;  heraf  kan  man  slutte,  at 
han  dog  ikke  egentlig  havde  noget  imod  hende.  Prinsessen 
skrev  om  denne  Sammenkomst,  at  Prinsen  havde  set  tilfreds 
ud  og  været  i  godt  Humør;  kort  Tid  efter  indfandt  han  sig 
igjen  for  formelig  at  anholde  om  Prinsessens  Haand,  og  i 
Maj  1711  blev  Ægteskabskontrakten  aifattet.  Allerede  den 
14de  Oktober  fejredes  derpaa  Brylluppet,  og  Peter  den  store 
havde  selv  indfundet  sig  i  Torgau  i  den  Anledning. 

Hvedebrodsdagene  vare  snart  talte.  Kejseren  synes  at 
have  fattet  den  Beslutning  nu  mere  end  fer  at  drage  sin 
Søn  ind  i  Forretningslivet.  Saaledes  fik  da  Alexei  Op- 
fordring til  med  sin  Gemalinde  at  drage  til  Thorn,  for  at 
han  her  kunde  sørge  for  Forplejning  til  en  russisk  Hær, 
der  var  bestemt  for  Pommern.  Alexei  rejste  forud  for  sin 
Gemalinde  til  Thorn,  medens  Charlotte  blev  hos  sine  For- 
ældre til  December. 

Denne  lange  Skilsmisse  mellem  de  nygifte  gav  An- 
ledning til  mange  Slags  Snak.  I  Wien  sagdes  der,  at 
Ægteskabet  vist  nok  var  kommet  i  Stand,  men  til  højeste 
Utilfredshed  for  begge  Parter;  men  i  den  nærmest  følgende 
Tid  skrev  Kronprinsessen:  »Kronprinsen  overøser  mig 
med  Beviser  paa  sit  Venskab;  hvert  Øjeblik  giver  han  mig 
nye  og  atter  nye  Tegn  paa  sin  Kjærlighed,  saa  jeg  har  fuld 
Ret  til  at  fole  mig  overordentlig  lykkelig,  om  endskjont  det 
Sted,  jeg  nu  bebor,  (Thorn),  er  alt  andet  end  behageligt.« 

Om  Vaaren  begav  Prinsen  sig  til  Krigsskuepladsen  i 
Pommern,  og  Prinsessen  flyttede  til  Elbing;  hun  befandt  sig 
i  en  vanskelig  Stilling,  man  bragte  hende  i  ondt  Rygte  og 
beskyldte  hende  for  Tilbøjelighed  til  en  Hof  kavaler  PøUnitz. 
Hun  skriver:  »Hvor  ulykkelig  jeg  er!  Og  dog  véd  Gud, 
at  jeg  er  uskyldig,  og  at  jeg  inderlig  elsker  min  Gemal . . . 

Intet  gjør  mig  saa  urolig  som  hans  lange  Fraværelse.«  Alexei, 
for  hvem  hun  ogsaa  havde  beklaget  sig,  bad  hende  ikke  at 
tage  sig  dette  nær.  Hele  Verden  kunde  bagvaske  hende, 
saa  vilde  han  dog  aldrig  tro,  hvad  der  kunde  kaste  en  Sk3'gge 
over  hende,  fordi  han  kj  endte  hende  for  godt  dertil.  Han 
vidste,  at  alle  disse  Løgne  vare  en  djævelsk  Opfindelse  for 
at  skille  hende  fra  ham;  men  med  Guds  Hjælp  skulde  det 
ikke  lykkes  nogen;  han  forsikrede  hende,  at  han  elskede 
hende  mere  end  nogen  Sinde. 

Det  gode  Forhold  mellem  Ægtefællerne  varede  saaledes 
endnu,  skjondt  Prinsessen  jo  allerede  havde  haft  morke 
Timer;  medens  de  vare  sammen  i  Thorn,  havde  Alexei  stun- 
dom tilbragt  Nætterne  uden  for  Huset.  Drikkelagene,  som 
han  deltog  i,  varede  ofte  til  Kl.  3 — 4  om  Morgenen. 

Saa  tik  Kronprinsessen  af  Peter  Paalæg  om  at  rejse  til 
St.  Petersborg;  hun  havde  en  meget  ugunstig  Mening  om 
Rusland  og  Russerne  og  vilde  nødig  drage  der  hen,  men 
skriver  dog,  at  der  ikke  var  noget  saa  afskrækkende  Sted  i 
Verden,  at  hun  ikke  skulde  begive  sig  der  hen,  naar  hun 
havde  sin  Mand  med;  men  dersom  hun  ikke  elskede  ham 
saa  højt,  maatte  hun  gyse  ved  Tanken  om  at  rejse  videre. 
Saaledes  skriver  hun  i  Oktober  1712;  men  allerede  faa  Uger 
efter  folte  hun  sig  meget  ulykkelig.  I  et  Brev  til  sin  Fader 
af  26de  November  s.  A.  hedder  det  bl.  a. :  »Min  Stilling 
er  langt  skrækkeligere  og  sørgeligere,  end  De  kan  forestille 
Dem;  jeg  er  gift  med  en  Mand,  som  aldrig  har  elsket  mig, 
og  som  nu  synes  mindre  om  mig  end  nogen  Sinde,  desuagtet 
er  jeg  ham  hengiven,  fordi  det  er  min  Pligt.«  Dernæst 
skildrer  hun,  hvorledes  Katarina,  Peters  nylig  til  Kejserinde 
0})hojede  Elskerinde,  hadede  hende  og  søgte  at  gjøre  hende 
Skade,  hvorledes  i  alle  Russeres  Øine  Lutheranerne  vare 
Djævle  0.  lign.  I  denne  fortvivlede  Stemning  foretog  Kron- 
prinsessen, uden  at  indhente  Samtykke  dertil,  et  Besog  hos 
sine  Slægtninge,  saaledes  at  Alexei  ikke  traf  hende  iElbing, 
da   han  var  paa  Tilbagevejen  til  Ruslaud,    og   da  han  kort 

efter  maatte  drage  til  Finland,  havde  det  unge  Ægtepar 
været  et  helt  Aar  adskilt,  da  de  i  Avgust  1713  saae  hin- 
anden igjen  i  St.  Petersborg. 

Gjensynet  var  kjærligt ;  Charlotte  skrev,  at  Prinsen  elskede 
hende  lidenskabelig,  og  at  hun  havde  ham  overmaade  kjær; 
men  Forholdet  blev  snart  koldere;  Charlottes  legemlige  Til- 
stand forhojede  hendes  Pirrelighed  og  krævede  Hensynsfuld- 
hed; men  Alexei  var  ikke  hensynsfuld,  han  bekymrede  sig 
ikke  om  de  mange  Ubehageligheder,  hvorunder  hun  led,  især 
fra  Katarinas  og  Peters  Soster  Nathalies  Side,  og  vilde 
slet  ikke  antage  sig  hendes  Sag.  Forholdet  forværredes 
derhos  yderligere  ved  Alexeis  Tilbojelighed  til  Drukkenskab, 
som  især  synes  at  have  udviklet  sig,  medens  han  laa  i  Lejr 
i  Pommern. 

Et  Bevis  paa,  hvor  spændt  Forholdet  nu  var  blevet,  er 
folgeude:  Da  Alexei  var  sygelig,  og  man  mente,  at  han 
havde  Tæring,  bestemte  han  sig  paa  Lægernes  Raad  til  at 
rejse  til  Karlsbad;  men  lige  til  det  sidste  Øjeblik  anede 
Charlotte  intet  om  hans  forestaaende  Rejse.  Da  Vognen 
holdt  for  Døren,  meddelte  han  hende  sin  Hensigt,  i  det  han 
sagde:  »Adieu!  Jeg  gaar  til  Karlsbad«.  Han  var  borte 
i  6  Maaneder;  men  ikke  en  eneste  Gang  skrev  han  til  sin 
Gemalinde. 

Den  12te  Juli  1714  fødte  Kronprinsessen  en  Datter; 
men  Alexei  var  endnu  ikke  vendt  tilbage  i  November;  Char- 
lotte vidste  ikke,  hvor  han  opholdt  sig,  om  han  levede  eller 
var  død.      I    de   sidste  Dage  af  December   vendte  han  dog 


& 


tilbage  til  St.  Petersborg  og  var  endnu  i  de  første 
Dage  ret  hjærtelig  mod  sin  Gemalinde;  men  snart  blev  For- 
holdet fuldstændig  slet.  Han  tog  en  finsk  Pige,  AflVosinja, 
i  Huset  og  skilte  sig  ikke  fra  hende  indtil  sin  Dod.  Ægte- 
fællerne saae  hinanden  næppe  én  Gang  hver  Uge;  Vaanings- 
huset  lod  han  saaledes  forfalde,  at  det  regnede  ind  i  hans 
Gemalindes  Soveværelse,  og  han  bebrejdede  hende,  at  hun 
havde   klaget    for  Kejseren    derover.      Ogsaa   med  Alexeis 

Drukkenskab  blev  det  værre,  saa  hans  Helbred  begyndte  at 
rystes.  Imidlertid  havde  han  dog  ogsaa  lysere  Øjeblikke,  i 
hvilke  han  bl.  a,,  til  Prinsessens  Henrykkelse,  kunde  be- 
skæftige sig  med  sin  lille  Datter. 

Den  12te  Oktober  1715  fedte  Charlotte  en  Søn,  den 
senere  Peter  den  2den;  strax  derpaa  blev  hun  alvorlig  syg, 
og  ikke  længe  efter  var  hun  døende.  Den  sidste  Dag  veg 
Alexei  ikke  fra  hendes  Seng;  han  var  saa  rystet,  at  han  tre 
Gange  faldt  i  Afmagt.  Ved  Midnatstider,  mellem  den  21de 
og  22de  Oktober,  hensov  hun. 

I  fire  Aar  havde  dette  Ægteskabet  varet,  og  kun  Halv- 
parten af  denne  Tid  havde  Ægtefællerne  tilbragt  sammen; 
en  opdragende,  dannende  Indflydelse  havde  Prinsessen  ikke 
formaaet  at  øve  paa  sin  Gemal.  Vanskelig  havde  hun  vel 
og,  om  hun  var  bleven  i  Li*e,  kunnet  hindre  den  Kamp, 
som  længe  var  modnet,  men  nu  kom  til  Udbrud. 


IV. 

Mellem  Peter  og  Alexei  gabede  der  allerede  længe  en 
dyb  Kløft;  de  repræsenterede  to  forskjellige  Verdener,  der 
var  en  uforsonlig  Modsætning  mellem  dem. 

Alexei  havde  Ulyst  til  praktisk  Virksomhed,  til  hint 
anstrængende  Arbejde  i  Krig  som  i  Fred,  til  hvilket  Peter 
utrættet  hengav  sig;  han  foretrak  at  være  i  Ro  hjemme,  at 
læse  og  beskæftige  sig  med  abstrakte  Spørgsmaal.  Han 
gjør  snarere  Indtrykket  af  en  theologisk  Seminarist  end  af 
en  Mand,  der  skulde  blive  Militær  og  Statsmand.  Efter 
hele  sin  Natur  var  han  mere  skabt  for  en  Privatmands 
Stilling;  han  havde  Sans  for  at  forvalte  sine  Godser,  medens 
Peter  altid  var  paa  Rejser,  havde  det  almindelige  for  Øje  og 
utrættelig  virkede  paa  den  store  Verdensskueplads. 

Denne  Modsætning  mellem  dem  kunde  ikke  und- 
gaa  Kejserens  Opmærksomhed;  han  maatte  sige  sig 
selv,  at   hvis    han  pludselig   døde,   og   Alexei  kom  til  Re- 


Alexei  Petrowitsch.  275 

geringen,  vilde  alt  Fremskridtsarbejde  standse.  Med  vældig 
Haand  havde  han  forsøgt  at  drive  sit  Folk  frem,  det  stod 
i  Fare  for  ved  et  Tronskifte  at  skulle  gaa  tilbage,  han  saae 
med  Smerte,  at  Alexei  søgte  at  unddrage  sig  Statstjenesten, 
ikke  havde  Sans  for  Politikens  almindelige  Sporgsmaal, 
ingen  Interesse  for  Peters  Fremskridt.  Endnu  svntes  imid- 
lertid  Forholdet  mellem  Alexei  og  Peter  ikke  i  det  ydre  at 
have  været  udelukkende  fjendtligt;  indtil  Kronprinsessens 
Ded  blev  den  ydre  Fred  bevaret. 

At  en  Konflikt  var  uundgaaelig,  erkjendte  man  imidler- 
tid fra  forskjellige  Sider.  Blandt  Prinsens  Venner  anede 
man  saaledes,  at  der  truede  ham  en  Fare.  Alexei  befandt 
sig  nemlig  endnu  i  en  Kreds  af  Mænd,  som  satte  sine  For- 
haabninger  til  ham,  hadede  Peter  og  længtes  efter,  at  hans 
Kegering  skulde  ophøre,  om  der  end  ikke  var  lagt  Plan  til 
nogen  Sammensværgelse.  Forholdet  mellem  Alexei  og  Jakov 
Ignatjev  var  imidlertid  blevet  et  andet  ved  Prinsens  Ophold 
i  Udlandet;  hans  nærmeste  Ven  og  Kaadgiver  var  efter 
Hjemkomsten  x\lexander  Kikin.  Da  Prinsen  i  1714  reiste 
til  Karlsbad,  raadede  Kikin  ham  til  ikke  at  vende  tilbage  til 
Rusland,  men  at  rejse  til  Holland  og  Italien  og  at  blive 
borte  2 — 3  Aar,  hvortil  han  da  skulde  erhverve  Kejserens 
Samtykke;  han  mente,  at  det  kunde  blive  slemt  for  ham 
at  komme  tilbage.  Alexei  ventede  heller  ikke  noget  godt. 
Til  sit  Kejsefølge  ytrede  han,  at  man  nok  vilde  putte  ham 
i  et  Kloster  og  siden  lade  ham  blive  Krigsfange  et  eller 
andet  Sted;  men  han  kom  dog  tilbage.  Ved  hans  Hustrus 
Død  brød  Konflikten  løs.  Paa  Kronprinsessens  Begravelses- 
dag, da  de  sorgende  efter  Landets  Skik  vare  samlede  i  Prin- 
sens Hus,  overgav  Peter  sin  Son  en  Skrivelse,  som  var  da- 
teret den  Ilte  Oktober,  Begravelsesdagen  var  den  27de 
Oktober  1715. 

I  denne  Skrivelse  udtalte  Peter  sig  om,  hvorledes 
Svenskekrigen  nu  havde  taget  den  Vending,  at  Svenskerne 
skjalv  for  Russerne;  men  med  Bedrøvelse  maatte  han  tænke 

paa  sine  Efterfølgere;  Alexei  ansaa  han  uskikket  til  som 
hans  Efterfølger  at  fore  Eegeriugen ;  han  manglede  vist  nok 
ikke  Evner,  |men  af  Militærsager  vilde  han  intet  vide,  og 
det  var  dog  ved  dem,  at  Rusland  havde  vundet  Hojagtelse 
dér,  hvor  man  for  intet  vilde  vide  af  det.  Peter  vilde 
vistnok  ikke,  at  han  skulde  fore  Krig  uden  tilborlig  Aar- 
sag;  men  han  ventede  dog,  at  han  vilde  indse  Militær- 
væsenets Nødvendighed,  thi  foruden  Orden  i  Staten  var 
Sikkerheden  udad  en  for  Styrelsen  nodvendig  Sag.  »Du 
har  slet  ingen  Lyst  til  at  lære  noget,  du  véd  intet  om 
militære  Ting;  men  forstaar  du  intet  deraf,  hvorledes  kan 
Du  da  lede  disse  Sager  og  føre  dem  ud  til  et  godt  Resultat 
og  straffe  de  træge  og  forsømmelige,  naar  du  selv  intet 
kan  bedømme  ?«  Hvis  han  vilde  undskylde  sig  med  svag 
Helbred,  var  det  ingen  Grund.  Det  var  ikke  legemlige 
Anstrængelser,  han  krævede,  men  kun  Lyst  til  Sagen.  »Jeg 
maa  sige  tn  mig  selv:  jeg  er  et  Menneske;  jeg  kan  dø; 
hvem  efterlader  jeg  da  det,  som  jeg  med  Guds  Hjælp  har 
plantet  og  fremmet?  Til  den,  som  maa  lignes  med  den  lade 
Tjener  i  Evangeliet,  der  grov  sit  Pund  ned.  Og  naar  jeg 
endnu  derhos  betænker,  hvilken  ond  og  egensindig  Karakter 
du  har!  Hvor  meget  jeg  end  har  skjældt  paa  dig  derfor 
og  ikke  blot  skjældt,  men  ogsaa  slaaet  dig,  hvor  mange  Aar 
jeg  ogsaa  har  ladet  være  at  tale  med  dig,  saa  har  intet 
hjulpet,  intet  frugtet;  alt  har  været  forgjæves.« 

»I  det  jeg  med  Kummer  overvejer  alt  dette  og  indser, 
at  jeg  paa  ingen  Maade  kan  lede  dig  til  det  gode,  har  jeg 
anset  det  for  passende  at  skrive  dette  sidste  Testamente  til 
dig  og  saa  endnu  nogen  Tid  afvente,  om  du  ikke  oprigtig 
forandrer  dig;  men  hvis  ikke,  saa  vid,  at  jeg  berøver  dig 
din  Tronfølgeret  og  kaster  dig  fra  mig  som  et  vissent  Lem. 
Byg  ikke  paa,  at  du  er  min  eneste  Son,  og  at  jeg  kun 
skriver  dette  som  et  Skræmsel.  Ved  Gud,  jeg  skal  holde 
det.  Har  jeg  dog  ikke  sparet  og  sparer  jeg  ikke  mit  Liv 
for  Fædrelandet  og  mine  Undersaatter,  hvorledes  skulde  jeg 

spare    dig    udygtige?     Bedre    en    fremmed   dygtig    end    en 
egen  ubrugbar.« 

Det  er  værd  at  lægge  Mærke  til  de  Midler,  Kejseren 
havde  anvendt  ved  Opdragelsen  af  sin  Tronarving;  han  havde 
behandlet  ham  raat  og  ubønhørlig  strængt,  hyppig  skjældt 
paa  ham  og  slaaet  ham,  til  sidst  straftet  ham  med  isnende 
Kulde,  aarevis  ikke  talt  med  ham.  Mon  det  var  Midler  til 
at  bringe  Alexei  paa  andre  Veje? 

Den  27de  Oktober  overgav  Peter  sin  Son  denne  Skri- 
velse. Den  folgende  Dag  fødte  hans  Gemalinde  ham  en 
Søn,  Peter. 

Alexei  henvendte  sig  til  flere  Personer  om  Raad;  tre 
Dage  efter,  at  han  havde  modtaget  Skrivelsen,  svarede  han : 
Hvis  det  var  Faderens  Vilje  at  uuddrage  ham  Tronfølgen, 
bad  han  selv  derom,  da  han  holdt  sig  for  udygtig  til  at 
regere;  dertil  var  et  saa  »raaddent«  Menneske,  som  han, 
ikke  tjenligt;  han  havde  jo  ogsaa  nu,  Gud  ske  Lov,  faaet 
en  Broder;  denne  ønskede  han  Sundhed  og  et  langt  Liv; 
han  selv,  Alexei,  gjorde  ingen  Slags  Fordringer  og  vilde 
aldrig  gjore  nogen  som  helst  Fordring,  hvortil  han  paa- 
kaldte Gud  som  Vidne.  Til  sidst  anbefalede  han  sine  Børn 
til  Kejserens  Naade  og  bad  om  selv  at  blive  forsørget  til 
sit  Livs  Ende. 

En  Maaned  gik  hen,  uden  at  Peter  havde  svaret  noget. 
Da  blev  han  haardt  syg;  først  ved  Juletider  var  han  bleven 
saa  rask,  at  han  kunde  gaa  til  Kirke.  Den  19de  Januar 
fik  Alexei  en  anden,  mere  truende  Skrivelse  fra  Kejseren; 
han  kunde  ikke  tro  paa  hans  Ed;  det  var  vitterligt  for  alle, 
at  han  afskyede  alle  hans  Foretagender,  og  at  han  efter 
hans  Dage  vilde  forstyrre  dem.  Derfor  maatte  han  enten 
forandre  sig  og  saaledes  aabent  og  ærlig  blive  hans  værdige 
Efterfølger,  eller  han  maatte  blive  Munk.  Uden  dette  kunde 
Kejseren  ikke  være  rolig,  især  nu,  da  han  ofte  var  syg. 
Han  skulde  svare  strax,  hvis  ikke  vilde  han  gaa  frem  imod 
ham  som  mod  en  Skurk. 

Skrivelsen  vidner  om  stor  Ophidselse.  Det  var  ikke 
nok  for  Kejseren,  at  Alexei  levede  paa  sine  Godser  som 
Privatmand;  han  var  og  blev  i  alles  Øjne  derfor  den  ret- 
mæssige Efterfølger,  altsaa  en  farlig  Prætendent.  Det  gjaldt 
nu  at  spærre  ham  ind  i  et  Kloster  for  bedre  at  faa  ham 
af  Vejen.  Ja,  der  var  vel  ogsaa  Spørgsmaal  om,  hvor  vidt 
ludespærring  i  et  Kloster  var  tilstrækkelig,  hjalp  den  ikke, 
maatte  man  skride  til  de  yderste  Forholdsregler,  til  Bøddel- 
øxen;  thi  den  sidste  Ytring  i  Skrivelsen  var  dog  vel  en 
Trusel  hermed.  Og  saa  længe  Alexei  levede,  vilde  i  Virke- 
ligheden alle  Anstrængelser  for  at  udelukke  ham  fra  Tron- 
folgen  være  forgjæves. 

Alexei  sogte  atter  Kaad  hos  sine  Venner.  Kikln  raa- 
dede  ham  til  ubetinget  strax  at  opfylde  Faderens  Ønske. 
»Munkekutten  var  jo  ikke  naglet  fast  til  Mennesket;  det 
gik  jo  an  at  lægge  den  af.«  En  anden  sagde,  at  han  skulde 
sende  Bud  efter  en  Skriftefader  og  sige  ham,  at  han  kun 
nodtvungen  gjorde  dette  Skridt.  Alexei  gjorde  dette,  meldte 
saa  sin  Fader,  at  han  ønskede  at  gaa  i  Kloster  og  bad  om 
Faderens  Tilladelse  til  dette  Skridt.  Underskriften  led: 
Deres  Slave  og  uværdige  Sen,  Alexei. 

Peter  indsaa  imidlertid,  at  der  ikke  var  nogen  Nytte  i 
at  sætte  ham  ind  i  den  gejstlige  Stand,  han  maatte  søge 
en  anden  Udvej;  det  var  vanskeligt  at  træffe  nogen  afgjø- 
rende  Beslutning.  Saa  blev  Sagen  udsat,  for  at  han  kunde 
se,  om  ikke  Tiden  skulde  bringe  noget  afgjorende.  Til  en 
voldsom  Forholdsregel  kunde  han  endnu  ikke  bekvemme  sig. 

Umiddelbart  efter  at  Peter  havde  erholdt  Alexeis  Svar, 
nødte  Forholdene  ham  til  en  Rejse  til  Udlandet.  To  Dage 
før  han  rejste,  havde  han  en  Samtale  med  Sønnen,  hvor- 
under han  bad  ham  betænke  sig;  det  var  bedre  at  komme 
paa  den  rette  Vej  end  at  geraade  blandt  Munkene;  han 
skulde  endnu  vente  et  halvt  Aar. 

Det  var  i  Slutningen  af  Januar  1716,  at  Peter  rejste. 
Noget    senere    drog  Alexeis  Tante  Maria  til  Karlsbad,    og 

Kikin,  der  Lørte  til  hendes  Hofstat,  fulgte  hende.  Ved 
Afskeden  sagde  han  til  Alexei:  »Jeg  skal  finde  dig  et 
Tilflugtssted  i  Udlandet.«  Saa  ventede  Alexei  paa  videre 
Efterretninger  fra  Kikin. 

Det  varede  ikke  længe,  før  Alexei  fik  Anledning  til  at 
vove  et  afgjørende  Skridt.  Det  halve  Aar,  Peter  havde  talt 
"om,  var  forløbet,  og  Alexei  havde  ingen  Beslutning  fattet. 
Da  kom  der  Brev  fra  Peter  med  Spørgsmaal  om,  hvad  han 
havde  bestemt  sig  til.  Vilde  han  gaa  i  Kloster,  skulde  han 
nøjagtig  angive,  i  hvilket  han  vilde  indtræde,  og  uaar  det 
skulde  ske.  Vilde  han  forsoge  at  blive  en  anden,  skulde 
han  senest  en  Uge,  efter  at  han  havde  modtaget  Skrivelsen, 
rejse  til  Faderen  for  at  tage  Del  i  de  militære  Operationer. 

Det  var  i  Slutningen  af  September,  at  denne  Skrivelse 
kom  Prinsen,  der  opholdt  sig  paa  sit  Gods  vedSt.  Petersborg, 
i  Hænde.  Strax  begav  han  sig  til  Menschikov  og  meddelte 
denne  sin  Beslutning,  at  han  ufortovet  vilde  tiltra>de  Rejsen 
til  sin  Fader. 

Hans  Plan  var  imidlertid  ikke  at  rejse  til  Faderen, 
men  enten  til  den  tyske  Kejser  eller  til  Kom.  Det  var 
hans  Haab,  at  Faderen  snart  skulde  dø.  Da  tænkte  han  vel 
ikke  paa  selv  at  blive  Kejser,  men  han  klamrede  sig  med 
al  Magt  til  det  Haab,  at  han  i  10—15  Aar  skulde  føre 
Regentskabet  for  sin  mindreaarige  Broder.  Der  var  ikke 
Tale  om  nogen  Sammensværgelse;  han  vilde  foreløbig  for- 
svinde paa  ubestemt  Tid.  Tilhængere  havde  han  vist  nok, 
men  man  kan  ingenlunde  betegne  dem  som  noget  Parti : 
nogle  faa  vare  Medvidere,  men  ikke  medsammensvorne.  Naar 
Peter  var  død,  vilde  han  dukke  op  ved  den  russiske  Grænse; 
da  ventede  han,  at  militære  og  gejstlige  Stormænd  skulde 
berede  ham  en  god  Modtagelse  og  bane  ham  Vejen  til  at 
blive  Regent. 

Om  Alexeis  Forhold  kan  man  næppe  sige,  at  det  var 
forbryderiskt,  men  vel,  at  det  var  uærligt.  Det  havde  været 
moralsk  rigtigere,  om  han  havde  modsagt  sin  Fader  og  staaet 

paa  sin  Ret;  men  da  vilde  Peter  ogsaa  uden  Tvivl  have 
behandlet  ham  som  en  Oprører  og  straffet  ham  med  Doden. 
Han  nærede  slavisk  Frygt  for  sin  Fader  og  søgte  at  redde 
sig  for  ham  ved  Forslagenhed  og  List.  En  egentlig  Stats- 
forbr\'der  var  han  kun,  for  saa  vidt  som  han  rømte. 


V. 

Den  26de  September  1716  afrejste  Alexei  fra  St.  Peters- 
borg. Hans  Rejsefølge  var  AflVosinja  og  nogle  Tjenere, 
deriblandt  hans  Elskerindes  Broder. 

Fire  Mile  fra  Libau  modte  Alexei  sin  Tante  Maria, 
der  vendte  hjem  fra  Karlsbad,  og  i  hvis  Følge  Kikin  var. 
Alexei  spurgte  ham,  om  han  havde  fundet  et  Tilflugtssted 
for  ham,  hvortil  Kikin  svarede:  »Ja,  rejs  kun  til  Wien,  dér 
vil  man  ikke  udlevere  dig,  Kejseren  vil  tage  sig  af  dig 
som  en  Søn«.  De  aftalte  ogsaa  forskjellige  andre  Ting  om, 
hvorledes  de  skulde  bære  sig  ad,  for  at  de,  som  vare  ind- 
viede i  Planen,  ikke  skulde  robe  Flugten  eller  undgaa  at 
blive  straffede,  hvis  det  skulde  komme  til  Forhør. 

Ilbudet,  der  havde  brngt  Prinsen  Peters  Skrivelse,  og 
som  vendte  tilbage,  traf  Kejseren  i  Slesvig  den  21de  Okto- 
ber og  berettede,  at  Prinsen  fulgte  lige  efter  ham.  Imidlertid 
hengik  der  flere  Uger,  uden  at  Alexei  viste  sig  for  Faderen, 
og  Peter  maatte  anstille  Undersøgelser  om,  hvad  der  var 
blevet  af  ham. 

Udbyttet  af  disse  Undersøgelser  var  lidet;  man  fandt 
Spor  af,  at  Prinsen  var  rejst  gjennem  Danzig  og  Breslau, 
samt  at  han  var  kommen  til  Wien  og  dér  havde  tilbragt  en 
Nat  i  et  Værtshus-,  man  erfarede  ogsaa,  at  han  gav  sig  ud 
for  at  være  en  russisk  Officer  Kochanskij.  Der  hengik 
Uger,  før  man  kom  til  videre  Resultater.  Til  Schweiz,  til 
Italien  sendtes  der  Agenter  for  at  søge  Alexei;  endelig  er- 
farede den  russiske  Sendemand  i  Wien,  at  han  opholdt  sig 
i  Tirol. 

T  Rusland  begyndte  der  imidlertid  at  gaa  Rygter  om. 
at  Alexei  i  Na-rheden  af  Danzig  var  bleven  greben  af  kejser- 
ligt Mandskab,  slæbt  til  Rusland  og  puttet  ind  i  et  Kloster. 
Man  vidste  ikke,  om  han  endnu  levede  eller  ej.  Paa  Grund 
heraf  skulde  der  i  Hæren  i  Mecklenburg  være  en  Sammen- 
sværgelse i  Gjærde  om  at  dræbe  Kejseren,  sætte  Kejserinde 
Katarina  og  hendes  Born  i  det  Kloster,  i  hvilket  den  forrige 
Gemalinde  var  bleven  skjult,  og  overgive  Regeringen  til  den 
rette  Kronprins.  Peter  skulde  dog  have  faaet  alt  dette  at 
vide  og  have  grebet  til  Forholdsregler  derimod.  Imidlertid 
skulde  Kejseren  ikke  driste  sig  til  at  vende  tilbage  til  Rus- 
land, fordi  han  frygtede  for,  at  Adel  og  Gejstlighed  vilde 
spørge  efter  Kronprinsen  og  vove  en  Opstand.  Der  herskede 
almindelig  Utilfredshed  inden  Riget,  blev  der  skrevet  til 
Kejseren  af  Østerrig  af  dennes  Gesandt  ved  det  russiske  Hof. 

1  Skrivelse  af  20de  December  havde  Peter  henvendt 
sig  til  den  tyske  Kejser  med  Forlangende  om,  at  han  skulde 
være  behjælpelig  med  at  opsoge  Alexei,  og,  hvis  han  hemme- 
lig eller  aabenbart  opholdt  sig  inden  Kejserens  Rige,  sende 
ham  under  sikker  Bedækning  til  Faderen,  for  at  denne  kunde 
anvende  passende  Midler  til  Sonnens  Forbedring.  Kejseren 
besluttede  sig  imidlertid  efter  Samraad  med  sine  Ministre 
til  at  holde  Alexei  skjult  og  sendte  ham  til  Fæstningen 
Ehreuberg  i  Tirol,  hvis  Kommandant  fik  nojagtig  Instrux 
med  Hensyn  til  den  ham  betroede  Person,  hvis  Navn  ikke 
blev  nævnt.  Alt  Samkvem  med  Udenverdenen  maatte  for- 
hindres; i  alle  Dele  skulde  der  sorges  for  den,  der  skulde 
bevogtes,  og  hans  Følge;  ingen  af  Garnisonen  maatte  tale 
om  Fangernes  Ophold  i  Ehrenberg,  Breve,  som  Alexei  skrev, 
skulde  afgives  til  Prins  Engen  af  Savoyen. 

Den  19de  Marts  1717  kom  Gardekaptejn  Rumjanzov 
med  tre  Officerer  til  Wien;  han  havde  af  Peter  faaet 
den  hemmelige  Befaling  at  gribe  Prinsen  og  hurtigst 
mulig  bringe  ham  til  Mecklenburg.  I  Wien  lod  man,  som 
om  man  intet  vidste  om  Alexeis  Nærværelse;  men,  for  ikke 

at  udsætte  sig  for  Rivuinger  med  den  russiske  Regering, 
besluttede  man  at  transportere  Alexei  til  et  fjærnere  Sted,  til 
Neapel,  saasom  Russerne  havde  opdaget  hans  Skjulested  i 
Tirol. 

Rejsen  foregik  i  April;  men  den  maatte  ske  med  en 
vis  Forsigtighed,  fordi  russiske  Spejdere  lede  sig  se  i  Om- 
egnen af  Slottet.  Over  Mantua,  Florens  og  Rom  gik  Vejen 
til  Neapel:  Affrosinja  var  klædt  som  Page  og  udførte  en 
Tjenerrolle.  Lige  til  Trient  havde  mistænkelige  Personer 
ladet  sig  se;  men  alt  gik  dog  heldig  af,  den  6te  Maj  kom 
de  rejsende  til  Neapel.  Officeren,  der  fulgte  Parret,  klagede 
kun  over  deres  grænseløse  Drikfældighed. 

Paa  Slottet  St.  Elmo  var  der  sat  Værelser  i  Stand  til 
deres  Modtagelse.  Her  fra  skrev  Alexei  nogle  Breve,  der 
vidnede  om,  at  han  var  bestemt  paa  at  hævde  sine  Rettig- 
heder til  Tronen,  saa  at  Peter  med  rette  ikke  ansaa  den 
Fare,  der  truede  ham  fra  Alexei,  for  ringe.  Til  Senatorerne 
skrev  Prinsen,  at  det  var  dem  og  hele  Folket  bekjendt,  at 
han  var  nødt  til  at  rejse  udenlands.  Skulde  Gud  give  ham 
en  Gang  at  vende  tilbage  til  sit  Fædrelaud,  vilde  han  bede 
Senatorerne  om  ikke  at  forlade  ham.  De  maatte  ikke  tro, 
at  han  skulde  være  død;  han  var  i  Live  og  frisk.  Ligeledes 
skrev  han  til  to  Metropoliter;  men  den  esterrigske  Regering 
holdt  Skrivelserne  tilbage,  for  ikke  at  bringe  sig  selv  i  en 
værre  Stilling  end  nødvendig. 

Imidlertid  mente  man,  at  Peter  nu  var  fuldstændig 
uvidende  om,  hvor  Alexei  opholdt  sig;  men  man  havde  fuld 
Rede  derpaa;  Rumjanzov  havde  fulgt  de  rejsendes  Spor  og 
berettede  Kejseren  alt. 

I  Spa,  hvor  Peter  opholdt  sig  Sommeren  1717,  gav  han 
Kaptejn  Rumjanzov  og  Gehejmeraad  Tolstoi  Ordre  til  at 
rejse  til  Wien,  erklære  Kejseren,  at  han  var  bekjendt 
med  Prinsens  Ophold  paa  Ehrenberg  og  St.  Elmo,  og  ud- 
bede sig  Oplysning  om,  hvilken  Plan  Kejser  Karl  havde 
med  Prinsen.    Saa  vel  ved  Trusler  som  ved  gode  Ord  skulde 

de  formaa  Kejseren  til  at  udlevere  Alexei  til  Faderen; 
Prinsen  selv  skulde  de,  hvis  de  tik  ham  i  Tale,  love  Til- 
givelse og  Frihed;  Faderen  skulde  ikke  bære  Nag  til  ham 
og  ikke  tvinge  ham  til  noget.  Dersom  han  ikke  vilde  vende 
tilbage,  skulde  Seudebudene  true  ham  med  Faderens  og 
Kirkens  Forbandelse. 

Den  26de  Juli  kom  Sendebudene  til  Wien.  Det  lyk- 
kedes dem  at  skræmme  de  esterrigske  Statsmænd,  og  i  et 
Ministerraad  blev  der  besluttet  at  tillade  Tolstoi  at  tale 
med  Prinsen  i  Neapel.  Man  frygtede  for,  at  Peter  skulde 
lade  de  talrige  Tropper,  han  havde  staaende  i  Polen, 
rykke  ind  i  Schlesien  og  holde  denne  Provins  besat,  indtil 
Alexei  blev  udleveret.  Det  kom  nu  an  paa,  om  Alexei  god- 
villig vilde  ffdge  Sendebudene  eller  modsætte  sig  Faderen. 
Tvinge  ham  til  at  vende  tilbage,  vilde  man  ikke;  det  sva- 
rede ikke  til  den  tyske  Kejsers  Hojhed  og  Magt  og  stred 
mod  den  i  hele  Verden  herskende  Ret. 

1  Slutningen  af  September  fandt  der  en  Sammenkomst 
Sted  mellem  Alexei  og  Sendebudene.  Tolstoi  overrakte  ham 
en  Skrivelse  fra  Peter,  hvori  denne  irettesatte  ham  haardt 
for  den  Skam,  han  ved  sin  Flugt  havde  paaført  sin  Fader  og 
sit  Fædreland;  men  hvis  han  vilde  frygte  ham,  lovede  han 
ved  Gud  og  hans  Dom,  at  ingen  Straf  skulde  træffe  ham; 
hvis  han  var  lydig  og  vendte  tilbage,  skulde  han  meget 
mere  bevise  ham  sin  bedste  Kjærlighed.  Gjorde  han  det 
ikke,  vilde  han  forbande  ham  til  evig  Tid  og  erklære  ham 
for  en  Forræder.  Efter  Overrækkelsen  af  denne  Skrivelse 
og  et  Brev  fra  Alexeis  Mormoder  sogte  Sendebudene  ved 
Trusler  og  Løfter  at  bevæge  ham  til  at  vende  tilbage. 
Alexei  skjalv  af  Frygt  for,  at  man  strax  vilde  dræbe  ham 
og  bad  om  Betænkningstid. 

En  anden  og  tredje  Sammenkomst  forte  heller  ikke  til 
noget  Resultat ;  Vicekongen  af  Neapel  søgte  imidlertid  ogsaa 
at  overtale  Alexei  til  at  vende  tilbage,  og  Tolstoi  anvendte 
desuden   Bestikkelser.      Det  hjalp.      Alexei   indbød   Tolstoi 

til  ea  Samtale  under  fire  Øjne;  den  fandt  Sted  den  2deu 
Oktober,  og  Tolstoi  sagde  da,  at  Peter  selv  vilde  komme  til 
Italien  og  med  Vaaben  i  Haand  falde  ind  i  osterrigsk  Ora- 
raade.  Da  overvældedes  Prinsen  af  saadan  Frygt,  at  han 
erklærede,  at  han  under  den  Betingelse  skulde  rejse  til  Fa- 
deren, at  man  tillod  ham  at  leve  paa  sit  Gods  og  beholde 
Affrosinja,  med  hvem  han  onskede  at  gifte  sig. 

Tilladelse  til  Vielsen  haabede  han  at  erholde,  forend 
han  kom  til  St,  Peterborg.  hvorfor  han  gav  sig  god  Tid  paa 
Rejsen;  Affrosinja  rejste  langsommere  end  de  andre  for  sin 
Helbreds  Skyld,  i  Berlin  skulde  hun  oppebie  sin  Nedkomst. 
Der  er  bevaret  talrige  Breve  fra  ham  til  hende,  der  vidne 
om,  hvor  inderlig  han  elskede  hende,  og  hvilken  Omhu  han 
havde  for  hende  under  denne  Tid. 

I  Midten  af  April  1718  kom  Affrosinja  til  St.  Petersborg; 
da  var  Processen  mod  Prinsen  begyndt.  Det  gjor  et  gri- 
bende Indtryk  at  se  den  raa  og  sædelig  forkomne  Alexei 
umiddelbart  for  den  Katastrofe,  som  nu  brod  ind,  saa  om  og  saa 
fuld  af  Kjærlighed  til  Affrosinja,  der  skulde  blive  en  Hoved- 
aarsag  til  hans  Undergang.  Begge  drømte  om  et  lykkeligt, 
ubemærket  Liv  paa  Prinsens  Godser,  det  skulde  ikke  blive 
dem  til  Del.  Det  er  ubegribeligt,  at  Alexei,  som  i  Først- 
ningen havde  været  saa  bange  for  at  vende  tilbage  til  Fade- 
ren, siden  ikke  synes  at  have  forudset  den  forfærdelige 
Straffedom,  som  bred  ind  over  ham;  men  Sagen  er,  at  han 
hele  sit  Liv  havde  holdt  sig  uvirksom,  udsat  for  andres  Ind- 
flydelse. Da  Fordærvelsen  nærmede  sig,  viste  han  endnu 
en  fuldstændig  Mangel  paa  Foretagelsesaand.  Han  var  ikke 
i  mindste  Maade  en  Helt. 


TI. 

I  Aaret  1698  havde  Peter  maattet  afkorte  sin  Uden- 
landsrejse og  ile  til  Rusland  for  at  holde  Dora  over  de 
oprorske  Strelzy.      Noget   lignende   gjentog  sig   nu  20  Aar 

senere.  Efter  et  længere  Ophold  i  Vestevropa  kom  han  hjem 
for  at  gaa  til  en  Dommers  og  Bøddels  grufulde  Arbejde. 
Som  der  hin  Gang  var  en  Modsætning  mellem  Peters  Stu- 
dier i  den  dannede  Verden  og  hans  Grusomhed  i  Moskva, 
saa  var  det  ogsaa  denne  Gang.  Hvad  det  nu  gjaldt  om 
for  ham,  var  ikke  blot  at  skaffe  Alexei  til  Side;  han  var  en 
svagt  begavet,  karakterløs  Yngling ;  men  bag  ham  stode  Ven- 
ner og  Velyndere,  Raadgivere  og  fortrolige;  de  skulde  drages 
til  Ansvar;  thi  de  udgjorde  et  mod  Kejseren  og  hans  For- 
bedringer fjendtlig  sindet  Parti;  med  ubouhorlig  Strænghed 
vilde  han  bryde  Oppositionen  mod  sig. 

Man  har  kun  faa  Efterretninger  om  de  Stemninger, 
Bekymringer  og  Forhaabninger,  som  herskede  i  Rusland,  da 
Alexei  vendte  tilbage.  Den  østerrigske  Sendemand  skrev  til 
sin  Kejser,  at  Gejstligheden,  Godsbesidderne  og  Folket  vare 
Prinsen  hengivne,  at  under  haus  Rejse  Folk  kastede  sig  ned 
for  ham  og  nedbade  Guds  Velsignelse  over  ham.  Det  var 
begribeligt,  at  haus  Venner  og  Tjenere  med  stor  Uro  horte, 
at  Alexei  skulde  vende  tilbage;  thi  de  maatte  allerførst 
komme  til  Forhor,  hvis  der  skulde  ske  Undersøgelse.  Især 
var  Kikin  i  stort  Oprør  og  søgte  at  opnaa  det  Vidnesbyrd, 
at  han  allerede  i  lang  Tid  ikke  havde  haft  noget  Samkvem 
med  Prinsen. 

Den  o  1te  Januar  1718,  sent  om  Aftenen,  ankom  Alexei 
til  Moskva.  Den  3dje  Februar  samledes  høje  gejstlige  og 
verdslige  Embedsmænd  i  den  store  Avdienssal  paa  Kreml, 
hvor  Alexei  blev  furt  ind  som  Fange,  uden  Kaarde.  Peter 
anklagede  her  Sønnen  for  hans  tidligere  slette  Forhold  og 
hans  Flugt,  og  Alexei  bekjendte  sig  knælende  skyldig,  men 
bad  om  Liv  og  Naade.  Det  lovede  Peter  ham  begge  Dele, 
dersom  han  frasagde  sig  sine  Rettigheder  til  Tronen  og 
nævnte  dem,  som  vare  medskyldige  i  hans  Flugt.  Efter  at 
Alexei  var  gaaet  ind  paa  dette  og  i  et  Sideværelse  for 
Peter  havde  nævnt  dem,  der  havde  staaet  ham  bi  under  hans 
Flugt,   blev  der  for  Forsamlingen  oplæst  et  Dokument,  som 

paa  Forhaand  var  gjort  færdigt,  i  hvilket  Alexei  frasiger  sig 
sine  Rettigheder  til  Tronen,  og  Peters  Søn,  Peter,  aner- 
kjendes  som  Troufolger.  Alle  begave  sig  til  Domkirken, 
hvor  Frasigelsesakten,  mundtlig  og  skriftlig,  foretoges  af 
Alexei. 

Den  følgende  Dag  begyndte  Processen ;  de,  hvem  Alexei 
havde  angivet,  vare  nemlig  øjeblikkelig  blevue  arresterede. 
Peter  havde  selv  opstillet  de  Punkter,  som  Prinsen  skulde 
spørges  om,  og  der  blev  strax  sagt,  at  Alexei  kun  paa  den 
Betingelse  fik  Tilgivelse,  at  han  bekjendte  alt;  fortav  han 
noget,  var  det  ude  med  hans  Liv.  Saa  skulde  han  da  med- 
dele, hvem  der  havde  raadet  og  hjulpet  ham  til  at  skrive 
Brevene  til  Faderen,  om  nogen,  da  Kejseren  var  syg,  havde 
talt  om,  at  han  muligvis  vilde  dø;  hvem  han  havde  talt 
med  om  sin  Flugt,  hvem  han  havde  vexlet  Breve  med  under 
Flugten  0.  s,  v.  Det  syntes,  som  om  Kejseren  vilde  erfare 
hvert  flygtigt  Ord,  der  var  udtalt  for  aarevis  siden,  opspore 
enhver  forrædersk  Tanke,  komme  under  Vejr  med  de  an- 
klagedes hemmeligste  Ønsker. 

Pinebænken  blev  flittig  brugt;  Kikin  fik  flere  Gange 
smage  den  og  dømtes  til  Døden;  ligesaa  Alexeis  Tjener, 
Ivan  Afanasjev.  Tallet  paa  de  mistænkte  blev  bestandig 
større ;  det  viste  sig  at  være  ikke  saa  faa,  der  vare  indviede 
i  Hemmeligheden  ved  Alexeis  Flugt.  Mangen  Ytring  af 
Mismod  og  Forbitrelse,  som  i  Aa renes  Løb  var  undsluppen 
Prinsen,  kom  nu  for  Dagen.  Ogsaa  til  Personer  af  de 
højere  Stænder  udstrakte  Undersøgelsen  sig.  Fyrst  Dolgu- 
rukij  blev  forvist;  en  af  hans  værste  Forseelser  var,  at  han 
en  Gang  skulde  have  sagt  til  Alexei:  »Dersom  ikke  Kejser- 
inden var  hos  Kejseren,  kunde  intet  Menneske  holde  det  ud 
hos  ham  for  hans  Brutalitets  Skyld;  jeg  vilde  være  den  første 
til  at  forraade  ham.«  Kejseren  havde  ogsaa  Mistanke  om, 
at  hans  forskudte  Gemalinde  var  medskyldig  i  Alexeis  Flugt , 
det  bekræftede  sig  dog  ikke.  Derimod  kom  det  for  Dagen, 
at  hun  gjentagne  Gange  havde  skrevet  til  Alexei,   at  hun  i 


Alexei  Petrowitsch.  287 

Klostret  kun  en  kort  Tid  havde  baaret  Nonnedragt,  samt  at 
hun  i  Aarene  1709  og  1710  havde  staaet  i  Kjærligheds- 
forbindelse  med  Major  Gljebov.  Kejserens  egen  Søster  Maria 
skulde  have  ytret  til  sin  Omgivelse,  at  Folket  var  høj- 
lig at  beklage  for  de  heje  Skatters  Skyld,  og  at  hun  var 
glad  ved  Alexeis  Flugt;  derfor  maatte  hun  en  Tid  lang 
leve  som  Fange  paa  Schliisselburg.  Biskop  Dossifei  havde 
spaaet  den  forhenværende  Kejserinde,  at  Peter  snart  skulde 
dø,  og  tilstod  under  frygtelige  Pinsler,  at  han  havde  onskot 
Kejseren  Doden  og  følt  Længsel  efter  Alexeis  Regering. 
Han  blev  radbrækket.  Tusender  og  atter  Tusender  kunde 
have  gjort  lignende  Ytringer  som  disse;  men  nogle  Dusin 
ulykkelige  blandt  dem  bleve  dels  henrettede,  dels  lem- 
læstede paa  Næse,  Tunge  o.  s.  v.  og  forviste  til  Rigets  af- 
sides liggende  Egne. 

Saadant  var  Prins  Alexeis  Parti,  hvis  man  overhovedet 
kan  tale  om  et  Parti.  Der  var  ingen  Statsforbrydelse  at 
straffe,  kun  uforsigtige  Ytringer,  udtalte  Forhaabninger  om, 
at  Peter  snart  maatte  do.  misfornøjet  Sindelag;  det  var  det, 
den  ubønhørlig  grusomme  Kejser  rasede  mod.  Med  Piske- 
slag, glødende  Jærn,  Spyd,  Skarpretterøxe  og  Hjul  mente 
han  at  kunne  knuse  Modstanden  mod  sig. 

Omkring  Midten  af  April  1718  ankom  Alexeis  Elsker- 
inde Affrosinja  med  sit  Følge  til  St.  Petersborg,  hvor  hen 
Kejseren  med  Alexei  tidligere  var  indtruffen.  Hun  skulde 
blive  Redskabet  til  at  hidføre  den  ulykkelige  Prinses  Under- 
gang. 

Strax  ved  sin  Ankomst  blev  hun  fængslet  og  efter 
nogen  Tids  Forløb  underkastet  Forhør.  Hun  tilstod,  at 
Prinsen  i  sine  Skrivelser  til  den  tyske  Kejser  havde  haanet 
Peter,  at  Alexei  havde  glædet  sig,  naar  han  i  Aviserne 
læste  om  Opstanden  blandt  Tropperne,  og  at  han  bestandig 
havde  haft  det  Ønske  at  sikre  sig  Tronfølgeretten.  Naar 
han  var  bleven  Kejser,  vilde  han  leve  i  Moskva;  St.  Peters- 
borg skulde  blive  en  almindelig  By ;   Flaaden  vilde  han  af- 

skaffe  og  af  Tropperne  blot  beholde  saa  mange,  som  be- 
høvedes til  Statens  Forsvar. 

Alt  dette  vidste  jo  Kejseren  for;  men  disse  Tilstaaelser 
havde  dog  bragt  ham  til  at  gjore  et  dybere  Indblik  i  de 
Farer,  som  truede  hans  Skabelser,  den  nye  Hovedstad, 
Flaaden,  Hæren.  Nu  mere  end  tidligere  maatte  den  Over- 
bevisning paatrænge  sig  Kejseren,  at  det  var  nødvendigt, 
at  Alexei  blev  ryddet  af  Vejen.  Undersøgelsen  blev  fortsat 
med  fornyet  Iver;  det  kaldtes  vel  en  Retssag;  men  i 
Virkeligheden  gjaldt  det  at  tiliutetgjøre  en  politisk  Mod- 
stander. 

Alexei  bekj endte,  at  han  i  sine  tidligere  Tilstaaelser 
med  Hensigt  havde  fortiet  noget,  andre  Ting  havde  han 
glemt.  Altid  udkastede  Peter  flere  og  flere  Spergsmaal, 
som  skulde  gjøres  iilexei.  Til  sidst  bekjendte  han  ogsaa,  at 
han,  hvis  en  Opstand  var  brudt  ud,  og  man  havde  kaldet 
ham  til  at  staa  i  Spidsen  for  Oprørerne,  vilde  have  fulgt 
Opfordringen,  selv  om  Peter  var  i  Live. 

Da  var  Alexeis  Maal  fuldt. 


VII. 

I  St.  Petersborg  havde  Alexei  været  paa  fri  Fod;  der 
sagdes  om  ham,  at  han  havde  mistet  Forstanden,  og  at  han 
drak  umaadelig.  Allerede  i  denne  Tid  skal  han  dog  være 
bleven  lagt  paa  Pinebænken;  men  nu  blev  han  kastet  i  et 
Fængsel,  hvor  de  nødvendige  Piuselsredskaber  vare  anbragte. 
Gejstligheden  og  Senatet  vare  af  Peter  anmodede  om  at 
udtale  Dommen  over  ham ;  men  Gejstligbeden  erklærede, 
at  Sagen  ikke  hørte  ind  under  den  gejstlige  Magt.  Senatet 
ansaa  det  nødvendigt  at  underkaste  Prinsen  yderligere  For- 
hør. Endnu  flere  Personer  bleve  desuden  pinlig  forhørte, 
blandt  dem  Alexeis  Skriftefader,  Jakov  Ignatjev,  der  med 
nogle  flere  efter  nogen  Tids  Forløb  blev  henrettet;  men 
forinden  havde  Alexei  fundet  en  voldsom  Ende, 

Den  19de  Juni  blev  han  pinlig  forhørt;  han  fik  25 
Slag  Knut.  Alexei  hekj  endte,  at  han  udtrykkelig  havde 
ytret  sig  for  sin  Skriftefader  derhen,  at  han  ønskede  sin 
Faders  Død.  Den  24de  Juni  blev  han  atter  pint,  i  det  han 
erholdt  15  Slag  Knut.  Da  bekj  endte  han,  at  han  havde 
skrevet  Brevet  til  Metropoliten  af  Kijev  om  at  rejse  Folket 
i  Lille-Rusland. 

Den  samme  Dag  udtalte  Retten,  der  bestod  af  127 
Personer,  Dommen:  Da  Kejseren  kun  under  den  Betingelse 
havde  lovet  Naade  og  Tilgivelse,  at  Alexei  tilstod  alt,  men 
han  i  Begyndelsen  havde  fortiet  meget,  og  det  nu  havde 
vist  sig,  at  han  aarevis  havde  næret  Sammensværgelsesplaner, 
ønsket  sin  Fader  Doden  og  haabet  at  erobre  Tronen  i  Fa- 
derens Levetid  og  med  den  tyske  Kejsers  Hjælp,  maatte 
han  dommes  til  Døden. 

Den  følgende  Dag  blev  der  endnu  gjort  Alexei  Spørgsmaal; 
den  26de  Juni  havde  Kejseren  med  flere  af  Rigets  store 
overværet  en  Pinselsscene;  om  det  var  Alexei,  der  var  Ofret, 
er  ikke  ganske  vist;  ^men  Kl.  6  om  Eftermiddagen  døde 
Prinsen. 

Hvad  enten  Alexei  blev  martret  paa  sin  Dødsdag  eller 
ej,  er  det  det  dog  sandsynligt,  at  han  er  død  af  de  ham 
tidligere  tilføjede  Lidelser;  kraftigere  Mennesker  end  han 
ere  bukkede  under  for  de  Pinsler,  som  den  Gang  vare  alminde- 
lige i  Rusland.  Til  Udlandet  skrev  Peter,  at  Alexei  var 
rammet  af  Apoplexi,  da  han  hørte  Dødsdommen,  men  at 
han  igjen  var  kommen  til  Sans  og  Samling,  havde  annammet 
Nadveren,  bekjendt  sin  Synd  og  sin  Anger  for  Kejseren  og 
Ministrene  og  erholdt  Tilgivelse,  hvorpaa  han  var  dod. 

Om  Alexeis  Dødsmaade  gik  der  imidlertid  alle  Slags 
Rygter.  Den  østerrigske  Sendemand  skrev  hjem,  at  blandt 
Hoffolkene  og  andre  blev  der  sagt,  at  Alexei  var  omkommen 
ved  et  Sværdhug.  Den  hollandske  Sendemand  meldte,  at 
han  havde  bragt  i  Erfaring,  at  Prinsens  Død  var  fremkaldt 
ved,  at  man  havde  aabnet  hans  Aarer.     I  Udlandet  fortalte 

man,  at  Peter  selv  havde  halshugget  sin  Søn,  og  den  An- 
skuelse havde  ogsaa  slaaet  Rod  i  det  russiske  Folk,  der  om- 
fattede Prinsens  Skæbue  med  Interesse,  skjønt  det  var  far- 
ligt at  tale  om  ham;  flere  maatte  bøde  med  Livet,  fordi  de 
havde  sagt,  at  Kejseren  selv  havde  pisket  Sønnen  ihjel,  eller 
fordi  de  havde  grædt  ved  Beretningen  om  Alexeis  Skæbne. 
Sandsynligst  er  det,  at  Alexei  er  død  af  de  Lidelser, 
der  bleve  ham  tilføjede;  umuligt  er  det  imidlertid  ikke,  at 
den  fældede  Dødsdom  hemmelig  er  bleven  fuldbyrdet. 


I  Anledning  af  Prinsens  Død  blev  ingen  Hofsorg  an- 
ordnet, Kejseren  deltog  umiddelbart  efter  i  brusende  Fest- 
ligheder. 

Da  imidlertid  Aaret  efter  hans  Søn  med  Katarina,  Peter, 
døde,  skal  hans  Fortvivlelse  have  været  stor,  han  skal  da 
have  laaset  sig  inde  paa  sit  Arbejdsværelse  uden  at  vise  sig 
i  tre  Dage;  man  kunde  banke  paa  Døreu  og  raabe  saa 
meget,  man  vilde,  han  svarede  ikke,  han  spiste  ikke,  drak  ikke. 

Alexeis  Søn  Peter  brod  det  gamrael-russiske  Parti  sig 
ikke  synderlig  om;  som  Søn  af  en  »Svenskepige«  var  han 
en  lige  saa  god  Antikrist  som  Peter  selv;  men  Mindet  om 
Alexei  vedblev  at  leve  blandt  Folket,  og  Tid  efter  anden 
dukkede  der  Mænd  op,  som  udgave  sig  for  Alexei  og  sam- 
lede Tilhængere  omkring  sig;  det  var,  som  om  Peter  og  hans 
Værk  endnu  i  to  Aartier  maatte  kæmpe  mod  Alexeis  Skygge. 

G.  Øverland. 

Kongen  er  dod!    Leve  Dronningen! 

Den  20de  Juni  1837  Kl.  2  om  Morgenen  laa  Vilhelm  IV 
Lig  paa  Windsor  Slot,  og  der  gik  allerede  Bud  til  Ken- 
singtoii  for  at  kalde  hans  Efterfølger  til  Tronen.  Kongens 
Sygdom  havde  kun  varet  kort,  og  selv  efter  at  Lægerne 
havde  erklæret  den  for  farlig,  havde  den  taget  saa  gunstig 
en  Vending,  at  de  begyndte  at  tro,  at  den  vilde  gaa  over 
igjen ;  men  Kongen  var  en  gammel  Mand  —  han  var  allerede 
gammel,  da  han  kom  paa  Tronen  — ,  og  da  de  farlige  Symp- 
tomer atter  viste  sig,  var  hans  Tilstand  snart  haabløs.  Med 
Kong  Vilhelms  Død  sluttedes  et  Afsnit  af  Englands  Hi- 
storie, og  vi  have  Grund  til  at  tro,  at  den  personlige  Styrelse 
endte  med  hans  Regering.  Ganske  vist  var  Vilhelm  IV 
ikke  blot  af  Navn  en  konstitutionel  Konge;  det  var  hans 
Mening  at  være  en  tro  Repræsentant  for  det  konstitutionelle 
Princip,  og  han  var  sine  tvende  Forgængere  lige  saa  langt 
overlegen  i  Forstaaelsen  og  Overholdelsen  af  dette  Princip, 
som  hans  Efterfølger  har  vist  sig  at  være  ham  overlegen. 
Den  konstitutionelle  Regeringsform  har  udviklet  sig  gradvis 


*)  Efter  Justin  Mc.  Carthy:    A  history  ofourown  times.    1879. 

ligesom  alt  andet  i  den  engelske  Politik;  det  vilde  være 
lige  saa  forgjæves  at  soge  efter  et  skrevet  System  eller 
Lov  i  denne  Retning  som  efter  selve  den  britiske  Konstitution. 
Kong  Vilhelm  holdt  endnu  paa  sin  Ret  til  at  afskedige  sine 
Ministre,  naar  det  behagede  ham,  og  fordi  det  behagede 
ham;  hans  Fader  havde  holdt  paa  sin  Ret  til  at  beholde 
sine  Favoriter  som  Ministre  til  Trods  for,  at  Underhuset 
gjentagne  Gange  havde  stemt  imod  dem.  Det  vilde  ikke 
være  let  at  finde  en  konstitutionel  Lov,  som  bestemt  ud- 
taler, at  de  havde  Uret  i  at  handle  saaledes;  men  i  vore 
Dage  vilde  vi  anse  Englands  Frihed  for  krænket  eller  i  det 
mindste  truet,  naar  en  Regent  afskedigede  et  Ministerium 
blot  af  Lune  eller  beholdt  det  imod  Underhusets  Ønsker. 
Vilhelm  IV's  Regering  var  altsaa  faktisk  endnu  personlig, 
og  det  var  først  ved  hans  Dod,  at  dette  lange  Kapitel  i 
Historien  afsluttedes;  det  falder  os  nu  vanskeligt  at  tro,  at 
dette  Princip  endnu  virkede  aabenlyst  blandt  os,  om  det  end 
ikke  aabenlyst  anerkj endtes,  saa  sent  som  i  Vilhelm  IV's 
Regeringstid. 

Slutningen  af  Kong  Vilhelms  Liv  var  utvivlsomt  præget 
af  en  vis  personlig  Værdighed;  det  er  almindeligt,  at  Fyrster 
vise,  at  de  forstaa  at  dø.  Maaske  det  er  en  nødvendig  Følge 
af  deres  Opdragelse,  der  bringer  dem  til  altid  at  betragte 
sig  selv  som  Hovedpersoner  i  et  stort  Festoptog,  at  de  an- 
tage et  værdigt  Væsen  ved  enhver  Lejlighed,  hvor  deres 
Undersaatters  Øjne  formodes  at  være  rettede  paa  dem,  selv 
om  de  ikke  af  Naturen  have  en  værdig  Optræden,  Vilhelm 
IV  havde,  ligesom  de  fleste  af  sine  Brodre,  haft  et  temmelig 
uhøfligt  og  hovmodigt  Væsen;  som  Søofficer  havde  han  vist 
sig  aldeles  uraedgjorlig;  han  havde  saa  ofte  været  ulydig 
og  opsætsig,  at  det  til  sidst  blev  anset  for  bedst  at  fjærne 
ham  fra  aktiv  Tjeneste  og  tillade  ham  at  stige  gjennem  de 
forskjellige  Grader  i  Tjenesten  paa  en  blot  formel  Maade. 
I  sine  mere  private  Forhold  havde  han,  da  han  var  yngre, 
mere  end  én  Gang  givet  efter  for  upassende  og  utilladelige 

Udbrud  af  Hidsighed.  Som  Hertug  af  Clarence  havde  han 
gjort  sig  upopulær  ved  sin  heftige  Modstand  mod  nogle  af 
de  Forholdsregler,  som  det  oplyste  Parti  i  England  særlig 
ønskede  at  fremme;  han  var  f.  Ex.  en  bestemt  Modstander 
af  Slavehandelens  Afskaffelse.  Under  en  aaben  Debat  i 
Overhuset  havde  han  været  i  Skjænderi  med  nogle  af  sine 
Brødre,  og  der  var  faldet  Ord  mellem  de  kongelige  Prinser, 
som  i  vore  Dage  ikke  kunne  hores  selv  under  de  hedeste 
Stridigheder  i  det  mere  urolige  Underhus;  men  Vilhelm 
S3^nes  at  have  været  en  af  de  Mænd,  som  forbedres  ved  at 
faa  et  større  Ansvar.  Han  var  langt  bedre  som  Konge  end 
som  Prins;  han  beviste,  at  han  i  det  mindste  var  i  Stand 
til  at  forstaa,  at  en  konstitutionel  Herskers  første  Pligt  er 
undertiden  at  lade  sine  personlige  Forkjærligheder  og  For- 
domme vige  for  den  offentlige  Interesse  —  noget,  som 
hans  Fader  Georg  III  lige  til  den  sidste  Dag  af  sin  Ke- 
gering  ikke  kunde  bringes  til  at  fatte. 

Intet  i  hele  hans  Liv  klædte  ham  maaske  saa  godt  som 
den  Maade,  hvorpaa  han  forlod  det;  han  var  i  sine  sidste 
Dage  hensynsfuld  og  venlig  mod  sine  Omgivelser.  Da  han 
vaagnede  om  Morgenen  den  18de  Juni,  huskede  han,  at  det 
var  Aarsdagen  for  Slaget  ved  Waterloo.  Han  udtalte  da  et 
inderligt  Ønske  om  at  leve  den  Dag  over,  selv  om  han  saa 
aldrig  mere  skulde  se  Solen  gaa  ned;  han  forlangte  det 
Flag,  som  Hertugen  af  Wellington  altid  plejede  at  sende 
ham  paa  den  Dag,  og  da  han  lagde  sin  Haand  paa  den 
Ørn,  som  prydede  det,  sagde  han,  at  han  følte  sig  styrket 
ved  Berorelsen.  Siden  han  kom  paa  Tronen,  havde  han 
hvert  Aar  været  til  Stede  ved  Waterloo-Festen ;  denne  Gang 
mente  Hertugen  af  Wellington,  at  det  maaske  vilde  være 
mere  passende  at  afsige  Middagen,  og  sendte  derfor  Bud 
for  at  spørge  om  Kongens  Ønsker  i  saa  Henseende;  men 
Kongen  erklærede,  at  Festen  skulde  holdes  som  sædvanlig, 
og  sendte  Hertugen  en  venlig,  ligefrem  Hilsen,  hvori  han 
udtrykte    det  Haab,    at  Gjæsterne   maatte    more    sig   godt. 

Haii  talte  paa  sin  jævue  Maade  til  sine  Omgivelser,  og  det 
var,  som  om  den  nære  Dødstime  meddelte  hans  ligefremme 
Sprog  en  Slags  tragisk  Værdighed;  atter  og  atter  lod  han 
Bønner  læse  for  sig  og  opfordrede  sine  Omgivelser  til  at 
bevidne,  at  han  altid  havde  troet  oprigtig  paa  Religionens 
Sandheder;  han  lod  sin  Depechekasse  bringe  og  forsøgte  at 
besørge  nogle  Forretninger  med  sin  Privatsekretær.  Det 
blev  med  Interesse  iagttaget,  at  den  sidste  Kegeringshandling, 
han  udførte,  var  med  sin  skjælveude  Haaud  at  underskrive 
en  dømt  Forbryders  Benaadning;  selv  en  langt  ædlere  Re- 
gering end  hans  vilde  have  forøget  sin  Hæder  ved  at  slutte 
med  en  saadan  Handling.  Da  nogle  af  hans  Omgivelser 
søgte  at  opmuntre  ham  med  den  Tanke,  at  han  kunde 
komme  sig  og  leve  mange  Aar  endnu,  svarede  han  med  en 
Ligefremhed,  der  havde  noget  forunderlig  rørende  ved  sig, 
at  han  gjærne  vilde  leve  ti  Aar  endnu  for  Landets  Skyld; 
den  stakkels  Konge  var  øjensynlig  fast  overbevist  om,  at 
England  ikke  kunde  komme  ud  af  det  uden  ham.  Om  vi 
end  maa  smile  ved  denne  hans  Frygt  for  Landets  Skæbne, 
have  disse  Ord  dog  Krav  paa  noget  af  den  Agtelse,  vi  yde 
det  Dødssuk,  der  lyder  fra  en  Pitts  eller  en  Mirabeaus 
Læber,  som  kun  med  alt  for  megen  Grund  frygter,  at  hans 
Plads  vil  være  vanskelig  at  udfylde.  »Young  royal  tarry- 
breeks«  (kongelige  Søgut)  havde  Robert  Burns  spøgende 
kaldt  Vilhelm  halvtredsindstyve  Aar  tidligere,  da  det  endnu 
var  en  Tro  iblandt  Folk,  at  han  vilde  løbe  Hornene  af  sig, 
udføre  glimrende  og  tapre  Bedrifter  og  blive  en  flink  Sømand, 
som  en  søfarende  Nation  kunde  være  stolt  af;  han  skuffede 
alle  slige  Forventninger;  men  det  maa  indrømmes,  at  da 
han  fik  et  stort  Ansvar  at  bære,  skuffede  han  Forventningerne 
paa  en  anden  Maade  og  blev  en  bedre  Hersker,  mere  værdig 
til  det  smigrende  Tilnavn  Folkekonge,  end  selv  hans  Venner 
havde  vovet  at  haabe. 

Det  følger  af  sig  selv,  at  der  efter  Vilhelms  Død  blev 
holdt  Lovtaler  over  ham  saa  vel  i  Overhuset   som  i  Under- 

huset;  dog  behøver  man  ikke  at  betragte  den  Ros,  som 
Lord  Melbourne,  Lord  Brougham  og  Lord  Grey  ydede  den 
døde  Konge  som  en  blot  formel  Hyldest.  Der  gaar  en 
Klang  af  Oprigtighed,  maaske  lidt  blandet  med  Forundring, 
gjennem  nogle  af  deres  Udtalelser;  det  synes,  som  om  Talerne 
en  og  anden  Gang  vare  blevne  betydelig  forbavsede  ved  at 
opdage,  at  Kongen  virkelig  i  alvorlige  Tilfælde  havde  Evne 
og  Vilje  til  at  tilsidesætte  sine  personlige  Følelser  for  Stats- 
politikken  og  for,  hvad  man  viste  ham  at  være  til  Nationens 
Vel;  i  denne  Betydning  i  det  mindste  kan  han  kaldes  en 
Folkekonge.  Vi  have  gjort  store  Fremskridt  siden  den  Tid 
og  fordre  nu  bedre  og  mere  positive  Egenskaber  hos  en 
Hersker,  naar  han  skal  vække  vor  Beundring;  men  vi  maa 
domme  Vilhelms  Regering  efter  dem,  som  gik  forud,  ikke 
efter  den,  som  fulgte  efter,  og  naar  vi  tage  Hensyn  hertil, 
kunne  vi  gaa  ind  paa  Lord  Melbournes  og  Lord  Greys  Lov- 
taler og  indrømme,  at  han  i  det  hele  taget  var  bedre,  end 
man  kunde  vente  af  hans  Opdragelse,  hans  Omgivelser  og 
hans  Ungdoms  Lofter. 

Vilhelm  IV,  Georg  III's  tredje  Søn,  efterlod  ingen 
Børn,  som  kunde  følge  ham  paa  Tronen,  og  Kronen  tilfaldt 
derfor  en  Datter  af  hans  Broder,  Hertugen  af  Kent,  Georgs 
fjerde  Søn.  Prinsesse  Alexandrina  Victoria  var  født  i  Ken- 
sington-Palads  den  24de  Maj  1819  og  var  altsaa  ved  denne 
Tid  kun  lidt  over  18  Aar  gammel.  Hertugen  af  Kent  døde 
faa  Maaneder  efter  sin  Datters  Fødsel,  og  Barnet  blev  op- 
draget under  hans  Enkes  Omsorg.  Hun  blev  godt  opdragen, 
baade  hendes  Forstand  og  Karakter  blev  udviklet  paa  bedste 
Maade;  hun  lærte  at  stole  paa  sig  selv,  at  være  modig, 
regelmæssig,  forsigtig  og  sparsommelig,  som  om  hun  havde 
været  født  til  fattige  Kaar.  Man  er  i  Almindelighed  ikke 
meget  tilbøjelig  til  at  lægge  Vægt  paa,  hvad  Historie- 
skriverne foi'tælle  om  samtidige  Prinsers  og  Prinsessers  Op- 
dragelse; men  det  er  utvivlsomt,  at  Prinsesse  Victoria  blev 
opdragen  til  at  være  god  og  forstandig. 

»Kongen  af  Englands  Død  har  vakt  stor  Opsigt  overalt 
—  man  siger,  at  Cousine  Victoria  har  vist  en  forbavsende 
Selvbeherskelse.  Det  er  et  tungt  Ansvar,  hun  paatager 
sig,  især  i  dette  Øjeblik,  da  Partierne  ere  saa  ophidsede, 
og  alle  sætte  deres  Haab  til  hende.«  Disse  Linjer  ere  ud- 
dragne af  et  Brev,  Prins  Albert,  den  senere  Prinsgemal, 
skrev  til  sin  Fader  fra  Bonn  d.  4de  Juli  1837.  Den  unge 
Dronnings  Optræden  havde  virkelig  været  mærkværdig  rolig; 
Miss  Wynn  har  givet  en  tiltalende  Beskrivelse  af  den  Maade, 
hvorpaa  Prinsessen  modtog  Budskabet  om  sin  Tronbestigelse, 
og  skjønt  den  ofte  er  bleven  citeret,  kan  den  vel  taale  at 
omtales  en  Gang  endnu.  Ærkebiskoppen  af  Canterbury,  Dr. 
Howley,  og  Overkammerherren,  Marquien  af  Conyngham,  toge 
fra  Windsor  til  Kensington,  hvor  Prinsesse  Victoria  opholdt 
sig,  for  at  underrette  hende  om  Kongens  Død ;  de  toge  afsted 
to  Timer  efter  Midnat  og  naaede  ikke  Kensington  før  Kl.  5 
om  Morgenen.  De  bankede,  de  ringede  og  hamrede  paa 
Porten  i  lang  Tid,  før  de  kunde  faa  Portneren  vækket; 
derpaa  maatte  de  atter  vente  i  Gaarden  og  bleve  til  sidst 
viste  ind  i  et  Værelse,  hvor  de  syntes  at  blive  forglemte  af 
alle.  De  ringede  paa  Klokken  og  forlangte,  at  Prinsesse 
Victorias  Kammerpige  skulde  underrette  hendes  Kongelige 
Højhed  om,  at  de  onskede  Avdiens  i  Anledning  af  en  Sag 
af  Vigtighed.  Efter  ny  Venten  og  ny  Ringen  for  at  faa 
Grunden  at  vide  blev  Kammerpigen  tilkaldt  og  erklærede, 
at  Prinsessen  sov  saa  sødt,  at  hun  ikke  turde  vove  at  for- 
styrre hende.  Da  sagde  de:  »Vi  ere  komne  i  et  Stats- 
anliggende til  Dronningen,  og  selv  hendes  Søvn  raaa  vige 
for  det«.  Det  skete,  og  for  at  vise,  at  hun  ikke  lod  dem 
vente,  kom  hun  faa  Minutter  efter  ind  i  Værelset  i  sin 
lange,  hvide  Natkjole  med  et  Shawl  over.  Natkappen  reven 
af  og  Haaret  faldende  ned  ad  Nakken,  Tøfler  paa  Fødderne, 
Taarer  i  Øjnene,  men  fuldkommen  rolig  og  fattet.  Der 
blev  strax  sendt  Bud  efter  Forsteministeren,  Lord  Melbourne, 
og  et  Møde  af  Gehejmeraadet  blev  fastsat  til  Kl.  11.     Lord- 

kansleren  lod  Dronningen  aflægge  den  sædvanlige  Ed,  og 
hendes  Majestæt  modtog  til  Gjengjæld  Troskabseden  af  Mi- 
nistrene og  de  øvrige  tilstedeværende  Gehejmeraader.  Mr. 
Greville,  der  i  Almindelighed  var  lige  saa  utilbøjelig  til  at 
omtale  kongelige  Personer  med  enthusiastisk  Beundring,  som 
Humboldt  eller  Varnhagen  von  Ense  kunde  være,  har  be- 
skrevet denne  Scene  med  Ord,  der  fortjene  at  citeres. 

»Kongen  dode  i  Gaar  Morges  Kl.  20  Minutter  over  2,  og 
den  unge  Dronning  mødtes  med  Raadet  Kl.  II  i  Kensingtou- 
Palads.  Aldrig  har  man  set  noget  lignende  som  det  første 
Indtryk,  hun  gjorde,  eller  hort  Magen  til  det  Kor  af  Kos 
og  Beundring  over  hendes  Væsen  og  Opførsel,  som  høres 
overalt  og  ganske  vist  ikke  uden  Grund.  Hendes  Optræden 
var  fortræffelig  og  overgik  langt,  hvad  man  havde  ventet; 
hendes  Ungdom  og  Uerfarenhed  tillige  med  den  fuldstændige 
Uvidenhed,  man  var  i  angaaende  hende,  havde  naturlig  vakt 
en  uhyro  Nysgjerrighed  efter,  hvorledes  hun  vilde  opfore 
sig  i  dette  vanskelige  Tilfædde,  og  til  Trods  for  det  korte 
Varsel  var  der  mødt  en  stor  Forsamling  paa  Slottet.  Det 
første,  der  maatte  gjøres,  var  at  lære  hende  hendes  Lektie, 
som  Melbourne  i  den  Anledning  selv  forst  maatte  lære  .  .  . 
Hun  hilste  paa  Lorderne  med  en  Hovedbojning,  tog  Plads 
og  oplæste  sin  Tale  med  en  klar  og  tydelig  Stemme  uden 
nogen  synlig  Ængstelse  eller  Forlegenhed;  hun  var  ganske 
simpelt  klædt  og  i  Sorg.  Da  hun  havde  oplæst  Talen  og 
aflagt  Ed  paa  at  ville  værne  om  den  skotske  Kirke,  blev 
Raadet  taget  i  Ed,  de  to  kongelige  Hertuger  først  for  sig; 
da  disse  to  gamle  Mænd,  hendes  Farbrødre,  knælede  for 
hende,  aflagde  Hyldingseden  og  kyssede  hende  paa  Haauden, 
saae  jeg  hende  rødme  dybt,  som  om  hun  folte  Modsætningen 
mellem  deres  politiske  og  naturlige  Forhold;  men  det  var 
det  eneste  Tegn  paa  Bevægelse,  som  hun  lagde  for  Dagen. 
Hun  var  overordentlig  venlig  og  elskværdig  imod  dem, 
kyssede  dem  begge  og  rejste  sig  fra  sin  Stol  for  at  gaa 
hen  til  Hertugen  af  Sussex,    der  var   længst  fra  hende  og 

alt  for  affældig  til  at  kunne  naa  hende.  Hun  lod  til  at 
være  temmelig  forbavset  over  den  Mængde,  der  aflagde 
Hyldingseden  og  kom  for  at  kysse  hende  paa  Haanden, 
den  ene  efter  den  anden;  men  hun  talte  ikke  til  nogen,  og 
man  kunde  ikke  mærke  den  mindste  Forskjel  hverken  paa 
hendes  Væsen  eller  Udtryk,  til  hvilken  Rang,  Stilling  eller 
Parti  de  end  hørte.  Jeg  iagttog  hende  især  nøje,  da  Mel- 
bourne og  Ministrene,  Hertugen  af  Wellington  og  Peel 
nærmede  sig;  en  sjælden  Gang,  naar  hun  var  i  Tvivl  om, 
hvad  hun  skulde  gjøre,  hvilket  næsten  aldrig  hændtes,  saae 
hun  hen  til  Melbourne  for  at  faa  Underretning;  men  hendes 
Ro  og  Selvbeherskelse  forlod  hende  ikke  under  hele  Cere- 
monien, og  der  var  samtidig  en  yndefuld  Beskedenhed  ud- 
bredt over  hende,  som  var  overordentlig  tiltalende.« 

Sir  Robert  Peel  fortalte  Mr.  Greville,  at  han  var  slaaet  af 
hendes  Væsen  og  Opførsel,  hendes  Ro  og  Fasthed  og  den  dybe 
Følelse  af  sin  Stilling,  som  hun  syntes  at  have.  Hertugen  af 
Wellington  sagde  paa  sin  ligefremme  Maade,  at  hvis  hun  havde 
været  hans  egen  Datter,  kunde  han  ikke  have  ønsket  at  se 
hende  spille  sin  Rolle  bedre.  »Kl.  12,«  siger  Mr.  Greville, 
»holdt  hun  Møde  med  Raadet  og  præsiderede  med  saa  megen 
Anstand,  som  om  hun  ikke  havde  bestilt  andet  i  hele  sit 
Liv,  og  skjønt  det  var  lykkedes  Lord  Lansdowne  og  min 
Kollega  i  Forening  at  bringe  Forvirring  i  Raadets  Papirer, 
kom  hun  slet  ikke  ud  af  Fatning  derover;  hun  saae  meget 
godt  ud;  skjønt  hun  er  saa  lille  og  ikke  kan  gjøre  Fordring 
paa  Skjønhed,  har  hun  dog  paa  Grund  af  sit  yndefulde 
Væsen  og  elskværdige  Udtryk  et  meget  tiltrækkende  Ydre, 
der  i  Forening  med  hendes  Ungdom  indgyder  alle,  som 
træde  hende  nær,  den  største  Literesse  og  Deltagelse,  og 
jeg  kan  ikke  lade  være  selv  at  dele  denne  Følelse  .  .  . 
Kort  sagt,  hendes  Optræden  vidner  baade  om  Smag,  Følelse 
og  god  Forstand;  intet  kan  være  gunstigere  end  det  Indtryk, 
hun  hidtil  har  gjort,  og  hendes  Opførsel  giver  de  bedste 
Løfter  for  Fremtiden.      Dog   vilde    det  være  ubesindigt  at 

stole  alt  for  sikkert  paa  hendes  Dommekraft  og  Diskretion  i 
mere  vigtige  Anliggender.«  Den  sidste  Tilføjelse  forekommer 
os  temmelig  overflodig. 

Den  Interesse  eller  Nysgjerrighed,  hvormed  den  unge 
Dronning  blev  iagttagen,  var  endnu  stærkere,  fordi  Folk  i 
Almindelighed  vidste  saa  lidt  om  hende.  Og  det  var  ikke 
blot  Folk  i  Almindelighed;  men  selv  de  Statsmænd  og  Em- 
bedsmænd, som  stode  i  den  nojeste  Forbindelse  medHoftet, 
vare  fuldstændig  ubekjendte  med  hende.  I  Folge  Mr.  Gre- 
ville,  hvis  Avtoritet  dog  ikke  er  ubetinget  paalidelig  und- 
tagen med  Hensyn  til  de  Ting,  han  selv  har  set,  havde 
Hertuginden  af  Kent  holdt  sin  Datter  saa  afsondret,  at  hun 
aldrig  havde  sovet  nogen  Nat  andre  Steder  end  i  hendes 
Sovekammer  og  aldrig  været  alene  med  nogen  uden  med 
hende  selv  og  Baronesse  Lehzen.  »Ikke  en  af  hendes  Be- 
kjendte,«  siger  han,  »ikke  engang  hendes  Opdragerinde, 
Hertuginden  af  Northumberland,  har  den  mindste  Fore- 
stilling om,  hvad  hun  er,  eller  hvad  hun  lover  at  blive  til.« 
Ganske  vist  havde  Livet  ved  de  to  foregaaende  Kongers 
Hof  været  saadant,  at  Hertuginden  af  Kent  kunde  have  sine 
gode  Grunde  til  at  holde  sin  Datter  strængt  afsondret. 
Georg  IV  var  en  Karl  II,  uden  dennes  Opdragelse  eller  Ta- 
lenter; Vilhelm  IV  var  en  Fredrik  Vilhelm  af  Preussen  uden 
Geni.  Den  almindelige  Selskabstone  ved  Hoffet  var  i  den 
Grad  saftig,  for  at  bruge  et  mildt  Udtryk,  at  man  nu  til 
Dags  næppe  vilde  hore  Magen  dertil  i  en  ordentlig  Kro. 
Ingen  kan  læse  selv  de  gunstigste  Beskrivelser,  som  sam- 
tidige have  givet  os  af  Tonen  ved  disse  Hoffer,  uden  at 
føle  Taknemmelighed  mod  Hertuginden  af  Kent,  fordi  hun 
besluttede,  at  hendes  Datter  skulde  se  saa  lidt  som  muligt 
til  deres  Levevis. 

Man  iagttog  med  en  vis  Interesse,  at  Dronningen  blot 
underskrev  sig  »Victoria«  og  ikke,  som  man  havde  ventet, 
»Alexandrina  Victoria«.  Mr.  Greville  omtaler  i  sin  Dagbog 
fra   den   24de  December  1819,    »at  Hertugen   af  Kent  gav 

sin  Datter  Navnet  Alexandrina  som  en  Kompliment  til  Kej- 
seren af  Rusland;  hun  skulde  have  haft  Navnet  Georgiana, 
men  Hertugen  holdt  paa,  at  Alexandrina  skulde  være  hendes 
første  Navn.  Regenten  sendte  Bud  efter  Lieven  (den  rus- 
siske Ambassadør,  gift  med  den  beromte  Fyrstinde  de  Lieven) 
og  sagde  ham  mange  Komplimenter,  en  le  p  er  si  flan  t, 
fordi  Kejseren  var  bleven  Gudfader,  men  underrettede  ham 
om,  »at  i  dette  Land  kunde  Navnet  Georgiana  ikke  staa  til- 
bage for  noget  andet,  og  derfor  skulde  Prinsessen  slet  ikke 
kaldes  saaledes.««  Det  var  et  meget  klogt  Valg  kun  at  be- 
nytte Navnet  Victoria,  hvortil  ingen  ubehagelige  Erindringer 
knyttede  sig,  og  som  i  Englands  Historie  for  Fremtiden  kun 
kan  vække  taknemmelige  Minder. 

Det  er  ikke  nødvendigt  at  give  en  nøjagtig  Beskrivelse 
af  de  forskjellige  Ceremonier  og  Optog,  hvormed  Dronnin- 
gens Tronbestigelse  fejredes.  Vi  ville  blot  flygtig  nævne 
Dronningens  Proklamation,  hendes  første  Fremtræden  paa 
Tronen  i  Overhuset,  hvor  hun  i  egen  Person  udsatte  Par- 
lamentet, og  endelig  den  glimrende  Kroningsfest,  som  fandt 
Sted  den  28de  Juni  det  følgende  Aar,  1838.  Det  er  imid- 
lertid værd  at  omtale,  at  i  Kroniugsprocessionen  var  en  af 
de  mest  fremtrædende  Skikkelser  Marskalk  Soult,  Hertug 
af  Dalmatien.  Moores  og  Wellingtons  Modstander  i  Spanien, 
Anføreren  for  den  gamle  Garde  ved  Liitzen  og  Napoleons  højre 
Haand  ved  Waterloo.  Soult  var  bleven  sendt  til  England 
som  extraordinær  Ambassadør  for  at  repræsentere  den  franske 
Regering  og  det  franske  Folk  ved  Dronning  Victorias  Kro- 
ning, og  intet  kunde  overgaa  den  Begejstring,  hvormed  han 
blev  modtagen  af  Folkestimlen  i  Londons  Gader  den  Dag; 
hver  Gang  de  opdagede  et  Glimt  af  den  hvidhaarede  Soldat, 
raabte  de  Hurra.  Han  viste  sig  ved  Processionen  i  en 
Vogn,  som  Prinserne  af  Huset  Condé  havde  brugt  ved  fest- 
lige Lejligheder,  og  som  Soult  havde  ladet  pragtfuldt  deko- 
rere i  Anledning  af  Kroningen.  Selv  den  osterrigske  Am- 
bassader, siger  et  Øjenvidne^  tildrog  sig  mindre  Opmærksomhed 

€Dd    Soult,    skjont    Østerrigerens,     Fyrst  Esterhazys,    Dragt 
funklede  af  Diamanter  lige  ned  til  Hælene.     Denne  Sammen- 
ligning   falder    nu    i   det   latterlige,    men  den  er  i  Grunden 
meget  træffende;  i  hine  Dage  vakte  Fyrst  Esterhazys  Navn 
kun   en  Forestilling   om  Diamanter;  hans  Diamanter  glimre 
saa  at  sige  gjennem  hele  Tidens  Romanlitteratur,  og  det  var 
derfor   ikke    nogen   ringe  Kompliment    til   den  tapre  gamle 
moustache  fra  Republikkens  og   Kejserdømmets  Dage,    at 
hans  vejrbidte  Ansigt  drog  Opmærksomheden  bort  fra  Fyrst 
Esterhazys  Diamanter.     Soult  selv  var  taknemmelig  for  den 
oprigtige  Venlighed,  hvormed  han  blev  modtagen;  flere  Aar 
efter  under  en  Debat  i  det  franske  Kammer,  da  Guizot  blev 
beskyldt  for  at  være  alt  for  partisk  for  Alliancen  med  Eng- 
land,   optraadte  Soult    som    en    ivrig  Forkæmper  for  denne 
Alliance.     »Jeg  har  kæmpet  med  Englænderne  lige  til  Tou- 
louse,« sagde  han,  »den  Gang  jeg  affyrede  den  sidste  Kanon 
for  Nationens  Uafhæ^ngighed;    siden    den  Tid  har  jeg  været 
i  London,  og  Frankrig  kjender  den  Modtagelse,  jeg  fik  der. 
Englænderne  selv   raabte:    Vive  Soult!     de  raabte:    Længe 
leve  Soult!   Jeg   havde  lært  at  agte  Englænderne  paa  Val- 
pladsen, jeg  har  lært  at  agte  dem  i  Fred,  og  jeg  gjentager, 
at  jeg  er  en  ivrig  Ven  af  den  engelske  Alliance«.      Det  er 
ikke  blot  Kabinetter  og  Diplomater  af  Profession,  der  ind- 
virke  paa  Historiens  Gang;    det    er    meget  sandsynligt,    at 
Folkemængdens    Hurraraab     ved    Dronningens    Kroningsfest 
bidrog    ikke    saa    lidt    til    at  gjenoprette  det  gode  Forhold 
mellem  England    og  Frankrig    og  udslette   de  bitre  Minder 
fra  Waterloo. 

En  Begivenhed,  som  fortjener  at  bemærkes,  er,  at  nogle 
Dage  efter  Dronningens  Tronbestigelse  blev  Mr.  Montefiore  ud- 
nævnt til  Sheriff  i  London;  det  var  den  første  Jøde,  som  nogen 
Sinde  havde  beklæ^dt  dette  Erabede,  og  han  blev  ophojet  i  Adels- 
standen ved  Hds.  Majestæts  egen  Haand,  da  hun  besøgte 
City  paa  den  følgende  Lord-Mayors  Dag;  siden  de  gode 
gamle  Dage,  da  Kongerne  havde  for  Skik  at  laane  Jødernes 

Penge  eller,  hvis  de  uægtede  det,  befalede  at  lade  deres 
Tænder  trække  ud,  var  ingen  Jøde  bleven  saaledes  hædret 
af  Regeringen.  Den  Udvidelse  af  Lighedsprincipet  og  Re- 
ligionsfriheden, som  har  været  et  af  de  mest  paafaldende 
Karaktertræk  ved  Dronning  Victorias  Regering,  kunde  næppe 
indledes  paa  en  mere  passende  Maade  end  ved  den  Ære, 
Dronningen  og  Byen  beviste  Sir  Moses  Moutefiore. 

Den  første  Underskrift  paa  Hyldingsakten,  der  over- 
raktes Dronningen  i  Kensiugton-Palads,  tilhørte  den  ældste 
af  hendes  endnu  levende  Farbrødre,  Ernst,  Hertug  af  Cum- 
berland.  Dette  Faktum  kan  maaske  tjene  til  Undskyldning 
for,  at  vi  her  indskyde  en  kort  Beretning  om  den  Adskil- 
lelse, der  ved  denne  Tid  fandt  Sted  mellem  England,  eller 
i  det  mindste  det  dér  herskende  Kongehus,  og  en  andeu 
Stat,  som  i  lang  Tid  havde  været  forenede  paa  en  Maade, 
der  sjælden  er  tilfredsstillende  for  det  engelske  Folk.  I 
hele  Englands  Historie  kan  man  iagttage,  at  det  altid  har 
vakt  stor  Misfornøjelse  hos  Nationen,  naar  en  anden  Stats 
Krone  eller  Regentskab  har  været  knyttet  til  det  engelske 
Kongehus;  der  er  en  iustiiiktsmæssig  Skinsyge  paa  dette 
Punkt,  som,  selv  naar  den  er  urimelig,  ikke  er  unaturlig; 
Englands  Hersker  maa  helst  nøjes  med  at  herske  i  England 
og  ikke  i  nogen  fremmed  Stat.  Mange  gunstige  Varsler 
ledsagede  Dronning  Victorias  Tronbestigelse,  og  i  det  mindste 
nogle  af  disse  angik  hendes  Kjon;  man  var  almindelig  til- 
bøjelig til  at  antage,  at  Hoffets  Atmosfære  vilde  blive  renset 
og  forbedret,  naar  en  Kvinde  kom  paa  Tronen.  Det  havde 
ogsaa  en  anden  god  Virkning  af  en  ren  politisk  Natur,  i  det 
den  Forbindelse,  som  gjennem  nogle  Generationer  havde  be- 
staaet   mellem  England   og  Hannover,  derved   blev  afbrudt. 

Den  haunoveranske  Krone  kunde  kun  nedarves  paa  den 
mandlige  Linje,  og  den  gik  derfor  ved  Vilhelm  IV's  Død 
over  til  hans  ældste  efterlevende  Broder,  Ernst,  Hertug  af 
Cumberland.  Denne  Forandring  var  i  enhver  Retning  til- 
fredsstillende   for   den  engelske  Nation;    den  indirekte  For- 

ening  mellem  England  og  Hannover  havde   aldrig  været  vel 
set,  og  det  maa  desuden  indrømmes,  at  man  ingenlunde  var 
bedrøvet    over    at    blive    af  med  Hertugen   af  Cumberland. 
Ikke   mange  af  Georg  HI's  Sønner  vare  populære,  og  Her- 
tugen  af  Cumberland    var    vistnok   den  mindst  populære  af 
alle;   der  var  mange,  som  mistænkte  ham  for,    at  han  ikke 
blot  paa  en  indirekte,  passiv  og  uskyldig  Maade  havde  del- 
taget i  den  oraniske  Sammensværgelse,  der  blev  opdaget  og 
angiven  af  Joseph  Hume  i  1835,  og  som  gik  ud  paa  at  til- 
sidesætte den  unge  Prinsesse  Victorias  Rettigheder  og  sætte 
ham   selv,    Hertugen   af  Cumberland  paa  Tronen,    en  Plan, 
som    de  sammensvorne  søgte   at  undskylde  med  den  frække 
Paastand,    at    de    frygtede   for,    at  Hertugen  af  Wellington 
ellers  vilde  bemægtige  sig  Kronen.      Hertugen  af  Cumber- 
land   var    uhøflig,    hovmodig,    undertiden  endogsaa  raa  i  sit 
Væsen;  han  havde  personlige  Vaner,  som  passede  bedre  for 
Tibers  Dage  eller  Peter  den  stores  Hof  end  for  den  Tid  og 
de  Omgivelser,  han  tilhørte.     Naturligvis  bleve  hans  Laster 
overdrevne  af  Eygtet,  og   hans  Navn  var  i  manges  Øjne  et 
Symbol    paa    de    vildeste  Lidenskaber,   ja   selv  paa  Forbry- 
delser; nogle  af  de  Rygter,  der  vare  i  Omløb  om  ham,  vare 
kun  begrundede  i  den  almindelige  Afsky  for  hans  Karakter 
og  Skræk  for  hans  Indflydelse;  men  sikkert  er  det,   at  han 
var  udsvævende,  egenkjærlig,   hovmodig  og  trættekjær.     En 
Mand   med  disse  Egenskaber  vilde  i  en  opdigtet  Fortælling 
i    det  mindste   beskrives  som   ærlig  og  aabenmundet;    men 
Hertugen   af  Cumberland  var    tvært  imod    lumsk    og    falsk. 
Ganske   vist  talte  han  rent  ud  af  Posen,  naar  han  skjældte 
sine  Modstandere   ud  eller  fortalte  slibrige  Anekdoter,    men 
ikke  i  nogen  anden  Retning.     Hertugen  af  Wellington,  hvem 
han    hadede,    fortalte    Mr,  Greville,    at    han    engang  havde 
spurgt  Georg  IV,   hvorfor  Hertugen  at  Cumberland  var  saa 
lorhadt,  og  at  Kongen  havde  svaret:  »Fordi  han  aldrig  kan 
se  en  Fader  staa  sig  vel  med  sin  Søn,    eller  en  JMand  med 
sin  Hustru,    eller  en  Elsker  med  sin  tilbedte,    eller  en  Ven 

med  sin  Ven,  uden  at  stræbe  efter  at  sætte  Splid  imellem 
dem.«  Det  første,  lian  gjorde,  da  han  havde  besteget  Tro- 
nen i  Hannover,  var  at  ophæve  den  Statsforfatning,  som 
Rigets  Stænder  havde  vedtaget  og  Vilhelm  IV  billiget. 
»Radikalisme,«  sagde  Kongen  i  et  Brev  til  en  engelsk  Adels- 
mand, »har  her  hort  til  Dagens  Orden,  og  hele  Embeds- 
standen var  mere  eller  mindre  paavirket  af  disse  rosværdige 
Principer;  men  jeg  har  stækket  Demokratiets  Vinger.« 
Hvor  uretfærdig  og  strængt  han  gik  til  Værks,  er  nok  som 
bekjendt,  og  vi  skulle  ikke  dvæle  derved. 

England  var  paa  denne  Tid  i  en  meget  ophidset  Til- 
stand, og  man  kan  med  Lethed  tænke  sig  en  Folgerække 
af  Begivenheder,  som  kunde  have  bragt  alt  i  den  storste 
Forvirring.  Baade  i  Ind-  og  Udlandet  viste  sig  ugunstige 
Varsler  for  den  nye  Regering.  For  det  første  havde  de  to 
sidste  Regeringer  bidraget  meget  til  at  slappe  saa  vel  den 
personlige  Loyalitet  som  den  almindelige  Tillid  til  Konge- 
dømmets Værd.  Den  gamle  personlige  Styrelse  var  bleven 
en  Umulighed,  og  en  virkelig  konstitutionel  Regering,  saa- 
ledes  som  vi  kjende  den,  var  endnu  ikke  bleven  prøvet. 
Den  Maade,  hvorpaa  Reformen  var  bleven  iværksat,  den  List, 
man  havde  taget  sin  Tilflugt  til,  da  yderligere  Modstand 
syntes  farlig,  var  heller  ikke  skikket  til  at  hæve  den  saa- 
kaldte  konstitutionelle  Regering  i  Folks  Omdømme.  Kort 
forud  havde  man  set  Ministrene  give  efter  for  den  katholske 
p]mancipation,  ikke  af  Retfærdighed,  men  fordi  længere 
Modstand  vilde  fremkalde  borgerlige  Uroligheder.  Alt  dette 
kunde  næppe  indgyde  et  oplyst  og  uafhængigt  Folk  høje 
Tanker  om  Regeringens  Visdom  eller  om  de  uundværlige 
Fordele  ved  det  System,  som  den  repræsenterede.  Misfor- 
nøjelse herskede  overalt;  økonomiske  Love  bleve  ikke  for- 
staaede  af  Folk  i  Almindelighed,  og  de  forskjellige  Samfunds- 
klasser stode  skarpt  og  fjendtlig  over  for  hinanden.  Enhver 
Mand  følte  en  ligefrem  Fanatisme  for  sin  Klasses  Sag;  ikke 
"af  Egenkj ærlighed  eller  Begjærlighed,  men  fordi  han  oprigtig 

troede,  at  alle  andre  Klasser  stode  fjendtlig  mod  hans,  og 
at  det  var  hans  Pligt  til  Selvforsvar  og  Selvophold  at  værne 
tappert  om  sit  eget. 

II. 

Statsmænd  og  Partier. 

Lord  Melbourne  var  Førsteminister,  da  Dronningen  besteg 
Tronen.  Han  var  en  Mand,  som  baade  den  GaDg  og  senere 
gjorde  sig  særlig  yndet  af  Dronningen,  og  for  hvem  hun 
nærede  den  største  Agtelse;  han  var  af  en  godmodig,  noget 
magelig  Natur,  retfærdig,  endogsaa  ædelmodig  mod  sine  po- 
litiske Modstandere  og  særdeles  elskværdig  mod  sine  Venner ; 
men  han  havde  ikke  nogen  fast  Karakter,  var  ikke  en  Mand, 
som  »kunde  fremelske  Grode,  hvor  det  ikke  allerede  var 
begyndt  at  voxe,«  for  at  benytte  en  berømt  Forfatters  Udtryk. 
Længe  før  denne  Tid  havde  hans  excentriske  Hustru,  Lady  Caro- 
line Lamb,  søgt  at  undskylde  nogle  af  sine  Galskaber  og  Svag- 
heder med,  at  hendes  Ægtefa^lle  ikke  var  den  Mand,  der 
kunde  præke  Moral  for  nogen.  Han  var  en  mild  Raadgiver 
for  en  ung  Dronning,  og  til  Held  for  hende  selv  havde  den 
unge  Dronning  i  dette  Tilfælde  Forstand  og  Dømmekraft 
nok  til  ikke  at  være  ganske  afhængig  af  nogens  Raad. 
Lord  Melbourne  var  ingen  Statsmand;  hans  bedste  Egen- 
skaber, naar  undtages  hans  personlige  Elskværdighed  og 
Godmodighed,  vare  rent  negative.  Uheldigvis  var  han  ikke 
tilfreds  med  det  Ry  for  Magelighed,  som  han  i  Virkeligheden 
fortjente;  han  stræbte  efter  at  synes  uforbederlig  doven, 
ligegyldig  og  interesseløs.  Naar  en  Sag  i  Grunden  optog 
og  interesserede  ham,  gjorde  han  sig  Umage  for  at  se  ud 
som  et  Menneske,  hos  hvem  intet  i  Verden  kunde  vække  et 
Glimt  af  Interesse;  han  gjorde  sig  til  af  en  Letsindighed, 
han  aldrig  besad.  Vi  have  morsomme  Billeder  af  ham, 
som  fremstille  ham  pustende  til  en  Fjer  eller  legende  med 
en  Sofapude,  medens  en  eller  anden  vigtig  og  maaske  meget 

ømtaalig  Deputation  fra  en  Forening  af  Kjøbmænd  havde 
Avdiens.  De,  som  kjendte  ham,  paastode,  at  han  i  Grunden 
lyttede  til  af  alle  Kræfter,  at  han  havde  siddet  oppe  hele  Natten 
for  at  studere  det  Spørgsmaal,  han  lod  til  at  finde  sin 
Interesse  saa  lidet  værdigt,  og  at  han  langt  fra  at  være  op- 
tagen af  Smaating  havde  meget  ondt  ved  at  give  sig  Mine 
deraf.  Den  glimrende  Kritiker,  Sydney  Smith,  har  gjort  et 
livligt  og  morsomt  Angreb  paa  denne  Egenhed  hos  Lord 
Melbourne.  »Hvis  Sandheden  skal  frem,«  siger  han,  »er 
vor  Viscount  noget  af  en  Bedvager;  alt  hos  ham  synes  at 
vidne  om  en  trøstesløs  Ligegyldighed  •,»enhver  maatte  efter 
hans  Væsen  tro,  at  han  plejede  at  spille  Klink  med  Men- 
neskers Lykke,  at  han  altid  var  paa  Jagt  efter  Morskab,  at 
han  vilde  skjænke  Magna  Charta  bort  for  et  Kys  og  slaa 
Plat  og  Krone  om,  hvor  vidt  Biskopperne  skulde  beholde 
deres  Sæde  i  Overhuset  eller  ikke;  men  alt  dette  er  kun 
en  forfængelig  Lyst  til  at  forbavse  os  og  faa  os  til  at  tro, 
at  han  kan  spille  med  Kongeriger,  som  andre  Mennesker 
med  Kegler.  Jeg  vil  nødig  saare  nogens  Følelser,  og  det 
gjor  mig  ondt,  at  jeg  maa  sønderrive  den  prægtige  Væv  af 
Letsindighed  og  Lystighed,  som  han  har  dannet;  men  jeg 
beskylder  vor  Minister  for  Ærlighed  og  Flid,  jeg  nægter, 
at  han  skulde  være  ligegyldig  eller  ubesindig;  han  er 
simpelthen  en  Mand  med  en  god  Forstand  og  rigtige  Prin- 
ciper, der  dølger  sig  under  den  forslidte  og  noget  kjedelige 
Forklædning  af  en  politisk  Roué.« 

Saadant  et  Komediespil  kunde  maaske  have  været  und- 
skyldeligt eller  endogsaa  tiltrækkende  hos  en  Mand  med 
virkelig  glimrende  og  storartede  Talenter.  Tilskuere  finde 
det  interessant  at  se  en  Mand  med  en  anerkjendt  stærk  og 
fast  Karakter  undertiden  give  sig  Mine  af  at  være  en  let- 
sindig Nar;  Modsætningen  er  fortryllende  hos  den  glimrende 
Prins  Henrik  eller  hos  en  Sardanapal,  som  Byron  har  skabt 
ham.  For  at  tage  et  Exempel  fra  Nutiden,  saa  skrev  en 
stor  Del  af  Lord  Palmerstons  Popularitet  sig  fra  den  mor- 

somme  Forskjel,  der  var  mellem  hans  paatagne  Letsindighed 
og  hans  velbekjendte  Viljekraft  og  skarpe  Forstand;  men 
Lord  Melbournes  paatagne  Væsen  havde  ingen  saadan  Und- 
skyldning og  gjorde  heller  ikke  den  gunstige  Virkning;  han 
var  paa  ingen  Maade  en  Palmerston;  han  var  kun  skikket 
til  at  regere  i  rolige  Tider.  Han  var  en  daarlig  Taler  og 
ganske  ude  af  Stand  til  at  imødegaa  Lyndhursts  skarpe, 
gjennemtrængende  Kritik  eller  Lord  Broughams  voldsomme, 
skaanselløse  Bebrejdelser.  Debatterne  bleve  den  Gang  forte 
med  en  personlig  Bitterhed,  som  i  vore  Dage  er  ukjendt 
eller  i  det  mindste  meget  sjælden  høres.  Selv  i  Overhuset 
kom  ofte  det  giftigste  Fjendskab  frem  i  Talerne.  Den 
Voldsomhed  og  opbrusende  Heftighed,  som  var  et  Særkjende 
for  Broughams  Sprog,  havde  bidraget  meget  til  at  opflamme 
den  Atmosfære,  der  nu  til  Dags  som  oftest  er  saa  kølig  og 
maadeholden. 

At  Lord  Melbourne  ansaas  for  at  være  den  unge 
Dronnings  særlige  Yndling,  bidrog  rimeligvis  til  Heftig- 
heden af  de  Angreb,  hvormed  han  overvældedes.  Da 
Victoria  kom  paa  Tronen,  udtalte  Hertugen  af  Wellington 
aabent,  hvad  han  tænkte  om  sit  Partis  Fremtid;  han  var 
af  den  Mening,  at  Toryerne  ingen  Udsigter  havde,  naar  en 
Kvinde  skulde  regere:  »Jeg  kan  ikke  fore  Sladder,«  sagde 
han,  »og  Peel  har  ingen  Manerer.«  Det  faldt  rimeligvis 
ikke  Hertugen  af  Wellington  ind,  at  en  Kvinde  kunde  have 
lige  saa  god  Forstand  paa  Politik  og  tage  lige  saa  lidt 
Hensyn  til  sine  personlige  Følelser,  naar  det  gjaldt  Regerings- 
anliggender,  som  nogen  Mand.  Alt  dette  tjente  imidlertid 
kun  til  at  øge  Forbitrelsen  mod  Whig-Ministeriet;  det 
vakte  Skinsyge  og  Misfornøjelse,  at  Lord  Melbourne  stadig 
var  om  den  unge  Dronning.  Efter  nogle  Kritikeres  Mening 
stræbte  Førsteministeren  at  indgyde  hende  al  sin  egen  Let- 
sindighed og  Sorgløshed;  efter  andres  var  det  hans  Hensigt 
at  gjøre  sig  behagelig  og  uundværlig  for  Dronningen,  at 
omgive  hende  med  sine  Venner,   Slægtninge  og  Tilhængere 

Og  saaledes  opnaa  en  livsvarig  Magt  over  England,  der  kunde 
trodse  politiske  Forandringer  og  Partier.  Det  er  mærkeligt 
nu  at  se  tilbage  paa  meget  af,  hvad  der  blev  sagt  i  Tidens 
politiske  og  personlige  Had  og  Bitterhed;  om  Lord  Mel- 
bourne havde  været  en  fransk  Major  domus,  hvis  sande 
Hensigt  var  at  opkaste  sig  til  Statens  egentlige  Hersker  og 
føre  Dronningen  i  Ledebaand  som  en  Marionetdukke,  kunde 
der  ikke  have  hersket  større  Vrede,  Frygt  og  Misundelse. 
Siden  den  Tid  have  vi  alle  lært  af  de  paalideligste  Kilder,  at 
Lord  Melbourne  i  Virkeligheden  selv  var  den,  som  raadede 
hende  til  at  vise  Toryerne  nogen  Tillid,  til  »at  række  dem 
Oljegrenen«,  som  han  udtrykte  sig.  Han  synes  ikke  at 
have  været  begj  ærlig  efter  Magt  eller  at  have  benyttet 
nogen  som  helst  uærlige  Midler  til  at  opnaa  og  bevare  den. 
Den  unge  Dronnings  Karakter  har  øjensynlig  gjort  et  dybt 
Indtryk  paa  ham;  hans  virkelige  eller  paatagne  Letsindighed 
veg  for  et  sandt  og  varigt  Ønske  om  at  gjøre  hendes  Liv 
lykkeligt  og  hendes  Regering  saa  heldig  som  mulig.  Dron- 
ningen følte  det  varmeste  Venskab  og  Taknemmelighed  for 
ham  og  viste  det  længe  efter,  at  Folk  havde  ophørt  at  mis- 
tænke hende  for,  at  hun  kunde  være  en  Dukke  i  Ministerens 
Hænder. 

Det  er  imidlertid  vist,  at  Dronningens  Førsteminister 
paa  ingen  Maade  nod  nogen  Popularitet,  den  Gang  hun  besteg 
Tronen;  selv  udenforstaaende  Lagttagere,  der  ikke  havde 
nogen  som  helst  personlig  eller  politisk  Interesse  af,  hvem 
der  var  Minister,  ærgrede  sig  over  at  se  den  nye  Regering 
begynde  med  tilsyneladende  ganske  at  lade  sig  lede  af  en 
Mand,  som  enten  var  eller  i  det  mindste  søgte  at  være  en 
ren  Driver;  Deputationerne  gik  fornærmede  og  vrede  bort, 
naar  Lord  Melbourne  legede  med  Fjer  eller  Sofapuder  i 
deres  Nærværelse.  En  Mand  som  Brougham  med  sin  næsten 
vilde  Energi  og  Iver  dannede  en  overvældende  Modsætning 
til  Førsteministerens  lette,  sorgløse  Væsen.  Det  er  sand- 
synligt,  at  der  var  fuldkommen  lige  saa  megen  Affektation 

hos  den  ene  som  hos  den  anden;  men  i  Stridens  Hede 
gjorde  den  fortærende  Iver  for  det  offentlige  Vel,  som 
Broughara  bar  til  Skue,  i  det  mindste  et  langt  bedre  Indtryk. 
Da  den  nye  Regering  begyndte,  havde  Ministeriet  to  Fjender 
i  Overhuset  af  den  farligste  Karakter;  blot  en  af  dem  vilde 
have  voldet  en  langt  kraftigere  Minister  end  Lord  Melbourne 
meget  Bryderi,  men  tilfældige  Omstændigheder  bragte  dem 
til  at  slutte  et  forbigaaende  Forbund  mod  ham. 

Den  ene  af  disse  Mænd  var  Lord  Brougham.  Der 
findes  ingen  kraftigere  og  mærkeligere  Skikkelse  end  hans 
i  Englands  nyeste  Historie.  Han  var  begavet  med  de  for- 
sk) elligste  og  mest  paafaldende  Talenter  og  med  en  Arbejds- 
kraft, der  undertiden  syntes  næsten  overmenneskelig.  Ikke 
blot  var  han  arbejdsdygtig,  men  lod  tillige  til  at  have  en 
sand  Lidenskab  for  at  arbejde.  Hans  rastløse  Energi  strakte 
sig  i  alle  Retninger  og  søgte  at  gjere  nye  Erobringer;  Stu- 
deringer, der  vilde  have  optaget  en  anden  Mands  hele  Tid 
og  udslidt  hans  Kraft,  vare  for  ham  en  ren  Hvile.  Han 
var  ligefrem  besat  af  en  Arbejdsdjævel;  hverken  legemlig 
eller  aandelig  blev  han  nogen  Sinde  træt.  Hans  Selvtillid 
var  ubegrænset;  han  troede,  at  han  vidste  alt  og  kunde  alt 
bedre,  end  nogen  anden;  det  var  hans  Fryd  at  vise  Folk,  at 
han  forstod  deres  Forretning  bedre,  end  de  selv.  Hans 
utrolige  Forfængelighed  gjorde  ham  latterlig  næsten  lige 
saa  ofte,  som  hans  Geni  vakte  Beundring;  gjennem  mere 
end  én  Generation  havde  den  komiske  Litteratur  ikke  haft 
nogen  mere  lonnende  Gjenstand  end  Lord  Broughams  For- 
fængelighed og  Rastløshed.  Der  kan  ikke  være  Tvivl  om, 
at  han  var  en  stor  Taler;  men  hans  Sprog  var  for  vidt- 
løftigt og  ofte  for  uslebent  til  at  passe  i  vor  Tid,  da  der 
dømmes  mere  efter  Formen  end  efter  Indholdet,  da  Liden- 
skabelighed ikke  anses  for  at  være  paa  sin  Plads  i  en 
Debat,  og  man  gjør  sig  mere  Umage  for  at  undgaa  Over- 
drivelser end  for  at  stræbe  efter  Kraft.  Brougham  talte 
med    en  Heftighed,    der   undertiden   steg  til  Raseri;    hans 

Gestikulation  var  mærkelig  uskjøn,  og  lians  Manerer  gro- 
teske; men  om  hans  Magt  over  Tilhorerne  kunde  der  ikke 
være  Tvivl.  Denne  Magt  besad  han  endnu  paa  et  langt 
senere  Tidspunkt,  og  længe  efter  at  han  havde  naaet  den 
Alder,  da  Mænd  ikke  mere  pleje  at  deltage  i  politiske  De- 
batter, kunde  Lord  Broughams  Tale  endnu  være  lidenskabelig, 
indtrængende  og  rive  Tilhørerne  med  sig.  Dog  var  han  ikke 
en  Taler  af  forste  Eang;  hans  Taler  have  ikke  kunnet  holde 
sig  i  Tidens  Løb.  Naar  Talerens  personlige  Indflydelse  og 
Tidens  særlige  Omstændigheder  mangle,  vække  de  næppe 
nogen  Glæde,  ja  ikke  engang  nogen  Interesse;  thi  de  ud- 
mærke sig  ikke  ved  noget  smukt  Sprog,  og  de  besidde  kun 
lidt  af  det  dybe  filosofiske  Indhold,  den  Tankefylde  og  den 
glimrende  Veltalenhed,  som  gjøre  Burkes  Taler  klassiske  og 
til  en  vis  Grad  endnu  populære  iblandt  os.  Det  vilde  ogsaa 
have  været  umuligt  for  et  Menneske  i  Længden  at  udføre 
alle  de  Ting  godt,  som  Brougham  med  Held  forsøgte  sig  i. 
Om  juridiske,  politiske  og  litterære  Spørgsmaal,  om  Sprog, 
Videnskab,  Kunst,  om  industrielle  og  kommercielle  Fore- 
tagender udtalte  han  sig  med  en  Lærers  Myndighed.  »Dersom 
Brougham  forstod  en  lille  Smule  Lovkyndighed,«  sagde 
O'Connell  om  ham,  da  han  var  bleven  Lordkansler,  »vilde 
han  kunne  lidt  af  al  Ting.«  Anekdoten  fortælles  ogsaa 
paa  en  anden  Maade.  der  gjør  den  endnu  mere  pikant: 
»Den  nye  Lordkansler  kan  lidt  af  al  Ting  —  endogsaa 
lidt  Jura.« 

Brougham  var  en  heftig  og  selvtillidsfuld  Natur;  han 
havde  i  mange  Aar  vist  sig  som  den  levende  Drivkraft, 
naar  det  gjaldt  om  at  fremme  store  politiske  og  sociale  Re- 
former; var  end  hans  personlige  Forfængelighed  uhyre,  maa 
man  dog  indrømme,  at  de  Tjenester,  han  gjorde  Friheden 
og  Oplysningen,  vare  uvurderlige.  Som  Modstander  af  Sla- 
veriet i  Kolonierne,  som  Talsmand  for  de  politiske  Reformer 
hjemme,  for  Lovenes  Reform,  for  Folkeoplysningen,  for  Re- 
ligionsfriheden havde   han  virket  med  utrættelig  Iver,    med 

rastlos  Lidenskabeliglied  og  med  glimrende  Held ;  men  hans 
Lobebane  gjennemgik  to  mærkelige  Omskiftelser,  som  i  høj 
Grad  hindrede  hans  sjældne  Evner  i  at  virke  med  fuld 
Kraft.  Den  første  var,  da  han  i  1830  fra  Folketribun  og 
Reformator  blev  Lordkansler;  den  anden,  da  han  ved  Whig- 
ministeriets Gjenoprettelse  i  1835  blev  ladt  ude  af  Virk- 
somhed og  maatte  tilbringe  Resten  af  sit  Liv  med  at  kri- 
tisere andre  Mænds  Politik.  Man  har  aldrig  faaet  rigtig  at 
vide,  hvorfor  Whiggerne  saa  pludselig  sloge  Haanden  af 
Lord  Brougham.  Den  almindelige  Tro  er,  at  hans  Excen- 
tricitet og  ustyrlige  Heftighed  gjorde  ham  til  et  utaaleligt 
Medlem  af  et  Ministerium;  man  har  hvisket  om,  at  hans 
Forstand  til  en  Tid  virkelig  var  formorket,  ligesom  det  en 
kort  Tid  blev  sagt  om  Chatham. 

Lord  Brougham  var  imidlertid  ikke  den  Mand,  som 
glemte  eller  tilgav  en  Forna'rmelse.  Da  han  ansaa  sig  for 
at  være  bleven  tilsidesat  af  Whiggerne,  blev  han  for  Frem- 
tiden   Lord  Melbournes    hidsigste    og    uforsonligste   Fjende. 

Den  anden  Modstander,  vi  have  omtalt,  var  Lord  Lynd- 
hurst.  Denne  Statsmand  lignede  Lord  Brougham  ved  Læng- 
den af  sin  Løbebane  og  sin  Arbejdskraft,  om  end  ikke  i 
andet.  Lyudhurst,  der  var  lødt  i  Boston  1772,  Aaret  for 
Skibenes  Teladninger  bleve  kastede  i  Vandet,  er  bleven 
hørt  tale  i  Overhuset  baade  kraftig  og  flydende  af  Mænd, 
der  endnu  ikke  ere  midaldrende;  han  var  en  af  de  mest 
virkningsfulde  Farlamentstalere  paa  en  Tid,  der  har  kjendt 
Folk  som  Peel  og  Palmerston,  Gladstone  og  Disraeli,  Bright 
og  Cobden.  Hans  Sprog  udmærkede  sig  ved  en  klassisk 
Renhed  og  Klarhed,  hans  Optræden  var  fin  og  smuk, 
hans  Stemme  blod  og  klangfuld;  man  kunde  ikke  tænke 
sig  større  Modsætninger  end  hans  klare,  korrekte,  skarpe 
Bevisførelse  og  Broughams  lidenskabelige  Udfald  og 
overvældende  Styrke.  Lyndhurst  var,  som  vi  allerede 
have  omtalt,  i  Besiddelse  af  stor  Arbejdsdygtighed,  naar 
Arbejdet     skulde    gjøres;     men     af    Naturen     havde     han 

lige  saa  megen  Tilbojelighed  til  Magelighed,  som  Broug- 
ham  til  rastløs  Virksomhed.  Heller  ikke  vare  hans  politiske 
Meninger  meget  klare;  da  han  bestandig  sluttede  sig  til 
Toryerne,  virkede  sammen  med  dem,  talte  for  dem  og  an- 
greb deres  Fjender  baade  med  Argumenter  og  Spot,  kom 
han  til  sidst  ganske  ind  i  deres  Væsen;  men  intet  i  hans 
omskiftende  Livs  Historie  tyder  paa,  at  han  paa  nogen 
Maade  foretrak  denne  Retning,  og  der  var  mange  Tider 
i  hans  Liv,  da  det  synes,  som  om  rent  tilfældige  Omstæn- 
digheder afgjorde,  hvad  Retning  han  skulde  følge.  I  at  føre 
en  skarp  Debat  havde  han  ikke  sin  Lige  i  Parlamentet ;  men 
som  Taler  manglede  han  Begejstring  og  Geni,  og  hans 
Evner  vare  indskrænkede  i  Sammenligning  med  Broughams 
forbavsende  Alsidighed  og  altfortærende  Aandsvirksomhed. 
Han  var  altid  lige  vel  oplagt  til  at  tale  og  syntes  ikke  at 
kjende  til  Anfald  af  Aandstræthed  eller  skiftende  Stem- 
ninger. Netop  den  Omstændighed,  at  han  som  Taler  altid 
stod  paa  det  samme  høje  Standpunkt,  kan  tjene  til  Bevis 
for,  at  han  dog  ikke  ejede  den  sande  Veltalenhed,  der  lige 
saa  lidt  kommer  paa  ens  Bud  som  Digterens  Lispirationer. 
Disse  to  Mænd  vare  uden  Sammenligning  de  ledende  Ord- 
førere i  Overhuset;  Lord  Melbourne  havde  paa  den  Tid  i 
sit  Ministerium  ikke  en  eneste  Taler  af  første  eller  engang 
af  anden  Rang.  En  dygtig  Skribent  har  gjort  den  træffende 
Bemærkning,  at  Ministeriets  Stilling  i  Overhuset  kunde 
sammenlignes  med  et  lækt  Vrag,  som  Fjender  fra  alle  Sider 
sende  det  glatte  Lag. 

Dronningens  Tronbestigelse  gjorde  det  nødvendigt  at 
sammenkalde  et  nyt  Parlament.  Partikampen  mellem  Valg- 
mændene var  meget  heftig,  og  der  blev  i  nogle  Tilfælde 
udført  Manøvrer  og  Overrumplinger,  som  næppe  vilde  være 
mulige  i  vor  Tid.  Resultatet  blev  ikke  nogen  meget  ud- 
præget Forandring  i  Partiernes  Stilling;  men  Toryerne  be- 
holdt dog  i  det  hele  taget  Overvægten.  Omtrent  ved  denne 
Tid   kom  det   i  Mode  at  benytte  Navnet  »konservativ«  om 

dette  Parti,  og  Æren  for  ferst  at  have  anvendt  Ordet  i 
denne  Betydning  tillægges  Wilson  Croker.  I  eu  Artikel  i 
»Quarterly  Review«  nogle  Aar  tidligere  omtaler  han,  at  han 
er  en  afgjort  og  samvittighedsfuld  Tilhænger  af  det  Parti, 
som  kaldes  Tory,  men  som  mere  passende  kunde  benævnes 
det  »konservative«.  Under  de  nye  Parlamentsvalg  hen- 
tydede Lord  Russell  i  en  Tale,  som  han  holdt  ved  en  offent- 
lig Middag  i  Strand,  til  det  nye  Navn,  som  hans  Modstan- 
dere havde  begyndt  at  tillægge  deres  Parti.  »Dersom  det 
er  et  Navn,  som  behager  dem,«  sagde  han,  »hvis  de  sige, 
at  den  gamle  Forskjel  mellem  Wliig  og  Tory  ikke  længer 
burde  vedligeholdes,  er  jeg  rede  til  som  Modsætning  til 
Navnet  Konservativ  at  antage  Navnet  Reformer  og  at  holde 
paa  denne  Modsætning.« 

Resultatet  af  de  almindelige  Valg  var  altsaa,  at  Tory- 
erne  havde  vundet  en  lille  Overvægt.  Da  det  nye  Parla- 
ment forsamledes,  syntes  Underhuset  at  have  samlet  et 
usædvanlig  stort  Antal  begavede  og  lovende  Mænd.  Det 
havde  desuden  et  vist  litteræ^rt  Præg,  noget  som  aldrig  har 
udmærket  de  senere  Parlamenter.  Grote,  Forfatteren  til 
Grækenlands  Historie,  sad  som  Repræsentant  for  Londons 
City;  den  nu  afdt^de  Lord  Lytton,  den  Gang  Edward  Lytton 
Bulwer  og  meget  radikal,  havde  ogsaa  Sæde  i  Forsamlingen; 
Disraeli  kom  for  første  Gang  ind  i  Parlamentet;  Charles 
Buller,  fuld  af  Liv  og  Kraft,  glimrende  Lune  og  skarp,  sund 
Forstand,  syntes  at  være  paa  sikker  Vej  til  den  berømme- 
lige Løbebane,  hvorfra  han  bortreves  ved  en  alt  for  tidlig 
Død.  Sir  William  MolesAvorth  var  en  udmærket  Type 
paa  den  Skole,  som  senere  blev  kaldet  den  filosofisk-radikale, 
et  andet  udmærket  Medlem  af  samme  Skole,  Roebuck,  havde 
mistet  sit  Sæde  og  var  for  Tiden  udelukket.  Gladstone 
havde  allerede  været  fem  Aar  i  Parlamentet;  den  afdode 
Lord  Carlisle,  den  Gang  Lord  Morpeth,  ansaas  for  et  elsk- 
værdigt Exemplar  af  en  litterær  og  kunstnerisk  dannet, 
ung  Adelsmand,  som  tillige  driver  lidt  Politik  for  sin  intel- 


314  Skildringer  af  Englands  nyeste  Historie. 

lektiielle  Morskab.  Lord  John  Russell  var  forst  nylig  op- 
traadt  som  Underhusets  Leder,  og  Lord  Palmerston  var  Se- 
kretær i  det  udenlandske  Departement;  men  hans  sjældne 
Dygtighed  var  endnu  langt  fra  at  være  almindelig  anerkjendt; 
ikke  mange  Aar  tidligere  omtalte  Greville  ham  som  en  Mand, 
der  »havde  været  tyve  Aar  i  Embede  og  aldrig  for  havde 
udmærket  sig«.  Greville  udtrykker  en  mild  Forbavselse 
over  de  hoje  Tanker,  som  de,  der  kjendte  Lord  Palmerston 
nøje,  behagede  at  have  om  hans  Evner  og  Arbejdsdygtighed. 
Det  var  i  Sandhed  kun  de,  der  kjendte  Lord  Palmerston 
meget  neje,  som  havde  nogen  Forestilling  om  den  Evne  til 
at  styre  Parlamentet  og  Landet,  han  snart  efter  skulde  lægge 
for  Dagen.  Sir  Robert  Peel  var  Leder  af  det  konservative 
Parti;  Lord  Stanley,  den  senere  Lord  Derby,  var  endnu  i 
Underhuset;  han  havde  for  ikke  længe  siden  brudt  definitivt 
med  Whiggerne  i  Anledning  af  det  kirkelige  Spørgsmaal  i 
Irland  og  var  gaaet  over  til  det  konservative  Parti,  hvis 
dygtigste  Taler  og  mest  indflydelsesrige  Leder  han  senere 
blev.  O'Connell  og  Sheil  repræsenterede  Veltalenheden  i 
det  irske  nationale  Parti.  Det  kan  ikke  nægtes,  at  det 
Underhus,  som  for  forste  Gang  samledes  under  Dronning 
Victorias  Regering,  var  rigt  paa  Veltalenhed  og  Begavelse; 
kun  to  virkelig  store  Talere,  som  den  Gang  endnu  ikke  vare 
Medlemmer  af  Parlamentet,  ere  optraadte  i  de  fyrretyve 
Aar,  som  ere  henrundne  siden  hin  Tid,  nemlig  Cobden  og 
Bright.  Cobden  havde  stillet  sig  som  Kandidat  for  Flækken 
Stockport,  men  var  ikke  heldig  og  opnaaede  forst  Sæde  i 
Parlamentet  fire  Aar  efter.  Det  var  kun  ved,  hvad  man 
kan  kalde  et  Tilfælde,  at  Macaulay  og  Roebuck  ikke  vare 
med  i  Parlamentet  af  1837;  man  kan  derfor  godt  sige,  at 
naar  undtages  Cobden  og  Bright,  er  i  de  følgende  fyrretyve 
Aar  ingen  Taler  af  første  Rang  traadt  ind  i  Parlamentet. 
Ministeriet  havde  ikke  mange  Tilhængere  i  Underhuset, 
og  de,  som  det  havde,  vare  kun  løst  forbundne ;  dets  Stilling 
var  desuden  saadan,  at  det  næppe  vilde  have  følt  sig  stærkt, 

selv  om  det  havde  haft  mægtigere  Repræsentanter  i  begge 
Huse.  De  mere  ivrige  Reformatorer  følte  sig  skuffede  af 
Ministrene;  Frihandelsbevægelsen  antog  bestemt  Form  og  Skik- 
kelse og  truede  med  at  blive  frygtelig  uafhængig  af  Parti- 
forbindelser. Regeringen  var  nødt  til  at  stole  en  hel  Del 
paa  O'Connells  og  hans  Tilhængeres  noget  tvivlsomme 
Stotte.  Hverken  i  Over-  eller  i  Underhuset  var  den  rig 
paa  begavede  Ordførere.  Sir  Robert  Peel,  Oppositionens 
Leder,  var  uden  Sammenligning  den  dygtigste  Mand  i  Under- 
huset; foruden  hans  store  Dygtighed  som  Administrator  og 
Ordforer  besad  han  en  Egenskab,  som  den  Gang  var  meget 
sjælden  blandt  de  konservative  Statsmænd:  han  forstod  sig 
udmærket  paa  Finansvæsenet  og  havde  et  godt  Greb  paa 
Grundprinciperne  i  den  politiske  Økonomi;  hans  rene, 
strænge  Karakter  gjorde  ham  agtet  blandt  Venner  og  Mod- 
standere; men  han  havde  maaske  ikke  mange  fortrolige 
Venner.  Han  var  en  kold  Natur,  eller  i  det  mindste  gjemte 
han  sin  Varme  hos  sig  selv,  den  udstraalede  ingen  Glød  til 
hans  Omgivelser.  Han  var  tilbageholdende  og  genert,  men 
hans  Generthed  antog  Udseendet  af  Kulde  og  Stolthed;  det 
kunde  passe  paa  ham,  hvad  Richter  sagde  om  Schiller: 
»han  var  mod  fremmede  kold  som  en  Sten  og  lignede  en 
stejl  Klippe,  som  man  uvilkaarlig  sprang  tilbage  fra«. 
Det  er  sikkert,  at  Peel  ejede  varm  og  ædel  Følelse,  men 
selve  hans  Finfølelse  bragte  ham  til  at  skjule  den;  Modsæt- 
ningen mellem  hans  Følelser  og  hans  Mangel  paa  Evne  til 
at  lægge  dem  for  Dagen  bevirkede  hos  ham  et  stift,  paa- 
taget Væsen,  der  ofte  grænsede  til  Kejtethed.  I  Underhuset 
kom  hans  Geni  og  Karakter  bedst  frem;  Stridsluften  var 
for  ham,  hvad  Macaulay  siger,  at  Vin  var  forAddison,  den 
Indflydelse,  som  løste  Trolddommen,  hvorunder  hans  store 
Evner  ellers  syntes  at  slumre.  Peel  var  fuldkommen  Herre 
over  Underhuset;  han  var  saa  stor  en  Taler,  som  nogen 
Mand  kunde  være,  der  kun  henvendte  sig  til  Underhuset, 
dets  Planer  og  dets  Fremgangsmaade.     Han  naaede  maaske 

saa  uær  Veltalenheden,  som  nogen  Maud  formaar,  der  ikke 
er  begavet  med  megen  Indbildningskraft.  Man  beskriver 
meget  rigtig  Veltalenhed  som  en  Blanding  af  Fornuft  og 
Lidenskab;  Lidenskab  forer  altid  nogen  Fantasi  med  sig, 
men  Sir  Robert  Feel  havde  kun  lidt  deraf  og  næsten  intet 
af  den  Begejstring,  som  undertiden  kan  erstatte  Veltalenhed. 
Hans  Sprog  var  klart,  kraftigt  og  stateligt,  fuldt  af  forskjel- 
lige  Beviser  og  gode  Exempler,  som  han  tog  af  Bøger,  af 
Politiken  og  af  Handelsverdenen.  Han  forfulgte  et  vanske- 
ligt Bevis  til  dets  yderste  Følgeslutninger,  og  hvis  det  havde 
nogen  skjult  Svaghed,  bragte  han  den  ubarmhjærtig  for 
Lyset,  ofte  med  et  heldigt  Stænk  af  Lune  og  rolig  Ironi. 
Hans  Taler  indeholdt  den  fuldkomneste  sunde  Fornuft  og 
de  ædleste  Grundsætninger,  iklædte  et  virkningsfuldt  Sprog; 
men  de  vare  tillige  saaledes  indrettede,  at  de  ramte  Under- 
husets Fatteevne  lige  i  Hjærtet.  De  fortalte  om  Parla- 
mentets Følelser  og  Indskydelser,  ligesom  et  Lands  Folke- 
poesi fortæller  om  dets  Natur  og  nationale  Tanker. 

Lord  Stanley  var  en  langt  mere  energisk  og  begejstret 
Taler  end  Sir  Robert  Peel  og  naaede  maaske  paa  sin  senere 
Løbebane  nu  og  da  nærmere  til  den  ægte  Veltalenheds  Højde; 
men  Lord  Stanley  var  kun  lidet  andet  end  en  glimrende 
parlamentarisk  Stridsmand,  selv  da  han  længe  efter  blev 
Førsteminister  i  England.  Han  besad  særdeles  lidt  af  den 
Sort  Kundskaber,  Nutiden  fordrer  hos  sine  Statsmænd 
og  Ledere.  Til  politisk  Økonomi,  til  Fiuausvæsenet,  til 
den  moderne  Videnskabs  Fremskridt  og  Opdagelser  kjendte 
han  omtrent  saa  lidt,  som  det  er  muligt  for  en  dygtig  og 
energisk  Mand,  der  lever  midt  i  Londons  bevægede  Liv  og 
hører,  hvad  Folk  taler  om  omkring  sig.  Han  bemærkede 
engang  godmodig  om  sig  selv,  at  han  var  opdragen,  fer 
Lasrdom  kom  i  Mode;  han  var  vel  inde  i  de  klassiske  Sprog 
og  forstod  at  skatte  den  romerske  og  græske  Litteraturs 
Skjønheder;  men  han  havde  intet  grundigt  Kjendskab  til 
disse   Folks   Historie    og    forstod    rimeligvis    slet    ikke    den 

store  Forskjel,  der  er  mellem  romersk  og  græsk  Civilisation. 
Han  besad,  kort  sagt,  hvad  man  i  tidligere  Tid  vilde  have 
kaldt  for  en  elegant  Lærdom,  havde  en  betydelig  Indsigt  i 
de  fleste  evropæiske  Landes  Politik  paa  haus  Tid,  og  at 
føre  en  parlamentarisk  Debat  med  Dygtighed  syntes,  som 
Macaulay  har  sagt  om  ham,  at  være  ham  medfødt.  Der 
var  i  hin  Tid  ingen  Taler  i)aa  Ministerpladserne,  som  paa 
nogen  Maade  kunde  sammenlignes  med  ham. 

Lord  John  Kussell,  som  var  Wiiigpartiets  Leder  i  Under- 
huset, var  i  Grunden  en  meget  kraftigere  Mand,  end  han 
syntes  at  være;  han  gjaldt  blandt  sine  Venner  for  at  være 
uforfærdet,  modig  og  selvtillidsfuld,  blandt  sine  Fjender  for 
at  være  grænseløs  indbildsk.  Thomas  Moore  henvendte 
engang  et  Digt  til  ham,  da  Lord  Russell  tænkte  paa  eller 
talte  om  at  forlade  det  politiske  Liv,  og  han  appellerer  deri 
til  »dit  Geni,  din  Ungdom,  dit  Navn«,  erklærer,  at  den 
unge  Statsmands  Instinkt  er  det  samme  som  »Ørneungens, 
der  stiger,  med  sit  Blik  rettet  mod  Solen«,  og  han  hen- 
falder ham  om  ikke  >et  Øjeblik  at  tænke,  at  dit  Land  kan 
undvære  paa  sin  mørknende  Horizont  saadant  et  Lys  som 
du«.  Senere  Iagttagere,  hvem  Lord  Kussell  rimeligvis  er 
forekommen  kold  og  formel  som  Taler  og  manglende  orga- 
niserende Dygtighed  som  Statsmand,  kunne  maaske  finde 
det  vanskeligt  at  faa  Digterens  Billede  til  at  passe  med 
deres  eget  Indtryk  af  Virkeligheden;  men  det  er  ganske 
vist,  at  Lord  Russell  en  Tid  havde  Ry  for  at  være  et  vildt 
Geni,  en  Shelley  blandt  Whiggerne.  I  Virkeligheden  havde 
han  meget  mindre  Geni,  end  hans  Venner  og  Beundrere 
troede,  og  en  hel  Del  mere  praktisk  Dygtighed,  end  enten 
Venner  eller  Pjender  tillagde  ham;  han  blev  ganske  vist 
ikke  nogen  stor  Taler,  men  en  skarp  Ordfører,  som  især 
virkede  ved  den  kolde,  æggende  Sarkasme,  der  ligesom  en 
opløsende  Syre  gjeunemtrængte  Svaghederne  ved  Modstan- 
derens Argumenter.  I  det  Digt,  hvoraf  vi  have  citeret 
nogle  Linjer,    omtaler  Moore    sin  adelige  Vens  Veltalenhed 

som  »ikke  lignende  hine  Bjærgbække,  der  funkle,  skumme 
og  svinde  i  Taage,  men  en  Strom,  der  baner  sig  Vej  til 
Lyset  gjennem  Tankers  og  Kundskabers  rensende  Gjemme«. 
Bortset  fra  venskabelig  og  poetisk  Overdrivelse  er  dette 
ikke  nogen  daarlig  Beskrivelse  af  Lord  John  Russells  Tale 
i  hans  bedste  Øjeblikke.  Den  smalle,  klare  Strøm  af  Ar- 
gumenter arbejdede  sig  langsomt  frem  og  banede  sig  Vej 
gjennem  Hindringer,  som  Iagttageren  i  Begyndelsen  vilde 
have  været  overtydet  om,  at  den  aldrig  kunde  gjennem- 
trænge.  Lord  John  Russells  Fægtekunst  mindede  om 
Saladin,  ikke  om  den  djærve  Richard  Løvehjærte,  men  Virk- 
ning gjorde  den  i  ethvert  Fald. 

Det  engelske  System  at  regeres  ved  Partier  gjør  Par- 
lamentets Historie  til  en  Række  af  politiske  Dueller.  To 
Mænd  staa  Aar  igjennem  fjendtlig  over  for  hinanden,  den 
ene  i  Spidsen  for  Regeringen,  den  anden  for  Oppositionen. 
De  skifte  Plads  ved  hver  Sejr,  den  sejrende  overtager  Re- 
geringen, den  overvundne  gaar  til  Oppositionen.  Her  er 
ikke  Stedet  til  at  diskutere  dette  Systems  Fordele  eller 
sandsynlige  Vedvaren,  det  er  nok  at  sige,  at  det  utvivlsomt 
giver  vore  politiske  Kampe  en  meget  livlig  og  vexlende 
Karakter  og  meddeler  dem  meget  af  en  virkelig  Krigs  Ild 
og  Lidenskab.  Det  hændes  ofte,  at  de  ledende  Mod- 
standeres Begavelse  og  Veltalenhed  staa  i  den  Grad  paa 
samme  Trin,  at  deres  Tilhængere  med  rette  strides  om, 
hvem  af  deres  Høvdinger  der  er  den  anden  overlegen,  og 
Publikum  deler  sig  i  to  ikke  blot  politiske,  men  tillige 
kritiske  Lejre,  efter  deres  Forkjærlighed  for  den  ene  eller 
den  anden.  Vi  strides  endnu,  om  Fox  eller  Pitt  var  størst 
som  Leder  og  Taler,  og  det  er  sandsynligt,  at  det  samme 
Spørgsmaal  endnu  i  lange  Tider  vil  blive  opkastet  an- 
gaaende  Gladstone  og  Disraeli.  I  mange  Aar  stode  Lord 
John  Russell  og  Sir  Robert  Peel  saaledes  mod  hinanden; 
Peel  havde  langt  mere  Originalitet,  og  Lord  Russell  naaede 
aldrig  saa  stor  Indflydelse  over  Underhuset  som  den,    hans 

Medbejler  længe  kunde  glæde  sig  ved.  De  politiske  Kampes 
Hede  forforte  senere  en  bitter  Kritiker  til  at  beskylde  Peel 
for  Mangel  paa  Originalitet,  fordi  han  med  Lethed  be- 
nyttede og  tilegnede  sig  andres  Ideer;  ikke  alene  Kritiken, 
men  den  Grund,  hvorpaa  den  hvilede,  var  aldeles  falsk.  At 
intet  skulde  være  originalt,  uden  det,  vi,  som  Børn  sige, 
opfinde  »ud  af  vort  eget  Hoved«,  er  en  indskrænket  Tro, 
som  bør  overlades  til  Bornene. 

Originalitet  i  Politik,  som  paa  ethvert  kunstnerisk  eller 
videnskabeligt  Omraade,  bestaar  i  at  anvende  og  benytte  de 
Ideer,  man  selv  undfanger  eller  faar  af  andre.  Det  storste 
Bevis  paa  hej  og  a^gte  Statskunst,  som  Sir  Kobert  Peel 
nogen  Sinde  har  givet,  var  den  Gang,  han  indsaa,  at  Tiden 
var  kommen  til  at  lade  de  Ideer,  Cobden,  Villiers  og  Bright 
havde  forsvaret  i  Underhuset,  komme  frem  i  Praxis  som 
Love.  Lord  Eussell  var  en  født  Keformator;  han  havde 
siddet  ved  Fox's  Fodder  og  var  opvoxen  i  liberale  Prin- 
eiper;  han  var  trofast  mod  sin  Sag  og  en  af  dens  kjækkeste 
og  ivrigste  Forkæmpere;  han  besad  en  Fordel  over  Peel  i 
den  Omstændighed,  at  han  havde  begyndt  sin  Opdragelse  i 
en  mere  oplyst  Skole;  men  han  manglede  Begejstring 
lige  saa  meget  som  Peel  og  var  endnu  tjærnere  end  denne 
fra  at  naa  den  sande  Veltalenhed.  Russell  havde,  som  vi 
have  sagt,  ikke  længe  været  Leder  af  Underhuset,  da 
Dronning  Victoria  sammenkaldte  sit  første  Parlament;  han 
var  paa  en  Maade  endnu  paa  Prove,  og  selv  blandt  hans 
Venner,  eller  maaske  især  blandt  hans  Venner,  hviskedes 
der  om,  at  hans  Selvtillid  var  større,  end  hans  Dygtighed 
som  Leder. 

Efter  Ministeriets  og  Oppositionens  Ledere  var  den 
mest  fremtrædende  Person  i  Underhuset  O'Connells  kolossale 
Skikkelse,  den  store  irske  Agitator,  om  hvem  vi  skulle  faa 
en  god  Del  mere  at  høre.  Til  Parlamentets  første  Talere 
i  hin  Tid  hørte  O'Connells  lidenskabelige  Adjutant,  Richard 
Lalor  Sheil.     Det  er  mærkeligt,   hvor  lidt  man  nu  véd  om 

Sheil,  hvem  saa  mange  kompetente  Dommere  erklærede  for 
at  være  en  stor  Taler.  Lord  Beaconsfield  omtaler  i  en  af 
sine  Romaner  Sheils  Veltalenhed  i  de  mest  rosende  Udtryk, 
hvorimod  han  nedsætter  Canning.  Det  er  kun  kort  siden, 
at  Mr.  Gladstone  nævnede  Sheil  som  et  mærkeligt  Exempel 
paa  en  Mand,  der  til  Trods  for  alvorlige  Mangler  ved 
Stemme  og  Udtryksmaade  havde  naaet  meget  højt  som 
Taler;  han  beskrev  Sheils  Stemme  som  ulig  alt  andet  end 
en  Blikkjedel,  der  steder  imod  forskjellige  Ting  og  slaar 
først  mod  den  ene  Side,  saa  mod  den  anden,  »Jeg  vilde 
ikke,  hvis  jeg  havde  haft  Valget,«  fortsatte  Gladstone,  »have 
syntes  om  at  lytte  til  den  Stemme  hos  nogen  anden;  men 
hos  ham  vilde  jeg  ikke  have  forandret  den,  thi  den  ud- 
gjorde en  Del  af  et  hejst  mærkeligt  Hele,  og  ingen,  som 
lyttede  til  den,  falte  sig  nogen  Sinde  ubehagelig  berørt  deraf. 
Han  var  en  stor  Taler  med  varm  Følelse,  en  meget  levende 
Indbildningskraft  og  en  uhyre  Magt  over  Sproget,  og  jeg 
tror,  at  han  havde  studeret  Veltalenhed  lige  indtil  Ord  og 
Udtryk.  Der  var  et  særegent,  halv  vildt  Præg  over  hans 
Udseende  og  Væsen;  hans  hele  Skikkelse,  hans  Stemme,  hans 
Maade  at  tale  paa  og  den  Sag,  han  behandlede,  stemmede 
alt  saa  fuldkommen  med  hinanden,  at  de  dannede  et  stor- 
artet Hele,  og  skjønt  det  nu  er  35  Aar  siden,  jeg  hørte 
Sheil,  er  min  Erindring  om  ham  lige  saa  tydelig,  som  om 
jeg  havde  lyttet  til  ham  i  Dag.« 

Ingen  kan  nægte,  at  denne  Beskrivelse  giver  et  Billede 
af  en  stor  Taler,  og  det  er  heller  ikke  let  at  fatte,  hvor- 
ledes to  saa  erfarne  Mænd  som  Gladstone  og  Disraeli,  af 
saa  udpræget  forskjeJlige  Retninger,  ellers  kunde  stemme 
overens  om,  at  han  fortjente  dette  Navn.  Ikke  desto  mindre 
har  man  i  de  senere  Aar  paa  en  besynderlig,  men  uom- 
tvistelig Maade  benægtet  Sheils  Adkomst  til  Berømmelse 
for  Veltalenhed ;  maaske  det  kommer  af,  at  hvis  han  varen 
Taler,  var  han  heller  ikke  andet,  og  vor  praktiske  Tid,  som 
finder,   at  han  ikke  har  efterladt  noget  Spor  i  Parlamentet 

eller  i  Politikken,  vil  ikke  lægge  Vægt  paa  hans  Veltalenhed. 
Hans  Løbebane  dalede  til  en  ministeriel  Post  af  anden  Eang 
og  sluttede  til  sidst,  temmelig  tidlig,  ved  det  lille  Hof  i 
Florents,  hvor  hen  han  sendtes  som  Englands  Repræsentant. 
Han  er  værd  at  omtale,  fordi  han  gav  Lofter  om  et  glim- 
rende Ky,  fordi  hans  Veltalenheds  Fortryllelse  øjensynlig 
dvælede  længe  i  deres  Erindring,  der  have  kjendt  ham,  og 
fordi  han  er  et  godt  Exemplar  paa  de  irske  Agitatorer,  der 
begynde  med  en  stormfuld  Opposition  mod  den  engelske 
Regering,  men  efter  nogen  Tids  Forløb  ydmyg  anerkjende 
dens  Berettigelse  og  iføre  sig  Ministeriets  Uniform.  O'Connell 
have  vi  forbigaaet  for  Øjeblikket,  fordi  vi  skulle  omtale 
ham  senere;  men  Sheil  er  det  unødvendigt  at  komme  til- 
bage til. 

Det  var  øjensynlig  et  mærkeligt  Parlament;  Russell 
var  Leder  af  det  ene  Parti,  og  Peel  Leder  af  det  andet; 
O'Connell  og  Sheil  stode  som  uafhængige  Støtter  af  Mini- 
steriet; Gladstone  var  endnu  temmelig  ny  i  det  offentlige 
Liv,  og  Disraeli  optraadte  for  første  Gang.  Palmerston  var 
endnu  ikke  anerkjeiidt,  og  Stanley  var  nylig  gaaet  over  til 
Konservatismen,  som  selv  var  en  nyopfunden  Ting  i  Po- 
litikken, og  endelig  var  der  Grote  og  Bulwer,  Joseph  Hume 
og  Charles  Buller,  Ward  og  Villiers,  Sir  Francis  Burdett  og 
Smith  O'Brien,  og  den  radikale  Alcibiades  fra  Finsbury, 
»Tom«  Duncombe. 

(Fortsættes). 

S.  M. 


Begyndelsen 

af 

YilMm  den  tavses  politiske  Løbebane*). 


I. 

Jlaa  Personligheder  i    den  nyere  Historie  have  været 
Gjenstand  for  en  saa  afvigende  Bedømmelse  som  Vilhelm  af 
Oranien.     Selv  om  man  ser  helt  bort  fra  den  digteriske  Be- 
handling,  der  har  stemplet  denne  Mand  som  en  Type  paa 
en   uegennyttig  Forkæmper   for   den  politiske   og   religiøse 
Frihed,   have   ogsaa  alvorlige  og  besindige   Historieskrivere 
bidraget  deres  til  at  kaste  et  idealt,  forklaret  Lys  over  hans 
Karakter  og  Bestræbelser,   og  omvendt  kan  Modpartiet  op- 
vise lige  saa  omhyggelige  Forskere,  der  have  søgt  ikke  blot 
at  borttage  denne  Nimbus,    men   ogsaa  at  sætte   et  andet, 
lidet  tiltalende  Billede  i  det  forstes  Sted.    Man  skulde  have 
troet,   at   den   overvældende   Fylde  Korrespondancer  og  Do- 
kumenter,   der   i   de  sidste  Aartier   ere  komne  for  Dagens 
Lys  i  de  hollandske,  belgiske  og  spanske  Arkiver,  vilde  have 
tilvejebragt  en  Overensstemmelse  i  Dommene  og  kastet  det 
klareste  Lys   over  alle   hidtil  dunkle  og  omstridte  Punkter; 
men    det    modsatte   er   snarere   indtraadt;    ikke   blot   er   et 
temmelig  stort  Antal  af  de  vigtigste  Omstændigheder  for- 
blevet i  et  tvivlsomt  Halvmørke,  men  baade  den  hollandske 

*)  Efter  Heinrich  VVelzhofer:     Die   Anfånge   Wilhelm's  von 
Oranien.    Historisches  Taschenbuch.    Lpz.  1880. 

Helts  Beundrere  og  Kritikere  have  i  de  nye  Kilder  fundet 
nye  Argumenter  til  Forsvar  for  deres  tidligere  Opfattelser 
og  saaledes  kun  skærpet  den  tidligere  Modsætning.  Motley 
har  saaledes  i  Virkeligheden  kun  leveret  en  forbedret  Ud- 
gave af  Schillers  »Wilhelm  von  Oranien«,  og  omvendt  har 
man  fra  den  modsatte  Lejr  nøjere  udfort  det  uhyggelige 
Billede,  som  allerede  Strade  havde  tegnet  i  flygtige  Omrids. 
Maaske  ligger  ogsaa  her  Sandheden  i  Midten  og  er  kun 
bleven  trængt  tilbage  af  alle  Haande  religiose,  politiske  og 
nationale  Partiopfattelser,  der  i  den  nyere  Tids  Historie  saa 
ofte  have  vanskeliggjort  eller  umuliggjort  en  uhildet  Under- 
søgelse af  Kjendsgjerningerne  og  en  objektiv  Bedømmelse 
af  samme.  Det  sextende  Aarhundrede  er  næsten  paa  alle 
Omraader  af  det  menneskelige  Samfund  Kevolutionens  Aar- 
hundrede og  maa  derfor  bedømmes  mere  forsigtig  og  objektivt 
end  noget  som  helst  andet;  mange  af  de  historiske  Karak- 
terer, som  skabtes  i  dette  Aarhundrede,  maa  ikke  maales 
efter  en  moderne  Maalestok,  men  kun  ses  i  deres  egen  Tids- 
alders Lys. 

Vilhelm  af  Oranien  levede  paa  en  Tidsalder,  der  i  det 
hele  taget  ikke  var  Adelsstanden,  hvortil  han  selv  hørte, 
ret  gunstig.  Adelen,  der  allerede  længst  var  rystet  i  sin 
Grundvold  og  vaklede  holdningsløst  frem  og  tilbage,  fort- 
satte ikke  desto  mindre  endnu  i  det  sextende  Aarhundrede 
baade  i  det  nordlige,  vestlige  og  mellemste  Evropa  sine 
Kampe,  hvorved  den  søgte  at  hemme  og  standse  den  fremad- 
stræbende absokite  Fyrstemagt.  Disse  Kampe  faldt  imidlertid 
næsten  regelmæssig  ud  til  Adelens  Skade,  og  dens  Magt  og 
dens  Indflydelse  paa  Verdenshistoriens  Udvikling  sank  mere 
og  mere.  Allerede  i  det  foregaaende  Aarhundrede  var  det 
middelalderlige  Adelsoligarki  blevet  knækket  i  de  fleste 
Lande,  og  i  dets  Sted  var  traadt  den  monarkiske  Stat, 
som  ganske  vist  endnu  ikke  søgte  sin  Støtte  i  alle  Borgernes 
politiske  Lighed,  men  dog  hos  Stændermagten.  Selv  i 
Tyskland  havde  kun  en  ringe  Brøkdel  af  den  højeste  Adel 

formaaet  at  unddrage  sig  den  politiske  Tilbagegang,  og 
denne  Brokdel  styrede  nu  ved  Reformationens  Hjælp  for 
fulde  Sejl  mod  det  Maal,  som  under  de  sidste  Aarhundreder 
af  Middelalderen  havde  foresvævet  enhver  Adelsmand,  nemlig 
at  ombytte  Vasalforholdet  med  den  uafhængige  Fyrstemagt. 
I  Vestevropa  kom  den  hojere  som  den  lavere  Adel  efter- 
haanden  til  den  Overtyduing,  at  den  kun  kunde  redde  Re- 
sterne af  sin  politiske  Myndighed  ved  den  snævreste  Til- 
slutning til  Kronen  og  en  fuldkommen  Underordning  under 
samme;  den  gik  i  Tjeneste  hos  Monarken,  som  med  Glæde 
lod  den  paa  Krigens  som  paa  Diplomatiets  Omraade  arbejde 
for  Kongedømmets  Væxt  og  Vælde. 

Ogsaa  den  nederlandske  Adel  havde  paa  Karl  V's  Tid 
til  Dels  allerede  tidligere,  valgt  den  sidste  Vej.  Af  dens 
Rækker  fremgik  betydelige  Feltherrer  og  Statsmænd,  der  i 
loyal  Troskab  og  Vedhængen  ved  det  habsburgske  Hus  kunde 
kappes  med  de  spanske  Grander,  og  Karl  V,  der  selv  var  en 
Nederlænder  af  Fødsel,  valgte  med  Forkj ærlighed  sin  Hofstat 
og  sine  Raadgivere  blandt  den  nederlandske  Adels  Med- 
lemmer. Denne  Tjeneste  var  ærefuld  nok  og  skjænkede 
hans  Mænd  en  betydelig  Part  af  den  kejserlige  Berømmelse, 
som  fyldte  Verden,  men  samtidig  medførte  den  de  største 
materielle  Ofre.  Paa  Grund  af  de  mange  Krige  var  den 
kejserlige  Kasse  næsten  altid  saa  udtømt,  at  Stormændene 
ikke  kunde  faa  Løn  og  Godtgjorelse  for  deres  Tjeneste,  ja, 
mange  gik  saa  vidt  i  deres  uegennyttige  Iver,  at  de  kom  i 
den  dybeste  Gjæld  paa  Grund  af  de  stadig  kun  daarende 
Udsigter  til  fremtidig  Skadesløsholdelse.  Under  saadanne 
Omstændigheder  vilde  selv  den  dygtigste  Adelsstand  være 
hjemfalden  til  indre  Opløsning  og  Svækkelse;  men  derhos 
hengav  Nederlandenes  Mellem-  og  lavere  Adel  sig  til  en 
ødsel  og  yppig  Levevis,  mistede  sin  tidligere  Daadskraft  og 
Evne  til  at  fyldestgjore  højere,  politiske  og  militære  Op- 
gaver og  slappedes  samtidig  i  sin  Iver  for  Monarkens 
Tjeneste. 

Saaledes  frembød  den  nederlandske  Adel  allerede  ved 
Filip  II's  Kegeringstiltrædelse  et  andet  Skue  end  under 
Karl  V;  dens  Medlemmer  vare  for  største  Delen  utilfredse 
med  det  nye  Regimente,  som  næsten  udelukkende  støttede 
sig  til  Spanierne,  de  levede  dels  et  tilbagetrukket  Liv  paa 
deres  forgjældede  Godser,  dels  vedbleve  de  at  fore  et  glimrende 
Liv  i  de  store  Stæder  og  nærmede  sig  den  velhavende 
Borgerstand,  som  alt  længe  med  Tilfredshed  og  Beundring 
havde  set  op  til  sin  fra  gammel  Tid  hæderkronede  Adel. 
De  gjorde  glimrende  Gjæstebud  for  de  rige  Kjobmænd,  toge 
Del  i  Folkets  Forlystelser  og  Fester  og  færdedes  i  ned- 
ladende Samtaler  selv  med  den  simpleste  Borger;  de  syntes 
ligesom  at  have  en  Anelse  om  de  kommende  Begivenheder 
og  at  ville  vinde  en  stærk  Forbundsfælle  i  Borgerstanden; 
men  de  vare  dog  endnu  langt  fra  i  fuld  Alvor  at  tænke 
paa  et  Frafald  fra  det  spanske  Herredomme;  hvor  haabløs 
vilde  et  sligt  Forsog  ogsaa  have  været  under  deres  Uenighed 
og  Mangel  paa  materielle  Hjælpemidler!  Paa  egen  Haand 
at  gjøre  Revolution  vilde  denne  Adel  aldrig  have  evnet; 
først  da  langt  stærkere  Elementer  bleve  grebne  af  samme 
Utilfredshed  og  Higen  efter  Forandring,  lykkedes  det  Adelen 
at  faa  Indflydelse  paa  den  begyndende  Bevægelse,  ja  endog 
mangen  Gang  at  tage  Initiativet  til  samme. 

Kun  faa  Medlemmer  af  den  højeste  Adel  formaaede  at 
holde  sig  fri  for  denne  Tilbagegang  og  holdt  ogsaa  under 
Filip  II  fast  ved  deres  Tjenesteforhold  til  Kronen.  Iblandt 
disses  Tal  var  ogsaa  Vilhelm  af  Oranien,  og  han  vilde 
utvivlsomt  være  bleven  en  uvurderlig  Støtte  for  den  alt 
vaklende  Trone,  saafremt  Filip  havde  forstaaet  bedre  at 
vinde  og  fastholde  tro  Tjenere;  Vilhelm  lagde  hele  sit  Liv 
igjennem  en  særlig  Begavelse  som  Statsmand  og  Kriger  for 
Dagen,  og  den  Gren  af  hans  Hus,  hvis  Arvelod  han  til- 
traadte,  havde  hidindtil  fremvist  særlig  dygtige  og  hengivne 
Tilhængere  af  Kronen.  Hans  Grandonkel  Engelbert  II  havde 
været  en  af  sin  Tids  mest  fremragende  Mænd;  efter  at  han 

alt  havde  vist  Karl  den  dristige  store  Tjenester  under  hans 
Felttog,  viste   han  sig   endnu   ivrigere   for  det  habsburgske 
Hus ;  thi  han  mæglede  Ægteskabet  mellem  Maria  af  Burgund 
og  Maximilian,   drev  P^nglænderne  tilbage  i  det  første  Slag 
ved  Guinegate  og  bragte  Nederlandene,  snart  med  det  gode 
snart  med  Magt,  til  at  underkaste  sig  det  nye  Herskerhus. 
I   sine    sidste    Leveaar   var   han    Statholder   over   samtlige 
nederlandske  Landskaber;  han  dode  barnløs  og  efterlod  sine 
rige   Besiddelser   til    sine    tvende  Brodersønner   Henrik   og 
Vilhelm.    Den  første   af  disse  Mænd  stod  i  det  nærmeste 
Forhold  til  Karl   V,   hvis  Kejservalg  han  væsentlig  havde 
fremmet,    og  hans   Søn   Renatus   stod  i  lige  saa  høj  Gunst 
hos  Kejseren.     Ogsaa  Renatus  arvede  en  rig  Onkel,  den  be- 
rømte  Philibert    af   Chålons,    den    sidste   Ætling   af   dette 
gamle    og    mægtige   Hus;    til    sine  Besiddelser   i  Brabant, 
Flandern,   Holland  og  Luxemburg  føjede   Renatus   saaledes 
endnu  rige  Godser  i  Hertugdømmet  og  Grevskabet  Burgund 
(Franche-Comté),   i  Dauphiné   og  fremfor  alt  det  suveræne 
Fyrstendømme  Orange  (Oranien).     Ogsaa  han  døde  imidlertid 
barnlos  paa  det  Felttog,  Karl  V  i  Aaret  1544  foretog  mod 
Paris;   men   faa  Maaneder   før   sin  Ded   havde  han  oprettet 
et  Testament,   hvori  han  indsatte  sin  Fætter  Vilhelm,    den 
nysnævnte  Vilhelms  ældste  Søn,  til  sin  Arving. 

Vilhelm  var  først  atten  Aar  gammel,  og  hans  Fader 
levede  endnu,  da  denne  glimrende  Arvelod  tilfaldt  Souuen. 
Efter  det  nassauske  Huses  Arvepagter  burde  rigtig  nok  Fa- 
deren, Renatus's  Onkel,  have  erholdt  Arven;  men  hvoriedes 
skulde  Kejseren  vel  nogen  Sinde  have  kunnet  tillade,  at 
saa  store  Besiddelser  gik  over  i  Hænderne  paa  en  saa  ivrig 
Ven  af  Reformationen  som  den  gamle  Vilhelm?  Dette 
havde  Renatus  betænkt,  og  dette  betænkte  ogsaa  den  gamle 
Vilhelm  og  frasagde  sig  i  Briissel  frivillig  sin  Arveret  til 
Gunst  for  Sønnen.  Dog  den  forsigtige  Kejser  slog  sig 
endnu  ikke  til  Taals  hermed,  og  skjønt  han  afviste  det 
Eaad,  der  gik  ud  paa  at  erklære  »Kjætterens«  Son  for  ude 

af  Stand  til  at  arve,  skulde  dog  ikkun  en  Tilhænger  af  den 
gamle  Religion  tiltræde  Arven,  og  derfor  blev  den  unge 
Vilhelm  ved  Kejserens  Hof  opdragen  i  den  katholske  Religion, 
Ogsaa  herpaa  gik  Faderen  ind,  om  end  med  tungt  Hjærte, 
og  Kejseren,  der  var  fuldkommen  tilfreds  med  dette  Udfald, 
tænkte  at  opdrage  denne  unge  nassauske  Greve,  hvis  sjældne 
Begavelse  han  snart  paaskjonnede ,  til  en  trofast  Tjener  af 
sit  Hus;  han  synes  endog  at  have  fattet  en  levende  For- 
kjærlighed  for  ham;  thi  han  saae  ham  gjærne  i  sine  Om- 
givelser og  skal  hyppig  have  onsket  hans  Tilstedeværelse, 
naar  han  modtog  fremmede  Sendemænd  eller  forhandlede 
de  vigtigste  Statssager. 

Vilhelms  Lobebane  begyndte  glimrende  nok;  i  en 
Alder  af  19  Aar  befalede  han  under  Felttoget  i  Artois  ti 
Faner  Fodfolk,  og  to  Aar  senere  drog  han  i  Spidsen  for 
fem  Rytterkompagnier  atter  i  Marken  mod  Frankrig.  Paa 
dette  sit  andet  Felttog  aflagde  han  saadanne  Beviser  paa 
Genialitet,  at  Kejseren  endnu  under  Felttogets  Lob  stillede 
en  Hær  paa  20,000  Mand  under  hans  Kommando.  Kort 
derpaa  besteg  Filip  II  Tronen,  og  Vilhelm  opkaldte  et  Fort, 
med  hvis  Anlæggelse  han  netop  var  i  Færd,  Philippeville 
efter  den  nye  Konge.  Ved  Kejserens  Tronfrasigelse  blev 
Vilhelm  kaldet  til  Briissel,  og  man  betragtede  det  som  en 
overordentlig  Naadesbevisning  fra  Karl  den  V's  Side,  at 
han,  lænende  sin  højre  Haand  paa  den  unge  Mands  Skulder, 
traadte  ind  i  den  Sal,  som  afgav  Skuepladsen  for  hans  fri- 
villige Abdikation. 

De  nærmest  følgende  Aar  bragte  Vilhelm  nye  Ud- 
mærkelser; han  blev  Ridder  af  den  gyldne  Viles,  fik  baade 
af  Kong  Filip  og  af  Kejseren,  som  endnu  dvælede  i  Neder- 
landene, de  vigtigste  diplomatiske  Missioner  i  Hverv  og 
indledede  efter  Kongens  Befaling  de  Underhandlinger  med 
Connetablen  Montmorency  og  Marskalk  Saint-André,  som 
hidførte  Freden  i  Cåteau-Cambrésis.  Han  besad  saaledes 
Kongens  som   tidligere  Kejserens  fuldeste  Fortrolighed,    og 

der  kan  ikke  opkastes  nogen  Tvivl  om  hans  oprigtige 
Tjenesteiver  og  Loyalitet.  Man  har  senere  givet  ham  Til- 
navnet »den  tavse«,  og  man  tænker  sig  ham  gjærne  som 
en  Mester  i  Forstillelseskunsten,  der  allerede  ved  sin  Ind- 
træden i  den  kongelige  Tjeneste  pønser  paa  vidtskuende, 
hoj forræderiske  Planer.  Saaledes  var  han  dog  ikke  ved 
denne  Tid  og  blev  det  heller  aldrig  senere  i  den  Grad,  man 
sædvanlig  tænker  sig;  ved  denne  Tid  og  i  de  nærmest  paa- 
følgende  Aar  gav  han  tvært  imod  Beviser  paa  Aabenhed  og 
Ligefremhed  i  sin  politiske  Adfærd. 

Allerede  i  Aaret  1555  havde  Kongen  udnævnt  ham, 
Grev  Egmont  og  andre  fornemme  Nederlændere  til  Med- 
lemmer af  sit  Statsraad  i  Briissel.  Ved  saaledes  at  kalde 
de  fornemste  indfødte  Adelsmænd  til  Deltagere  i  Regeringen 
tilsigtede  Kongen  at  berolige  Folket,  som  var  utilfreds  med 
Landets  slette  Regering  og  exempelløse  Udsugelse,  Dette 
vidste  Vilhelm  og  overtog  kun  ugjærne  den  ham  tilbudte 
Værdighed.  Allerede  efter  et  Aars  Forlob  erklærede  han 
og  de  nylig  udnævnte  Statsraader  til  Kongen,  at  de  maatte 
bede  om  deres  Afsked,  saafremt  han  holdt  fast  ved  sit  hid- 
tidige Regeringssystem,  og  i  Aaret  1558  nedlagde  han  virkelig 
det  lidet  ærefulde  Hverv  som  Statsraad  samt  sin  Post  som 
Chef  for  Finanserne,  et  Embede,  han  ligeledes  havde  beklædt. 
Hans  Forsikring,  at  han  var  beredt  til  at  tjene  Kongen 
efter  Evne,  var  oprigtig  og  sand;  jo  vigtigere  og  vanskeligere 
Opgaver  Kongen  havde  paalagt  ham,  desto  større  Iver  havde 
Vilhelm  sikkert  udfoldet;  thi  en  mægtig  Ærgjerrigh ed  fyldte 
hans  Sjæl,  og  han  tørstede  efter  en  stor  Virksomhedskreds; 
men  som  Medlem  af  Statsraadet,  i  det  mindste  efter  Filips 
Organisation,  var  han  ikke  blot  fordømt  til  Uvirksomhed, 
men  saae  sig  ydermere  trængt  ud  i  en  tvetydig  Stilling  og 
udsat  for  at  tabe  sin  Folkeyndest,  da  Folket  allerede  den 
Gang  modtog  Statsraadets  Anordninger  med  Uvilje.  Det 
var  en  taabelig  Politik  fra  Kongens  Side  saaledes  at  ville 
gjøre  Landets  egen  Adel  til  Værktøj   for  sine  Planer  uden 

samtidig  at  holde  den  skadesløs  gjennem  en  Overdragelse 
af  ærefulde  og  lønnende  Statsembeder  og  den  nøjeste  Til- 
slutning til  Kronen.  De  sidste  Rester  af  Adelen,  som 
endnu  holdt  trofast  ud  hos  Kongen,  maatte  kunne  fatte,  at 
Kongen  var  bestemt  paa  at  ofre  dem  for  sin  Politik  og 
unddrage  dem  fra  det  Tilhold,  de  fra  gammel  Tid  havde 
haft  hos  Folket.  Tilstanden  i  Nederlandene  var  allerede 
under  Emanuel  Filibert  af  Savoyens  Statholderskab  bleven 
saa  haabløs,  at  Hertugen  gjentagno  Gange  bad  om  sin 
Afsked  og  var  glad  ved  at  modtage  samme  efter  P'reden  i 
Cåteau-Cambrésis.  Man  ventede  i  Virkeligheden  allerede 
den  Gang  et  Udbrud  af  Uroligheder,  som  maatte  bringe 
Grundejeradelen  til  at  frygte  for  sin  Ruin,  saafremt  den 
stillede  sig  paa  Kongens  Side.  Vilhelm  af  Oranien  vilde 
vise  Regeringen  virkelige  Tjenester,  derved  fremme  sin 
egen  Interesse  og  øge  sit  Huses  Hæder;  men  i  det  sextende 
Aarhundrede  kunde  en  Stormands  Oif er  villighed  aldrig  gaa 
saa  vidt,  at  han  for  Kongens  Skyld  skulde  styrte  sig  selv 
og  sit  Hus  i  Fordærvelse. 

I  det  sextende  Aarhundrede  betragtede  mange,  særlig 
de  nederlandske,  Stormænd  sig  ingenlunde  som  Undersaatter, 
der  vare  forpligtede  til  en  ubetinget  Lydighed  mod  Kronen, 
men  stadig  endnu  kun  som  Vasaller,  hvem  Lensherren  blot 
i  sjældnere  Tilfælde  kunde  raade  og  byde  over  i  sin  Tjeneste. 
Dette  Standpunkt  stod,  særlig  da  i  det  spanske  Monarki,  i 
Strid  med  de  faktiske  Forhold;  men  det  var  i  en  eminent 
Grad  historisk  berettiget.  Strax  ved  Begyndelsen  af  sin 
politiske  Løbebane  stillede  Vilhelm  sig  paa  dette  Standpunkt, 
og  jo  mere  han  i  den  følgende  Tid  traadte  i  Forgrunden  af 
den  nederlandske  Revolution,  desto  mere  uundgaaelig  nød- 
vendigt syntes  det  ham  at  fastholde  dette  Standpunkt.  Det 
danner  Grundlaget  for  hans  første  Forsvarsskrift  af  1568 
og  endnu  mere  for  hans  andet  af  1581  saa  vel  som  for  hans 
hele  udenrigske  Politik,  saa  vidt  samme  tog  Hensyn  til 
hans  personlige  Stilling  over  for  den  Konge,  han  bekæmpede. 

Deuoe  Periodes  Historie  frembyder  saaledes  det  ejendommelige 
Si\ue,  at  den  samme  Mand,  der  ferte  de  moderne,  den  Gang 
revolutionære  Principer  om  Samvittighedsfrihed  og  Natio- 
nalitet i  sin  Fane,  samtidig  optraadte  som  Repræsentant 
for  det  hendøende,  middelalderlige  Lensvæsen. 

Vilhelm  maatte  snart  igjen  overtage  den  Post,  han 
havde  nedlagt  som  Statsraad;  thi  det  var  ikke  Filips  Vane 
hurtig  at  opgive  en  politisk  Grundsætning,  han  én  Gang 
havde  antaget.  Han  trængte  saa  længe  ind  paa  Vilhelm 
med  sine  Anmodninger,  at  denne  lovede  igjen  at  tage  Del 
i  Statsraadets  Moder,  men  dog  kun  under  den  Betingelse, 
at  han  turde  tage  sin  Afsked,  saafremt  det  tidligere  Re- 
geringssystem  blev  optaget  paa  ny.  Kongen,  som  lige  stod 
i  Begreb  med  at  afrejse  til  Spanien,  udnævnte  ham  paa 
denne  Tid  til  Statholder  over  Holland,  Zeeland  og  Utrecht. 
Filip  gav  ham  heller  ikke  herved  noget  særlig  stærkt 
Bevis  paa  sin  Gunst;  thi  dels  havde  Vilhelm  selv  ventet  at 
faa  disse  Statholderskaber  overdragne,  som  ogsaa  hans  Onkel 
Henrik  og  hans  Fætter  Renatus  havde  beklædt,  dels  havde 
de  nederlandske  Stænder  for  Kongen  udtalt  deres  Ønsker 
om  kun  at  blive  regerede  af  indfodte  Adelsmænd.  Hertil 
kom  endnu,  at  Kongen  væ>sentlig  havde  indskrænket  Stat- 
holdernes Magtfylde  over  deres  Provinser,  saa  at  de  nu,  langt 
mere  end  tidligere,  vare  afliængige  af  Generalstatholderskabet 
i  Briissel. 

Saaledes  havde  Vilhelm  opnaaet  det  højeste,  en  neder- 
landsk Stormand  overhovedet  kunde  vinde  i  Filips  Tjeneste. 
Folkestemningen  havde  udpeget  ham  eller  Egmont  som 
Hertugen  af  Savoyens  Efterfølger  i  Generalstatholder- Vær- 
digheden; men  en  saadan  Tanke,  der  var  uforenelig  med 
hele  Filips  Politik,  havde  aldrig  kunnet  falde  hanj  ind;  han 
overdrog  Pladsen  som  Generalstatholder  til  sin  Halvsoster 
Margrete  af  Parma,  der  var  et  villigt  Værktøj  i  hans  Haand, 
og  hvem  han  desforuden  tilforordnede  paalidelige  Tilhængere 

af  sin  Politik.  Gjenuem  heude  vilde  han  regere  Neder- 
landene som  en  spansk  Provins,  gjennemfore  den  enevældige 
Kongemagt  og  fjærne  Adelens  Forrettigheder  samt  Byernes 
Friheder,  Hvis  Tidsforholdene  havde  været  anderledes,  havde 
han  ogsaa  evnet  at  gjennemfore  sine  Planer,  og  hverken 
Adelen  eller  Borgerstanden  havde  i  nogen  høj  Grad  kunnet 
træde  i  Skrankerne  mod  den  spanske  Vælde;  men  han  havde 
gjort  sine  Beregninger  uden  at  tage  Hensyn  til  den  Magt, 
der  laa  i  Reformationen;  lidt  efter  lidt,  men  stadig  stærkere 
og  stærkere  strømmede  den  ind  over  Laudets  Grænser  og 
kunde  ikke  hemmes,  hvor  strængt  man  end  haandhævede  de 
af  Karl  udstedte,  grusomme  Plakater.  Det  utilfredse  Land 
indsaa  snart,  at  den  i  Reformationen  havde  en  naturlig 
Forbundsfælle  mod  den  spanske  Absolutisme,  og  stærkere 
og  stærkere  rejste  sig  derfor  Fordringerne  om  de  grusomme 
Kjætterforfolgelsers  Ophor,  om  religiøs  Taalsomhed  og  Tros- 
frihed. 

Vilhelm  og  de  faa  nederlandske  Stormænd,  der  halvt 
frivillig,  halvt  tvungne  endnu  holdt  ud  i  Kongens  utak- 
nemmelige Tjeneste,  saae  sig  efter  hans  Afrejse  til  Spanien 
stillede  over  for  det  Alternativ  enten  ubetinget  at  maatte 
gaa  ind  paa  den  kongelige  Politik  og  fremme  den  mo- 
narkiske Absolutisme  paa  Bekostning  af  egne  og  Landets 
Forrettigheder  og  Privilegier  eller  ogsaa  at  maatte  stræbe 
efter  den  højere  Adels  tidligere  Selvstændighed,  efter  Provins- 
statholderskaberues  Forrettigheder  og  efter  Landets  Selv- 
styrelse, med  ét  Ord:  efter  den  monarkiske  Magts  Ind- 
skrænkning. Allerede  nu  fremtraadte  imidlertid  den  Spalt- 
ning mellem  de  paa  hverandre  skinsyge  Stormænd,  der  i 
den  følgende  Tid  skulde  fremme  den  kongelige  Politik  saa 
overordentlig;  i  Steden  for  endrægtig  at  betræde  den  ene 
eller  den  anden  Vej,  sluttede  nogle,  og  det  endog  Flertallet 
med  Barlaimont  og  Aerschot  i  Spidsen  sig  ubetinget  til 
Hertuginden  af  Parmas  Hovedraadgiver,   Granvella,   meden& 

andre  under  Vilhelm  af  Ovauieus  og  Grev  Egmonts  Ledelse 
sloge  ind  paa  Oppositionens  Vej;  men  det  var  i  Be- 
gyndelsen en  fuldkommen  aaben  og  ærlig  Opposition,  de 
saaledes  indlede  sier  paa,  og  de  troede  herved  ingenlunde 
at  komme  i  Modstrid  med  deres  Pligter  mod  Kongen. 

(Sluttes). 
F.  C.  Granzow. 

III. 

Chartisterne. 

Vintereu  1837—38  var  usædvanlig  stræng;  der  vilde 
under  alle  Omstændigheder  have  hersket  Misfornøjelse  blandt 
de  Klasser  af  Befolkningen,  som  i  Frankrig  kaldes  Proleta- 
riatet; men  Klagerne  bleve  højrøstede  paa  Grund  af  den 
almindelige  Tro,  at  den  unge  Dronning  stod  ganske  under 
en  letsindig  og  egennyttig  Ministers  Indflydelse,  som  lod 
hende  more  sig,  medens  de  fattige  lede  Nød.  Det  lader 
ikke  til,  at  der  nogen  Sinde  har  været  mindste  Anledning 
til  en  saadau  Tro,  men  den  var  almindelig  i  Arbejderklassen 
og  blandt  de  fattige  og  forøgede  Armodens  virkelige  Li- 
delser med  indbildte  Forurettelsers  Bitterhed.  Folkeoplys- 
ningen blev  der  kun  vaaget  lidt  over;  hvad  Staten  angaar, 
kan  man  gjærne  sige,  at  den  slet  ikke  bekymrede  sig  om 
den.  Betydningen  af  den  politiske  Økonomis  Love  blev 
endnu  kun  vurderet  af  faa,  og  de  bleve  i  Almindelighed  paa 
Grund  af  deres  Theorier  betragtede  i  samme  Lys,  hvori  en 
mere  fremskreden  Tid  betragter  Frenologer  og  Mesmerister. 
Der  er  blevet  talt  og  skrevet  meget  om  Historien  med 
Thom  og  hans  Disciple,    og    den  er    citeret  som  et  Bevis 

paa  den  overordentlige  Uvidenhed,  der  herskede.  Thorn  var 
en  falleret  Brygger,  i  Grunden  en  gal  Mand,  som  i  nogen 
Tid  havde  flakket  om  i  Canterbury  og  andre  Egne  af  Kent, 
udstafferet  i  en  fantastisk  Dragt  og  kaldende  sig  Sir  William 
Courtenay  af  Powderham-Castle ,  Malteserridder,  Konge  af 
Jerusalem,  Konge  over  Zigeunerue  og  Gud  véd  hvad  mere. 
Han  forkyndte,  at  han  var  en  stor  politisk  Reformator,  og 
det  lykkedes  ham  en  Tid  lang  at  faa  mange  til  at  tro  paa 
sig  og  støtte  ham;  han  blev  senere  nogen  Tid  indespærret 
i  et  Galehus,  og  da  han  kom  ud  igjen,  fremstillede  han  sig 
for  den  uvidende  Bondestand  i  Egenskab  af  en  ny  Messias. 
Han  vandt  atter  mange  Tilhængere  og  Disciple,  skjont 
ganske  vist  af  en  simplere  Klasse  end  de,  han  for  havde 
vundet;  hans  Indflydelse  over  de  fattige  Arbejdere  i  Kent 
skyldtes  for  en  stor  Del  hans  Angreb  paa  den  nye  Fattiglov, 
som  den  Gang  blev  hadet  og  frygtet  af  Folket  med  en 
næsten  vanvittig  Styrke.  Thom  fortalte  dem,  athan  var  kommen 
for  at  gjenføde  den  ganske  Verden,  men  tillige  for  at  frelse 
sine  Disciple  fra  den  nye  Fattiglov,  og  den  sidste  Erklæring 
hjalp  paa  den  første.  Han  forsamlede  en  Skare  af  sine 
Tilhængere  og  anforte  dem  til  at  gjøre  et  Angreb  paa 
Canterbury;  han  nedskod  med  egen  Haand  en  Politibetjent, 
som  sogte  at  hindre  ham  deri,  og  to  Kompagnier  Soldater 
maatte  rykke  ud  for  at  splitte  Oprørerne  ad.  Den  an- 
førende Officer  blev  skudt  af  Thom,  og  Thoms  Tilhængere 
angrebe  derpaa  Soldaterne  saa  voldsomt,  at  disse,  der  ikke 
havde  ventet  sligt,  kom  i  Forvirring;  men  det  andet  Kom- 
pagni affyrede  en  Salve,  som  strakte  Thom  og  flere  af  hans 
Ledsagere  dode  paa  Valpladsen.  Det  var  Enden  paa  Op- 
standen. Flere  af  Thoras  Tilhængere  bleve  senere  anklagede 
for  Mord  og  domte  til  Døden;  men  man  folte  Medlidenhed 
med  deres  Uvidenhed  og  Vildfarelse,  og  Dommen  blev  ikke 
fuldbyrdet.  Længe  efter  deres  dumdristige  Helts  og  Helgens 
Fald  troede  mange  af  hans  Disciple,  at  han  vilde  opstaa  af 
Graven   for    at    udfore   sin   lovede   Missionsgjerning  iblandt 

dem.  Alt  dette  var  beklageligt,  men  kunde  næppe  betragtes 
som  særlig  karakteristisk  for  den  daværende  Eegerings 
første  Aar. 

Thorn-Raseriet  var  ikke  meget  mere  urimeligt  end  den 
senere  Tichborne-Mani,  og  endnu  i  vore  Dage  kan  m.an 
blandt  Socialdemokraterne  i  det  kultiverede  Tyskland  finde 
Folk,  som  vedligeholde  Haabet  om  at  se  deres  Ideal,  Fer- 
dinand Lassalle,  opstaa  fra  de  dode  for  at  komme  tilbage 
som  deres  Stj^rer  og  Leder. 

Der  var  imidlertid  politiske  og  sociale  Farer  af  en 
mere  alvorlig  Art  end  de,  en  vanvittig  Mand  i  en  fantastisk 
Dragt  kunde  vække.  Der  var  Vildfarelser,  som  havde 
dybere  Rod  og  tilbode  mere  tillokkende  Beskyttelse,  end  de 
en  simpel,  religios  Fanatiker  havde  vakt  i  vort  Samfund. 

Kun  nogle  faa  Uger  efter  Dronningens  Kroning  blev 
der  holdt  et  stort  radikalt  Møde  i  Birmingham;  der  blev 
antaget  et  Manifest,  som  senere  blev  bekjendt  under  Navn 
af  den  chartistiske  Ansøgning;  fra  dette  Øjeblik  begyndte 
Chartismen  at  faa  en  forstyrrende  Indflydelse  paa  Englands 
politiske  Liv,  i  ti  Aar  satte  den  England  i  Bevægelse,  og 
skjønt  dens  Indflydelse  nu  er  fuldstændig  forbi,  fortjener 
deus  Historie  dog  at  skrives.  Flere  Gange  truede  det  med 
en  Opstand  af  hele  Proletariatet  mod,  hvad  der  den  Gang 
var  Landets  politiske  og  sociale  Institutioner.  Det  kunde 
virkelig  være  blevet  farligt,  hvis  Staten  samtidig  havde 
været  indviklet  i  ydre  Vanskeligheder;  thi  Bevægelsen 
blev  støttet  af  megen  ægte  Begejstring,  Lidenskab  og  Be- 
gavelse. Chartismen  henvendte  sig  naturligvis  stærkt  til 
de  misfornøjede  blandt  Arbejderne;  den  ydede  ærgjerrige 
Politikere  af  den  egennyttige  Sort  et  bekvemt  Middel, 
hvorved  de  kunde  stige  til  midlertidig  Anseelse;  men  dens 
vilde,  ustadige  Flamme  slukkedes  til  sidst  under  Indflydelse 
af  de  politiske  Reformers  og  Folkeoplysningens  klare,  rolige 
og  stærke  Lys.  Det  lærer  os,  at  politisk  Agitation  kan 
voxe    og   blive    mægtig,    naar    der    er    nogen  Rimelighed  i 

dens  Forlangender;    Tusender  af  uvidende,    elendige  Mænd 
rundt   om    i   Laudet    deltoge    i    den    ch artistiske   Agitation 
uden  at  bryde  sig  om    deres   politiske  Fordringers  virkelige 
Værd;    de   vare   fattige,    de    vare    overanstrængte,    de  vare 
daarlig  lønnede,    deres  Liv  var  saa  usselt,    som  det  kunde 
være;    de    havde  faaet  nogle  vilde  Ideer  i  Hovedet,   om  at 
de  vilde  faa   bedre  Føde,   højere  Lon    og   lettere  Arbejde, 
hvis  Ansogningeu  blev  bevilget,  og  de  indbildte  sig,  at  det 
var  derfor,  at  Aristokraterne  og  Embedsmændene  ikke  vilde 
bevilge  den.     Ingen   politiske   Indrømmelser  vilde   i  Virke- 
ligheden have  tilfredsstillet    disse  Mænd;   hvis  Chartet   var 
blevet  bevilget  i  1838,  vilde  de  uden  Tvivl  have  været  lige 
saa  utilfredse  som  nogen  Sinde  i  1839;  men  disse  stakkels 
Menneskers    Misfornøjelse    vilde    kun   have    medført   ringe 
Fare  for  Staten,  hvis  den  ikke  havde  støttet  en  Organisation, 
der  kunde  give   nogle    gode  og   fornuftige   Grunde    for   de 
Fordringer,  som  den  opstillede.     Saa   snart  de   tydelige  og 
praktiske  politiske  Mangler  bleve  afhjulpne,  døde  Organisa- 
tionen hen.     Ubestemt  Misfornøjelse,  hvor  naturlig  og  und- 
skyldelig den  end  kan  være,    er  kun  farlig  i  Politik,    naar 
den  forøger  Styrken   og  Antallet  af  en  Skare,  som   raaber 
paa  en  Reform,  der  kan  udfores,  men  bliver  nægtet.     Et  af 
de  simpleste  politiske  Fejlgreb  er   at  erklære,    at  det  ikke 
kan  nytte  at  tilstaa  Reformer,  som  vilde  tilfredsstille  rime- 
lige Fordringer,  fordi  der  altid  bliver  urimelige  Agitationer 
tilbage,   hvem   intet    kan    tilfredsstille.      Faa    de   rimelige 
Mænd  paa  din   Side,    saa   behover   du    ikke    at   frygte    de 
urimelige;  det  er  den  Lære,  som  Statsmænd  kunne  uddrage 
af  Chartisternes  Agitation. 

Reformbillen  af  1832  havde  af  nødvendige  og  maaske 
naturlige  Grunde  kun  virket  for  en  enkelt  Klasse;  den 
havde  udrettet  store  Ting  for  det  konstitutionelle  System  i 
England;  den  havde  afværget  en  Revolution,  der  uden  denne 
Indrømmelse  vilde  have  været  uundgaaelig,  og  den  havde 
for  bestandig  afgjort  det  Sporgsmaal,    som   blev  saa  heftig 

Og  alvorlig  debatteret  under  Diskussionerne  i  Keformaarene, 
om  den  engelske  Konstitution  er  grundet  paa  et  System  for 
Folkets  Repræsentation  eller  ej.  Det  vil  synes  næsten 
utroligt  for  mange  i  Nutiden,  at  Mænd,  der  vare  ved  deres 
fulde  Fornuft,  kunde  nægte  Repræseutativprincipets  Existens; 
men  under  Debatterne  om  den  store  Reformbill  var  dette 
netop  det  vigtigste  Argument  for  mange  af  de  ledende 
Opponenter,  deriblandt  Hertugen  af  Wellington  selv;  man 
paastod  for  fuldt  Alvor,  at  Konstitutionens  Princip  bestod 
i,  at  Regeringen  indbod  do  Samfund  og  Interesser,  den 
ansaa  for  passende,  til  at  sende  Repræsentanter  til  Par- 
lamentet for  at  raadslaa  med  den  om  Nationens  Affærer. 
Den  Ide  blev  man  fri  for  ved  Reformbillen;  Reformbillen 
slettede  56  forældede  smaa  Flækker  og  borttog  de  halve 
Repræsentanter  fra  30  andre ;  de  saaledes  indvundne  Pladser 
bleve  besatte  ved  at  forege  Landdistrikternes  Repræsentanter 
med  65  og  indromme  Manchester,  Leeds,  Birmingham  og 
henved  40  andre  store  og  folkerige  Byor,  der  hidtil  ikke 
vare  blevne  repræsenterede,  Valgret,  hvorimod,  som  Lord 
Russell  sagde  i  sin  Tale,  da  han  i  Marts  1831  indforte 
Billen,  »en  forfalden  Vold«  havde  sendt  to  Repræsentanter 
til  Parlamentet,  »tre  Nicher  i  en  Mur«  havde  sendt  to  Re- 
præsentanter, »en  Park,  hvor  ingen  Huse  vare  at  se«  havde 
sendt  to  Repræsentanter.  Billen  indførte  en  lavere  Valgrets- 
Census  i  Byerne  og  udvidede  Valgretten  paa  Landet  til 
Forpagtere  og  Fæstere ;  men  den  udelukkede  næsten  ganske 
Arbejderklassen  af  Privilegiet;  ikke  blot  tildelte  den  dem 
ingen  politisk  Emancipation,  men  den  berøvede  dem  mange 
Steder  de  Forrettigheder,  som  gjorde  Arbejderne  stemme- 
berettigede. Der  var  Kommuner  —  som  for  Exempel 
Preston  i  Lancashire  —  hvor  der  havde  fundet  en  næsten 
almindelig  Stemmeret  Sted.  Alt  dette  blev  udglattet,  hvis 
man  kan  bruge  et  saadant  Udtryk,  ved  Reformbillen.  Den 
nedbrød  det  Monopol,  Aristokratiet  og  Landejendomsbesid- 
derne havde  haft,    og  indlemmede  Middelklassen  i  den  lov- 

givende  Magt.  Kepræsen tanterne  vare  delte  mellem  Aristo- 
kratiet og  Middelklassen,  i  Sted  en  for  som  før  udelukkende 
at  tilhore  den  første.  Arbejderklassen  blev,  efter  mange  af 
deres  dygtigste  og  indflydelsesrigeste  Repræsentanters  Mening, 
ikke  blot  udelukket,  men  skubbet  ud.  Dette  var  saa  meget 
mere  irriterende,  som  det  Røre  og  den  Ophidselse,  der 
havde  bidraget  saa  meget  til,  at  Reformbillen  gik  igjennem 
til  Trods  for  megen  Modstand,  var  bleven  vedligeholdt  af 
Arbejderne.  Atmosfæren  viste  desuden  paa  den  Tid  mange 
Grader  af,  hvad  man  kan  kalde  den  franske  Revolutions 
Temperatur,  og  selv  Bevægelsens  aristokratiske  Ledere  følte 
deres  Domraekraft  ophidset  og  bevæget  herved.  Nogle  af 
Reformens  Ledere,  Lord  Durham  f.  Ex.,  vare  rede  til  at 
gaa  langt  videre  i  radikal  Retning,  end  Cobden  eller  Bright 
vilde  have  gjort  paa  et  senere  Standpunkt.  Mere  end  én 
Gang  blev  der  rettet  Opraab  til  Laudets  Arbejdere,  som, 
hvor  forskjellig  de  end  kunne  have  været  mente,  sikkert 
i  deres  Øren  lode  som  en  Opfordring  til  at  forsøge,  hvad 
en  Folkeopstand  kunde  udrette  i  Tilfælde  af,  at  Billen  blev 
alt  for  længe  nægtet.  Med  rette  eller  urette  troede  de,  at 
deres  Styrke  var  bleven  holdt  i  Reserve  eller  in  terrorem 
for  at  sikre  Reformbillens  Indførelse,  og  at  de,  der  saaledes 
havde  krævet  deres  Hjælp,  havde  svigtet  dem,  saa  snart  den 
var  gaaet  igjennem.  Derfor  herskede  der  paa  den  Tid,  da 
Dronningen  besteg  Tronen,  blandt  Arbejderklasserne  i  alle 
de  større  Byer  den  dybeste  Skuffelse,  Utilfredshed  og  Vrede, 
Chartismen  begyndte  at  følge  efter  Reformbevægelsen.  De 
Ledere,  som  vare  komne  fra  Aristokratiets  Rækker,  vare 
blevne  afskedigede  eller  havde  trukket  sig  tilbage.  I  nogle 
Tilfælde  havde  de  trukket  sig  tilbage  i  fuldstændig  god 
Tro,  fuldt  overbeviste  om,  at  de  havde  udført  det  Værk, 
de  havde  paataget  sig,  og  at  det  var  alt,  hvad  Landet  be- 
høvede. Mænd,  der  vare  udgaaede  fra  selve  Arbejder- 
klassen,   eller   som  paa  en  eller   anden  Maade  vare  sunkne 

ned  fra  en  liojere  Stilliog   i  Samfundet,    optraadte   nu  som 
Folkets  Forere. 

Chartismen  kan  siges  at  være  traadt  definitivt  iid  i 
Virkeligheden  som  Følge  af  de  formelle  Erklæringer,  Lederne 
af  det  liberale  Parti  i  Parlamentet  afgave  om ,  at  det  ikke 
var  deres  Hensigt  at  føre  Reformen  videre;  ved  Aabningen 
af  det  forste  Parlament  under  Dronning  Victorias  Kegering 
blev  Sporgsmaalet  draget  frem;  et  radikalt  Medlem  [af 
Underhuset  foreslog  en  Forbedring  ved  Adressen,  der  skulde 
udtale  sig  til  Gunst  for  hemmelig  Afstemning,  og  for  at 
Parlamentet  skulde  vælges  paa  kortere  Tid;  men  kun  tyve 
Medlemmer  stemte  for  Forslaget,  og  Lord  Russell  erklærede 
sig  bestemt  mod  alle  slige  Forsog  paa  at  gjenoptage  Re- 
formspørgsmaalet.  Denne  Erklæring  maatte  nødvendigvis 
blive  modtagen  med  Skuffelse  og  Harme  af  Folkemassen, 
der  havde  været  overtydet  om,  at  Reformbillen  selv  kun  var 
et  Middel  til  at  fore  større  Forandringer  frem.  Lord  Russell 
sagde  i  Underhuset,  at  hvis  han  førte  Reformen  videre, 
vilde  han  handle  troløst  mod  dem,  der  havde  hjulpet  ham  til 
at  sætte  den  igjennem ;  men  uden  for  Parlamentet  var  der 
mange,  der  ansaa  det  for  troløst  af  de  liberale  Ledere  at 
nægte  at  gaa  videre.  Lord  Russell  havde  Ret  fra  sit  Stand- 
punkt; det  vilde  have  været  umuligt  at  føre  Reformbevægelsen 
videre  netop  da;  i  et  Land  som  England,  hvor  Interesserne 
saa  fuldstændig  opveje  hinanden,  maa  det  altid  hændes,  at 
en  fremadskridende  Bevægelse  i  Politikken  bliver  fulgt  af 
en  vis  Reaktion.  Parlamentets  Ledere  begyndte  allerede 
at  spore  Indflydelsen  af  denne  Lov  for  vor  politiske  Væxt; 
det  vilde  have  været  haabløst  at  prove  paa  at  vinde  Aristo- 
kratiets og  Middelstandens  Samtykke  til  videre  For- 
andringer af  betydelig  Vigtighed;  men  man  kan  vel  forstaa 
deres  Følelser,  som  havde  bidraget  saa  meget  til  Reform- 
bevægelsen, og  som  nu  fandt,  at  dens  Virkninger  ikke 
skulde  strække    sig   til  de  Forholdsregler,    som    ene   kunde 

have  haft  nogen  direkte  Indflydelse  paa  deres  politiske 
Stilling. 

Der  blev  næsten  øjeblikkelig  holdt  et  Møde  mellem 
nogle  af  Parlamentets  radikale  Medlemmer  og  nogle  af 
Arbejderklassens  Ledere;  ved  dette  Mode  blev  Program- 
met, eller  hvad  der  senere  blev  bekjendt  som  »Chartet«, 
fastslaaet  og  opsat.  Navnet  »Chartet«  synes  det  fra  forst 
af  at  have  faaet  af  O'Connell.  »Her  har  I  Chartet,«  sagde 
han  til  Sekretæren  ved  Arbejderforeningen;  »virk  for  det 
og  vær  aldrig  tilfredse  medmindre«.  I  en  politisk  Agitation 
er  det  allerede  en  stor  Ting  at  have  fundet  et  virknings- 
fuldt Navn;  Navnet  er  næsten  lige  saa  vigtigt  for  en  ny 
Agitation  som  for  en  ny  Roman.  Alene  den  Titel  »Folke- 
chartet«  vilde  af  sig  selv  have  sat  Bevægelsen  i  Gang. 

Naar  man  nu  rolig  betragter  Chartet,  synes  det  ikke 
noget  meget  farligt  Dokument;  det  lugter  slet  ikke  af 
Krudt.  Det  indeholdt  sex  »Punkter«,  som  de  kaldtes;  al- 
mindelig Stemmeret  for  Mænd  var  det  første;  det  kaldtes 
blot  almindelig  Stemmeret,  men  dermed  mentes:  for  Mænd; 
thi  Bevægelsens  Ledere  havde  ikke  mindste  Ide  om  at  for- 
søge paa  at  skaffe  Kvinderne  Stemmeret.  Det  andet  Punkt 
var,  at  Parlamentet  kun  skulde  vælges  paa  ét  Aar;  hemmelig 
Afstemning  var  det  tredje;  Afskaffelse  af  Valgbarhedscensus, 
som  den  Gang  og  i  mange  Aar  udfordredes  for  at  blive 
valgt,  var  det  fjerde,  Parlamentsmedlemmernes  Lonning  det 
femte,  og  Landets  Deling  i  lige  store  Valgdistrikter  det 
sjette  af  de  berømte  Punkter.  Af  disse  Forslag  vare ,  som 
man  vil  se,  nogle  aldeles  rimelige,  og  ikke  et  eneste  saa 
urimeligt,  at  det  derfor  skulde  udelukkes  fra.  en  ærlig  og 
rolig  Diskussion  af  praktiske  Politikere.  Tre  af  Punk- 
terne —  det  vil  sige  Halvdelen  —  ere  allerede  optagne  i 
vort  konstitutionelle  System.  Den  nu  existerende  Valgret 
er  i  Virkeligheden  det  samme  som  almindelig  Stemmeret, 
og  vi  have  i  mange  Aar  afstemt  ved  at  kaste  en  Stemme- 
seddel i  en  Kasse;    man  kan  næppe  sige,    at  Valgbarheds- 

census  blev  afskaffet,  det  er  alt  for  værdigt  et  Ord  til  at 
beskrive  den  Ska^bne,  som  ramte  hint  Princip;  man  maa 
hellere  sige,  at  det  faldt  ved  sin  egen  Urimelighed;  det 
har  aldrig  udelukket  nogen  uberettiget  Person  af  Parlamen- 
tet og  gav  Anledning  til  uophørlige  Paafund  og  Kneb,  der 
vilde  være  blevne  ansete  for  uhæderlige  og  vanærende,  hvis 
ikke  Systemets  Uretfærdighed  og  Taabelighed  havde  slappet 
den  almindelige  Samvittighed,  saa  at  Folk  ansaa  det  for 
lovligt  at  snyde  i  dette  Tilfælde,  ligesom  forhen  de,  der 
vare  mest  agtværdige  i  det  private  Liv ,  mente  at  kunne 
tillade  sig  at  snyde  Toldvæsenet  og  gaa  med  indsmuglede 
Kniplinger  og  drikke  indsmuglet  Brændevin.  Spørgsmaalet 
om  at  dele  Landet  i  lige  store  Valgdistrikter  har  endnu 
ikke  været  under  Behandling;  men  det  er  temmelig  sikkert, 
at  der  tidligere  eller  senere  vil  finde  en  Forandring  Sted  i 
vort  nuværende  System.  Hvad  angaar  de  to  andre  Punkter 
i  Chartet,  saa  maa  Forslaget  om  Parlamentsmedlemmernes 
Lønning  betragtes  som  ligefrem  forkasteligt,  og  en  aarlig 
Fornyelse  af  Parlamentet  vilde  gjore  det  politiske  Liv 
utaalelig  kjedsommeligt  for  dem,  der  tage  virksom  Del 
i  det.  Dog  vilde  intet  af  disse  Spørgsmaal  i  vor  Tid  blive 
betragtet  som  liggende  uden  for  al  politisk  Diskussion,  og 
den  største  Vanskelighed  ved  at  forsvare  dem  vilde  bestaa 
i  at  finde  et  tilstrækkeligt  Antal  Tilhorere,  som  nærede 
den  mindste  Interesse  for,  hvad  der  kunde  siges  for  eller 
imod  dem. 

Chartisterne  kunne  deles  i  tre  Klasser:  de  politiske 
Chartister,  de  sociale  Chartister  og  de,  der  blot  deltoge  i 
Bevægelsen,  fordi  de  lede  Nød  og  vare  misfornøjede.  Den 
første  Klasse  vare  de  egentlige  politiske  Agitatorer,  som 
ønskede  almindelig  Stemmeret;  den  anden  gik  væsentlig 
med  paa  Grund  af  sit  Had  til  »Brødskatten« ;  begge  disse 
Klasser  vare  fuldstændig  paa  det  rene  med,  hvad  de 
ønskede,  nogle  af  deres  Fordringer  vare  retfærdige  og  rime- 
lige, og  ingen  af  dem  fortjente  at  udelukkes  fra  en  fornuftig 

Og  rolig  Debat.  De,  der  vare  misfornojede  i  al  Almindelig- 
hed, hældede  naturligvis  afvexlende  til  det  Parti,  som  for 
øjeblikket  talte  højest  og  heftigst  mod  Lovgiverne  og 
Øvrigheden.  Chartismen  spaltedes  snart  i  to  Dele:  den 
moralske  Styrkes  og  den  fysiske  St3Tkes  Chartisme.  Intet 
kan  være  mere  uretfærdigt  end  at  fremstille  Bevægelsens 
Ledere  som  blot  oprørske  og  egennyttige  Demagoger;  der 
var  iblandt  dem  meget  begavede  og  veltalende  Mænd,  unge 
begejstrede  Digtere,  dannede  studerede  Folk,  alvorlige  uegen- 
nyttige Fanatikere,  og  saa  vidt  vi  kunne  dømme  derom, 
vare  de  alle,  eller  næsten  alle,  oprigtige  i  deres  Tro  paa 
Sagen.  Selv  den  Mand,  der  skadede  Chartismen  allermest 
og  gjorde  sig  forhadt  af  alle  udenfor  staaende,  den  fordums 
berømte,  nu  forglemte  Feargus  O'Connor,  handlede  i  god 
Tro  og  tabte  mere,  end  han  vandt  ved  sin  Chartisme. 
Fire  eller  fem  Aar  efter  at  Bevægelsen  var  heudød,  kunde 
man  ofte  om  Formiddagen  se  en  uhyre  stor,  hvidhaaret, 
idiotiskudseende  Mand  spasere  gjennem  Arkaderne  paa 
Covent-Garden  Torvet,  se  paa  Frugterne  og  Blomsterne,  nu 
og  da  tage  en  Blomst,  lugte  til  den  og  lægge  den  hen 
igjen  med  et  barnagtigt  fornojet  Smil.  Denne  Mand,  som 
mindede  om  Mr.  Dick  i  Dickens  »David  Copperfield« ,  var 
den  engang  saa  berorate,  frygtede  og  hadede  Feargus 
O'Connor;  han  havde  fuldstændig  mistet  Forstanden  nogen 
Tid  før  sin  Død.  I  Begyndelsen  kunde  man  i  Underhuset 
ikke  begribe,  hvad  Betydning  man  skulde  tillægge  de  be- 
synderlige Optøjer,  Feargus  begyndte  at  gjøre  til  Forsam- 
lingens almindelige  Forbavselse,  til  sidst  opdagede  man,  at 
Chartismens  faldne  Leder  var  fuldstændig  gaaet  fra  For- 
standen. Der  er  vistnok  ingen  Tvivl  om,  at  Vanvidet  længe 
havde  spiret  i  ham,  og  at  i  det  mindste  nogle  af  hans 
politiske  Galskaber  og  Extravagancer  skreve  sig  fra  en  til- 
tagende Forvirring  i  Hjærnen.  Han  havde  i  sin  Tid  været 
et  fortræffeligt  Exemplar  af  en  vis  Slags  Demagoger;  hans 
høje  Skikkelse,    næsten   kæmpemæssige  Styrke   og  bydende 

Ydre  gjorde  megen  Virkning;    lian    havde    studeret,    havde 
levet  i  godt  Selskab  og  herte  til   en  gammel  Familie,    der 
ikke  ganske   uden  Grund  pralede    af   at    nedstamme  fra  et 
irsk  Kongehus ;  han  havde  i  sine  forste  Ungdomsaar  fort  et 
udsvævende  Liv  og  en  Tid  lang  optraadt  som  Verdensmand 
og  været  paa  Mode;  hans  Veltalenhed  var  af  den  Slags,  der 
virker    mægtig    paa   en   Flok   halv   uvidende   Tilhørere,    og 
selv  Mænd,    der  hverken    syntes    om   ham   eller  delte  hans 
Anskuelser,    erklærede  ham  for  den  største  Folketaler,    de 
nogen  Sinde   havde   hørt;    han  var   i  Nødstilfælde   rede  til 
under  et  stormfulde  Valgmøde   ganske   alene   at  kæmpe  sig 
igjennem    en    hel    Flok    Toryopponenter.      Thomas    Cooper, 
Chartisraens  ærværdige  Digter,    giver   i  sin  Autobiografi  en 
morsom  Beskrivelse    af,    hvorledes  Feargus  OConnor,    som 
den  Gang    var   hans  Helt,    sprang   ud   af  en  Vogn   ved  et 
Valg  i  Nottingham  lige  midt  ind  i  en  Skare  Tory- Væddere 
(blinde  Vælgere),    kun  fulgt  af  to  kraftige  Chartister,    slog 
sig  gjennem  alle  Hindringer  og  »væltede  Vædderne  ligesom 
Kegler.«     »En  Gang,«  siger  Cooper,    »havde  disse  Væddere 
faaet  alle,  som   omgave   ham,    skubbede    til  Side   og  slaaet 
ham  til  Jorden,  og  mit  Hjærte  bævede;    thi  jeg  troede,  de 
vilde  slaa  ham  ihjel;    men   et  Øjeblik   efter   dukkede   hans 
rødhaavede    Hoved    igjen    frem    af   den    voldsomt    bølgende 
Menneskevrimmel,   og  han  kæmpede  sig  frem  ligesom  før.« 
Der  var  mange  ædlere  Chartister  end  den  vilde,  stærke 
Feargus  O'Connor;  der  var  Mænd,  som  Thomas  Cooper  selv, 
fuld  af  varm  Begejstring,    digterisk  Higen   og  heller  ikke 
uden   sand  Digterbegavelse.      Henry  Vincent  var   en  Mand 
med  et  uantasteligt  Rygte   og   nogen  Dygtighed,    en  frem- 
ragende Folketaler,    som  siden   paa    en   meget   fordringslos 
Maade    har    vedligeholdt    sit  Ry.       Ernest    Jones    var    saa 
ærligt  og  opofrende  et  Menneske,  som  nogen  Sinde  har  stottet 
en  synkende  Sag,    og  han  havde  vist   sin  Oprigtighed  mere 
i  Gjerning  end  i  Ord;  hans  Begavelse  var  ikke  langt  fra  at 
kunne  kaldes  Geni,    og  han  havde  faaet  en  lærd  og  dannet 


344  Skildringer  af  Englands  nyeste  Historie. 

Opdragelse.  Der  var  mange  dannede  og  dygtige  Mænd,  som,  selv 
om  de  ikke  ganske  vilde  slutte  sig  til  Chartisterne ,  dog 
følte  Deltagelse  for  dem  og  vare  overbeviste  om,  at  deres 
Fordringer  vare  velbegrundede,  og  at  Arbejdernes  Nød,  som 
var  skrækkelig  at  se  paa,  kunde  blive  afhjulpen  ved  et 
Parlament,  der  bedre  repræsenterede  alle  Klasser.  Man 
maa  læse  en  Bog  som  Thomas  Coopers  Autobiograti  for  at 
at  fatte,  hvor  ægte  den  poetiske  og  politiske  Begejstring 
var,  som  udgjorde  Kjærnen  af  Chartistbevægelsen,  og  hvor 
bitre  de  Lidelser,  der  fyldte  dens  Rækker  med  saa  mange 
Tusende  kraftige  Arbejdere,  der  med  rette  kunde  fordre  at 
være  i  Stand  til  at  leve  af  det  haarde  Arbejde,  som  de  kun 
vare  alt  for  villige  til  at  udføre.  Hos  kun  alt  for  mange 
betød  den  britiske  Konstitution  strængt  Arbejde,  Sult 
og  Nød. 

En  hel  Litteratur  af  chartistiske  Blade  blev  nu  sat  i  Gang 
for  at  forsvare  Sagen.  »The  Northern  Star« ,  som  Feargus 
O'Connor  ejede  og  redigerede,  var  det  mest  populære  og 
indflydelsesrige,  men  enhver  stor  By  havde  sin  chartistiske 
Presse.  Der  blev  holdt  Moder,  hvor  man  ofte  hørte  meget 
stærke  Udtalelser;  da  det  begyndte  at  blive  Skik  at  holde 
natlige  Sammenkomster  ved  Fakkelskin,  mødte  mange  be- 
væbnede, og  de  vildeste  af  Chartisterne  fordrede  støjende, 
at  alle  skulde  kaldes  til  Vaaben.  I  Birmingham  fandt 
et  alvorligt  Oplob  Sted,  da  Øvrigheden  forsøgte  at  forbyde 
et  Chartistmøde.  Digteren  Ebenezer  Elliott  og  andre  for- 
nuftige Chartister  søgte  at  bringe  de  mere  yderliggaaende 
til  at  indse  Taabeligheden  af  alle  voldsomme  Forholdsregler; 
men  jo  mere  voldsom  en  Taler  var,  desto  mere  Udsigt 
havde  han  den  Gang  til  at  blive  populær.  Der  blev  gjort  flere 
Forsøg  paa  at  faa  et  Kompromis  i  Stand  mellem  de  liberale  af 
Middelklassen  og  Modstanderne  af  Kornloven,  men  de  mis- 
lykkedes alle.  Chartisterne  vilde  ikke  opgive  Chartet,  og 
mange  af  dem  haabede  at  sætte  det  igjennem  med  Magt. 
Regeringen  begyndte  at  forfølge  Chartistbevægelsens  Talere 

Og  Ledere;  nogle  bleve  dømte,  satte  i  Fængsel  og  behand- 
lede med  stor  Strænghed.  Henry  Vincents  Fængsling  i 
Newport  i  Wales  gav  Anledning  til  et  Befrielsesforsøg, 
som  unægtelig  havde  megen  Lighed  med  en  organiseret  og 
væbnet  Opstand. 

Newports  Omega  havde  en  stor  Befolkning  af  Mine- 
arbejdere, som  alle  vare  Chartister.  Det  blev  aftalt  imellem 
dem  at  marchere  i  tre  Afdelinger  til  et  bestemt  Modested 
og  at  samles  der  to  Timer  efter  Midnat,  hvorpaa  de  skulde 
gaa  til  Newport,  angribe  Fængslet  og  befri  Vincent  og  de 
andre  Fanger.  Overanførselen  blev  betroet  Mr.  Frost,  en 
Kjøbmaud  fra  Newport,  som  havde  været  Medlem  af  Magi- 
straten, men  var  bleven  afsat  fra  sit  Embede  paa  Grund  af 
sine  voldsomme,  politiske  Taler  —  indtil  da  en  hæderlig  og 
anset  Mand.  Det  var  den  4de  November  1839.  Som  det 
næsten  altid  gaar  ved  slige  Foretagender,  mødte  Afdelingerne 
paa  Grund  af  nogen  Misforstaaelse  og  Ophold  ikke  i  rette 
Tid  paa  Samlingsstedet.  Frost  marcherede  ind  i  Newport 
i  Spidsen  for  den  ene  Afdeling,  medens  den  anden  fulgte 
efter  i  nogen  Afstand,  men  den  tredje  var  ingensteds  at 
opdage.  De  fandt  Øvrigheden  fuldt  forberedt  paa  at  mod- 
tage dem.  og  der  fandt  et  Sammenstod  Sted  mellem  Op- 
rørerne og  Soldaterne  og  Politiet,  hvorved  Chartisterne  bleve 
adsplittede  med  et  Tab  af  ti  døde  og  halvtredsindstyve 
saarede.  Paa  deres  Flugt  mødte  de  slagne  de  andre  Af- 
delinger, som  vilde  komme  dem  til  Hjælp,  men  for  sent. 
Newports  Mayor  og  Magistrat  samt  den  lille  Deling  Soldater 
havde  vist  det  største  Mod  og  Bestemthed,  og  Mayoren 
havde  faaet  to  Skudsaar.  Næste  Dag  blev  Frost  og  nogle 
af  hans  medskyldige  arresterede  og  satte  under  Anklage  for 
Højforræderi.  Der  var  virkelig  Grund  nok  til  at  antage, 
at  det  ikke  blot  havde  været  Frosts  Plan  at  befri  Vincent, 
men  tillige  at  sætte  den  store  Opstand  i  Gang,  som  længe 
havde  været  paa  Tale  blandt  Chartisterne.  De  synes  fra 
først  af  at  have  talt  henved    10,000,   nogle    sige  endogsaa 


346  Skildringer  af  Englands  nyeste  Historie. 

20,000,  og  de  vare  bevæbnede  med  Bosser,  Spyd,  Sværd, 
Øxer  og  Knipler.  Hvis  de  to  Afdelinger  ikke  vare  blevne 
opholdte,  og  alle  havde  angrebet  paa  samme  Tid,  kunde 
Kampen  let  have  faaet  et  meget  uheldigt  Udfald.  Juryen 
fandt  Frost  og  to  af  hans  Kammerater  skyldige  i  Høj- 
forræderi, og  de  bleve  dømte  til  Døden,  men  Dommen  blev 
forandret  til  Deportering  paa  Livstid.  Ogsaa  denne  Straf 
blev  senere  formildet,  og  da  nogle  Aar  vare  gaaede ,  og 
Chartismen  havde  ophort  at  øve  sin  forstyrrende  Virkning, 
fik  Frost  Tilladelse  til  at  vende  hjem  til  England,  hvor  han 
fandt,  at  en  ny  Slægt  var  voxet  op  og  han  selv  glemt. 
Imidlertid  havde  Kornlovagitationen  været  heldig,  det  store 
Eevolutionsaar  var  gaaet  uden  at  gjøre  Skade,  Feargus 
O'Connors  Tid  var  forbi. 

Frosts  og  hans  Tilhængeres  Fængsling  og  Domfældelse 
standsede  dog  ikke  Agitationen;  tvært  imod  syntes  Char- 
tismen at  vinde  endnu  mere  Udbredelse  efter  Angrebet  paa 
Newport  og  dets  Følger.  Tbomas  Cooper  f.  Ex.  havde 
aldrig  været  til  Stede  ved  et  Chartistmede  eller  kjendt  andet 
til  Chartismen,  end  hvad  han  læste  i  Bladene,  før  efter  den 
Tid.  Der  var  ingen  Mangel  paa  hvad  man  kaldte  for 
energiske  Forholdsregler  fra  Regeringens  Side;  de  ledende 
Chartister  rundt  om  i  Landet  bleve  forfulgte  og  forhortes 
bogstavelig  i  Hundredvis.  I  de  fleste  Tilfælde  bleve  de 
domte  skyldige  og  satte  i  Fængsel ;  men  denne  Fremgangs- 
maade  tjente  mere  til  at  gjøre  dem  populære  og  fremme 
deres  Sag  end  til  at  opfylde  Regeringens  Hensigter.  Der- 
imod blev  Regeringen  meget  forhadt  og  Arbejderstanden 
mere  og  mere  ophidset  mod  Whiggerne,  som  de  paastode 
kun  havde  vist  sig  liberale  for  at  naa  deres  egne  Hensigter, 
medens  de  i  Hj ærtet  vare  mindre  liberale  end  Toryerne. 
Nu  og  da  havde  en  og  anden  af  de  fangne  Chartister  ud- 
staaet  sin  Straf  og  slap  ud  af  Fængslet;  saa  var  han  en 
Helt  og  Martyr,  og  hans  Tilbagekomst  til  det  offentlige 
Liv  fejredes  med  nye  Demonstrationer.     Ved  det  almindelige 

Valg  1841  blev  Toryernes  Sag  stottet  af  Majoriteten  af 
Chartisterne  efter  nogle  af  deres  yderliggaaende  Lederes 
Kaad,  og  de  bidroge  derved  til  Ministeriet  Melbour- 
nes Fald. 

Den  vidt  udbredte  Misfornojelsc  mellem  Arbejderne  i 
Byerne  og  paa  Laudet  bidrog  stadig  til  at  forege  Char- 
tisternes  Antal;  Væverne  i  nogle  af  Fabrikbyerne  levede  i 
den  usleste  Fattigdom,  og  Louuen  var  lav  alle  Vegne.  I 
Agerdyrkningsdistrikterne  hortes  heftige  Klager  over  den 
nye  Fattiglov,  og  skjont  disse  Klager  vare  uretfærdige  og 
overdrevne,  bidroge  de  dog  til  at  skafte  Chartismen  nye 
Tilhængere.  Der  herskede  stor  Mistillid  til  Middelklassen 
og  dens  Ledere.  Agitationen  mod  Kornloven,  som  den 
Gang  fremkom,  og  som  man  skulde  tro  maatte  have  fundet 
sine  ivrigste  Tilhængere  blandt  de  fattige  Haandværkere  i 
Byerne,  blev  betragtet  med  dyb  Afsky  af  nogle  Chartister 
og  med  ligefrem  Fjendskab  af  andre.  En  meget  maade- 
holden  chartistisk  Taler  udtrykte  sine  og  sine  Kammeraters 
Folelser  i  lydelige  Ord:  »Vi  have  intet  imod  at  afskaffe 
Kornlovene,«  sagde  han,  »tvært  imod;  naar  vi  faa  Chartet 
sat  igjennem,  ville  vi  afskaffe  baade  Kornlovene  og  de  andre 
slette  Love ;  men  hvis  vi  opgive  vor  Agitation  for  at  hjælpe 
Frihandelsmændene,  ville  de  aldrig  hjælpe  os  til  Chartet. 
Lad  eder  aldrig  mere  narre  af  Middelklassen!  Vi  hjalp 
dem  til  at  faa  Eeformbillen,  og  hvad  blev  der  af  de  store 
Løfter,  de  gjorde  os?  Lyt  ikke  til  deres  Humbug!  Hold 
bare  fast  ved  Chartet!  Uden  Stemmeret  ere  I  ikke  andet 
end  Slaver«.  Chartisterne  troede  sig  forladte  af  deres 
naturlige  Ledere ;  alle  Slags  socialistiske  Lærdomme  opstode 
iblandt  dem  og  medforte  Vantro  og  Ugudelighed.  Thomas 
Cooper  fortæller  en  lille  Anekdote,  som  han  siger  er  meget 
betegnende  for  Sindelaget  blandt  de  mere  voldsomme  Char- 
tister i  Byerne.  Ved  et  Møde,  som  han  og  hans  Venner 
en  Dag  holdt  i  Leicester,  sagde  en  fattig,  from  Strømpe- 
væver:    »Lad  os  have  Taalmodighed  lidt  endnu,    den  al- 

mægtige  Gud  vil  sikkert  snart  hjælpe  os«.  »Kom  ikke 
her  med  den  Snak  om  den  almægtige  Gud,«  lød  det  vilde 
Kaab  fra  en  af  Forsamlingen,  j>der  er  slet  ingen  Gud! 
Hvis  der  var  en,  vilde  han  ikke  lade  os  lide  saaledes'?:. 
Omtrent  ved  den  Tid  var  det  ogsaa,  at  en  fattig  Strømpe- 
væver en  Dag  styrtede  ind  i  Coopers  Hus  og  udbrød,  i  det 
han  kastede  sig  ned  paa  en  Stol:  »Jeg  vilde  ønske,  de 
vilde  hænge  mig!  Jeg  har  i  to  Dage  ikke  faaet  andet  end 
nogle  kolde  Kartofler,  som  jeg  har  tigget  mig  til,  og  i 
Morges  spiste  jeg  en  raa  Kartoffel  af  lutter  Sult.  Giv  mig 
en  Kop  Kaffe  og  et  Stykke  Brod,  ellers  omkommer  jeg«. 
Thomas  Coopers  Ord  om  denne  Tid  ere  meget  simple  og 
ligefremme,  men  de  indeholde  hele  Chartismens  Historie. 
»Hvor  voldsomme,«  siger  han,  »bleve  nu  de  Taler,  som  jeg 
plejede  at  holde  paa  Torvet  Søndag  Aften;  mit  Hjærte 
brændte  af  Harme,  som  jeg  ikke  kunde  finde  Ord  for.  Af 
lutter  Deltagelse  begyndte  jeg  at  føle  Tilbøjelighed  til  at 
synke  ned  til  den  fordærvede  Tænkemaade,  som  fandtes  hos 
nogle  af  de  kraftigste,  men  tillige  raaeste  Chartister«. 

Saaledes  gik  Agitationen  sin  Gang;  men  vi  behøve 
ikke  at  følge  den  i  alle  dens  Enkeltheder.  Undertiden  brød 
den  frem  i  Striker,  undertiden  i  socialistiske  Møder,  men 
den  optraadte  ogsaa  i  ædlere  Skikkelse.  Under  Paavirkning 
af  forstandige  Ledere  var  der  mange,  som  forpligtede  sig 
til  en  fuldstændig  Afholdenhed  fra  berusende  Drikke  i  den 
faste  Tro,  at  Agitationen  aldrig  vilde  lykkes,  for  Arbejder- 
standen ved  Afholdenhed  havde  vist  sig  værdig  til  at  mod- 
tage Frihedens  Gave.  Som  vi  allerede  have  bemærket, 
antog  Befolkningens  Skuffelse  og  Fortvivlelse  ogsaa  Skikkelse 
af  Vantro.  Der  var  mange  Opløb  og  Spektakler,  og  skjont 
ingen  af  dem  vare  af  saa  oprørsk  en  Natur,  som  de  i  New- 
port, vare  de  dog  ofte  alvorlige  nok  til  at  vække  stor 
Skræk  og  give  Regeringen  ny  Anledning  til  Forfølgelser  og 
Fængslinger.  Nogle  af  Fangerne  synes  virkelig  at  være 
blevne  behandlede  med  ligefrem  Haardhed  og  Grusomhed; 

Thomas  Coopers  Beretning  om  hans  Lidelser  i  Fæng.let  er 
pinlig  at  læse.  Det  er  ikke  let  at  begribe,  hvorledes  Ee- 
geringen  kunde  indbilde  sig  at  fremme  sin  Sag  ved  at  ned- 
værdige og  mishandle  Mænd,  der,  hvilke  deres  Vild- 
farelser end  kunde  være,  vare  iøjnefaldende  oprigtige 
og  ærlige. 

Det  er  tydeligt,  at  Chartisterne,  som  paa  denne  Tid 
repræsenterede  Massen  af  Haandværkerstaiiden  i  de  fleste 
større  Byer,  i  deres  Hjærter  vare  overbeviste  om,  at  Eng- 
land blev  regeret  til  bedste  for  Aristokrater  og  Millionærer, 
som  vare  fuldkommen  ligegyldige  for  de  fattiges  Lidelser. 
Det  er  ligeledes  tydeligt,  at  Størstedelen  af,  hvad  der 
kaldes  den  herskende  Stand,  for  Alvor  troede,  at  de  engelske 
Arbejdere,  som  sluttede  sig  til  Chartismen,  vare  en  Slægt 
af  vilde,  ustyrlige  Kommunister,  der,  hvis  de  et  Øjeblik  fik 
deres  Vilje,  snart  vilde  kuldkaste  baade  Trone,  Alter  og 
alle  Samfundets  betryggende  Skranker.  Paa  begge  Sider 
herskede  en  blind  Panik;  Englaud  var  virkelig,  i  det  mindste 
i  Byerne,  saaledes  som  Disraeli  beskriver  det  i  en  af  sine 
Romaner,  delt  i  to  Nationer,  de  rige  og  de  fattige,  der 
hadede  og  frygtede  hinanden  med  den  instinktmæssige 
Følelse  af  Had  og  Frj^gt,  som  til  Trods  for  Civilisationens 
Indflydelse  plejer  at  findes  hos  fjendtlige  Nationer. 


IV. 

Question  de  Jupons. 

Imidlertid  toge  Sagerne  en  uheldig  Vending  for  Mi- 
nisteriet Melbourne.  Sir  Robert  Peel  holdt  Modor  med 
sine  Tilhængere  og  erklærede  med  tilsyneladende  Bet,  at 
han  havde  skabt  det  konservative  Parti  paa  ny.  Whiggernes 
Stilling  vilde  i  ethvert  Tilfælde  have  været  vanskelig; 
deres  Rolle  var  udspillet;  de  havde  intet  nyt  at  foreslaa; 
de  vare  komne  til  Magten   som  Reformatorer,    og   nu   varo 

deres  Reformplaner  udtomte.  Man  kan  være  sikker  paa,  at 
et  Fremskridt  i  den  engelske  Politik  følges  af  Reaktion. 
Whiggerne  maatte  nu  fole  Reaktionens  Virkninger,  og  de 
havde  mere  end  det  at  kæmpe  mod.  I  vore  Dage  havde 
Gladstone  ikke  saa  snart  gjennemfert  sine  Reformer,  før 
han  begyndte  at  mærke  Reaktionens  Virkninger;  men  der 
var  stor  Forskjel  paa  hans  Stilling  og  paa  Whiggernes 
under  Melbourne.  Han  havde  tilfredsstillet  sine  Tilhængeres 
Ønsker ;  under  ham  hørtes  der  ingen  Klager  fra  den  yderste 
Fløj  af  Partiet  over,  at  deres  Hjælp  var  bleven  benyttet  til 
at  udføre  saa  stor  en  Del  af  hans  Program,  som  passede 
ham ,  og  at  han  saa  havde  svigtet  dem ;  men  saaledes  gik 
det  Melbourne  og  Whiggerne.  De  mere  vidtgaaende 
Liberale,  hele  Massen  af  Chartister  og  Arbejderstauden 
i  Almindelighed  hadede  og  anklagede  dem.  Desuden 
var  O'Connels  Støtte  meget  uheldig  for  Melbourne  og 
hans  Parti. 

Whigministeriel  forøgede  stadig  Vanskelighederne  i  sin 
Stilling  ved  at  begaa  nye  Fejlgreb.  Jamaicabillen  bragte 
det  i  en  slem  Knibe.  Det  var  et  Forslag,  som  blev  ind- 
bragt den  9de  April  1839,  og  som  gik  ud  paa  en  midlertidig 
Forandring  af  Regeringen  over  Øen  Jamaica  ved  at  suspendere 
Kongressen  i  5  Aar  og  imidlertid  give  Guvernøren  og  Raadet 
Fuldmagt  til  at  styre  Kolonien  gjenuem  tre  lønnede  Embeds- 
mænd :  med  andre  Ord ,  Ministeriet  Melbourne  foreslog  at 
suspendere  Jamaicas  Konstitution  i  fem  Aar.  Det  er  altid 
uheldigt,  naar  et  Whigministerium  foreslaar  at  suspendere 
en  konstitutionel  Regering;  et  saadant  Forslag  kan  være 
nødvendigt  og  uundgaaeligt,  men  det  tnger  sig  altid  ilde 
ud,  naar  det  kommer  fra  Whigger  og  Liberale,  og  giver 
Fjenderne  en  Lejlighed  til  Angreb,  som  de  ikke  ville  und- 
lade at  benytte.  Man  kan  virkelig  ogsaa  med  god  Grund 
spørge  om,  hvilken  raison  d'étre  der  er  for  en  liberal 
Regering,  naar  den  maa  ty  til  den  gamle  Tovypolitik  med 
suspenderede  Konstitutioner  og  absolute  Love  ?    Da  Rabagas 

i  Sardous  Stykke  er  bleven  Minister  og  siger  til  sin  Herre, 
at  den  eneste  Maade,  hvorpaa  man  kan  standse  Mis- 
fornøjelsen, er  ved  at  gjøre  frit  Brug  af  Kanonerne,  be- 
mærker Prinsen  af  Monaco  meget  naturlig,  at  hvis  det  skal 
være  den  nye  Politik,  kunde  han  lige  saa  gjærne  være 
bleven  ved  sine  gamle  Ministre  og  sin  Absolutisme, 
Ganske  saaledes  gaar  det  et  liberalt  Ministerium  i  England, 
naar  det  foreslaar  at  suspendere  en  Konstitution. 

Imidlertid  var  der  i  dette  Tilfælde  nogen  Undskyldning 
for  den  strænge  Politik.  Efter  Slaveriets  Afskaifelse  havde 
Øens  fordums  Herrer  meget  ondt  ved  at  finde  sig  i  den  nye 
Tingenes  Tilstand;  de  kunde  ikke  pludselig  fatte,  at  deres 
fordums  Slaver  skulde  være  deres  Ligemænd  for  Loven. 
Ligesom  vi  senere  have  set  i  de  amerikanske  Sydstater 
efter  Krigen  og  Negrenes  Frigjorelse,  gjorde  Planterne  paa 
Jamaica  haardnakkede  Anstrængelser  for  i  Praxis  at  gjen- 
vinde  den  Magt,  de  maatte  give  Afkald  paa  i  Tlieorien. 
Paa  den  anden  Side  vare  nogle  af  Negrene  alt  for  uvidende 
til  at  fatte,  at  de  havde  opnaaet  nogen  Rettighed,  medens 
andre  alt  for  højrøstet  pukkede  paa  deres  Ret.  Mangen  en 
Planter  overanstrængte  og  piskede  sine  Folk  ganske  som 
før  Emancipationen,  og  hans  Ofre  vidste  ikke,  at  de  havde 
Ret  til  at  klage;  omvendt  var  der  igjen  mange  Negre, 
som  vare  taabelig  opblæste  over  deres  nyopdagede  Menneske- 
rettigheder. Kronens  Guvernør  og  Embedsmænd  gjorde 
deres  bedste  for  at  beskytte  Negrene,  og  Følgen  var  en 
stadig  Strid  mellem  Øens  og  Kronens  Repræsentanter. 
Repræsentantkammeret  blev  Dag  for  Dag  mere  uforskammet 
og  nærgaaeude.  Under  disse  Omstændigheder  foreslog  Mi- 
nisteriet Melbourne  at  suspendere  Øens  Forfatning;  men 
Forslaget  fandt  megen  Modstand  ikke  alene  hos  Peel  og  de 
konservative,  men  ogsaa  hos  flere  Radikale.  Man  indvendte, 
at  mange  Veje  stode  Ministeriet  aabne,  uden  at  det  just 
behovede  at  vælge  saa  stræng  en  Fremgangsmaade;  Sandheden 
er,  at  Ministeriet  ikke  besad  den  Tillid  i  Parlamentet,  som 

behøvedes  for  at  gjennemfore  en  saadan  Politik;  det  var 
kommet  i  Vanry,  og  enhver  kunde  nu  kaste  Sten  paa  det; 
Forslaget  naaede  kun  en  Majoritet  af  fem  Stemmer,  hvilket 
naturligvis  var  det  samme  som  et  Nederlag,  Ministeriet 
indsaa  det  og  traadte  fra.  Whiggernes  Nederlag  var  yd- 
m5^gende,  og  deres  Fratræden  uumigaaelig;  men  de  kom 
næsten  øjeblikkelig  tilbage  til  Regeringen  under  Om- 
stændigheder, der  gjorde  Ydmygelsen  endnu  mere  følelig 
og  deres  fremtidige  Lobebane  langt  vanskeligere,  end  deres 
Kamp  for  Tilværelsen  hidtil  havde  været. 

At  Whiggerne  igjen  overtoge  deres  Pladser  i  Ministeriet, 
uden  at  man  derfor  kan  sige,  at  de  kom  til  Magten,  skete 
paa  en  løjerlig  Maade.  Gulliver  burde  have  haft  Lejlighed 
til  at  fortælle  Kongen  i  Brobdingiiag  saadan  en  Historie 
for  at  give  ham  en  klarere  Forestilling  om  en  konstitutionel 
Regerings  skjonne  Logik.  Det  var  et  nyt  Exempel  paa  det 
gamle  Princip:  Ou  est  la  femme?  Men  la  femme 
var  i  dette  Tilfælde  en  ganske  uskyldig  og  passiv  Anledning 
til  Strid.  Den  berømte  Strid,  bekjendt  under  Navn  af 
»Hofdamesporgsmaalet«,  banede  atter:  Vej  for  Whiggerne. 
Da  Lord  Melbourne  fratraadte,  sendte  Dronningen  Bud  efter 
Hertugen  af  Wellington,  som  raadede  hende  til  at  henvende 
sig  til  Peel,  da  den  storste  Vanskelighed  for  et  konservativt 
Ministerium  vilde  ligge  i  Underhuset.  Dronningen  sendte 
Bud  efter  Peel,  og  da  han  kom,  fortalte  hun  ham  med 
ungdommelig  A åbenhed,  at  det  gjorde  hende  ondt  at  skilles 
fra  sine  hidtilværende  Ministre,  hvis  Optræden  hun  fuld- 
stændig bifaldt,  men  at  hun  bøjede  sig  for  den  konstitu- 
tionelle Skik.  Dette  maa  have  været  en  temmelig  for- 
bavsende Indledning  for  den  alvorlige  og  formelle  Peel; 
men  han  var  ikke  den  Mand,  der  tog  den  unge  Dronning 
hendes  Oprigtighed  ilde  op.  Underhandlingerne  angaaende 
dt)  Kollegaer,  E*eel  mente  at  maatte  anbefale  Dronningen, 
gik  meget  glat,  indtil  han  endelig  kom  til  at  ^s^gge  Mærke 
til  Dronningens  Hofstand.     Han  fandt  for  Exempel,  at  Lord 

Norraanbj'S  Hustru  og  Lord  Morpeths  Søster  horte  til 
hendes  Majestæts  nærmeste  Omgivelser.  Nu  maa  man 
erindre  —  det  blev  atter  og  atter  fremhævet  under  For- 
handlingerne — ,  at  de  konservative  vilde  have  mest  Vanske- 
lighed med  Irland,  hvor  deres  Politik  vilde  va^rp  Whiggernes 
ganske  modsat.  Under  Melbournes  Ministerium  havde  Lord 
Normanby  været  Vicekonge  at  Irland  og  Lord  Morpeth  Se- 
kretær; det  kunde  ganske  vist  ikke  være  behageligt  for 
Peel  at  forsøge  paa  at  indføre  en  n}'  irsk  Politik,  naar 
Hustruen  og  Søsteren  til  de  afgaaede  Statsmænd,  der  direkte 
repræsenterede  den  Politik,  Peel  maatte  afskaffe,  vare  Dron- 
ningens stadige  Selskab.  Hvis  Dronningen  fra  først  havde 
lært  at  se  Sagen  fra  dette  Synspunkt,  vilde  næppe  nogen 
alvorlig  Vanskelighed  være  opstaaet;  hun  maatte  have  ind- 
set Rimeligheden  i  Peels  Forlangende,  og  man  kan  heller 
ikke  antage,  at  de  omtalte  Damer  kunde  have  onsket  at 
beholde  deres  Stilling  under  saadanne  Omstændigheder; 
men  uheldigvis  opstod  der  strax  i  Begyndelsen  af  Samtalen 
en  Misforstaaelse  om  dette  Punkt;  Peels  Mening  var  kun 
at  forlange,  at  de  Damer,  som  indtoge  de  højeste  Æres- 
pladser  ved  Hoffet,  skulde  trække  sig  tilbage;  men  paa  en  eller 
anden  Maade  tik  Dronningen  den  Ide,  at  han  for  Principets 
Skyld  ønskede  at  fjærne  hele  hendes  Hof  og  alle  hendes 
Damer.  I  denne  Tro  raadspurgte  hun  Lord  Russell,  og  da 
hans  Raad  rettede  sig  efter,  hvad  han  antog  at  være 
Sagernes  Stilling,  svarede  hun  Peel,  at  hun  ikke  kunde 
samtykke  i,  hvad  hun  ansaa  for  at  være  stridende  mod 
Skik  og  Brug,  og  hvad  der  var  hendes  Følelse  i  høj  Grad 
imod.  Peel  holdt  fast  ved  sin  Fordring  og  gjorde  derved 
Ende  paa  sin  Chance  for  at  danne  et  nyt  Ministerium,  Lord 
Melbourne  og  hans  Kollegaer  maatte  kaldes  tilbage,  og  ved 
et  Kabinetsmode  antoge  de  et  Forslag,  hvori  det  erklæredes 
for  rimeligt,  »at  de  højeste  Embeder  ved  Hoffet  og  Stil- 
linger, som  beklædtes  af  Medlemmer  af  Parlamentet,  skulde 
medtages  i  de    politiske  Ordninger,    der   fandt  Sted  ved  en 

Foraiidriiig  i  Eegeriiigen ,  men  at  et  lignende  Princip  ikke 
skulde  udstrækkes  til  de  Stillinger  ved  hendes  Majestæts 
Hof,  som  beklædtes  af  Damer.« 

Naturligvis  blev  denne  Sag  Gjeustand  for  megen 
Drøftelse  i  begge  Parlamentets  Huse.  Peel  havde  utvivlsomt 
Eet  i  sin  Anskuelse  af  Spørgsmaalet ,  og  hvis  hans  Mening 
var  bleven  rigtig  opfattet,  vilde  der  næppe  være  opstaaet 
Strid,  men  han  forsvarede  sin  Handlemaade  i  et  Sprog,  der 
nu  forekommer  os  latterlig  overdrevent;  han  behandlede 
dette  Question  de  Jupous,  som  om  det  var  af  den 
største  Vigtighed  ikke  alene  for  Ministeriets  Ære,  men 
endogsaa  for  Rigets  Sikkerhed.  »Jeg  beder  eder,«  sagde 
han,  »om  at  gaa  tilbage  til  fordums  Tider!  Tag  Pitt  eller 
Fox  eller  enhver  anden  Minister  for  dette  stolte  Land  og 
besvar  for  eder  selv  det  Spørgsmaal:  er  det  passende,  at 
én  Mand  skal  være  Førsteminister,  ansvarlig  for  den  vanske- 
ligste Stilling,  der  kan  falde  i  et  Menneskes  Lod,  medens 
en  andens  Hustru  —  og  denne  anden  hans  farligste  poli- 
tiske Fjende  —  skal  med  hans  udtrykkelige  Samtykke  ind- 
tage en  høj  Stilling  blandt  Dronningens  nærmeste  Om- 
givelser? O,  nej!  jeg  følte,  at  det  var  umuligt;  jeg  kunde 
ikke  samtykke  deri.  En  Følelse,  der  var  mægtigere  end  al 
Bevisførelse,  sagde  mig,  at  det  hverken  vilde  være  til 
min  egen  Ære  eller  til  Landets  Vel,  om  jeg  under  disse 
Omstændigheder  samtykkede  i  at   blive  Englands  Minister«. 

Dette  højtflyvende  Sprog  er  slet  ikke  paa  sin  Plads  i 
den  Statsmands  Mund,  der  blandt  alle  sine  samtidige  plejede 
at  være  mindst  tilbøjelig  til  overdreven  Følsomhed.  Lord 
Melbourne  forsvarede  sig  paa  sin  Side  i  Overhuset  i  et 
ligesaa  opstyltet  Sprog.  »Jeg  overtager  atter  Regeringen,« 
sagde  han,  »ene  og  alene  af  den  Grund,  at  jeg  ikke  vil 
svigte  min  Dronning  i  hendes  vanskelige  og  sørgelige  Stil- 
ling, især  naar  der  stilles  et  Forlangende  til  hende,  som 
det  er  min  Mening,  at  hun  ikke  bør  gaa  ind  paa;  et  For- 
langende, der  strider  mod  hendes  personlige  Værdighed,  og 

som,  hvis  det  blev  indrømmet,  vilde  ojore  hendes  Regering 
afhængig  af  de  politisko  Partiers  stadige  Forandringer  og 
Omskiftelser  og  forvandle  hendes  huslige  Liv  til  en  Kjæde 
af  Sorger  og  Plager«, 

Denne  Begivenhed  vakte  stor  Opsigt  rundt  om  i  Landet; 
nogle  Liberale   erklærede  rent  ud,    at  man  i  slige  Tilfælde 
aldeles  intet  Hensyn  burde   tage    til  Dronningens   Folelser, 
men  kun  rette  sig  efter  Ministerens  Raad    og  hans  Mening 
om,  hvad  der  var  til  Landets    bedste.     Paa  den  anden  Side 
udbrød  O'Connell  i  begejstret  Ros  og  Henrykkelse,  naar  han 
omtalte  Dronningens  Afgjorelse,  og  anraabte  de  guddonmielige 
Magter  om  at  velsigne  »denne  unge  Kvinde  —   kun  nitten 
Aargammel,  lige  saa  ren  som  hun  er  opliojet  — ,  som  ikke  raad- 
spurgte  sin  Forstand,  men  kun  sit  unge  Hjærtes  overstrommende 
Fuleiser.«     »Disse  fortræffelige  Kvinder,  der  saa  længe  havde 
været  hendes  Selskab,  der  havde  plejet  hende  og  sorget  for 
hende  i  hendes  Barndom  og  vaaget   over   hende,    naar  hun 
var  syg,   hvis  Øjne  straalede   af  Fryd,    da    de    saae  hende 
tiltage  i  Skjonhed  og  Elskelighed    —    da  man  truede  med 
at  tage  dem  fra  hende,  da  følte  bun,  at  hun  lige  saa  godt 
kunde  rive  sit  Hjærte   ud  af  Brystet  som    skilles  fra   dem, 
der  vare  hende  saa  kjære.«     Feargus  O'Connor  gik  imidlertid 
endnu  langt  videre,    da    han  dristig  erklærede,    at  han  fra 
sikre  Kilder  havde  den  Underretning,  at  hvis  Toryerne  ved 
Hjælp  af  nye  Hofdamer  havde  faaet  den    unge  Dronning  i 
deres  Hænder,  var  det  deres  Plan  at  skaffe  hende  af  Vejen 
og  sætte  »den  blodige  Cumberlaud«    paa  Tronen    i    hendes 
Sted.     Hvad  O'Connell  angik,  saa  gjorde  han  ingen  Hemme- 
lighed af,  at  han  ansaa  Dronningens  nuværende  Damer  for 
at  være  venligsindede  mod  Irlands  Sag,  medens  han  vidste, 
at  Peel  og  Toryerne  vare  imod  den.     Om  Feargus  O'Connors 
vilde  Tale  behøve  vi   kun   at  bemærke,    at    skjont  den    nu 
forekommer  os  vanvittig   og   taabelig   og   ogsaa    den   Gang 
maa  have    forekommet    alle    fornuftige  Mennesker   saaledes, 
vandt  den  dog  Tiltro  hos  store  Masser  af  Folket,  der  holdt 

fast  ved  den  Overbevisning,  at  der  under  Peels  Forlangende 
skjulte  sig  en  samvittighedsløs  Torysammensværgelse ,  som 
gik  ud  paa  at  faa  Magt  over  Dronningens  Person,  om  ikke 
for  voldsomt  at  afsætte  hende,  saa  i  det  Haab  at  forgifte 
hendes  Sind  mod  alle  liberale  Meninger. 

Det  var  ikke  rimeligt,  at  Lord  Brougham  vilde  lade 
saa  god  en  Lejlighed  til  at  angribe  Lord  Melbourne  og  hans 
Parti  slippe  fra  sig;  han  paastod,  at  Melbourne  havde  ofret 
de  liberale  Principer  og  Landets  Literesse  for  Dronningeas 
private  Fuleiser.  »Jeg  troede,«  udbrod  han  lidenskabelig, 
»at  vi  hørte  til  et  Land,  hvor  Kronens  Eegering  og  Par- 
lamentets Visdom  vare  alt,  og  F3'rstens  personlige  Følelser 
end  ikke  kunde  nævnes  paa  samme  Tid.  — ■  —  —  Jeg 
anede  ikke,  at  jeg  skulde  opleve  at  hore  Whigger  sige  i 
18-39:  »Lad  os  slutte  os  sammen  om  Dronningen;  bryd 
eder  ikke  om  Underhuset,  bryd  eder  ikke  om  Regler,  lad 
Principerne  gaa  i  Hundene,  slaa  en  Streg  over  Lofter  og 
Forpligtelser,  men  for  Guds  Skyld  lad  os  slutte  os  sammen 
om  Tronen!«  Lidet  anede  jeg,  at  den  Dag  skulde  komme, 
da  jeg  skulde  hore  saadan  Tale,  ikke  af  de  ukonstitutionelle,^ 
embedsjagende,  kongetilbedende  Toryer,  som  mente,  at  Folket 
var  til  for  Kongens  Skyld,  ikke  Kongen  for  Folkets,  men 
af  Whiggerne  selv !  Jamaicabillen  var  bleven  indbragt  og 
erklæret  for  et  meget  vigtigt  Lovforslag,  Ministeriet  satte 
sinExisteus  ind  paa  det;  de  kunde  ikke  sætte  det  igjeunem 
og  mente  derfor,  at  de  havde  mistet  Underhusets  Tillid. 
De  ansaa  det  den  Gang  for  en  aldeles  nødvendig  Forholds- 
regel. Er  den  mindre  nødvendig  nu?  O,  nu  er  det  en 
anden  Sag!  Jamaicasporgsmaalet  skal  omdannes,  Principerne 
skulle  opgives,  og  alt  for  to  Hofdamers  Skyld«. 

Lord  Melbourne  og  haus  Kollegaer  havde  bragt  Dron- 
ningen i  en  meget  ubehagelig  Stilling.  Jo  mere  Folk 
tænkte  over  Sagen,  jo  mere  iudsaa  de,  at  Peel  havde  Ret, 
skjont  han  fra  først  af  ikke  havde  gjort  sig  forstaaet  og 
maaske  ikke  havde    taget   tilstrækkelig  Hensyn   til,    at  den 

unge  Dronnings  Stilling  var  saa  ny  for  hende,  og  at  man 
i  Fortiden  ikke  kunde  finde  et  afgjørende  Tilfælde  af 
lignende  Art,  da  det  var  forste  Gang,  en  Kvinde  beklædte 
Tronen,  siden  Ministrenes  Ansvarlighed  var  bleven  et  aner- 
kjendt  Princip  i  England;  men  ingen  kunde  i  Længden 
holde  paa  Whiggernes  Mening,  og  de  selv  lode  Sagen  falde 
med  den  størst  mulige  Hurtighed  og  Stilhed.  Vi  ville  strax 
bemærke,  at  hele  Spørgsmaalet  senere  blev  afgjort  ved  et 
forstandigt  Kompromis,  som  Prinsgemalen  foreslog.  Det 
blev  afgjort,  at  Dronningen  i  Tilfælde  af  et  Ministerskifte 
skulde  tage  Hensyn  til  den  nye  Forsteministers  Forslag  au- 
gaaende  hendes  Hofstands  Indretning  og  arrangere,  at  Damer, 
der  vare  saa  nær  beslægtede  med  Oppositionens  Ledere,  at 
»deres  Nærværelse  blev  uheldig,  trak  sig  tilbage  af  egen 
Tilskyndelse.« 

Da  Whiggerne  nu  kom  til  Kegeringen  igjen,  maatte  de 
forsoge  paa  at  sammenflikke  en  Jamaicabill;  thi  de  havde 
jo  erklæret,  at  de  maatte  fratræde,  hvis  de  ikke  fik  Lov  til 
at  forandre  Jamaicas  Forfatning.  De  indbragte  altsaa  et 
nyt  Forslag,  som  var  et  rent  Kompromis,  sammensat  i  det 
Haab,  at  det  skulde  faa  Lov  til  at  gaa  igjennem;  det  gik 
ogsaa  igjennem  —  paa  en  Maade;  det  vil  sige,  da  Opposi- 
tionen i  Overhuset  havde  forbedret  og  flikket  paa  det,  som 
de  havde  Lyst.  Hofdamesporgsmaalet  havde  aldeles  skubbet 
Jamaicaspørgsmaalet  til  Side.  Den  ulykkelige  0  maatte  nu 
se  at  hjælpe  sig,  som  den  bedst  kunde;  i  England  havde 
Statsmændene  vigtigere  Sager  at  tænke  paa.  Sir  Robert 
Peel  kunde  ikke  regere  med  Lady  Normanby,  Whiggerne 
kunde  ikke  regere  uden  hende. 

Ministeriet  Melbourne  sank  dybt  i  den  offentlige  Mening 
ved  disse  Begivenheder  og  ved  de  Angreb,  hvortil  de  gave 
Anledning;  men  i  nogle  Egne  af  Landet  vare  Folelserne 
endnu  varmt  paa  Dronningens  Side.  Ved  mangen  en  Middag 
blev   det  Skik  at  drikke   hendes  Majestæts  Skaal  med  Til- 

føjelse  af  et  spøo-ende  Ordspil  om  Peels  Navn*).  Om  Mi- 
nisteriet derimod  var  det  den  almindelige  Mening,  at  det 
havde  stillet  sig  i  et  latterligt  Lys  og  listet  sig  tilbage 
til  Regeringen  »bag  Hofdamernes  Skjorter«,  som  en  Forfatter 
udtrykker  det. 

V. 

Dronningens  Giftermaal. 

Da  Dronningen  den  16de  Januar  1840  i  egen  Person 
aabnede  Parlamentet,  forkyndte  hun,  at  det  var  hendes 
Hensigt  at  ægte  sin  Fætter,  Prins  Albert  af  Saxen-Coburg- 
Gotha  —  et  Skridt,  hun  haabede  vilde  fremme  saa  vel 
Landets  Interesser  som  hendes  egen  huslige  Lykke.  I  den 
Diskussion,  som  paafulgte  i  Underhuset,  bemærkede  Sir 
Kobert  Peel,  at  Hds.  Majestæt  havde  det  sjældne  Held  at 
kunne  forene  sin  Tilbojelighed  med  sin  offentlige  Pligt,  og 
at  hun  havde  den  bedste  Sikkerhed  for  at  blive  lykkelig, 
fordi  hun  indgik  en  Forbindelse,  der  var  grundet  paa  Kjær- 
lighed, Peel  havde  sagt  den  simple  Sandhed,  det  var 
virkelig  et  Ægteskab,  som  var  grundet  paa  Kjærlighed. 
Ikke  i  de  laveste  Samfundsklasser  kunde  man  have  fundet 
en  Forbindelse,  der  mere  beroede  paa  Kjærlighed  og  var 
mere  fri  for  egennyttige  og  verdslige  Hensyn.  Dronningen 
havde  længe  elsket  sin  Fætter ;  han  var  omtrent  paa  hendes 
Alder,  da  hun  kun  var  tre  Maaneder  og  to  eller  tre  Dage 
ældre  end  han,  Frants  Karl  Avgust  Albert  Emmanuel 
var  den  unge  Prins's  fulde  Navn;  han  var  anden  Sen  af 
Ernst,  Hertug  af  Saxen- Coburg-Saalfeld  og  af  hans  Hustru 
Louisa,  Datter  at  Hertug  Avgust  af  Saxen-Gotha- Altenburg, 
Prins  Albert  var  fodt  paa  Rosenau  i  Nærheden  af  Coburg 
den  26de  Avgust  1819;    Hof  historikeren  beretter    med    til- 


*)    Skaalen  lød  saaledes:  En  Skaal  for  „the  sovereign  of  spirit, 
who  will  not  let  her  belles  be  peeled." 

givelig  Fornojelse  det  »mærkelige  Træf,  at  den  samme 
»Accoucheuse«,  Madame  Siebold,  var  behjælpelig  baade  ved 
Dronningens  og  ved  Prins  Alberts  Fodsel,  og  at  Prinsen 
blev  dobt  af  den  samme  Præst,  Professor  Genzler,  der 
Aaret  før  havde  fuldbyrdet  Vielsen  mellem  Hertugfen  or 
Hertuginden  af  Kent.  Baade  Prinsesse  Victorias  og  Prins 
Alberts  Familie  havde  anset  et  Ægteskab  imellem  dem  for 
ønskeligt,  men  do  havde  taget  den  forstandige  Beslutning 
intet  at  sige  derom  til  den  unge  Prinsesse,  med  mindre  hun 
selv  viste  en  bestemt  Forkjærlighed  for  sin  Fætter.  11836 
blev  Prins  Albert  af  sin  Fader  bragt  til  England  for  at 
gjøre  Prinsessens  personlige  Bekjendtskab,  og  hun  synes 
strax  at  have  felt  sig  tiltrukken  af  ham  paa  den  Maade, 
som  hendes  Familie  og  Venner  onskede. 

Tre  Aar  senere  kom  Prinsen  igjen  til  England,  og 
Dronningen  omtalte  ham  da  i  de  varmeste  Udtryk  i  et  Brev 
til  sin  Onkel,  Kongen  af  Belgien.  »Alberts  Skjonhed,« 
skriver  hun,  »er  i  høj  Grad  slaaende,  og  han  er  særdeles 
elskværdig  og  naturlig  —  kort  sagt,  meget  tiltrækkende.« 
Ikke  mange  Dage  efter  skrev  hun  saaledes  til  en  anden 
Ven  og  trofast  Eaadgiver,  Baron  Stockmar:  »Jeg  foler 
mig  saa  skyldig,  at  jeg  ikke  véd,  hvorledes  jeg  skal  be- 
gynde mit  Brev;  men  jeg  tænker,  at  den  Nyhed,  som  det 
indeholder,  vil  være  tilstrækkelig  til  at  forskaffe  mig  Deres 
Tilgivelse.  Albert  har  fuldstændig  vundet  mit  Hjærte,  og 
alt  blev  afgjort  mellem  os  i  Morges.«  Dronningen  havde 
lige  før  underrettet  Lord  Melbourne  om  sin  Hensigt,  og  vi 
behøve  næppe  at  sige,  at  Lord  Melbourne  af  ganske  Hjærte 
gav  sit  Bifald  til  Kjende.  Ingen  kunde  være  ugunstig  stemt 
mod  saadant  et  Ægteskab. 

Prins  Albert  var  en  ung  Mand,  som  maatte  kunne 
vinde  ethvert  Pigehjærte;  han  var  ualmindelig  smuk,  ind- 
tagende og  begavet.  Naar  Prinser  blot  eje  en  lille  Smule 
Skjøuhed  og  Talent,  plejer  det  at  væ-re  tilstrækkeligt  til  at 
bringe  Hofmænd  og  Hofdamer  i  Henrykkelse,  men  selv  om 

Prins  Albert  havde   været  en  Bondesøn,    raaatte   han  være 
bleven    beundret    for    sine    sjældne   personlige  Gaver.     Han 
havde    faaet    en    udmærket  og  alsidig  Opdragelse,    og  hans 
Undervisning  havde  været    saa    grundig,    som    om  han  var 
bestemt  til  af  Profession  at  blive   enten  Musiker,   Kemiker 
eller  Botaniker,  enten  Professor  i  Historie,  i  Litteratur  eller 
i  Kunst.     Det  var   en   mærkværdig  flersidig  Lærdom  for  et 
halvt  Aarhundrede  siden,  da  endogsaa  i  Tyskland  Opdragelses- 
systemet    sjælden    stilede    efter    at    være    to  tus,     te  res 
atque  rotundus.     Han  havde  begyndt  at  studere  Staternes 
konstitutionelle  Historie  og  beredte  sig  til  at  interessere  sig 
for  Politik;  han  viste  senere  megen  Sans  for  praktiske  For- 
retninger, elskede  Landvæsenet  og  interesserede  sig  meget  for 
Maskinbygniug  og  Industriens  Udvikling ;  han  var  en  Blanding 
af  en  Troubadour,  en  Videnskabsmand  og  en  Forretningsmand ; 
hans  Smag  var  afgjort  for  et  roligt,  hyggeligt  og  bramfrit  Liv 
—  et  Liv  fuldt  af  den  fineste  Dannelse,  Kunst  og  Poesi  og  et 
inderligt  Samkvem  med  Naturen ;  han  følte  sig  lykkelig  ved 
at  lytte  til  Fuglenes  Sang    og  ved  at  sidde  alene  og  spille 
paa  Orgel;  han  var  tillige  et  Stykke  af  en  politisk  Filosof; 
han  holdt  af  at  hore  politiske  og  andre  Spørgsmaal  grundig 
udviklede  og  bemærkede   engang,    at    en   falsk  Bevisførelse 
skar  ham  i  Øret  ligesom  en  falsk  Tone  i  Musikken.     Lige 
fra  sin  Ungdom   af  synes   han   at  have   besiddet   en   stærk 
Pligtfølelse;  saa  vidt  vivide,  var  han  næsten  ganske  fri  for 
Ungdommens    sædvanlige  Galskaber,    for    ikke    at    tale    om 
virkelige  Laster.     Ung  som  han  var,   da  han  ægtede  Dron- 
ningen, helligede  han  sig  strax  til,  hvad  han  samvittigheds- 
fuldt ansaa  for  sin  Stillings  Pligter,    og  det   med  en  Selv- 
opofrelse, man  sjælden  finder  hos  gamle  Mænd   og  næsten 
aldrig  hos  unge.     Han  opgav  enhver  Vane,  enhver  Lyst  og 
enhver  Fornøjelse,  hvor  kjær  den  end  kunde  være  ham,  saa 
snart  den  paa  nogen  Maade  truede  med  at  hindre  ham  i  at 
udføre  den  Bolle,    han   havde    tildelt   sig  selv.     Aldrig  har 
nogen  Mand  ofret  sig  mere  trofast  for  de  vanskelige  Pligter 

ved  en  hoj  og  ny  Stilling  eller  overholdt  sin  Beslutning 
mere  strængt.  Det  voldte  ham  ingen  Anstrængelse  at  være 
en  kjærlig  Ægtefælle  og  en  god  Fader,  det  laa  i  haus  rene, 
milde  og  kjærlighedsfulde  Natur,  og  det  er  et  Spørgsmaal, 
om  nogen  anden  Dronning  har  været  saa  lykkelig  i  sit 
ægteskabelige  Liv  som  Dronning  Victoria. 

Dronningens  Bryllup  fandt  Sted  den  10de  Februar 
1840.  Den  Modtagelse,  som  Folket  gav  Prinsen,  da  han 
landede  i  England  nogle  Dage  for  Vielsen,  og  paa  selve 
Bryllupsdagen,  var  varm,  ja  endogsaa  begejstret;  men  det  er 
uvist ,  om  der  just  var  en  gunstig  Stemning  mod  Prinsen 
i  alle  politiske  Partier.  I  visse  Kredse  var  det  urimelige 
Rygte  kommet  i  Omlob,  at  Prins  Albert  ikke  var  Prote- 
stant, men  hørte  til  den  katholske  Kirke;  i  andre  Kredse 
derimod  hyldede  man  den  Tro,  at  han  var  Fritænker  og 
Radikal.  Uheldigvis  var  det  ikke  blevet  omtalt,  den  Gang 
det  forestaaende  Giftermaal  blev  meldt  Gehejmeraadet,  at 
Prins  Albert  var  Protestant;  Kabinettet  tænkte  uden  Tvivl, 
-at  den  offentlige  Menings  Ledere  af  alle  politiske  Partier 
maatte  have  tilstrækkelige  historiske  Kundskaber  til  at 
vide,  at  Prins  Albert  herte  til  den  Gren  af  den  saxiske 
Familie,  der  siden  Reformationen  havde  været  fremtrædende 
protestantisk.  Prins  Albert  skrev  selv  til  Dronningen  den 
7de  December  1839:  »Der  er  ikke  en  eneste  katholsk 
Prinsesse  bleven  indlemmet  i  Familien  Coburg  siden  Luthers 
Fremtræden  i  1521,  Desuden  var  Kurfyrst  Frederik  den 
vise  af  Saxen  den  forste  Protestant,  der  var  til.«  Uden 
Tvivl  mente  Ministeriet  ogsaa,  at  den  konstitutionelle  Lov, 
som  under  Straf  af  at  miste  Kronen,  forbyder  Englands 
Regent  at  a'gte  en  romersk  Katholik,  vilde  yde  tilstrækkelig 
Sikkerhed  for,  at  naar  de  meldte  Dronningens  forestaaende 
Ægteskab,  det  da  maalte  være  med  en  Protestant.  Alle 
dissp  Antagelser  bleve  imidlertid  skuffede  af  de  Begiven- 
heder, som  virkelig  fandt  Sted.  Det  vilde  naturligvis  have 
været  bedre,  om  Regeringen  havde  antaget,  at  Parlamentet 


362  Skildringer  af  Englands  nyeste  Historie. 

Og  Folket  intet  vidste  om  Prinsen  og  hans  Forfædre  eller 
om  den  Straf,  der  ventede  det  Medlem  af  den  kongelige 
Familie,  som  vilde  ægte  en  Katholik,  og  omstændelig  havde 
forkyndt,  at  Dronning  Victorias  Valg  lykkeligvis  var  faldet 
paa  en  Protestant.  Den  kloge  og  fremsynede  Kong  Leopold 
af  Belgien  havde  anbefalet  Lord  Melbourne  specielt  at  om- 
tale denne  Omstændighed;  men  det  laa  maaske  i  Mini- 
sterens magelige  Natur  at  antage  det  for  givet,  at  Folk 
vilde  være  rolige  og  fornuftige,  og  at  alt  vilde  gaa  af  uden 
Vrøvl  og  Spidsfindigheder.  Han  gik  derfor  ud  fra,  at  enhver 
offentlig  Omtale  af  Prins  Alberts  Protestantisme  vilde  være 
overflødig,  og  hverken  i  Meddelelsen  til  Gehejmeraadet  eller 
til  Parlamentet  blev  denne  Sag  berørt  med  et  eneste  Ord.. 
Følgen  var,  at  en  temmelig  upassende  Ordstrid  fandt  Sted 
i  Underhuset  under  Debatten  om  Adressen,  og  Sporgsmaalet 
om,  hvor  vidt  Dronningens  tilkommende  Ægtefælle  var 
Protestant,  blev  rejst  af  ingen  ringere  end  Hertugen  af 
Wellington  selv.  Hertugen  beskyldte  ligefrem  Ministeriet 
for  med  Vilje  at  have  udeladt  Ordet  »Protestant«  i  deres 
Meddelelse  for  ikke  at  krænke  deres  irske  og  katholske  Til- 
hængere og  bidrog  ved  denne  Beskyldning  meget  til  at  forøge 
den  almindelige  Uvilje  mod  de  Statsmænd,  som  man  mente 
blot  bleve  holdte  oppe  ved  Hjælp  af  O'Connells  Beskyttelse. 
Hertugen  foreslog,  at  Ordet  »Protestant«  skulde  indskydes 
i  Lykønskniugsadressen  til  Dronningen,  og  han  fik  sin  Vilje 
sat  igjennem,  skjønt  Lord  Melbourne  holdt  fast  ved  den 
Anskuelse,  at  Ordet  var  overflødigt,  naar  der  var  Tale  om 
en  Prins,  som  ikke  blot  var  Protestant,  men  som  ned- 
stammede fra  den  mest  protestantiske  Familie  i  hele  Evropa. 
Ministeriets  Mangel  paa  Takt  og  Dømmekraft  har  aldrig 
vist  sig  tydeligere  end  i  denne  Sag. 

En  anden  ubehagelig  Hændelse  var  den  Diskussion, 
som  fandt  Sted,  da  Billen  om  Prinsens  Indfødsret  blev 
forelagt  Overhuset.  Efter  Sigende  gik  Billen  kun  ud  paa 
at    sørge   for   Prinsens   Indfødsret,    men    den    indeholdt    en 

Klausul    om    at   give    liam   livsvarig   Forrang    »næst   efter 
Hds.    Majestæt  i   Parlamentet    eller   andensteds,    som  Hds. 
Majestæt   maatte    anse    det    for   passende.«     Dette   Forslag 
modte    megen   Modstand    hos   Hertugen    af  Wellington    og 
Lord  Brougharn,  og  deres  Indvendinger  bleve,  som  rimeligt 
var,  skærpede  ved  den  Mangel  paa  Dommekraft,  Ministeriet 
havde  udvist  ved   at   ville  tildele  Droimingen  en  saa  ny  og 
udstrakt  Myndighed  uden   forud   at   underrette  Parlamentet 
derom.     Sagen    blev    til    sidst   afgjort   ved,    at  Billen    kun 
kom  til  at  behandle  Indfodsretten,  og  det  andet  Sporgsmaal 
blev  ordnet  saaledes,    at  Prinsen    skulde   have  Forrang    for 
alle  næst  efter  Dronningen   ved    alle  Lejligheder,    undtagen 
naar  det  forud  var  blevet  anderledes   bestemt  ved  en  Par- 
lamentsakt.     Den  Maade,  hvorpaa  Ministeriet  indbragte  For- 
slaget om  Prinsens  aarlige  Appanage   blev   en   ny  Kilde  til 
Misfornøjelse.       I    foregaaende    Tilfælde     —    til    Dronning 
Charlotte,  Dronning  Adelaide  og  til  Prins  Leopold,   da  han 
ægtede  Prinsesse  Charlotte  —  var  Appanagen  bleven  ansat 
til  f)0,()00  L.;  Afgjorelsen  af  Prins  Alberts  Appanage  faldt 
imidlertid  paa  en  vanskelig  Tid,  der  var  fuld  af  industrielle 
og  kommercielle  Ulykker;  de  Tider  vare  forbi,  da  Økonomi 
i  Underhuset  blev  betragtet  som  et  uædelt  Princip,   og  da 
Loyalitet  mod  Kongen  forpligtede  Parlamentets  Medlemmer 
til    uden   Spor    af  Diskussion    at    tilstaa   hvilke    som   helst 
Summer,  Ministeren  forlangte  i  Kongens  Navn ;  Parlamentet 
begyndte  for  Alvor  at  føle  sit  Ansvar   som  Vogter  for  Na- 
tionens Velstand,  og  det  blev  ikke  mere  anset  for  ædelt  at 
bortskjænke  Skatteydernes  Penge  med  højsindet  Ligegyldig- 
hed.    Det  var  derfor  urimeligt  af  Ministeriet  at  antage,   at 
fordi  store  Pengesummer  forhen  vare  blevne  bevilgede  uden 
Indvendinger,  vilde  de  ogsaa   blive  det  nu.     Det  er  imid- 
lertid meget  muligt,    at  hele  Sagen  kunde   have   været  af- 
gjort  uden    Strid,    hvis  Ministeriet    havde    baaret    sig    for- 
nuftigt ad;    i   vore    Dage    vilde    Ministeriet  allerførst  have 
raadført  sig  med  Oppositionens  Ledere ;    thi   det   er  nu   en 

given  Sag,  at  naar  der  skal  bevilges  en  Pengesum  til  nogen, 
som  staar  i  Forbindelse  med  Kongehuset,  bor  Gaven  have 
begge  Partiers  fulde  Samtj'kke ;  det  vilde  da  rimeligvis 
blive  ordnet  saaledes,  at  Underhusets  Leder  skulde  ind- 
bringe Forslaget  og  Oppositionens  Leder  støtte  det.  I  Sagen 
om  Prins  Alberts  Appanage  begik  derimod  Ministeriet  den 
næsten  utrolige  Dumhed  at  indbringe  Forslaget  uden  paa 
nogen  Maade  at  sikre  sig  Oppositionens  Bistand;  de  frem- 
fremforte  Forslaget  uden  Diskretion  og  forte  Diskussionen 
derom  uden  Maadehold;  de  besvarede  de  rimeligste  Ind- 
vendinger med  Beskyldninger  for  Mangel  paa  Loyalitet  og 
gave  selv  Anledning  til  den  Mistanke,  at  de  onskede  at 
opirre  Oppositionen  til  at  bruge  Udtryk,  som  kunde  gjøre 
dem  forhadte  af  Dronningen  og  Prinsen.  Økonomen  Hume 
foreslog,  at  Appanagen  skulde  nedsættes  fra  50,000  L.  til 
21,000  L. ;  men  det  blev  afslaaet.  Oberst  Sibthorp,  en  be- 
rømt Tory fanatiker  med  hojst  excentriske  Meninger,  foreslog 
at  ansætte  Summen  til  30,000  L. ,  og  da  han  blev  støttet 
af  Sir  Robert  Peel  og  andre  fremragende  Medlemmer  af 
Oppositionen,  gik  Forslaget  igjeunem. 

Det  var  ikke  noget  lykkevarslende  Forspil  for  Dron- 
ningens Bryllup,  og  hun  følte  det  endnu  mere  end  Prinsen, 
som  tog  Sagen  paa  en  særdeles  forstandig  Maade  og  med 
Lethed  indsaa,  at  de  Indvendinger,  Underhuset  havde  rejst 
mod  Ministeriets  Forslag,  ikke  skreve  sig  fra  nogen  personlig 
Uvilje  mod  ham.  Sporgsmaalet  om  Forrangen  blev  afgjort 
uden  Vanskelighed ,  da  det  blev  fornuftig  behandlet ;  men 
det  var  først  mange  Aar  senere,  at  Tition  Prinsgemal  blev 
tilstaaet  Dronningens  Ægtefælle. 

Faa  Maaneder  efter  Brylluppet  blev  der  indbragt  et 
Forslag  om  at  udnævne  Prins  Albert  til  Eegent,  i  det  Til- 
fælde at  Dronningen  skulde  do,  efterladende  Børn.  For- 
slaget gik  igjennem  med  fuld  Samstemning  fra  Oppositio- 
nens Ledere,  som  denne  Gang  vare  blevne  raadspurgto,  og 
Dronningens  Farbroder,  Hertugen  af  Sussex,  var  den  eneste, 


Skildringer  af  Englands  nyeste  Historie.  365 

som  i  Overhuset  nedlagde  sit  Veto  derimod.  Denne  Be- 
stemmelse var  naturligvis  af  megen  Vigtighed  for  Prins 
Albert  og  gjorde  hans  Stilling  betydeligere,  end  den  før 
havde  været;  det  var  tillige  et  Bevis  paa,  at  Prinsen  var 
stegen  i  Torypartiets  Agtelse  i  de  faa  Maaneder,  som  vare 
henrundne  siden  Debatterne  om  Appanagen  og  liang- 
spørgsmaalet.  Ingen  kunde  begynde  sin  Lobebane  med  en 
fastere  Beslutning  om  at  holde  sig  uden  for  de  politiske 
Partier,  end  Pnns  Albert  gjorde;  han  opfattede  strax  sin 
Stilling  som  Dronningens  Ægtefælle  i  et  konstitutionelt 
Land,  Selv  havde  han  den  Forestilling,  at  det  var  hans 
Pligt  at  være  hendes  Privatsekretær  og  uofficielle  Raad- 
giver,  og  han  helligede  sig  trofast  til  denne  Virksomhed; 
desuden  indsatte  han  sig  selv  som  en  Slags  Minister  uden 
Portefeuille  for  Kunst  og  Undervisningsvæsen;  han  ikke  blot 
interesserede  sig  levende  for  ethvert  Forslag,  der  angik 
Folkeoplysningens  Udvidelse,  Kunstens  Dyrkelse  og  viden- 
skabelige Fremskridt  i  Industrien,  men  tog  selv  ofte  virk- 
som Del  deri;  dog  varede  det  længe,  for  Landet  til  fulde 
forstod  ham;  det  varede  længe,  før  han  blev  paa  nogen 
Maade  populær,  og  det  kan  endogsaa  betvivles,  om  han 
nogen  Sinde  blev  populær  blandt  Folk  i  Almindelighed. 
Det  var  maaske  først  efter  hans  alt  for  tidlige  Død,  at  Na- 
tionen opdagede,  hvor  uegennyttigt  hans  Liv  havde  været, 
og  hvor  trofast  han  havde  opfyldt  sine  selvpaalagte  Pligter. 
Hans  Karakter  var  af  den  Slags,  som  overfladiske  Iagttagere 
let  beskylde  for  kun  at  besidde  negative  Dyder;  man  ansaa 
ham  for  at  være  kold,  formel  og  ligegyldig;  thi  han  var  i 
sit  Væsen  noget  undselig  og  stiv,  undtagen  naar  han  var 
sammen  med  dem,  han  holdt  af,  og  da  var  han  til  Gjen- 
gjæld  uæ-sten  drengeagtig  lystig  og  fri;  men  Folk  i  Al- 
mindelighed forekom  han  stiv  og  kold.  Med  al  sin  Be- 
gavelse, Flid,  Iver  efter  at  lære  og  Lethed  ved  at  gaa  ind 
paa  nye  Ideer  forstod  han  dog  maaske  aldrig  ganske  Aanden 
i    det    engelske    politiske    System.     Hans    trofaste  Ven    og 

Kaadgiver,  Baron  Stockmar,  var  heller  ikke  den  Mand,  der 
var  bedst  egnet  til  at  vejlede  ham  paa  dette  Omraade;  de 
vare  begge  alt  for  ivrige  efter  at  behandle  den  engelske 
Konstitution  som  en  symmetrisk  Mekanisme  eller  en  skreven 
Lov,  hvoraf  man  kunde  gjøre  Uddrag  til  stadig  Eettesnor  og 
Vejledning;  men  dette  var  ikke  i  Begyndelsen  Grunden  til 
den  Kulde,  der  vistes  Prinsen  af  det  engelske  Folk;  Prins 
Albert  havde  ikke  noget  engelsk  Væsen,  og  den  Gang  som 
nu  vare  Englænderne  meget  tilbøjelige  til  at  betragte 
enhver,  hvis  Væsen  var  forskjelligt  fra  deres ,  med  Mistro. 
Han  var  desuden  ikke  skabt  til  at  glimre  i  det  almindelige 
Selskabsliv,  thi  han  kunde  ganske  vist  tale  fortræffelig  om, 
hvad  der  interesserede  ham,  meu  havde  ikke  den  Gave  at 
kunne  tale  om  ingen  Ting  og  vilde  vistnok  ikke  engang 
have  sat  Pris  paa  at  udvikle  denne  Færdighed.  Han  holdt 
meget  af  at  foreslaa  Forandringer  og  Forbedringer  i  de 
herskende  Systemer,  hvilket  ærgrede  dem,  der  holdt  fast 
ved  det  bestaaende  og  ikke  kunde  lide  at  forandre  deres 
Vaner,  Saaledes  gik  det  til,  at  han  i  mange  Aar  var,  om 
ikke  ganske  upaaskjønnet,  saa  dog  langt  fra  paaskjønnet,  og 
at  en  betydelig  og  indflydelsesrig  Clique  altid  var  rede  til 
at  udtyde  alt,  hvad  han  sagde,  paa  den  værste  Maade  og 
finde  Anledning  til  Mistanke  i  alt,  hvad  han  gjorde;  maaske 
de  fattige  Klasser  af  hans  Hustrus  Undersaatter  vare  de, 
der  bedst  forstode  og  skattede  ham;  ligeledes  var  han 
mere  yndet  af  de  radikale  end  af  Toryerne  og  selv  af 
Whiggerne. 

En  Eeform,  som  Prins  Albert  var  meget  ivrig  for  at 
faa  sat  i  Værk,  var  Afskaffelse  af  Dueller  i  Hæren,  og  han 
ønskede  i  Stedet  at  indsætte  en  Domstol,  der  skulde  af- 
gjøre  Æressager,  uden  at  man  behovede  at  tage  sin  Tilflugt 
til  den  barbariske  Afgjorelse  ved  Vaaben;  det  lykkedes 
ham  ikke  at  faa  sin  Æresret  indsat;  denne  Plan  var  alt  for 
fantastisk  til  at  tiltale  vore  civile  og  militære  Øvrigheder, 
og  der  var   sikkert  ogsaa  mange  praktiske  Vanskeligheder 

ved  at  faa  dette  System  til  at  gjøre  Virkning;  men  han 
opnaaede  at  henlede  Hertugen  af  Wellingtons  og  andre 
Avtoriteters  Opmærksomhed  paa  denne  Sag  og  udvirkede, 
at  de  anvendte  al  den  Indflydelse,  de  besad,  paa  at  forhindre 
og  nedsætte  den  afskylige  Vane  at  duellere.  Det  er  at 
drive  Hofligheden  for  vidt,  naar  man,  saaledes  som  en 
Biograf  synes  tilbøjelig  til,  alene  tilskriver  Prins  Alberts 
personlige  Austrængelser  Duellernes  fuldstændige  Ophor; 
det  er  ærefuldt  nok  for  ham,  at  han  gjorde  sit  bedste  og 
derved  bidrog  særdeles  meget  til  denne  vigtige  Sags  Gjen- 
nemforelse;  men  intet  giver  et  mere  slaaende  Bevis  paa 
Civilisationens  hurtige  Væxt  under  Dronning  Victorias  Re- 
gering end  netop  Duellernes  fuldstændige  Forsvinden.  Da 
Dronningen  kom  paa  Tronen,  og  mange  Aar  efter,  var  det 
Skik  og  Brug  at  duellere;  Duellen  spiller  en  vigtig  Rolle  i 
Dramaer  og  Romaner  fra  Dronningens  forste  Regeringsaar; 
den  var  meget  hyppig  ved  Valgstridigheder  og  andre  poli- 
tiske Kampe,  blev  ofte  benyttet  til  at  afgjore  halvt  be- 
rusede Mænds  Uenighed  over  et  Spillebord  og  var  et  lige 
saa  almindeligt  Konversationsæmne  som  en  Bortførelse  eller 
en  Fallit.  De  fleste  betydelige  Statsmænd  i  Begyndelsen 
af  Dronning  Victorias  Regering  havcJe  deltaget  i  Dueller; 
Peel  og  O'Connell  havde  truff'et  Forberedelser  til  et  »Mode«, 
Disraeli  havde  udfordret  O'Connell  eller  en  af  hans  Sønner, 
den  store  Agitator  selv  havde  dræbt  sin  Modstander  i  en 
Duel,  og  selv  langt  senere  blev  der  sendt  en  Udfordring  til 
Cobden,  som  dog  havde  tilstrækkelig  sund  Fornuft  og 
moralsk  Mod  til  at  le  ad  den.  Nu  vilde  en  Duel  i  England 
anses  for  en  lige  saa  barbarisk  og  urimelig  Anakronisme  som 
en  Hexeproces  eller  Jærnbyrd.  Det  er  mange  Aar  siden, 
at  en  Duel  sidst  blev  omtalt  i  Parlamentet,  og  da  var  den 
Gjenstand  for  en  Irettesættelse,  som  det  holdt  haardt  at 
uddele  med  den  fornødne  Alvor;  men  denne  gjennem- 
gribeude  Forandring  i  Samfundets  moralske  Følelse  blev 
ikke  iværksat  ved  nogen   enkelt  Mands  eller  enkelt  Stands 

Indflydelse:  den  var  en  Folge  af  den  tiltagende  Oplysning 
og  Dannelse,  Pressens  voxeude  Indflydelse,  de  billige  Boger, 
Præsternes  Bestræbelser  og  det  mere  fri  Samkvem  mellem 
de  forskjellige  Samfundsklasser. 

Vi    kunne    maaske   lige  saa  godt   nu  som  senere   give 
nogle    Meddelelser    om    de    Mordforsog,    Dronningen    fiere 
Gange  bar  været  udsat  for;    thi  skjont  intet  af  dem  besad 
den  mindste   politiske   Vigtigbed    eller   bavde   sin  Grund  i 
andet  end  ligefrem  Galskab  eller  den  sygelige  Forfængelig- 
bed og  Tørst  efter  Berømmelse,  der  er  i  Slægt  med  Vanvid, 
ere  de  nok  værd  at  omtale.      Det    første  Forsøg  blev  gjort 
den    10de  Juni    1840    af   en  syttenaarig   Dreng  ved    Navn 
Edward  Oxford,    som  var  Opvarter  i  et  Værtsbus;    ban  af- 
fyrede to  Skud   mod  Dronningen,    der    kjorte  sammen  med 
Prins    Albert,    men    beldigvis    ramte    intet    af   dem.      Det 
viste  sig,  at  Oxford  var  et  taabeligt  Menneske,  balv  gal  af 
Begj ærligbed    efter    at    opnaa  Berømmelse    og  Omtale   som 
politisk  Fange.     Juryen   erklærede    bam   for  vanvittig,    og 
han  blev  dømt  til  at  holdes  indespærret  i  et  Galehus,   saa 
længe  Hds.  Majestæt  bebagede.     Der  var  gaaet  nogle  vilde 
R3gter,  grundede  paa  Papirer,  som  vare  fundne  bos  Oxford, 
om  at  der  skulde    existere    et    forfærdeligt    hemmeligt  Sel- 
skab, kaldet  »det  unge  England«,  som  blandt  andet  gik  ud 
paa  at  myrde  kongelige  Personer;  men  de  bleve  fuldstændig 
modbeviste    ved    Forhoret    over   Fangen.     Det    er    et   godt 
Bevis  paa  Stemningen   blandt  Folk,    at   nogle    af  de  irsk- 
katbolske  Blade,  tilsyneladende  i  god  Tro,  beskyldte  Oxford 
for  at    være    et  Redskab    for  Hertugen    af  Cuniberland    og 
den  oraniske  Sammensværgelse  og  erklærede,    at  Hensigten 
var  at   myrde  Dronningen    og   sætte  Hertugen  paa  Tronen. 
Forhøret  viste,  at  Oxford    ikke   var    nogens  Redskab,    men 
kun  dreven  af  sin  egen  vanvittige  Higen  efter  Navnkundig- 
hed ;  dog  er  det  meget  tvivlsomt,  om  Mennesket,  set  fra  et 
lægevidenskabeligt  Standpunkt,   egentlig  var  gal  og  virkelig 
ikke  var  ansvarlig  for  sine  Handlinger ;  men  det  var  maaske 

den  klogeste  Freragangsmaade  at  behandle  liain  som  af- 
sindig, og  Folgerne  have  ikke  vist  sig  utilfredsstillende. 
Ganske  vist  er  Theodora  Martin  i  sin  Biografi  af  Prins 
Albert  af  en  anden  Mening;  han  'mener,  at  det  vilde 
have  været  godt,  om  Oxford  var  bleven  behandlet  som  en 
almindelig  Forbryder.  »Den  bedste  Kommentar,«  siger 
han,  »til  den  Lemfældighed,  der  blev  vist  mod  Oxford,  har 
denne  selv  givet,  da  han  ved  at  hore  om  de  senere  Atten- 
tater, der  bleve  udovede  af  Francis  og  Bean,  udbrød: 
Hvis  jeg  var  bleven  hængt,  vilde  ingen  mere  have  skudt 
paa  Dronningen.«  Man  kan  vel  have  Grund  til  at  tvivle 
om,  hvor  vidt  den  halv  forrykte  Opvarter  er  den  bedste 
Dommer  i  Kriminalret,  og  mod  hans  filosofiske  Meninger, 
som  Martin  lægger  saa  megen  Vægt  paa ,  ville  vi  opstille 
den  Kjendsgjerning,  at  man  i  andre  Lande,  hvor  Mord- 
forsøg mod  Regenter  ere  blevne  straflfede  med  Døden,  ikke 
har  fnndet,  at  en  Fanatikers  Henrettelse  yder  nogen  sikker 
Beskyttelse  mod  en  andens  Mordlyst. 

Den  30te  Maj  1842  affyrede  en  Mand  ved  Navn  John 
Francis  en  Pistol  mod  Dronningens  Vogn  ganske  paa  samme 
Sted  som  Oxford.  Dette  Attentat  var  mere  alvorligt,  thi 
Francis  var  kun  i  faa  Fods  Afstand  fra  Vognen,  som  heldigvis 
kjorte  i  rask  Fart;  Dronningen  viste  stor  Sindsro,  hun  var 
til  Dels  forberedt  paa  Attentatet,  da  den  samme  Mand  den 
foregaaende  Aften  havde  holdt  en  Pistol  hen  mod  den  kon- 
gelige Vogn  uden  dog  at  atfyre  den.  Francis  blev  arre- 
steret og  forhørt;  han  var  kun  22  Aar,  og  skjønt  han  først 
forsøgte  at  være  trodsig  og  paatage  sig  en  Kongemorders 
tragiske  Værdighed,  faldt  han  dog  i  Besvimelse  af  Skræk, 
da  han  blev  domt  for  Højforræderi,  og  maatte  bæres  be- 
vidstlos bort  fra  Retten.  Dødsdommen  blev  imidlertid  ikke 
fuldbyrdet;  det  var  ikke  afgjort,  om  Pistolen  i  det  hele 
taget  havde  været  ladet,  eller  om  det  hele  blot  havde  været 
et  plumpt  Komediespil  af  Begjærlighed  efter  at  blive  berømt; 
Dronningen  selv  var   ivrig   for,  at  Dødsdommen  ikke  skulde 

fuldbyrdes,  og  den  blev  derfor  forandret  til  Deportering  paa 
Livstid.  Samme  Dag,  som  denne  Formildelse  af  Straifen 
var  bleven  offentlig  bekjendt,  blev  der  gjort  et  nyt  Mord- 
attentat af  et  pukkelrygget  Menneske  ved  Navn  Bean.  Da 
Dronningen  kjerte  fra  Buckingham- Palads,  forsogte  han  at 
affyre  en  Pistol  paa  hende,  men  blev  forhindret  deri  af  en 
rask  og  uforfærdet  Dreng,  der  sprang  til  og  greb  hans 
Haand.  Pistolen  var  ladet  med  Krudt,  sammeni<rollet  Papir 
og  nogle  Stumper  af  en  Lerpibe.  Man  vil  maaske  sporgC) 
om  denne  Hændelse  ikke  er  et  Bevis  for,  at  Martin  har 
Ret  i  sin  Bevisførelse;  men  man  véd  med  Sikkerhed,  at 
Bean  havde  forkyndt  sin  Hensigt,  at  skyde  paa  Dron- 
ningen, flere  Dage  før  Dommen  over  Francis  blev  formildet. 
Prins  Albert,  der  havde  delt  Dronningens  Fare  ved  alle 
disse  Overfald,  behandlede  dem  med  den  storste  Kold- 
blodighed og  Klogskab  og  var  af  den  Mening,  at  det  vilde 
være  intet  mindre  end  et  retsligt  Mord  at  fuldbyrde  Dommen 
over  Francis,  da  det  ikke  kunde  bevises,  at  han  virkelig 
havde  haft  til  Hensigt  at  myrde  eller  saare  Dronningen. 
Dronningen  selv  viste,  hvor  klart  hun  opfattede  Sagernes 
Stilling  ved  den  Bemærkning,  at  hun  ventede,  at  disse 
Overfald  vilde  vedblive  at  gjentage  sig,  saa  længe  til  den 
Lov  blev  forandret,  i  Folge  hvilken  de  kun  kunde  dommes 
som  Højforrædere.  Der  var  for  en  sygelig  Forfængelighed 
og  vanvittig  Fanatisme  noget  tillokkende  ved  at  falde  som 
en  Martyr  for  Friheden,  medens  det  paa  den  anden  Side 
var  næsten  ganske  sikkert,  at  Dødsstraffen  ikke  vilde  blive 
fuldbyrdet.  Sir  Robert  Peel  indbragte  derfor  et  meget 
passende  Forslag,  om  at  i  og  for  sig  uskadelige  Overfald 
paa  Hds.  Majestæt  skulde  straffes  med  Deportering  paa  syv 
Aar  eller  med  indtil  tre  Aars  Fangenskab,  samt  at  For- 
bryderen skulde  piskes  offentlig  eller  privat,  saa  ofte  som 
Retten  befalede  det,  dog  ikke  over  tre  Gange.  Bean  blev 
efter  denne  Lov  dømt  til  atten  Maaneders  Tugthusstraf; 
men  dermed  sluttede  ikke  Angrebene  paa  Dronningen.     En 

irsk  Teglbrænder  ved  Navn  Hamilton  affyrede  den  19de 
Maj  1849  en  Pistol,  der  kun  var  ladet  med  Krudt,  paa 
Hds.  Majestæt,  og  blev  domt  til  syv  Aars  Deportering.  En 
forhenværende  Lojtnant  ved  Husarerne,  Robert  Pate,  slog 
Dronningen  i  Ansigtet  med  en  Stok,  da  hun  den  27de  Maj 
1850  kjorte  bort  fra  Hertugen  af  Cambridges  Palads;  denne 
Mand  blev  ligeledes  dømt  til  syv  Aars  Deportering.  Endelig 
den  29de  Februar  1872  sigtede  en  syttenaarig  Knos,  Arthur 
O'Connor,  paa  Dronningen,  da  hun  vendte  hjem  til  Duckinghara- 
Palads  efter  en  Kjoretur;  men  hans  Vaaben  var  kun  en 
gammel,  ubrugelig  Pistol  med  knækket  Laas  og  ladet  med 
en  snavset,  rod  Pjalt.  Den  elendige  Dreng  holdt  i  den  ene 
Haand  et  Stykke  Papir,  som  viste  sig  at  være  et  Benskrift 
for  de  fængslede  Feniere;  da  han  blev  forhørt,  blev  der 
gjort  Forsøg  paa  at  undskylde  ham  med  Galskab;  men  da 
han  ikke  var  vanvittig  i  den  Forstand,  at  han  ikke  kunde 
være  ansvarlig  for  sine  Handlinger  eller  fatte  den  Straf,  de 
medførte,  blev  han  dømt  til  én  Gang  Pisk  og  et  Aars 
Tugthusstraf.  Vi  have  skyndt  os  hen  over  mange  Aar  for 
at  slutte  denne,  paa  én  Gang  pinlige  og  latterlige,  Liste  over 
Attentaterne  paa  Dronningen;  man  vil  se,  at  intet  af  dem 
havde  mindste  politiske  Betydning;  selv  i  vor  mere  civili- 
serede Tid  kan  en  Hersker  være  udsat  for  Attentater,  der 
have  en  bestemt  politisk  Mening  og  vise,  at  der  endnu  gives 
fanatiske  Siudelag,  som  brænde  af  Harme  over  en  eller 
anden  personlig  eller  national  Uret;  men  intet  af  den  Sort 
var  Tilfældet  med  de  Overfald,  der  bleve  gjorte  paa  Dron- 
ning Victoria ;  naar  de  ikke  skreve  sig  fra  ligefrem  Vanvid,  vare 
de  stærkt  i  Slægt  med  den  simple  Higen  efter  Navnkundighed, 
der  driver  somme  til  at  mishandle  Kunstværker  og  udødelige 
Marmormonumenter  ved  at  kradse  deres  Navne  derpaa.  Det 
var  meget  klogt  handlet  ikke  at  domme  disse  Forbrydelser  alt 
for  strængt  og  ikke  tage  dem  for  alvorligt.  Den  uhygge- 
ligste og  mest  nerveslappende  Fare,  hvorfor  en  Hersker  er 
udsat,  er  Faren  for  at  blive  myrdet,  og  selv  den  bedste  og 

mest  daclelfri  Regent  kan  ikke  være  ganske  sikker  derfor. 
Oxfords  Attentat  kunde  have  bragt  Dronningen  Doden; 
maaske  er  det  den  bedste  Beskyttelse  ikke  at  overdrive 
Faren;  Strænghed  yder  ingen  Sikkerhed;  naar  det  er  en  al- 
vorlig og  fortvivlet  Fanatiker,  som  begaar  Overfaldet,  kan 
han  ikke  standses  af  Frygt  for  Døden.  Ravaillacs  Pinsler 
betog  ikke  Damiens  Modet;  men  Birkeriset,  der  traf  Bean 
og  O'Connor,  kan  maaske  virke  afskrækkende  paa  de  Mord- 
forsøg, der  opstaa  af  Lyst  til  at  spille  en  stor  Rolle,  og 
ikke  af  Fanatisme. 

(Fortsættes). 

S.  M. 


Begyndelsen 


af 


Yillielm  den  tavses  politiske  Løbebane. 

(Slutning.) 


II. 

xjn  Tilstaaelse,  Vilhelm  senere  fremførte  i  sin  Apologi, 
har  bidraget  mest  til,  at  Efterverdenen  har  opfattet  og 
bedømt  hans  datidige  Adfærd  mindre  nøjagtig.  I  Juni 
1559  blev  han  sammen  med  Egmont,  Aerschot  og  Alba 
sendt  til  Paris  som  Gisel  for  at  udfore  Fredsslutningen  i 
Cateau-Cambrésis.  »Der,«  fortæller  han  nu  i  sin  Apologi, 
»horte  jeg  af  Kong  Henrik  selv,  at  Hertugeu  af  Alba 
sammen  med  ham  havde  lagt  Raad  op  om  de  Midler, 
hvorved  man  kunde  udr3'dde  alle  for  Kjætteri  mistænkte  i 
Frankrig,  Nederlandene  og  hele  Kristenheden.  Kongen 
tænkte,  at  jeg  som  Gisel  var  fuldstændig  indviet  i  saa 
vigtige  Anliggender  og  røbede  mig  hele  Kongen  af  Spaniens 
og  Hertugen  af  Albas  Plan.«  Denne  Opdagelse,  der  efter 
hans  yderligere  Fortælling  fyldte  ham  med  dyb  Medlidenhed 
over  saa  mange  uskyldige  Ofre,  betegner  han  som  første 
Anledning  til  og  Udgangspunkt  for  sin  Opposition  mod 
Kongen,  og  han  roser  vidt  og  bredt  sine  Anstrængelser  for 
at  lamme  de  senere  spanske  Regeringsforanstaltninger.  Det 
kan  imidlertid  ikke  være  nogen  Tvivl  underkastet,  at  alle 
disse  Forklaringer   langt  fra    indeholde    den    fulde    og   hele 

Sandhed.  Ligesom  Apologien,  der  hel  og  holden  er  et 
Tendensskrift,  kun  med  største  Forsigtighed  kan  benyttes 
som  historisk  Kilde,  saaledes  ere  de  anførte  Angivelser  ikke 
fri  for  Overdrivelser  og  Forvanskninger  af  Sandheden.  Hvad 
Vilhelm  betegnede  som  en  hemmelig  Plan  mellem  Kongerne 
af  Frankrig  og  Spanien,  var  ved  denne  Tid  ikke  mere  nogen 
Hemmelighed,  mindst  da  for  ham  selv;  lige  fra  sin  Regerings 
Tiltrædelse  havde  Filip  II  betegnet  Kjætteriets  Udryddelse 
og  Reformationens  Tilintetgjorelse  som  Maalet  for  sin  Politik, 
og  Vilhelm  havde  selv  uden  Tvivl  mere  end  én  Gang  hjulpet 
til  at  udføre  Kongens  Planer  i  saa  Henseende.  Da  Vilhelms 
egne  Forældre  og  Søskende  vare  Kjættere,  har  han  muligvis 
kun  ugjærne  lystret  de  kongelige  Befalinger;  men  det  vilde 
have  været  aabent  Oprør  mod  Filip  og  uden  Redning 
have  styrtet  ham  i  Fordærvelse,  saafremt  han  heri  havde 
modsat  sig  Kongen.  I  sin  Apologi  har  han  gjort  en  anden 
Indrømmelse,  som  kun  stemmer  lidet  med  den  anførte  For- 
klaring; han  indrømmer,  at  han  i  sine  yngre  Aar  har  be- 
skæftiget sig  mindre  med  religiøse  og  Samvittigheds- 
spørgsmaal  end  levet  for  Verdens  Fornøjelser;  talrige  Breve 
fra  ham  og  andre  Aktstykker  fra  Margretes  Statholderskab 
bekræfte  Rigtigheden  af  denne  Tilstaaelse.  Vilhelm  ud- 
foldede en  fyrstelig  Pragt  i  Briissel,  ødslede  store  Summer 
paa  kostbare  Fornøjelser,  særlig  paa  Falkejagten,  som  han 
var  lidenskabelig  hengiven,  og  hans  moralske  Levevis  var 
lige  saa  lidt  dadelfri  som  de  fleste  hollandske  Stormænds^ 
Han  var  saaledes  den  Gang  endnu  ikke  den  Mand,  der 
havde  kunnet  føle  sig  kaldet  til  Forkæmper  for  politiske 
og  religiøse  Friheder,  og  over  for  det  nederlandske  Folk 
var  han  mere  en  kongelig  Embedsmand  end  en  kraftig  For- 
svarer for  dets  Rettigheder  og  Privilegier.  I  sin  senere 
Apologi  søgte  han  ganske  naturlig  ogsaa  at  fremstille  sit 
tidligere  Liv  som  baaret  af  de  samme  Grundsætninger  og 
Bestræbelser,  der  beherskede  ham  under  Forsvarsskriftets 
Nedskrivelse;    det   glødende   Had,    som  den  Gang    opfyldte 

ham  mod  Filip,  lod  ham  bittert  angre  hans  tidligere  Lo}''- 
alitet,  og  ved  en  Forvanskning  af  Fortiden  søgte  han  nu 
over  for  den  offentlige  Mening  at  redde  Konsekvenserne  af 
sin  Politik.  I  det  sextende  Åarhundrede  gaves  der  ingen 
betydelig  Politiker,  som  i  Valget  af  sine  Midler  kun  lod  sig 
lede  af  den  kristelige  Morals  Grundsætninger,  alle  vare  den 
Gang  Machiavellis  Elever  og  forfulgte  deres  Øjemed  med 
hele  den  antike  Hensynsloshed,  som  denne  italienske  Politiker 
havde  givet  nyt  Liv  ved  sine  tlieoretiske  Skrifter. 

Vilhelm  af  Oraniens  forste  Fremtræden  er  imidlertid 
bleven  forvansket  ikke  blot  ved  disse  Apologiens  Angivelser, 
men  ogsaa  ved  en  historisk  Anekdote,  anden  Benævnelse 
tilkommer  nemlig  ikke  den,  i  ovrigt  uhjemlede  Fortælling, 
som  findes  hos  den  lidet  troværdige  Forfatter,  Aubery  du 
Maurier,  hvis  Fador  vil  have  hort  den  af  en  af  Oraniens 
Venner.  Da  Kongen  stod  i  Færd  med  at  indskibe  sig  for 
at  afrejse  til  Spanien,  skal  Filip  have  gjort  Prinsen  af 
Oranien  Bebrejdelser,  fordi  han  ved  hemmelige  Bænker  i 
Geueralstaterne  modarbejdede  de  kongelige  Planer;  Vilhelm 
skal  have  svaret  herpaa,  at  Generalstaterne  havde  handlet 
ganske  selvstændig  og  paa  fuldstændig  lovlig  Vis,  hvor- 
paa  Kongen,  forbitret  over  dette  Svar,  rystede  ham 
heftig  i  Kraven  og  udbrod:  »Nej,  ikke  Staterne,  men  I,  I, 
I.«  Paa  Grund  af  disse  fornærmende  Ord  skal  Vilhelm 
ikke  være  gaaet  om  Bord  paa  Kongeskibet,  men  have  nøj- 
edes med  fra  Stranden  at  ønske  Kongen  en  lykkelig  Rejse. 
Hvor  meget  nu  end  denne  hele  Fortælling  staar  i  Modstrid 
saa  vel  mod  Filips  Karakter,  der  netop  ved  saadanne  vig- 
tige Momenter  stadig  udfoldede  den  højeste  Grad  af  Selv- 
beherskelse, som  mod  de  virkelige  Kjendsgjerninger,  har 
man  dog  aldrig  rejst  Tvivl  om  Fortællingens  Sandhed  og 
deraf  villet  aflede  Oprindelsen  til  et  personligt  Fjendskab 
mellem  Filip  og  Vilhelm. 

Den  Opposition,  som  Vilhelm  rejste  mod  den  kongelige 
Politiks  ubetingede  Tilhængere,  var  i  Begyndelsen  saa  maade- 

holden,  at  hverken  Statholderinden  Margrete  eller  hendes 
Ra adgiver  Granvella  droge  hans  Loyalitet  i  ringeste  Tvivl, 
ja,  meget  mere  i  deres  Breve  til  Kongen  gjentagne  Gange 
roste  ham  for  hans  Tjenesteiver.  Begge  stottede  i  Be- 
gyndelsen af  Aaret  1561  hans  Ansøgning  om  Forleningen 
med  Statholderskabet  Burgund,  som  hans  Forfædre  ogsaa 
havde  været  i  Besiddelse  af,  og  Kongen  selv  tøvede  ikke 
med  at  indromme  hans  Ansøgning  og  derved  give  ham  et 
Bevis  paa  sin  Tillid.  Ved  denne  Tid  var  Prinsen  netop  op- 
tagen af  et  Anliggende,  som  let  havde  kunnet  fylde  den 
saa  mistænksomme  Konge  med  Mistillid,  saafremt  han 
ikke  havde  troet  at  have  meget  talende  Beviser  paa  hans 
Hengivenhed.  Siden  sin  første  Hustrus  Død  var  Vilhelm 
betænkt  paa  at  indgaa  et  nyt,  standsmæssigt  Ægteskab,  og 
hon  havde  allerede  bejlet  først  til  en  lothringsk  Prinsesse, 
senere  til  en  rig,  fransk  Grevinde,  men  begge  Gange  uden 
Held.  Fra  Aaret  1559  underhandlede  han  nu  med  Kurfyrst 
Avgust  af  Sachsen  om  hans  Broderdatter  Annas  Haand. 
Denne  Prinsesse  var  en  Datter  af  Kurfyrst  Moritz  af 
Sachsen,  der  faa  Aar  tidligere  havde  trængt  og  ydmyget 
Kejser  Karl  saa  haardt,  og  Filip  havde  derfor  virkelig 
Grund  nok  til  at  misbillige  dette  Ægteskab  og  lod  Margrete 
og  Granvella  fraraade  ham  samme;  men  da  Vilhelm  stod 
fast  paa  sin  Beslutning,  medens  han  gjentagne  Gange  og  i 
de  varmeste  Udtryk  udtalte  sin  Hengivenhed  for  den  ka- 
tholske  Religion  —  Anna  var  naturligvis  Protestant,  hvad 
der  i  Filips  Øjne  muligvis  var  endnu  mere  anstødeligt 
end  hendes  afdøde  Faders  Politik  — ,  gav  Kongen  sit  Sam- 
tykke og  forærede  Bruden  i  Bryllupsprésent  en  Ring  af 
8000  Kroners  Værdi.  De  Bekymringer,  Granvella  havde 
næret  med  Hensyn  til  dette  Ægteskab,  vare  ugrundede;  det 
havde  aldeles  ingen  politiske  Følger  og  foranledigede  navnlig 
ingen  som  helst  Forbindelse  mellem  de  nederlandske  Stor- 
mænd og  det  tyske  Riges  protestantiske  Fyrster. 

Vilhelm  og  Granvella   stode   endnu   ved  denne  Tid  paa 

temmelig  venskabelig  Fod  med  hitiauden,  og  ^Modsætningen 
mellem  deres  gj  ensidige  Anskuelser  og  Bestræbelser  kom 
kun  frem  i  Statsraadets  Moder.  Den  største  Ophidselse  i 
Landet  blev  nærmest  fremkaldt  ved  nogle  spanske  Troppers 
Tilbagebliven,  og  Filip  havde  ved  sin  Bortrejse  bestemt 
lovet  deres  snarlige  Tilbagekaldelse;  men  Overbefaliugen 
havde  han  overdraget  Vilhelm  og  Egmont,  for  ogsaa  paa 
dette  Punkt  at  vende  Folkets  Vrede  mod  den  indfødte  Adel. 
Saa  snart  Vilhelm  og  Egmont  imidlertid  mærkede,  dels  at 
det  ikke  var  Kongens  Alvor  med  Troppernes  Tilbagekaldelse, 
dels  at  Folkets  Uvilje  allerede  begyndte  at  vende  sig  mod 
dem,  erklærede  de  bestemt  i  Statsraadet,  at  de  nedlagde 
Overbefalingen,  men  paaskyndede  samtidig  Troppernes  Af- 
marche  og  formaaede  sluttelig  Margrete  og  Granvella  til  at 
støtte  Landets  retfærdige  Forlangende  bos  Kongen.  Den 
nationale  Opposition  vandt  sin  første  Sejr,  da  Tropperne  i 
Januar  1561  paa  Kongens  Befoling  bleve  indskibede  til 
Spanien. 

Snart  kom  det  imidlertid  til  aabent  Brud  mellem  begge 
Regeringspartier,  og  hertil  kom  personligt  Fjendskab  mellem 
de  enkelte  Medlemmer.  Kongen  oprettede  17  Bispedømmer 
i  Steden  for  de  tidligere  3  og  troede  herved  at  have  fundet 
et  fortræffeligt  Middel  til  en  fuldstændig  Omdannelse  af  alle 
kirkelige  Forhold  i  Trideutiner-Kirkeforsamlingens  Aand  samt 
at  have  afskaaret  Reformationens  Rod.  Ved  at  lade  de  nye 
Bisper  indtræde  i  de  enkelte  Provinsers  Stænderforsamlinger 
tænkte  han  samtidig  at  skaffe  sit  Systems  Tilhængere  en 
anselig  Forstærkning.  Granvella  rykkede  op  til  Ærkebisp 
af  Mecheln,  ja  endog  til  Kardinal,  gik  i  sidste  Egenskab  i 
Rang  baade  forud  for  Vilhelm  og  Egmont  og  fik  følgelig  i 
Statsraadet  Sæde  foran  begge  disse  Stormænd.  Denne  For- 
fremmelse, som  saaledes  var  tilflydt  den  kongelige  Yndling, 
der .  desuden  fra  nu  af  ikke  kan  siges  fri  for  en  vis  stolt  og 
herskesyg  Adfærd,  synes  at  have  fornærmet  de  tvende  Mænd 
i  ikke  ringe  Grad  og  have  drevet  dem  til  en  mere  energisk 

Fremgang".  Ganske  vist  rejste  de  ikke  nogen  Modstand 
mod  Oprettelsen  af  de  nye  Bispedommer ;  thi  den  forsigtige 
Konge  havde  ved  personlige  Underhandlinger  gjeunem 
Hertuginden  vidst  at  vinde  dem  for  denne  Foranstaltning, 
skjønt  de  vel  selv  kunde  have  onsket  at  skaane  den  uhyre 
Ophidselse  i  Landet,  som  ikke  med  m-ette  i  den  nye 
Forholdsregel  saae  en  maskeret  Indførelse  af  den  forhadte 
spanske  Inkvisition :  men  derimod  rejste  de  sig  mod  Gran- 
vellas  Bestræbelser,  som  sigtede  til  at  samle  hele  Regerings- 
myndigheden i  sin  Haand,  noget,  hvori  han  uden  Tvivl 
blev  støttet  af  Kongen  •  selv.  I  Juli  1561  rettede  de  en 
Forestilling  til  Kongen,  hvori  de  erklærede,  at  de  nu  igjen, 
ligesom  tidligere  under  Hertugen  af  Savoyens  Statholder- 
skab, kun  bleve  kaldede  til  Statsraadet  for  ubetydelige 
Sagers  Skyld;  men  desuagtet  skulde  de  i  Folge  en  af 
Kardinalen  afgiven  Erklæring  være  ansvarlige  for  alle 
Eventualiteter  lige  saa  godt  som  det  Udvalg  af  Statsraadet, 
der  egenmægtig  afgjorde  alle,  mere  vigtige  Sager;  Kongen 
maatte  derfor  enten  naadigst  modtage  deres  Afsked  eller 
give  Befaling  til,  at  alle  Anliggender  fremtidig  meddeltes, 
drøftedes  og  afgjordes  i  det  fuldtallige  Statsraad.  De  be- 
mærkede udtrykkelig,  at  deres  Klage  ingenlunde  rammede 
Hertuginden,  de  nævnte  heller  ikke  Granvellas  Navn;  men 
Filip  kunde  meget  let  af  hele  Dokumentets  Fremstilling 
forstaa,  at  Klagen  særlig  eller  næsten  udelukkende  var 
rettet  mod  denne  Mand. 

Det  Svar,  Filip  gav  paa  denne  Forestilling,  var  temme- 
lig tilfredsstillende  for  Vilhelm  og  Egmont;  han  forsikrede 
dem  om  sin  Tillid,  takkede  dem  for  den  Iver,  de  havde 
udvist  til  Varetagelsen  af  Landets  Interesser  ved  at  ind- 
levere bemeldte  Forestilling,  og  lovede  at  oversende  sine 
Befalinger,  betræfifende  Ændringerne  i  den  hidtidige  For- 
retningsgang, gjennem  Grev  Horn,  som  den  Gang  opholdt 
sig  ved  det  spanske  Hof.  Og  Grev  Horn  overbragte  virkelig 
Hertuginden  Befaling  til  at  erklære  Stormændene,  at  frem- 

tidig  skulde  intet  unddrages  deres  Medviden  og  Medvirken. 
Hvor  lidet  alvorlig  imidlertid  disse  Løfter  vare  mente, 
fremgaar  deraf,  at  Stormændene  allerede  faa  Maaneder 
senere,  i  Marts  1562,  indleverede  en  ny  Forestilling  af 
samme  Indhold  til  Kongen.  Den  var  lige  saa  frugtesløs 
som  den  forrige.  Med  Kongens  hemmelige  Saratykke  raad- 
førte  Hertuginden  sig  i  vigtigere  Statsanliggender  kun  med 
Granvella,  som  ganske  havde  vundet  hende  for  sig;  samtidig 
vidste  han  at  sætte  sig  fastere  i  Kongens  Gunst  og  vinde 
hans  ubetingede  Tillid,  sa-rlig  ved  at  tillade  sig  de  værste 
Bagvaskelser  mod  de  nederlandske  Stormænd,  noget,  hvorom 
disse  snart  igjen  fik  Nys. 

Kongens  Parti  tagen  for  Granvella,  som  snart  blev  Vil- 
helm vitterlig,  maatte  ufravigelig  lidt  efter  lidt  tvinge  Prinsen 
over  paa  de  misfornøjede  Elementers  Side;  han  folte,  at 
Kampen  mod  Granvella  samtidig  var  en  Kamp  mod  Kongen, 
og  besluttede  i  Forening  med  Stænderne  at  aftrodse  Kongen, 
hvad  denne  ikke  frivillig  vilde  indrømme.  I  Brabants 
Stænderforsamling,  hvoraf  han  selv  var  et  indflydelsesrigt 
Medlem,  satte  han  sin  Udnævnelse  igjennem  som  Brabants 
Superintendaut;  men  Granvella  vidste  at  Ibrpurre  dette  ved 
at  erklære  i  Statsraadet,  at  kun  Hertugen  af  Brabant,  det 
vil  sige  Kongen,  kunde  have  Superiutendantskabet  over 
Brabant,  og  at  enhver,  som  tragtede  etter  dette  Embede, 
vilde  gjore  sig  til  Hertug.  Samtidig  nærmede  Vilhelm  sig 
mere  og  mere  til  Folket,  der  allerede  for  længst  ligeledes 
havde  rejst  Opposition  mod  den  spanske  Regering;  han 
optog  Folkets  Fordringer,  at  Generalstaterne  skulde  sammen- 
kaldes for  at  gjenoprette  Ordenen  og  Roligheden  i  Landet, 
men  vidste  derhos  meget  vel,  hvor  meget  Kongen  frygtede 
og  modarbejdede  denne  Sammenkaldelse  af  Generalstaterne, 
som  utvivlsomt  strax  havde  taget  Regeringen  i  Hænde. 
Trods  Hertugindens  Modsigelse  rejste  han  fremdeles  i 
Oktober  1.562  til  den  tyske  Rigsdag  i  Frankfurt,  noget, 
han  erklærede  at  være  sit  tyske  Fædreland  skyldig.  Det 
ser  ud  til,    at   han   her   har   søgt   en  Intervention   fra  de 

tyske  Rigsfyrster  hos  Filip  til  Gunst  for  det  nederlandske 
Parti;  han  søgte  ikke  blot  at  vinde  de  protestantiske,  men 
ogsaa  de  katholske  Fyrster,  og  virkelig  skal  især  Hertug 
Albrecht  af  Bayern  have  udtalt  sig  mod  det  spanske  Re- 
gimente i  Nederlandene.  Dog  heller  ikke  her  opnaaede 
han  det  ringeste;  de  tyske  Fyrster,  som  hver  desuden  kun 
tænkte  paa  deres  egne  Særinteresser,  betragtede  allerede 
Nabolandet,  som  dog  kun  i  faa  Aar  havde  været  udskilt 
fra  Riget,  som  fuldstændig  horende  til  Udlandet,  og  hverken 
Ferdinand  I  eller  Maxiniilian  II  vare  tilbøjelige  til  at  slaa 
ind  paa  en  nationaltysk  Politik. 

Ved  disse  Bestræbelser  forfulgte  Prinsen  utvivlsomt  sin 
egen  Politik,  der  var  Kongens  Hensigter  modsat;  men  saa 
længe  denne  Politik  ikke  gik  ud  paa  aabeubart  Opror  og 
Forræderi,  var  den  saa  vel  i  hans  egne  som  i  udenlandske 
Standsfællers  Øjne  berettiget,  og  selv  Filip  maatte  undgaa 
at  tiltale  eller  tilrettevise  Vilhelm  for  denne  hans  Holdning, 
naar  han  ikke  vilde  synes  uretfærdig  eller  aabent  indromme 
sit  Maal,  den  nederlandske  Adels  Svækkelse  og  Under- 
trykkelse. Hertuginden  og  Granvelia  svævede  den  Gang  i 
den  højeste  Skræk  og  befrygtede  det  værste;  den  sidste 
skrev  i  Decbr.  1562  til  Gon^alo  Perez  i  Spanien:  »Hvad 
der  har  reddet  os,  er,  at  ingen  af  disse  Herrer  har  erklæret 
sig;  thi  gjorde  blot  en  eneste  det,  kunde  kun  Gud  for- 
hindre, at  Exemplet  fra  Frankrig  ikke  blev  efterlignet  i 
dette  Land.«  Og  Margrete,  der  var  mere  retfærdig 
end  Granvelia,  skrev  næsten  i  lige  lydende  Udtryk  til 
Kongen  selv. 

Hollandske  Historieskrivere  have  alt  i  tre  Aarhundreder 
med  rette  betegnet  Vilhelms  Virksomhed  som  national  og 
patriotisk,  hvorved  man  dog  maa  mindes,  at  hans  saa  vel 
som  hele  Adelens  Interesser  faldt  sammen  med  Laudets; 
men  hvad  der  virkede  lammende  paa  denne  Virksomhed, 
var  den  indre  Uenighed  mellem  hans  Parti,  hvis  Medlemmer 
alle  troede  sig  jævnbyrdige  og  ikke  vilde  indrømme   nogen, 

ikke  engang  Prinsen,  den  egentlige  Partiledelse.  Denne 
Uenighed  blev  fra  første  Færd  levende  næret  af  Hertug- 
inden og  Granvella,  ja  selv  i  Kongens  Breve  til  disse 
Personligheder  findes  hertil  sigtende  Anvisninger  af  den 
mest  raffinerte  Art.  Saaledes  rejste  sig  et  personligt  Fjend- 
skab mellem  enkelte  Stormænd,  t.  Ex.  var  det  nær  kommet 
til  en  Duel  mellem  Hertug  Aerscbot  og  Egmont;  Aerschot 
og  Aremberg  sagde  sig  formelig  los  fra  »Liguisternes« 
Parti  og  sluttede  sig  til  »Kardinalisterne<; ,  og  Granvella 
tænkte  alt  paa  fuldkommen  at  sprænge  Modpartiet,  i  det 
han  tilraadede  Kongen  at  give  enkelte  Stormænd  militære 
Poster  i  Spanien,  dels  for  at  fjærne  dem  fra  Nederlandene, 
dels  for  omvendt  ganske  at  vinde  Resten  for  de  kongelige 
Interesser  ved  Udsigten  til  lignende  Forfremmelser.  »Jeg 
tror  ikke,«  skriver  han,  »at  Prinsen  vil  yde  slette  Tjenester 
paa  Sicilien,  naar  Eders  Majestæt  vil  forflytte  Hertugen  af 
Medina  til  et  hojere  Embede«.  Man  kan  virkelig  ikke 
benægte,  at  dette  maaske  vilde  have  været  det  bedste 
Middel  til  at  gjore  Prinsen  fremmed  for  det  nederlandske 
Folk  og  bevare  ham  for  den  kongelige  Sag. 

Trods  denne  indre  Adsplittelse  i  Partiet  tabte  Prinsen 
ikke  Modet;  han  skal  den  Gang  have  sagt:  »En  Dag  ville 
vi  være  de  stærkeste«,  et  Udraab,  som  egentlig  ikke  bærer 
Viden  om  hans  tavse  Natur.  Han  formaaede  Egmont  og 
Horn  til  at  rette  en  ny  Forestilling  til  Kongen,  hvori  de 
med  Bestemthed  erklærede,  at  det  var  dem  umuligt  at 
overvære  Statsraadets  Moder,  saa  længe  Granvella  havde 
Sagernes  Ledelse  i  sin  Haand.  Efter  at  have  afsendt  denne 
Indstilling  af  Ilte  Marts  1563  forlode  de  virkelig  Brussel 
og  satte  herved  Hertuginden  i  den  pinligste  Forlegenhed. 
De  vendte  forst  tilbage  til  den  fælles  Droftelse  af  det  fra 
Spanien  indtrufne  kongelige  Svar,  som  rent  ud  nægtede 
Kardinalens  Fjærnelse  og  indbod  Egmont  til  at  komme  til 
Spanien,  for  at  han  her  kunde  udtale  sig  udførligere  om 
Aarsagerne    til    Utilfredsheden    og    Forvirringen    i    Neder- 

landene;  dog  Egmont  vægrede  sig  herved,  da  han,  som  han 
sagde,  ikke  vilde  være  Granvellas  Anklager,  og  indleverede 
i  Forening  med  Vilhelm,  Horn  og  de  øvrige  Tilhængere  af 
det  nationale  Parti  en  ny,  motiveret  Fremstilling  til  Kongen. 
Desuagtet  begyndte  han  allerede  at  vakle,  da  han  be- 
mærkede, at  et  mægtigt  Parti  ved  det  kongelige  Hof  med 
Hertugen  af  Alba  i  Spidsen  søgte  at  fremstille  de  hollandske 
Stormænds  Holdning  som  Højforræderi.  Vilhelm,  som  nu 
træder  mere  og  mere  i  Begivenhedernes  Forgrund,  lykkedes 
det  kun  med  Moje  at  holde  »Liguen«  sammen  og  bestemme 
dens  Medlemmer  til  at  fastholde  den  engang  tagne  Beslut- 
ning, at  holde  sig  borte  fra  Statsraadets  Moder.  Saaledes 
blev  Hertugindens  Forlegenhed  stadig  storre,  til  hun  slutte- 
lig ikke  vidste  nogen  anden  Udvej  end  at  opgive  Kar- 
dinalens Understøttelse,  igjen  nærme  sig  de  misfornøjede 
Stormænd  og  nu  selv  anmode  Kongen  om  at  tilbagekalde 
Kardinalen. 

Filip  vilde  for  ingen  Pris  opgive  sin  hidtidige  Politik, 
at  lade  de  nederlandske  Stormænd  spille  en  ubetydelig  og 
tvetydig  Rolle  i  sin  Tjeneste.  Derfor  var  han  fra  første 
Færd  bestemt  paa  ikke  at  modtage  deres  Afskedsbegjæring; 
men  deres  Udholdenhed  og  Bestemthed  maatte  ogsaa  gjøre 
ham  det  indlysende,  at  den  hele  Sag  ikke  lod  sig  udhale 
længere,  og  at  Granvella  ikke  kunde  beholde  en  Stilling, 
som  nu  ogsaa  Hertuginden  erklærede  for  uholdbar.  Efter 
lang  Overvejelse  bestemte  han  sig  for  hans  Tilbagekaldelse, 
men  kunde  samtidig  ikke  bare  sig  for  at  lade  Stormændene 
mærke  sin  dybe  Fortrydelse  over  dette  ham  aftvungne 
Skridt.  Vilhelm  beftygtede  med  rette,  at  Kardinalen,  som 
nød  den  hojeste  Tillid  hos  Kongen,  og  hvis  Afrejse  til 
Burgund  paafulgte  i  Marts  1564,  igjen  kunde  vende  til- 
bage, og  han  og  Egmont  erklærede  derfor  Hertuginden,  at 
at  de  i  saa  Fald  strax  igjen  vilde  udtræde  af  Statsraadet; 
men  hos  Kongen  søgte  han  ved  en,  i  varme  Udtryk  aifattet, 
Eetfærdiggjørelse    at   rense    sig    for  enhver  Mistanke;    han 

henviste  til  sine  Forfædres  lange  og  fortrinlige  Tjeneste; 
det  havde  stadig  været  hans  Bestræbelse  at  træde  i  deres 
Fodspor,  og  han  bad  indstændig  Kongen  ikke  at  tvivle  om 
hans  Forsikringer  og  ikke  mere  at  fæste  Lid  til  hans  Fjen- 
ders Bagvaskelser. 

Heller  ikke  vi  kunne,  uden  at  være  uretfærdige,  be- 
tvivle Loyaliteten  i  hans  hidtidige  Holdning.  Ikke  blot 
Granvella  og  Hertuginden,  men  ogsaa  han  ønskede  intet 
inderligere,  end  at  Kongen  endelig  engang  vilde  opfylde  sit 
Løfte  og  selv  komme  til  Nederlandene.  Langt  fra  at  be- 
frygte Bebrejdelser  eller  Straffe  fra  Kongens  Side  for  sin 
Adfærd,  haabede  han  endnu  stadig  ved  intim  Samtale  at 
kunne  overtyde  ham  om  sine  Fordringers  Nødvendighed  og 
Billighed  og  om  sin  loyale  Tjenesteiver.  Dette  Haab  ud- 
talte han  endog  i  Breve  til  tyske,  protestantiske  Fyrster; 
men  Kongen  kom  ikke,  og  en  Udsoning  mellem  ham  og 
Prinsen  var  derfor  umulig. 

Havde  Kongen  end  maattet  indvillige  i  sin  Ministers 
Afskedigelse,  var  han  dog  ingenlunde  til  Sinds  ogsaa  at  gaa 
ind  paa  de  nødvendige  Konsekvenser  af  dette  Nederlag  for 
sin  Politik.  Granvella  havde  rigtig  bedømt  Stormændenes 
Bestræbelser,  naar  han  tilskrev  Kongen,  at  disse  søgte  at 
forvandle  Landets  Forfatning  til  en  Slags  Republik,  hvor 
Kongen  kun  turde  gjore,  hvad  der  behagede  dem.  Dette 
Maal,  den  kongelige  Almagts  Indskrænkning  ved  en  Pairs- 
forsamling  af  indfødte,  troede  de  at  have  naaet  gjennem 
Kardinalens  Bortfjærnelse;  men  da  de  nu  vilde  give  sig  i 
Færd  med  at  drage  Fordel  af  deres  møjsommelig  tilkæmpede 
Sejr,  stødte  de  igjen  paa  den  sejeste  Modstand  fra  Kongens 
Side.  Ikke  blot  vedblev  Granvella  at  være  hans  hemmelige 
Raadgiver  i  alle  nederlandske  Anliggender,  men  han  gjorde 
ogsaa  alle  mulige  Anstrængelser  for  at  støtte  Kardinalens 
endnu  bestaaende  Parti,  som  nu  navnlig  blev  ledet  af  Viglius, 
og  for  at  frigjøre  Hertuginden  for  Indflydelse  fra  Mod- 
partiet.    Han  syntes  ikke  engang  at  skræmmes  tilbage  ved 

den  PorviiTing,  som  paa  denne  Maade  utvivlsomt  maatte  ind- 
træde i  de  nederlandske  Provinsers  hele  Regeringsorganisme; 
Nødvendigheden  af  en  Reaktion  skulde  herved  synes  saa 
meget  mere  tvingende,  Saaledes  var  Spaltningen  og  Parti- 
rivningerne  inden  for  Regeringen  næsten  endnu  større  efter 
Kardinalens  Fald  end  før  samme. 

Ogsaa  det  Maal,  Vilhelm  af  Oranien  forfulgte,  var  i 
det  hele  taget  det  samme,  han  tidligere  havde  foresat  sig. 
Nærmest  tilstræbte  han  en  større  Koncentration  af  Regerings- 
myndigheden i  Statsraadets  Haand,  thi  her  havde  hans  Parti 
nu  Overhaanden;  dette  Maal  haahede  han  særlig  at  naa  ved 
at  indskrænke  Myndigheden  for  Finanskollegiet  og  Rets- 
kollegiet,  som  lededes  af  »Kardinalisterne«  Barlaimont  og 
Viglius,  og  indordne  dem  under  S^tatsraadet.  Samtidig 
vedblev  han  mere  og  mere  at  trænge  paa  Generalstaternes 
Sammenkaldelse,  hvis  Sympathi  fuldstændig  vilde  være  for 
ham.  Endelig  repræsenterede  han  nu  med  storre  Dristighed 
end  tidligere  en  Fordring,  alle  Klasser  af  Befolkningen  alt 
længst  havde  stillet,  nemlig  en  Staniisning  af  de  barbariske 
Religionsforfolgelser.  For  at  bevæge  Kongen  til  at  gaa  ind 
paa  alle  disse  Fordringer,  som  virkelig  den  Gang  vilde  have 
været  det  eneste  Middel  til  at  bevare  Landets  Ro,  afsendte 
Statsraadets  Majoritet  Grev  Egmont  til  Spanien.  Han  fik 
imidlertid  kun  lutter  tomme  Lofter,  thi  Kongen  vilde  herved 
blot  vinde  Tid,  og  i  Novb.  1565  indtraf  der  i  Briissel  De- 
pecher, hvori  Kongen  afslog  hver  eneste  af  de  stillede  For- 
dringer og  navnlig  anbefalede  den  strængeste  Udforelse  af 
Kjætteredikterne. 

Dog  allerede  for  disse  skæbnesvangre  Depechers  Ankomst 
havde  Vilhelm  opgivet  ethvert  Haab  om  Eftergivenhed  fra 
Kongens  Side.  Filips  skjulte  og  uærlige  Politik  over  for 
hans  egne  Embedsmænd  havde  opfyldt  ham  med  den  dybeste 
Harme,  som  han  allerede  i  Avgust  samme  Aar  i  vrede  Ord 
gav  Luft  over  for  Hertuginden  selv;  man  kunde  aldrig 
mere  fæste  Lid  til  Kongen,  som  havde  givet  Grev  Egmont 

helt  andre  Paalæg  end  dem,  han  samtidig  havde  expederet 
til  Hertuginden.  Efter  Granvellas  Fald  havde  Prinsen  med 
en  overordentlig  Iver,  som  selve  Hertuginden  ikke  noksom 
kunde  rose,  kastet  sig  over  Statsforretningerne,  dels  for  at 
forsone  Kongen  med  det  skete  og  stemme  ham  til  storre 
Eftergivenhed,  dels  for  at  stille  Ophidselsen  i  Landet  og 
holde  det  truende  Opror  nede;  nu,  da  han  indsaa  sine  Be- 
stræbelsers Frugtesloshed,  blev  han  naturligvis  kjed  af  den 
kongelige  Tjeneste  og  nnskede  for  Alvor  at  opgive  samme. 
Dog  nu,  da  Stillingen  var  saa  kritisk,  og  da  Revolutionen, 
som  alle  følte,  stod  for  Doren,  kunde  Hertuginden  ikke  for 
nogen  Pris  modtage  Vilhelms  Demission  og  søgte  ved  de 
indstændigste  Bonner  at  afholde  ham  fra  at  forlade  hende; 
hau  skulde  endelig  vente  en  Stund  endnu,  til  Kongen  enten 
selv  kom  eller  maaske  sendte  en  anden  Afgjorelse.  Og 
Vilhelm  lod  sig  virkelig  bestemme  til  at  udsætte  sin  Afskeds- 
begjæring  uden  dog  derfor  at  afholde  sig  fra  en  hemmelig 
Understøttelse  af  de  revolutionære  Elementer,  der  nu  i  dette 
politiske  Kaos  pludselig  dukkede  op  til  Overfladen.  Dette 
var  rigtignok  ikke  mere  nogen  loyal  Adfærd  efter  vor  Tids 
Opfattelse;  men  i  det  15de  og  16de  Aarhundrede  var  en 
slig  Adfærd  af  en  Stormand,  der  var  utilfreds  med  sin 
Monark  og  stræbte  efter  en  Vasals  Selvstændighed,  aldeles 
ikke  nogen  Sjældenhed.  Det  lader  sig  rigtignok  ikke  nægte, 
at  Vilhelm  vilde  have  mere  Krav  paa  vore  Sympathier,  hvis 
han  havde  skyet  dette  politiske  Kænkespil  og  aabent  og 
djærvt  havde  fremstillet  sig  som  Fører  for  den  utilfredse 
Adel  og  Folk,  der  nu  aabnede  Kampen.  En  vis  Ubestemthed 
og  Frygtsomhed  var  den  Gang  endnu  et  Karaktertræk  hos 
ham,  saa  han  endnu  ikke  kunde  fatte  den  Beslutning  at 
løse  sit  Tjenesteforhold  og  som  Vasal  og  Medlem  af  General- 
staterne træde  i  aaben  Opposition  mod  Kongen.  Dog  heller 
ikke  denne  Sammenkobling  af  moderne  Embedsstilling  med 
middelalderlige  Fordringer  var  noget  usæ'dvanligt  i  dette 
Aarhundrede,  som  var  den  mest  konfuse^'Sammenblanding  af 

alle  Slags  gamle,  middelalderlige  og  nye  Retssætiiiuger,  der 
stadig  vaklede  frem  og  tilbage  over  for  den  materielle  Magt, 
som  maatte  gjore  Udslaget;  Frankrig  kunde  endnu  i  det 
syttende  Aarhundrede  opvise  aldeles  tilsvarende  Forhold. 

Villielm  vedblev  altsaa  i  Dølgsmaal  at  forfolge  sin  egen 
Politik,  der  var  den  kongelige  aldeles  modsat,  og  hvor  meget 
han  end  senere  benægtede  det,  havde  han  dog  en  frem- 
ragende Del  i  den  lavere  Adels  »Compromis«;  thi  denne 
^lasse  kastede  sig  nu  med  hidsig  Iver  i  Ilden.  Gjennem 
sin  Broder  Ludvig,  der  ubetinget  lod  sig  lede  af  ham,  og 
som  i  Forening  med  Brederode  og  Hoogstraten  havde  over- 
taget Styrelsen  af  Adelsforbundet,  udovede  Vilhelm,  i  det 
mindste  i  Begyndelsen,  den  betydeligste  Indflydelse  paa 
samme;  men  han  søgte  dog  langt  mere  at  tæmme  og 
moderere  disse  dristige  og  fremstormende  Mænds  brændende 
Iver,  end  han  pustede  til  et  aabent  Opror.  Efter  hans 
Plan  skulde  »Compromiset«  kun  tjene  som  Skræmmemiddel 
mod  Regeringen,  for  at  bestemme  denne  til  at  gaa  ind  paa 
de  af  ham  og  hele  Landet  fordrede  Indrommelser;  men 
ogsaa  denne  Plan  strandede  paa  Adelsforbundets  Voldsom- 
hed og  indre  Uenighed,  og  dets  fleste  Medlemmer  saae 
snart  i  Vilhelms  Maadehold  og  Tilbageholdenhed  kun  Svag- 
hed og  Fejghed. 

Paa  den  anden  Side  gik  Højadelen  lige  saa  lidt  nu 
som  tidligere  ind  paa  hans  Planer.  Det  var  forgjæves,  at 
han  i  Marts  1566  kaldte  flere  Statsraader  og  Statholdere 
til  Hoogstraten  og  under  Henvisning  til  den  farefulde  Stil- 
ling og  Landets  Krav  indstændig  anbefalede  dem  selv  at 
tage  Regeringens  Tøjler  i  deres  Haand.  Man  gav  ham 
Ret  i,  at  det  var  umuligt  at  udfore  Kongens  fanatiske 
Planer,  for  hvilke  selv  Viglius  og  Hertuginden  forfærdedes'; 
men  man  vovede  ikke  at  træde  ud  af  den  tidligere  dulgte 
Opposition  mod  Kongen  og  gaa  over  til  aabenlys  Kamp. 
Det  Baand ,  som  knyttede  ham  sammen  med  hans  Fæller 
iblandt   den   højere  Adel,    løsnedes    stadig   mere    og   mere, 

maaske  netop  som  Følge  af  lians  egen  Ubestemthed,  og 
navnlig  hældede  Egmont,  hvis  Indflydelse  paa  Folket  næsten 
var  større  end  hans  egen,  mere  og  mere  over  til  Modpartiet. 
Heller  ikke  Geueralstaternes  Sammenkaldelse  evnede  Vilhelm 
nu,  saa  lidt  som  tidligere,  at  sætte  igjeunem,  hvor  meget 
han  end  pressede  paa. 

De  folgende  Begivenheder,  Urolighedernes  længe  ventede 
Udbrud,  Adelsforbundets  stadig  dristigere  Fremfærd,  den  ode- 
læggende  Billedstorm  og  Virvaret  i  Antwerpen  og  andre  Stæder 
ere  tilstrækkelig  kjendte*),  I  Filips  Øjne  var  naturligvis 
Vilhelm  stadig  Hovedophavsmanden,  skjont  han,  som  man 
nu  véd,  selv  var  bange  for  Revolutionens  Udbrud.  Ved 
Breve  fra  Madrid  var  han  uoje  underrettet  om  Kongens 
Beslutning  ved  passende  Lejlighed  at  styrte  ham  i  For- 
dærvelse. Han  fastholdt  derfor  vedvarende  sin  Fordring  om 
Afsked,  medens  han  samtidig  pensede  paa  at  rejse  væbnet 
Modstand  mod  Kongen,  som  nu  greb  til  Vaaben;  —  det 
var  det  yderste  Middel,  der  efter  hans  egen  Opfattelse,  som 
ogsaa  deltes  af  de  tyske  Fyrster,  han  spurgte  til  Raads, 
stod  en  Vasal  aaben,  der  trues  af  sin  Lensherre;  men  det 
kom  ikke  til  Udforelse  af  denne  dristige  Plan ;  det  lykkedes 
ham  ikke  at  samle  de  mod  Regeringen  utilfredse  Elementer 
om  sig,  da  han  ikke  vovede  aabent  at  erklære  sig.  Han 
spildte  Tiden  med  Transaktioner  i  alle  Retninger;  baade 
Lutheranere  og  Calvinister  sogte  han  at  vinde  ved  Ind- 
rømmelser med  Hensyn  til  deres  Religionsudøvelse,  noget, 
han  altsaa  indlod  sig  paa  mod  Kongens  og  Hertugindens 
udtrykkeligste  Befalinger;  men  han  lagde  sig  ud  med  begge 
Trosbekjendelser,  da  de  hver  for  sig  betragtede  ham  som 
en  af  deres  og  ventede  endnu  langt  større  Indrømmelser; 
han  forhandlede  med  de  tyske  Fyrster,  der  ligeledes  heller 
ikke    kunde   komme  paa  det  rene   med   hans  Holdning  og 


*)    Jfr.:    Billedstormen    i    Nederlandene,    Hist.   Arkiv    1870    I, 
557  og  flg. 

tilmed  viste  ringe  Lyst  til  at  indlade  sig  paa  de  udenrigske 
Affærer;  han  havde  lieminelige  Samtaler  med  fremragende 
Medlemmer  af  Adelsforbundet,  men  formaaede  ikke  mere  at 
vinde  sin  tidligere  Indliydelse  over  samme;  han  gjorde  sig 
uendelig  Moje  med  at  vinde  Egmont  og  Horn  for  den  til- 
sigtede Vaabendyst  med  Hertugen  af  Alba;  men  disse  vilde 
ikke  vove  en  Kamp  mod  Evropas  mægtigste  Monark  og 
haabede  tillidsfuldt  paa  hans  Tilgivelse.  Saaledes  fandt  han 
hverken  i  Nederlandene  eller  udenlands  tilstrækkelig  Støtte 
til  Udførelsen  af  sine  Planer,  og  sluttelig  saae  han  sig,  for 
sin  personlige  Sikkerheds  Skyld,  tvungen  til  at  forlade 
Landet  som  Flygtning. 

F.  C.  Granzow. 

JJa  Krigens  Skyer  nylig  fordelte  sig,  bragte  Freden 
for  Dagens  Lys  en  Krone,  der  næsten  et  halvt  Aartusende 
havde  ligget  begraven  og  forglemt  under  et  sammenstyrtet 
Riges  Hovedstad.  Det  er  de  gamle  Bulgarerfyrsters  Czarkrone, 
som  den  sidste  salvede  Sisraanide  tabte  i  Aaret  1393,  da 
Tyrkerne  stormede  hans  Hovedstad,  og  der  nu  i  formindsket 
Omfang  som  et  Fyrstediadem  bæres  af  en  kristen  Regent, 
Alexander  I  af  Battenberg,  som  herved  er  kaldet  til  den 
besværlige  Mission  at  omdanne  en  sammenstyrtet  Stats- 
bygning  og  løfte  et  Folk,  der  er  dybt  nedsunket  i  Barbariet. 

Det  nye  Fyrstendømme  Bulgarien,  saaledes  som  Berliner- 
kongressen har  draget  dets  Grænser,  omfatter  et  Flaademaal 
af  1150  geografiske  Kvadratmil,  altsaa  mere  end  en  halv 
Gang  større  end  Danmark,  med  omtrent  samme  Indbygger- 
tal. Det  gamle  bulgariske  Czarrige,  der  var  gjennemsyret 
af  den  byzantiske  Kultur,  indtog  en  anseligere  Stilling 
blandt  Datidens  Stater,  ja  kunde  med  en  vis  Ret  kaldes 
den  tidlige  Middelalders  Østerrige;  thi  med  det  nuværende 
Bulgarien  til  Midtpunkt  besad  det  desuden  de  tilgrænsende, 
nu  selvstændige  Fyrstendommer  som  Provinser,  bredte  sig 
over    det    byzantinske    Omraade     ofte    lige    til   det   gyldne 


*)    A.  Forstenbeim:     Ein    neues  Fiirstenthum   in    alter  Zeit. 
Historisches  Taschenbuch.    Lpz.  1880. 

Horn  og  strakte  sig  saaledes  i  sin  Glanstid  over  mere  end 
4000  Kvadratmile;  ogsaa  Befolkningen  skal  have  været  til- 
svarende tæt,  skjont  Tallet  ikke  lader  sig  bestemme,  da  den 
bestandig  er  bleven  decimeret  ved  Krige  og  atter  voxet  ved 
nye  Folkestammers  Bosættelse. 

Hverken  Digtere  eller  Historieskrivere  have  hidtil  syslet 
synderlig  med  dette  interessante  Forbindelsesland  mellem 
Orienten  og  Occidenten ,  og  dog  herskede  her  i  syv  Aar- 
hundreder  et  mægtigt  Liv ,  og  Kampene  mellem  Byzans  og 
Bulgarien  vare  mere  storartede  og  betydningsfuldere  end 
Kampene  mellem  den  hvide  og  røde  Rose;  men  de  fandt 
ingen  Shakespeare,  der  kunde  forme  de  mægtige  Dramaer 
og  indgyde  dem  Udodelighed. 

Lad  os  kaste  et  Blik  paa  Garn  melbulgariens  Historie. 
Dens  Begyndelse  fører  os  tilbage  til  Folkevandringens  vildt 
bevægede  Tider;  dens  nordvestlige  og  nordostlige  Hoved- 
strømme, som  krydsedes  foran  Byzans,  vare  allerede  forbi; 
Gotherne  og  Vandalerne  vare  alt  dragne  bort  til  Italien 
og  Afrika;  ogsaa  Hunnerne  vare  efter  Attilas  Død  igjen 
gaaede  under,  da  »de  hvide  Hunner«  eller  Bulgarerne  be- 
traadte  Skuepladsen. 

Disse  Nomadestammer  hørte  til  de  uralske  Tjuder  eller 
Skyther  efter  den  fordærvede  græske  Udtale,  som  hyppig 
forvandlede  U'et  i  fremmede  Navne  til  et  »T« ;  de  skilte 
sig  fra  de  egentlige  Hunner  af  den  mongolske  Race  ved 
deres  højere  Legemsbygning,  kavkasiske  Hovedform  og  lysere 
Ansigtsfarve;  men  for  øvrigt  vare  de  hverandre  meget  lige 
i  Sæder  og  Skikke.  Begge  Folk  vare  dristige  Ryttere  og 
Bueskytter;  de  boede  i  Telte  af  Dyrehuder,  hyldede  Fler- 
koneriet, kaldte  deres  Fyrster  for  Khaner  eller  Khaganer, 
havde  asiatiske  Landskabsmaal  og  nærede  sig  i  fredelige 
Tider  navnlig  af  de  Hjorder,  de  medførte.  Dog  vare  de 
sjælden  indskrænkede  hertil,  thi  ogsaa  den  hunniske  Krigs- 
førelse og  Hemmeligheden  ved  deres  fabelagtige  Held  var  Bul- 
garerne velbekjendt.  De  raske,  uventede  Angreb  paa  Fjenden, 

den  forstilte  Flugt,  som  lokkede  den  skuffede  Modstander  ud  fra 
den  skjærmende  Phalanx,  gjorde  snart  ogsaa  dem  frygtelige 
for  By/autinerne.  Om  de  havde  laant  deres  Navn  af  Volga 
(paa  deres  Sprog  Bulga),  fra  hvis  Bredder  de  vare  hid- 
komne, eller  om  de  gave  Floden  deres  Stammenavn,  kan 
være  tvivlsomt;  men  dog  er  det  sidste  mest  sandsynligt, 
siden  der  ogsaa  gaves  Kama-Bulgarer.  Stammens  egentlige 
Sæde  synes  alligevel  at  have  været  ved  Volga,  hvor  der 
med  Tiden  dannede  sig  et  stort  muhamedansk  Bulgarerrige, 
som  endnu  Marco  Polo,  den  berømte  Venezianer,  be- 
søgte og  i  sin  Rejsebeskrivelse  omtaler  som  Bereka- 
Khans  Land. 

Den  senere  mosiske  Bulgarerstamme  dukker  493  første 
Gang  frem  paa  det  østromerske  Riges  Omraade.  Da  Kejser- 
dømmets Grænser  vare  lidet  eller  slet  ikke  beskyttede,  gj en- 
toge  disse  Barbarernes  Indfald  sig  stadig;  som  en  Storm- 
vind kom  de  susende  paa  deres  smaa  Heste,  rovede  og 
plyndrede  Landskaberne,  bandt  Indbyggerne  til  deres  Hestes 
Haler  og  slæbte  saaledes  afsted  med  dem  som  Slaver  til 
deres  Hjemstavn.  I  Aaret  502  havde  de  pludselig  over- 
svømmet Thrakieu  og  Illyrien  og  underkuet  mere  end  100 
Slavestammer,  inden  Meldingen  herom  naaede  Byzans. 

Det  sunkne,  blødagtige  ostromerske  Rige  udøvede  den 
Gang  blot  af  Navn  Verdensherredømmet.  Orientens  glødende 
Sol  havde  forvandlet  Fortidens  Helteslægt  til  Vellystninge, 
der  kun  levede  for  Nydelser,  ikke  stræbte  efter  Erobringer 
og  endog  hvervede  fremmede  Lejetropper  for  at  værne  sig 
mod  fremmede  Angreb.  Da  Hæren  netop  var  i  Marken 
mod  Araberne,  kunde  man  ikke  tænke  paa  en  samtidig  Kamp 
mod  den  skythiske  Invasion,  og  som  eneste  Værn  mod  dem 
lod  Kejser  Anastasius  drage  en  7  Mil  lang  Mur  fra  Pontus 
til  Selymbria. 

»Et  Tegn  paa  Afmagt  og  et  Minde  ;om  Fejghed« 
kalder  en  Datidens  Krønnikeskriver  denne  unyttige  Bort- 
ødslen  af  Sten  og  Arbejde;  allerede  15Aar  senere  gjenuem- 

brøde  Bulgarerne  dette  Virke,  hærgede  Thessalien  og  Make- 
donien og  trængte  frem  til  Thermopylæ.  Da  mandede 
Byzantinerne  sig  endelig  op,  en  stærk  Hær,  ført  af  selve 
Kejserens  Brodersøn  Pompejus,  blev  sendt  mod  Barbarerne, 
men  uden  Held;  efter  en  baard  Kamp  maatte  Østromerue 
rømme  Valpladsen,  og  de  vilde  Horder  bortslæbte  saa  mange 
fornemme  Grækere  i  Fangenskabet,  at  1000  Pund  Guld  ikke 
strakte  til  i  Løsepenge. 

Paa  dette  blodige  Stævne  fulgte  en  trediveaarig  Fred 
eller  snarere  en  Vaaben hvile  med  hyppige  Afbrydelser,  da 
Nomadernes  Erobringslyst  ikke  kjendte  eller  fandt  sig  i 
nogen  Indskrænkning  og  stadig  drev  dem  til  nye  Freds- 
brud, indtil  de  fjendtlige  Nabofolk  paa  ny  stødte  sammen  i 
et  afgjørende  Hovedslag  i  Thessalien.  Denne  Gang  syntes 
Krigslykken  at  vende  sig  til  Grækernes  Fordel,  Bulgarernes 
tvende  Anførere,  Volgo  og  Drongo,  de  første,  hvis  Navne 
Historien  har  optegnet,  vare  allerede  faldne,  og  de  høvdinge- 
løse  Horder  havde  allerede  flygtende  vendt  Valpladsen 
Byggen,  da  de  pludselig  med  Fortvivlelsens  Mod  endnu 
en  Gang  gjorde  omkring,  overfaldt  Byzantinerne  og  til- 
føjede dem  et  fuldstændigt  Nederlag.  Den  herpaa  følgende 
Fred  kunde  Østromerue  kun  tilkjobe  sig  ved  tunge  Penge- 
ofre og  Løfte  om  vanærende  Tribut;  men  medens  de  fejge 
Byzantinere  uvirksomt  og  tænderskærende  saae  deres  Under- 
trykkeres Magt  voxe  og  med  Gru  saae  den  truende  Fremtid 
i  Møde,  fremtraadte  pludselig  fra  en  hel  uventet  Kant  en 
Frelser  for  disse  uheldsvangre  Bulgarer,  Avarerne,  en  ny 
Tatarstamme,  brøde  frem,  de  tvende  Horder  tornede  fjendtlig 
sammen,  Bulgarerne  bukkede  under  og  kom  nu  under  det 
avariske  Aag,  som  varede  i  næsten  hundrede  Aar, 

Fuldstændigt  Mørke  dækker  dette  Aarhundrede  under 
avarisk  Herredømme ;  ingen  datidig  Kronnikeskriver  omtaler 
mere  Bulgarerne,  som  vare  forsvundne  lige  til  Navnet. 
Først  i  Aaret  630  træde  de  lige  saa  pludselig  frem  for 
Dagens  Lys;    en  Avarerkhan  var  død,  og  Bulgarerne  under 

deres  heltemodige  Fyrste  Chrobat  eller  Kuvrat  benyttede 
det  indtraadte  Anarki  os:  afkastede  det  forhadte  Fremmed- 
aag.  Opstanden  kronedes  med  Held ,  de  tilkæmpede  sig 
igjen  Selvstændigheden  og  benyttede  denne  til  at  grund- 
lægge en  egen  Stat  ved  Theisfloden,  og  denne  Stat  bestod 
og  blomstrede,  saa  længe  Kuvrat  levede.  Efter  hans  Død 
blev  deres  Omraade  dem  for  trangt,  lians  fem  Sønner  delte 
Stammens  Mænd  sig  imellem,  lode  deres  ældste  Broder  be- 
holde Faderens  Rige,  medens  de  øvrige  droge  bort  for  at 
vinde  nye  Lande.  Saaledes  kom  Isperich,  den  tredje  Broder, 
i  679  til  den  mellem  Donau,  Dnjestr  og  det  sorte  Hav 
liggende  Laudstrækning,  som  paa  Slavisk  kaldes  Budzak, 
paa  Græsk  Onglos,  og  besatte  denne  200  Mil  lange  Strim- 
mel. Kejser  Konstantin  Pogonatus,  der  var  sat  i  Kjendskab 
om  Bulgarernes  Fremrykning,  beordrede  strax  sin  Flaade 
til  Donau  og  drog  selv  ud  med  en  betydelig  Hærstyrke. 
Dog  undervejs  blev  han  overfalden  af  en  Fodskade,  be- 
søgte de  varme  Bade  ved  Messembria  og  opsatte  Angrebet 
saa  længe,  til  Barbarerne  overfaldt  og  besejrede  hans  Hær 
og  drev  den  paa  Flugt. 

De  byzantinske  Lejeskarer  flygtede  i  vild  Uorden  og  Hast 
over  Donau  paa  de  sammenkja-'dede  Skibe  og  aabnede  saaledes 
selv  den  forfolgeude  Fjende  Vejen  til  Hjærtet  af  Riget. 
Uden  Modstand  oversvømmede  Bulgarerne  det  østromerske 
Rige  og  toge  uden  Sværdslag  Møsien  lige  til  Varna  i  Be- 
siddelse som  erobret  Land. 

Med  denne  Isperichs  Nedsættelse  vare  Bulgarerne  fuld- 
stændig udtraadte  af  Nomadefolkenes  Tal,  de  fik  faste  Bo- 
liger, og  saaledes  forvandledes  de  omstrejfende  Asiatere 
lidt  efter  lidt  til  de  agerdyrkende  Slavo-Bulgarer,  som  vi 
kjende  den  Dag  i  Dag,  og  som  allerede  200  Aar  efter 
Nedsættelsen  i  Møsien  —  saaledes  vidner  deres  Apostel 
Cyrill  —  fuldstændig  havde  udvisket  hele  deres  Stammes 
Særpræg,  glemt  deres  Fædrenesprog  og  antaget  de  be- 
tvungne Slavers. 

Saaledes  i  det  mindste  efterskriver  den  ene  Historieskriver 
den  anden,  blot  følgende  det  overfladiske  Skin  og  uden  kritisk 
at  veje  det  modsigende  og  umulige  i  denne  Overlevering;  men 
naar  man  samler  de  enkelte,  spredte  Efterretninger  og  prøvende 
vejer  dem  mod  hverandre ,  kommer  man  ind  paa  et  helt 
nyt  Spor.  Enhver,  som  har  levet  blandt  Befolkningerne  i 
Donaulandene,  har  sikkert  i  tilstrækkelig  Grad  erfaret,  at 
der  luer  et  uforsonligt  Kacehad  mellem  Nationerne  af  orien- 
talsk Herkomst,  som  Magyarer,  Kumaner  o,  s.  v.,  og  Slaverne 
af  enhver  Farve,  et  Kacehad,  der  lige  til  den  Dag  i  Dag 
gjør  den  ene  Stammes  Opgaaen  i  den  anden  fuldstændig 
utænkelig.  Med  den  største  Skinsyge  vaager  man  fra 
begge  Sider  over  Stammens  Renhed,  hvert  blandet  Ægte- 
skab betragtes  som  en  Ulykke  og  en  Forbrydelse  mod  Na- 
tionalæren. 

Blandt  slige  naturlige  Fjender,  tilmed  for  1200  Aar 
siden,  da  Modsætningerne  vare  langt  skarpere,  kan  man 
virkelig  ikke  tænke  sig  den  Mulighed,  at  de  stolte,  kon- 
servative Orientalere  frivillig  skulde  have  givet  Afkald 
paa  deres  Ejendommeligheder  for  at  optage  et  fremmed, 
saa  magtesløst  Folkeslags,  der  tilmed  var  besejret  af 
dem  selv. 

Fornuft,  Følelse  og  Erfaring  benægter  dette;  hvor  et 
Folk  optræder  som  herskende,  t.  Ex.  Eomerne  i  de  mest 
vidtstrakte  Omraader,  som  Englænderne  i  Amerika  og  In- 
dien, eller  som  Magyarerne  i  deres  Kongerige,  hvor  de  dog 
ere  i  Mindretallet  over  for  Slaverne  og  Tyskerne,  stadig  og 
overalt  paatvinger  Sejrherren  den  overvundne  Nation  sin 
Aands  Særpræg  og  sit  Sprog.  Varegerne  i  Rusland  afgive 
intet  modstridende  Exempel,  da  de  vare  alt  for  faa,  saa  de 
maatte  gaa  op  i  de  russiske  Slaver,  ligesom  Napoleon  I  blev 
Franskmand  og  ikke  kunde  forvandle  Frankrig  til  et  Ita- 
liensk talende  Corsica.  Den  psychologiske  Sandsynligheds 
Logik  forlanger  altsaa  en  Tilstand,  som  udelukker  enhver 
national  Selvfølelse,    en  Tilstand,   hvor    to  hverandre  mod- 

stridende  Folkeslag  under  det  fælles  Tryk  af  en  tredje 
herskende  Magt  tvinges  til  at  smelte  sammen.  Denne 
Kombination  udviklede  sig  under  det  avariske  Voldslierre- 
domme,  og  de  gamle  Dokumenter  afgive,  naar  de  ses  i 
denne  Belysning,  ogsaa  tilstrækkelige  Beviser  herpaa. 

Med  Avarernes  Sejr  forsvinder  vel  Bulgarernes  Navn 
fuldstændig;  men  der  existerer  dog  et  uvurderligt  Haand- 
skrift,  et  »Fyrstekatalog«  paa  det  slaviske  Sprog,  blandet 
med  Ord  af  et  ukjendt,  rimeligvis  bulgarisk- tatarisk 
Maal;  Skriftet  indeholder  en  genealogisk  Opregning  af 
Bulgarerfyrsterne  fra  Urtiden  til  Åar  756,  og  Flertallet 
af  de  heri  opforte  Khaner  forer  det  fælles  Familienavn 
»Dulo«. 

Derimod  fortalte  de  byzantinske  Krønnikeskrivere,  at 
Avarernes  Grusomhed  gik  saa  vidt,  at  de  spændte  »Dule- 
bernes«  Kvinder  som  Lastdyr  for  Vognen  og  Ploven. 

Skulde  eller  kunde  der  paa  et  saa  snævert  Omraade 
samtidig  have  levet  tvende  af  Avarerne  undertvungne  Folk, 
der  havde  de  enslydende  Grundstavelser  i  deres  Navn? 
Ligger  det  ikke  langt  nærmere,  at  de  fremmede  Avarer 
kaldte  Bulgarerne,  ikke  med  deres  Stammes,  men  med  deres 
Fyrsteslægts  Navn,  og  at  følgelig  »Duleber«  og  »Duioider« 
ere  identiske?  Endnu  en  Omstændighed  taler  herfor;  lige- 
som Bulgarerne  vare  helt  forsvundne  under  deres  hundrede 
Trældomsaar,  saaledes  har  man  hverken  før  eller  senere 
hørt  noget  om  Duleberne,  og  ingen  Historiker  véd,  hvor 
han  skal  henføre  denne  »Slaverstamme«.  Vor  Hypothese 
giver  Oplosningen  paa  alle  disse  Gaader. 

En  Lidvending  herimod  vilde  være,  at  de  græske  For- 
fattere udtrykkelig  kalde  Duleberne  »Slaver«,  men  at  Bul- 
garerne dog  den  Gang  endnu  ikke  kunde  gjædde  herfor 
ligesom  Flertalsendelsen  »bi«  til  »Dulo«  hverken  er  slavisk 
eller  bulgarisk,  Herpaa  svare  vi  imidlertid ,  at  bemeldte 
Flertalsendelse  muligvis  er  gammel-bulgarisk  eller  avarisk, 
og    at  Avarernes   Sprog  er    sporlost    forsvundet    som    selve 

Folket.  Hvad  derimod  Benævnelsen  »Slaver«  angaar,  ere 
de  græske  Forfattere  aldeles  ingen  paalidelige  Vidner ;  den 
store  Masse  af  disse,  fra  den  graa  Oldtid  til  Anna  Komnena, 
blande  i  deres  Beretninger  Barbarerfolkeue  mellem  hver- 
andre paa  den  mest  vilkaarlige  Maade.  Desuden  kunde  Be- 
nævnelsen ogsaa  have  en  anden  Betydning;  en  Slaver  og 
en  Slave  (Træl)  var  længe  ensbetydende,  og  Duleberne 
kunde  saaledes  være  et  Slavefolk  og  ikke  en  slavisk  Stamme; 
men  for  ikke  at  bortfortolke  Benævnelsen  kunde  Betegnelsen 
som  »slavisk«  allerede  tidlig  have  sin  Betydning,  og  netop 
»Fyrstekataloget«  beviser  dette;  hvorledes  derimod  det  vid- 
underlige, at  Bulgarerne  i  saa  kort  Tid  og  saa  stærkt 
gjenneratrængtes  med  slaviske  Elementer,  kunde  gaa  for 
sig,  derom  faa  vi  et  betydningsfuldt  Vink  ved  den  sæl- 
somme Historie  om  Duleberkvinderne ,  der  misbrugtes  som 
Trældyr. 

Avarerne,  som  fulgte  en  beregnende,  grusom,  despotisk 
Statskunst,  søgte  sandsynligvis  med  Magt  at  krydse  de 
undertvungne  Stammer,  ganske  som  Russerne  i  vore  Dage 
have  sogt  at  gjennemføre  det  over  for  de  oprorske  Polakker, 
i  det  Øjemed  altsaa  at  svække  Nationalfølelsen  og  bryde 
Sammenholdet  og  Modstandskraften;  i  modsat  Fald  havde 
det  jo  været  langt  mere  formaalstj enligt  at  anvende  de  mere 
udholdende  og  kraftigere  Mænd  til  det  tungere  Arbejde. 
Dog  herom  horer  man  aldeles  intet,  og  de  fratoge  dem  vel 
kun  deres  egen  Stammes  Kvinder  for  at  erstatte  dem  med 
slaviske,  som  derpaa  skulde  forplante  deres  Modersmaal 
til  den  følgende  Generation  og  samtidig  indpode  deres 
Afkom  den  ydmyge  Hengivenhed  og  Resignation,  som 
gjennem  langvarig  Afhængighed  er  bleven  Slavernes 
anden  Natur. 

Denne  Proces  var  dog  lige  saa  lidt  udførlig  som  den 
jodiske  Udryddelse  i  Ægypten;  de  bulgariske  Mødres  hede, 
frihedselskende  Blod  meddelte  Sonnerne  saa  stor  Ild,  at  de 
hævnede  deres  Forhaanelse,  og  med  en  kraftig  Anstrængelse 

sprængte   de  Lænker,    som    kuede  det   hele  Folk  under  eu 
fremmed  Vilje. 

Det  raa  Voldsherredømme  forte  ikke  til  en  Adsplittelse, 
men  til  en  Kejsning,  og  de  fælles  Plageaanders  Besejring 
kittede  Bulgarerne  og  Slaverne  endnu  nærmere  sammen; 
Fostbroderskabet  havde  i  Begyndelsen  kun  været  frem- 
tvunget; men  nu  fulgte  Slaverne  med  fri  Sympathi  deres 
Befriere  paa  deres  yderligere  Vandrings-  og  Erobringstog, 
til  Blandingsstammeii  endelig  fandt  sig  et  varigt  fljem  paa 
Balkanhalvøeu.  Saaledes  er  Slavo-Bulgarernes  Oprindelse. 
Deres  Kige,  som  lidt  efter  lidt  voxede  til  et  Czardomme, 
stod  fra  679— 1393  og  falder  ved  de  vexlende  Begivenheder 
i  tre  Afsnit.  I  de  første  tre  Aarhundreder  af  Kigets  Til- 
værelse (679 — 1014)  fuldbyrdes  Folkets  Opsving  paa  en 
selvstændig  national  Grundvold,  en  Periode,  som  strækker 
sig  fra  den  første  Nedsættelse  til  Rigets  første  Blonistring 
og  derpaa  følgende  Fald  under  det  ostroraerske  Scepter. 

I  de  folgende  165  Aar  fristede  Bulgarerne  en  kummerlig 
Tilværelse  som  en  byzantinsk  Provins  under  vilkaarlige, 
havesyge  og  despotiske  Statholdere.  Det  fornedrende  Tryk 
under  det  forhadte  Fremmedherredømme  nærede  stadig 
Gjæringeu  hos  det  dristige  og  stolte  Bulgarerfolk,  til  den 
endelig  1186  gav  sig  Luft  i  et  aabeut  Oprør,  som  førte  til 
Uafhængigheden. 

Under  Sismaniderne  fra  Bdyn  rejste  sig  nu  et  nyt 
Czardømme,  som  var  mindre  glimrende  end  det  første;  by- 
zantinsk Indflydelse  havde  omdannet  det  raa  Skyterfolk  til 
et,  af  kristelig  Dannelse  gjennemtrængt,  Kulturfolk,  men 
samtidig  ogsaa  indpodet  den  Kræftskade,  hvorved  Byzans 
gik  til  Grunde.  Folkets  vilde  Kraft  var  gaaet  under  med 
den  græske  Yppighed  og  Blødagtighed;  men  hermed  var  ogsaa 
dets  seje  Modstandskraft  brudt,  og  i  det  Riget  nu 
vankede  ad  samme  glatte  Veje  som  det  synkende  Østrom, 
blev  det  samtidig  et  tyrkisk  Bytte. 

Dette  er  Billedet  i   dets  løseste  Omrids;   lad   os  nu  i 

korte  Træk  lidt  nærmere  dvæle  ved  enkelte  særlig  frem- 
trædende Mænd  og  Begivenheder. 

De  ældste  bulgariske  Fyrster  eller  Khaner  havde  deres 
Sæde  i  Préslav,  og  Drster  (Silistria)  var  deres  stærkeste 
Fæstning;  først  de  senere  Asenider  og  Sismanider  forflyttede 
deres  Hof  til  Tirnova  (Tjorneborg).  Under  den  byzantinske 
Mellemregeriug  tog  »Strategen«  sit  Sæde  i  Ochrida,  som 
laa  bekvemmere  for  Byzans,  og  hvor  desuden  Patriarken 
residerede.  Blandt  Herskerne  over  det  første  Eige  glimre 
navnlig  Khanerne  Krum  eller  Krym  og  Boris  som  Gruud- 
læggerne, og  Czar  Symeon  som  Legemliggjorelsen  af  bul- 
garisk  Storhed  og  Magt.  Krum  var  endnu  en  Erobrer  af 
den  dristige,  hunniske  Art,  en  Rædsel  for  Byzantinerne. 
Efter  at  han  sit  hele  Liv  med  større  eller  mindre  Held 
havde  kæmpet  mod  dem,  lykkedes  det  ham  endelig  i  Aaret 
811  at  lokke  Kejser  Nikephorus  ind  i  Balkanpasserne,  som 
han  besatte,  og  hvor  han  saaledes  omringede  Grækerne. 

»Her  er  ingen  Udvej  mulig,  med  mindre  vi  kunne  for- 
vandle os  til  Fugle,«  udbrod  Nikephorus  fortvivlet,  da  han 
blev  sin  Stilling  vår.  Og  saaledes  gik  det  ogsaa.  Den 
26de  Juli  kom  det  til  et  Slag,  den  hele  byzantinske  Hær 
blev  tilintetgjort  og  Kejseren  dræbt.  Det  var  den  første 
østromerske  Imperator,  som  faldt  mod  Barbarerne,  og  disse 
fejrede  den  uhørte  Triumf  paa  deres  Vis,  lode  den  faldne 
Herskers  Hjærneskal  indfatte  i  Guld  og  benyttede  den  som 
Drikkebæger. 

Dette  raa,  kannibalske  Træk  og  deres  hele  Adfærd 
under  den  følgende  Sejrsmarche  til  Konstantinopels  Porte 
viser  os  Bulgarerne  som  fuldstændig  vilde  Asiatere,  i  det 
mindste  efter  Byzantinernes  Vidnesbyrd. 

Krum  lod  sig  hylde  af  sit  Folk  med  slavisk  Ærbødig- 
hed, førte  talrige  Kvinder  med  sig,  det  skatskyldige  Byzans 
havde  hvert  Aar  at  forny  eller  formere  hans  Harem,  og  han 
bragte  blodige  Menneske-  og  Dyreofringer  til  en  dunkel 
Guddom,    hvis   Symbol   var    det    »hellige  Sværd«.     Der   er 

dog  bevarede  enkelte  Love  af  ham,  som  ingenlunde  stemme 
med  Aaiiden  i  det  nys  fortalte  og  snarere  kunde  lade  os 
gætte  paa  et  Folk,  der  slet  ikke  evnede  at  gjøre  sig  skyldig 
i  grove  Forbrydelser: 

1.  »Mod  Bagtalere.  Den  anklagede  skal  altid  hores, 
og  naar  Anklageren  ikke  kan  fremføre  Beviser,  bor  han  at 
straffes  paa  Livet«. 

2.  »Mod  Hulere  og  Tyve.  Disse  skulle  straffes  med 
at  faa  Benene  knuste«. 

3.  »Alle  Vinhaver  skulle  udryddes,  fordi  Avarerne 
have  hengivet  sig  til  Drik«. 

4.  »Ingen  overvættes  Gave  eller  Legat  maa  ske,  men 
enhver  maa  kun  faa  saa  meget,  at  han  kan  leve  maade- 
holdent«. 

Disse  Sætninger  have  et  mildt,  kristeligt  Præg  og  de 
ældste  Kristenmenigheders  socialistiske  Farve.  De  have 
maaske  ogsaa  deres  Oprindelse  fra  Kristendommen,  da 
Sagnet  gik,  at  allerede  i  det  6te  Aarhuudrede  havde  en 
Bulgarer-Khan  paa  sine  Tog  modtaget  Daaben  i  Byzans  og 
derpaa  ladet  sin  Hordes  Guld-  og  Solv-Afgudsbilleder  om- 
præge til  byzantinske  Menter.  Han  maatte  dog  bode  med 
Livet  for  sit  egenmægtige  og  forhastede  Forsøg,  og  senere 
bleve  Bulgarerfyrsterne  deres  gamle  Afguder  tro,  til  Boris 
i  Aaret  861  følte  Trang  til  at  træde  i  Forbindelse  med 
Kulturfolkene  og  antage  den  hos   dem  herskende  Religion. 

Det  var  dog  ikke  politiske  Grunde  alene,  som  bestemte 
Boris  til  at  afsværge  det  nedarvede  Hedenskab.  En  Søster, 
som  var  fangen  i  Byzans,  blev  her  omvendt  til  Frelserens 
Lære,  kom  som  en  ivrig  Missionær  tilbage  til  sit  Hjem 
og  vakte  hos  sin  Broder  Trangen  til  den  kristne  Tro; 
dog  Rædslen  forvandlede  hurtig  dette  hans  Ønske  til  Gjerning. 

Methodios,  en  byzantinsk  Maler,  blev  kaldet  til  Bulgarer- 
fyrstens Hof  for  at  smykke  en  Sal  i  hans  Palads.  Da  man 
gav  Kunstneren  frie  Hænder  med  Hensyn  til  Æranerne, 
valgte  han  den  yderste  Dag,  og  Manden  maa  have  udfoldet 

eu  Helvedes-Breughels  Fantasi;  thi  da  Boris  saae  haus 
Pensels  Værk,  grebes  han  af  en  saadan  Rædsel  for  Domme- 
dag, at  han  strax  besluttede  at  fly  den  truende  Dom  og 
søge  sin  Frelse  i  den  »ene  saliggj ørende«  Kirkes  Skjød; 
men  at  udfinde  denne  var  ikke  saa  let,  da  saa  vel  den 
græsk-orthodoxe  som  den  romerske  gjorde  Fordring  paa 
denne  Benævnelse.  Den  frelsetrængende  Bulgarer  sendte 
derfor  Gesandtskaber  saa  vel  til  Rom  som  til  Byzans,  ja 
endog  til  Frankerkongen  Ludvig,  for  at  han  kunde  fri  sig 
for  al  Tvivl  og  træfle  det  rette  Valg. 

Næppe  var  denne  Trang  til  en  ny  Gud  bleven  be- 
kjendt,  før  Préslav  fyldtes  med  Proselytmagere  af  enhver 
Tro.  Foruden  Talsmænd  fra  forskjellige  kristne  Smaasekter 
havde  der  alt  indfundet  sig  muhamedanske  Præster  fra  de 
beslægtede  Volga-Bulgarer  og  jødiske  Rabbinere,  da  de 
romerske  og  byzantinske  Apostle  indfandt  sig  og  sejrrig 
sloge  alle  andre  Medbejlere  af  Marken;  men  derpaa  stredes 
de  længe  og  haardt  om  den  mægtige  Hednings  Sjæl  og 
Rige,  til  Boris  sluttelig  erklærede  sig  for  den  græsk-ortho- 
doxe Kirke;  Daaben  blev  fuldbyrdet  med  stor  Pragt,  og 
Kejser  Mikael  stod  selv  Fadder  til  Czaren.  En  Opstand 
fulgte  rigtignok  oven  paa  dette  Skridt,  men  blev  hurtig 
dæmpet  og  hele  Folket  kort  derpaa  omvendt  til  Kristen- 
dommen. 

Bulgarerne,  som  vare  opvoxede  i  hedensk  Tøjlesløshed, 
følte  dog  allerede  sex  Aar  senere  en  saa  stærk  Uvilje  mod 
den  orthodoxe  Kirkes  strænge  asketiske  Bud,  at  de  i  det 
latinske  Sprog  lode  affatte  et  Dokument,  som  inde- 
holder 106  Punkter,  hvori  de  gamle  Sædvaner  stode  i  Strid 
med  de  nye  Sætninger,  hvorhos  de  samtidig  lode  Paven  i 
Rom  spørge,  om  han  ikke  kunde  indrømme  nogle  Formil- 
delser  i  de  strænge  Kirkesætninger.  Det  vilde  fore  os  for 
langt,  om  vi  her  skulde  indlade  os  videre  paa  denne  Kirke- 
strid, som  vi  kun  omtale  af  den  Grund,  at  de  106  Strids- 
spørgsmaal  ere  det  eneste  indenlandske  Vidnesbyrd  fra  den 

bulgariske  Hedningetid;  alt  øvrigt  er  øst  af  byzantinske  og 
andre  fremmede,  just  ikke  altid  rene  og  upartiske  Kilder, 
da  Bulgarerne  saa  vel  som  de  ovrige  Slaver  først  med 
Kristendommens  Indførelse  fik  et  Skriftsprog,  medens  de 
hidindtil  havde  nejedes  med  Runer  til  de  mest  nødvendige 
Optegnelser.  De  nydobte  Bulgarers  Besværinger  over  for 
de  græske  og  latinske  Præster  gave  Anledning  til  Opfindel- 
sen af  denne  særlige  Skrift.  »Vort  Land  er  dobt,«  sagde 
de  slaviske  Sendemænd  til  Kejseren  af  Byzans,  »men  vor 
Tro  forbliver  os  mørk,  da  vi  hverken  forstaa  Græsk  eller 
Latin.  Ophojede  Hersker,  send  os  Præster,  som  kunne 
fortælle  os  den  evige  Guds  Ord,  den  nye  Lære,  i  vort 
eget  Sprog«. 

Kejser  Mikael  bragte  dette  Anliggende  for  Statsraadet, 
som  sendte  tvende  Brodre,  Konstantin  (med  Klosteruavnet 
Cyrill)  og  Method,  der  vare  de  slaviske  Sprog  mægtige,  til 
de  nys  omvendte  Lande.  De  slaviske  Apostles  første  Daad 
var  at  oversætte  Evangelierne  og  Apostelskrifterne  paa  de 
forskjellige  slaviske  Landskabsmaal,  og  da  de  ikke  forefandt 
noget  Skrifttegn,  gav  den  mere  geniale  Broder  Cyrill  sig 
i  Færd  med  at  kombinere  et  særligt  Alfabet  efter  græsk 
Mønster,  men  tilfojede  ni  særlige  Skrifttegn  efter  de  slaviske 
Sprogejendommeligheder.  Saaledes  opstod  »Cyrillus's  Bog- 
stavskrift« ,  som  den  Dag  i  Dag  er  i  Brug  hos  de  fleste 
slaviske  Folk,  Russerne  indbefattede. 

Denne  vidtrækkende  Forbedring,  der  afveg  saa  stærkt 
fra  begge  Kirkers  stolte  Maal:  »Een  Kirke,  én  Hyrde«,  blev 
naturligvis  ikke  uanfægtet.  De  græske  og  latinske  Biskopper 
angrebe  den  med  Heftighed  og  kaldte  det  kjættersk  at  fore- 
drage Guds  Ord  i  andre  end  de  tre  oldhellige  Sprog,  det 
græske,  latinske  og  hebræiske,  »da  Kristi  Dødsdom  kun  i 
disse  tre  Sprog  vare  fæstnede  til  Korset«;  men  efter  en 
lang,  heftig  Ordstrid  fældede  Paven  dog  den  Kjendelse,  at 
ethvert  Sprog  var  Gud  velbehageligt,  naar  det  forkyndte 
hans  Lov  og  kom  fra  et  ydmygt  Hjærte. 

Ved  alle  disse  Stridigheder  og  Kampe  var  Boris  bleven 
gammel  og  graa;  Aarenes  Byrde  og  uyvakte  Bekymringer 
om,  hvad  der  vel  efter  haus  hedenske  Ungdom  maatte  vente 
ham  i  det  hinsidige  Liv,  bestemte  ham  til  at  frasige  sig  al 
jordisk  Herlighed.  Han  overdrog  sin  Søn  Vladimir  Re- 
geringen og  trak  sig  efter  en  sex  og  trediveaarig ,  hæderlig 
Regering  tilbage  til  strænge  Bodsøvelser  i  et  Kloster. 

Vladimir  regerede  lire  Aar,  men  ingenlunde  i  sin  store 
Faders  Aand;  han  indførte  igjen  hedensk  Usædelighed  ved 
Hoifet,  spottede  Kristendommens  hellige  Strænghed  og  forte 
saa  skadelige  og  uheldige  Krige,  at  hele  Rigets  Tilværelse 
kom  paa  Spil.  Da  omgjordede  den  gamle  Boris  sig  med 
sit  Sværd,  paasatte  sig  sin  Krone  og  traadte  endnu  én 
Gang  frem  for  Verden  som  en  stræng  Dommer  over  sin 
vanartede  Son.  Han  samlede  en  stærk  Krigsmagt,  over- 
vandt i  et  Feltslag  Vladimir,  som  satte  sig  fortvivlet  til 
Værge,  fangede  ham  og  lod  ham  blinde.  Derpaa  samlede 
Rigets  Stormænd  sig  under  Fyrsteoldingens  Forsæde,  af- 
satte lovformelig  den  baudlyste  og  dømte  ham  til  livsvarigt 
Fængsel.  Den  gamle  Boris  hævdede  derpaa  efter  nogle 
heldige  Slag  atter  de  gamle  Grænser,  sluttede  Fred  med 
Nabofolkene,  lod  sin  yngre  Son  Symeon,  som  studerede  i 
Byzans,  komme  hjem,  overdrog  ham  Rigsklenodierne  og 
vendte  atter  tilbage  til  sin  Celle,  hvor  han  tilbragte  Resten 
af  sit  Liv  under  svære  Bodsøvelser,  for  lutret  at  kunne 
gaa  over  i  Evigheden.  Om  Hærskarernes  Herre  tilgav  ham 
Midlerne  for  Maalets  Skyld  og  naadig  modtog  ham,  vide  vi 
ikke ;  men  hans  Folk  viste  ham  den  største  Tilbedelse  langt 
hinsides  Graven  og  hævede  Mikal  Boris  til  Bulgariens 
første  nationale  Helgen. 

Hans  Efterfølger  besad  Faderens  Aandsstorhed  uden 
det  munkeagtige  Præg;  han  forbandt  Feltherretalent  med 
diplomatisk  Kløgt,  begunstigede  Kunster  og  Videnskaber, 
var  selv  en  af  de  første  bulgariske  Forfattere  og  besjæledes 
samtidig  af  den  dristigste,  politiske  Ærgjerrighed,  der  bragte 

ham  til  at  gnbe  energisk  ind  i  Begivenhedernes  Gang  og 
styre  dem  til  sin  Fordel.  Denne  Forening  af  de  sjældneste 
Egenskaber  hævede  ham  efter  Samtidens  enstemmige  Vidnes- 
byrd til  en  af  Tidens  betydeligste  Fremtoninger,  der  forte 
Bulgarerne  til  en  ukjemlt  Storlied. 

Kort  efter  sin  Tronbestigelse  kom  »Halvgrækeren«, 
som  Symeon  kaldtes  paa  Grund  af  sin  klassiske  Dannelse,  i 
Strid  med  sit  andet  Fædreland.  Efter  et  trediveaarigt  Puste- 
rum brød  den  forbitrede  Kamp  paa  ny  løs  mellem  Bul- 
garien og  Byzans.  Anledningen  var  -•  et  Toldspørgsmaal. 
Byzantinske  Skatteopkrævere,  et  Par  Grækere,  havde  vil- 
kaarlig  forhøjet  Indførselstolden  paa  bulgariske  Produkter,  og 
Symeon  lod  sine  Sendemænd  føre  Klage  herover  hos  Kej- 
seren, som  imidlertid  paa  en  fornærmelig  Maade  afviste 
enhver  Indblanding  i  denne  Sag.  Symeon  afsendte  nu  en 
Krigserklæring,  og  umiddelbart  derpaa  trængte  en  stærk 
bulgarisk  Hær  under  Fyrstens  egen  Anførsel  over  Grænserne. 

Skjont  Byzantinerne  hvervede  en  magyarisk  Hjælpehær, 
formaaede  deres  Modstand  i  Længden  intet  mod  Symeons 
Feltherretalent;  i  aarelange  Krigstog  erobrede  han  lidt  efter 
lidt  hele  Halvøen  paa  Konstantinopel  og  nogle  Kyststrækninger 
nær,  og  da  han  nu  engang  politisk  havde  brudt  med  Byzans, 
rev  han  sig  ogsaa  løs  fra  den  orthodoxe  Kirke  og  tilbød 
Paven  en  Union,  og  denne,  som  højlig  glædede  sig  over  den 
forlorne  Søns  uventede  Tilbagekomst,  sendte  ham  den  ønskede 
Kejserkrone  og  tillod  ham  at  antage  »Imperator«-Titlen. 
Fra  nu  af  kaldte  Symeon  sig  »Bulgarernes  og  Vlakernes 
Czar  og  Selvhersker  over  Grækerne.« 

For  i  Gjerningen  at  hævde  dette  Navn  belejrede  han 
for  femte  Gang  den  stolte  Kejserstad  ved  Bosporos,  Staden 
var  allerede  fuldstændig  udhungret,  Belejringsredskaberne 
færdige  til  det  sidste  Stormløb  og  Sejren  vis  —  da  Kejser 
Eomanus,  Konstantin  VII  Porphyrogenitus's  Medregent,  i 
den  sidste  faretruende  Stund  besluttede  at  opsoge  Symeon 
og  tilbyde  Fred.     Sammenkomsten  fandt  Sted  paa  en  særlig 

Estrade  og  under  Udfoldelse  af  den  størst  mulige  Pragt  fra 
begge  Sider. 

»Er  du  en  Kristen?«  spurgte  B3'zaus's  Kejser,  »da  er 
det  din  Pligt  at  skaane  dine  Medkristnes  Blod.  Har  Tørsten 
efter  Rigdomme  gjort  dig  fremmed  for  Freden?  Stik  dit 
Sværd  i  Balgen  og  aabn  din  Haand,  jeg  vil  fyldestgjore 
dine  Ønskers  højeste  Maal«. 

Symeon  betænkte,  at  hans  eget  Land  truedes  af  urolige 
Naboer  og  var  derhos  klog  nok  til  at  fatte,  at  han  selv 
som  Sejrherre  ikke  ret  længe  vilde  kunne  fore  Østrems 
Scepter.  Følgelig  modtog  han  Fredstilbudet,  men  dikterede 
dog  Byzans  Betingelser,  som  vare  haarde  nok.  Handels- 
frihed,  en  kejserlig  Prinsesse,  Anerkjendelse  som  »Basileus« 
(Cæsar),  store  Krigsomkostninger  og  de  bulgariske  Sende- 
mænds Forrang  fremfor  alle  øvrige  Jordens  Folk,  saaledes 
vare  Hovedfordringerne.  Byzans  maatte  indrømme  alt,  og 
selv  det  heftige  Veto,  som  Kejser  Ottos  Sendemænd  ned- 
lagde mod  det  sidste  Punkt  i  Fredsslutningen,  kunde  intet 
ændre  heri. 

Dette  var  Toppunktet  af  Bulgariens  Magt  og  Storhed, 
som  den  var  fremblomstret  af  Folkets  egen  Kraft.  Allerede 
under  Symeons  svage  Sønner,  med  hvem  det  gamle  Fyrste- 
dynasti udsluktes,  fik  den  byzantinske  snedige  Statsklogt 
mere  og  mere  Indflydelse  paa  Laudets  ydre  Politik,  og  de 
efterfølgende  Fyrstefamilier,  Sismaniderne  og  Terteriderne, 
vare  dels  for  magtesløse,  dels  for  kortsynede  til  at  unddrage 
sig  de  mere  og  mere  kvælende  Polyparme.  Hertil 
kom  en  slem  Fjende  i  Rigets  Indre:  Hesyschasternes  og 
Bogumilernes  religiøse  Sekter  vare  fremtraadte;  det  var  en 
Art  kommunistiske  Sværmere,  der  senere  som  Pataraner, 
Katharener,  Albigensere,  Flagellauter  o.  s.  v.  ogsaa  bredte  sig 
over  Italien,  Frankrig  og  Tyskland  og  overalt  stiftede  Uro- 
ligheder. Her  i  Bulgarien  undergravede  deres  opløsende 
Lærdomme  saa  længe  Tugt  og  Ordenen,  disse  et  sædeligt 
Samfunds  Grundpiller,    til  Symeons  stolte  Stat  var  udhulet 

til  Marv  og  Ben,  og  der  kun  behovedes  et  ringe  ydre  Stod 
for  at  faa  Riget  til  at  styrte  fuldstændig  sammen. 

Næppe  hundrede  Aar  senere  havde  Kejser  Basilios  II, 
Bulgarerdræberen,  underkastet  Bulgarien,  tilintetgjort  deres 
Hær  og  drog  nu,  efter  en  fyrre  ty  veaarig  Fraværelse  i 
Felten,  som  Sejrherre  ind  i  Byzans;  den  sidste  bulgariske 
Czars  Hustru  og  Døtre  maatte  som  de  stolteste  Trofæer 
folge  hans  Triumfvogn,  Czar  Samuel  var  død  af  Smerte 
over  Nederlaget.  Det  frygtede  Bulgarien  var  blevet  en 
byzantinsk  Provins. 

De  165  Aar,  som  deres  Herredomme  varede,  benyttede 
Grækerne  i  deres  snu  Statskunst  paa  en  dobbelt  Maade  for 
at  gjøre  Bulgarien  uskadelig  for  stedse;  de  paatrængte 
Landet  byzantinsk  Sprog  og  Love,  indførte  hul  Formalisme 
^S  yppig  Blodagtighed,  som  lammede  den  krigerske  Aand, 
og  medens  saaledes  Nationaliteten  indadtil  svækkedes,  hæ- 
vede man  de  mindre  Nabostater  til  mægtige  Kongeriger,  i 
Keglen  paa  Bulgariens  Bekostning. 

Da  Asen  og  Peter,  foregivne  Efterkommere  af  de  tid- 
ligere Sismanider,  endelig  i  Aaret  J1H6  befriede  deres 
Fædreland  fra  det  byzantinske  Aag,  kunde  Bulgarien  ikke 
mere  blive  farlig  for  Østrom;  Serbiens  Czar  og  Kroatiens, 
Ungarns  og  Bosniens  Konger  vare  i  Mellemtiden  blevne 
saa  mægtige  og  tillige  saa  lystne  efter  nyt  bulgarisk  Bytte, 
at  Bulgariens  Herskere  havde  fuldt  op  at  gjore  med  at  af- 
værge deres  Angreb  og  ikke  mere  turde  tænke  paa  at  for- 
urolige Byzans. 

Eigtiguok  sluttede  Czar  Kalojan  (1197—1207)  endnu 
et  Forbund  med  de  hedenske  Kuraaner  og  drog  med  en 
betydelig  Styrke  mod  den  gyldne  Kejserstad  ved  Bosporos, 
ja,  for  ikke  at  lade  nogen  Tvivl  om  sine  Planer  kaldte  han 
sig  endog  »Romerdræberen«  (Romæoctonus);  men  for  han 
kunde  fuldbyrde  sin  hævnende  Mission,  opstod  nye  indre 
Tvistigheder,  og  han  endte  ved  en  voldsom  Død. 

Resultatlos    var    ogsaa  Jeannes  Asen   ll's    (1218—24) 

Alliance  med  Grækerne  for  at  styrte  det  latinske  Kejser- 
domme, og  lige  saa  forfejlet  var  den  store  Serberfyrste 
Duschans  (1331—1855)  alt  for  dristige  Forsøg  paa  med 
Bulgariens  og  Serbiens  forenede  Kræfter  at  angribe  Byzans, 
erobre  Staden  og  grunde  et  stort  Slaverige  med  Konstanti- 
nopel som  Midtpunkt. 

p]ndnu  en  Gang  saae  Slaverne  et  Glimt  af  Haab  om 
at  faa  deres  ældgamle  Drøm  opfyldt;  men  det  viste  sig 
snart  som  en  bedragerisk  og  sygelig  Opblussen  før  Livs- 
lysets  fuldstændige  Udslukkelse. 

Kejser  Andronicus  III  Palæologus  var  død  1341  og 
havde  bestemt  sin  Ven  og  Stordomesticus,  Jeannes  Kanta- 
kuzeno,  til  Rigsforstander  og  Formynder  for  sin  umyndige 
Tronfølger.  Kantakuzeno  var  en  fortræffelig  Eegent  og 
samvittighedsfuld  Formynder  for  den  unge  Kejser;  men 
Eænkerne  fra  et  Modparti  med  Enkokejserindeu  Anna  af 
Savoien  i  Spidsen  gjorde  ham  saa  længe  mistænkelig  i  den 
offentlige  Mening,  at  Statsraadet  sluttelig  saae  sig  nødt  til 
at  udstede  en  Fængselsordre  mod  Rigsforstanderen,  som 
netop  laa  i  Felten,  og  til  at  forvise  hans  hele  Familie. 
Denne  Voldshandling  drev  den  dybt  krænkede,  stolte  Mand 
til  en  Fortvivlelsens  Daad:  han  indesluttede  sig  i  sin  faste 
Stad  Demotika,  lod  sig  selv  udraabe  til  Medkejser  og  drog 
derpaa  i  Spidsen  for  en  Hær  mod  Byzans  for  at  straffe 
sine  Fjender  og  fængsle  Kejserinden. 

I  sin  Trængsel  henvendte  hun  sig  til  Czar  Alexander 
af  Bulgarien  og  tilbod  ham  ligeledes  Medkejserværdigheden 
mod  en  virksom  Understøttelse;  men  ogsaa  Kantakuzeno 
sendte  Sendemand  til  Tirnova  og  krævede  i  Retfærdighedens 
Navn  bulgarisk  Hjælp  for  at  indtage  Byzans,  der  under  en 
rænkefnld  Kvinde  og  hendes  uværdige  Camarilla  hærgedes 
af  Borgerkrige. 

Dog  medens  Alexander  endnu  vaklede  frem  og  tilbage, 
medens  Bojarerne  stemte  for  Kejserinden,  og  Folket  stormende 


Et  nyt  Fyrstendømme  i  ældre  Tider.  407 

forlangte  en  Tilslutmng  til  Kautakuzeuo,  havde  denne  sidste 
allerede  foretaget  et  Skridt,  der  i  langt  videre  Maal,  end 
han  kunde  ane,  skulde  afgjøre  haus  Lands  og  hans  Tids- 
alders Skæbne;  ladt  i  Stikken  af  de  kristne  Fyrster  eller 
dog  ved  deres  langvarige  Tøven  prisgiven  en  pinlig  Uvished, 
indkaldte  den  hævnfnyseude  Mand  nu  Tyrkerne. 

Naar  tvende  ere  i  Strid,  glæder  Tredjemand  sig,  lyder 
et  gammelt  Ordsprog,  og  Tredjemand  var  her  Tyrken,  der 
saae  Østens  sønderrevne  og  svækkede  Lande  lidt  efter  lidt 
som  modne  Frugter  synke  ned  i  sit  Skjød. 

I  Aaret  1453  straalede  den  sejrrige  Halvmaane  fra 
Kristenhedens  Juvel,  den  vidt  besungne  Sofiakirke,  og  kort 
derpaa,  efter  en  syv  og  fyrretyveaarig  Dødskamp,  laa  ogsaa 
den  bulgariske  Løve,  kvalt  af  Silkesnoren,  død  for  den 
overmodige  Sejrherres  Fødder. 

Død,  saaledes  troede  man;  men  det  var  kun  en  dyb, 
afmægtig,  femhundredaarig  Søvn,  hvorfra  Kanontordenen  i 
1877  vakte  Løven  til  nyt  Liv.  Endnu  hviler  den  mattet 
paa  alle  Lemmer  og  lader  sig  villig  lede  i  de  russiske  Lænker; 
af  og  til  ryste  de  kun  sagte  for  Nabofolkenes  Øren;  halv 
nysgjerrige,  halv  fremmede  imødese  disse  Halvøens  Fremtid. 
Er  det  virkelig  ganske  uden  Fare  for  Evropas  Fred  saaledes 
igjen  at  vække  et  Uhyre,  der  ved  sin  vilde  Fremstormen  i 
700  Aar  har  holdt  Byzaus  i  Spænding  og  Uro? 

Nu  til  Dags  er  Halvraaanen  dalet  dybere  end  nogen 
Sinde  tidligere  Byzuns's  Stjærno;  dens  engang  saa  frygtelige 
Magt  er  ved  indre  Forfald  sunken  sammen  for  stedse;  men 
de  historiske  Traditioner  virke  stærkt  og  længe  i  hvert 
Folk;  umærkelig  fængsle  de  Sind  og  Hjærte,  Klagen  bliver 
til  Længsel,  Ønskerne  til  Vilje  —  og  i  et  belejligt  Øjeblik 
kan  Ønsket  forvandles  til  Daad. 

Ogsaa  Bulgariens  Løve  kan  maaske  igjen  føle  Hunger 
efter  mere.  Hvad  vil  der  vel  ske,  naar  den  ved  sin  Gjen- 
opvækkelse   jQærner  sin   omhyggelige  Vogters  Haand,    naar 

dens  Brøl  giver  Gjenlyd  over  hele  Balkauhalveen,  og  den 
atter  stræber  at  virkeliggjøre  en  ældgammel  Tanke  om  et 
S3^dslavisk  Czardømme  paa  Byzans's  Trone? 

Trods  Victor  Hugo    og  Fredskongressen    —    i  St.  Pe- 
tersburg ere  vi  vistnok  langt  borte  fra  Verdensfreden. 


De  vigtigste  Begivenheder  i  Aaret  1879. 


De  tre  nordiske  Riger. 

1. 

JJ  an  mark  var  ved  Nyaarstid  1879  bevæget  af  eu 
heftig  Valgkamp,  der  især  førtes  mellem  det  splittede 
Venstres  to  Grupper,  og  den  3dje  Januar  valgtes  det  ny 
Folkething*).  Af  det  oploste  Things  102  Medlemmer  gjen- 
valgtes  77 ;  af  disse  hørte  54  til  Regeringens  Modstandere. 
Af  de  nyvalgte  25  hørte  14  til  dens  Tilhængere;  de  øvrige 
11  sluttede  sig  alle  til  den  »radikale«  Venstregruppe,  som 
næst  efter  Hojre  havde  staaet  sig  bedst  i  Valgkampen,  hvor- 
imod den  »moderate«  Venstregruppe  kun  havde  tabt  uden 
at  vinde  nogen  Kreds  til  Gjengjæld.  De  radikale  havde 
vundet  deres  fleste  ny  Kredse  fra  de  moderate,  kun  4  fra 
Højre,  medens  dette  havde  vundet  én  Kreds  fra  de  radikale, 
de  øvrige  fra  de  moderate.  Oppositionen,  som  før  Thingets 
Opløsning  omfattede  '^U  af  det  hele  Medlemstal,  udgjorde 
efter  Valget  næppe  -k  og  svækkedes  desuden  ved  sin  Ad- 
splittelse. 

Dagen  efter  F'olkethingsvalget,  den  4de  Januar,  af- 
traadte  Krigs-  og  Marineministeren  General  Dreyer; 
i  hans  Sted  udnævntes  General  Kaufifmann  til  Krigsminister 


*)  I  den   følgende   Opgjørelse   af  Valgets  Udfald  medregnes   et 

Omvalg  paa  Bornholm  og  det  ligeledes  senere  foretagne  Valg 
paa  J'ærøerne. 

Historisk  Arkiv.    1880.     II.  (la) 

Og  den  gjenvalgte  Folkethingsmand,  tidligere  Marineminister, 
Kommandør  Ravn  til  Marineminister.  Det  saralede  For- 
svarsvæsens  Ledelse  af  én  Minister,  for  hvilken  omtrent  10 
Aar  tidligere  alle  Folkethingets  daværende  Partier  havde 
udtalt  sig,  og  som  ogsaa  siden  den  Tid  —  med  en  kort- 
varig Undtagelse  —  havde  fundet  Sted,  blev  saaledes  igjen 
opgiven. 

Den  31te  Januar  samledes  Rigsdagen  igjen,  i  det  det 
ny  Folkething  første  Gang  traadte  sammen,  medens  Lands- 
thinget  gjenoptog  sine  ved  Folkethingets  Oplosning  afbrudte 
Møder.  Valgbrevenes  Prøvelse  i  det  ny  Folkething  tog 
denne  Gang  længere  Tid  end  sædvanlig  paa  Grund  af  en 
stor  Mængde  Klager  over  Valgtryk,  som  skulde  have  fundet 
Sted  særlig  fra  Hojrepartiets  Side.  Anerkjendelsen  af  7 
Medlemmers  (6  af  Højres  og  1  af  Venstres)  Valgbreve  blev 
indtil  videre  udsat,  indtil  der  gjennem  det  dertil  nedsatte 
Udvalg  var  indhentet  nærmere  Oplysninger  om  de  paa- 
klagede Misligheder  ved  Valgene.  Af  disse  7  bleve  dog 
kun  de  to  senere  erklærede  for  ugyldige;  men  Prøvelsen 
havde  medtaget  saa  lang  Tid,  at  deres  Forkastelse  og  de 
deraf  følgende  Omvalg  først  foregik  langt  hen  i  Rigsdags- 
samlingen;  den  sidst  valgte  Folkethingsmands  Valgbrev  god- 
kjendtes  saaledes  forst  den  14de  Juni,  umiddelbart  før  Sam- 
lingens Slutning.  Ved  de  to  Omvalg  —  i  Assens  og  Ny- 
borg —  maatte  Højre  afgive  to  af  de  Pladser,  som  det 
havde  vundet  den  3dje  Januar,  og  da  disse  Pladser  begge 
gjenvandtes  af  de  »moderate«,  syntes  det  heraf  at  fremgaa, 
at  Vælgerflertallets  Misstemning  mod  denne  Gruppe  var  i 
Færd  med  at  tabe  sig.  Hertil  medvirkede  vistnok  den 
Omstændighed,  at  Benævnelserne:  »moderate«  og  »radikale«, 
som  endnu  ved  Nyaarstid  af  de  fleste  opfattedes  efter  Or- 
denes Betydning,  i  Samlingens  Løb  havde  vist  sig  mindre 
og  mindre  stemmende  med  denne,  i  det  de  radikale,  af  hvilke 
Vælgerne  havde  ventet  den  stærkeste  Modstand  mod  Mini- 
steriet, tvært  imod  i  afgj ørende  Tilfælde  havde  støttet  dette, 

hvorimod  de  moderate  —  tidligere  saakaldte  »forhandlende« 
—  viste  en  stigende  Utilbøjelighed  til  at  indlade  sig  i 
frugtbar  Forhandling  med  det.  Udbyttet  af  denne  fra  31te 
Januar  til  14de  Juni  fortsatte  Rigsdagssaraling  blev  ogsaa 
kun  ringe,  naar  det  maales  efter  det  færdige  Lovgivnings- 
arbejdes Mængde.  Foruden  den  aarlige  Finanslov,  som  blev 
stadfæstet  den  24de  Maj,  maa  nævnes:  Lodsloven  af  13de 
Juni,  en  Lov  af  16de  Juni,  hvorved  Skibsafgiften  ophævedes 
i  indenrigsk  Fart,  og  en  Lov  af  samme  Dag,  hvorved  Rege- 
ringen bemyndigedes  til  for  Statskassens  Regning  at  an- 
lægge Lokomotivbaner  fra  Struer  til  Oddesund,  fra  Skjern 
til  Herning,  fra  Thisted  til  Oddesund  og  fra  Ringe  Station 
til  Faaborg. 

Det  Punkt  paa  Finansloven,  som  gav  Anledning  til  den 
største  Meningskamp  imellem  Folkethingets  to  Venstre- 
grupper, gjaldt  en  overordentlig  Bevilling  til  6  St3'kker  SoVa 
Centimeters  Kruppske  Bagladekanoner,  af  hvilke  hver 
vilde  koste  400,000  Kroner.  Det  var  dog  ikke  saa  meget 
Bekostningen,  der  gjorde  Sporgsmaalet  brændbart,  som  den 
Forbindelse,  hvori  det  blev  sat  med  det  almindeligere  om 
Kjobenhavns  Befæstning,  af  hvilken  hele  Venstre  hidtil 
havde  været  en  erklæret  Modstauder.  De  moderate  paa- 
stode  nu,  at  Opstillingen  af  dette  til  Kjøbenhavns  Forsvar 
bestemte  Skyts  vilde  lede  til  Anlæget  af  ny  faste  Værker, 
hvilket  stred  imod  Venstres  Program  i  Dagsordenen  af  23de 
Juni  1876,  medens  de  radikale  anførte,  at  intet  mere  end 
dette  fortrinlige  Skyts  gjorde  det  muligt  at  undvære  yder- 
ligere Befæstning.  Bevillingen  blev  vedtagen  ved  Tilslut- 
ning af  radikale  Stemmer  til  Højre;  men  en  Følge  af  denne 
Meningsforskjel  —  i  Forbindelse  med  Uenighed  om  nogle 
andre  Punkter  paa  Finansloven  og  om  Godkjeudelse  af  de 
omstridte  Valg  —  viste  sig  deri,  at  den  radikale  Gruppe 
splittedes  ved  Samlingens  Slutning.  En  halv  Snes  af  dens 
Medlemmer  med  Alberti  i  Spidsen  skilte  sig  fra  den,  og 
den  Overvægt,  som  de  radikale  ved  Valgene  den  3dje  Ja- 
da*) 

nuar  havde  vundet  over  de  moderate,  var  derved  atter  tabt. 
Hojre  var  herefter  det  talrigste  af  Folkethingets  Partier. 
Den  radikale  Gruppe,  som  nu  kun  talte  nogle  og  tyve  Med- 
lemmer, udstedte  den  15de  Juni  gjennem  »Morgenbladet« 
et  Opraab  til  sine  Vælgere,  hvori  den  gjorde  Rede  for 
Grunden  til,  at  den  ikke  efter  Valgdagen  havde  gjenoptaget 
sin  tidligere  Politik.  »Indtil  da  —  hedder  det  heri  — 
havde  vi  haft  Foje  til  at  haabe  paa  Tilslutning  hos  et 
Flertal  i  Befolkningen;  efter  Valget  er  dette  forandret.  Af 
de  74  Kredse  —  det  tidligere  forenede  Venstres  —  have 
35  stillet  sig  paa  vor  Side,  Eesten  har  delt  sig  imellem 
vore  gamle  Modstandere  —  Højre  —  og  vore  Modstandere 
fra  i  Fjor  —  de  moderate«.  Grundtanken  i  dette  Opraab 
fremkaldte  paa  Sommerens  Vælgermøder  Drøftelsen  af  det 
Spørgsmaal,  om  et  politisk  Parti  skal  følge  andre  Grund- 
sætninger som  Mindretal  end  som  Flertal.  Kampen  paa 
disse  Møder  fortes  imellem  de  forskjellige  Venstregrupper, 
medens  Hojre  rolig  holdt  sig  tilbage. 

Kort  efter  Rigsdagens  Aabning  var  det  sørgelige  Bud- 
skab naaet  til  Kjobenhavn,  at  Preussen  og  Østerrig  alt  for 
en  Tid  siden,  den  Ilte  Oktober  1878,  havde  ophævet 
Pr  ager  fred  ens  §  5,  og  i  hemmelige  Moder  den  28de  og 
29de  Marts  gav  Udenrigsministeren  Rigsdagen  nærmere  Op- 
lysninger herom.  De  danske  Sønderjyder  kunne  saaledes 
ikke  længer  knytte  deres  Haab  om  Gjenforeniug  med  Mo- 
derlandet til  Traktaternes  Ret;  men  saa  længe  de  med  den 
Sejhed,  der  har  sin  ypperste  Forkæmper  i  deres  Repræsen- 
tant i  den  tyske  Rigsdag,  Hans  Andersen  Kriiger,  »ville 
forblive  danske«,  lever  dog  hint  Haab  med  Folkenes  al- 
mindelige Ret  som  Grundlag. 

Folkesorgen  over  Ophævelsen  af  §  5  gjorde  et  Skaar  i 
Glæden  over  det  danske  Universitets  400aarige 
Jubilæum,  hvis  Festligholdelse  man  allerede  stærkt  for- 
beredte, da  Sørgebudskabet  kom.  Det  havde  oprindelig 
været  Meningen  at  give  Indbydelserne  til  Universitetsfesten 

et  mere  universelt  Omfang;  men  nu  besluttede  man  at  ind- 
skrænke sig  til  en  hjemlig  Fest.  Folkeslægtskabet  med  de 
to  andre  nordiske  Riger  gjorde  sig  dog  af  sig  selv  gjæl- 
dende,  saa  at  Festen  fik  et  nordisk  Præg.  Den  4de  Juni 
afhobltes  Hovedfesten  i  Frue  Kirke,  Universitetets  Fest- 
middag i  Kasino  og  Studenternes  Sexa  paa  Klampenborg; 
den  5te  modtoges  Lykonskninger  fra  Deputationer  og  foregik 
Promotionen  af  Æresdoktorer  i  Universitetets  Festsal,  hvor- 
efter Kjubenhavns  Kommune  gav  en  Festmiddag  paa  Larsens 
Plads;  den  6te  afholdtes  et  stort  Gaiataffel  paa  Kristians- 
borg  og  et  Studenterbal  i  Kasino. 

I  Lobet  af  Sommeren  falde  adskillige  Mærkedage,  som 
vidne  om  det  voxende  indbyrdes  Samkvem  og  Saraliv 
inden  Rigets  Grænse.  Den  17de  Juni  aabnedes  saaledes 
Jærnvejen  til  Frederikssund,  den  30te  s  M.  den  ostsæl- 
landske  Jærnvej  og  den  20de  Juli  den  lille  Lokomotivbane 
mellem  Vemb  og  Lemvig.  Den  faste  Bro  over  Limfjorden, 
som  allerede  den  7de  Januar  var  aabnet  for  Færdselen,  fik 
den  8de  Juli  sin  højtidelige  Indvielse.  Den  5te — 8te  Avgust 
holdt  Danmarks  Lærerforening  et  stort  og  for  alle  Skole- 
venner  tilgængeligt  Mode  i  Kjobeuhavn,  og  den  25de — 26de 
s.  M.  samledes  udvalgte  Mænd  af  Kjobstædernes  Kommunal- 
bestyrelser til  fælles  Raadslagning  i  Odense.  I  Juli  holdtes 
et  Fællesmøde  af  Danmarks  Industri-  og  Haandværker- 
foreninger  og  aabnedes  en  i  nordisk-historisk  og  ethnografisk 
Henseende  interessant  Kunst-  og  Industriudstilling,  som 
varede  ind  i  Oktober. 

Fra  15de  Oktober  til  den  30te  November  gjorde  Kongen 
og  Dronningen  en  Rejse  til  Østerrig  for  at  besoge  deres 
Datter  og  Svigersøn,  Hertugen  af  Cumberland;  paa  Hjem- 
vejen besogte  de  Wien  og  Berlin,  hvor  de  bleve  modtagne 
med  stor  Forekommenhed. 

Da  Rigsdagen  igjen  traadte  sammen  den  6te  Oktober, 
forelagde  Regeringen  en  Række  af  vigtige  Lovforslag,  bl.  a. 
Forsvarslove,  Lonningslove,  Skole-  og  Universitetslove,  Love 

om  Sparekasser,  Vandlobs  Regulering,  usødj'gtige  Skibe  o. 
s.  V.  Ogsaa  fra  privat  Side  fremkom  der  usædvanlig  mange 
Lovforslag,  saasom  om  Præstevalg  og  Præstelønning,  For- 
holdsregler til  at  lette  D3n-tidens  Tryk  og  forbedre  Hus- 
mænds og  Indersters  Kaar  o.  s.  v.  Sporgsmaalet  var  nu, 
om  de  løsere  Partiforhold  i  det  tidligere  forenede  Venstre 
vilde  give  Udsigt  til  et  større  Udbytte  af  Forhandlingerne 
end  hidtil.  Paa  den  ene  Side  havde  Folkethingets  Hojre 
—  c.  36  Medlemmer  —  allerede  i  forrige  Samling  givet 
sig  en  hidtil  savnet  fast  Partiorganisation,  medens  paa  den 
anden  Side  Venstres  Tvedeling  var  bleven  til  en  Tredeling, 
i  det  de  ved  forrige  Samlings  Slutning  af  den  radikale 
Gruppe  udtraadte  Medlemmer  nu  sluttede  sig  sammen,  fore- 
løbig ved  Foretagelsen  af  Valg,  med  nogle  tidligere  af  det 
gamle  forenede  Venstre  udtraadte.  Denne  ny  Gruppe,  »de 
udtraadte«,  var  omtrent  halvt  saa  talrig  som  hver  af  de  to 
andre  og  søgte  nu  at  tilvejebringe  en  vis  Samvirken  mellem 
disse.  Da  deres  Forslag  fandt  langt  mere  Imødekommen 
hos  de  moderate  end  hos  de  radikale,  kom  de  efterhaanden 
i  et  nærmere  Forhold  til  de  første,  medens  de  radikale  af 
og  til  nærmede  sig  mere  til  Højre.  Dette  vakte  imidlertid 
Misfornøjelse  hos  adskillige  af  den  radikale  Gruppes  Med- 
lemmer, hvoraf  en  yderligere  Løshed  i  dennes  Rækker  blev 
Følgen.  Hvorledes  Magten  lidt  efter  lidt  var  gleden  fra 
den  radikale  Gruppe  over  til  den  moderate,  traadte  synlig 
frem  ved  Valget  af  Folkethingets  Næstformænd.  Ved  Slut- 
ningen af  forrige  Rigsdagssamling  vare  begge  Næstformænd 
radikale  (Berg  og  Hørup);  den  6te  Oktober  valgtes  Berg 
og  B.  Christensen  (moderat),  hver  med  51  Stemmer,  den 
5te  November  B.  Christensen  med  44  og  Berg  med  39, 
endelig  den  3dje  December  B.  Christensen  og  Høgsbro 
(moderat),  henholdsvis  med  60  og  36  Stemmer.  Formanden 
Krabbe  gjenvalgtes  derimod  stadig.  Spørgsmaalet  om  Lov- 
givningsarbejdets Udbytte  kunde  endnu  ikke  besvares  ved 
Aarets  Slutning. 

Islands  Althing  var  samlet  i  Reykjavik  den  1ste — 27de 
Juli.  I  det  kongelige  Budskab,  hvormed  Thinget  aabuedes 
af  Landshøvdingen,  kastedes  et  Tilbageblik  paa  deu  forrige 
Samlings  ikke  ringe  Tdbytte,  og  særlig  fremhævedes  Loven 
om  det  islandske  Skattevæsens  Omordning;  blandt  de  vig- 
tigste Lovforslag,  som  bebudedes  i  denne  Samling,  frem- 
hævedes et  om  en  Omoruuing  af  Præstekaldene  og  et  om 
en  Reform  af  Laudboforholdene.  Kun  det  første  af  disse 
blev  dog  vedtaget  i  denne  Samling.  Efter  Forslag  afThing- 
mænd  vedtoges  derimod  bl.  a.  et  Lovforslag  om  Oprettelse 
af  en  Daunelsesanstalt  for  retskyndige.  Althinget  maatte 
i  denne  Samling  fole  Savnet  af  sin  hojt  ansete  gamle  For- 
mand, Jon  Sigurdsson,  der  paa  Grund  af  Svagelighed  havde 
nedlagt  sit  Hverv;  han  døde  den  7de  December. 

Blandt  danske  Mænd,  dode  i  Aarene  1878  og  1879, 
ville  vi  nævne:  Præsterne  Peter  Andreas  Fenger,  f  8de 
Februar  1878,  Jens  Christian  Rudolf  Frimodt,  f  21de  Marts 
1879,  og  Nicolai  Gottlieb  Blædel,  f  15de  Juli  1879,  den 
udmærkede  Orientalist  Niels  Ludvig  Westergaard,  f  9de 
September  1878,  den  forhenværende  Justitsminister  Dr. 
juris  Anton  Vilhelm  Scheel,  f  30te  April  1879,  samt  føl- 
gende Landsthingsmænd  :  Hojesteretsadvokat  Gustav  Edvard 
Brock,  t  29de  December  1878,  Christian  Peder  Theodor 
Rosenorn-Teilmann,  forhen  Minister,  f  10de  Januar  1879, 
General  Henry  Alexandre  Antoine  de  Jonquiéres,  f  21de 
September  1879,  og  Professor  Dr.  juris  Andreas  Aagesen, 
t  26de  Oktober  1879. 


Norges  Storthing  samledes  den  1ste  Februar  1879 
og  aabuedes  personlig  af  Kong  Oscar  den  2den  den  3dje 
Februar.  I  Trontalen  bebudedes  atter  et  Lovforslag  om 
Skat  paa  Indtægt  og  Formue  samt  et  fornyet  Forslag  til 
Udvidelse  af  Stempelafgiften.     Det  Underskud,  som  skulde 

dækkes,  var  især  fremkaldt  ved  Overskridelser  til  Jærn- 
vejsanlæg;  men  paa  den  anden  Side  kunde  man  glæde  sig 
over,  at  den  ny  Jærnvej  fra  Kristiania  over  Moss  og  Fre- 
deriksstad til  Predevikshald  i  Aarets  Begyndelse  var  bleven 
aabuet  for  Færdslen. 

Kongens  Besøg  og  de  dermed  forbundne  Festligheder 
bragte  et  ældre  Spørgsmaal  om  Norges  Flag  igjen  paa 
Tale.  Aaret  i  Forvejen  havde  Kongen  nemlig  foræret  to 
Afdelinger  af  Kytteriet  hvide  Faner  med  Oscar  den  2dens 
Navneciflfer,  og  da  disse  Faner  nu  paraderede  under  hans 
Ophold  i  Kristiania,  ytrede  der  sig  fra  flere  Sider  Misnøje 
med  dette  ny  Flag.  Den  5te  Februar  sendte  »Dagbladets« 
Redaktor,  Statsrevisor  Berner,  til  Odelsthinget  et  »Forslag 
til  Lov  om.  Flaget  og  Hærens  Fane«,  hvilket  Forslag  blev 
»vedtaget«,  d.  e.  indbragt,  af  Johan  Sverdrup  og  8  andre 
Storthingsmænd.  I  Modet  den  12te  Februar  blev  det  ved 
enstemmig  Beslutning  tilstillet  Konstitutionskomiteen  til 
Indstilling.  Det  gik  ud  paa  at  faa  fastsat  ved  Lov,  hvor- 
ledes Norges  Flag  skulde  se  ud.  Allerede  1821  havde 
Storthinget  vedtaget  en  Lovbeslutning  om  Flaget ;  men 
Kongen  havde  nægtet  den  Sanktion,  i  det  han  vilde  for- 
beholde sig  selv  at  give  Bestemmelse  derom.  Den  konge- 
lige Eesolution  af  17de  Juli  1821  havde  vel  derefter  taget 
den  forudgaaende  Storthiugsbeslutning  til  Følge;  men  en 
ny  kongelig  Eesolution  af  20de  Juni  1844  havde  deri  æn- 
dret hin,  at  ogsaa  Handelsflaget  —  ej  alene  Orlogsflaget, 
hvad  Grundlovens  §  111  bestemte  —  skulde  være  Unions^- 
flag  eller  bære  det  saakaldte  Unionsmærke.  At  dettes 
svenske  Farver  ogsaa  i  det  norske  Flag  ved  samme  Reso- 
lution bleve  satte  nærmest  Stangen  —  den  formentlig  for- 
nemste Plads  —  stred  efter  Forslagsstillerens  Mening  imod 
Grundsætningen  om  fuldkommen  Lighed  mellem  Rigerne, 
som  Grundlovens  §  42  og  Rigsakten  af  6te  x\vgust  1815 
havde  opstillet.  Det  blev  derfor  nu  foreslaaet,  at  alene 
Orlogsflaget  skulde  have  Unionsmærket  og  det  saaledes,    at 

de  norske  Farver  anbragtes  nærmest  Stangen ;  Troppeafdelin- 
gernes  Fane  skulde  være  højrød  og  bære  Billedet  af  en  op- 
rejst, fremadskridende  gylden  Løve  med  løftet  Øxe. 

Dette  Forslag,  især  Kravet  om  »det  rene  norske  Flag« 
uden  Unionsmærke  for  Handelsskibe,  satte  Sindene  i  stærk 
Bevægelse.  Fra  Slutningen  af  Februar  indlob  der  i  en 
Maanedstid  til  Storthinget  den  ene  Adresse  efter  den  anden, 
som  til  Dels  billigede,  men  for  storste  Delen  misbilligede 
Lovforslaget.  Det  var  især  Handels-  og  Sømandsforenin- 
gerne,  som  vare  virksomme  i  den  sidste  Retning,  og  af 
disses  Adresser  kom  den  i  Arendal  den  28de  Februar  ved- 
tagne til  at  tjene  til  Monster  for  mange  senere.  Lov- 
forslagets Modstandere  vilde  beholde  Unionsmærket  i  Han- 
delsflaget,  dels  som  et  synligt  Tegn  paa  »Glæde  og  Stolt- 
hed over  Foreningen  med  Sverige« ,  dels  fordi  Norges 
HandelsHaade  under  det  havde  taget  sit  storste  Opsving, 
dels  endelig  af  praktiske  Grunde  (som  Betingelse  for  at  nyde 
Bistand  af  Konsuler  i  fremmede  Havne  o.  s.  v.).  Vold- 
somst blev  Bevægelsen,  da  Digteren  Bjornstjerue  Bjørnson 
var  kommen  fra  sit  Hjem  i  Gausdalen  til  Kristiania  for  at 
virke  for  »det  rene  Flag«.  Ved  et  Mede,  som  han  holdt  i  Ar- 
bejderforeningen den  13de  Marts,  kom  det  til  stormende 
Optrin,  og  denne  saa  vel  som  de  to  følgende  Aftener  fore- 
faldt der  beklagelige  Gadeoptøjer. 

Den  28de  Maj  afgav  Konstitntionskomiteen  sin  Lid- 
stilling: 3  Medlemmer  fandt  Sagen  »af  den  Beskaffenhed, 
at  det  skulde  være  lidet  ønskeligt  at  gjøre  den  til  Gjenstand 
for  Realitetsbehandling,  forinden  Gemytterne  have  haft  Tid 
til  at  komme  til  fuld  Ro« ;  2  andre  Medlemmer,  som  tillige 
med  Sverdrup  havde  indbragt  Forslaget  i  Februar,  maatte 
bøje  sig  for  det  af  de  3  første  fremsatte  Hensyn  og  med 
dem  forene  sig  om  at  indstille  Sagens  Udsættelse,  de  4 
øvrige  indstillede  Lovforslaget  til  »ikke  at  bifaldes«.  De 
sidstes  Indstilling  sejrede  ved  Sagens  Afgjørelse  paa  Odels- 
thinget,  men  paa  en  ejendommelig  Maade.    Flertallets  For- 


10  De  vigtigste  Begivenheder  i  Aaret  1879. 

slag  (Sagens  Udsættelse)  blev  nemlig  forst  forkastet  med 
41  Stemmer  mod  41,  i  det  Præsidentens  Stemme  gjorde 
Udslaget  (kun  ét  Medlem  var  fraværende) ,  og  da  der 
saaledes  intet  andet  Forslag  var  tilbage  end  Mindretallets, 
blev  dette  enstemmig  bifaldet. 

Inden  Storthingssamlingen  sluttedes  (den  20de  Juni), 
var  Regeringen  bleven  bemyndiget  til  at  optage  et  Stats- 
laan  paa  indtil  5  Millioner  Kroner;  derimod  gik  man  ikke 
ind  paa  Forslagene  om  Formue-  og  Indtægtsskat  og  udvidet 
Stempelafgift.  I  ovrigt  havde  man  sogt  at  spare  saa  meget 
som  muligt,  bl.  a.  ved  at  indskrænke  Aarets  Vaaben- 
øvelser.  Heller  ikke  noget  andet  storre  Lovforslag  gjen- 
nemfertes. 

Næppe  var  Storthinget  sluttet,  førend  Valgbevægel- 
sen begyndte.  Den  var  især  livlig  i  Førstningen  af  Oktober 
i  Kristiauia,  hvor  bl.  a.  en  Dag  16  »Myrmænd«  (Vælgere  i 
Kraft  af  ubetydelige  Jordstykker,  som  ere  kjøbte  eller  for- 
pagtede for  at  vinde  Valgret)  fik  deres  Stemmeret  for- 
kastet; en  af  disse  Jordstrimler  var  sat  til  en  Jordskyld  af 
Visoo  Skilling.  Da  Udfaldet  af  Valgene,  som  i  Norge  fore- 
tages efterhaanden,  endelig  kunde  opgjores  i  Slutningen  af 
November,  viste  det  sig,  at  Storthinget  ikke  var  blevet 
synderlig  forandret  i  politisk  Farve.  Der  var  valgt  40  ny 
Medlemmer,  blandt  dem  den  oven  for  nævnte  Berner  og 
Rigsarkivar  Birkeland,  af  hvilke  den  første  hører  til  Re- 
geringens Modstandere,  den  anden  til  dens  Tilhængere. 

Af  Statsraadets  Medlemmer  døde  Chefen  for  Re- 
visionsdepartementet,  J.  Aal,  og  Chefen  for  Justitsdeparte- 
mentet, Falsen.  I  deres  Sted  traadte  Borgmester  Kr.  Jensen 
og  Justitiarius  O.  A.  Bachke,  som  udnævntes  til  Ministre 
den  13de  Oktober.  Disse  Forandringer  gave  ikke  Regeringen 
nogen  anden  politisk  Farve. 

I  materiel  Henseende  blev  Norge  knyttet  nærmere  til 
Sverige  derved,  at  i  Sommerens  Løb  det  tilbagestaaende 
Stykke    af  den    smaalenske  Jærnvejs   vestre  Linje,    For- 

bindelsesbanen  imellem  Frederikshald  og  Rigsgrænsen,  blev 
fuldfort,  og  den  18de  Juli  den  hele  Jærnvejslinje  af  Kongen 
personlig  erklæret  aabnet  samtidig  med  den  tilstedende 
svenske  Jærnvej. 


Sveriges  Rigsdag  samledes  som  sædvanlig  den 
15de  Januar,  paa  hvilken  Dag  den  i  Folge  Rigsdagsanord- 
ningen  skal  mode  »uden  særlig  Sammenkaldelse«.  I  Tron- 
talen, som  Kongen  oplæste  ved  Aabningshojtideligheden  den 
18de  Januar,  kastedes  forst  et  Blik  tilbage  paa  flere  nu 
gjennemforte  Foranstaltninger,  der  vare  Frugter  af  tidligere 
Lovgivningsarbejder,  saasom  Indforeisen  af  Metersystemet 
for  Maal  og  Vægt  og  af  en  for  hele  Sverige  fælles  Tids- 
beregning. Der  dvæledes  dernæst  ved  den  uheldige  okono- 
miske  Stilling,  der  dels  var  en  Folge  af  de  daarlige  Kon- 
junkturer for  Rigets  storste  Exportartikler,  Træ  og  Ja^rn, 
dels  deraf,  at  alt  for  store  Kapitaler  paa  én  Gang  vare 
brugte  til  Anlæg  af  private  Jærnveje.  Endelig  bebudedes 
Forslag  om  Forhojelse  af  Brændevinsafgiften  og  af  Tolden 
paa  Spiritus,  Tobak,  Kaffe  og  Sukker.  Flere  af  disse  For- 
slag lykkedes  det  Regeringen  at  gjennemfore  i  Lobet  af 
Rigsdagssamlingen,  som  varede  til  den  21de  Maj.  Brænde- 
vinsafgiftens  Forhojelse,  dog  kun  med  Halvdelen  af  det 
foreslaaede  Beløb,  blev  saaledes  vedtagen  den  26de  April, 
og  Tolden  forhojedes  paa  Spiritus,  Tobak,  Sukker,  Vin, 
Eddike  og  Legetøj.  Regeringen  havde  end  videre  den  25de 
Februar  fremsat  et  Forslag  om  Udstedelse  af  Statsobliga- 
tioner til  et  Belob  af  30  Mill.  Kroner;  dermed  tilsigtedes 
Oprettelsen  af  »en  Jærnvejs-Hypothekfond«,  hvorved  man 
vilde  afhjælpe  Manglen  paa  flydende  Kapital.  Dette  Forslag 
forkastedes  den  7de  Maj  af  andet  Kammer,  og  ligeledes 
faldt  et  andet  Regeringsforslag  om  Indkjob  af  den  private 
saakaldte  Motala-Bane,    der  forbandt  det  nordlige  Jærnvejs- 

net  med  det  sydlige;  men  omsider  13'kkedes  det  at  faa  et 
Kompromis  i  Stand,  og  ved  Fællesafstemningerue,  hvor 
begge  Kamres  Stemmetal  sammenregnes,  vedtoges  (den 
13de  Maj)  baade  Oprettelsen  af  en  Jærnvejs-Hypothekfond 
paa  23  Millioner  Kroner  (med  208  Stemmer  mod  119), 
Kjobet  af  Motala-Banen  og  de  fleste  allerede  nævnte  Told- 
forhojelser.  Fremdeles  bleve  Statsobligationer  til  et  Beløb 
af  3  Mill.  Kr.  overgivne  til  et  privat  Selskab,  »Savværks- 
ejernes Garantiforening«,  som  Grundfond,  og  det  blev  bestemt, 
at  de  private  Bankers  Ret  til  at  udstede  mindre  Sedler, 
forelobig  Femkronesedler,  skulde  ophøre. 

Af  Hensyn  til  den  økonomiske  Stilling  sogte  Rigsdagen 
paa  flere  Maader  at  spare,  bl.  a.  ved  at  indskrænke  de  ind- 
delte Troppers  Vaabenovelser  for  dette  Aar,  hvilket  i  øvrigt 
stødte  paa  Modstand  fra  Regeringens  Side  og  til  en  Tid 
endog  var  nær  ved  at  blive  gjort  til  et  »konstitutionelt 
Punkt«.  Et  privat  Forslag  om  en  Udvidelse  af  Valgretten 
til  andet  Kammer  fiildt  med  én  Stemmes  Overtal  (den 
22de  Marts).  Af  egentlige  Love  vedtoges  paa  denne  Rigs- 
dag kun  to:  en  om  Vands  Afledning  og  en,  der  paabod  at 
oflfentliggjore,  af  hvilke  Personer  et  Aktieselskabs  Bestyrelse 
bestaar.  Paa  Skolevæsenets  Omraade  fattedes  Beslutninger 
i  Retning  af  en  gjeunemfort  Adskillelse  mellem  de  to 
Dannelseslinjer  og  Oprettelsen  af  hver  for  sig  fuldstændige 
Latin-  og  Realskoler.  Ved  at  bevilge  30,000  Kr.  til  Ind- 
kjob  af  Linnés  Ejendom  Hammarby  gav  endelig  Rigsdagen 
et  Bevis  paa  Pietet  for  Sveriges  store  Mænd.  En  senere 
Frugt  af  dens  Arbejde  var  Nedsættelsen  af  en  Skattekommis- 
sion (den  20de  Juni),  hvorom  det  den  15de  Maj  var  be- 
sluttet at  gjøre  Andragende. 

Kort  efter  Rigsdagens  Slutning  (den  28de  Maj)  indgav 
konsultativ  Stats raad  Lagerstråle  sin  Afskedsbegjæring. 
Derefter  indtraadte  L.  T.  Almquist  i  Ministeriet  og  overtog 
Justitsministerens    Portefeuille ,    hvilken   Konsejlpræsideuten 


De  vigtigste  Begivenheder  i  Aaret  1879.  13 

De  Geer  afgav  til  ham,    medens    han  selv  vedblev  at  være 
Ministeriets  Chef. 

Den  27de  Maj  skete  en  stor  Arbejdsnedlæggelse 
i  Sundsvall,  Striken  varede  henved  14  Dage  og  dæmpedes 
først  efter  den  væbnede  Magts  Tilstedekorast.  Den  efterlod 
en  bitter  Stemning,  som  et  Par  Maaneder  senere  gav  sig 
Luft  paa  et  Møde  i  Stockholm,  hvor  omtrent  320  Med- 
lemmer af  svenske  Arbejderforeninger  havde  indfundet  sig. 
Udtalelserne  ved  dette  Mode  gik  især  ud  paa,  at  fredelige 
Arbejdsnedlæggelser  ikke  kunde  anses  for  ulovlige,  men  at 
de  sædvanlig  blive  mere  til  Skade  end  til  Gavn  for  Ar- 
bejderne, naar  de  ikke  ere  særdeles  vel  forberedte.  —  I 
Juni  samlede  det  første  almindelige  Pigeskolemøde  henved 
500  Deltagere  i  Stockholm. 

Af  større  Jærnveje,  som  i  Aarets  Lob  aabnedes, 
er  allerede  under  »Norge«  nævnt  den,  hvorved  de  to  forenede 
Riger  fra  den  18de  Juli  kom  i  lettere  Samkvem  end  hidtil. 
Ved  Aabniugen  af  den  svenske  Del  af  denne  Jærnvej,  den 
saakaldte  Dalslandsbane,  samtidig  med  den  tilstedende  norske 
blev  det  muligt  at  rejse  fra  Kristiania  til  Gøteborg  i  14 V4 
Time.  Den  1ste  December  aabnedes  dernæst  den  45  svenske 
Mil  lange  saakaldte  Bergslagsbane  mellem  Goteborg  og  Falun. 
—  Henimod  Aarets  Slutning  indtraadte  pludselig  en  For- 
bedring af  Konjunkturerne,  især  for  Jærn,  og  en  større 
Livlighed  i  Forretningerne. 

Et  svensk  Foretagende,  der  har  vakt  stor  Opsigt  i 
hele  Verden,  var  Norden  skjolds  Omsejling  af  Nordasien 
(Nordøstpassagen)  om  Bord  paa  »Vega« ,  fert  af  Kaptejn 
Pal  ander.  Efter  næsten  10  Maaneder  s  Indestængning  af 
Isen  blev  »Vega«  endelig  fri  i  Juli  1879  og  holdt  derefter 
sit  Triumftog  tilbage  til  Evropa. 

4. 
Af   Foranstaltninger    til    fælles    Nytte  for    alle    tre 
nordiske  Kiger,    som  sattes  i  Værk  1879,    maa  for  det 

første  nævnes  de  den  24de  Marts  i  Stockholm  afsluttede 
særlige  Post-Overenskomster,  hvorved  de  tre  Riger 
bevarede  den  mellem  dem  gjældende  lavere  Brevtaxt  i  Mod- 
sætning til  4e  almindelige  Taxter  for  Verdenspostforeningen. 
Dernæst  lykkedes  det  at  tilvejebringe  en  fællesnordisk 
lit  er  ær  Retsbeskyttelse,  en  Opgave,  hvis  Løsning  for- 
gjæves  havde  været  forsøgt  i  et  halvt  Hundredaar.  Siden 
1831  havde  der  vel  bestaaet  et  Gjensidighedsforhold  i  denne 
Henseende  mellem  Danmark  og  Norge,  men  ingenlunde  et 
tilstrækkeligt,  og  imellem  Danmark  og  Sverige  fandtes  intet 
tilsvarende ;  man  oversatte  fra  Dansk  til  Svensk  og  omvendt 
i  stigende  Grad  uden  Forfatternes  Samtykke.  Kjøbenhavns 
Universitet  satte  1841  Sagen  i  Gang,  den  svenske  Regering 
1844,  det  danske  Universitet  1845  —  alt  forgjæves.  1848 
strandede  Sagen  i  den  svenske  Rigsdag,  ligeledes  1856.  Ved 
den  danske  Eftertrykslov  af  29de  December  1857  og  Til- 
læget til  denne  af  23de  Februar  1866  skete  der  Fremskridt, 
og  1873  vedtog  endelig  den  svenske  Rigsdag  den  Grundlovs- 
ændring (i  Trykkefrihedsloven) ,  som  var  Hovedhindringen 
for  Sagens  videre  Fremme  i  Sverige.  Den  8de  Juni  1876 
fik  Norge  og  den  10de  Avgust  1877  Sverige  ny  Eftertryks- 
love.  Det  gjaldt  nu  om  paa  et  vist  Punkt  at  føre  den 
danske  Eftertrykslovgivning  frem  i  Højde  med  hine  nyere 
Love,  og  dette  forsøgtes  ved  et  privat  Forslag  (af  Bajer)  i 
Danmarks  Folkething.  Dette  Forslag  gik  lykkelig  igjennem 
Rigsdagen  og  blev  den  24de  Maj  1879  ophøjet  til  Lov. 
Sluttelig  stod  alene  tilbage  ved  samtidige  kongelige  An- 
ordninger fra  alle  tre  nordiske  Regeringer  at  udstrække 
ogsaa  til  Danmark  den  gj ensidige  literære  Retsbeskyttelse, 
som  siden  Nyaarsdag  1879  havde  bestaaet  imellem  Norge 
og  Sverige  paa  Grundlag  af  disse  Rigers  oven  for  nævnte 
Love  af  1876  og  1877.  Dette  skete  endelig  i  Aarets  Slut- 
ning, efter  at  der  den  27de  November  1879  imellem  de  tre 
Rigers  Regeringer  var  afsluttet  en  Konvention,  i  Følge 
hvilken  fra  Nyaarsdag  1880  Bestemmelserne  i  dansk,  norsk 

Og  svensk  Lovgivning  om  literær  Ejendomsret,  saa  vidt  som 
de  dække  hverandre,  komme  til  Anvendelse  i  hvert  af  Ri- 
gerne ogsaa  til  Fordel  for  Værker  (derunder  dramatiske 
Værkers  og  Kompositioners  Opførelse),  som  oifentliggjøres  i 
de  to  andre. 


Ruslaud. 


Den  indre  Tilstand  i  Rusland  vedblev  i  Aaret  1879 
at  være  lige  saa  utilfredsstillende  som  i  1878.  I  Slut- 
ningen af  det  gamle  Aar  var  der  udbrudt  Pest  i  Volga- 
distriktet i  Guvernementet  Astrakan,  og  Nabostaterne  Tysk- 
land og  Østerrig-Ungarn  toge  deraf  Anledning  til  en  stræng 
Grænseafspærring,  som  i  høj  Grad  skadede  den  russiske 
Handel  og  satte  ondt  Blod  i  Rusland.  I  Januar  1879  ud- 
nævntes General  Loris  Melikov  til  Guvernor  i  Volgadistriktet, 
og  det  lykkedes  haus  energiske  Forholdsregler  at  standse 
Pestens  Udbredelse.  Derimod  kunde  man  ikke  standse  den 
aandelige  Smitte,  der  som  en  Kræftskade  gjenneratrængte 
det  russiske  Samfund:  Nihilisterne  optraadte  med  for- 
færdelig Dristighed,  og  deres  hemmelige  Komité  udstedte 
Advarsler  til  strænge  Embedsmænd,  fældede  Dødsdomme 
over  dem  og  lod  disse  fuldbyrde.  Den  21de  Februar  blev 
saaledes  Guvernøren  i  Karkov,  Fyrst  Krapotkin,  myrdet. 
Morderen  undkom,  og  i  alle  større  Stæder  fandt  man  der- 
efter en  Proklamation  opslaaet,  som  erklærede  Mordet  for 
en  retfærdig  Straf  over  en  ubarmhjærtig  Bøddel.  Den  7de 
Marts  blev  Gendarmeri-Obersten  i  Odessa,  Knoop,  dræbt  i 
sit  Hus,  og  ved  Siden  af  Liget  fandt  man  en  Seddel,  hvor- 
paa  der  med  røde  Bogstaver  stod:  »Efter  Ordre  af  den  re- 
volutionære Exekutivkoraité !  Saaledes  skal  det  gaa  alle 
Tyranner  og  deres  Hjælpere!«  I  Petersborg  opdagedes  to 
nihilistiske  Trykkerier,  hvorefter  9  Officerer  bleve  fængs- 
lede   som  Deltagere    i    Sammensværgelsen;   men  en   polsk 

Jode,  Reinstein,  som  havde  forraadt  Trykkerierne,  blev  (den 
9de  Marts)  dræbt  i  en  Gjæstgivergaard  i  Moskov;  paa  hans 
Br3^st  fandt  man  hæftet  eu  Seddel  med  folgende  Ord : 
»Domfældt  af  Exekutivkomitéen.  Dod  over  Forræderne !« 
I  Odessa  blev  eu  17aarig  Skolediscipel,  Zaleski,  skudt  paa 
Gaden,  fordi  han  vægrede  sig  ved  at  tiltræde  eu  nihilistisk 
Forbindelse.  Paa  Chefen  for  deu  tredje  Afdeliug  af  det 
kejserlige  Kancelli  (det  hemmelige  Politi),  General  Dren- 
telen,  blev  der  (den  25dé  Marts)  gjort  et  Attentat  ligesom 
Aaret  før  paa  hans  Forgænger :  det  mislykkedes ;  men  For- 
bryderen undslap  ved  Hjælp  af  eu  Droske,  der  holdtes 
rede  for  ham.  Senere  blev  han  dog  opdaget  og  dømt  til 
Døden;  men  Dødsdommen  blev  forandrer  til  Tvangsarbejde 
i  Sibirien;  hans  Navn  var  Mirski. 

Deu  14de  April  afskod  endelig  en  Huslærer  ved  Navn 
Soloviev  5  Revolverskud  paa  Kejseren,  men  traf  ham  ikke 
og  blev  greben.  Herved  bragtes  Regeringen  til  at  skride 
ind  med  større  Kraft  end  hidtil:  der  proklameredes  Belej- 
ringstilstand i  flere  af  de  største  Stæder  og  indsattes  Ge- 
neralguvernører med  næsten  uindskrænket  Myndighed,  blandt 
dem  de  mest  energiske  Generaler,  Gurko,  Melikov  og  Tot- 
leben. Soloviev  blev  henrettet  den  9de  Juni,  talrige  mis- 
tænkte bleve  fængslede,  domte  af  Militærdomstolene  og  dels 
henrettede,  dels  i  store  Skarer  deporterede  til  Sibirien.  Et 
meget  virksomt  Medlem  af  Nihilistpartiet  blev  opdaget  i 
den  ansete  Læge  Dr.  Weimar  i  Petersborg :  det  var  ham, 
som  havde  kjøbt  Revolveren  til  Soloviev,  hjulpet  Politi- 
chefen Mesenzovs  Morder  til  at  flygte  (1878)  og  udbredt 
en  Mængde  Proklamationer  og  Flyveskrifter;  hans  Dom- 
fældelse falder  imidlertid  først  i  1880.  Folkestemningen 
var  i  høj  Grad  forbitret  paa  Nihilisterne  og  ophidsedes 
endnu  mere  ved  talrige  Brandstiftelser.  Efterhaanden  syntes 
dog  Tilliden  at  vende  tilbage;  men  da  Kejseren  den  1ste 
December  fra  Livadia  rejste  til  Moskov,  blev  et  Stykke  af 
Jærnvejslinjen  sprængt  i  Luften  tæt  uden  for  Hovedstaden, 

Og  kun  den  Omstændighed,  at  det  kejserlige  Tog  var  ilet 
forud  for  Godstoget,  tilintetgjorde  den  forbryderske  Plan. 
Dens  Ophavsmand  Hartmann  blev  opdaget  i  det  folgende 
Aar,  men  var  da  flygtet  til  Frankrig.  Den  4de  December 
indtraf  Kejseren  i  Petersborg,  og  samme  Dag  udstedte  den 
nihilistiske  Komité  en  Proklamation ,  fuld  af  vilde  Trusler. 
Heller  ikke  de  ydre  Forhold  vare  tilfredsstillende 
for  Russernes  Nationalfolelse.  Den  endelige  Fredstraktat 
med  Tyrkiet  blev  afsluttet  den  8de  Februar  1879;  men  den 
russiske  Eegering,  som  efter  Bestemmelsen  skulde  romme 
Østrumelien  og  Bulgarien  den  odje  Maj,  fordrede  en  For- 
længelse af  denne  Frist.  De  andre  Magter  vare  i  Først- 
ningen kun  lidet  tilbojelige  til  at  gaa  ind  herpaa  og  ind- 
rømmede først  en  Opsættelse  til  den  odje  Avgust,  efter  at 
Kejser  Alexander  havde  formanet  Bulgarerne  til  at  føje  sig 
efter  Berlinerfreden,  og  Østrumelien  var  blevet  skilt  fra 
Bulgarien.  Hverken  i  dette  eller  i  andre  Forhold  havde 
Russerne  naaet  deres  Ønsker,  og  Misfornøjelsen  herover 
vendte  sig  især  mod  Tyskland  og  dets  Leder  Bismarck, 
som  de  beskyldte  for  først  at  have  drevet  Rusland  til 
Krigen,  derpaa  at  have  ladet  det  i  Stikken  og  kastet  Sej- 
rens Frugter  i  Skjødet  paa  Østerrig.  Denne  Stemning  ud- 
talte sig  stærkt  i  den  russiske  Presse  og  traadte  snart 
ogsaa  frem  i  det  russiske  Diplomati :  Fyrst  Gortshakov 
rejste  saaledes  den  21de  Juni  gjennem  Berlin  uden  at  be- 
søge Bismarck  og  havde  kort  efter  i  Baden-Baden  en  Sam- 
tale med  Redaktøren  af  det  franske  (orleanistiske)  Blad 
»Le  soleil«,  hvori  han  udtalte  sig  for  Frankrig  imod  Tysk- 
land; ja  der  synes  endog  fra  russisk  Side  ligefrem  at  være 
foreslaaet  et  Forbund  mellem  Frankrig  og  Rusland;  men 
den  franske  Regering  vilde  ikke  indlade  sig  derpaa  og  gav 
det  tyske  Diplomati  Meddelelse  om  Ruslands  Tilnærmelses- 
forsøg. De  tyske  Blade  udtalte  sig  nu  ogsaa  stærkt  imod 
Rusland  og  klagede  især  over,  at  der  samledes  store  rus- 
siske Troppemasser   langs    den  preussiske  Grænse.     Kejser 

Vilhelm,  der  personlig  følte  sig  meget  ubehagelig  berort 
af  denne  Misforstaaelse  med  det  hidtil  saa  venskabelige  rus- 
siske Hof,  sendte  i  Slutningen  af  Avgust  General  Man- 
teuffel  til  Kejser  Alexander  i  Varszava  for  at  aftale  en 
Sammenkomst.  Denne  fandt  Sted  i  den  lille  Grænseby 
Alexandrovo  (den  3dje  September),  hvor  begge  Kejserne 
talte  venskabelig  med  hinanden;  men  de  to  Rigskanslere 
vedbleve  at  staa  i  et  spændt  Forhold,  og  Tvekejserforbundet 
afløstes  snart  efter  af  et  Forbund  mellem  Tyskland  og 
Østerrig.  Rusland  maatte  holde  gode  Miner  til  slet  Spil, 
og  efter  Kejser  Alexanders  Ønske  besogte  Storfyrsttron- 
følgeren  paa  sin  Hjemrejse  fra  det  franske  Badested  Cannes, 
hvor  han  havde  besøgt  sin  syge  Moder,  saa  vel  Wien  som 
Berlin  (i  November).  Endog  Gortshakov  besøgte  Berliner- 
hoffet, hvor  dog  Bismarck  ikke  var  til  Stede,  og  ved  Georgs- 
riddernes  Festmaaltid  i  Petersborg  den  Sde  December  gjaldt 
Kejser  Alexanders  første  Toast  »hans  uforanderlige  Ven, 
Kejser  Vilhelm« ;  men  Rusland  stod  dog  ved  Aarets  Ende 
i  en  isoleret  Stilling,  og  det  nationale  Partis  Stemning  mod 
Tyskland  vedblev  at  være  meget  bitter,  om  den  end  ikke 
længer  udtalte  sig  saa  stærkt. 

I  Asien  maatte  Rusland  finde  sig  i  Englændernes 
Fremgang  i  Afganistan,  og  dets  Forsøg  paa  at  sætte  sig 
fast  i  det,  ved  sin  lette  Adgang  til  Persien  og  især  til 
Herat,  vigtige  Merv  fik  et  uheldigt  Udfald.  Merv  tilhører 
de  krigerske  Tekke-Turkomanner,  og  under  Paaskud  af  at 
straffe  disses  Røverier  rykkede  i  Sommeren  1879  en  Hær 
paa  over  20,000  Mand  under  General  Lazarev  frem  fra  det 
kaspiske  Havs  Sydøstkyst.  I  Førstningen  havde  den  Frem- 
gang :  flere  af  Turkomannernes  Fæstninger  bleve  tagne,  og 
man  var  saa  vis  paa  fremdeles  at  sejre,  at  man  sendte 
Rytteriet  langt  forud  for  at  afskære  Fjenden  Tilbagetoget; 
men  da  man  derpaa  den  9de  September  uden  tilstrækkelig 
Forberedelse  angreb  Fæstningen  Dengil-Tepe,  blev  Stormen 
slaaet   tilbage  med  stort  Tab,    og  Hæren  maatte  igjen  gaa 

tilbage  til  det  kaspiske  Hav.  Geueral  Lazarev  var  dod  paa 
Toget.  —  Med  Kina  sluttedes  der  en  Overenskomst  om 
at  tilbagegive  en  Del  af  det  tidligere  der  fra  tagne  Kuldsha 
mod  en  Sum  Penge;  men  da  Russerne  efter  Traktaten  skulde 
beholde  den  sydlige  Del  med  Bjærgvejene  over  Tianshan 
til  Kashgar,  har  den  kinesiske  Regering  ikke  villet  stad- 
fæste den. 


Rumænieu. 


Rumænernes  Forbitrelse  mod  Rusland,  som  havde  tvunget 
dem  til  at  afstaa  Bessarabien,  forøgedes  i  Januar  1879  ved 
Striden  om  Fortet  Arabtabia.  Bulgarerne  paastode,  at 
det  horte  til  Silistria;  men  Rumænerne  havde  besat  det, 
fordi  det  ligger  paa  den  venstre  Donaubred,  »altsaa  paa 
rumænsk  Grund«,  og  fordi  de  der  fandt  det  bedste  Sted  til 
at  slaa  en  Bro  over  Donau  til  Dobrudsha.  Rusland  stil- 
lede sig  paa  Bulgariens  Side  og  tvang  Rumænerne  til  at 
forlade  Fortet;  men  Sagen  blev  derefter  indanket  for  Stor- 
magterne og  var  ved  Aarets  Ende  endnu  ikke  afgjort. 

I  øvrigt  optog  Spørgsmaalet  om  Jodernes  Lige- 
stilling, der  var  paalagt  Rumænien  som  Betingelse  for 
dets  Uafhængigheds  Anerkjendelse,  næsten  alene  Folkets 
Opmærksomhed.  De  i  November  1878  aabnede  Kamre  slut- 
tedes den  6te  April  1879  efter  at  have  vedtaget  Sammen- 
kaldelsen af  saakaldte  Revisionskamre,  d.  v.  s.  en  For- 
samling, som  kan  foretage  Forfatningsændringer;  i  Følge 
Forfatningen  vare  nemlig  Joderne  udelukkede  fra  stats- 
borgerlige Rettigheder.  Revisionskamrene  samledes  den  3dje 
Juni,  men  viste  sig  meget  utilbøjelige  til  at  gaa  ind  paa 
Regeringens  Forslag  om  Ligestilling.  I  Juli  indgav  derfor 
Ministeriet  Bratiano  sin  Dimission;  men  da  Oppositionens 
Førere    ikke  kunde    danne   noget  nyt  Ministerium,   traadte 

Bratiano  igjen  i  Spidsen  for  et  saadant,  som  optog  Med- 
lemmer af  de  forsk] ellige  Partier  i  sig.  Dette  opfordrede 
Kamrene  til  at  udsætte  deres  Meder  en  Maaned  for  i  denne 
Tid  at  kunne  forberede  en  tilfredsstillende  Løsning  af  det 
brændende  Sporgsmaal.  Kamrene  vedtoge  Udsættelsen,  og 
imidlertid  gik  Udenrigsministeren  Boeresco  paa  Rundrejse 
til  Stormagterne  for  at  opnaa  en  Modifikation  af  Berliner- 
fredens Bestemmelse  om  Jødernes  Ligestilling.  Han  gjorde 
især  gjældende,  at  Jøderne  ikke  vare  sammensmeltede  med 
det  øvrige  Folk,  og  at  mange  af  dem  stode  under  fremmede 
Magters  Beskyttelse;  naar  man  tilstod  dem  Ret  til  at  er- 
hverve Landejendomme,  vilde  de  faa  en  overvejende  Ind- 
flydelse i  Landet;  man  maatte  derfor  ikke  gjennemføre  en 
saa  indgribende  Reform  paa  én  Gang,  men  for  det  første 
nøjes  med  at  gjere  visse  Klasser  af  Jøder  til  Statsborgere. 
Magterne  viste  sig  ikke  tilbøjelige  til  at  gaa  ind  paa  disse 
Forestillinger,  og  da  Kamrene  igjen  traadte  sammen,  blev 
dette  dem  meddelt  i  et  hemmeligt  Mode.  Det  kom  derefter 
til  en  Overenskomst,  i  det  Regeringen  gik  ind  paa  nogle  af 
Oppositionens  Ændringsforslag,  medens  denne  opgav  andre. 
Saaledes  vedtoges  i  Oktober  den  nye  Forfatningsartikel, 
der  lyder  saaledes:  »Religionsforskjellen  volder  ingen  Hin- 
dring for  Udøvelsen  af  borgerlige  Rettigheder.  Indfødsret 
kan  bevilges  en  fremmed,  der  har  boet  10  Aar  i  Landet; 
fritagne  for  denne  Frist  ere  de,  der  have  ydet  Landet 
vigtige  Tjenester,  og  de,  der  have  grundet  store  Handels- 
forretninger og  ere  fødte  og  opdragne  i  Rumænien.  De, 
som  i  Krigen  have  tjent  under  de  rumænske  Faner,  natura- 
liseres ved  denne  Lov.  Kun  Rumæner  kunne  erhverve 
Landejendom«.  I  Følge  denne  næsten  enstemmig  vedtagne 
Lov  bleve  883  Jøder,  som  havde  tjent  i  Hæren,  strax  na- 
turaliserede. Efter  at  denne  Løsning  af  Spørgsmaalet  var 
meddelt  Stormagterne,  erkjendte  de  af  dem,  som  ikke  allerede 
i  Forvejen  havde  gjort  det,  Rumæniens  Uafhængighed. 

Serbien  og  Montenegro. 

I  Serbien  er  Jodernes  Tal  og  Betydning  saa  ringe, 
at  Skuptshinaen  i  Januar  1879  uden  Vanskelighed  kunde 
ophæve  den  Forfatningsartikel ,  som  indskrænkede  deres 
Rettigheder,  og  Fyrstendømmets  Uafhængighed  blev  derfor 
ogsaa  hurtig  anerkjeudt  af  Stormagterne.  Grænseforholdene 
voldte  imidlertid  nogle  Stridigheder:  da  Serberne  havde  for- 
drevet de  mohammedanske  Indbyggere  fra  den  af  dem  ved 
Freden  erhvervede  Stad  Kursjumlja,  gjorde  Albaneserne  i 
April  et  Indfold  i  Serbien,  men  bleve  snart  igjen  for- 
drevne. Dernæst  opstod  der  en  Grænsestrid  med  Bul- 
garien: Distrikterne  Tru  og  Bresnik,  som  beboes  af  Serber, 
vare  under  Krigen  med  Tyrkiet  (i  Januar  1878)  blevne 
besatte  af  serbiske  Tropper;  men  Berlinerfreden  gav  dem 
til  Bulgarien,  og  da  det  trak  i  Langdrag  med  deres  Over- 
givelse, rykkede  russiske  Tropper  i  Juni  ind  i  dem  og  for- 
dreve  Serberne. 

Montenegro  havde  ved  Freden  (foruden  de  Land- 
strækninger, det  under  Krigen  havde  indtaget)  faaet  tildelt 
de  to  Byer  Spuz  og  Podgoriza  samt  et  Landskab  mod  Øst, 
omfattende  Gusinje  og  Plava.  De  to  første  Byer  overgaves 
dem  af  Tyrkerne  i  Begyndelsen  af  1879;  men  derimod  ud- 
sattes Overgivelsen  af  de  sidste  Distrikter,  hvor  den  albane- 
siske  Liga  lagde  Hindringer  i  Vejen,  og  Muktar  Pasha,  der 
skulde  iværksætte  Udførelsen,  ikke  overvandt  disse.  Hen- 
imod  Aarets  Slutning  erklærede  Montenegrinerne,  at  de 
vilde  bruge  Vaabenmagt,  hvis  Overgivelsen  ikke  skete 
inden  en  vis  Frist.  Porten  rettede  i  denne  Anledning  en 
Rundskrivelse  til  Stormagterne,  og  disse  formanede  den  til 
Traktatens  Opfyldelse,  Montenegrinerne  til  Taalmodighed ; 
ved  Aarets  Ende  var  endnu  intet  afgjort.  I  de  indre  For- 
hold har  det  lille  Land  gjort  flere  Fremskridt,  og  den  20de 
Marts  holdt  Fyrst  Nikita  en  Tale  til  de  forsamlede  Høv- 
dinger,   hvori   han   forkyndte    flere    Reformer,    bl.   a.    det 

gamle   raadgiveude   Senats   Omdannelse   til    et    lovgivende 
Statsraad. 


TjTkiet. 

Nyaarsdag  1879  begyndte  Underhandlingerne  mellem 
den  tyrkiske  Udenrigsminister  Karatheodory  og  den  russiske 
Sendemand  Fyrst  Lobanov  i  Konstantinopel  om  de  Punkter 
af  San  Stefano-Traktaten,  som  ikke  vare  afgjorte  ved  Freden 
i  Berlin,  og  den  8de  Februar  sluttedes  den  endelige 
Fred.  Ved  denne  fastsattes  den  Sum,  som  Tyrkiet  skulde 
betale  i  Krigsomkostninger,  til  c.  800  Mill.  Francs  foruden 
Skadesløsholdelse  til  de  i  Tyrkiet  bosatte  Eussere  og  For- 
plejningsomkostninger  for  de  tyrkiske  Krigsfanger.  Der- 
efter rømmede  Russerne  endelig  Konstantinopels  Omegn  og 
de  Dele  af  Rumelien,  som  vedbleve  at  staa  umiddelbart 
under  Sultanens  Herredomme. 

Den  21de  April  sluttede  dernæst  Karatheodory  en 
Overenskomst  med  Østerrige-Ungarn  om  Besæt- 
telsen af  Bosnien  og  Herzegovina  med  Novibazar,  ved 
hvilken  Sultanens  Suverænitet  af  Navn  blev  bevaret.  Den 
26de  April  lod  Storvesiren  (Khereddin  Pasha)  Guvernoren 
i  Vilajetet  Kosovo  vide,  at  Sultanen  havde  indrømmet 
Østerrige  Medbesættelsesret  i  Novibazar  (hvor  i  øvrigt  den 
tyrkiske  Styrelse  vedblev);  han  ventede,  at  hans  tro  Al- 
banesere  ikke  vilde  lægge  Hindringer  i  Vejen  derfor.  Paa 
en  Forsamling,  som  Guvernøren  indkaldte  i  Pristina,  er- 
klærede da  ogsaa  den  2den  Maj  Overhovederne  for  den  al- 
banesiske  Liga,  for  hvilken  Mehemed  Ali  var  falden  som 
Offer,  at  de  vilde  finde  sig  i  Østerrigernes  Indmarch e, 
forudsat  at  »Albanien  udelt  forblev  under  Sultanen,  og  denne 
ikke  aftraadte  en  Fodsbred  af  Epirus  til  Grækenland«. 
Khereddin  svarede:  »Vi  ville  vide  at  opretholde  Rigets  In- 
teresse og  det  albanesiske  Folks  Ret«. 

De   indre    Forhold   i  Tyrkiet   vare  jammerlige.    I 
Beg3'ndelseu  af  Aaret,  da  Khereddiu  stod  i  Spidsen  for  Re- 
geringen, troede  mange,  at  det  vilde  lykkes  ham  at  indfore 
virkelige  Reformer;    men    alle    hans  Planer   strandede    paa 
Sultanens    og   de    Heste  Pashaers,    navnlig  Krigsministeren 
Osman    Pashas   Modstand.      Sultanen    kaldte    hans    værste 
Modstandere,  som  Mahmud  Damad  og  Mahmud  Nedim,  til- 
bage fra  Forvisningen,    udoste   uagtet    den  forfærdelige  Fi- 
nansnud  ødsle  Gaver  til  saadanne  Yndlinge  og  var  forbitret 
over  Overenskomsten  med  de  foihadte   udenlandske  Magter, 
da  han  nærede  overdrevne  Forestillinger  om  sin  egen  Magt 
og  kun  tænkte  paa  Bevarelsen  af  sin  Værdighed  og  person- 
lige Sikkerhed.     Kjed    af   disse    utaalelige    Forhold    og   de 
idelige  Paladsintriguer  stillede  Khereddin  endelig  et  forme- 
ligt Ultimatum  til  Sultanen,  hvori  han  fordrede,  1)  at  denne 
skulde  opgive  al  ludblanding  i  Sager,  der  hørte  under  Stor- 
vesirens Afgjorelse,    og   tilstaa    ham  Myndighed   til  at  ud- 
nævne og  afsætte  Embedsmænd;  2)  at  Osman  Pasha  skulde 
fjærnes  og  Kabinettet  omdannes.     Ulemaerne  erklærede  den 
første  Fordring  for  uforenelig  med  Kalifens  Værdighed,    og 
Abdul  Haraid    vovede    ikke   at   fjærne  Osman.      Khereddin 
blev  derfor  styrtet,  og  den  30te  Juli  blev  efter  Storvesiratets 
Afskaffelse  en  ubetydelig  Person ,  Aarifi  Pasha,   udnævnt  til 
Ministerpræsident  og  Savfet  Pasha  i  Steden  for  Karatheodory 
til    Udenrigsminister;     Osman    vedblev    at    være    almægtig 
Krigsminister.     Reformens  Fjender  havde  sejret;  men  endnu 
tydeligere  fremtraadte   dette   ved    en   ny  Ministerforandring 
den  18de  Oktober.     Den  usle  Intriguant  Said  Pasha  blev  nu 
Ministerpræsident,    Renegaten  Savas  Pasha  (tidligere  græsk 
Læge)    Udenrigsminister    og    Mahmud     Nedim    Indenrigs- 
minister.    Den  noget  hæderligere  Savfet  Pasha  fik  af  Navn 
»Opsyn  med  alle  Reformer« ;  men  han  var  en  Fjende  af  den 
dygtigste  Reformator,  Midhat  Pasha,  og  det  ny  Ministerium, 
især  Mahmud  Nedim,  repræsenterede  Styrkelsen  af  Sultanens 
Magt  ved  Tilslutning  til  Rusland.    Dette  Ministerskifte  fandt 

Sted,  medens  den  engelske  Sendemand  Layard  var  fraværende 
paa  en  Rejse  til  Syrien,  hvor  han  vilde  forhandle  med  Ge- 
neralgnvernoren  (Midhat)  om  de  Reformer,  der  skulde  ind- 
føres i  Asien.  Da  han  ved  sin  Tilbagekomst  fandt  sine 
Modstandere  i  Besiddelse  af  Magten,  gjorde  han  (i  No- 
vember) energiske  Forestillinger  til  Porten  om  Opfj^ldelsen 
af  de  ved  Traktaten  af  3dje  Juli  1878  givne  Løfter  om 
Indforelse  af  Reformer  i  Lilleasien,  og  hans  timende  Sprog 
støttedes  af  en  Flaadedemonstration.  I  sin  Forskrækkelse 
lovede  den  tyrkiske  Regering  alt,  hvad  Layard  fordrede,  og 
Englænderen  Baker  Pasha  fik  Myndighed  til  at  vaage  over 
Reformernes  ludførelse:  men  i  Virkeligheden  skete  der 
naturligvis  aldeles  intet,  og  Sultanen  følte  sig  snart  igjen 
overbevist  om,  at  han  ikke  behøvede  at  bryde  sig  om  Eng- 
lands Trusler.  Et  nyt  Sammenstod  fremkaldtes  dog  ved 
Fængslingen  af  en  Missionær,  Dr.  Kolle,  som  oversatte  re- 
ligiøse Smaaskrifter  paa  Tj^kisk,  og  en  mohammedansk 
Præst,  Ahmed  Tevfik,  som  havde  hjulpet  ham  dermed. 
Den  ftirste  blev  vel  igjen  løsladt;  men  haus  Skrifter  bleve 
holdte  tilbage,  og  Tevfik  blev  domfældt  af  den  gejstlige 
Ret.  I  Henhold  til  den  i  Berlinerfreden  fastsatte  Religions- 
frihed fordrede  nu  Layard,  at  Dr.  Kolles  Skrifter  skulde 
tilbagegives,  Tevfik  løslades  og  Politichefen,  som  havde 
ladet  dem  fængsle,  afskediges.  De  to  første  Fordringer  op- 
fyldtes i  Januar  1880,  og  Politichefen  sendte  Layard  en 
Undskyldningsskrivelse. 

Ostrumeliens  Forhold  voldte  i  Begyndelsen  af  1879 
mange  Vanskeligheder:  Landets  bulgariske  Befolkning  vilde 
ikke  opgive  Haabet  om  en  Forening  med  deres  Stamme- 
fæller nord  for  Balkan  til  et  Storbulgarien,  og  Berliner- 
fredens Bestemmelse,  at  Sultanen  skulde  have  Ret  til  at 
besætte  Balkanpasserne  og  andre  Punkter  i  Laudet,  vakte 
især  deres  Harme.  Den  26de  Januar  beskyldte  Lord  Salis- 
bury i  en  Note  til  den  engelske  Sendemand  i  Petersborg, 
Lord  Loftus,    den  russiske  Regering   for,    at    den    støttede 

Bulgarernes  Forhaabninger  ved  at  forbinde  Østrumeliens  og 
Fyrstendommet  Bulgariens  Styrelse  og  kombinere  deres  Mi- 
litser; han  fordrede,  at  begge  Dele  skulde  ophore.  Fyrst 
Gortshakov  svarede  undvigende;  men  Rusland  sogte  nu  at 
komme  til  en  direkte  Forstaaelse  med  Tyrkiet.  Den  russiske 
Kejser  sendte  General  Obrutshev  til  Konstantinopel  med  en 
Skrivelse,  hvori  han  lovede  Sultanen,  at  han  vilde  indestaa 
for  Opretholdelsen  af  Ordenen  i  Ostrumelieu  og  eftergive 
20  Mill.  af  Forplej  ningsomkostningerne,  naar  Forten  vilde 
opgive  sin  Besættelsesret.  Sultanen  gjorde  derpaa  den  Ind- 
rømmelse, at  han  indtil  videre  ikke  vilde  udove  sin  Ret,  og 
med  denne  Besked  begav  Obrutshev  sig  til  Filippopel,  hvor 
han  den  7de  Maj  i  Domkirken  oplæste  en  Skrivelse  fra 
Kejser  Alexander,  der  formanede  Bulgarerne  til  at  finde  sig 
i  Berlinerfredens  ovrige  Bestemmelser.  Det  storbulgariske 
Partis  Førere  fattede  derpaa  efter  en  stormende  Forhandling 
den  Beslutning  at  holde  sig  rolige,  saa  længe  der  ikke  viste 
sig  tyrkiske  Tropper  i  Ostrumelien,  men  at  opretholde 
Folkets  militære  Organisation.  Imidlertid  havde  den  inter- 
nationale Kommission  fastsat  Østrumeliens  Forfatning,  og 
Sultanen  havde  med  Magternes  Samtykke  udnævnt  Aleko 
Pasha  (Fyrst  Vogorides)  til  Landets  Generalguverner,  Han 
havde  tidligere  været  tyrkisk  Sendemand  i  Wien,  men  er 
kristen  og  af  en  gammel  bulgarisk,  med  de  fornemme  Fa- 
narioter  i  Konstantinopel  beslægtet  Familie;  i  Steden  for 
sin  tyrkiske  Titel  antog  han  nu  Navnet:  Fyrst  Alexander 
Vogorides.  Hans  Stilling  var  meget  vanskelig;  thi  det 
var  umuligt  paa  én  Gang  at  gjøre  Sultanen  og  Bulgarerne 
til  Pas.  Det  viste  sig  strax  ved  hans  Indtog  i  Hovedstaden 
Filippopel  den  28de  j\Iaj:  Sultanen  havde  forlangt,  at  han 
skulde  bære  den  rode  Fez,  som  er  de  tyrkiske  Embedsmænds 
Hovedbedækning;  men  efter  Bulgarernes  Ønske  aflagde  han 
den  og  holdt  sit  Indtog  i  den  ostrumeliske  Militsuniform 
med  den  bulgariske  Hue  (Kaipak)  paa  Hovedet.  Dernæst 
vakte  det  Misnøje  i  Konstantinopel,  at  han  sammensatte  sit 

»Regeringsdirektorium«  af  4  Bulgarer  og  2  Udlændinge  og 
valgte  de  fleste  Embedsmænd  blandt  Bulgarerne,  hvilket  dog 
var  naturligt  nok,  da  Landets  Befolkning  bestaar  af  500,000 
Bulgarer,  70,000  Tyrker  og  35,000  Grækere.  Den  inter- 
nationale Kommission  beholdt  i  det  forste  Aar  Myndighed 
til  at  vaage  over  Forfatningens  Anvendelse,  og  den  3dje 
November  aabnedes  Landets  første  Provin sialforsamling. 
Imidlertid  havde  de  russiske  Tropper  forladt  Østrumelien : 
den  27de  Juli  indskibede  General  Stolypin,  der  havde  styret 
Landet  til  dets  Tilfredshed  i  over  et  Aar,  sig  i  Burgas. 
En  ny  Vanskelighed  opstod  derved,  at  den  tyrkiske  Regering 
sendte  hele  Skarer  af  mohammedanske  Flygtninge  tilbage 
til  Østrumelien  og  Bulgarien  uden  at  forsyne  dem  med 
Opholdsmidler;  paa  flere  Steder  kom  det  herover  til  blodige 
Kampe  mellem  dem  og  Bulgarerne,  og  mange  af  Mo- 
hammedauerne,  især  Kvinder  og  Born,  omkom  ynkelig. 

I  det  skatskyldige,  men  i  ovrigt  af  Tyrkiet  uafhængige 
Fyrstendomme  Bulgarien  aabnede  den  russiske  General- 
kommissær, Fyrst  Dondukov,  den  23de  Februar  en  konsti- 
tuerende Nationalforsamling  i  Tirnova,  fra  hvilken  han  af- 
viste Udsendinge  fra  Østrumelien.  Han  forelagde  et  For- 
fatningsudkast,  i  Folge  hvilket  Bulgarien  skulde  være  et 
arveligt  konstitutionelt  Monarki  under  Portens  Hojhed  med 
græsk-orthodox  Statsreligion,  til  hvilken  Fyrsten  (med  Und- 
tagelse af  den  forste)  skulde  bekjende  sig.  Kejser  Alexander 
formanede  Bulgarerne  til  at  føje  sig  efter  Berlinerfredens 
Bestemmelser,  og  den  28de  April  sluttedes  den  konstituerende 
Forsamling  efter  at  have  vedtaget  Forfatningen  i  en  noget 
forandret  Skikkelse:  den  var  bleven  fuldkommen  demokra- 
tisk med  ét  Kammer  og  almindelig  Valgret.  Dagen  efter 
traadte  ea  ny  Forsamling  sammen  til  Fyrstevalg;  den  talte 
250  Medlemmer ,  deriblandt  22  Mohammedanere.  Der 
foresloges  3  Kandidater;  men  den  ene,  Prins  Alexander 
af  Battenberg,  blev  strax  enstemmig  udraabt  til  Fyrste. 
Han    er   født   1857    og   er  en   Son  af  Prins  Alexander   af 

Hesseii-Darmstadt  (en  Broder  til  Storhertugen  og  Kejser- 
inden af  Rusland)  og  Prinsesse  Julie  af  Battenberg.  Han 
havde  deltaget  i  Felttoget  mod  Tyrkiet  1877  og  var  derpaa 
traadt  i  preussisk  Tjeneste.  Efter  sit  Valg  begav  han  sig 
fra  Tyskland  til  Kejseren  af  Rusland  i  Livadia  og  modtog 
her  den  bulgariske  Deputation,  som  meldte  hans  Udnævnelse. 
Derefter  gjorde  han  en  Rundrejse  til  de  andre  Stormagters 
Hovedstæder  samt  til  Konstantinopel,  landede  den  6te  Juli 
i  Varna  og  holdt  sit  Indtog  i  Tirnova,  hvor  han  aflagde  Ed 
paa  det  ny  Fyrstendømmes  Forfatning.  Fra  den  gamle 
Hovedstad  Tirnova  begav  han  sig  til  den  ny,  Sofia,  og  over- 
tog Regeringen ,  medens  Fyrst  Dondukov  og  den  russiske 
Hær  forlod  Bulgarien  (den  3dje  Avgust).  Den  unge  Fyrste 
dannede  et  Ministerium  af  maadeholden  Retning;  men  da 
Nationalforsamlingen  (Skuptshinaen)  den  2den  November 
aabnedes  i  Sofia,  besatte  den  Præsidentpladserne  med  Med- 
lemmer af  det  storbulgariske  Parti.  Ministeriet  indgav  der- 
efter sin  Dimission;  men  da  Oppositionen  ikke  var  i  Stand 
til  at  danne  et  Kabinet,  opløste  Fyrst  Alexander  (den  6te 
December)  Forsamlingen  og  udnævnte  et  nyt  maadeholdent 
Ministerium,  i  hvilket  Biskoppen  af  Tirnova  hlev  Præsident, 
men  flere  af  de  forrige  Ministre  indtraadte.  Det  radikale 
Parti  rustede  sig  nu  til  de  ny  Valg  og  klagede  allerede 
aabenlyst  over  »Folkefjendernes  og  de  fremmedes  Vold«. 
Lige  over  for  Mohammedanerne  forefaldt  der  i  Bulgarien  lige- 
som i  Østrumelien  sorgelige  Udskejelser. 


Grækenland. 


Underhandlingerne  om  Grænsereguleringen  mellem 
Grækenland  og  Tyrkiet  aabnedes  endelig  i  Februar  1879  i 
Prevesa  (ved  Indlobet  til  den  hidtilværende  Grænse,  Arta- 
bugten).     Muktar    Pasha   ledede    dem    paa   Portens  Vegne 

Og  forhalede  dem  paa  alle  mulige  Maaneder ;  til  sidst  tilbød 
han  en  langt  mindre  Afstaaelse  end  den  i  Berlin  anbefalede ; 
men  Grækenland  holdt  fast  ved  denne,  og  dets  Underhand- 
lere forlede  Prevesa  (den  19de  Marts).  Den  græske  Re- 
gering paakaldte  derpaa  Stormagternes  Bistand,  og  en  Kon- 
ferens af  disses  Sendemænd  traadte  efter  Frankrigs  Forslag 
sammen  i  Konstantinopel.  Nogle  af  Magterne,  især  England, 
vare  ikke  synderlig  gunstig  stemte  mod  Grækenland;  men 
man  enedes  dog  om  at  opfordre  Porten  til  Gjenoptagelse  af 
Forhandlingerne,  Hermed  trak  det  imidlertid  i  Langdrag, 
bl.  a.  paa  Grund  af  Ministerkrisen  i  Konstantinopel.  Ogsaa 
i  Athen  fremkaldte  den  udenlandske  Politiks  Uheld  en  Mi- 
nisterkrise: Ministeriet  Kumunduros  indgav  sin  Afskeds- 
begjæring  (den  22de  Juli);  men  Kongen  foretrak  at  opløse 
Kamret.  Imidlertid  endte  ogsaa  Ministerkrisen  i  Konstan- 
tinopel, og  den  ny  Udenrigsminister  Savfet  Pasha  erklærede 
sig  rede  til  at  gjenoptage  Underhandlingerne.  De  aabnedes 
i  Konstantinopel  den  22de  Avgust;  men  atter  spildtes  lang 
Tid  med  Forhandling  om  Grundlaget,  og  imidlertid  havde 
den  tyrkiske  Regering  sendt  saa  mange  Tropper  til  Thes- 
salien  og  Epirus,  at  de  kunde  kvæle  ethvert  Opstandsforsog 
og  holde  Grækenlands  Rustninger  Stangen.  Desuden  op- 
hidsedes Albaneserne  til  at  gjore  Indsigelse  mod  en  Sønder- 
lemmelse af  deres  Land,  hvortil  de  regnede  hele  Epirus, 
skjont  Indbj'ggerne  i  den  Del  deraf,  som  skulde  afstaas  til 
Grækenland,  næsten  alle  tale  Græsk,  og  Albaneserne  dér 
kun  udgjøre  Vio  af  Befolkningen.  Underhandlingerne  bleve 
saaledes  atter  frugteslose.  Valgene  til  det  ny  Kammer, 
som  aabnedes  den  1ste  November,  faldt  ud  til  Gunst  for 
Regeringen. 


Østerrige-Ungarn. 


De  heftige  Angreb  paa  Regeringens  Politik,   især  med 
Hensyn  til  Bosniens  Besættelse,  som  det  gamle  »forfatnings- 

tro«  Parti  under  Ledelse  af  Herbst  og  Giskra  havde  be- 
gyndt i  den  østerrigske  Delegation;  fortsatte  det  i  Rigs- 
raadet,  for  hvilket  Ministeriet  maatte  forelægge  Berliner- 
traktaten  til  Vedtagelse;  men  det  væsentlige  Eesultat  af 
Sagens  Behandling  i  Deputeretkamret  (i  Januar  1879)  var 
en  fuldstændig  Ojiløsniug  af  Forfatningspartiet,  i  det  mange 
af  dettes  Medlemmer  ikke  vilde  slutte  sig  til  Herbst's  og 
Giskras  lidenskabelige  Opposition.  Til  sidst  vedtoges  (den 
27de  Januar)  med  151  Stemmer  mod  112  den  simple  An- 
erkjendelse  af  Traktaten  uden  den  af  Herbsts  foreslaaede 
Misbilligelse,  men  blot  med  Tilfujelse  af  den  Resolution, 
»at  Huset  udtalte  sin  Tillid  til,  at  Regeringen  vilde  undgaa 
enhver  Bebyrdelse  af  Riget,  som  ikke  foraarsagedes  ved 
Besætningstroppernes  Forplejning  og  Sikkerhed«,  Herre- 
huset vedtog  derimod  (den  6te  Februar)  en  simpel  An- 
erkjendelse  uden  at  tilfoje  nogen  Resolution.  Samtidig  var 
der  sluttet  en  Handelstraktat  med  Italien  paa  9  Aar,  med 
Frankrig  og  Tyskland  kun  en  Overenskomst  om  Forlængelse 
til  Aarets  Ende. 

Da  Forfatningspartiets  Flertal  ikke  havde  villet  slutte 
sig  til  Regeringens  Udenrigspolitik,  som  dog  ikke  mere 
kunde  gjores  om,  havde  det  undergravet  Stillingen  for  det 
»forfatningstro«  Ministerium  Auersperg  og  nødte  Regeringen 
til  at  søge  sin  Stotte  hos  andre  Partier.  Kejseren  opfor- 
drede saaledes  i  Februar  Grev  Edvard  Taaffe,  som  særlig 
nød  hans  Fortrolighed  og  ønskede  en  Udsoning  med  Slaverne, 
især  Czecherne,  til  at  danne  et  nyt  Ministerium;  men  da 
han  ikke  kunde  bringe  et  saadant  i  Stand,  blev  det  gamle 
Ministerium  omdannet  saaledes,  at  Fyrst  Auersperg  gik  af, 
Kultusminister  Stremayer  overtog  Forsædet  og  Grev  TaafiFe 
blev  Indenrigsminister  (en  særlig  vigtig  Post  under  de  fore- 
staaende  Rigsraadsvalg). 

Efter  Berlinertraktatens  Vedtagelse  i  Rigsraadet  sam- 
ledes Delegationerne  igjen  i  Pest  (den  27de  Februar) 
til  Fortsættelse  af  deres  Samling,  som  var  udsat  den  16de 


30  De  vigtigste  Begivenheder  i  Aaret  1879. 

December  1878,  fordi  Forfatningspartiet  i  den  esterrigske 
Delegation  ikke  havde  villet  bevilge  Besættelsesomkost- 
ningerne,  førend  Kigsraadet  havde  vedtaget  Traktaten.  Op- 
positionens Førere,  navnlig  Herbst  og  Giskra  (som  døde 
den  1ste  Juni),  havde  nu  nedlagt  deres  Hverv,  og  uagtet 
Regeringens  Fordringer  siden  December  vare  blevne  for- 
øgede, gik  de  for  største  Delen  igjennera,  nemlig  Efter- 
bevillingen forøget  til  henved  47  Mill.  Gylden  og  en  For- 
dring for  1879  paa  10  Mill.  Først  vedtoges  de  af  den 
østerrigske  Delegation,  som  derefter  hjemsendtes  (den  15de 
Marts),  dernæst  af  den  ungarske,  efter  at  Berlinertraktaten 
ogsaa  var  vedtagen  af  den  ungarske  Rigsdag;  den 
ungarske  Delegation  hjemsendtes  derpaa  den  31te  Marts, 
Det  ungarske  Ministerium  Tisza  og  dets  Tilhængere  i  Rigs- 
dagen, som  før  havde  opponeret  mod  Andrassys  bosniske 
Politik,  havde  nu  sluttet  sig  til  den,  nærmest  fordi  de  uden 
Andrassys  Hjælp  ikke  kunde  holde  sig  ved  Magten,  men 
ogsaa  fordi  de  toge  den  nu  dog  afgjorte  Sag  mere  praktisk 
end  de  tyske  doktrinære.  Den  ungarske  Rigsdag  var  samlet 
fra  Januar  til  Juni ;  blandt  de  af  den  vedtagne  Love  var  en 
om  Indførelse  af  det  madjariske  Sprog  i  alle  Elementår- 
skoler.  Dens  Forhandlinger  vare  en  Tid  blevue  standsede 
ved  det  forfærdelige  Budskab  om  Theiss's  Oversvømmelser, 
der  i  Natten  den  Ilte— 12te  Marts  næsten  fuldstændig  øde- 
lagde den  store  Stad  Szegedin,  hvorved  henved  1900  Men- 
nesker omkom. 

Den  21de  April  sluttede  Andrassy  den  siden  Sommeren 
1879  forhandlede  Konvention  med  Porten  om  Bos- 
nien og  Herzegovina  samt  om  Novibazars  Besættelse. 
Han  erkj endte  deri  udtrykkelig  Sultanens  Suverænitet  over 
de  to  Provinser;  altsaa  kunde  ingen  Indlemmelse  af  dem  i 
Østerrige-Ungarn  finde  Sted ;  men  paa  den  anden  Side  var 
der  ikke  Tale  om  Tilbagegivelse  til  Tyrkiet,  og  Østerrige- 
Ungarn  havde  opnaaet  en  mægtig  Stilling  paa  Balkan-Halv- 
øen,   som    bragte  Serbien  og  Montenegro   under   dets  Ind- 

flydelse  og  satte  Skranker  for  Ruslands  panslavistiske  Be- 
stræbelser. Det  blev  fastsat,  at  de  to  Provinser  saa  vidt 
muligt  skulde  styres  ved  de  gamle  Embedsmænd,  i  det 
mindste  ved  indfodte.  Mohammedanerue  skulde  have  fuld 
Religionsfrihed  og  Sultanens  Navn  nævnes  i  Bønnen.  Ind- 
komsterne skulde  anvendes  til  Landets  Nytte;  dog  skulde  de 
hidtil  hafte  Udgifter  erstattes.  Bosniens  og  Herzegovinas 
Landsregering  stilledes  derefter  under  Fællesministeriet,  og 
Kroaternes  Forhaabniuger  om  en  Forbindelse  med  Kroatien 
opfyldtes  ikke,  hvorfor  General  Ivanovic  fratraadte  sin  Stilling 
i  Landsregeringen.  Det  blev  dernæst  bestemt,  at  de  to 
Provinser  fra  Nyaar  1880  skulde  indlemmes  i  det  osterrigsk- 
ungarske  Toldomraade,  og  at  Styrelsesomkostningerne,  for 
saa  vidt  de  ikke  kunde  udredes  af  Provinserne  selv ,  skulde 
kræves  af  Delegationerne. 

Efter  at  det  osterrigske  Rigsraads  Moder  en  Tid 
lang  havde  været  afbrudte,  afgjorde  det  endelig  den  5te 
Maj  Finansloven  for  1879  og  sluttedes  den  17de  Maj. 
Derpaa  fulgte  Opløsningen  af  det  1873  valgte  Deputeret- 
kammer. Udbyttet  af  Rigsraadets  sexaarige  Virksomhed  var 
ikke  stort:  i  de  indre  Forhold  var  det  vigtigste  Ordningen 
af  den  katholske  Kirkes  ydre  Retsforhold  og  Oprettelsen  af 
en  Forvaltningsdomstol;  men  det  betydeligste  var  Over- 
enskomsten med  Ungarn,  hvormed  der  dog  herskede  al- 
mindelig Utilfredshed  i  Østerrige.  Det  gamle  Forfatnings- 
parti  havde  nedbrudt  sin  Anseelse  ved  sin  frugtesløse  Mod- 
stand mod  Regeringen,  hvorved  det  havde  stillet  sig  i  Mod- 
sætning til  Kejseren,  Hæren  og  den  største  Del  af  Befolk- 
ningen, som  billigede  Bosniens  Besættelse.  De  Medlemmer 
af  Partiet,  der  bleve  Herbst  tro,  afgave  en  Erklæring,  som 
skadede  det  endnu  mere  ved  sin  negative  Retning  og  sine 
Trusler  mod  Godsejernes  særlige  Repræsentation. 

Under  disse  Forhold  foregik  V  a  I  g  e  n  e  til  Deputeret- 
kamret, som  først  sluttedes  i  Juli,  da  der  vælges  i  4 
forskjellige  Kurier:  store  Grundejere,  Stæder,  Handelskamre 

Og  Landdistrikter,  og  de  sidste  vælge  indirekte  gjennem 
Valgmænd.  Det  hidtil  herskende  »liberale«  Forfatningsparti 
tabte  c.  30  Pladser  og  kom  i  Mindretal  imod  de  forskjellige 
Grupper  af  Hejre,  Czecher,  Polakker  og  klerikale  af  andre 
Nationaliteter.  Den  vigtigste  Forandring  fandt  Sted  blandt 
de  store  Grundejere  i  Mæhren  og  Bohmen:  i  Mæhren 
sejrede  Højre  fuldstændig,  medens  Grev  Taaffe  i  Bphmeu 
havde  mæglet  en  Kompromisliste ,  paa  hvilken  en  Del  kle- 
rikale Aristokrater  bleve  optagne  mod  at  forpligte  sig  til  at 
indtræde  i  Kigsraadet,  hvorved  Vejen  til  Indtrædelse  ogsaa 
jævnedes  for  de  ovrige  czechiske  deputerede. 

I  Følge  Valgenes  Udfald  indgav  Ministeriet  sin  Afsked, 
og  Grev  Taaffe  overtog  Dannelsen  af  det  ny  Ministe- 
rium, som  kom  i  Stand  den  12te  Avgust.  Taaffe  blev 
Ministerpræsident  og  overtog  midlertidig  Indenrigsministe- 
riet, Stvemaj'er  blev  Justits-  og  midlertidig  Kultusminister, 
den  klerikale  Falkenhayn  Agerdyrkningsminister  og  den 
mæhriske  Czecher  Dr.  Prazak  Minister  uden  Portefeuille. 
Med  dette  Ministerium,  som  havde  lovet  Czecherne  at  virke 
for  en  Forandring  af  den  for  Tyskerne  partiske  bøhmiske 
Valglov,  vilde  det  tyske  liberale  Parti  ikke  indlade  sig  paa 
nogen  Forbindelse,  uagtet  Ministeriet  selv  erklærede  sig  for 
et  Koalitionsministerium ,  og  et  Par  af  dets  Medlemmer 
havde  hørt  til  det  gamle  Forfatningsparti.  123  liberale 
undertegnede  saaledes  (den  3 1te  Avgust)  i  Linz  en  Resolution, 
som  udtalte  Frygt  for  Bevarelsen  af  de  forfatningsmæssige 
og  liberale  Institutioner,  og  vedtoge  et  fælles  Program. 
Derimod  forbandt  alle  Højres  Fraktioner  sig  den  18de 
September  under  Grev  Hohenwarts  Ledelse  til  et  stort 
Parti,  som  lovede  at  understøtte  en  besindig  og  forsonlig 
Regeringspolitik. 

Imidlertid  havde  ogsaa  Grev  Andrassy  forlangt  sin 
Afsked;  men  Kejseren  havde  faaet  ham  til  at  vente,  indtil 
han  havde  fundet  en  Efterfølger,  og  det  varede  endnu  et 
Par   Maaneder.      I   denne   Mellemtid   forefaldt    to   vigtige 

Begivenheder.  For  det  forste  rykkede  de  osterrigske  Tropper 
den  8de  September  ind  i  Distriktet  Novibazar  og  besatte 
sammes  vestlige  Del  iraellem  Serbien  og  Montenegro,  en  i 
militær  Henseende  højst  betydningsfuld  Stilling.  Dernæst 
besogte  Audrassy  i  Slutningen  af  Avgust  Fyrst  Bismarck  i 
Gasteiu,  og  deres  Samtaler,  som  i  September  fortsattes  i 
Wien,  førte  til  Afslutningen  af  et  Forsvarsforbund  mellem 
Østerrige-Ungarn  og  Tyskland.  Det  vedtoges,  at  et  Angreb 
paa  den  ene  Stat  skulde  modes  af  begge,  og  at  alle  orien- 
talske Anliggender  skulde  afgjores  i  Overensstemmelse  med 
Berlinertraktaten.  I  Oktober  undertegnedes  en  Protokol  af 
dette  Indhold  af  begge  Kejserne.  Hermed  sluttede  Andrassy 
sin  Virksomhed :  den  7de  Oktober  fik  han  sin  Afsked  ved 
en  meget  smigrende  Haandskrivelse  fra  Kejser  Frants  Josef 
og  begav  sig  derpaa  til  sine  Godser  i  Ungarn.  1  hans  Sted 
traadte  Friherre  Heinrich  Karl  v,  Haymerle,  hidtil 
Sendemand  i  Italien,  som  erklærede  at  ville  fortsætte  sin 
Forgængers  Politik.  Ligesom  Andrassy  var  bleven  dodsdømt 
1849,  var  ogsaa  Haymerle  nær  bleven  skudt  som  Oprører, 
da  han  næppe  20  Aar  gammel  som  Student  i  Wien  var 
tagen  til  Fange  i  Oktober  1848,  og  kun  medNod  og  næppe 
var  han  bleven  reddet  fra  Standrettens  Dom  ved  Mellemkomst 
af  en  Ven  af  hans  Fader. 

Den  2den  Oktober  aabnedes  den  i  Juni  udsatte  ungarske 
Rigsdag,  og  den  7de  Oktober  traadte  Rigs raa det  sammen 
i  Wien.  For  forste  Gang  vare  i  Deputeretkamret  alle 
Cisleithaniens  Kronlande  repræsenterede  ved  samtlige  valgte 
deputerede.  Karakteristisk  for  Rigets  brogede  Sammen- 
sætning var  det,  at  Edsformularen  blev  oplæst  i  7  Sprog: 
tysk,  czechisk,  polsk,  ruthensk,  slovenisk,  serbokroatisk  og 
italiensk.  I  Trontalen,  med  hvilken  Kejseren  den  8de 
Oktober  aabnede  Rigsraadet,  fremhævede  han  først  og 
fremmest,  at  »alle  Bohmens  Repræsentanter  nu  havde  givet 
Møde  uden  at  opgive  deres  Retsoverbevisning  og  uagtet 
Ulighederne  i  deres  politiske  Svnsmaade«.     Herved  sigtede 

han  til  eu  Erklæring,  som  Dagen  for  var  overbragt  ham  af 
Eieger  og  Clam  Martiniz  paa  alle  de  czechiske  Medlemmers 
Vegne,  hvori  det  udtaltes,  at  de  ved  at  indtræde  i  Rigs- 
raadet  kun  stillede  sig  paa  det  faktiske  Grundlag,  men  dog 
fastholdt  deres  politiske  Opfattelse  og  vilde  fortsætte  deres 
Arbejde  for  at  skaffe  Kongeriget  Bøhmens  statsretlige  StiUing 
i  Riget  Godkjendelse. 

Til  Formand  i  Herrehuset  havde  Kejseren  udnævnt  den 
klerikale  Grev  Trautmannsdorf,  og  til  Formand  i  Under- 
huset valgtes  Grev  Coronini  i  Folge  Overenskomst  mellem 
de  to  store  Partier.  I  sin  Tiltale  til  Medlemmerne  tolkede 
denne  sin  Glæde  over,  at  Czecherne  havde  givet  Mede,  og 
lovede  en  velvillig  Modtagelse  af  deres  Forslag,  saafremt  de 
ikke  strede  imod  Monarkiets  historiske  Udvikling  og  Vil- 
kaarene  for  dets  Tilværelse.  Disse  Ord  ligesom  Kejserens 
Ytring  i  Trontalen  vare  Tyskerne  højst  ubehagelige,  især 
fra  Coronini,  der  fer  havde  hørt  til  Forfatningspartiet  og 
først  havde  skilt  sig  fra  det  i  Anledning  af  Bosniens  Be- 
sættelse, som  han  ivrig  forsvarede.  Højre  bestod  af  3  Af- 
delinger: den  mæhrisk-czechiske  Klub  (.54  i  Tallet)  under 
Riegers  Ledelse,  Polakkerne  (57)  under  Grocholski  og 
Smolka  og  det  saakaldte  Retsparti  af  forskjellige  Nationali- 
teter (57)  under  Grev  Hohenwart;  men  5  Medlemmer  af 
hver  Afdeling  dannede  et  Udvalg,  til  hvis  Bestemmelser  alle 
Medlemmer  vare  bundne.  Forfatningspartiets  Klubber  bandt 
sig  ikke  saa  nøje.  Naar  man  fordeler  de  saakaldte  »vilde« 
til  begge  Sider,  talte  Højre  183  Stemmer,  Venstre  170. 
Saaledes  sejrede  det  førstes  Adresseudkast,  som  fremhævede 
alle  Folkestammers  Ligeberettigelse  og  forlangte  Styrelsens 
Decentralisation,  med  176  Stemmer  mod  162.  I  Herre- 
huset, hvor  Schmerling  grundede  et  »Forfatningsparti«, 
sejrede  derimod  dettes  Adresse,  som  fremhævede  Rigs- 
enheden, og  der  indtraf  saaledes  det  ejendommelige  Til- 
fælde, at  der  forelagdes  Kejseren  to  Adresser  af  modsat 
Indhold. 

Det  vigtigste  af  Regeringen  forelagte  Lovudkast  var 
Hærloven,  som  for  de  næste  10  Aar  fastsatte  en  Freds- 
styrke  af  255,000,  en  Krigsstyrke  af  800,000  Mand.  Til 
dens  Vedtagelse  krævedes  et  Flertal  af  ^Is,  da  den  indeholdt 
en  Forfatningsændring,  men  kun  Hojre  stemte  for  den  (i 
December).  Da  den  derimod  næsten  enstemmig  blev  ved- 
tagen af  Herrehuset,  dannedes  der  et  Fællesudvalg,  og  efter 
dettes  Forslag  blev  Loven  den  20de  December  endelig  ogsaa 
vedtagen  af  Underhuset  med  223  Stemmer  mod  105,  altsaa 
med  et  Flertal  af  mere  end  ^/a.  inden  Rigsraadet  udsatte 
sine  Møder,  vedtoges  ogsaa  en  provisorisk  Handelstraktat 
med  Frankrig  og  en  Forlængelse  af  Overenskomsten  med 
Tvskland. 


Tyskland. 


I  den  preussiske  Landdag  rettede  Centrum  i 
Januar  1879  heftige  Angreb  mod  Kultusminister  Falks 
Styrelse,  men  udrettede  ikke  noget.  Da  Landdagen  sluttedes 
(den  21de  Februar),  var  den  tyske  Rigsdag  allerede 
aabnet  (den  12te  Februar)  med  en  Trontale  af  Kejseren, 
der  især  fremhævede  Toldsporgsmaalet.  Partistillingen  var 
den  samme  som  i  Efteraarssamliugen  1878:  Rigsdagen  delte 
sig  i  3  Hovedgrupper:  de  konservative  med  114,  de  liberale 
(nationalliberale  og  Fremskridspartiet)  med  125  og  Centrum 
(med  Polakkerne  og  en  Del  af  Elsasserne)  med  125  Med- 
lemmer. Mellem  Centrum  og  de  konservative  var  det  endnu 
ikke  kommet  til  nogen  Forstaaelse,  og  saaledes  sejrede  det  na- 
tionalliberale Parti  ved  Valget  af  Præsidenten  (Forckenbeck). 
Den  19de  Februar  forkastedes  Regeringens  Andragende  om 
at  arrestere  de  socialdemokratiske  Rigsdagsmænd  Fritzsche 
og  Hasselmann,    som  i  November    vare    udviste   fra  Berlin, 

men  nu  havde   indfundet   sig  i  Rigsdagen,     Ligeledes   for- 

(3a*) 

kastedes  deni  7de  Mavts  en  af  Forbuiidsraadet  antagen 
Straffelov  for  Rigsdagen,  hvorved  den  skulde  sættes  i  Stand 
til  at  udelukke  og  straffe  Medlemmer,  som  førte  oprørsk 
Tale,  angreb  andre  Medborgeres  Ære  o.  s.  v. ,  et  Forslag, 
som  vilde  prisgive  den  parlamentariske  Talefrihed  til  Fler- 
tallet. Det  brændende  Spørgsmaal,  Toldpolitiken,  blev  første 
Gang  berørt  ved  Forhandlingen  om  Handelstraktaten  med 
Østerrige  (20de— 22de  Februar),  dernæst  ved  første  Behand- 
ling af  Budgettet  (deu  28de  Februar  og  1ste  Marts),  men 
uden  at  endnu  Partiernes  Stilling  til  samme  kunde  be- 
stemmes. Budgettet  vedtoges  den  28de  Marts.  Den  21de 
Marts  kom  et  Andragende  af  den  »autonomistiske«  Elsasser 
Schneegans  til  Forhandling:  »at  anmode  Rigskansleren  om 
at  virke  til,  at  Flsas-Lothriugen  kunde  faa  en  selvstændig 
Regering  med  Sæde  i  Landet  selv«.  Bismarck,  som  gjærne 
vilde  støtte  det  Forbindelsen  med  Tyskland  anerkjendende 
»autonomistiske«  Parti  blandt  Elsasserne  mod  det  derimod 
protesterende  Parti,  udtalte  sig  gunstig  for  Andragendet, 
som  vedtoges  den  27de  Marts.  Da  nu  først  den  af  Told- 
kommissionen udarbejdede  Tarif  naaede  til  Forbundsraadet, 
dens  Behandling  i  Rigsdagen  før  Paaske  altsaa  var  umulig, 
gik  Rigsdagen  fra  hinanden  den  4de— 28de  April. 

Forbundsraadet  vedtog  Tarifen  den  3dje  April  (mod 
Oldenburgs  og  Hansestædernes  Stemmer),  og  efter  at  Rigs- 
dagen igjen  var  traadt  sammen,  begyndte  Sagens  første  Be- 
handling den  2den  Maj.  Ubetinget  paa  Rigskanslerens 
Standpunkt  (med  enkelte  Undtagelser)  stode  kun  de  to  kon- 
servative Fraktioner.  Centrum  var  for  Beskyttelsestold  i 
Overensstemmelse  med  den  forrige  Aar  dannede  protektio- 
nistiske Forenings  Program ;  sin  Stilling  til  Finanstoldsat- 
serne  holdt  det  med  Flid  skjult.  Det  nationalliberale  Parti 
var  usikkert;  med  Hensyn  til  Beskyttelsestold  delte  det  sig 
i  3  Grupper:  afgjorte  Frihandelsmænd  (som  Bamberger), 
Protektionister  og  et  Mellemparti  under  Benningsen.  Af- 
gjort Modstand  fandt  endelig  Tarifen  hos  Fremskridtspartiet, 

som  havde  en  dygtig  Forkæmper  i  E.  Richter.  Kigs- 
kansleren  aabnede  Debatten  den  2den  Maj  med  en  mærkelig 
Tale,  i  hvilken  han  som  sit  Endemaal  betegnede  den  næsten 
fuldstændige  Afløsning  af  direkte  Skatter  ved  indirekte; 
Riget  skulde  saaledes  faa  Overskud  og  fordele  det  til  de 
enkelte  Stater  i  Stedeu  for  at  kræve  Bidrag  af  dem,  og 
Staterne  skulde  saa  overlade  Grund-  og  Bygningsskatten  til 
Kommunerne,  ophæve  Klasseskatten  og  indskrænke  Indkomst- 
skatten til  Indtægter  over  (iOOO  Mark.  Han  tog  det  meget 
ilde  op ,  at  disse  Lofter,  denne  »Fremtidsmusik« ,  som  Fi- 
nansminister Hobrecht  sagde,  ikke  uden  videre  vandt  Tillid, 
men  bleve  skarpt  kritiserede  af  Frihandelsmændene.  Over 
disse,  navnlig  Richter  og  Lasker,  udgød  han  hele  sin  Harme, 
ja  beskyldte  dem  for  socialdemokratiske  Tendenser,  Da 
imidlertid  ogsaa  kun  en  mindre  Del  af  det  nationalliberale 
Parti  var  villig  til  at  gaa  ind  paa  hans  Ønsker,  maatte  han 
slutte  en  Overenskomst  med  Centrum,  og  ved  dettes  Hjælp 
vedtoges  den  af  Regeringen  foreslaaede  Jærn-  og  Korntold 
med  stort  Flertal  ved  anden  Behandling  (den  16de  og 
23de  Maj). 

I  stærk  Modsætning  hertil  optraadte  Rigsdags- 
præsidenten,  Berlins  Overborgmester  Forckenbeck  paa 
en  Forsamling  af  Udsendinge  fra  72  af  Tysklands  større 
Stæder,  som  Hovedstadens  Kommunalbestyrelse  havde  ind- 
budt til  en  Forhandling  om  Toldtarifen  (den  17de  Maj). 
Forsamlingen  erklærede  sig  næsten  enstemmig  mod  Tolden 
paa  Korn,  Kvæg  og  Kjød,  og  Forckenbeck  udtalte  sig  i  en 
Festtale  meget  skarpt  mod  »den  usalige  Tilstand« ,  der  var 
indtraadt.  Derefter  nedlagde  han  Præsidentposten,  og  den 
21de  Maj  valgtes  ved  et  Kompromis  imellem  de  tysk- 
konservative og  Centrum  den  konservative  Seydewitz  til 
Præsident.  Et  Par  Dage  efter  traadte  ogsaa  den  første 
Vicepræsident  tilbage  fra  sin  Stilling,  og  i  hans  Sted  valgtes 
saa  et  Medlem  af  Centrum,  den  bajerske  Friherre  v.  Fran- 
kenstein.   Et  Forslag  af  denne,  som  Bismarck  gik  ind  paa, 

blev  lagt  til  Grund  for  Told  reformens  videre  Fremme,  og 
Rigskanslerens  Brud  med  hans  tidligere  Forbundsfæller  be- 
segledes ved  hans  Tale  den  9de  Juli,  i  hvilken  han  angreb 
de  nationalliberale,  fordi  de  ikke  vilde  støtte  ham,  men  selv 
vilde  regere.  Centrums  Skadefryd  herover  var  saa  stor,  at 
det  bevilgede  ham  hele  Tarifen  med  de  betydelig  forøgede 
Skattebyrder  uden  at  have  faaet  nogen  Garantier  for  Kultur- 
kampens Slutning.  Bismarck  havde  benyttet  dette  Parti 
ligesom  tidligere  andre.  Hele  »Loven  om  Told  tarifen  og 
Tobaksskatten«  vedtoges  den  12te  Juli  med  217  Stemmer 
mod  117,  hvorefter  Rigsdagen  sluttedes. 

Rigsdagen  havde  imidlertid  i  Juni  ogsaa  vedtaget  den 
af  Regeringen  forelagte  Lov  om  El  s  as-Lo  t  bringen  s  ny 
Forfatning.  I  Folge  denne  blev  General  Manteuffel  Rigs- 
landets  Statholder  og  tiltraadte  sit  Embede  den  1ste  Ok- 
tober; ved  hans  Side  stilledes  et  Ministerium  med  en  Stats- 
sekretær i  Spidsen,  som  fik  sit  Sæde  i  Strassburg.  Lands- 
udvalgets Medlemstal  forøgedes  til  58,  af  hvilke  M  skulde 
vælges  af  Kredsdagene,  24  ved  indirekte  Valg.  Valgene 
fandt  Sted  i  November  og  gave  Autonomisterne  Overvægten 
over  det  protesterende  Parti;  Statholderen  indrømmede  der- 
efter en  noget  større  Trykkefrihed  end  hidtil.  I  September 
havde  Kejseren  med  Kejserinden  og  Kronprinsen  besøgt 
Elsas-Lothringen.  Tidligere  havde  Kejserparret  under  stor 
Deltagelse  højtideligholdt  deres  Guldbryllup  (den  Ilte 
Juni),  og  Kejseren  havde  derefter  i  Juli-A vgust  gjort  en 
Rejse  til  Gastein,  hvor  han  modtog  Besøg  af  den  øster- 
rigske  Kejser. 

Betydningsfuldere  var  Bismarck  s  Ophold  i  Gastein 
og  Wien  i  Avgust-September.  I  Gastein  forhandlede  han 
bl.  a.  med  den  pavelige  Nuntius  Jakobini,  uden  at  det  dog 
forte  til  noget  Resultat.  Desto  vigtigere  var  Udbyttet  af 
Forhandlingerne  med  Andrassy,  som  vi  oven  for  have  om- 
talt under  »Østerrige-Ungarn«.  I  Wien  blev  Bismarck 
modtagen  med    stor  Udmærkelse,    og  efter   at   han    derfra 

var  vendt  tilbage  til  Berlin,  bevægede  han  Kejser  Vilhelm 
til  at  undertegne  Forbundet  med  Østerrige  (den  15de  Ok- 
tober). Det  mindre  gode  Forhold  til  Kusland  have  vi  om- 
talt under  denne  Stat.  Bismarck  havde  sat  sin  Vilje 
igjennem  saa  vel  i  de  ydre  som  i  de  indre  Forhold. 

Den  tyske  Justitsre  form,  som  var  afgjort  af  Rigs- 
myndighederne  ved  Loven  af  1876,  men  hvis  Udførelse  var 
overladt  til  de  enkelte  Stater,  blev  gjennemført  til  den  1ste 
Oktober  1879,  og  paa  denne  Dag  aabnedes  i  Leipzig  den 
højeste  tyske  Domstol,  Rigsretten.  Til  dens  første  Præsident 
var  Edvard  Simson  udnævnt. 

Medens  Bismarck  under  alle  Forandringer  og  Svingnin- 
ger vedblev  at  danne  Tyngdepunktet  i  Tysklands  Styrelse, 
havde  flere  af  Ministrene  ikke  kunnet  folge  med  ham. 
Allerede  under  Rigsdagssamlingen  havde  saaledes  Finans- 
minister Hobrecht,  Agerdyrkningsminister  Friedenthal  og 
Kultusminister  Falk  forlangt  deres  Afsked,  og  ved  Sam- 
lingens Slutning  (i  Juli)  afløstes  den  forste  af  Bitter,  en 
Embedsmand  uden  politisk  Betydning,  den  anden  af  den 
konservative  Godsejer  Dr.  Lucius,  en  af  Bismarcks  nærmeste 
fortrolige,  den  tredje  endelig  af  den  strængt  konservative, 
med  Bismarck  beslægtede  v.  Puttkammer.  Den  sidste  greb 
den  første  Lejlighed  til  at  vise,  at  han  afveg  betydelig  fra 
sin  Forgængers  Grundsætninger,  og  Falks  Fald  blev  saa  vel 
af  Katholiker  som  af  lutherske  orthodoxe  betragtet  som  en 
Sejr  for  Kirken.  Systemet  »Falk«  blev  derimod  det  Felt- 
tegn, hvorunder  det  adsplittede  liberale  Parti  samlede  sig 
ved  de  ny  Valg  til  den  preussiske  Landdag  (den 
7de  Oktober). 

Valgenes  Udfald  var  meget  ugunstigt  for  det  liberale 
Parti :  Fremskridtspartiet  sank  fra  c.  70  til  35,  de  national- 
liberale fra  185  til  100,  medens  de  konservative  stege  fra 
42  til  over  100,  de  frikonservative  fra  34  til  54.  De  li- 
berale Partier  havde  saaledes  mistet  deres  tidligere  Flertal; 
men  heller  ikke  de  konservative  havde  det  absolute  Flertal; 

det  kom  au  paa,  til  hvilken  Side  Centrums  94  Medlemmer 
sluttede  sig.  Lauddagen  aabnedes  den  28de  Oktober  af 
Kejseren,  som  i  Trontalen  særlig  fremhævede  Regeringens 
Forslag  om  private  Jærnvejes  Overgang  til  Statsejendom. 
Herpaa  strandede  det  Forbund  mellem  de  konservative  og 
Centrum,  som  ved  Præsidentvalget  syntes  sluttet;  thi  Cen- 
trum, som  saae  sig  skuffet  i  sit  Haab  om  en  Overenskomst 
om  de  kirkelige  Forhold,  stemte  imod  Forslaget.  Derimod 
stemte  de  fleste  nationalliberale  for  det,  og  saaledes  ved- 
toges det  i  Underhuset  den  9de  December  med  226  Stemmer 
mod  155;  Herrehuset  sluttede  sig  den  17de  December  med 
stort  Flertal  dertil.  I  det  nu  Ministeriet  snart  søgte  sin 
Støtte  i  det  ene,  snart  i  det  andet  af  Landdagens  Partier, 
blev  disses  Stilling  til  det  meget  usikker.  Den  20de  De- 
cember udsattes  Landdagens  Moder. 

I  Aaret  1879  dode  den  tidligere  Krigsminister  Grev 
Roon,  som  havde  haft  stor  Del  i  Udviklingen  af  den  preus- 
siske Hær,  (den  23de  Februar),  og  Statsminister  v.  Biilow, 
som  siden  1873  havde  staaet  ved  Rigskanslerens  Side  i 
Ledelsen  af  de  udenrigske  Anliggender  (den  20de  Oktober). 
Den  preussiske  Justitsminister  Leonhardt,  som  havde  haft 
store  Fortjenester  af  Justitsreformen,  trak  sig  den  30te 
Oktober  tilbage  paa  Grund  af  Sygdom  og  blev  afløst  af 
Statssekretær  Friedberg. 


Englaud. 


Ligesom  i  de  foregaaende  Aar  var  den  almindelige 
Opmærksomhed  ogsaa  1879  især  henvendt  paa  de  uden- 
landske Forhold.  Den  afganiskeKrig  syntes  ved  Aarets 
Begyndelse  at  være  saa  godt  som  endt;  de  for  Indiens 
Sikkerhed  nodvendige  Punkter,  Lord  Beaconsfields  »viden- 
skabelige Grænse«,    vare  besatte,    og  Emiren  Shir  Ali    var 

flygtet  uord  paa  efter  at  have  overladt  Regeringen  til  sin 
Sen  Jakub  Kan,  af  hvem  man  ventede  Eftergivenhed.  Den 
12te  Januar  rykkede  dernæst  de  engelske  Tropper  under 
General  Stewart  ind  i  Kandahar,  Knudepunktet  for  Vejene 
til  Kabul  og  Herat  og  Middelpunktet  for  Landets  Han- 
del. Disse  gunstige  Efterretninger  kunde  Regeringen 
meddele  Parlamentet,  da  det  gjenaabnedes  den  13de  Fe- 
bruar. Den  21de  Februar  dede  Shir  Ali,  og  efter  nogle 
Stridigheder  blev  Jakub  Herre  i  Kabul;  men  Stemningen 
blandt  Afganerne  var  krigersk,  og  han  kunde  derfor  ikke 
underkaste  sig  Englands  Fordringer.  Den  1ste  April  rykkede 
derfor  de  engelske  Tropper  igjen  frerø  fra  Djellalabad,  og  den 
3dje  April  kom  det  til  Kamp  ved  Nirala  Bag.  Afganerne 
kæmpede  tappert,  meu  bleve  drevne  tilbage;  Englænderne 
trængte  derpaa  uhindret  frem  til  Gandamak  og  stode  her 
foran  den  sidste  Opstigning  til  den  Bjærgryg,  som  skilte 
dem  fra  Kabul.  I  alt  stod  der  nu  over  40,000  Mand 
engelske  Tropper  i  Afganistan,  deraf  13,000  Evropæere; 
Reservedepoter  stode  rede  i  Peshaur,  Multan  og  Ketta,  det 
store  Hovedkvarter  forblev  i  Peshaur,  hojstkommanderende 
var  Sir  Neville  Chamberlaine. 

Jakub  Kan  erklærede  sig  nu  rede  til  Underhandlinger 
og  kom  i  Maj  til  Gandamak.  Her  sluttedes  der  Fred 
(den  25de  Maj),  hvorved  det  blev  bestemt,  at  »Emiren  i 
alle  ydre  Anliggender  skulde  modtage  den  britiske  Regerings 
Raad  og  beskyttes  af  denne  mod  ethvert  ydre  Angreb«.  En 
britisk  Resident  med  fornøden  Eskorte  skulde  tage  Sæde  i 
Kabul.  De  3  Dale,  gjennem  hvilke  Hovedvejene  føre  fra 
Indien  til  Afganistan,  skulde  staa  under  engelsk  Styrelse, 
men  Overskuddet  af  deres  Indtægter  tilfalde  Emiren,  der 
desuden  aarlig  skulde  modtage  120,000  L.  Sterl.,  naar  han 
strængt  overholdt  Freden.  Kandahar  og  Djellalabad  skulde 
gives  tilbage. 

Den  24de  Juli  drog  derefter  Residenten  Major  Ca- 
vagnari  med  3  Evropæere  og  c.  80  indiske  Soldater  ind  i 

Kabul,  hvor  Emiren  modtog  ham  med  megen  Ære  og  ind- 
rømmede ham  en  Bolig  i  Paladskvarteret.  De  engelske 
Tropper  begyndte  derpaa  at  remme  Afganistan;  men  det 
viste  sig  snart,  at  Fredstraktaten  ikke  blev  anerkjendt  af 
Landets  Indbyggere.  Der  udbrød  Opstand  paa  flere  Steder, 
Ghilzaj-Stammerne  i  de  af  Englænderne  besatte  Egne  traadte 
aabenlyst  fjendtlig  op,  og  endelig  gjorde  nogle  Eegimenter 
i  Kabul  selv  Opror  og  stormede  i  Forening  med  Pøbelen 
Residentens  Bolig;  han  selv  og  hans  Folk  myrdedes  efter 
et  tappert  Forsvar  (den  3dje  September).  Emiren  havde 
ingen  Myndighed  og  begav  sig  i  Slutningen  af  Maaneden 
til  den  britisk-indiske  Hær,  som  nu  igjen  rykkede  frem; 
man  troede  ham  imidlertid  ikke  rigtig  og  sendte  ham  senere 
til  Indien. 

Den  1ste  Oktober  trængte  General  Roberts  med 
Hovedstyrken  over  det  høje  Pas  Shaturgardan ,  slog  Dagen 
efter  Ghilzajerne,  som  angrebe  ham,  tilbage  og  fortsatte 
derpaa  Marchen  uden  Hindring,  indtil  den  6te  Oktober 
Skarer  fra  Kabul  besatte  Højene  ved  Charasiab  og  nødte 
Englænderne  til  Angreb.  Efter  en  haardnakket  Kamp,  som 
kostede  den  engelske  Hær  88  døde  og  saarede,  trak  Af- 
ganerue  sig  tilbage  med  store  Tab,  bl.  a.  af  78  Kanoner. 
Den  rite  Oktober  droge  Englænderne  ind  i  Kabul,  hvor 
Roberts  indsatte  en  blandet  Styrelse  af  Evropæere  og  ind- 
fødte og  lod  73  Mennesker,  som  ble  ve  overbeviste  om  Del- 
tagelse i  Blodbadet  den  3dje  September,  henrette.  Befolk- 
ningens Holdning  blev  nu  truende,  og  den  10de  December 
omringede  henved  10,000  Afganer  under  den  tapre  Mo- 
hammed Djan  og  andre  Høvdinger  Kabul.  Efter  3  Dages 
Kampe  maatte  General  Roberts  rømme  Staden  og  samle 
sine  Tropper,  7000  i  Tallet,  i  en  forskanset  Lejr  ved 
Sherpur.  Bjærgfolkene  rejste  sig  og  afskare  Forbindelsen 
med  Indien,  medens  Mohammed  Djan  fik  Magten  i  Kabul 
og  udraabte  Jakubs  sexaarige  Søn,  Mohammed  Musa  Kan,  til 
Emir.    De  i  Laudet   spredte    britiske  Tropper   kom    i    stor 

Fare;  men  Roberts  slog  Angrebene  paa  Lejren  tilbage  og 
forjog  snart  igjen  Fjenderne  fra  Kabuls  Omegn ;  Mohammed 
Djan  maatte  drage  bort  til  Gazna  (ved  Juletid).  Imidlertid 
var  der  kommet  Forstærkninger,  og  Kabul  blev  paa  ny  besat; 
ved  Aarets  Ende  stode  atter  over  40,000  Mand  britisk-in- 
diske  Tropper  i  Afganistan. 

En  anden  Krig  fortes  i  Sydafrika  mod  Sulukongen 
Cetevayo.  Den  Ilte  Januar  rykkede  Lord  Chelmsford 
med  over  10,000  Mand  over  Tugelaflodeu  ind  i  Sululandet. 
Efter  at  Hovedstyrken  var  rykket  frem,  blev  Bagtroppen, 
som  havde  slaaet  Lejr  ved  Isandola  med  over  100  Vogne 
og  1500  Oxer,  angreben  af  Suluerne,  som  rykkede  frem  i 
regelmæssig  Orden  og  omgik  begge  Ender  af  Vogntoget. 
Englænderne  kunde  ikke  skaffe  sig  Ammunition  fra  Vognene 
og  bukkede  snart  under  for  den  tidobbelte  Overmagt:  af 
600  Evropæere  undkom  kun  en  eneste  Officer.  Lord  Chelms- 
ford maatte  derefter  gaa  tilbage  over  Tugelaflodeu,  medens 
Oberst  Pearson  med  sin  Afdeling  blev  afskaaren  og  maatte 
forskanse  sig  i  Ekove  i  Sululandet.  Den  13de  Februar  blev 
han  angreben  af  Suluerne,  men  slog  dem  tilbage.  1  Kap- 
landet og  Natal,  hvor  man  ikke  kunde  stole  paa  de  indfodte, 
opstod  der  stor  Skræk,  og  i  det  engelske  Parlament  rettede 
Oppositionen  heftige  Angreb  mod  Regeringen  paa  Grund  af 
»den  uforsvarlige  og  slet  forte  Krig«.  Snart  kom  der  des- 
uden ny  Ulykkesbudskaber. 

For  det  fors  te  rejste  Basuto'erne  i  Landskabet  mellem 
Natal  og  Oranj e-Fristaten  sig  mod  Englands  Herredomme, 
og  den  r2te  Marts  blev  dernæst  en  mindre  engelsk  Troppe- 
afdeling,  som  havde  slaaet  Lejr  i  en  Dal  i  det  transvaalske 
Land,  tilintetgjort  af  Suluerne.  Da  kom  der  endelig  For- 
stærkninger fra  Øen  Mauritius,  Indien  og  selve  England,  og 
man  kunde  sætte  sig  i  Bevægelse  for  at  udfri  Pearson,  hvis 
Levnedsmidler  vare  i  Færd  med  at  slippe  op.  Man  havde 
samtalt  med  ham  paa  lang  Afstand  ved  Hjælp  af  den  saa- 
kaldte  Heliograf   eller  Spejltelegraf.    Den  1ste  April  segte 

Suluerne  at  standse  den  fremtrængende  Hær;  men  de  bleve 
fuldstændig  slaaede,  og  den  4de  April  befriedes  Pearson. 
Imidlertid  trak  Krigen  dog  endnu  i  Langdrag. 

I  Maj  kom  Prins  Louis  Napoleon,  Kejser  Napoleon 
den  3djes  Søn,  til  Sydafrika  for  at  deltage  som  frivillig  i 
Krigen.  Den  1ste  Juni  fik  han  Tilladelse  til  at  folge 
Løjtnant  Carey  og  6  Ryttere  paa  en  Rekognoscering;  men 
da  de  holdt  Rast  i  en  Dal,  trængte  Suluerne  pludselig  ind 
paa  dem ;  Carey  og  4  Ryttere  slap  bort,  men  Prinsen  fandtes 
Dagen  efter  dræbt. 

Imidlertid  var  General  W  o  1  s  e  1  e  y  udnævnt  til  Guvernør 
i  Natal  og  det  transvaalske  Land  samt  everste  Kommissær 
over  Forholdene  til  Nabostammerne;  den  24de  Juni  kom 
han  til  Kapstaden.  Det  var  hans  Opgave,  saa  hurtig  som 
muligt  at  ende  den  upopulære  Krig,  og  han  udfoldede  ogsaa 
strax  den  storste  Virksomhed.  Chelmsford  rykkede  efter 
hans  Befaling  frem  (den  3dje  Juli)  og  sejrede  fuldstændig 
ved  Ulundi;  hermed  var  Suluernes  Modstandskraft  brudt, 
og  det  drejede  sig  nu  om  at  bemægtige  sig  Kong  Cetevayos 
Person.  Dette  lykkedes  den  28de  Avgust,  efter  at  han  i 
16  Dage  var  jagen  som  et  vildt  Dyr.  Wolseley  foreskrev 
derpaa  Høvdingerne  Fredens  Vilkaar:  Sululandet  blev  delt  i 
13  Smaastater,  hver  under  en  Høvding;  men  ved  deres  Side 
stilledes  britiske  Residenter.  Englænderne  lovede  ikke  at  blande 
sig  i  Suluernes  Love  og  Religion,  men  kun  at  ville  hindre 
Grusomheder.  Indførsel  af  Vaaben  og  Ammunition  blev  forbudt. 

I  November  kuede  Wolseley  dernæst  saa  vel  Basuto'erne 
som  de  indfødte  i  det  transvaalske  Land,  som  havde  gjort 
Oprør.  Da  ogsaa  de  hollandske  Boers  gjorde  Forsøg 
paa  at  gjenoprette  den  transvaalske  Republik,  optraadte 
han  bestemt  derimod  og  erklærede,  at  deres  Land  var  og 
blev  en  engelsk  Kronkoloni. 

En  lang  Tid  var  der  ogsaa  Udsigt  til,  at  England  vilde 
faa  Krig  med  Birma,  hvor  den  unge  Kong  The  Bov,  der 
var  kommen  paa  Tronen  1878,   optraadte    som  en  afsindig 

Tyran  og  lod  en  Mængde  Mennesker  mishandle  og  myrde. 
Da  han  haanlig  tilbageviste  den  engelske  Residents  Fore- 
stillinger, forlod  denne  tillige  med  andre  Evropæere,  som 
frygtede  for  deres  Liv,  Birma;  men  herover  blev  The  Bov 
forskrækket  og  søgte  at  forsone  den  indiske  Vicekonge  ved 
en  Sendefærd,  som  dog  ikke  blev  modtagen  af  denne. 

Alle  disse  for  en  stor  Del  mindre  heldige  udenlandske 
Forhold  gave  Oppositionen  Lejlighed  til  heftige  Stormlob 
mod  Lord  Beaconsfields  »Kejserpolitik«,  og  dertil  kom  de 
finansielle  Vanskeligheder  og  Noden  i  selve  England.  Ar- 
bejdsnedlæggelser, f.  Ex.  i  Februar  af  over  10,000  Arbejdere 
i  Liverpool,  og  bedragerske  Falliter  af  stort  Omfang,  som 
City  of  Glasgow-Bankens,  ødelagde  Tusender.  I  Parla- 
mentet slog  dog  Tory-Flertallet  alle  Angreb  paa  Mini- 
steriet sejrrig  tilbage,  og  Forslag  til  Dadel  saa  vel  i  An- 
ledning af  Krigen  i  Afrika  som  paa  Grund  af  Regeringens 
Finanspolitik  bleve  forkastede.  I  øvrigt  sysselsatte  Parla- 
mentet sig  med  en  Reform  af  Bankloven,  et  Forslag  til 
Oprettelse  af  et  nyt  katholsk  Universitet  i  Irland  af  den  af- 
skaffede Statskirkes  Midler  og  med  Revisionen  af  de  mili- 
tære Straffelove.  Regeringen  ønskede  at  foretage  en  Kodi- 
fikation af  den  i  c.  200,  til  Dels  ganske  forældede,  Statuter 
indeholdte  Militærstrafteret;  men  nogle  af  de  irske  Med- 
lemmer lagde  alle  mulige  Hindringer  i  Vejen;  den  liberale 
Opposition  søgte  at  fjærne  Pryglestraffen;  det  lykkedes 
imidlertid  ikke,  og  Loven  vedtoges  i  Juli.  I  Avgust  ved- 
toges dernæst  Ophævelsen  af  det  hidtil  bestaaende  episko- 
pale  »Qveens  University«  i  Dublin  og  Oprettelsen  af  et 
friere  nyt  efter  London'er  Universitetets  Forbillede.  Den 
15de  Avgust  sluttedes  Samlingen. 

Det  irske  Home-rule-Parti  var  ikke  tilfredsstillet,  og  i 
den  sidste  Halvdel  af  Aaret  rejstes,  især  under  Ledelse  af 
Parneil,  en  farlig  Bevægelse  i  Irland.  Under  de  ved  den 
amerikanske  Indførsel  trykkede  Kornpriser  havde  Forpagterne 
ondt    ved    at    udrede    deres    Afgifter,    og    væbnede    Bander 

øvede  Tvang  mod  dem,  der  vilde,  betale.  Den  19de  No- 
vember lod  Regeringen  3  af  de  irske  Hovedledere  fængsle; 
men  da  Ophidselsen  derved  steg  endnu  højere,  frigav  den 
dem  igjen.  Til  denne  Mildhed  bidrog  ogsaa  Hensynet  til 
Underhusets  forestaaende  Opløsning  og  de  ny  Valg,  hvor- 
til man  fra  begge  Sider  rustede  sig  af  alle  Kræfter.  Rundt 
omkring  i  Landet  blev  der  holdt  Meder,  bl.  a.  af  Gladstone 
i  flere  skotske  Stæder,  hvor  han  vandt  stor  Tilslutning,  oof 
af  Lord  Salisbury  i  Manchester  (den  18de  Oktober),  hvor 
han  jublede  over  det  tysk-osterrigske  Forbund.  Ruslands 
Misstemning  herover  viste  sig  i  Grev  Shuvalovs  Hjem- 
kaldelse. 


Nederlaudeue. 

I  Januar  holdt  Kong  Vilhelm  den  3dje  Bryllup 
med  Prinsesse  Emma  afWaldeck,  og  faa  Dage  efter  døde  hans 
Broder  Prins  Henrik,  der  Aaret  for  havde  ægtet  en  preussisk 
Prinsesse,  uden  at  efterlade  Børn.  Den  1 1  te  Juni  døde 
dernæst  Kongens  ældste  Søn,  Prinsen  af  Oranien,  ugift  i 
Paris,  og  kun  den  svagelige  yngste  Søn,  Prins  Alexander 
(født  18.51),  var  saaledes  tilbage  af  Kongehusets  direkte 
Tronfølgere. 

De  Forhaabninger,  man  havde  sat  til  det  i  1878  dannede 
liberale  Ministerium  Kappeyen  v.  der  Copello,  opfyldtes 
ikke.  Da  Generalstaterne  ikke  vilde  gaa  ind  paa  betydelige 
Reformer,  foreslog  Ministeriet  en  Omdannelse  af  Kamrene  i 
mere  liberal  Retning;  men  Kongen  nægtede  sit  Samtykke, 
og  det  fordrede  derfor  sin  Afsked.  Efter  forskjellige  mis- 
lykkede Forsøg  dannedes  den  19de  Avgust  et  blandet  Mi- 
nisterium af  alle  Partier  med  den  konservative  Baron  van 
Lynden  i  Spidsen.  Generalstaterne  traadte  sammen  til  en 
ny  Samling  den  15de  September  og  aabnedes  med  en  Tron- 

tale,  i  hvilken  en  Forøgelse  af  Indtægterne  erklæredes  for 
nødvendig.  Efterretningerne  fra  Sumatra  vare  gunstige,  og 
Kolonialmiuisteren  mente,  at  Krigen  med  Atshin  kunde  be- 
tragtes som  endt. 


Belgien. 

Det  i  Juni  1878  dannede  liberale  Ministerium  Frére 
Orban  forelagde  i  Januar  1879  Repræsentantkamret  en  ny 
Skolelov,  som  skærpede  de  allerede  i  den  ældre  Skolelov 
(af  1842)  givne  Bestemmelser  om  Statens  Opsyn  over  Folke- 
skolen, hvilke  Gejstligheden  hidtil  havde  sat  sig  ud  over, 
og  bestemte,  at  Keligionsundervisningen  skulde  gives  i 
Skolebygningen  og  inden  for  Skolens  Timeplan;  naar  Præsten 
ikke  vilde  gaa  ind  herpaa,  skulde  den  gives  af  den  ikke 
gejstlige  Lærer.  Da  Gejstligheden  ved  denne  Lov  vilde 
miste  sit  uindskrænkede  Herredomme  over  Folkeskolen, 
protesterede  den  heftig  og  ivrede  fra  Prædikestolene  mod 
Ministeriet  og  »den  kristelige  Religions  Undertrykkelse«. 
Herved  og  ved  den  klerikale  Presse  udbredtes  fuldstændig 
urigtige  Meninger  om  Lovens  Indhold,  og  da  Ministeriet 
udstedte  en  Bekjendtgj oreise,  som  tilbageviste  Lognene, 
vægrede  flere  Kommuner  sig  ved  at  opslaa  den.  Debatten 
i  Kamret  begyndte  den  22de  April.  Kultusministeren  med- 
delte ved  denne  Lejlighed,  at  i  de  sidste  28  Aar  vare  af 
hvert  1000  gejstlige  Lærere  40  domfældte  af  Retten ,  af 
hvert  1000  verdslige  Lærere  kun  2  å  3,  og  Repræsentanten 
fra  Tournay,  Crombez,  afslørede  store  Skandaler  i  de  gejst- 
lige Læreres  Virksomhed.  I  Juni  blev  Loven  vedtagen  i 
Kamret  med  67  mod  60,  i  Senatet  med  33  mod  31,  og 
den  1ste  Juli  blev  den  underskreven  af  Koncfen. 

Det  klerikale  Partis  Forbitrelse  var  umaadelig,  og  det 
gik  saa  vidt,    at    der   blev   opslaaet  Plakater    med  Trusler 

mod  Kongens  Liv.  En  Mand  ved  Navn  van  Hamme,  som 
var  bleven  greben  i  at  opslaa  saadanne  Plakater,  erklærede, 
at  Jesuiterne  havde  opfordret  ham  dertil;  men  Beskyldnin- 
gen kunde  ikke  bevises.  Biskopperne  forsamlede  sig  imid- 
lertid i  Mecheln  og  fattede  den  1ste  September  den  Be- 
slutning, at  den  af  Lægmænd  meddelte  Religionsundervis- 
ning skulde  erklæres  for  skismatisk,  at  Lærere,  som  med- 
delte den,  skulde  bandlyses,  og  at  Absolution  skulde  nægtes 
Lærere  i  Statsskolerne,  disses  Disciple  og  deres  Forældre. 
Endog  Paven  misbilligede  tilsyneladende  den  fanatiske  Be- 
slutning og  opfordrede  Biskopperne  til  Maadehold;  ja  Bi- 
skoppen i  Tournay,  Dumont,  som  bandlyste  Stadens  Skole 
og  erklærede,  at  den  forholdt  sig  til  den  af  ham  ledede 
katholske  Skole  som  Helvede  til  Himlen,  blev  kaldet  til 
Rom  og  fjærnet  fra  sine  Funktioner;  men  Biskopperne  holdt 
dog  fast  ved  deres  Modstand  og  paastode,  at  Paven  i  Virke- 
ligheden holdt  med  dem. 

Kamrene,  som  vare  gaaede  fra  hinanden  den  1ste 
Avgust,  traadte  igjen  sammen  den  Ilte  November.  Ved 
Behandlingen  af  Budgettet  for  1880  erklærede  Krigs- 
ministeren, General  Liagre,  at  Hæren  maatte  bringes  op 
til  100,000  Mand  foruden  en  Reserve  paa  30,000;  det 
aarlige  Kontingent  var  over  14,000;  8  Aargange  udgjorde 
den  aktive  Hær,  2  Reserven.  »Belgien  maatte  organisere  sin 
Frihed,  ellers  fortjente  det  ikke  at  bestaa«.  Krigsbudgettet 
blev  derefter  vedtaget  af  begge  Kamre. 


Schweiz. 

Forbundsforsamlingeu  traadte  sammen  til  en  kort  Sam- 
ling i  Marts  1S79.  Den  vigtigste  Forhandlingsgjenstand 
var  det  ved  det  voxende  Antal  af  store  Forbrydelser  foran- 
ledigede   Andragende    om    Ophævelse    af   den   i    Forbunds- 

forfatningen  af  1874  vedtagne  Afskaffelse  af  Døds-  og 
Prygl  es  traf  fen.  Stænderraadet  vedtog  strax  disse  Straffes 
Anvendelighed,  medens  Nationalraadet  forkastede  den;  men 
da  derpaa  Stænderraadet  opgav  Pryglestraffen,  men  holdt 
paa  Dødsstraffen,  sluttede  Nationalraadet  sig  dertil.  Den 
18de  Maj  blev  Beslutningen  bifaldet  ved  almindelig  Folke- 
afstemning med  c.  200,000  mod  c.  180,000  Stemmer. 

I  Juni  var  Forbundsforsamlingen  atter  samlet,  For- 
bundsraadet  forelagde  en  Lov  om  forskjellige  Toldfor- 
højelser, da  der  var  Underskud  i  Forbundskassen,  og  bl.  a. 
Tilskuddet  til  St.  Gothard-Tunnelen  krævede  Penge;  men 
kun  Tobakstoldens  Forhojelse  blev  vedtagen.  Tredje  Gang 
traadte  endelig  Forbundsforsamlingen  sammen  i  December 
og  valgte  Medlemmerne  af  Forbundspræsidiet.  Disse  og 
tidligere  Valg  bleve  afgjorte  ved  Kompromisser  imellem 
de  forskjellige  Partier:  konservative  og  ultramontane, 
liberale  og  radikale,  i  det  to  og  to  sluttede  sig  sammen. 


Frankrig. 


Den  5te  Januar  1879  valgtes  82  nye  Senatorer:  af 
disse  vare  66  Republikanere  og  kun  16  Monarkister.  De 
sidstes  Tal  i  Senatet  sank  herved  til  c.  120,  medens  Re- 
publikanernes steg  til  henved  180;  de  havde  nu  et  afgjort 
Flertal  i  begge  Kamre,  og  Republikkens  Sejr  var  fuld- 
stændig. Da  Kamrene  igjen  samledes  efter  Juleferien 
(den  14de  Januar),  traadte  Republikanerne  derfor  op  med 
langt  større  Sikkerhed  end  hidtil.  Det  Regeringsprogram, 
som  Ministerpræsidenten  Dufaure  forelagde  Kamrene  den 
16de  Januar,  tilfredsstillede  ikke  Venstre,  som  fremfor  alt 
fordrede  Afskedigelse  af  alle  monarkisksindede  Embeds- 
mænd.      Da  imidlertid  Dufaure    lovede    at   fjærne    en  Del 

høje  Justitsembedsmænd  og  flere  kommanderende  Generaler, 
som  Hertugen  af  Aumale  og  Bourbaki,  fik  han  det  af  ham 
fordrede  Tillidsvotum;  men  nu  nægtede  Mac  Mahon  sit 
Samtykke  til  gamle  Vaabenbredres  Afskedigelse  og  erklærede, 
at  han  ikke  vilde  desorganisere  Hæren  af  politiske  Grunde. 
En  anden  Grund  til,  at  han  nu  foretrak  at  gaa  for  at  under- 
kaste sig,  som  han  i  de  sidste  Maaneder  havde  fundet  sig 
i,  var  Republikanernes  Trusel  med  at  anklage  hans  tid- 
ligere Ministre  for  Forfatningsbrud ;  en  saadan  Ydmygelse 
vilde  han  ikke  taale.  Han  indgav  altsaa  sin  Afsked  (den 
30te  Januar),  og  samme  Dag  valgte  Kamrene,  efter  at  være 
traadte  sammen  til  en  Kongres,  med  563  Stemmer  mod  99 
(som  faldt  paa  General  Chanzy)  den  hidtilværende  Formand 
i  Deputeretkamret,  Hovedet  for  de  maadeholdne  Republika- 
nere, Jules  Grévy,  til  Frankrigs  Præsident  paa  7  Aar. 
Grévy  har  under  alle  Forhold  været  sig  selv  lig  og  er  en 
uegennyttig,  beskeden  og  trofast  Republikaner,  jævnt  borger- 
lig i  hele  sin  Færd.  Til  Formand  i  Deputeretkamret  valgtes 
i  hans  Sted  Gambetta. 

Dufaure  indgav  nu  ogsaa  sin  Afsked,  og  Grévy  op- 
fordrede Udenrigsministeren  Waddington  til  at  danne  et 
nyt  Kabinet;  dette  kom  i  Stand  den  4de  Februar.  Af  de 
forrige  Ministre  forbleve  Leon  Say  (Finanser),  Freycinet 
(offentlige  Arbejder),  Marcére  (det  indre)  og  den  nylig  ind- 
traadte  Gresley  (Krig).  Nye  vare:  Jauréguiberry  (Marine), 
Leroyer  (Justits),  Lepére  (Agerdyrkning  og  Handel)  og  Jules 
Ferry  (Kultus).  Marcére  traadte  dog  allerede  en  Maaned 
senere  af,  fordi  Kamret  ikke  fandt  hans  Forholdsregler 
tilstrækkelige  lige  over  for  Pajis's  Politi,  over  hvilket  der 
var  klaget.  Lepére  traadte  i  hans  Sted,  og  den  temmelig 
yderlig  gaaende  Venstremand  Tirard  fik  Agerdyrkning  og 
Handel ;  desuden  dannedes  der  et  nyt  Ministerium  for  Post- 
og  Telegrafvæsen  (Cocher^^. 

Deputeretkamrets  Flertal  bestod  af  4  Grupper: 
venstre  Centrum,  det  republikanske  Venstre,  Union  républi- 

caine  og-  yderste  Venstre.  Paa  det  sidstes  Vegne  havde 
Louis  Blanc  allerede  den  28de  Januar  foreslaaet  ubetinget 
almindelig  Amnesti  for  alle  Koramunarder;  men  nu  fore- 
lagde Regeringen  (den  Ilte  Februar)  en  Amnestilov,  som 
fastsatte  ubetinget  Amnesti  for  de  benaadede  og  de  in  con- 
tumaciam  dømte  Kommunarder  samt  alle  endnu  ikke  dom- 
fældte og  bemyndigede  Regeringen  til  omfattende  videre 
Benaadninger  indtil  den  1ste  Juni.  Louis  Blånes  Forslag 
forkastedes ;  men  Regeringsforslaget  vedtoges  med  340 
Stemmer  mod  99.  I  Senatet  blev  det  vedtaget  den  28de 
Februar  med  163  Stemmer  mod  86,  og  efterhaanden  offent- 
liggjordes nu  Listerne  over  de  af  Præsidenten  amnesterede 
Kommunarder,  i  alt  3331;  kun  900,  som  havde  gjort  sig 
skyldige  i  Forbrydelser  mod  den  almindelige  Ret,  skulde 
ikke  benaades. 

I  Februar  sluttedes  en  Handels  traktat  med  Italien, 
hvori  begge  Parter  blot  i  Almindelighed  tilsagde  hinanden 
Behandling  som  de  mest  begunstigede  Nationer.  Da  nemlig 
Italien  havde  sat  sin  nye  Toldtarif  i  Kraft  lige  over  for 
Frankrig,  der  1879  havde  forkastet  den  tidligere  afsluttede 
Handelspagt,  medens  den  italienske  Regering  derimod  havde 
sluttet  Handelstraktater  med  Østerrige  og  Schweiz  om  lavere 
Satser  paa  Indførslen  fra  disse  Lande,  var  Frankrig  næsten 
blevet  udelukket  fra  de  italienske  Markeder  og  havde  skynd- 
somst maattet  indlede  nye  Underhandlinger  for  at  oprette 
den  begaaede  Fejl. 

Deputeretkamret  gik  imidlertid  efterhaanden  mere  til 
Venstre:  50  Medlemmer  af  Centrum  gik  over  til  det  repu- 
blikanske Venstre ;  men  fra  dette  gik  igjen  60  over  til  den 
yderligere  Union  républicaine,  som  steg  til  153  Medlemmer 
og  blev  Kamrets  stærkeste  Fraktion.  Dog  sejrede  Mini- 
steriet endnu  i  Marts  i  Sagen  om  Anklage  mod  Mini- 
sterierne af  1877,  som  det  modsatte  sig,  og  fik  ved- 
taget en  Resolution,  som  uden  at  anklage  Ministrene  af  16de 
Maj  og  20de  November  erklærede,   at  de  havde   traadt  Lo- 

(4a*) 

vene  under  Fodder  og  bragt  Frankrig  til  Borgerkrigens 
Eand,  hvorfor  man  overgav  dem  til  den  nationale  Sara  vit- 
tigheds Dom.  Mod  denne  Domfældelse  uden  Lov  og  Dom 
protesterede  Medlemmerne  af  Kabinetterne  Brogb'e  og  Roche- 
bouet;  men  der  blev  ikke  taget  Hensyn  til  deres  Protest. 

Den  næste  Sag  af  Betydning  var  Sporgsmaalet  om 
Kamrenes  Overflytning  til  Paris.  Da  denne  stred 
imod  Forfatningsloven,  kunde  den  ikke  ske  uden  en  Forfat- 
ningsrevision,  til  hvilken  begge  Kamre  skulde  træde  sammen 
i  en  Kongres.  Ministeriet  udtalte  sig  derfor,  og  den  22de 
Marts  vedtoges  Kongressens  Dannelse  i  Deputeretkamret 
med  3.50  Stemmer  mod  131.  Senatet  gjorde  en  Tid  lang 
Modstand,  men  gav  dog  til  sidst  efter  og  vedtog  Forslaget 
med  149  Stemmer  mod  130  (Ude  Juni).  Kongressen  vedtog 
derpaa  Forandringen  med  540  Stemmer  mod  262.  Den 
nye  Lov  bestemte,  at  den  udøvende  Magt  og  Kamrene 
skulde  have  deres  Sæde  i  Paris  fra  den  1ste  November; 
dog  skulde  begge  Kamres  Kongres  aflioldes  i  Versailles. 
Begge  Kamres  Formænd  fik  Ret  til  direkte  at  rekvirere 
Tropper,  naar  Forsamlingens  Sikkerhed  blev  truet. 

Paa  Dagsordenen  stod  nu  det  mest  indgribende  af  alle 
Spørgsmaal,  som  Venstre  havde  rejst,  »Kulturkampen« 
imellem  Statsmagten  og  det  katholske  Præsteskab.  Den 
15de  Marts  havde  Fer  ry  forelagt  to  Love  om  Under- 
vis ningsvæsenet :  den  ene  indskrænkede  de  gejstlige 
Kongregationers  Ret  til  at  underholde  hojere  Skoler,  berø- 
vede dem  Retten  til  at  foretage  Afgangsprøver  og  meddele 
Grader  og  forøgede  de  verdslige  Skoler,  som  vare  trængte 
tilbage  af  de  gejstlige.  Dens  vigtigste  Paragraf  var  den 
7de,  som  forbød  Medlemmer  af  ikke  anerkjendte  gejstlige 
Kongregationer  at  lede  nogen  offentlig  eller  privat  Under- 
visningsanstalt eller  meddele  Undervisning  ved  den.  Dette 
Forbud  gjaldt  særlig  Jesuiterne,  som  havde  tilrevet  sig  en 
stor  Magt  over  Undervisningen,  skjønt  deres  Orden  var  for- 
budt.   Den  anden  Lov  bestemte,  at  det  højere  Undervisnings- 

raad,  som  stod  ved  Ministerens  Side,  herefter  kan  skulde 
bestaa  af  pædagogisk  dannede  Lægmænd,  medens  Gejstlig- 
heden, der  hidtil  var  stærkt  repræsenteret  deri,  skulde  ude- 
lukkes. Disse  Love  vare  henviste  til  et  Udvalg,  som  valgte 
Gambettas  Ven  SpuUer  til  sin  Ordfører;  men  imidlertid 
aabnede  Gejstligheden  en  heftig  Agitation  imod  dem.  Rege- 
ringen maatte  gjentagne  Gange  skride  ind  imod  Hiskop- 
pernes alt  for  voldsomme  Hyrdebreve  og  tildelte  navnlig  Bi- 
skoppen af  Aix  en  Dadel  for  grove  Angreb  paa  Ministrene. 

Den  16de  Juni  aabnedes  Forhandlingen  om  Undervis- 
ningslovene  i  Deputeretkamret.  Det  klerikale  Parti  afbrød 
Ministeren  ved  voldsomme  Forhaanelser,  og  Bonapartisten 
Paul  de  Cassagnac  drev  det  saa  vidt,  at  man  vedtog  en  ny 
Forretningsorden  med  skarpere  Bestemmelser  mod  Med- 
lemmer, der  forstyrrede  Forsamlingens  Ro.  Ferry  og  den 
deputerede  Paul  Bert  paaviste  de  gejstlige  Ordeners,  navnlig 
Jesuiternes.  fordærvelige  Indvirkning  paa  Ungdommen,  og 
uagtet  §  7  ogsaa  raodte  Modstand  hos  nogle  liberale,  som 
Littré,  der  optraadte  mod  den  i  Frihedens  Navn,  blev  den 
dog  (den  9de  Juli),  vedtagen  med  330  Stemmer  mod  187. 
Samme  Dag  vedtoges  hele  den  forste  Lov  med  endnu 
storre  Overtal,  og  en  Uges  Tid  senere  ligeledes  Loven  om 
Undervisningsraadet.  I  Senatet  stødte  derimod  begge  Love, 
navnlig  §  7,  paa  stærk  Modstand,  ikke  blot  hos  Hojre,  men 
ogsaa  hos  Republikanerne  af  venstre  Centrum,  der  her 
havde  langt  større  Betydning  end  i  Deputeretkamret.  I 
Spidsen  for  Modstanden  traadte  Gambettas  Rival,  Jules 
Simon,  som  blev  Formand  i  Udvalget  og  fik  Sagen  udsat  til 
næste  Samling. 

Derimod  afgjorde  Senatet  en  Lov  om  Statsraadets  Om- 
dannelse i  republikansk  Retning  og  Freycinets  Jærnbanelov, 
hvorefter  der  aarlig  skal  anvendes  400  Mill.  Francs  til 
Fuldstændiggj oreise  af  det  franske  Jærnvejssysystem.  Fi- 
nansloven blev  i  det  væsentlige  bevilget  efter  Regeringens 
Forslag;    kun   nedsattes  Biskoppernes   Løn    fra    15,000   til 

10,000  Francs,    medens  meget  lavt  lønnede  Præsteembeder 
forbedredes.    Samlingen  sluttedes  den  2den  Avgust. 

Uden  for  Kamrene  maatte  den  republikanske  Eegeriiig 
kæmpe  mod  Vanskeligheder  fra  to  Sider,  Paa  den  ene 
Side  valgte  det  ultraradikale  Parti  den  20de  April  den  gamle 
Konspirator  Blån qui  til  deputeret  for  Bordeaux,  skjønt  han 
sad  i  Fængslet  siden  1871,  da  han  blev  dømt  som  Oprører, 
og  saaledes  havde  mistet  sine  borgerlige  Rettigheder.  Hans 
Valg  var  altsaa  ulovligt  og  blev  erklæret  for  ugyldigt  af 
Kamret  med  372  Stemmer  mod  d3.  Han  blev  derefter  be- 
naadet,  dog  uden  at  gjenerholde  sine  politiske  Rettigheder, 
men  blev  atter  opstillet  som  Kandidat  i  Bordeaux.  Denne 
Gang  bukkede  han  imidlertid  under  for  et  Medlem  af  Union 
républicaine  (i  September).  I  samme  Maaned  begyndte  de 
amnesterede  Kommunarders  Tilbagekomst.  Flere  af  dem, 
som  Humbert,  der  tidligere  havde  vædret  Redaktør  af  Smuds- 
bladet Pére  Duchesne,  opførte  sig  meget  frækt,  roste  Kom- 
munens Gjerninger  og  fordrede  højrøstet  almindelig  Amnesti. 
De  fandt  Tilslutning  i  de  store  Stæder  og  en  Del  af  Pressen, 
ja  endog  Gambettas  Organ,  République  frangaise,  udtalte 
sig  for  almindelig  Amnesti.  Humbert  blev  i  Paris  valgt  til 
Medlem  af  Kommuneraadet ,  og  en  Arbejderkongres,  som  i 
Oktober  samledes  i  Marseille,  forkyndte  aabenlyst  de  yder- 
ligste kommunistiske  Grundsætninger. 

Paa  den  anden  Side  voxede  den  bo  nap  årti  s  ti  ske  Agi- 
tation, til  Dels  i  Forbindelse  med  den  klerikale.  Den  7de 
April  valgtes  saaledes  3  bonapartistiske  deputerede,  deraf  én  i 
Paris.  Kejserprinsens  Død  (den  1ste  Juni)  udslukte  imid- 
lertid Partiets  Forhaabninger:  Rouher  og  flere  af  dets  be- 
tydeligste Mænd  trak  sig  tilbage,  og  Flertallet  proklamerede 
vel  Prins  Jérome  Napoleon  til  Arving;  men  denne  var  for- 
hadt af  de  klerikale,  og  det  bonapartistiske  Parti  var  indtil 
videre  ikke  farligt.  Nu  traadte  Greven  afChambord  igjen  op 
og  udstedte  en  Skrivelse,  hvori  han  forkyndte,  at  han  vilde 
redde  Frankrig.    De    orleanske  Prinser   bleve    indbudte    til 

Tilslutning,  men  de  vægrede  sig,  og  Henrik  den  5te  maatte 
lade  sig  nøje  med  at  lade  sin  Fødselsdag  (den  29de  Sep- 
tember) fejre  ved  Fester  i  Frankrig.  Republikken  kunde 
saaledes  kun  styrtes  ved  sine  egne  Fejl;  men  jo  sikrere 
Republikanerne  vare  for  en  monarkisk  Restavration ,  desto 
større  Indflydelse  fik  de  radikale  Elementer,  og  navnlig  vilde 
det  stærkeste  Parti  i  Kamret,  den  republikanske  Union, 
ogsaa  have  større  Indflydelse  i  Ministeriet.  Efter  at  derfor 
Kamrene  igjen  vare  traadte  sammen  i  Paris  (den  27de  No- 
vember), aabnede  de  Angrebene  paa  Kabinettet.  Vel  gav 
Kamret  den  4de  December  Ministeriet  det  fordrede  Tillids- 
votum; men  Unionen  afholdt  sig  fra  at  stemme,  og  det 
ministerielle  Flertal  var  meget  usikkert.  Da  derfor  Justits- 
ministeren Leroyer  i  Anledning  af  en  Interpellation  om 
reaktionære  Dommeres  Afskedigelse  fordrede  sin  Afsked,  kom 
det  til  en  Ministerkrise,  af  hvilken  den  28de  December  Mi- 
nisteriet F  r  e  y  c  i  n  e  t  fremgik.  I  dette  var  venstre  Centrum, 
til  hvilket  Waddiugton  og  Leon  Say  hørte,  ikke  længere 
repræsenteret,  medens  dets  nye  Medlemmer  bleve  tagne  af 
det  republikanske  Venstre  og  Unionen.  Freycinet  overtog 
Præsidiet  og  Udenrigsministeriet;  af  andre  Ministre  forbleve 
Lepére,  Jaureguiberry ,  Ferry,  Tirard  og  Cochery;  de  ny- 
indtraadte  vare:  Magnin  (Finanser),  som  havde  været  Handels- 
minister og  Leder  af  Forplejningsvæsenet  under  Paris's 
Belejring  1870,  Varroy  (ofl'entlige  Arbejder),  Cazot  (Justits), 
siden  1848  demokratisk  Fører  i  Sydfrankrig,  og  Farre  (Krig), 
der  havde  virket  sammen  med  Gambetta  og  Freycinet  til  at 
ordne  Frankrigs  Stridskræfter  1870.  I  det  hele  maatte  det 
nye  Ministerium  betragtes  som  et  Udtryk  for  Gambettas 
Politik. 

Spauieu. 

Da  General  Martinez  Campos  kom  tilbage  fra Kuba, 
hvor  han  havde  dæmpet  Opstanden,    fordrede    han    eu    be- 
tydelig Pengesum    for    at    ordne  Forholdene  paa  Øen.    Mi- 
nisterpræsidenten Canovas  del  Castillo  vilde  imidlertid  ikke 
gaa  ind  herpaa,    men  indgav  den  3dje  Marts  1879  sin  Di- 
mission og  raadede  Kongen    til    at   overdrage  Dannelsen  af 
et  nyt  Ministerium    til  Campos,    som  han  lovede  at  stotte. 
Det   nye  Ministerium    dannedes    den    7de  Marts,    og    strax 
derpaa    bleve  Cortes    opløste    og   nye  Valg  udskrevne.    Til 
disse  udstedte  Førerne  for  de   3  progressistisk-demokratiske 
Fraktioner  (Sagasta,  Martos  og  Castelar)  et  Manifest,  hvori 
de  fordrede  Forfatningen    af    1869    og  Frihed   for  Religion, 
Presse,  Undervisning,  Foreninger  og  Forsamlinger ;  men  som 
sædvanlig  fik  Ministeriet  et  stort  Flertal :  i  Deputeretkamret 
udgjorde  Oppositionen   kun    V4    og   delte    sig   desuden  i  5 
Partier:  Moderado'erne  (30),  Centralisterne  (30),  de  konsti- 
tutionelle under  Sagasta  (30),  de  radikale  under  Martos  (5) 
og    Ordensrepublikanerne    (Posibilistas)    under   Castelar    (5). 
Ministeriet  havde  kun  skiftet  Navn,  ikke  Eetning;  men  det 
viste  sig  snart,  at  Overenskomsten  med  Insurgentførerne  paa 
Kuba  var  vanskelig  at  gjennemføre,    og   i  Efteraaret  rejste 
nogle  af  dem  sig  igjen.     Under  disse  Omstændigheder  stødte 
Ministeriets  Lovforslag  om  ojeblikkelig  Afskaffelse  af  Slave- 
riet paa  Modstand  i  Cortes,  ligesom  Kubanernes  Fordringer 
om    fri    Handel   modte    megen  Uvilje  i   Spanien.      Striden 
standsedes  af  de  Festligheder,  som  knyttede  sig  til  Kongens 
Formæling    med    den    osterrigske  Ærkehertuginde  Christine 
(den  29de  November);  men  imidlertid  var  der  udbrudt  Strid 
i   selve    Ministeriet,    da   4   Ministre   ikke   vilde    indrømme 
Kubanerne  saa  meget  som  Campos,    og  den   7de  December 
indgav  det  sin  Dimission.    Canovas  dannede  derpaa  igjen  et 
Ministerium;    men   da   han    ikke    vilde    indlade  sig  paa  eu 
almindelig  politisk  Debat,  gjorde  de  liberale  stor  Larm  og  for- 
lede,  70  i  TaUet,    Salen.     Ogsaa   nogle  Generaler  fordrede 


De  vigtigste  Begivenheder  i  Aaret  1879.  57 

deres  Afsked,  og  der  forefaldt  uogle  Gadeoptojer;  ja  den 
30te  December  afskød  eu  Bagersvend  fra  Galicien,  Otero, 
et  Par  Pistolskud  paa  Kongeparret,  heldigvis  uden  at 
ramme  dem. 

Den  10de  Januar  døde  General  Espartero,  fordum 
Spaniens  Regent,  i  en  Alder  af  87  Aar.  Provinsen  Murcia 
blev  den  14de— 16de  Oktober  hjemsogt  af  en  forfærdelig 
Oversvømmelse,  som  odelagde  Landet  og  kostede  henved 
3000  Mennesker  Livet. 


Foi'tusaL 


Det  liberale  Ministerium  Fontes  Pereira  de  Mello  blev 
paa  Grund  af  indre  Splid  den  1ste  Juni  afløst  af  et  mere 
konservativt  Ministerium  under  Braamcamp;  men  dette 
blev  strax  af  Kamrets  Flertal,  som  herte  til  »Regenerado- 
rerues«  Parti,  hilset  med  et  Mistillidsvotum.  Kamret  blev 
derefter  oplost,  og  de  nye  Valg  gave  Ministeriet  Flertal. 
Med  større  Frihed  end  i  Spanien  har  i  den  uveste  Tid  den 
evangeliske  Lære  kunnet  forkyndes  i  Portugal. 


Italien. 


Kamrene,  som  havde  udsat  deres  Moder  efter  Ministe- 
riet Depretis's  Dannelse  (i  December  1878),  traadte  igjen 
sammen  den  14de  Januar  1870.  Venstre,  som  havde  Fler- 
tallet i  Deputeretkamret,  var  oplost  i  flere  Grupper,  der 
hindrede  Dannelsen  af  et  sluttet  Flertal  og  gjorde  en  fast 
Regering  umulig.  Hojre  rekonstruerede  sig  vel  i  Februar 
under    Sella,    men    var   for   svagt.     Der   blev   ogsaa   gjort 

Forsøg  paa  at  danne  et  religiøst-konservativt  Parti;  men 
dette  strandede  paa  Pavens  Qendtlige  Optræden;  thi  medens 
Leo  den  13de  holdt  fast  ved  sin  forsonlige  Holdning  lige 
over  for  Tyskland,  fornyede  han  Klagerne  over  Italien  i  en 
Tiltale  til  katholske  Journalister,  som  den  22de  Februar 
overrakte  ham  en  Adresse,  og  protesterede  senere  mod  den 
nye  Lov,  som  forbød  kirkelig  Vielse  uden  foregaaende  Civil- 
ægteskab. Sin  Tilslutning  til  den  reaktionære  Retning  be- 
tegnede han  ogsaa  ved  sin  Rundskrivelse  (Encyklika)  af 
4de  Avgust,  hvori  han  priste  den  hellige  Thomas  af  Aqvino, 
Hovedet  for  Middelalderens  Skolastik,  som  Mønsteret  og 
Læremesteren  for  al  Videnskab  og  Undervisning.  De  kle- 
rikale besluttede  først  at  deltage  i  de  politiske  Valg,  uaar 
der  blev  gjennemført  en  demokratisk  Valgreform:  forst 
da  vilde  de  udfolde  deres  hele  Styrke,  og  at  denne  ikke  er 
ringe,  viste  Municipalvalgene,  endog  i  Rom,  hvor  der  den 
16de  Juni  af  13  Komrauneraadsmedlemmer  valgtes  9  klerikale. 

Depretis  forelagde  nemlig  den  18de  Marts  Deputeret- 
kamret et  Udkast  til  en  ny  Valglov,  som  vilde  give  de 
fattigere  Klasser,  der  ere  udsatte  for  demagogiske  og  kle- 
rikale Paavirkninger ,  Flertallet.  Forslaget  blev  imidlertid 
begravet  i  et  Udvalg,  da  Venstre  selv  indsaa  Faren  og  blot 
havde  villet  vise  sit  demokratiske  Sindelag.  Regeringens 
Finansplan,  hvori  Maleskattens  Afskaffelse  atter  var  optagen, 
blev  i  Almindelighed  vedtagen  af  Kamret  (den  2den  April). 
Kort  efter  kom  den  gamle  Garibaldi  fra  Caprera  til  Rom, 
hvor  han  modtog  Besog  af  Kong  Umberto,  der  viste  ham 
stor  Ærbødighed,  men  optraadte  som  demokratisk  Agitator 
og  dannede  en  Exekutivkoraité  for  Demokratiets  Liga,  hvis 
Manifest  af  26de  April  udstødte  Trusler  mod  Regeringen, 
hvis  den  vilde  bekæmpe  Folkets  Suverænitet. 

I  Slutningen  af  Maj  begyndte  Forhandlingen  om  den 
allerede  1878  af  Cairoli  forelagte  Jærnbanelov,  hvorefter 
Staten  aarlig  skulde  anvende  50  Millioner  Francs  paa 
Jærnveje :  Loven  blev  vedtaget  den  30te  Juni.     Hidtil  havde 

Venstregrupperne  holdt  sammen  og  stottet  Ministeriet;  men 
i  Juni  forkastede  Senatet  Maleskattens  Ophævelse,  og  da 
Kamret  atter  behandlede  Sagen,  vedtog  det  (den  3dje  Juli) 
med  251  Stemmer  (Hejre,  Centrum  og  Venstre- Fraktionerne 
Nicotera  og  Cairoli)  mod  159  et  Mæglingsforslag,  som  De- 
pretis  ikke  vilde  gaa  ind  paa,  hvorfor  Ministeriet  gik  af. 
Kongen  henvendte  sig  igjen  til  Cairoli,  som  den  Ude 
Juli  dannede  et  nyt  Ministerium.  Kamret  vedtog  derpaa 
hans  Forslag  om  en  delvis  og  efterhaanden  indtrædende 
Ophævelse  af  Maleskatten,  hvorefter  Parlamentet  udsatte 
sin  Samling,  uden  at  Senatet  havde  truffet  nogen  Afgj oreise; 
men  kort  før  den  nye  Samling  skulde  begynde,  udbrod  der 
igjen  en  Ministerkrisis,  og  nogle  af  Ministrene  traadte  ud, 
fordi  de  indsaa,  at  Maleskatten  ikke  kunde  ophæves  uden 
nye  Skatters  Indforelse.  Den  24de  November  dannedes 
derpaa  et  nyt  Ministerium,  hvori  Cairoli  optog  de  vigtigste 
Medlemmer  af  det  i  Juli  afgaaede  Ministerium:  Depretis 
som  Indenrigs-  og  Magliani  som  Finansminister. 

Under  de  usikre  indre  Forhold  og  den  daarlige  Finans- 
tilstand  kunde  Italien  ikke  gjøre  sin  Magt  i  de  ydre  For- 
hold gj ældende  paa  en  for  Folkets  stærke  Nationalfolelse 
tilfredsstillende  Maade;  især  var  man  misfornøjet  med 
Frankrigs  og  Englands  Overmagt  i  Middelhavet  og  Italiens 
Udelukkelse  fra  Indflydelse  i  Ægypten,  samt  ved  Østerriges 
Magtstilling  paa  Balkanhalvoen  og  dets  Herredømme  over 
Trient  og  Triest. 


* 


Ægypten. 

Det  i  1878  dannede  Ministerium  under  Nubar  Pasha 
og  Finansminister  Wilson  indførte  stræng  Sparsommelighed 
for  at  faa  Midler    til    at    opfylde  Statens  Forpligtelser  mod 

dens  udenlandske  Kreditorer ;  men  herved  blev  Kediven  fole- 
lig indskrænket  i  sin  vante  Ødselhed,  og  den  hensynsløse 
Haardhed,  hvormed  Besparelserne  gjennemførtes,  vakte  megen 
Forbitrelse.  6000  Soldater  fik  saaledes  deres  Afsked  uden 
at  faa  deres  tilgodehavende  Sold  udbetalt,  alle  Militær- 
værksteder lukkedes,  og  talrige  Arbejdere  bleve  brødlose. 
Da  der  nu  i  Februar  1879  udgik  Befaling  til,  at  1600 
Officerer  skulde  afskediges,  ligeledes  uden  at  faa  deres 
tilgodehavende  Løn  udbetalt,  samlede  —  rimeligvis  efter 
Kedivens  Tilskyndelse  —  c.  500  afskedigede  Officerer  og 
c.  2000  afskedigede  Soldater  sig  uden  for  Finansministeriet 
og  sendte  en  Deputation  til  Wilson  for  at  forebringe  deres 
Klager  (den  18de  Februar),  Da  den  blev  afvist,  opstod  der 
stor  Bevægelse,  og  Nubar,  som  netop  kom  kjørende,  blev 
standset  og  nødt  til  at  stige  ud  af  sin  Vogn ;  Wilson  ilede 
ham  til  Hjælp,  men  begge  bleve  ilde  medhandlede  og  maatte 
flygte  ind  i  Krigsministeriet.  Efter  Generalkonsulernes 
Opfordring  indfandt  nu  Kediven  sig:  han  blev  hilset 
med  Leveraab  og  lovede  Udbetaling  af  de  tilgodehavende 
Penge,  men  maatte  dog  anvende  Vaabenmagt,  inden  Tummelen 
blev  dæmpet. 

Den  20de  Februar  indgav  Nubar  sin  Dimission,  og 
Ismail  Pasha  dannede  et  nyt  Ministerium  under  Forsæde  af 
Arveprinsen,  Te v fik  Pasha;  Wilson  og  Bligniéres  bleve 
dog  i  Ministeriet.  Kediven  begyndte  nu  igjen  paa  sin 
gamle  Ødselhed,  og  da  Wilson  vilde  indskrænke  denne, 
skred  han  til  en  ny  Forandring  (i  April):  de  to  fremmede 
Ministre  fik  deres  Afsked,  et  servilt  Redskab  af  Kediven, 
Sherif  Pasha,  blev  Ministerpræsident,  de  evropæiske  Finans- 
kontrollører  afløstes  af  Ægyptere,  Krigsministerens  Budget 
forøgedes  stærkt,  og  10  Kister  Guld  sendtes  til  Konstan- 
tinopel for  at  vinde  Porten,  især  Osman  Pasha.  Derefter 
fulgte  en  Række  Finansdekreter,  ved  hvilke  Rentebetalingen 
af  den  udenlandske  Gjæld  naigtedes.  Afdragene  standsedes, 
og   Garantierne    ophævedes.      Endnu    optraadte    dog    Vest- 

magterne,  som  lammedes  ved  indbyrdes  Skinsyge,  meget 
skaansomt:  de  fordrede  ikke  de  afskedigede  Ministres  Gjen- 
indsættelse,  men  blot  i  Almindelighed  Optagelse  af  evro- 
pæiske,  af  dem  anbefalede,  Statsmænd  i  Ministeriet;  men 
ogsaa  det  afslog  Ismail.  Imidlertid  nedlagde  den  tyske  Re- 
gering Protest  imod  Bruddet  paa  Overenskomsten  om  en 
international  Domstol  (den  17de  Maj),  og  de  øvrige  Magter 
sluttede  sig  dertil.  Da  Kediven  alligevel  holdt  fast  ved 
sine  Dekreter,  befalede  Vestmagterne,  som  nu  bleve  enige 
af  Frygt  for  andre  Magters  ludblanding,  deres  General- 
konsuler at  forestille  ham,  at  han  gjorde  bedst  i  at  takke  af 
til  Fordel  for  sin  Son  Tevfik;  saa  skulde  han  faa  en  an- 
stændig Civilliste.  Da  han  tovede,  henvendte  England  og 
Frankrig  sig  til  Porten,  og  uagtet  Bestikkelserne  gik  Sultanen 
strax  meget  villig  ind  paa  deres  Ønske  og  afsatte  Ismail  ved 
en  Irade  af  25de  Juni ;  Tevfik  blev  udnævnt  til  hans  Efter- 
folger.  Tillige  tog  Sultanen  Firmanet  af  1873,  som  havde 
grundet  Ægyptens  Selvstændighed,  tilbage  og  gjenoprettede 
det  ældre  af  1841.  Ismail,  som  nu  gav  efter,  beholdt  en 
Civilliste  af  900,000  Kr.  og  modtog  desuden  store  Summer 
og  mange  Værdigjenstande;  han  tog  derefter  Ophold  i 
Neapel. 

Den  nye  Kediv  satte  vel  Sherif  i  Spidsen  for  et  nyt 
Ministerium,  men  erklærede  sin  Beredvillighed  til  en  grundig 
Reform  og  tilstod  evropæisk  Kontrol.  Imod  Indskrænknin- 
gen af  hans  Selvstændighed  nedlagde  Vestmagterne  Protest 
i  Konstantinopel  og  udvirkede  et  nyt  Firman,  som  tilstod 
Ægypten  Ret  til  at  afslutte  Handels-  og  Toldtraktater,  selv- 
stændig Finansstyrelse  og  Oprettelsen  af  en  Hær  paa  18,000 
Mand,  men  forbød  Kontrahering  af  Laan  og  Bygning  af 
Panserskibe  uden  Sultanens  Tilladelse.  Midt  i  Avgust  af- 
skedigedes Sherif,  og  efter  at  Kediven  en  kort  Tid  selv 
havde  taget  Forsædet  i  et  nyt  Ministerium,  udnævnte  han 
i  September  Riaz  Pasha  til  Ministerpræsident.  Der  optoges 
ikke    mere    fremmede   i  Ministeriet;    men   i  Oktober   bleve 

Bligaiéres  og  Englænderen  Baring  GeneralkontroUorer  over 
Finanserne  med  raadgivende  Stemme  i  Ministerraadet. 


Nordamerika. 


I  de  forenede  Stater  gik  Kongressen  den  4de 
Marts  1879  fra  hinanden  uden  at  have  bevilget  Budgettet 
for  det  næste  Finansaar  (Juli  1879—80),  og  der  maatte 
derfor  sammenkaldes  en  overordentlig  Samling  (den  18de 
Marts).  I  denne  knyttede  Repræsentanthuset  sin  Bevilling 
til  den  Betingelse,  at  det  skulde  forbydes  under  Præsident- 
valget at  lægge  Tropper  paa  Valgstederne;  men  Præsidenten 
anvendte  sit  Veto,  og  da  Demokraterne  ikke  havde  de  for- 
nødne 2/3  af  Stemmerne  til  at  tiliutetgjore  dette,  maatte  de 
dog  til  sidst  i  det  væsentlige  give  efter.  I  det  hele  be- 
gyndte Republikanernes  Magt  igjen  at  hæve  sig,  og  ved 
Stats-  og  Lokalvalgene  i  Efteraaret  1879  sejrede  de  i  de 
vigtigste  Stater. 

Den  1ste  December  traadte  den  46de  Kongres  sammen 
til  sin  første  ordentlige  Samling.  Præsidentens  Budskab 
lykonskede  Kongressen  til  det  store  Opsving,  der  i  materiel 
Henseende  havde  fundet  Sted  i  Aaret  1879:  Høsten  havde 
været  udmærket,  Handelen  og  Industrien  blomstrende. 

I  Kalifornien  vedtoges  i  Maj  en  ny  Forfatning,  som 
forbød  Kineserne  at  erhverve  Grundejendom  og  at  an- 
sættes som  Embedsmænd  og  Arbejdere  ved  .Jærnveje  og 
andre  offentlige  Bygninger;  men  da  denne  Indskrænkning 
stred  imod  Traktaterne  mellem  Unionen  og  Kina,  nedlagde 
Præsident  Hayes  Protest  imod  dens  Indførelse. 

I  Mejico  ytrede  Misfornøjelsen  med  Porfirio  Diaz's  og 
hans  Ministres  slette  Regering  sig  i  nye  Opstande,  der 
dog  undertryktes  af  Regeringen. 

Haiti. 

I  Februar  1879  landede  haitiske  Flygtninge  frajamaika 
paa  flere  Punkter,  bemægtigede  sig  flere  Stæder  og  udraabte 
General  Montmorency  Benjamin  til  Præsident.  I  Marts 
sejrede  vel  Regeringstropperne  og  undertrykte  Opstanden; 
men  Præsidenten,  Boisrond-Canal,  benaadede  alle  Deltagerne, 
da  han  frygtede  Modpartiet.  Den  30te  Juni  kom  det  i  den 
lovgivende  Forsamling  i  Hovedstaden  Port  au  Prince  til  en 
blodig  Kamp  mellem  Regeringspartiet  og  Oppositionen  (de 
liberale),  som  forplantede  sig  ud  paa  Gaderne.  I  flere  andre 
Stæder  udbrod  der  Opror,  og  da  Insurgenterne  droge  mod 
Hovedstaden,  takkede  Boisrond-Canal  af  og  flygtede  til  St 
Thomas  (den  17de  Juli).  Der  dannedes  derefter  et  Kevolutions- 
udvalg,  som  forberedte  nye  Valg;  men  den  3dje  Oktober 
blev  dette  igjen  styrtet  af  General  Salomon,  som  dannede 
en  provisorisk  Regering  og  den  23de  Oktober  blev  valgt 
til  Præsident. 


Sydamerika. 

I  Venezuela  var  General  Valera  bleven  Præsident, 
men  da  han  borte  til  det  konservative  (unitariske)  Parti, 
rejste  Føderalisterne  sig  i  Februar  1879  imod  ham  under 
den  tidligere  Præsident,  Guzman  Blanco.  General  Cedeno 
slog  Valera  og  rykkede  ind  i  Hovedstaden  Caråcas,  hvorefter 
Guzman  Blanco  som  Præsident  med  Cedeno  som  Krigs- 
minister overtog  Styrelsen. 

Imellem  Peru  og  Bolivia  paa  den  ene  og  Chile  paa 
anden  Side  har  der  raset  en  heftig  Krig.  Anledningen  var 
den  ufrugtbare,  men  paa  Salpeter,  Guano  og  Metaller  rige 
Atakama-Kyst.  Dennes  Besiddelse  havde  allerede  tidligere 
været  omtvistet  mellem  Bolivia    og  Chile;    men    ved  Trak- 

tater  af  1866  og  1874  var  den  24de  Breddegrad  sat  som 
Grænse,  dog  saaledes  at  Bolivia  tillod  chilensiske  Under- 
saatter  den  uhindrede  Benyttelse  af  de  nord  for  denne 
Linje  liggende  Salpeter-  og  Guanolag  samt  Bjærgværker 
ved  Antofagasta  og  Caracoles  og  forpligtede  sig  til,  i  de 
næste  25  Aar  ikke  at  paalægge  dem  nye  Skatter.  Det 
chilensiske  Element  var  derefter  blevet  det  overvejende  i  de 
to  nævnte  Pladser,  imellem  hvilke  et  Selskab  anlagde  en 
Jærnvej;  men  den  betydelige  Udførsel,  især  af  Salpeter, 
fra  Antofagasta  skadede  den  peruanske  Regering,  som  alene 
ved  sit  Salpeter-  og  Guano-Moiiopol  kunde  undgaa  en  Stats- 
bankerot, og  de  driftige  Chilenseres  store  Indtægter  fristede 
den  ligeledes  i  den  forfærdeligste  Finansnod  nedsunkne 
Regering  i  Bolivia.  Ophidset  af  den  peruanske  Præsident 
Prado  brød  derfor  den  bolivianske  Præsident  Daza  i  Be- 
gyndelsen af  1879  aabenlyst  Traktaten  med  Chile  ved  at 
paalægge  en  Udførselstold  paa  Salpeter,  og  da  det  chi- 
lensiske Selskab  ikke  strax  vilde  betale  denne,  erklærede 
han  bele  dets  Anlæg  for  Statsejendom.  Chile  sendte  der- 
paa  Krigsskibe  til  Atakama-Kysten ,  lod  Antofagasta  og 
Caracoles  besætte  og  Landet  mellem  den  23de  og  24de 
Breddegrad  erklære  for  chilensisk  (Februar).  Bolivia,  som 
ikke  har  nogen  Flaade,  kun  en  ringe  Hær  og  en  meget 
vanskelig  Adgang  til  Kysten,  kunde  ikke  strax  gjore  Mod- 
stand, men  udstedte  den  1ste  Marts  en  i  voldsomme 
Udtryk  affattet  Krigserklæring  mod  Chile,  lod  al  chilensisk 
Ejendom  lægge  nnder  Beslag  og  sogte  at  rejse  en  Folke- 
væbning. Peru  havde  sluttet  et  hemmeligt  Forbund  med 
Bolivia,  men  ønskede  at  trække  Tiden  ud,  da  det  ikke 
var  færdigt  med  at  ruste  sine  Panserskibe,  og  traadte  der- 
for op  som  mæglende  Magt;  men  Chiles  Præsident,  Pinto, 
gjennemskuede  dets  Hensigter  og  erklærede  ogsaa  Peru 
Krig  (April). 

Chilenserne  skyndte  sig  med  at  komme  deres  Fjender  i 
Forkjøbet,    besatte  forst   hele  Bolivias  Kyst  og  havde  der- 

paa  deres  forste  Sammenstød  med  Peruanerne  ved  den 
lille  Havn  Loa  paa  Grænsen  mellem  Bolivia  og  Peru,  hvor 
en  chilensk  Kanonbaad  fik  Bugt  med  to  sterre  peruanske 
Skibe.  Derefter  blokerede  den  cbilensiske  Flaade  under 
Admiral  Williams  Perus  sydlige  Havne,  navnlig  det  ved  sin 
Handel  med  Salpeter  og  Guano  vigtige  Iqviqve.  Imidlertid 
laa  den  peruanske  Flaade  endnu  stille  ved  Callao,  og  i 
Tillid  hertil  forlod  Admiral  Williams  med  sine  bedste 
Skibe  Iqviqves  Red  for  at  angribe  en  anden  Havn;  men 
da  viste  pludselig  (den  21de  Maj)  de  peruanske  Panser- 
skibe Huaskar  og  Independencia  sig  for  Iqviqve  og  over- 
faldt de  to  Træskibe,  som  der  vare  blevne  tilbage.  Disse 
kunde  ikke  staa  sig;  men  Independencia  stødte  under  For- 
følgelsen paa  et  Skjær  og  blev  ødelagt.  Peru  havde  mistet 
sit  bedste  Skib;  men  Iqviqves  Blokade  var  brudt,  og  Mo- 
nitoren Huaskar  under  den  kjække  Kaptejn  Grau  beherskede 
en  Tid  lang  hele  Kysten  og  tog  mange  Skibe.  I  Chiles 
Hovedstad  San  Jago  udbrød  der  herover  en  voldsom  For- 
bitrelse mod  Regeringen,  som  efter  en  Gadekamp  til  Dels 
blev  forandret  (Avgust).  Ikke  længe  efter  bombarderede 
Huaskar  Antofagasta;  men  den  8de  Oktober  blev  den  paa 
Højden  af  Mejillones  angreben  af  to  chilensiske  Panserskibe 
og,  efter  at  Grau  og  en  stor  Del  af  Mandskabet  var 
falden,  nødt  til  at  overgive  sig.  Derefter  blokerede  den 
chilensiske  Flaade  paa  ny  Havnene  i  det  sydlige  Peru,  og  i 
November  landede  under  dens  Beskyttelse  1 0,000  Mand 
ved  Pisagua,  toge  Staden  og  sloge  den  forenede  peruansk- 
bolivianske Hær  ved  Tarapaca  (den  27de  November);  ogsaa 
Iqvique  blev  tvunget  til  at  overgive  sig.  Hele  det  sydlige 
Peru  med  sine  rige  Salpeterlag  faldt  i  Chiles  Hænder. 
Disse  Begivenheder  fremkaldte  Regeringsforandringer  i 
begge  de  forbundne  Stater.  I  Bolivia  blev  Daza  af- 
sat af  Tropperne;  i  hans  Sted  traadte  Comacho,  og  da 
Prado  vendte  tilbage  til  Lima  for  at  foretage  nye  Rust- 
ninger, blev  han  modtagen  med  Harme   og  maatte  indskibe 

sig  til  Panama.  Efter  en  Gadekamp  med  den  liberale 
General  Cotéra  bemæo-tigede  de  klerikales  Fører,  Pierola, 
sig  Herredømmet  (den  21de  December)  og  lod  sig  udraabe 
til  Diktator:  han  forandrede  Forfatningen  i  reaktionær  Ret- 
ning og  Uf] bad  sig  Pavens  Velsignelse. 

Det  argentinske  Forbund  gjorde  en  Tid  lang 
Mine  til  at  ville  deltage  i  Forbundet  mod  Chile,  med 
hvilken  Stat  der  var  Strid  om  Grænserne  i  Patagonien; 
men  det  kom  dog  til  en  Overenskomst,  hvorved  Argentinas 
Højhed  over  hele  Østkysten  blev  anerkjendt.  En  militær 
Expedition  har  renset  Landet  mellem  Colorado  og  Rio 
Negro  for  vilde,  hvorefter  der  er  sket  stærk  Indvandring  i 
det  frugtbare  Land.  Indvandringen,  især  af  Italienere,  tager 
stadig  til,  og  Kvægavlen  bliver  bestandig  vigtigere:  der 
findes  saaledes  nu  c.  60  Millioner  Faar.  Det  omstridte  Land 
mellem  Pllcomayo  og  Paraguay  var  allerede  i  1878  ved 
den  nordamerikanske  Præsidents  Voldgift  tilkjendt  Republikken 
Paraguay. 

Uruguay  har  hævet  sig  under  Præsidenten  Latorres 
strængt  absolutistiske  Regering;  under  den  hidtil  ukjendte 
Ro  og  Orden  blomstre  Handel  og  Vandel. 

I  Brasilien  foranledigede  Spørgsmaalet  om  Protestan- 
ternes Valgret  en  Strid  i  Ministeriet,  og  to  Ministre  traadte 
af,  fordi  de  ikke  kunde  sætte  den  igjennem.  Naar  det  i 
forrige  Aarsoversigt  blev  sagt,  at  Negerslaveriet  var  ophørt 
i  Brasilien,  da  maa  det  rettes  til,  at  det  sker  efterhaauden, 
men  endnu  ikke  er  gjennenifort. 


•  Bogbinder, 

